10. BOLILE SÂNGELUI ŞI ALE 
ORGANELOR HEMATOPOIETICE 


10.1. NOȚIUNI DE FIZIOLOGIE ŞI SEMIOLOGIE 


Sângele este țesut lichid care irigă toate organele şi țesuturile. Cantitatea de sânge din 
organism este de 4 - 5 |, din care o parte este sângele circulant, iar restul de depozit, care 
va fi aruncat în circulaţie la nevoie. Sângele este alcătuit din plasmă şi elemente figurate: 
eritrocite, granulocite, limfocite, plasmocite, monocite şi trombocite. Elementele figurate 
sunt elaborate de organele hematopoietice, noțiunea de hematopoieză referindu-se la 

procesele biologice care duc, în final, la formarea celulelor sanguine mature. În trecut, s- 
au emis mai multe teorii în legătură cu acest proces de formare, în funcție de numărul 
celulelor precursoare; monofiletică, dualistă, pluralistă. Astăzi este cunoscut faptul că 
celulele sanguine derivă din mezenchim. Pe aria vasculară a sacului vitelin apar precoce 
insule de celule, dintre care cele periferice formează vasele sanguine, iar cele centrale, 
celulele stem-hematopoietice. Iniţial, aceste celule migrează, de pe suprafața sacului 
vitelin, în ficat , splină, măduvă şi timus, unde formează rezervoare secundare. Din luna a 
Il-a începe faza hepatosplenică a hematopoiezei, iar din luna a V-a, faza medulară. 
Celulele au două proprietăți de bază: diferențierea spre un tip celular sau altul şi autore- 
producerea, care face ca rezervorul de celule stem să se menţină intact, deşi diferențierea 
este continuă. Se pot deosebi celule stem pluripotente (capabile să se diferenţieze) pentru 
toate sistemele celulare, pluripotente pentru anumite sisteme celulare şi celule stem uni- 
potente, pentru un anumit sistem celular. La ultimul nivel acţionează stimulii specifici 
(eritropoietina, granulopoietina, trombopoietina), pentru diferenţiere în celule adulte. 

Un rol important în hematopoieză ît are măduva osoasă (torace, vertebre, craniu, pel- 
vis). La adult măduva este rezervorul activ de celule stem pentru toate tipurile de celule 
sanguine, atât pentru cele care se diferenţiază intramedular (eritrocite, granulocite, trom- 
bocite şi monocite), cât şi pentru limfocite şi plasmocite, care se diferenţiază extrame- 
dular. Acest fenomen se realizează pirn migrarea celulelor stem, care persistă în tot 
timpul vieţii adulte. Fiecare celulă îndeplineşte funcții specifice: eritrocitele transportă 
gazele respiratorii (O, şi CO»), trombocitele iau parte la hemostază, granulocitele (neu- 
trofile, eozinofile şi bazofile) şi macrofagele asigură fagocitoza, limfocitele şi 
plasmocitele produc anticorpi şi formează sistemul imun. Fagocitoza şi imunitatea sunt 
mecanismele de bază prin care organismul luptă împotriva a aceea ce este străin (non 
self). Tradițional, sub denumirea de leucocite sunt cuprinse celulele sanguine care înde- 
plinesc funcţia de apărare (granulocite, monocite, limfocite, plasmocite). În drumul lor de 
la stadiul de stem spre cel adult, celulele sanguine se diferenţiază, proliferează şi se ma- 
turează. Între distrugerea şi producerea celulelor sanguine există un echilibru, care face 
ca numărul elementelor figurate din sânge să fie constant la individul normal. 

Cercetarea hematopoiezei se face cu ajutorul mielogramei, splenogramei şi adeno- 
gramei. În practică se foloseşte, mai ales, mielograma (prin puncţie sternală). Mielo- 

grama sternală prezintă: hemocitoblaşti 1 - 2%; mieloblaşti 0,5%; promielocite 1 - 8%; 
mielocite: neutrofile 5 - 14%; eozinofile 0,3 - 3%; metamielocite: neutrofile 13 - 30%; . 
eozinofile 0 - 4%; bazofile 0 - 1%; normoblaşti 7 - 32%; macroblaşti 1 - 8%; limfocite 3 - 
20%; megacariocite 0 - 3%; celule reticulare 0 - 2%. 
Pe lângă elementele figurate, sângele mai conţine apă (90%), substanțe organice şi 
anorganice. După îndepărtarea elementelor figurate din sânge (prin centrifugare) rămâne 
plasma. 


„10.1.1. ERITROCITELE (hematii sau globule roşii) 


Eritropoieza are loc în măduva osoasă. Convenţional, se descriu următoarele stadii de 
dezvoltare: proeritroblast, eritroblast, bazofil, eritroblast policromatofil, eritroblast oxifil 
şi eritrocit. Eritropoieza este reglată de un hormon (eritropoietina), în formarea căreia 
joacă un rol anoxia renală. Eritrocitul este o soluţie concentrată de hemoglobină situată în 
interiorul unei membrane. Hb este alcăuită din globină - o proteină condiționată genetic -, 
din protoporfirină şi din fier. Durata de viață a eritrocitului este în medie 120 de zile, 
hemoliza fiziologică producându-se în splină (filtrul cel mai sensibil pentru eritrocitele 
îmbătrânite) şi foarte puţin în sânge. Rolul eritrocitului constă în transportul gazelor (O, 
şi CO»). Noile elemente care intră în circulaţie după pierderea nucleului se numesc 
reliculocite. Acestea sunt hepatii tinere şi în mod normal reprezintă 1% din hematiile 
circulante. Mărimea unei hematii adulte este de 7,5m. În stări patologice se pot întâlni 
hematii mici de 3 - 6m (microcite) şi hematii mari, de peste 10m (macrocite). Numărul 
hematiilor este la bărbat de 4,5 - 5 milioane/mm' iar la femeie de 4 - 4,5 milioane. Creş- 
terea numărului acestora poartă denumirea de poliglobulie iar scăderea de anemie. Ra- 
portul dintre masa de hematii şi volumul plasmatic se numeşte hematocrit şi are ca valori 
medii la bărbat 46%, iar la femei 42%. Hematocritul creşte în poliglobulie şi plasmoragii 
şi scade în anemii şi hidremii. 

Hemoglobulina - constituentul principal al hematiei - se determină cu hemoglobi- 
nometrul Sahli pe baza aprecierii colorimetrice, cu un tub-etalon sau prin metoda fotome- 
trică. Normal, la bărbat se găsesc 16 g/100 ml sânge iar la femeie 14 g/100 ml sânge. 
Hemoglobina scade în anemii. Relaţia dintre numărul de hematii/mm= şi conţinutul în 
hemoglobină se numeşte valoare globulară sau indice de culoare (conţinutul fiecărui 
eritrocit în Hb) şi se calculează împărțind conţinutul hemoglobină (Hb) exprimat în 
procente față de normal (100%) prin dublul primelor două cifre ale numărului de hematii ` 
dintr-un milimentru cub. De exemplu: dacă Hb este de 16 g, ceea ce înseamnă 100%, iar 
hematiile 5 000 000, valoarea globulară este egală cu 1. > 

Concentrația medie în hemoglobină pe hematie, ţinând seama de volumul acesteia, 
exprimă concentraţia mijlocie la sută a hemoglobinei pe hematie şi se calculează împăr- 
tind gramele de Hb la 100 ml sânge prin hematocrit. Normal: 32 - 38%; scade în anemia 
feriprivă. 

Rezistenţa globulară - valoare care apreciază fragilitatea eritrocitelor - se cercetează 
investigând rezistența osmotică, adică rezistenţa eritrocitelor la soluţii hipotone de 
clorură de sodiu. Normal, hemoliza (distrugerea hematiilor cu eliberarea Hb) începe la 
concentrație de 4,4, g%o NaCl şi este completă la 3,4 g%o. În sindroamele hemolitice 
scade rezistența globulară 5%0) şi creşte hemoliza. 

Viteza de sedimentare a hematiilor (V.S.H.) este o constantă biologică de mare inte- 
res în patologie. Dacă se adaugă un anticoagulant (citrat de sodiu) sângelui recoltat într-o 
mică eprubetă metoda Westergreen), globulele se depun pe fundul tubului, datorită gre-* 
utăţii lor specifice care este superioară celei a plasmei. Valorile normale la o oră sunt de 

6 - 12 mm la bărbat şi de 10 - 16. mm la femeie. Creşterea V.S.H. indică un proces evo- 
lutiv, a cărui intensitate este cu atât mai mare, cu cât valorile sunt mai mari. V.S.H. 
depinde de proteinele sanguine şi îndeosebi de fibrinogen şi de a-globuline. 

În diagnosticul anemiilor se practică şi dozarea fierului seric. La 100 ml ser la bărbat 
se găsesc 100g, iar la femeie 90g. Valorile cresc în ciroza pigmentară şi scad în anemiile 
hipocrome. 

Pentru aprecierea gradului de distrugere a hematiilor se dozează urobilina în materiile 
fecale. Eliminări crescute apar în anemiile hemolitice şi în anemia pernicioasă (Biermer). 

În unele stări patologice, în sângele periferic apar şi hematii anormale: megalocite şi 
megaloblaşti, în anemia Biermer; eritroblaşti, în anemia hemolitică; reticulocite depăşind 
valoarea normală de 1%, în hemoragii, criza hemolitică, tratamentul cu fier sau extracte 
hepatice. 

În stările patologice pot apărea diferite anomalii ale hematiilor: variaţii anormale ale 
dimensiunilor (anizocitoză cu prezența macrocitelor sau microcitelor), deformări ale glo- 
bulelor - "în pară”, "în virgulă”, "în bastonaş” (poikilocitoză) -, anomalii de coloraţie 
(policromatofilie) etc. 


10.1.2. GRANULOCITELE 


Formarea granulocitelor are loc tot în măduva osoasă, din celule stem. Etapele de 
dezvoltare sunt: mieloblast, promielocit, mielocit, metamielocit nesegmentat şi segmen- 
tat. După tipul de granulaţie se deosebesc granulocite neutrofile, eozinofile şi bazofile. 
Aceste celule au viaţă scurtă, în medie 10 ore şi sunt dispuse în vase, în două sectoare: 
circulant şi marginal. Neutrofilele (4 200/mm3) au nucleul polilobat, granulaţii fine, bo- 
gate în enzime hidrolitice şi au un rol important în fagocitoză. Eozinofilele (200/mm3) au 
nucleul bilobat, granulaţii mari - ca icrele de Manciuria -, funcţii fagocitare şi înglobează 
complexele antigen-anticorp. 

Bazofilele (50/mm3) prezintă granulații mari, neregulate, negre; sunt bogate în sero- 
tonină, heparină şi histamină şi joacă rol în hipersensibilitatea întârziată. Mastocitele sunt 
bazofile tisulare. Măduva este bogată în granulocite (65%) iar raportul eritro- 
cite/granulocite este de 1/3. Scăderea granulocitelor (granulocitopenia) interesează de 
obicei neutrofilele şi apar în febra tifoidă, bruceloză, hepatita virală, paludism. Scăderea 
eozinofilelor se întâlneşte în unele boli infecțioase. Creşterea granulocitelor se numeşte 
granulocitoză. Neutrofilia însoţeşte, aproape întotdeauna, o infecţie bacteriană: supurații 
colectate, tuberculoză pulmonară, tumori maligne etc. Eozinofilie se întâlneşte în bolile 
alergice, parazitoze, limfogranulomatoza malignă. Bazofilia este caracteristică pentru 
polycythemia vera şi leucemia granulocitară cronică. Când granulocitoza este foarte pro- 
nunțată şi în sânge apar elemente tinere, starea se numeşte leucemoidă. Granulocitele ma- 
ligne sunt boli medulare primitive. În practică, granulocitele, limfocitele şi monocitele 
sunt denumite leucocite. Numărul lor este de 5 000 - 8 000/mm3. Numărătoarea lor (for- 
mula leucocitară sau leucograma) se face citind frotiul sanguin. Valorile normale sunt: 

- bazofile 0- 1%. 0 - 50/mm? 


Creşterea numărului de leucocite peste 9 000 - 10 000 se numeşte leucocitoză (sau 
hiperleucocitoză) iar scăderea sub 4 000 - 5 000, leucopenie. 


10.1.3. LIMFOCITELE ŞI PLASMOCITELE 


În trecut erau considerate două sisteme celulare distincte. Astăzi se ştie că sunt strâns 
înrudite, plasmocitele fiind ultima fază de specializare a unor limfocite. Plasmocitele, 
limfocitele şi macrofagele alcătuiesc sistemul imunologic. Deşi limfocitopoieza la adult 
are loc în splină şi ganglionii limfatici, rezervorul de celule stem se află tot în măduva 
osoasă. Organele limfatice se împart în centrale (timusul şi bursa epitelială) şi periferice 
(ganglioni limfatici, splină şi limfocitele circulante). Timusul, care joacă un rol capital în 
limfocitopoieză în timpul vieţii embrionare, îşi menţine importanţa şi în timpul vieţii 

„adulte. După locul unde iau naştere, limfocitele se împart în limfocite T (timodepen- 
dente), localizate în zonele paracorticale din ganglionii limfatici şi pulpa albă splenică, cu 
rol în imunitatea celulară (hipersensibilitatea întârziată, imunitatea de transplant, reacţia 
grefă contra gazdă) şi limfocite B (bursodependente), localizate în centrii germinativi, 
care se transformă în plasmocite şi au deci rol în imunitatea umorală (plasmocitele se- 
cretă anticorpi, care sunt imunoglobuline). Convenţional, etapele de dezvoltare în seria 
limfatică sunt: limfoblast, prolimfocit, limfocit, mare, mijlociu şi mic, iar în seria plas- 
mocitară: plasmoblast, proplasmocit, plasmocit. Sistemul imunologic, format din lim- 
focite, plasmocite şi macrofage apără organismul de agresiuni externe. Imunitatea este 
celulară - mediată de limfocite - şi umorală - mediată de plasmocite. Acestea din urmă se- 
cretă anticorpi, care sunt imunoglobuline (lg.G, Ig.A, Ig.D, Ig.M, Ig.E). Pătrunderea în 
organism a unui antigen duce la încorporarea acestuia de către macrofage. Antigenul pre- 
lucrat de către macrofag sensibilizează fie plasmocitele, cu producere de imunoglobuline 
(imunitate umorală), fie limfocitele, cu declanşarea reacțiilor de imunitate celulară. 

Limfocitele circulante sunt în număr de 2 500/mma. Creşterea limfocitelor (limfo- 
citoză) se întâlneşte în parotidita epidemică, varicelă, hepatita virală, tusea convulsivă, 
neoplasme, limfoleucoză. Scăderea imunoglobulinelor (deficit imun) apare în boala Hod- 
gkin, sarcoidoză, mielomul multiplu, boala Waldenstr_m, leucemia limfocitară cronică. 
Sistemul imunologic deține inventarul antigenic, al ţesuturilor proprii. Dereglarea acestei 
funcţii duce la nerecunoaşterea antigenelor proprii de către sistemul imunologic; astfel 
apar autoanticorpii (anemia hemolitică autoimună, lupusul eritematos diseminat etc.). 


10.1.4. MONOCITELE ŞI MACROFAGELE 


Etapele de dezvoltare în seria monocitară sunt: monoblast, promonocit, monocit şi 
macrofag. Locul de formare este măduva osoasă prin celule sterm. Nu există rezervor de 
monocite în măduvă. Durata de viaţă în sânge este de 32 de ore. Monocitele sunt celule 
imature, ele devenind mature în ţesuturi, unde poartă denumirea de macrofage. Deci, 
monocitele şi macrofagele sunt stadii funcționale ale aceluiaşi tip de celulă. Macrofagele 
poartă diferite denumiri, după locul unde se găsesc: microglie, macrofag alveolar, sple- 

nic, celulă Kupffer, melanofag, osteoclast etc. Durata lor de viaţă este de câteva luni. 
Monofagele au trei funcţii importante: fagocitoza eritrocitelor lezate imunologic, com- 
ponentă a sistemului imunologic şi rol în apărarea împotriva tuberculozei, brucelozei etc. 
Monocitele'se găsesc în sânge în număr de 400/mmz. Monocitoza se întâlneşte în tuber- 
culoză, bruceloză, febra tifoidă, endocardita lentă, iar scăderea numărului - în insufici- 
ențele medulare. Macrofagele încărcate cu lipide joacă rol activ în ateroscleroză, hiperco- 
lesterolemie, boala Gaucher, histiocitoza X. 


10.1.5. TROMBOCITELE 


Etapele de evoluţie a trombocitelor sunt: megacarioblast, promegacariocit, megaca- 
riocit granulat şi megacariocit trombocitogen. Trombocitele sunt fragmente granulate de 
megacariocite, iar viaţa lor durează 10 zile. Trombocitopoieza are loc în măduvă (celule 
stem) şi se află sub controlul trombocitopoietinei. 2/3 din trombocite se află în sânge şi 
1/3 în splină. Trombocitele sunt mici celule anucleate, cu granulaţii şi echipamente 
enzimatic bogat. Ele joacă un rol important în hemostază, protejează endoteliul vascular, 
formează cheagul alb primar, contribuie şi la coagularea plasmatică şi produc retracția 
cheagului (trombostenina). Se găsesc în număr de aproximativ 250 000/mma. Scăderea 
numărului apare în leziuni medulare, splenomegalii, factorii imunologici iar creşterea - în 
trombocitoze şi trombocitemie. Există şi alterări calitative ale trombocitelor (trom- 
bastenii). 


Celulu stem: 

<> 

Fig. 63 - Compartimentul de celule stem şi celule mature. 


10.1.6. HEMOSTAZA ŞI COAGULAREA SÂNGELUI 


Hemostaza este mecanismul care permite oprirea hemoragiei în cazul unei leziuni 
vasculare. În hemostază intervin 3 factori: vascular, trombocitar şi plasmatic (coagu- 
larea). Într-un prim timp, sub influența serotoninei (factor vascular eliberat prin distru- 
gerea trombocitelor), se produce vasoconstricția capilară în zona traumatizată, ceea ce 
determină îngustarea plăgii vasculare. 


` 

Într-un al doilea timp (fig. 64), trombocitele aderă de suprafața lezată şi se agluti- 
nează, formând trombul plachetar, Al treilea timp, care reprezintă şi etapa principală a 
hemostazei şi apare când trombocitele nu au reuşit să oprească hemoragia, este coa- 
gularea propriu-zisă. 


Leziunea 
vasculari 


Vasoconstricţie Eliberarea de i 
reflexă tromboplastinătisulară felina. 90 
Mi ie E | 
trombocitară Activarea F VII Activarea F XI 
Aderareatrombocitelor š y 
la colagenul subendotelial Activarea F X Activarea F IX 

(trombus trombocitar lax) Trombina Panza FA 
A | < FV 

(tromb trombocitar ferm) | Protrombinază 

Metarmofoza vâscoasă | uite, de 
trombocitari TROMBINĂ p 
F.S.F. 
FV V 

Vasoconsracție Cheag 
chimică retractat 


Fig. 64 - Fazele cronologice ale hemostazei. 


Coagularea este un fenomen complex, în care intervin un număr de treisprezece fac- 
tori: I (fibrinogenul); II (protrombina); III (tromboplastina tisulară); IV (calciul); V. (pro- 
accelerina); VI (accelerina);, VII (proconvertina);, VIII (factorul antihemofilic A; IX (fac- 
torul antihemofilic B); X (factorul Stuart-Prower); XI (globulina antihemofilică C); XII 
(factorul Hegemann); XIII (factorul stabilizator al fibrinei). 

În mecanismul coagulării se disting doi “timpi esențţiali: formarea trombinei şi trans- 
formarea fibrinogenului în fibrină. Punctul-cheie este reprezentat de factorii X, V şi IV, 
asupra cărora acţionează două sisteme. Primul denumit intrinsec, porneşte de la factorul 
XIIL activat şi, prin transformări enzimatice, activează pe rând factorii XI, IX şi VIII, 
formând în final un complex, capabil să activeze factorii X şi V în prezenţa ionilor de 

calciu. Rezultatul este protrombinaza, care clivează molecula de protrombină, eliberând 
cea mai puternică enzimă a coagulării - trombina. În acelaşi sens acţionează şi sistemul 
cxtrinsec, în care tromboplastina tisulară joacă rolul cel mai important. Al doilea timp 
constă în transformarea fibrinogenului în fibrină. Fibrinogenul - globulină elaborată mai 
ales în ficat - se transformă, sub influenţa trombinei (enzimă proteolitică ce apare numai 
în cursul coagulării), în fibrină - stadiul final al coagulării. 


Sistemul carne | — Sistemul intrinsec 


MELE, Tep melc i Factorul XII 

. Factorul XI: 

Factorul IX 

A Factorul VIII 

s ieem n IN a Ran i a Lipoid trombocitar 
Cat 


Protombină ————> Trombină 


| 


Fibrinogen —————————> Fibrină 


Fig. 65 - Sistemele extrinsec şi intrisec ale coagulării. 

Fig. 66 - Balanța hemostatică a hemostazei (C. Popa şi Florica Enache, 1972). 


Sub influența trombosteninei trombocitare, după 2 - 3 ore, cheagul de fibrină se retractă. 
Este esenţial ca procesul de coagulare să rămână localizat. Există două mecanisme prin care 
eventualii activatori sunt eliminați din circulație: antitrombinele şi celulele macrofage, care 
îndepărtează compușii intermediari. În final, cheagul de fibrină este lizat (distrus) de 
fibrinolizină (plasmină), proteinază care rezultă dintr-un precursor - plasminogenul 
(prifibrinolizina). Între formarea şi distrugerea fibrinei există un echilibru dinamic; de 
asemenea şi între coagulare și fibrinoliză. Dereglarea acestui sistem poate produce boli 
grave. Coagularea este inhibată de. heparină şi derivații săi, care blochează transformarea 
protrombinei în trombină, şi de substanţele dicumarinice, care inhibă sinteza protrombinei. 

Antidotul heparinei este sulfatul de protamină. Tulburările coagulării constau în coagulări 
excesive (tromboze) sau insuficiente (diateze hemoragice). 

Acidul e-aminocaproic (EACA) este un agent antifibrinolitic. 

Pentru explorarea unei diateze hemoragice se practică următoarele examene: timpul 
de sângerare, care constă în provocarea unei mici hemoragii (de obicei prin înţeparea 
lobului urechii) şi măsurarea timpului până la oprirea acestuia; normal este sub 5 minute, 
creşterea înregistrându-se în trombopenii; fragilitatea capilară se cercetează prin com- 
presiune cu ajutorul aparatului de tensiune arterială, aplicat deasupra plicii cotului şi 
menţinut 5 minute, la o presiune de 100 mm Hg; normal nu trebuie să apară decât câteva 
peteşii sub nivelul manşetei aparatului; reacția cheagului, care se cercetează după 4 ore, 
este întârziată în bolile trombocitului (trombopenie, trombastenie); refracția cheagului, 
care se cerceteazaă după 4 ore, este întârziată în bolile trombocitului (trombopenie, trom- 
bostenie); timpul de coagulare, care normal nu depăşeşte 6 - 10 minute, fiind foarte pre- 
lungit în hemofilie; timpul de protrombină sau timpul Quick care constată în studierea 
coagulării plasmei oxalatate şi recalcifiate, în prezenţa unui exces de tromboplastină şi se 
exprimă în procente faţă de martor; normal este de 10 - 12 secunde 85 - 100%). Timpul 
Quick scade în hipoprotrombinemii şi constituie testul clasic în tratamentul anticoagulant 
cu derivați dicumarinici. 


10.1.7. GRUPELE SANGUINE - HEMOLIZA 


Hematiile conţin substanţe numite aglutinogene, iar plasma substanţe numite agluti- 
nine, care sunt anticorpi naturali, denumiți şi izoanticorpi. După repartiţia aglutinoge- 
nelor şi aglutininelor se deosebesc patru grupe sanguine. 


Primeşte sânge 
de la 


Cei din grupa 0 (I) se numesc donatori universali, iar cei din grupa AB (IV) primitori 
universali. În afara acestor antigene se mai cunoaşte şi factorul Rhesus, antigen care se 
găseşte la aproximativ 85% din oameni. Dacă nu se respectă grupele sanguine, în cursul 
transfuziilor pot apărea accidente de hemoliză, uneori mortale. Accidente hemolitice mai 
pot apărea şi la nou-născutul al cărui tată este Rh-pozitiv, şi mama Rh-negativă. Hemo- 
liza este însă şi un fenomen normal. Durata vieții unei hematii fiind de 120 de zile, în 
fiecare zi se distruge aproximativ o sutime din numărul total al eritrocitelor, eliberându- 
se hemoglobina. În stările patologice, hemoliza se exagerează. Când hemoliza este bru- 
tală, apar anemii acute şi tubulonefrite acute; când este lentă, apar anemie şi icter: icter 
hemolitic sau anemie hemolitică. Diagnosticul de anemie hemolitică acută se bazează pe 
asocierea scăderii brutale a hematiilor cu hemoglobinurie şi tubulonefrită. Semnele de la- 
borator ale hemolizei se grupează în două categorii: 

- unele sunt comune oricărei hemolize: hiperbilirubinemie indirectă, urobilinurie şi 
reticulocitoză, 

- altele sunt specifice unei forme. Astfel, în caz de fragilitate globulară scade rezis- 
tența osmotică a hematiilor, în caz de hemoliză prin substanțe plasmatice se pun în evi- 
denţă în sânge hemolizine (testul Coombs pozitiv). 

Examenul clinic este foarte important în bolile sângelui şi ale organelor hematopo- 
ietice. Interogatoriul trebuie să precizeze profesia bolnavului (o intoxicație profesională 
poate fi cauza unei boli de sânge), medicamentele primite (Aminofenazona, Alindorul, 
Rheopyrinul, sulfamidele, Metiltiouracilul etc. deprimă măduva). 

Simptomele prezentate de bolnav sunt de asemenea utile stabilirii diagnosticului: as- 
tenia intensă sugerează o leucoză; slăbire exagerată, o neoplazie; hemoragiile, o anemie; 
hemoragiile care însoțesc o adenopatie, o leucoză acută. Paloarea evocă o anemie; hiper- 
coloraţie, o poliglobulie; elementele purpurice, diateza hemoragică. Adenopatia se întâl- 
neşte frecvent în bolile sângelui (boala Hodgkin, leucoze, mononucleoze infecțioase), în 
cancer, sifilis, tuberculoză etc. Şi aspectul ganglionilor oferă informaţii: adenopatia tu- 
berculoasă este moale, cea din boala Hodgkin este fermă şi de obicei unilaterală, în neo- 
plazii este dură iar în leucemia limfoidă bilaterală simetrică şi voluminoasă; adenopatia 
axilară se întâlneşte în procese inflamatorii ale membrului toracic, boala Hodgkin, neo- 
plasme (bronşice la bărbat şi de sân la femeie); adenopatiile inghinale sunt uşor de recu- 
noscut, fiind superficiale. După etiologie pot fi inflamatorii (pornind de la o inflamație a 
membrului pelvian, a organelor genitale sau a regiunii anale), tuberculoase, secundare 
unui cancer al rectului, veneriene etc. Adenopatiile generalizate se întâlnesc de obicei în 
boala Hodgkin (predomină în regiunea cervico-axilară), leucoza limfatică (simetrice şi 
voluminoase) şi boala Bril-Symmers. 

Splenomegalia (mărirea de volum a splinei) însoţeşte de asemenea numeroase boli de 
sânge şi boli ale sistemului reticulohistocitar. Diagnositcul bolilor sângelui şi ale orga- 
nelor hematopoietice se bazează în mare măsură pe explorări de laborator: hemogramă, 
mielogramă, timp de sângerare şi de coagulare. Uneori sunt indispensabile însă şi alte 
examene: electroforeza, puncţia-biopsie ganglionară, puncţia splenică. 


10.2. PATOLOGIA ERITROCITULUI - l 


10.2.1. ANEMIILE 


Definitie: anemiile sunt boli caracterizate prin scăderea hemoglobinei sau a numărului 
de hematii sub valori normale (4,5 milioane eritrocite cu 90% hemoglobină, la bărbaţi şi 
4 milioane eritrocite cu 80% hemoglobină, la femei). Principala consecință a anemiei o 
constituie scăderea concentrației de oxigen în sânge. 

Deoarece ‘organismul nu-şi reduce consumul de O», scăderea O, în sânge este com- 
pensată prin creşterea debitului cardiac şi a vitezei de circulație şi printr-o mai bună uti- 
lizare a sângelui de către țesuturi. Compensarea poate fi suficientă în repaus, dar nu şi la 
efort. De aceea apar palpitaţii, tahicardie şi dispnee. Măduva hematopoietică este stimu- 
lată de anemie. Răspunsul măduvei constă în apariţia semnelor de regenerare (reticulocite 
în număr mare), cu condiția să nu existe o carenţă de factori necesare hemotopoiezei 
(fier, vitamina Bp). Anemii rezultă din ruperea echilibrului dintre distrugerea şi produ- 
cerea eritrocitelor. Dezechilibrul poate apărea în condiţii foarte variate. 

Clasificarea anemiilor se poate face după diferite criterii. Unul dintre acestea este va- 
loarea globulară. Anemia cu un indice de culoare în jurul lui 1 se numeşte rormocromă; 
când indicele de culoare scade sub 0,8 se numește Pipocromă, iar când depăşeşte 1,1 
hipercromă. Anemiile normocrome 'se întâlnesc în hemoragiile acute şi sindroamele 
hemolitice, cele hipocrome în carenţe de fier, iar cele hipercrome, în carența factorului 
antipernicios (vitamina B). După dimensiunea eritrocitului se deosebesc: anemii micro- ` 
citare (de obicei hipocrome), normocitare și macrocitare (anemia pernicioasă). Cea mai 
raţională clasificare este cea patogenică. Aceasta grupează anemiile în anemii rezultate 
din distrugerea sau pierderea excesivă a eritrocitelor şi anemii rezultate din hiperfuncția 

"măduvei osoase. În prima categorie sunt cuprinse anemiile prin pierderi excesive de 
eritrocite (posthemoragică) sau datorite funcţiei excesive a macrofagelor (splenomegalie) 
şi anemiile hemolitice (cu defecte genetice sau dobândite). În a doua categorie intră: 
anemiile prin scăderea producţiei de eritrocite (anemiile megaloblastice, anemiile hipo- 
plazice şi anemiile mieloftizice) şi anemiile prin scăderea producţiei de hemoglobină 
(anemii hipocrome feriprive). ` 

Simptomatologia generală a anemiilor: în cazul anemiei acute predomină ametțelile, 
tulburările de vedere, dispneea, paloarea intensă, tahicardia, hipotensiunea arterială şi, 
uneori, lipotimia sau colapsul. În anemia cronică, pe primul plan se situează paloarea 
pielii şi a mucoaselor, vizibilă mai ales la palme, buze, unghii şi mucoasa bucală, tulbu- 
rările nervoase, astenie, tulburări de memorie, amețeli, cefalee, tendință la lipotimie, sem- 
nele cardiovasculare (palpitaţii, dureri precordiale, dispnee), tulburările digestive (anore- 
xie, flatulență sau constipaţie), amenoreea şi tulburările menstruale la femeie. Examenul 
de laborator precizează gradul de scădere a eritrocitelor şi a hemoglobinei, valoarea glo- 
bulară, anomaliile eritrocitelor etc. 


10.2.1.1. ANEMIA POSTHEMORAGICĂ ACUTĂ 


Etiologie: este provocată de o abundentă hemoragie externă sau internă. Cauzele 
principale sunt hemoragiile traumatice şi hemoragiile medicale: diateze hemoragice, he- 
moragii digestive (melenă, hematemeză), genitale (în special la femei), uneori hemoptizii 
şi hematurii abundente şi excepţional, epistaxis. Simptomele care apar în primele ore nu 
se datoresc anemiei (care apare mai târziu), ci reducerii volumului de sânge circulant. 
Anemia apare când afluxul de lichide din ţesuturi trece în patul vascular pentru compen- 
sarea masei sanguine, diluând elementele figurate ale sângelui. 

Simptomatologie: în prima fază de scădere a masei sanguine, după o pierdere mare de 
sânge, bolnavul este palid, prezintă transpiraţii reci, puls mic şi frecvent, hipotensiune ar- 
terială, dispnee, nelinişte, senzaţie de sete, amețeli. Dacă hemoragia continuă, se insta- 
lează colapsul vascular (oligurie, prăbuşire a tensiunii arteriale, cianoză, extremități reci). 
În faza de anemie apar semnele obişnuite (sindromul anemic). În prima fază, urmărirea 
pulsului şi a tensiunii arteriale este mai importantă decât numărul hematiilor şi determi- 
narea hemoglobinei. În timpul hemoragiei examenele de laborator arată creşterea hema- 
tiilor, a hemoglobinei, hematocritului, leucocitoză şi trombocitoză. După câteva ore se 
produce afluxul de lichide tisulare în vase, ceea ce determină scăderea hemoglobinei şi a 
hematiilor. Anemia este normocromă şi reticulocitele cresc după primele 48 de ore. Criza 
reticulocitară anunţă instalarea fazei de reparaţie. 

Tratamentul anemiei acute urmăreşte oprirea hemoragiei prin hemostază chirurgicală 
şi combaterea stării de colaps. Pentru refacerea rapidă a masei sanguine, cel mai bun mij- 
loc este transfuzia de sânge. Se administrează în medie | | sânge: primii 500 ml rapid (15 
minute), iar restul, în perfuzie obişnuită. Tratamentul se continuă cu administrarea de fier 
pe cale orală (sulfat feros, Tonofer) şi regim bogat în proteine şi vitamine. 

10.2.1.2. ANEMIILE HEMOLITICE 


Definiţie: anemiile hemolitice sunt stări patologice în care distrugerea hematiilor de- 
păşeşte capacitatea de regenerare medulară. Anemia apare atunci când durata medie de 
viaţă a hematiei scade sub 20 de zile, depăşind producerea medulară de hematii. Este 
cunoscut că durata medie de viaţă a unei hematii este de 120 de zile şi că măduva nor- 
mală îşi poate mări debitul de formare a hematiilor de 5 - 6 ori. Anemia hemolitică va 
apărea deci când hemoliza depăşeşte de 6 ori debitul hematopoietic obişnuit. 

Clasificare: anemiile hemolitice se grupează în anemii hemolitice cu defect genetic 
eritrocitar, care pot fi datorite caracterului anormal al formei, hemoglobinei sau enzi- 
melor şi anemii hemolitice cu defect dobândit. . 


10.2.1.2.1. Anemii hemolitice cu defect genetic 


Anemia hemolitică sferocitară (icterul hemolitic congenital sau boala Minkowski- 
Chauffard) este o boală transmisă genetic, cu evoluţie cronică, care afectează egal ambele 
sexe. Hemoliza se datoreşte formei sferice a eritrocitelor care generează fragilitatea 
osmotică crescută, sechestrarea şi distrugerea prematură în splină. Primele semne apar 
din copilărie sub forma unor puscuri şi se caracterizează prin icter sau subicter, spleno- 
megalie şi anomalii constituționale (craniu "în turn”, lăţirea nasului - tip mongoloid). 
Starea generală este bună. Uneori, survin însă crize de deglobulizare, în cursul cărora 
apare tabloul hemolizei acute: vărsături, febră, dureri abdominale, tahicardie, splenome- 
galie, paloare. Tabloul sanguin prezintă anemie, rezistenţă globulară scăzută, microsfero- 
citoză (scade diametrul transversal şi hematia creşte în grosime). Numărul reticulocitelor 
este mult crescut. Hiperbilirubinemia indirectă, urobilinurie şi măduva sternală foarte 
activă completează tabloul de laborator. Boala evoluează cronic, cu perioade de remisi- 
une şi agravare. Tratamentul de elecţie este splenectomia, care suprimă hemoliza, dar nu 
şi defectul eritrocitelor (fragilitatea membranei). Vârsta ideală a splenectomiei este de 10 
- 12 ani. Formele severe necesită transfuzii de sânge. Dacă bolnavul are litiază biliară, 
aceasta întăreşte indicaţia pentru splenectomie. Se face îtnâi splenectomie şi apoi colecis- 
tectomic. 

Eliptocitoza sau ovalociloza ereditară este tot o boală familială, care are la bază o 
anomalie a membranei eritrocitelor, cu apariţia unor eritrocite alungite. 90% din cazuri 
sunt asimptomatice. Splina poate fi uncori crescută; alteori apare şi sindromul hemolitic. 
Splenectomia produce remisiuni durabile. 

Hemoglobinopatiile sunt afecţiuni ereditare care au la bază deficienţa sintezei de Hb, 
consecință a unei anomalii genetice în formarea globinei. Hb adultă este înlocuită cu Hb 
anormală. Dintre hemoglobinopatii, cele mai cunoscute sunt: | 

- anemia cu hematii falciforme (drepanocitoza sau siclemia), caracterizată prin eritro- 
cite în formă de seceră - anemie hemolitică cronică, cu puseuri acute, ocluzii vasculare 
care pot simula un abdomen acut, litiază biliară, osteoporoză şi evoluţie cu sfârşit letal; 

- sindroamele talasemice (anemia mediteraneeană sau anemia Cooley), care apar în 
primele luni sau ani de viață şi evoluează cu anemie severă, hipocromă şi microcitară, 
hipersideremie, celule "în țintă”, semne de hemoliză, icter, splenomegalie marcată, defor- 
marea scheletului, litiază biliară. Prognosticul este întunecat. Transfuziile de masă eritro- 
citară, acidul folic şi splenectomia pot ameliora parţial boala. 

Anemiile hemolitice prin deficienţe enzimatice apar în copilărie şi nu se însoțesc de 
modificări eritrocitare. Pot apărea crize hemolitice induse de medicamente (antimalarice, 
sulfamide, chinidină) sau de infecţii. Se tratează pin transfuzii de sânge şi splenectomie. 

10.2.1.2.2. Anemii hemolitice cu defecte dobândite 


Hemoliza este produsă de factori externi hematici. Cauzele sunt foarte variate: boli 
infecțioase (malarie, pneumonie atipică, septicemii), factori toxici (benzen, anilină, arsen, 
fenilhidrazină), arsuri, factori imuni (autoanticorpi, izoanticorpi) etc. Cele mai frecvente 
sunt anemiile hemolitice imune. Când anticorpii sunt fixaţi pe hematii, sunt puşi în evi- 
denţă prin testul Coombs direct; când sunt liberi în ser, prin testul Coombs indirect. 
Simptomele depind de intensitatea hemolizei. În formele acute şi în crizele acute de 
deglobulizare ale formelor cronice apar semne de hemoliză acută: frison, febră, cefalee, 
dureri abdominale, vărsături, uneori stare de şoc cu hemoglobinurie şi anurie (tubulo- 
nefrită). În formele cronice diagnosticul este sugerat de scăderea numărului de hematii şi 
a Hb, cu sferocitoză şi reticulocitoză, hiperbilirubinemie indirectă, urobilinurie, reticulo- 
citoză, hipersideremie, scaune hipercolorate, eritropoieză medulară foarte activă, spleno- 
megalie şi icter (pronunţat în crizele acute, discret în fazele cronice). Uneori, se adaugă 
leucopenie şi trobocitopenie. 

Anemiile hemolitice imune pot fi autoimune, deci cu autoanticorpi (activi la cald şi ac- 
tivi la rece), care reacționează cu antigene de pe suprafața eritrocitelor proprii (test 
Coombs pozitiv direct); există şi anemii hemolitice în care hemoliza este datorită unor 
medicamente sau substanțe chimice. 

Anemiile hemolitice imune cu autoanticorpi activi la cald sunt idiopatice şi secundare 
(după boli limfoproliferative, boală lupică, infecţii etc.). Autoanticorpii sunt fixaţi pe su- 
prafaţa eritrocitelor, dar sunt şi liberi în ser, dând testul Coombs direct şi indirect pozitiv. 
Apar mai frecvent la bătrâni. La unii bolnavi debutul acut este febril. Anemia este macro- 
citară cu ferocitoză reticulocitoză, leucocitoză, uneori icter, hemoglobinurie şi spleno- 
megalie. 

Anemiile hemolitice imune cu autoanticorpi activi la rece se prezintă sub două forme 
clinice: | l 

- boala glutininelor la rece este idiopatică sau asociată cu pneumonii virotice, mono- 
nucleoză infecțioasă, limfoame maligne. Caracteristică este aglutinarea eritrocitelor la 
rece, reversibilă la cald. Anemia este microsferocitară. În formele severe apar fenomene 
Raynaud şi ulcerații necrotice la nivelul feței sau al degetelor; 

- hemoglobinuria paroxistică la rece este de asemenea idiopatică sau secundară 
(asociată cu infecții virale sau lues). Boala este rară, anticorpii se fixează pe hematie la 
rece iar hemoliza apare după ce temperatura a crescut. Tabloul clinic este caracterizat 
prin episoade de hemoliză masivă cu hemoglobinemie şi hemoglobinurie, urmate uneori 
de icter şi splenomegalie. 

Anemiile hemolitice imune dobândite, medicamentoase, se întâlnesc la bolnavii trataţi 
cu penicilină, chinină, chinidină, Alfametildopa. 

Tratamentul anemiilor imune se face cu corticosteroizi (tratament de elecție), imuno- 
supresive (Imuran, Clorambucil, Endoxan), splenectomie în formele grave, transfuzii de 
sânge şi sistarea administrării medicamentului incriminat în producerea bolii. 

Hemoglobinuria paroxistică nocturnă este o anemie hemolitică cronică, dobândită, 
caracterizată prin crize de hemoliză acută cu hemoglobinurie, care apar noaptea în somn 
şi se datoresc fragilității eritrocitelor în mediul acid. Tabloul clinic este rareori dramatic, 
cu şoc hemolitic, cele mai multe cazuri fiind discrete. Pancitopenia este frecventă. Boala 
se datoreşte sensibilităţii neobişnuite a eritrocitelor la complement şi properdină. Trata- 
mentul constă în transfuzii cu eritrocite spălate, feroterapie, corticoizi, anticoagulante, 
splenectomie. 

Anemia hemolitică posttransfuzională apare în transfuzii de grupă incompatibilă. 
Accidentele hemolitice posttransfuzionale, în funcție de intensitatea hemolizei, evoluează 
în trei faze: faza de şoc, faza de hemoliză cu icter şi hemoglobinurie şi faza de anurie 
(tubulonefrite), în care caz prognosticul este foarte grav. 

Accidentele posttransfuzionale se pot produce şi prin factori Rh. Mai frecvent aceştia 
intervin în boala hemolitică a nou-născutului, care este rezultatul unei incompatibilităţi 
Rh între mamă şi făt. De obicei, mama este Rh-negativă şi este imunizată de celulele Rh- 
pozitive ale fătului. Boala apare după ce mama a dus 2 - 3 sarcini aparent normale, în 
cursul cărora s-a sensibilizat. Clinic, boala se manifestă prin anemie de tip hemolitic, 
hiperplazie eritroblastică în măduvă, ficat şi splină, icter, cu hiperbilirubinemie indirectă, 
edeme şi hepatosplenomegalie. Tratamentul constă în profilaxie cu imunoglobuline uma- 
ne specifice anti-D (Rho) şi exsanguinotransfuzie. 

Boala hemolitică acută febrilă (boala Lederer-Brill) nu are etiologie cunoscută. Se ca- 
racterizează prin anemie acută cu febră ridicată şi hemoliză severă, icter şi splenomegalie. 
Boala reacţionează uneori bine la transfuzii sanguine, cu eritrocite spălate, şi corticoterapie. 


10.2.1.3. ANEMII PRIN TULBURĂRI ÎN SINTEZA HEMOGLOBINEI 


Hemoglobina, proteină complexă, ese alcătuită din globină (96%) şi hem (4%). 
Pentru sinteza Hb sunt indispensabili fierul, acizii aminaţi şi proteinele, unele vitamine 
(C, A, B2, Be Byp) şi acidul folic. Sinteza de Hb poate scădea în primul rând, din cauza 
diminuării fierului din organism, fie pentru că fierul în cantitate normală nu poate fi 
utilizat din cauza lipsie de proteine (necesare sintezei globinei), fie din cauza unor caren- 
te multiple (fier, hormoni, proteine). De obicei, aceste anemii sunt microcitare şi hipo- 
crome. Hipocromia apare atunci când concentrația medie a Hb scade subt 30%. Marea 
majoritate a acestor anemii sunt feriprive. Pot apărea însă anemii cu tulburări în sinteza 
hemoglobinei şi în carențe vitaminice (C, Be, PP), în blocarea sintezei de Hb (infecţii cro- 
nice, neoplasme, mixedem, azotemie cronică etc.). 

Anemia hipocromă feriprivă este o anemie cronică microcitară şi hipocromă datorită 
tulburării eritropoiezei prin lipsă de fier. 

Eliopatogenie: cantitatea normală de fier în organism este de 4 - 6 g și este repartizată 
în hemoglobină, mioglobină, fier de rezervă şi fermenţi celulari. Necesităţile zilnice în 
fier ale organismului normal sunt de 1 mg la bărbat şi de 3 - 4 mg la femeie. Alimentele 
cele mai bogate în fier sunt carnea, măruntaiele, ficatul, zarzavaturile verzi, fructele usca- 
te, care furnizează organismului fluenţa acidității sucului gastric şi în prezența vitaminei 
C. Fierul absorbit din alimente sau provenit din distrugerea hemoglobinei din organism 
este depus în ţesuturi sub formă de fier de rezervă. 

Carenţa de fier care conduce la apariţia anemiei feriprive apare mai frecvent la femei 
decât la bărbaţi, deorece acestea au nevoie de mai mult fier pentru înlocuirea celui pier- 
dut în timpul ciclului menstrual, gravidităţii şi alăptării. Cauzele principale ale anemiei 
feriprive sunt: aport insuficient de fier (alimentaţie săracă în fier), insuficiența resorbţiei 
digestive (stomac rezecat, boli ale intestinului subţire, anaclorhidrie), pierderi crescute de 
fier (hemoragii cronice), nevoi crescute (sarcini repetate, alăptare, perioada de creştere), 
utilizarea insuficientă a fierului (infecţii cronice, tumori). 

Simptomatologie: tulburările care apar la orice vârstă, debutează insidios şi au o evo- 
luţie prelungită. Unele simptome. sunt caracteristice anemiei: paloarea cu tentă albă a 
"tegumentelor şi mucoaselor, tulburări cardiorespriatorii (palpitaţii, tahicardie, dispnee), 
tulburări psihice (astenie, insomnie, tendință la lipotimie) etc. Alte simptome se datoresc 
scăderii fierului fermenţilor oxidanţi. Din această cauză apar tulburări trofice epiteliale: 

uscăciune şi friabilitate a pielii-apariţia pe suprafaţa unghiilor a unor deformații de exca- 
vaţie sau aplatizări (koilonichie); părul este uscat şi cade uşor; apar ragade ale comisurii 
bucale, glosită cu atrofie papilară a limbii (arsuri în gură), modificări ale mucoasei eso- 
fagiene cu arsuri şi disfagie, leziuni de gastrită (inapetenţă, flatulenţă, dureri difuze abdo- 
minale) etc. Examenele de laborator evidenţiază scăderea numărului hematiilor şi a Hb 
sub valorile normale. Scăderea hemoglobinei depăşeşte însă scăderea numărului de he- 
matii. Valoarea globulară este subunitară (hipocromie). Hematiile sunt palide, mici 
(microcitoză) şi deformate (poikilocitoză). Fierul seric este diminuat iar secreția gastrică 
frecvent scăzută. Leucocitele şi trombocitele sunt modificate. 

Formele clinice: a) Anemia posthemoragică cronică apare după hihingi moderate, 
dar cronice, prelungite timp de luni sau ani, care epuizează rezervele de fier din organism. 
Cele mai importante cauze sunt hemoragiile mici digestive, uneori oculte (ulcer sau neo- 
plasm gastric, hemoroizi, colită ulceroasă, hernie hiatală, paraziți intestinali ca Ancylostoma 
duodenale, meno- sau metroragii, hematurii, hemoptizii, epistaxis etc.). 

b) Cloroza, boală foarte rară astăzi, caracterizată printr-o colorație palid-verzuie a te- 
gumentelor, apare la tinerele fete în perioada de pubertate, datorită alimentației iraționale, 
cu aport insuficient de fier, lipsei de aer şi de mişcare şi pierderile de fier prin menstre. 

c) Anemia hipocromă esențială (cloranemia achilică) se observă la femei între 30 şi 
50 de ani, cu menoragii sau metroragii. 

Anemia este severă, hipoclorhidria sau aclorhidria constante iar tulburările trofice ale 
pielii şi mucoaselor, frecvente. 

Diagnosticul. pozitiv se bazează pe prezenţa unei anemii hipocrome microcitare, cu 
tulburări trofice la nivelul pielii şi mucoaselor. 

Tratamentul anemiilor feriprive urmăreşte corectarea şi suprimarea cauzei anemiei şi 
corectarea lipsei de fier. Terapia prin fier (feroterapia) este fundamentală. În mod obiş- 
nuit se foloseşte terapia orală sub formă de fier feros (sulfat feros, gluconat feros, Tono- 
fer, Glubifer). Dozele pentru adult sunt de 3 - 6 tablete/zi; se administrează după mese 
sau în timpul lor. Controlul terapiei prin fier se face prin urmărirea hematocritului, Hn şi 
a reticulocitozei la intervale de 7 - 14 zile. Administrarea parenterală de fier are indicaţii 
limitate, prezentând unele riscuri şi se foloseşte când terapia per os este ineficace, când 
nevoile de fier sut mai mari sau înaintea unor intervenţii chirurgicale la bolnavi cu 
anemie. Cele mai utilizate preparate de fier destinate administrării parenterale sunt: fierul 
polimaltozat (i: m.) şi fierul zaharat (i.v.). În cazul anacidității se administrează conco- 
mitent şi HCI. În general este bine să se asocieze şi vitamina C (acid ascorbic). Regimul 
alimentar tiebuie să fie bogat în fier şi variat. 


10.2.1.4. ANEMII PRIN TULBURĂRI ALE SINTEZEI NUCLEOPROTEINELOR 


Pentru ca eritropoieza să decurgă în mod normal, este nevoie nu numai de materiale 
de construcție (fier şi aminoacizi) ci şi de factori enzimatici care facilitează maturarea 
elementelor tinere medulare. Aceşti factori sunt cunoscuți sub numele de principiu anti- 
anemic sau antipernicios. Principiul antianemic este format dintr-un factor extrinsec, care 
nu este altceva decât vitamina By şi un factor intrinsec, secretat de mucoasa gastrică. 
Vitamina By» nu poate fi absorbită decât în prezența factorului intrinsec. Absorbţia are 
loc în porțiunea distală a intestinului subţire: În absenţa vitaminei By apar tulburări de 
sinteză a nucloproteinelor şi în special a acidului timonucleic (dezoxiribonucleic). În ceea 
ce priveşte hematopoieza, carenta în vitamina B; duce la înlocuirea seriei normoblastice 
normale cu seria megaloblastică anormală. Prin distrugerea rapidă a eritrocitelor cresc 
bilirubinemia şi eliminarea bilirubinei prin materii fecale şi urină. Formarea de hemo- 

globină însă este mai puţin tulburată, aşa că Hb creşte în aparenţă, ceea ce duce la hiper- 
cromie cu indice de culoare crescut. De aceea, aceste anemii se mai numesc şi hipercro- 
me. Datorită prezenței megaloblaştilor în sângele periferic, aceste anemii se mai numesc 
şi anemii megaloblastice. Tulburările metabolismului nucleoproteinelor nu interesează 
numai eritropoieza, ci toate celulele. Eritropoieza este mai afectată, pentru că regenerarea 
şi diferenţierea celulară sunt mai importante, necesitând mai mult acid timonucleic. Tul- 
burarea interesează însă şi sinteza deucocitelor (cu apariţia de granulocite mari şi anor- 
male), tegumentele, mucoasele gastrică, linguală, vaginală etc. Cele mai cunoscute ane- 
mii megaloblastice sunt: anemia pernicioasă sau anemia Biermer şi anemiile parabier- 
meriene sau anemiile megaloblastice simptomatice. 


10.2.2.4.1. Anemia Biermer (pernicioasă) 


Definiţie: este o anemie cu etiologie necunoscută, caracterizată prin anemie hiper- 
cromă, megaloblastică, glosită, achilie, gastrică şi tulburări neurologice. Se întâlneşte mai 
frecvent la femei între 40 şi 55 de ani. Se datoreşte lipsei factorului intrinsec (defect 
biochimic cu caracter constituţional), care împiedică absorbţia vitaminei Bj, conducând 
la tulburarea sintezei acizilor nucleici, cu apariţia seriei roşii anormale megaloblastice. 
Lipsa vitaminei B} (factor antianemic) tulbură eritropoieza şi, în general, toate țesuturile 
organismului. 

Simptomatologie: boala debutează insidios, cu tulburări digestive, care pot preceda cu 
ani de zile anemia. În perioada de stare apar trei grupe de simptome: anemice, digestive 
şi neurologice. 

Sindromul anemic se caracterizează prin paloare asociată cu uşor icter, de aspect 
gălbui ca paiul, dispnee, palpitaţii, astenie. Faţa este uncori infiltrată. La nivelul mem- 
brelor inferioare apar edeme, unghiile sunt adesea sfărâmicioase şi părul.uscat. Subfebri- 
litatea prezentată de unii bolnavi este de origine metabolică şi dispare la câteva zile după 
administrarea vitaminei B p. 

Sindromul digestiv este constant. Apar semne de glosită, cu dureri şi arsuri spontane 
sau la contactul cu alimentele. Limba este roşie, uneori cu eroziuni pe vârf şi margini. 
Atrofia mucoasei gastrice duce la achilie gastrică. Anaclorhidria este rezistentă la hista- 
mină şi refractară la tratament. Anorexia - uneori electivă pentru carne -, vărsăturile şi 
diareea sunt manifestări comune. 

Tulburările nervoase sunt prezente adeseori. În formele uşoare, bolnavii se plâng de 
amorțeli, furnicături şi hipoestezie. În formele severe apar areflexia osteotendinoasă şi 
tulburările sensibilităţii profunde, care duc la tulburări de mers de tip tabetic, cu apariția 
semnului Romberg. 

Examenul hematologic precizează diagonsticul. Anemia este severă (sub două milioa- 
ne), hematiile sunt hipercrome (valoarea globulară depăşeşte de obicei 1,5) şi prezintă 
anomalii de formă (poikilocitoză) şi de coloraţie (policromatofilie). În sângele periferic 
apar macrocite, megalocite şi, mai rar, mepaloblaşti. Trombopenia şi leucopenia cu 
polinucleare hipersegmentate sunt frecvente. Hiperbilirubinemia indirectă, hiperside- 
remia şi mielograma cu megaloblaşti în număr mare completează tabloul. 

Evoluţia este în prezent favorabilă. Sub influenţa vitaminei By, anemia se repară în 
câteva săptămâni şi semnele clinice dispar progresiv. Semnele neurologice nu regresează 
complet întotdeauna, iar achilia gastrică nu este influenţată. Diagnosticul este evident în 
formele complete. Răspunsul favorabil la tratamentul cu vitamina B2, în special apariţia 
reticulocitozei, este patognomonică. 

Diagnosticul diferenţial trebuie să elimine anemiile parebiermeriene şi cancerul 
gastric. Tratamentul specific constă în administrarea vitaminei B} pe cale i.m. (100 g zil- 
nic, în prima săptămână, apoi 100 g de 3 ori pe săptămână, până la revenirea la normal a 
valorilor hematologice). Tratamentul se continuă cu aceeaşi doză la interval de 2 săp- 
tămâni, timp de 6 luni. Terapia de întreţinere sẹ face cu 100 g pe lună, tot restul vieţii. 

Ameliorarea subiectivă este promptă. Reticulocitoza este indicatorul cel mai fidel al 
eficacităţii tratamentului. În cazul unor urgenţe chirurgicale se poate mări doza până la 1 
000g vitamina By. În 3 - 4 săptămâni hematiile şi concentraţia Hb revin la normal, glo- 
sita dispare şi semnele neurologice sunt ameliorate. Achilia gastrică nu este însă influen- 
tată. Pentru menţinerea rezultatelor, bolnavul trebuie să primească toată viața vitamină 
Bp. Transfuzia de sânge este indicată în formele severe. Acidul clorhidric este adminis- 
trat la bolnavii cu achilie gastrică. Tratamentul cu fier se administrează când apar semne 
de hipocromie, în special la femei. 


10.2.1.4.2. Anemiile parabiermeriene 


Sunt anemii hipercrome macrocitare cu măduvă de tip megaloblastic, provocate de 
deficitul de vitamină Bp sau acid folic, uneori asociate cu lipsă de fier. Aspectul hema- 
tologic este asemănător anemiei pernicioase, dar sindromul neurologic lipseşte iar achilia 
gastrică este inconstantă. Sindromul anemiei se poate vindeca spontan, când cauza dis- 
pare. Cele mai cunoscute anemii parabiermeriene sunt: anemia macrocitară din sarcină 
(apare în ultimul trimestru al sarcinii), anemia botriocefalică (consum crescut de vitamina 
Bı de către parazit), anemia macrocitară din ciroze, hepatitele cronice, tulburările nutri- 
tionale, sprue (sindrom de malabsorbţie provocat de flora intestinală anormală) şi afec- 
țiunile maligne. 


10.2.1.5. ANEMIILE AREGENERATIVE SAU APLASTICE 


Cuprind anemii de etiologie variată, al căror caracter comun este absența regenerării 
medulare, interesând mai ales seria roșie (anemie), dar şi seria albă (leucopenie) şi trom- 
bocitară (trombopnie). Când tulburarea interesează toate elementele măduvei, boala se 
numeşte aleucie hemoragică (datorită diatezei hemoragice provocate de trombopenie) sau 
panmieloftizie. În raport cu mecanismul de producere se deosebesc anemii prin hipoplazie 
sau aplazie medulară, provocate de lezarea măduvei osoase de către substanțe toxice endo- 
sau exogene (anemii mielotoxice) şi anemii prin invadarea măduvei hematopoietice de către 
procese metaplazice (leucoze) sau neoplazice. cauzele cele mai cunoscute sunt unele 
substanțe chimice (benzenul, citostaticele, Cloramfenicolul, Fenilbutazona, sulfamidele, 
Tolbutamidul, antitiroidienele de sinteză), radiaţiile ionizante, inhibitorii medulari (tumori 
maligne, “infecţii cronice, insuficiența renală cronică, mixedemul), procesele infiltrative 
medulare (leucoze, mielom, metastaze neoplazice, hipersplenismul). Debutul bolii este insi- 
dios. Clinic, sindromul anemic este cel obişnuit, dar paloarea este intensă. Când trombo- 
penia este pronunțată, sindromul hemoragic este prezent; când leucopenia este severă, apar 
manifestări infecțioase cu febră ridicată. anemia este accentuată (1 - 2 milioane), normo- 
cromă, reticulocitele scăzute sau absente. Leucopenia (sub 1 000 de leucocite), trombopenia 
(în jur de 100 000) şi mielograma, care arată o măduvă pustiită, completează tabloul hema- 
tologic. 

Tratamentul constă în înlăturarea factorului cauzal şi în transfuzii de sânge proaspăt. 
Se utilizează de preferință masă eritrocitară sau hematii spălate. În situaţii speciale 
corticosteroizii pot fi utili. 

10.3. PATOLOGIA GRANULOCITULUI 


10.3.1. POLIGLOBULIILE (policitemiile) 


Poliglobuliile sunt boli caracterizate prin creşterea hematiilor şi a Hb în sângele peri- 
feric. Se deosebesc poliglobulii simptomatice şi poliglobulii primare. Poliglobuliile simp- 
lomalice sau secundare se datoresc unor cauze cunoscute. Unele sunt fiziologice: eritro- 
citoza nou-născutului, poliglobulia care apare la oamenii care trăiesc la altitudine. Altele 
sunt patologice şi apar în bolile cardiace congenitale, cu trecerea sângelui din cordul 
drept în cel stâng, în insuficiența cardiacă cronică, bolile pulmonare cronice cu insu- 
ficiență respiratorie, intoxicaţiile cu anilină în care se evidenţiază methemoglobinemia 
etc. În aceste boli, poliglobulia este un fenomen compensator, anoxia stimulând activi- 
tatea măduvei osoase. 

Poliglobulia primară (policythemia vera sau boala Vaquez) este o afecţiune mielo- 
proliferativă cronică (hemopatie malignă), mai frecventă la bărbaţi şi apare după 40 de 
ani. Debutul este progresiv, cu cefalee, amețeli, prurit, vâjâieli în urechi, astenie, tulburări 
digestive (anorexie, greţuri, vărsături). Caracteristice sunt coloraţia roşie, cu caracter cia- 
notic, a tegumentelor şi a mucoaselor (în special extremităţile membrelor şi cavitatea 
bucală) şi pruritul (mai ales după baie caldă). Splenomegalia este constantă. Examenul 
hematologic arată creşterea numărului de hematii (peste 7 milioane), leucocite (15 000 - 
30 000) şi trombocite (peste 400 000). Bolnavii netrataţi mor în majoritate în primii 2 ani 
de la debut. În cursul bolii pot apărea însă complicaţii grave: tromboze arteriale sau ve- 
noase, hemoragii (epistaxix, hemoptizii, hemoragii digestive sau nervoase), hipertensiune 
arterială, ateroscleroză, litiază biliară. Adesea evoluează în final către o leucoză acută sau 
cronică. Tratamentul urmăreşte diminuarea masei sanguine prin sângerări repetate şi frâ- 
narea producției exagerate de hematii prin fosfor radioactiv şi citostatice (Mileran, Clo- 
rambucil, Endoxan). 


10.3.2. AGRANULOCITOZA 


Definiţie: agranulocitoza este o afecțiune acută, gravă, caracterizată prin scăderea 
până la dispariție a granulocitelor din sânge şi printr-o infecție severă cu evoluţie rapidă. 
Boala apare mai frecvent la femei între 40 şi 60 de ani, în special după Aminofenazonă, 
Fenilbutazonă, fenotiazine, sulfamide, antitiroidiene, antidiabetice, Cloramfenicol, barbi- 
turice. Unele medicamente induc un debut brusc (Aminofenazona), altele unul progresiv 
(antitiroidienele şi fenotiazinele);, unele medicamente acționează prin mecanism alergic 
(Aminofenazona), altele printr-o acţiune toxică asupra măduvei (Clorpromazina). 

Simptomele se datoresc scăderii masive a leucocitelor din sângele periferic 
(sub 2 000/mm”), cu dispariția aproape totală a granulocitelor. Absența granulocitelor 
privează organismul de unul dintre cele mai importante mijloace de apărare şi antrenează 
un sindrom infecțios cu debut brutal, caracterizat prin febră ridicată, frisoane, angină, sto- 
matită şi leziuni ulceronecrotice ale cavităţii bucale, faringelui, tubului digestiv, organe- 
lor genitale şi pielii. Bolnavii au disfagie şi disfonie, halenă rău mirositoare iar ganglionii 
regionali sunt uneori măriţi. În absenţa tratamentului antiinfecţios, evoluţia este 
progresivă, de obicei fatală prin complicațiile care se instalează (septicemie, pneumonie). 
Tratamentul antiinfecţios actual a ameliorat mult prognosticul, boala evoluând spre 
vindecare. Există şi forme cronice sau recidivante, al căror prognostic este sever. 

Tratamentul se aplică de urgenţă şi constă în suprimarea medicamentelor suspectate, 
în inducerea afecțiunii, hemoculturi repetate urmate de antibiotice şi administrarea de 
antibiotice în doze masive. Transfuzia de sânge şi corticoterapia sunt uneori utile. 
Simptomatic, se combate febra, se rehidratează bolnavul şi se iau măsuri de igienă bucală 
şi cutanată. După vindecare, se previne bolnavul asupra necesității de a evita drogurile 
susceptibile de a provoca boala. 


10.3.3. METAPLAZIA MIELOIDĂ CU MIELOSCLEROZĂ (M.M.M.) 


Este o boală mieloproliferativă caracterizată prin proliferarea simultană a hemato- 
poiezei intramedulare şi extramedulare (splină, ficat, ganglioni limfatici). Boala evolu- 
ează în două faze: prima - de hiperplazie medulară cu creşterea eritrocitelor, leucocitelor 
şi trombocitelor: a doua - de insuficiență medulară, cu apariţia țesutului fibros, îngustarea 
cavităţii medulare şi chiar formarea de os nou. Se constată splenomegalia enormă, osteo- 
scleroză, anemie relativă şi însoţită de poikilocitoză, leucocitoză moderată. Se descriu o 
formă primară, care apare la vârste mai tinere, şi o alta secundară (după benzen, raze 
Roentgen, tuberculoză, neoplasme, leucemii etc.), care apare la 50 - 60 de ani. Trata- 
mentul se aplică numai în faza de insuficiență medulară, transfuzii de eritrocite, corticos- 
teroizi şi androgeni în doză mare. j 


10.3.4. TROMBOCITEMIA HEMORAGICĂ 


Este o boală mieloproliferativă cronică rară, caracterizată printr-o producere anormală 
de megacariocite și trombocite (2 - 4 milioane/mm”), însoţită de hemoragii, tromboze şi 
atrofie splenică. Leucocitoza este moderată (30 000 - 40 000/mm”), iar poliglobulia 
iniţială este urmată de anemie hipocromă progresivă. Se tratează cu Sarcolysine, 
Citosulfan şi fosfor radioactiv. 


10.3.5. LEUCEMIA GRANULOCITARĂ CRONICĂ (L.G.C.) 


Definiţie: L.G.C. (mieloleucoza cronică, leucemia mieloidă cronică) este o boala 
mieloproliferativă cronică, caracterizată prin proliferarea excesivă a granulocitelor. Afec- 
țiunea este generată de o tumoare cu deviere minimă. Sub influența unor factori etiologici 
necunoscuţi (benzen, radiaţii ionizante?), apare o anomalie cromozomială a celulelor 
stem din măduva osoasă, urmată de hiperplazie medulară globală (boală mieloprolife- 
rativă = panmielopatie: leucocitoză, poliglobulie, trombocitoză). Boala apare între 35 şi 
45 de ani, mai frecvent la bărbaţi, şi poate fi identificată prin două anomalii caracteris- 
tice: cromozomul Philadelphia şi fosfataza alcalină leucocitară foarte scăzută. 

Simptome: debutează insidios, cu senzaţia de greutate în hipocondrul stâng (datorită 
splenomegaliei), pierdere ponderală, transpiraţii, febră (creşterea metabolismului). Semnul 
principal este splenomegalia (unii bolnavi o descoperă singuri), enormă, uneori ajungând 
până la creasta iliacă, producând fenomene de compresiune. De obicei nedureroasă, poate 
deveni dureroasă în cazul infarctului splenic. Infiltraţia leucemică interesează mai rar ficatul 
(hepatomegalie), ganglionii (adenopatii), rinichii. Prin acelaşi mecansim mai pot apărea 
hemoragii retiniene, surditate, leziuni nervoase, hemiplegii, priapism (tromboza corpilor 
cavernoşi), dureri osoase. Hiperuricemia este frecventă. Hiperplazia medulară interesează 

toate A celulare. Granulocitele sunt aproape normale ca funcție, dar numărul lor este 
foarte mare (10 000 - 300 000/mm?, chiar un milion); sunt prezente elementele tinere (mie- 
locite, metamielocite nesegmentate). Caracteristică este creşterea numerică a bazofilelor. De 
obicei trombocitele sunt în număr crescut, conducând la apariția, trombozelor. Forma aleu- 
cemică nu există, dar forma subleucemică (20 000 - 50 000/mm° ) poate reprezenta debutul 
bolii. 

Evoluție: aspectul prezentat evocă un țesut mieloid, uşor anormal, o tumoare cu devi- 
ere minimă, dar care se poate transforma brusc sau progresiv (1 - 2 ani) în forma acută. 
Se înmulțesc granulocitele tinere, cresc mieloblaştii în sânge, se accentuează anemia, 
apar hemoragii datorită scăderii trombocitelor, se măresc ganglionii. Febra este semnul 
cel mai precoce de activizare. 

Tratament: principalele mijloace terapeutice sunt: radioterapia splenică şi chimiote- 
rapia cu Citosulfan (Mieleran). Tratamentul de elecţie este cu Citosulfan - tablete de 2 
mg (4 - 8 mg/zi în tratament de atac şi 2 mg/zi sau mai puțin în tratamentul de întreţi- 
nere). Se corectează hiperuricemia prin hidratare, alcalinizarea urinilor. Allopurinol; în 
crizele de acutizare se obţin rezultate minime cu Prednison şi Vinkristină. 


10.3.6. LEUCEMIA ACUTĂ 


Definiţie: leucemia acută (leucoza acută) este o boală neoplazică caracterizată prin 
pierderea capacităţii de diferenţiere şi maturație a celulelor hematopoietice, infiltrația 
măduvei şi a altor organe cu aceste celule imature, nediferenţiate, insuficienţă medulară 
cu anemie, neutropenie şi trombocitopenie. Tabloul clinic este dominat de 3 sindroame: 
anemie (scăderea eritrocitelor), infecțios (scăderea granulocitelor) şi hemoragic (scăderea 
trombocitelor). Apare la orice vârstă, mai frecvent sub 25 de ani, în special la copii, dar şi 
la bătrâni. Celulele leucemice se dezvoltă progresiv pe seama celulelor normale pe care le 
înlocuiesc, trimit mesageri la distanţă, în diferite organe, iar când boala se manifestă cli- 
nic, este un neoplasm generalizat. Organismul suferă în special din cauza lipsei celulelor 
sanguine adulte, normale. 

Simptome: debutul aparent poate fi lent sau brusc. Când debutul este brusc, cu tablou 
de boală infecțioasă gravă, febră, astenie, paloare, manifestări hemoragice, acestea în rea- 
litate sunt numai deznodământul clinic, deoarece primele semne au apărut cu 1 - 2 luni 
înainte: episoade subfebrile, hemoragii gingivale, artralgii (simulând R.A.A.), astenie şi 
paloare. În perioada de stare apar: sindromul infecțios, cu febră ridicată, frisoane, alterare 
profundă a stării generale şi dureri osoase şi articulare spontane; sindromul anemic, cu 
paloare uneori impresionantă, astenie intensă şi dispnee; sindromul hemoragic, cu gingi- 
voragii, epistaxis, purpură, hemoragii subconjunctivale şi retiniene, metroragii, hemo- 
ragii meningiene sau cerebrale, hematurii, manifestări bucofaringiene ulceronecrotice 
(stomatite, gingivite, angine cu ulceraţii atone, lipsite de puroi), mai puţin frecvente as- 
tăzi din cauza trataînentului cu antibiotice. Splenomegalia este obişnuită, dar moderată, 
iar adenopatia se rezumă la o discretă creştere a ganglionilor cervicali şi submaxilari. 

Examenele de laborator pun în evidență „scăderea severă a hematiilor (sub 2 - 3 mi- 
lioane) şi a trombocitelor (sub 100 000/mm o) şi o creştere a leucocitelor între 15 000 şi 
50 000 (de obicei neutropenie). Formula leucocitară prezintă celule foarte tinere într-o 
proporţie de 50 - 90% şi granulocite în număr foarte redus. Absența formelor de trecere 
dintre celulele tinere şi leucocitele adulte - care poartă denumirea de hiatus leucemic - 
este caracteristică. 

Evoluţia este în general rapidă. În mai puţin de 3 luni survine moartea. Sub influența 
tratamentului pot apărea remisiuni de câteva luni şi mai rar de câţiva ani. Diagnosticul 
este sugerat de sindromul acut infecțios şi de manifestările hemoragice şi bucofaringiene 
şi este precizat de examenul hematologic. 

Tratamentul trebuie să fie precoce, intens şi continuu. Măsurile i igieno-dietetice sunt 
obligatorii şi constau în repaus absolut la pat, igiena cavităţii bucale, alimentaţie adaptată 
stării generale. Tratamentele cele mai uzuale constau în: transfuzii sanguine, la nevoie 
exsanguinotransfuzii, corticoterapie, antibiotice, antifolice, antimetaboliţii. Medicația de 
bază, care a ameliorat şi prelungit durata vieţii acestor bolnavi, se reduce la citostatice şi 
corticosteroizi. În cazul unei anemii severe se recurge la perfuzii de sânge (100 - 250 ml 
la 1 - 3 zile), care uneori singure pot produce remisiuni. În cazul febrei ridicate şi stării 
generale alterate se administrează antibiotice şi corticosteroizi. Din nefericire, efectul 
corticoterapiei se epuizează repede. De aceea, după obținerea unei remisiuni, se continuă 
tratamentul asociind corticosteroizii cu un citostatic. Deşi citostaticele dau rezultate 
remarcabile, ele antrenează adesea accidente cutanate, digestive şi hemoragice. În leuce- 
mia limfoblastică acută sunt active Prednisonul, Vinkristina, 6-Mercaptopurina, 
Methotrexatul, Rubidomicina şi asparaginaza, iar în leucemia mieloblastică acută, 
Citozinarabinozida, 6-Mercaptopurina, Methrotrexatul, utjeeomietea, De obicei se folo- 
seşte asocierea a 2 - 3 sau 4 medicamente. 


10.4. PATOLOGIA LIMFOCITULUI ŞI PLASMOCITULUI 


10.4.1. LIMFOAMELE MALIGNE 


` Definiţie: boli neoplazice ale țesutului limfatic, caracterizate prin proliferarea unor ce- 
lule nediferenţiate, având ca manifestări clinice principale adenopatia şi splenomegalia. 
Conceptul de limfom malign cuprinde boli care în trecut aveau individualitate clinică: 
limfosarcomul, reticulosarcomul, tumoarea Burkitt, boala Brill-Symmers. Boala Hodgkin 
ocupă un loc aparte, deşi este tot un limfom malign. Există forme de trecere între limfoa- 
mele maligne limfocitare şi leucocemia limfoblastică acută şi leucemia limfocitară cro- 
nică. Există înrudiri între limfoamele maligne şi mielonul multiplu şi macroglobulinemia 
Waldenström. 

Forme clinice: a) Limfomul gigantofolicular (boala Brill-Symmers) se caracterizează 
prin adenopatii cervicale, inghinale sau axilare, nedureroase, mobile şi consistente şi une- 
ori, splenomegalie. Debutul este insidios şi evoluţia cronică (5 - 10 ani). Evoluează în 
timp către limfo- sau reticulosarcom, boala Hodgkin sau limfoleucoză. i 

b) Limfosarcomul apare prin proliferarea neoplazică a țesutului limfadenoid din gan- 
glionii limfatici şi formațiunile limfatice din mucoasa digestivă (gură, faringe, intestin). 
Se întâlnesc forme localizate şi generalizate (mai rare). Adenopatia este mai puţin dură şi 
imobilă decât în reticulosarcom. Poate ulcera tegumentele şi provoca tulburări prin com- 
presarea organelor vecine. Starea generală este alterată (febră, astenie, caşexie). Evoluţia 
este rapid letală (de la câteva spătămâni până la 1 - 2 ani). 

c) Reticulosarcomul este o afecțiune neoplazică, provocată de proliferarea celulelor 
histiocitare din ganglionii limfatici, măduvă, splină, tubul digestiv etc. Galnglionii sunt 
duri şi imobili iar splenomegalia prezentă ca şi în celelalte forme. Există forme localizate 
şi forme generalizate rare. Iniţial interesează un teritoriu limitat, dar ulterior se extinde. 
Prognosticul este letal, iar evoluţia rapidă. 

Tratamentul este individualizat în funcţie de stadiile clinice, similare celor ale bolii 
Hodgkin: I (localizat), Il (regional), III (generalizat limfatic), IV (generalizat limfatic şi 
visceral). Boala este potenţial reversibilă în stadiile I şi II şi ireversibilă în stadiile II şi 
IV. În stadiul I şi parţial în II se pot încerca exereze; în stadiile I, II şi parţial II - radio- 
„terapie în doze de 4 500 - 5 000 R (sau izotopi radioactivi), urmată de cură de întreţinere 
cu chimioterapie; în stadiile III şi IV, chimioterapia este singurul tratament. De obicei 
medicamentele se asociază după formule: fie nitrogen-muştar + Vinkristină + Natulan + 
Prednison: fie Ciclofosfamidă + Vinkristină + Prednison. 


10.4.1.1. BOALA HODGKIN 


Definiţie: cunoscută şi sub denumirea de limfogranulomatoză malignă, este un lim- 
fom malign, boala fiind caracterizată prin prezenţa unor celule maligne specifice (celule 
Reed-Sternberg) şi prin adenopatii superficiale şi profunde, splenomegalie, febră şi pru- 
rit. Apare de obicei între 20 şi 40 de ani, în special la bărbaţi. 

Etiologia este necunoscută, teoria neoplazică sau cea virotică nefiind demonstrate. 
Astăzi stadializarea bolii în paragranulom, granulom şi sarcom nu mai este acceptată. În 
funcţie de evoluţie, după modelul prezentat la "Limfoame maligne" boala are 4 stadii. Pe 
măsură ce progresează, numărul limfocitelor scade iar cel al celulelor Reed-Sternberg 
creşte. Debutul bolii este aproape unicentric, progresând mult timp din aproape în aproa- 
pe, ordonat, în interiorul țesutului limfatic. Invazia vasculară indică răspândirea dezor- 
donată a celulelor Reed-Sternberg. 

Simptome: debutul este insidios, primele semne constând într-o adenopatie super- 
ficială, de obicei laterocervicală, axilară sau inghinală; mai rar se semnalează o adenopa- 
tie mediastinală sau retroperitoneală. Febra şi pruritul sunt frecvent semne de debut. În 
perioada de stare, tabloul clinic este dominat de adenopatie şi splenomegalie, dar boala 
Hodgkin nu cruţă nici un ţesut sau organ, putând apărea manifestări cutanate (prurit, 
leziuni de grataj, infiltraţii cutanate, pismentaţie brună a tegumentelor), osoase, nervoase 
(tulburări medulare cu paraplegii), pleuropulmonare (pleurezii, diseminări tumorale 
pulmonare), digestive etc. Adenopatia este de obicei superficială, iniţial cervicală, mai 
târziu cu ganglioni duri, nedureroşi, inegali ca mărime. Adenopatia mediastinală este 
frecventă şi se manifestă clinic prin semne de compresiune mediastinală. Splenomegalia 
este moderată, nedureroasă, consistentă. Febra - semn aproape constant, de obicei nere- 
gulată, alteori de tip ondulant - completează tabloul clinic. Intoleranţa la alcool nu pare 
specifică bolii. Examenele de laborator arată anemie microcitară hipocromă sau hemo- 
litică, leucocitoză cu neutrofilie, eozinofilie, monocitoză şi limfopenie. V.S.H. şi fibrino- 
genul sunt frecvent crescute, iar albuminele scăzute. Biopsia ganglionară precizează 
diagnosticul, evidențiind celulele gigante Sternberg. Evoluţia este caracterizată prin 
alternarea puseurilor evolutive cu perioade de remisiune. Remisiunile pot fi spontane, dar 
mai ales terapeutice şi durează în medie câteva luni. Cu timpul remisiunile devin mai 
scurte şi incomplete. În cursul bolii apar mai frecvent următoarele complicaţii: infecţii 
severe (bacteriene, virale, tuberculoase), insuficiență hepatică. Anemia, leucopenia şi 
trombocitopenia sunt obişnuit prezentate în stadiile tardive. Anergia la tuberculină şi 
susceptibilitatea crescută la infecţii sugerează că boala Hodgkin se însoţeşte de deficite 
imune. Durata medie de viaţă este de 3 - 4 ani. Există şi cazuri vindecate, care infirmă 
concepţia clasică potrivit căreia boala este inevitabil fatală. 

Tratamentul este cel prezentat la "Limfoamele maligne”. 

10.4.1.2. LEUCEMIA LIMFATICĂ CRONICĂ 


Definiţie: este o boală a țesutului limfatic, caracterizată prin acumularea de limfocite 
mici, incompetente imunologic, adenopatii bilaterale şi simetrice şi splenomegalie. Apar 
de obicei după 50 de ani şi este de două ori mai frecventă la bărbaţi decât la femei, 
fiindu-i specifică proliferarea excesivă a limfocitelor mici, areactive, care invadează toate 
regiunile disponibile. Astfel, apar cele două manifestări principale: infiltrarea organelor 
(adenopatii, splenomegalie, insuficiență medulară etc.) şi tulburări imunologice. 

Simptome: debutul este lent, insidios. Atrage atenția asupra bolii fie afectarea stării 
generale, cu astenie, anorexie şi pierdere în greutate, fie prezenţa adenopatiilor. Adeno- 
patiile - de obicei superficiale - reprezintă semnul cel mai frecvent al bolii. Ganglionii 
cervicali, axilari şi inghinali - prinşi în ordinea menționată - sunt mobili, moi, nedureroși. 
Adenopatiile profunde, mediastinale şi mezenterice, produc rare fenomene de compre- 
siune. Splenomegalia poate fi moderată sau enormă (infarcte splenice, hemoragii, 
perisplenite), caz în care se însoţeşte de hipersplenism. Hepatomegalia moderată (uneori 
cu icter şi ascită), infiltrarea glandelor salivare şi lacrimale (sindrom Mickulicz), a pielii 
(eritrodermie generalizată - cu aspect de "om roşu”) şi hipertrofia amigdalelor sunt semne 
constante. Prin înlocuirea celulelor hematopoietice din măduvă de către celulele leuce- 
mice apare insuficienţa medulară, cu anemie, trombopenie şi neutropenie. Examenul sân- 
gelui arată 100 000 - 200 000/mm- leucocite, cu predominanţa limfocitelor (80 - 90%), 
anemie, trombopenie şi neutropenie. Mielograma confirmă diagnosticul. Limfocitele mici 
sunt nefuncţionale, nu produc anticorpi (imunoglobuline), fiind incompetente imuno- 
logic. Aceasta explică şi creşterea susceptibilităţii la infecţii. Evoluţia este lent-pro- 
presivă. Remisiunile terapeutice sunt frecvente. Există forme de boală agresive (supra- 
viețuiri de 2 - 3 ani) şi forme neagresive (supravieţuiri de 10 - 20 de ani). Cauzele cele 
mai frecvente de deces sunt anemia hemolitică autoimună, infecții şi caşexia. 

Tratament: bolnavii asimptomatici nu fac tratament. Când apare insuficiența me- 
dulară se începe tratamentul cu Prednison şi se continuă cu Clorambucil, (Leukeran, 
Cloraminofen) şi mai rar cu Endoxan. Splenomegalia tumorală, adenopatiile dureroase şi 
unele infiltraţii localizate beneficiază de radioterapie. Deficitul imunologic se tratează cu 
g-globuline şi antibiotice. 


10.4.1.3. MIELOMUL MULTIPLU 


Este o boală neoplazică a țesutului sanguin, caracterizată prin proliferarea malignă a 
plasmocitelor şi producerea unei cantităţi anormale de imunoglobuline. Iniţial, boala 
poate debuta sub forma unui plasmocitom solitar, pentru ca mai târziu, să evolueze fie 
către tumori multiple (mielom multiplu), fie către plasmocitoza malignă difuză sau chiar 
către leucemii cu plasmocite. Proliferarea plasmocitelor anormale conduce la infiltrații în 
oase şi viscere şi la hiperproducţia de anomalii proteice, responsabile de aproape toate 
semnele bolii. Infiltraţiile osoase produc insuficiență medulară, cu anemie (paloare), 
trombopenie (hemoragii), neutropenie (infecţii) şi leziuni de liză osoasă, cu dureri şi 
tumefacţii osoase, fracturi sau paraplegii. Infiltraţia viscerelor realizează hepatospleno- 
megalii şi tumori în diferite organe. Anomaliile proteice sunt responsabile de hiperglo- 
bulinemia anormală, creşterea V.S.H., proteinurie (cu proteine anormale - Bence-Jones), 
insuficienţa renală, tendinţa la infecţii, sindroamele hemoragice, amiloidoză, hipersple- 
nism. 

Tratamentul constă în exereze chirurgicale, radioterapie, corticoterapie şi chimio- 
terapie cu Melfalan şi Ciclofosfamidă. 

10.4.1.4. MACROGLOBULINEMIA WALDENSTROM 


Este o boală neoplazică a țesutului sanguin, caracterizată prin proliferarea malignă de 
celule limfoplasmocitare, cu secreție crescută de macroglobuline (globuline anormale). 
Aceste fenomene conduc la infiltrația țesutului şi organelor (adenopatii, splenomegalic, 
hepatomegalie, tumori salivare - amigdaliene, digestive, pulmonare, pleurale, neurolo- 
gice, insuficiență medulară etc.). Macroglobulinele în exces sunt responsabile de 
creşterea V.S.H. şi a vâscozităţii sângelui, cu formarea rulourilor eritrocitare, sângerări 
anormale, sensibilitate la frig, hipersplenism, depuneri de amiloid. Tratamentul constă în 
plasmafereze repetate, chimioterapie (Clorambucil, Endoxan, Melfalan), corticoterapie, 
Penicilină, transfuzii. 


10.4.1.5. LUPUSUL ERITEMATOS DISEMINAT 


Este o boală de colagen, de etiologie necunoscută, cu patogenie imunologică com- 
plexă, tablou clinic polimorf şi evoluţie prelungită, apărând îndeosebi la femei tinere. Se 
caracterizează prin numeroşi autoanticorpi, cu acţiune antinucleoproteinică, care produc 
leziuni difuze degenerative în structura nucleilor celulari şi în țesutul conjunctivo-vas- 


cular. Mecansimele imunologice sunt evidente la nivelul sângelui (anticorpi anti-eri- . 


trocite, anti-leucocite, anti-trombocite, antivasculari) şi, rinichiului. Este posibil ca boala 
să rezulte din interacţiunea unor factori constituționali cu factori de mediu: medicamente 
(hidralazine, Penicilină, Tetraciclină, sulfamide, Metildopa), lumină solară, raze 
ultraviolete, Rântgen, infecții alergice. Forma acută debutează brusc prin febră, erupție 
“în fluture”, adenopatie generalizată, manifestări pulmonare, cardiace, hepato- 
splenomegalie, nefrită şi are evoluţie fatală (în câteva săptămâni). Forma cronică debu- 
tează insidios. Pentru susținerea diagnosticului sunt necesare: criteriul obligatoriu 
(V.S.H. crescută) + 3 criterii majore (erupții cutanate "în fluture" la nivelul feşei, leuco- 
penie sub 4000 de elemente / mm , prezenţa factorului L.E. seric) sau criteriul obligatoriu 
+ 2 criterii majore sau 2 criterii minore (artralgii, serozite, febră 37°, modificări ale F.O., 
retiniene, proteinurie, anticorpi antinucleari). 

Dintre manifestările cutanate, caracteristic este eritemul feței "în fluture"; dintre cele 
articulare sunt semnificative poliartrita subacută, iar dintre cele hematologice - anemia, 
leucopenia, trombocitopenia. Adenopatiile, splenomegalia şi tulburările renale, cardiace, 
digestive, neurologice completează tabloul clinic. Creşterea V.S.H., hipergamaglobu- 
linemia, celulele L.E., anticorpii antinucleari conturează diagnosticul. Tratamentul constă 
în corticoterapia precoce (în doze mari), -antipaludice de sinteză şi imunosupresive (Imu- 
ran, Endoxan, Clorambucil). 


dir 


10.5. PATOLOGIA MONOCITELOR ŞI MACROFAGELOR 


10.5.1. HISTIOCITOZA X 


Histiocitoza X este o boală complexă, caracterizată prin proliferarea histiocitelor cu 
capacitatea macrofagică. Există forme localizate şi forme diseminate. Forma localizată 
este cea mai frecventă. Apare la orice vârstă şi se însoţeşte de localizări osoase (dureri, 
tumefacţii, rar fracturi), viscerale - pulmonare, ganglionare, hepatice. Forma diseminată 
poate. fi acută, cu febră, dispnee, erupții cutanate şi localizări viscerale multiple, sau cro- 
nică, caracterizată prin triada: -exoftalmie + diabet insipid + leziuni osteolitice craniene. 

Substratul anatomopatologic este granulomul eozinofilic. Tratamentul constă în chiu- 
retaje chirurgicale, radioterapie, corticoterapie şi chimioterapie. 


10.5.2. BOALA GAUCHER 


Boala Gaucher este o lipoidoză familială, de natură enzimatică, caracterizată prin 
acumularea substanței lipoidice în macrofagele din splină, ficat, măduva osoasă, sistemul 
nervos. Macrofagele, denumite celule spumoase, prin aglomerare, generează insuficiență 
medulară (pancitopenie), splenomegalie enormă, cu manifestări de hipersplenism şi 
leziuni osoase. În primii doi ani apar complicaţii infecțioase, anemice şi hemoragice. 


10.5.3. BOALA NIEMANN-PICK 


Această afecţiune este tot o lipoidoză familială, de natură enzimatică, cu acumularea 
substanței lipoidice în macrofagele din splină, ficat, măduva osoasă, ganglioni, sistemul 
nervos central. Celuiele Niemann-Pick se aseamănă cu celulele Gaucher. Boala este 
foarte rară şi se caracterizează prin hepatosplenomegalie, adenopatii, tulburări oculare, 
neuroiogice (orbire, surditate), pancitopenie (anemie, trombocitopenie) şi leucocitoză 
moderată. 


10.6. SINDROAMELE HEMORAGICE 


Definiţie: prin sindroame hemoragice se înțeleg, stările patologice caracterizate prim 
tendinţa la hemoragii cutanate ale mucoaselor sau ţesuturilor şi care apar în cursul alte- 
rării mecanismului normal al hemostazei. Este cunoscut faptul.că hemostaza este un pro- 
ces complex, în care intervin factorii vascular, trombocitar şi factorii plasmatici de coa- 
gulare. În raport cu tulburarea predominantă, sindroamele hemoragice se grupează în: 

- sindroame hemoragice prin tulburări vasculare (vasopatii); 

- sindroame hemoragice prin tulburări trombocitare (trombopatii); 

- sindroame hemoragice prin tulburări de coagulare (coagulopatii). 

Rareori sindroamele hemoragice constituie rezultatul tulburării activităţii unui singur 
factor, de obicei intervenind mai mulți. Vasopatiile şi trombopatiile poartă şi denumirea 
de purpure; primele - purpure vasculare, celelalte - purpure trombocitare. 


10.6.1. SINDROAME HEMORAGICE PRIN TULBURĂRI ALE PERETE- 
LUI VASCULAR 


Bolile hemoragice din această categorie se mai numesc şi purpure vasculare şi se da- 
toresc creşterii permeabilităţii sau fragilităţii vasculare, datorită acţiunii unor factori to- 
xici carenţiali, alergici sau conpenitali. Hemoragiile cutanate se caracterizează prin pe- 
teşii (pete roşii punctiforme care nu dispar la presiune), echimoze (pete mari de culoare 
albastră sau violacee), hemoragii mucoase (epistaxis, gingivoragii) şi viscerale (hemo- 
ragii digestive, hematurii). Testul Rumpel-Leed (semnul "garoului") este aproape întot- 
deauna pozitiv. Timpul de sângerare este prelungit numai în formele severe. Principalele 
forme clinice sunt următoarele: 

10.6.1.1. PURPURA ALERGICĂ (purpura Schânlein-Henoch sau purpura reumatismală) 


Este cel mai frecvent tip de purpură. Apare la copii şi la tineri şi se asociază adesea cu 
alte fenomene alergice (urticarie, eritem, dureri articulare). Boala 'se datorește unui factor 
alergic - în principal bacterian (infecţii streptococice), în secundar medicamentos sau alj- 
mentar. Patogenia alergică este sugerată de perioada de latenţă (1 - 3 săptămâni) dintre 
infectia streptococică inițială şi apariția purpurei: Este deci o vasculită de origine imună, 
conflictul antigen - anticorp având loc la nivelul peretelui vascular. În forma acută - mai 
frecventă la copii - semnele de boală apar la 2 - 3 săptămâni după o infecţie farinpiană, 
cu febră, purpură, hematurie, dureri articulare şi abdominale. În forma cronică - mai frec- 
ventă la adulţi - se întâlnesc infecţii cronice (bronșită, prostatită, tuberculoză pulmonară) 
şi purpură care se repetă. Cu timpul, tabloul clinic se aseamănă cu cel din lupusul 
eritematos diseminat. 

Simptomatologia generală constă în asocierea unei erupții purpurice (peteșii), localizată 
în special la membrele inferioare şi cu deosebire în jurul genunchilor. cu dureri şi tumefacții 
articulare şi dureri abdominale, vărsături, colici şi chiar hemoragii intestinale. 

Boala debutează cu semne infecțioase (febră, oboseală, astenie). De obicei lipsesc 
echimozele şi hemoragiile. În forma obişnuită (purpura reumatismală Schânlein) sunt 
prezente manifestările articulare şi purpurice însoţite de febră. Sindromul abdominal se 
întâlneşte numai în forma clinică descrisă de Henoch. Examenul de laborator arată în 
urină hematurie şi în sânge eozinofilie. "Semnul garoului” este uneori pozitiv, V.S.H. 
este crescută iar trombocitele sunt normale. Evoluţia este în general benignă, deşi uncori 
mai pot apărea complicaţii grave, ca ocluzia intestinală sau hemoragia gastrointestinală. 
Boala durează 8 - 10 zile, dar recidivele sunt frecvente, mai ales dacă la primul puscu 
bolnavul nu a respectat repausul la pat. 

Tratamentul constă în repaus la pat, administrarea antibioticelor adecvate infecţiei ini- 
tiale, cure scurte de Prednison (1 mg/kilocorp), terapie simtomatică (transfuzii, sedative) 
imunosupresive (Imuran, Endoxan); în formele rezistente se procedează la asanarea 
infecțiilor de focar, identificarea alergenului şi eliminarea lui. 


10.6.1.2. PURPURELE CONGENITALE 


Cea mai cunoscută este boala Rendu-Osler, numită şi telangiectazia hemoragică ere- 
ditară, deoarece boala este congenitală. Primele manifestări se ivesc încă din tinereţe, sub 
formă de epistaxisuri rebele şi mai rar sub formă de hematurii, hemoptizii sau melene. 
Hemoragiile apar, mai ales, la nivelul mucoasei nazale sau bucale, punctul de plecare 
constituindu-l mici formaţiuni vasculare cu caracter anevrismal. 

Tratamentul constă în administrarea vitaminelor C şi P în doze mari, hemostază bu-' 
cală, cauterizări cu nitrat de argint. Anemia se tratează prin administrarea de fier. Profi- 
laxia constă în evitarea traumatismelor. 


10.6.1.3. PURPURELE VASCULARE SIMPTOMATICE 


În această grupă sunt cuprinse purpurele vasculare secundare unor cauze: 

Purpura carențială poate apărea în avitaminozele P, E, dar mai ales C. Avitaminoza 
C sau scorbutul se caracterizează prin tumefieri şi hemoragii gingivale, hemoragii mu- 
„coase şi hemoragii cutanate sub forma unor cchimoze la nivelul regiunii poplitee. Boala 
este foarte rară. Pot apărea însă semne de hipovitaminoză uneori în cursul sarcinii şi al 
perioadei de alăptare, în anaciditatea gastrică şi enteritele cronice. Se manifestă prin 


532 MANUAL DE MEDICINĂ INTERNĂ 


astenie pronunţată, epiastralgii şi discrete hemoragii gingivale, mai ales primăvara. Trata- 
mentul constă în administrarea unor doze mari de vitamină C şi într-un regim bogat în 
această vitamină. 

Purpura endocrină poate apărea în stări de hiperfoliculinie, în timpul tratamentelor cu 
cantități mari de estrogeni şi în hipersplenism. 

Purpurele infecțioase se datoresc fragilității vasculare, prin atingerea endoteliului 
vascular. Originea infecțiilor este evidenţiată de febra ridicată şi starea generală alterată. 
Apar mai frecvent în septicemia meningococică, streptococică, endocardita lentă, febra: 
tifoidă, scarlatină. Tratamentul este etiologic. O formă specială este sindromul 
Waterhouse-Friderichsen, care apare de obicei la copii, cu stare generală foarte gravă, le- 
ziuni cutanate de tip echimotic şi tablou de insuficiență suprarenală acută. Tratamentul 
constă în administrarea de antibiotice şi corticoizi. 

Purpure toxice apar în special ca urmare a administrării unor medicamente (mercur, 
arsenic, sulfamide, săruri de aur, chinină) sau în unele boli cronice: insuficiență hepatică 
„uremie cronică. Unii autori consideră purpurele prin bismut, aur şi sulfamide ca fiind de 
natură alergică. Tot cu acțiune toxico-capilară acționează şi unii agenți fizici ca: frigul, 
căldura, razele ultraviolete. i 

Purpurele disglobulinemice se caracterizează prin modificări calitative sau cantitative 
ale proteinelor sanguine. Cele mai întâlnite sunt: purpura hiperglobulinemică Waldeström 
(creşterea g-globulinelor), purpura macroglobulinemică şi crioglobulinemică. Ultimele două 
sunt datorite modificărilor de structură a proteinelor sanguine. Tulburarea apare în reticu- 
loze maligne, ciroze hepatice, colagenoze etc. Tulburările sunt de natură imunologică şi se 
tratează prin corticoterapie şi imunosupresive. 

Purpura senilă apare la oameni în vârstă, sub forma unor peteşii la extremităţile infe- 
rioare, şi este datorită fragilității şi permeabilităţii capilare crescute. 


10.6.2. SINDROAME HEMORAGICE PRIN TULBURĂRI TROMBOCITARE 


Tulburările trombocitare care pot duce la sindroame hemoragice constau fie în scă- 
" derea numărului: trombocitelor (trombocitopenie sau purpură trombocitopenică), fie în 
insuficienţa funcţională a trombocitelor (trombopatii). 

Trombopatiile sunt sindroame hemoragice asemănătoare trombocitopeniilor, dar în 
care numărul trombocitelor este normal. Cea mai cunoscută este trombastenia hemora- 
gică - boală congenitală care apare la copiii cu antecedente familiale hemoragice. Se deo- 
sebeşte de purpura trombocito-penică prin numărul normal al trombocitelor. Sângerările 
apar din copilărie, timpul de sângerare şi cel de coagulare înregistrând valori normale. 
Retracţia cheagului este însă întârziată, defectul constând în insuficiența funcțională a 
trombocitelor. 


10.6.2.1. PURPURELE TROMBOCITOPENICE 


Purpura trombocilopenică idiopatică (boala Werlhof) este un sindrom hemoragic 
caracterizat pirn scăderea numărului trombocitelor, prin creşterea celui al megacario- 
citelor în măduva osoasă, scurtarea duratei de. viaţă a trombocitelor şi patogenia imuno- 
logică. Durata de viaţă scăzută a trombocitelor este urmarea unui mecanism autoimun 
(factor antitrombocitar, prezent în sânge). Există forme idiopatice fără o cauză evidentă şi 
„forme secundare. Acestea din urmă survin în decursul uneia dintre următoarele boli: vi- 
“rale, posttransfuzionale, lupus eritematos diseminat, limfoame maligne sau al adminis- 

N trării unor medicamente (Chinină, Chinidină, Digi- 
Medicament toxină, derivați de clorotiazidă, Nitroglicerină, 


Q Aniicorp Metilodpa, Meprobamat, Fenilbutazonă, sulfamide, 
săruri de aur, Rifampicină, antihistaminice). For- 
D + i ai. mele idiopatice sunt rare, cele secundare frecvente 


iar mecanismul este imunologic. Patogenia este 
probabil imunologică (fig. 67), având la bază un 
mecanism de autoagresiune, cu distrugerea trom- 
bocitelor intrasplenic, datorită autoanticorpilor 
antitrombocitari. Trombocitoliza are deci sediul 
principal în splină. Boala se întâlneşte la copii mari 
şi la tineri şi este rară peste 40 de ani. Se caracte- 
rizează prin peteşii şi echimoze cutanate la nivelul 
membrelor inferioare şi a trunchiului, provocate de 
traumatisme minime. Dintre  hemoragiile mu- 
coaselor, cele mai frecvente sunt sângerările gin- 
givale, hemoragiile uro-genitale și cele care afec- 
tează sistemul nervos central. Splenomegalia este 
inconstantă, în general moderată. Examenele de 
laborator evidențiază trombocitopenia - uneori 
severă -, alungirea tinípului de sângerare, "semnul 
garoului" pozitiv, retractilitatea cheagului întârziată 
sau absentă, timpul de coagulare normal. Cazurile 
cu trombocite peste 50 000/mm” nu prezintă sângerări spontane, dar cele care au sub 20 
000/mm? prezintă manifestări hemoragice severe. Anemia posthemoragică este frecventă în 
aceste cazuri. Numărul leucocitelor creşte în cursul puseurilor acute. Boala poate evolua 
acut sau cronic. Forma acută (mai rară) este întâlnită la copii, debutează brusc, uneori după 
o infecţie. Forma cronică este cea mai frecventă. Apare la adulţi, evoluează cu perioade de 
remisiune şi agravare. Un număr apreciabil de cazuri se vindecă spontant. Complicaţia cea 
mai gravă este hemoragia la nivelul sistemului nervos central. Tratamentul constă în: trans- . 
fuzii de sânge, în cazul hemoragiilor abundente, corticoterapie (Prednison 60 - 100 mg/zi), 
în formele mai severe; şi splenectomie în cazurile extreme (bolnavi la care tratamentul nu a 
dat rezultate). Agenţii imunosupresivi dau rezultate în unele cazuri. În formele secundare 
este obligatorie înlăturarea cauzei. 

Purpura trombocilopenică tronbohemolitică este o boală rară, caracterizată prin purpură 
trombocitopenică, tromboze ale vaselor sanguine mici, anemie hemolitică, semne neu- 
rologice, febră şi azotemie. Apare după boli infecțioase, sarcină, sensibilizări la medica- 
mente, vaccinări, boli vasculare grave. Se tratează cu anticoagulante, corticosteroizi, sple- 
nectomie, exsanguinotransfuzie. Evoluţia este progresiv-lentă în câteva zile sau săptămâni. 


Fig. 67 - Mecanismul aglutinării în 
trombocitopenia provocată de 


medicamente. 


10.6.3. SINDROAME HEMORAGICE PRIN TULBURAREA FACTORILOR 
DE COAGULARE 


"Aceste tulburări se mai numesc şi coagulopatii. Tulburările de coagulare pot interesa 
cele trei faze ale coagulării: | 

- formarea tromboplastinei (hipotromboplastinemii), cu apariția hemofiliei A, B sau C; 

- formarea trombinei (hipoprotrombinemi); 

- formarea fibrinei (fibrinogenopenii). 

10.6.3.1. HEMOFILIA 


Hemofilia este o afecţiune ereditară, transmisă prin femei descendenților de sex mas- 
culin, caracterizată prin apariţia, din copilărie, de hemoragii şi prin prelungirea timpului de 
coagulare. Transmiterea este de tip recesiv. Boala este provocată de scăderea sau absența 
din sânge a globulinei antihemofilice. În hemofilia A lipseşte factorul VIII; în hemofilia B, 
factorul IX. Absenta globulinei antihemofilice (factor necesar formării tromboplastinei) 
conduce la scăderea acesteia, cu apariția unor tulburări grave hemoragice. Semnul cel mai 
important este hemoragia. Aceasta poate fi spontană sau provocată de traumatisme minime. 
Hemoragiile sunt cutanate (echimoze întinse) şi mucoase. Apar la copii fie cu ocazia tăierii 
cordonului ombilical, fie cu ocazia unei vaccinări, extracţii dentare, amigdalectomii sau cu 
ocazia unei simple căderi (la primii paşi). Hemoragiile sunt abundente, chiar la traumatisme 
neînsemnate. Cheagul este moale şi neaderent, iar hemoragia se prelungeşte timp înde- 
lungat. Alteori, apar epistaxisuri sau gingivoragii la prima întrebuințare a periei de dinți. 
Uneori, pot apărea hemoragii în mușchi (hematom), mai ales la membrele inferioare, sau 
hemoragii intraarticulare (hemartroze) la genunchi, mâini sau coaste. Caracteristice hemo- 
filiei sunt hematoamele, care. prin compresiune, pot duce la necroze, gangrene, paralizii şi 
hemartroze, care stau la baza artropatiei hemofilice, transformându-l pe bolnav într-un 
infirm. Hemoragiile viscerale sunt mai sare. În timpul perioadei hemoragice bolnavul este 
palid, obosit, prezintă echimoze și umflături articulare. Examenul hematologic arată o 
prelungire anormală a timpului de coagulare (1 - 2 - 24 de ore). Datorită întârzierii coagu- 
lării, hematiile sedimentează înainte de a se forma cheagul. Timpul de sângerare este nor- 
mal, "semnul garoului” negativ, trombocitele normale. Prognosticul este în funcţie de gravi- 
tatea formei clinice. În formele grave, copiii mor în primii ani de viață. În celelalte prognos- 
ticul este mai bun, dar o hemoragie cu sfârşit letal este întotdeauna de temut. Hemofiliile B 
şi C se deosebesc de forma majoră (hemofilia A) prin simptomatologia mai discretă şi 
frecvența mai redusă. Profilaxia este foarte importantă. Bolnavii vor fi educați de mici să 
evite traumatismele. De asemenea, vor fi evitate extracţiile dentare, injecţiile intramusculare 
şi intervenţiile chirurgicale. În perioada hemoragică se face hemostază locală cu bandaj 
compresiv şi se aplică la locul sângerării tromboplastină, trombină sau fibrină. Tratamentul 
de bază constă în administrarea de sânge proaspăt, plasmă proaspătă sau globulină 
antihemofilică. Ca tratament adjuvant se utilizează antibiotice, Prednison, analgetice, tran- 
chilizante. În hemofilia B se pot face şi transfuzii de sânge conservat. 


10.6.3.2. HIPOPROTROMBINEMIILE 


Sunt coagulopatii datorite transformării insuficiente de protrombină în trombină. Pro- 
trombina este elaborată de ficat, în prezenţa vitaminei K. Apare în ictere mecanice, diaree 
prelungită (resorbţie insuficientă de vitamina K), tratamentul îndelungat cu sulfamide sau 
unele antibiotice, leziuni severe ale ficatului (ciroze și insuficiențe hepatice), adminis- 
trarea excesivă de anticoagulante dicumarinice (se substituie vitaminei K) etc. Manifes- 
tările clinice constau în hemoragii mucoase, cutanate și în special viscerale (hematemeze, 
melene, hematurii). Timpul de protrombină este prelungit. Tratamentul constă în doze 
mari de vitamină K şi, după caz, transfuzii de sânge sau plasmă proaspătă. O formă cli- 
nică este parahemofilia - boală ereditară rară ce se datorește deficitului de proaccelerină 
(factor V). Tabloul clinic este asemănător celui al hemofiliei. 


10.6.3.3. FIBRINOGENOPENIA 


Este un sindrom hemoragic datorit scăderii sau absenței din sânge a fibrinogelui. Este 
rareori ereditară. De obicei boala este dobândită şi se datorește fie unei coagulări masive 

de fibrinogen intravascular (tromboze întinse), fie unei fibrinolize exagerate (sarcină, 
unele intervenţii chirurgicale, şoc, arsuri, transfuzii incompatibile). Tratamentul constă în 
administrarea i.v. de fibrinogen sau plasmă uscată. 


10.7. SINDROMUL FIBRINOLITIC 


Generat de diferite cauze, acest sindrom are la bază o activitate fibrinolitică excesivă 
şi se caracterizează prin manifestări hemoragice grave, uneori letale. Fibrinoliza excesivă 
poate fi urmarea creşterii activatorilor plasminogenului, a unei coagulări intravasculare 
diseminate sau rezulatul administrăii unor agenți fibrinolitici (streptokinază, urokinază). 
Sindromul fibrinolitic poate apărea în cazul rupturilor de placentă, al intervențiilor chi- 
rurgicale pe prostată, pancreas, plămân, uter, inimă, când se apelează la circulația extra- 
corporeală, în ciroze hepatice, boli neoplazice, stressuri intense etc. Tabloul clinic se 
caracterizează prin sângerări gastrointestinale, echimoze, epistaxix, sângerări prelungite 
în plăgi etc. Tratamentul se face cu agenţi antifibrinolitici ca: Trasylol, Acid e-amino- 
caproic, Fibrinogen şi înlăturarea cauzei, când este posibil. 


10.8. COAGULAREA INTRAVASCULARĂ DISEMINATĂ 


Este un sindrom clinic, caracterizat prin coagulare intravasculară, cu formare de trom- 
boze şi necroze, însoţit de fibrinoliză secundară şi consumul unor factori de coagulare, cu 
hemoragii. Prezenţa simultană a hemoragiilor şi trombozelor este caracteristică sindro- 
mului. În organism există un echilibru între fibrinoliză şi coagulare. Factorii care distrug 
acest echilibru produc boala, manifestarea principală fiind sângerarea. Depunerea de fi- 
brină în vasele mici, cu formarea trombozelor, explică simptomatologia (oligurie cu he- 
maturie, leziuni pulmonare). Combinația hemoragii + microtromboze produce leziuni 
gastrointestinale, pancreatice, suprarenale. Uneori apare anemia hemolitică. Moartea poa- 
te surveni în ore sau zile. Tratamentul constă în tratamentul bolii de bază (de obicei ace- 
laşi ca în sindromul fibrinolitic - heparină, transfuzii de sânge proaspăt, trombocite, plas- 
mă proaspătă congelată sau fibrinogen, antifibrinolitice. 


10.9. SPLENOMEGALIILE 


Prin gammele se înțelege mărirea de volum a splinei, constatată prin examen 
clinic şi, în particular, prin palparea abdomenului. Splina normală nu este palpabilă. În 
stare patologică, mărindu-şi volumul, splina depăşeşte loja splenică în care se găseşte şi 
apasă unghiul colic stâng şi ansele intestinului subțire. Depăşind rebordul costal, polul 
inferior al splinei devine palpabil. Splenomegalia poate fi diagnosticată chiar prin ins- 
pecţia abdomenului. Se observă o boltire a hipocondrului stâng, care contrastează cu 
hipocondrul drept deprimat. Palparea însă este metoda indispensabilă pentru precizare 
splenomegaliei. După dimenisuni se deosebesc: spline moderat hiperirofice, când polul 
inferior este palpabil numai în inspiraţii profunde; voluminoase, când se simte tumoare în 
hipocondrul stâng, cu faţa anterioară netedă, polul inferior rotunjit şi marginea anterioară 
crenelată; de volum considerabil, când tumoarea împinge peretele anterior, ocupând toată 
jumătatea stângă a abdomenului, putând chiar depăşi linia mediană. Splenomegalia se 

poate confunda, uneori, cu un rinichi mare stâng, o tumoare a unghiului stâng al colonu- 
lui şi cu hipertrofia lobului stâng al ficatului. Diagnosticul de splenomegalie se comple- 
tează prin examene radiologice, puncție sternală, examenul sângelui, puncţia splenică, 
proba splenocontracției, probe hepatice etc. După precizarea splenomegaliėi, este nece- 
sară şi precizarea diagnosticului etiologic. Din acest punct de vedere se pot deosebi mai 

- Splenomegalia din cursul bolilor infecțioase: febra tifoidă, endocardita lentă, mono- 

nucleoza infecțioasă, septicemii streptococice. 
„- Splenomegalii parazitare: malarie, chist hidatic, splenic. 

- Tumori splenice - de obicei excepţionale. 

- Reticuloze metabolice sau tezaurismoze - boli constituţionale, interesând metabo- 
lismul lipidelor şi caracterizate prin depunerea de lipide în diferite țesuturi şi îndeosebi în 
splină (boala Gaucher) etc. 

- Splenomegalii cu hipersplenism (distrugerea exagerată a hematiilor şi tromboci- 
telor). ; 

- Se mai întâlnesc splenomegalii şi în numeroase alte boli. 

O splenomegalie cu hepatomegalie sugerează o ciroză hepatică, o splenomegalie cu 
icter - o anemie hemolitică, iar o splenomegalie însoțită de adenopatie impune suspecta- 
rea bolit Hodgkin, a unei limfoleucoze sau a unei mieloleucoze. 


11. REUMATISMUL 


11.1. NOȚIUNI DE ANATOMIE ŞI FIZIOLOGIE 


Definiţie: articulația înseamnă modul de unire a două sau mai multor oase între ele. 

O "articulaţie-tip” este alcătuită din următoarele elemente: 

- extremităţi osoase, cu feţe articulare netede, plane sau bombate (excavate) şi sferice, 
care vin în contact, şi unele anexe (ex. meniscul); 

- cartilaje articulare (suprafeţe de alunecare); 

- capsula articulară şi ligamentele; 

- sinoviala, care secretă lichidul sinovial; menţionăm bursele seroase - adevărate 
pungi conjunctive situate sub tendoane sau muşchii articulari, în scopul de a le favoriza 
alunecarea (ex.: bursa subdeltoidiană, retrocalcaneană, bicepitală etc.); inflamaţiile lor 
determină bursitele. 

Funcţional, articulaţia este organul mişcării. 

Mişcările articulare sunt de mai multe feluri: alunecare, rostogolire, răsucire (rotaţie) 
şi opoziţie (flexie, extensie). 

Structură: tot ceea ce am descris mai sus ca element anatomic constructiv al articula- 
țiilor (os, cartilaje, capsule, muşchi, tendon etc.) este un singur tip de țesut conjunctiv. 
Este țesutul de joncțiune şi conjunctie alcătuit din celulele conjunctive: fibrocite, fibre 
conjunctive (colagene) şi substanța fundamentală, care unește toate aceste elemente şi 
asigură unitatea şi soliditatea țesutului. Dar şi primele alterări tisulare ce caracterizează. 
reumatismul sunt localizate tot pe substanța fundamentală. 

Clasificare: reumatismul (de la cuvântul grec rheuma = curgere) este o afecţiune care 
interesează predominant articulațiile. Termenul vrea să sugereze “caracterul curgător, 
fluxionar sau chiar migrator al manifestărilor articulare. 

Manifestările reumatice sunt foarte variate şi sunt determinate de cauze diferite: cu- 
noscute (microbiene sau nemicrobiene) şi necunoscute încă. 

Deşi în accepţia largă şi curentă a noţiunii termenul de reumatism a devenit aproape 
sinonim cu "suferință articulară”, trebuie să spunem totuşi că există forme de reumatism 
şi ncarticulare, acolo unde este țesut conjunctiv (ex. muşchii). De aici şi cea mai accep- 
tabilă clasificare, care împarte reumatismul ca boală, în două mari categorii, şi anume: 
articular şi ncarticular sau abarticular. 

Reumatismul articular cuprinde două grupe mari, şi anume: 

- artrite (adică reumatism inflamator şi infecțios); 

- artroze (reumatism degenerativ). 

Prezentăm în tabelul XI clasificarea schematică a bolilor reumatismale. 

Tabelul XI 
Clasificarea bolilor reumatismale (schemă) 


|. Reumatism articular Artrite f R. Bouillaud-Sokolski 

caracter inflamator R. secundar infecțios 
P.C.E. (poliartrita cronică evolutivă 
sau poliartrita reumatoidă) 
Spondilita anchilozantă sau 
anchilopoictică (pelvispondilită) 


Artroze Spondiloze 

caracter degenerativ Artroze.- Poliartroze 
2. Reumatism uburticular | - Periarterite 
(ncarticular) inflamator - Nevralgii - Nevrite 
sau degenerativ - Mialgii - Miozite 

- Neuromialgii 

- Tendinite 

- Rursite 

- Tenosinovite 


11.2. REUMATISMUL ARTICULAR ACUT (R.A.A.) 


Definiţie: reumatismul articular acut este o "boală care reprezintă urmarea unei in- 
fecţii cu streptococi din grupa A, în care se observă una sau mai multe dintre următoarele 
manifestări majore: poliartrită acută mobilă, cardită, coree, noduli subcutanaţi, eritem 
marginat. Bolnavul este expus recăderilor şi aceste recăderi pot agrava-leziunea cardi- 
acă". (Comitetul de experți O.M.S. - 1966). R.A.A> (febră reumatică, reumatism infecti- 
os, reumatism Bouillaud) este o boală a țesutului conjunctiv, interesând întregul orga- 
nism, afectând cu predilecție inima şi articulațiile; are caracter infecțios, debut acut şi 
evoluţie cronică, întreruptă de perioade acute. În timp ce manifestările articulare ale 
R.A.A. sunt trecătoare, vindecându-se fără urme, cele cardiace sunt importante şi grave, 
putând conduce la invaliditate (endocardită, miocardită) sau moarte. Importanța carditei 
reumatismale rezultă din faptul că peste 40% din totalul bolilor cronice de inimă sunt de 
origine reumatică, iar înainte de 30 de ani proporţia creşte la 90%. 

Etiopalogenie: agresiunea streptococică explică tabloul clinic de stare infecțioasă acu- 
tă, subacută, evolutivă sau recidivantă printr-un mecanism infecto-alergic. Rolul strepto- 
cocului hemolitic din grupul A este dovedit de angina streptococică care precedă boala 
(evidentă clinic în 40% din cazuri şi bacteriologic, în 100%) şi de eficacitatea profilaxiei 
de lungă durată cu penicilină, care reduce mult frecvenţa recidivelor. Patogenia alergică 
se explică prin sensibilzarea organismului de către streptococii x-hemolitici din grupa A. 
Intervalul liber dintre angina sau faringita iniţială şi puseul acut reumatismal - interval în 
care se produc anticorpii - pledează pentru rolul alergiei. Se pare că un rol important îl 
deţine existența unei coincidenţe antigenice între streptococ şi muşchiul cardiac. În acest 
mod, anticorpii produşi de streptococ ar hipersensibiliza inima şi vasele, cu apariția de 
auto-anticorpi anti-miocard. Infecția streptococică este deci factorul determinant. Apa- 
riţia bolii depinde de natura streptococului, dar şi de receptivitatea individului. Existența 
a 50 de tipuri de streptococi în grupa A explică de ce imunitatea dobândită faţă de un 
anumit tip de streptococ permite o infecţie cu germeni de alte tipuri. Infecția strepto- 

cocică iniţială se exteriorizează sub forma unei angine banale eritematoase sau eritema- 
topultacee. Uneori, pot apărea forme grave - flegmon amigdalian sau forme uşoare - fa- 
ringite cu discretă jenă la deglutiție. Este posibil ca infecția streptococică de debut să fie 
mascată de o infecţie virală sau o infecție nestreptococică. Perioada de latenţă - în medie 
18 zile - permite instalarea procesului i imuno-alergic. 

Boala poate apărea la orice vârstă, dar are incidență maximă între 5 şi 15 ani. La adult 
se întâlneşte de obicei ca recidivă, ca un sindrom poliarticular de tip inflamator, asociat 
de obicei unei valvulopatii mitrale sau aortice. Boala apare frecvent iarna şi primăvara, 
sub forma unor mici epidemii de R.A.A., în aglomeraţii (dormitoare comune), în condiţii 
de igienă mediocre, oboseală, frig şi umiditate. Contagiunea diretă sau indirectă, prin 
purtători, este calea obişnuită. 

Anatomie patologică: în evoluţia R.A.A. se pot deosebi patru stadii: 

„= Angina iniţială - streptococică, cu aspect puliaceu sau eritematos, alteori sub forma 
unei simple faringite. 

- Faza exsudativă, care debutează în țesutul colagen cu degenerescență fibrinoidă. 

- Faza productivă, caracterizată prin apariţia granulomului reumatice (Aschoft-Tala- 
laev). (Acest granulom are în partea centrală o zonă de necroză fibrinoidă, în jur celule 
gigante epitelioide şi la periferie, limfocite şi plasmocite.) 

- Stadiul cicatriceal, cu transformarea granulomului reumatice în țesut fibros, respon- 
sabil de deformările valvulare. 

Simptomatologie: boala este precedată cel mai adesea de angină, amigdalită acută sau 
simplă faringită. Urmează o perioadă de vindecare aparentă de | - 3 săptămâni. În această 
perioadă apare uneori o stare subfebrilă, cu astenie, artralgii și epistaxis - semne cunos- 
cute sub denumirea de sindrom postanginos. După 1 - 3 săptămâni de la vindecarea angi- 
nei streptococice începe perioada de stare caracterizată prin: e 

- Manifestări articulare: poliartrită acută mobilă, fugace, care interesează mai multe 
articulații în acelaşi timp, în special cele mari (şold, genunchi, tibiotarsiene), cu caracter 
inflamator (tumefiere, căldură, congestie și dureri); caracteristica de "mobilă" este con- 
ferită de faptul că inflamaţia articulară se mută de la o articulaţie la alta (durata medie 
pentru o atingere articulară fiind de 4 - 5 zile), mişcările articulare sunt foarte dureroase; 
cu sau fără tratament poliartrita se vindecă fără sechele. 

- Manifestări generale: febră aproape constantă, mai ales la copii şi adolescenţi, cu 
puseuri de hipertermie la fiecare nouă atingere articulară sau viscerală, reacţionând la 
salicilat şi cortizon; tahicardie la fel de constantă, persistând şi după normalizarea tempe- 
raturii; paloare frapantă, transpiraţii abundente; uneori epistaxis. 

- Manifestări cutanate: nodozităţi Meynet de mărimea bobului de mazăre, nedure- 
roase, localizate în jurul articulaţiilor inflamate; eritem marginat; eritem nodos. 

- Manifestări viscerale: pleurezii, congestii pulmonare, nefrite, hepatite, dureri abdo- 
minale, uneori cu caracter pseudopendicular etc. 

- Manifestări nervoase: coree (mişcări involuntare şi dezordonate ale extremităților), 
reumatism cerebral (delir, confuzie, insomnie, anxietate, hipertermie). 

- Manifestări cardiace: sunt cele care conferă bolii nota de gravitate, [stiiipână ve- 
chiul aforism potrivit căruia: "reumatismul linge articulațiile, dar muşcă inima"; sunt mai 
frecvente la copil şi adolescent şi mult mai rare la adult. Termenul de cazăită include 
afectarea miocardului şi a endocardului. Obişnuit, leziunea cardiacă apare în prima săp- 
tămână de boală; la necropsie este vizibilă aproape întotdeauna, chiar în absenţa mani- 
festărilor clinice. Atingerea cardiacă trece uneori neobservată. Poate fi sugerată de creş- 
terea temperaturii, nejustificată de prinderea articulaţiilor. Principalele semne clinice 
constau în: asurzirea zgomotelor. cardiace, apariţia suflurilor (în ordine: holosistolic, la 

vârf, mezodiastolic, apical; diastolic, pe marginea stângă a sternului), schimbarea carac- 
terului suflurilor preexistente, frecătură (semn de pericardită) şi atingerea miocardică 
minoră (tahicardie, zgomot de galop, suflu sistolic apical, tulburări de ritm şi conducere, 
în special P - R alungit) sau majoră (insuficienţă cardiacă cu evoluţie ireversibilă). Lezi- 
unile endocardului - stenoze sau insuficiențe - sunt localizate, în ordine, la valvulele mi- 
trală (50%) şi aortică (20%), izolat sau împreună (30%). 

- Manifestări biologice: anemie discretă, hiperleucocitoză, dar în special creşterea 
considerabilă a V.S.H. (cel mai bun test de urmărire a evoluţiei bolii) şi a fibrinogenului, 
creșterea 0%- şi Y-globulinelor. Streptococul hemolitic este prezent în exsudatul faringian 
în timpul anginei (înaintea instituirii penicilinoterapiei), iar titrul A.S.L.O. (antistrepto- 
lizinele) este crescut la 15 zile de la debutul anginei (1 000 - 2 000 u).. (10% din cazuri 
evoluează cu titru scăzut). 

Forme clinice particulare: forma cardiacă pură (febră, tahicardie, dispnee, asurzirea 
zgomotelor + semne biologice); forma articulară atipică (monoartrită, poliartralgii difuze 
etc.);, forma infecțioasă cu tablou septicemic, forme abdominale (la tineri); forma cronică 
cu tablou numai biologic; forma articulară subacută durează câteva luni până la 1 - 2 ani, 
fără cardită); forma fibroasă (cu retracţii aponevrotice şi deformări); forma cardiacă ma- 
lignă etc. 

Evoluție: boala durează 3 - 4 săptămâni în formele uşoare şi câteva luni în cele se- 
vere. Copiii fac forme grave, datorită afectării frecvente a cordului. Formele maligne, cu 
pancardită şi hipertermie, evoluează către exitus. Recidivele sunt mai frecvente în primii 
ani de la primul puseu, la bolnavii cu titru A.S.L.O. ridicat, la bolnavii cu determinări 
cardiace şi la cei cu puseuri repetate de R.A.A. în antecedente. Recidivele pot fi asemă- 
nătoare sau nu primului puseu. Cu fiecare recidivă creşte riscul prinderii inimii sau al 
agravării leziunilor preexistente. 

Diagnosticul depinde de starea miocardului, importanţa leziunilor valvulare, numărul 
recidivelor, apariţia insuficienţei cardiace şi a altor complicaţii: grefă septică (endocardită 
lentă), embolii, tulburări de ritm şi de conducere. 

Diagnosticul este relativ uşor în prezența semnelor caracteristice de reumatism arti- 
cular acut: poliartrită acută, febrilă, mobilă, cu semnele biologice prezentate, în contextul 
cărora apare o atingere cardiacă. Diagnosticul este dificil la copii şi dolescenti. 

Se observă în prezent, în special la adult, creşterea formelor clinice atipice, înşe- 
lătoare. La adult, caracteristicile R.A.A. sunt: absenţa coreei şi a manifestărilor cutanate, 
frecvenţa formelor monoarticulare, numărul redus al recăderilor, atingerea redusă a ini- 
mii. Diagnosticul bolii se face pe baza criteriilor stabilite de Jones: prezența a două sem- 
ne majore (cardită, poliartrită, coree, eritem marginat, noduli subcutanaţi) sau a unuia 
major şi a două minore (antecedente de R.A.A., artralgii, febră, prelungirea intervalului P 
- O pe electrocardiogramă, semne umorale - V.S.H. accelerată, leucocitoză, proteină C 
reactivă - evidenţa unei infecții streptococice în antecedente - angină + creşterea titrului 
A.S.L.O. - sua prezenţa streptococului hemolitic în cultura din exsudatul faringian. 

Profilaxia R.A.A. constă în tratamentul continuu cu Penicilină, Moldamin - 1 2000 000 u. 
la 14 zile, 5 ani de la episodul acut sau până la 20 de ani. Când suntem absolut siguri de 
cooperarea bolnavului, se recurge la Penicilina V, 2 comprimate oral/zi. Se practică amig- 
dalectomia şi se asanează infecțiile de focar, dentare, sub protecția de Penicilină (1 - 2 mili- 
oane u.i/zi, intramuscular, la 6 ore). Toate infecțiile acute streptococice se tratează cu doze 
bactericide de Penicilină. 

Tratament: repausul absolut la pat este obligatoriu. Activitatea se reia după 6 săptă- 
mâni când nu a apărut cardita, după 2 - 3 luni în caz de cardită minimă şi după 3 - 6 luni 
(urmate de alte 6 - 12 luni de activitate redusă) când există cardită severă. Antibioterapia 

cu Penicilină G (2 milioane u/zi i.m. la 6 ore) timp de 10 zile (Ampicilină sau Eritromi- 
cină în caz de rezistență) este obligatorie. În absenţa carditei, se instituie tratamentul 
antiinflamator cu Acid acetilsalicilic 6 g/zi, sub protecţie de antiacide, timp de 2 - 3 luni. 
Aminofenazona are efecte similare, dar pericolul agranulocitozei îi restrânge utilizarea. 
Corticoterapia rămâne tratamentul de elecţie, mai ales în cazurile în care coexistă cardita, 
la primul puseu şi în cazurile severe. Se administrează Prednison 1 - 1,5 mg/kilocorp/zi, 
«doza reducându-se săptămânal, din a doua săptămână, iar durata tratamentului fiind de 8 
- 12 săptămâni. Regimul hiposodat, antiacidele şi clorura de potasiu (2 g/zi) sunt mijloace 
de protecție. 


11.3. REUMATISMUL SECUNDAR INFECȚIOS 


Definiţie: prin reumatism secundar infecțios se înțeleg anumite reumatisme articulare, 
determinate de diferite infecţii. Din acest punct de vedere, vom deosebi reumatismul 
infecțios secundar, de cauze cunoscute şi necunoscute. 


11.3.1. REUMATISMUL SECUNDAR INFECȚIOS 
DE CAUZE CUNOSCUTE 


Este produs de infecțiile de focar sau unele boli infecțioase. 

Infecţiile de focar (amigdaliene, dentare, sinuzale), ce pot apărea la orice vârstă, de- 
termină monoartrite sau poliartrite (cu V.S.H. crescută şi leucocitoză), fenomene care 
cedează la un tratament antiinfecţios (antibiotice) şi antiinflamator (Aminofenazonă, 
Fenilbutazonă etc.). Asanarea focarului de infecție (de exemplu amigdalectomia) se im- 
pune după trecerea episodului acut. 


11.3.1.1. REUMATISMUL PRIN BOLI INFECŢIOASE / 


Reumatismul scarlatinos, care apare mai ales la adolescenți sau adulți în perioada de 
exantem sau/şi în convalescenţă, prezintă următoarele manifestări clinice: artralgii, artri- 
te, care pot merge spre vindecare sau anchiloză. Tratamentul recurge la antibiotice (pe- 
nicilină). 

Reumatismul gonococic, rar astăzi, este însă important prin urmările sale.. 

Clinic, de la forma artralgică la forma de artrită cu hidrartroză, putem întâlni forma 
pseudoflegmonoasă, ce poate conduce la compromiterea totală a articulației, la anchiloze 
definitive. Pot fi prinşi: pumnii, genunchii, gleznele, ca şi şoldul (coxita neisseriană, care 
este foarte gravă, dă leziuni mutilante, anchiloze, scurtare de membre etc.). 

Tratamentul, care implică antibiotice, vaccin antigonococic, trebuie făcut cu perse- 
verenţă. 

Tratamentul sechelelor este foarte complex şi foarte îndelungat. El presupune toată . 
gama balneofizioterapiei şi kineziterapiei, despre care vom vorbi într-un capitol aparte. 

Reumatismul dizenteric: este vorba de artrite care apar în cursul enterocolitelor dizen- 
teriforme sau al epidemiilor de dizenterie (într-o proporţie de 1 - 10%). 

Artritele tifo-paratifice: infecția tifo-paratifică afectează sau coloana vertebrală, sau 
diferite articulaţii, sub formă de mono- ori poliartrite, cu evoluţie benignă sau alteori spre 
anchiloze. 

11.3.1.2. ARTRITELE SPECIFICE 


Arlrita tuberculoasă: mai poartă şi denumirea de reumatism Poncet. Boala afectează 
copii care suferă de tuberculoză sau prezintă semne de impregnaţie bacilară şi îmbracă unul 
dintre următoarele forme: artralgică, hidrartrozică, poliartriculară, anchilozantă (plastică). 

Artrita luetică apare în perioada secundară a sifilisului şi îmbracă aceleaşi forme: ar- 
tralgică monoartritică, poliarticulară. Artritele pot apărea şi în perioada terţiară, leziunile 
fiind sclero-gomoase, mutilante. Artropatia tabetică, nedureroasă, conferă genunchiului 
un aspect voluminos, tumoral. 

Reumatismul subacut, denumit şi reumatism Ravault- -Vignol, prinde mai ales genun- 
chii şi gleznelc, cu inflamatii articulare mai puţin explozive şi febră. Seamănă cu reuma- 
tismul Bouillaud-Sokolski, dar nu prinde inima, şi cu P.C.E., dar evoluţia bună îl dife- 
rențiază şi de această formă. Titrul A.S.L.O. este normal sau uşor crescut. 

Tratamentul este acelaşi ca în P.C.E. 

Reumatismul palindromic este caracterizat prin puseuri de artrită care ţin câteva ore 
sau câteva zile, după care toate fenomenele dispar. Recidivele sunt frecvente. V.S.H. este 
normal; afebrilitate. Este întâlnit rar, poate evolua către P.C.E. 

Reumatismul alergic (Kahlmetter) este o formă de reumatism caracterizată prin artral- 
gii sau artrite, însoțite de urticarie, stare febrilă. Cedează la antialergice. 

Tratament: în reumatismul infecțios, tratamentul este în primul rând etiologic. Având 
în vedere rolul infecţiei care determină inflamatia articulaţiilor, se va face un tratament 
antiinfecțios (antibiotice, chiar în asociere) şi antiinflamator (Aminofenazonă, Fenilbuta- 
zonă etc.); de asemenea este indicată vitaminoterapia (B; Bẹ, C). 

În cazul în care apar sechele (redori, anchiloze etc.) se va face un tratament complex 
(balnefizioterapie şi kineziterapie - terapie prin mişcare), care să redea bolnavului funcți- 
onalitatea sa articulară integral sau parţial, pentru ca aceasta să poată fi redat muncii sale 
sau altei munci, adaptate la noua sa stare. 


11.3.2. BOLI REUMATISMALE INFECȚIOASE DE 
CAUZĂ NECUNOSCUTĂ 


Există şi boli reumatismale infecțioase, a căror cauză nu este cunoscută şi anume: 
- Poliartrita reumatoidă sau P.C.E. (poliartrita cronică evolutivă). 
- Spondilita anghilozantă (S.A.) sau pelvispondilita. 


11.3.2.1. POLIARTRITA REUMATOIDĂ (P.R.) 


Definiţie: poliartrita reumatoidă (poliartrita cronică evolutivă) este o inflamație poli- 
articulară, cronică, care evoluează îndelungat, cu puseuri acute, localizată de predilecție 
la articulațiile mici ale extremităților, simetrică, cu modificări radiologice de osteoporoză 
şi teste biologice pozitive pentru factorii reumatoizi. 

Spre deosebite de reumatismul articular acut, care "muşcă inima şi linge articulațiile", 
poliartrita reumatoidă nu interesează inima, dar "muşcă articulațiile" şi când şi-a împlân- 
tat dinții în articulaţii, nu le mai lasă, până la distrugerea lor mai mult sau mai puţin com- 
pletă" (De Seze). 

Este cea mai invalidantă dintre formele de reumatism 

Eliopatogenie: boala afectează în special sexul feminin, la vârste tinere (25 - 40 de 
ani). Se pare că un rol adjuvant îl joacă climatul rece şi umed. Astăzi P.R. este privită ca 

o boală imunologică. La aceasta a contribuit descoperirea factorului reumatoid, care este 
o imunoglobulină M anti-imunoglobulină G, deci un anticorp anti-gammaglobulinic, pro- 
dus de celulele limfoplasmocitare. Al doilea element care pledează pentru originea 
imunologică este: prezenţa în articulațiile bolnavului cu P.R. a polinuclearelor cu inclu- 
ziuni, denumite ragocite. Incluziunile acestora conţin imunoglobuline. P.R. apare deci ca 
„o boală imunologică cu localizare articulară, având ca primă manifestare sinovita reuma- 
toidă. Stimulul antigenic este încă necunoscut. Se discută despre rolul unui streptobacil, 
hemofil, al unei micoplasme, despre virusurile persistente, latente. 

Anatomie palologică: macroscopic, leziunile în P.R. sunt distructive, interesând toate 
elementele articulare: sinoviala, capsula, cartilajele, epifizele osoase, ca şi formațiunile 
periarticulare (muşchii, tendoanele). Leziunea debutează la nivelul sinovialei, care devine 
granuloasă, burjonează (înmugurește) şi, de aici, prinde cartilajul articular, pe care-l dis- 
truge. În locul țesutului distrus apare țesut fibros, care face să adere cele două suprafețe 
osoase, diminuând mişcările şi producându-se anchiloza fibroasă parţială. Totodată, 
osteoporoza - care este un semn precoce în P.R. - conduce la formarea cariilor osoase în 
epifize (microgeode). În acest fel nu va întârzia să apară osificarea prin infiltrări calcice, 
determinând sudarea extremităților osoase, și deci, anchiloza osoasă definitivă. În con- 
tinuare, capsula şi tendoanele vor prezenta edem şi muşchii vor fi atrofiați. 

Simplomatologie: în evoluţia bolii se deosebesc patru stadii: stadiul I (polialgic), do- 
minat de durere; stadiul I (exsudativ), în care, alături de durere, apar redoarea articulară, 
tumefacţiile şi deformările articulare; stadiul III (proliferativ), dominat de atrofii muscu- 
lare, anchiloze şi subluxaţii; stadiul IV (terminal, reprezentând ultima fază din evoluţia 
bolii), apare după 15 - 20 de ani de la debut, bolnavul devenind un invalid care-şi petrece 
toată viaţa în pat. După intensitatea osteoporozei, a deformărilor articulare şi a anchilo- 
zelor, se deosebesc: stadiul precoce (I), fără leziuni distructive, dar cu discretă osteopo- 
roză şi capacitate funcțională completă; stadiul moderat (II), cu osteoporoză, durere, re- 
doare, redusă atrofie musculară şi capacitate funcțională încă normală; stadiul sever (HD), 
cu osteoporoză, leziuni distructive întinse, mari atrofii musculare şi deformări articulare 
(subluxaţii) şi capacitate funcțională limitată; stadiul terminal (IV), cu osteoporoză, 
leziuni distructive mari, anchiloză osoasă, atrofii musculare întinse, mari deformări arti- 
culare şi infirmitate importantă, bolnavul fiind obligat să stea în pat sau în fotoliu şi 
neputându-se ocupa de sine. 

Diagnosticul P.R. în perioadele avansate este relativ uşor, dar atenţia trebuie îndrep- 
tată către diagnosticul precoce. S-au elaborat 11 criterii pentru stabilirea diagnosticului în 
faza incipientă: 1) redoare articulară matinală; 2) durere sau sensibilitate la mobilizare la 
cel puţin o articulație; 3) tumefierea părților moi la cel puţin una dintre articulaţii, pe o 
durată minimă de 6 săptămâni: 4) tumefierea (observată de medic) a uneia sau mai 
multor articulaţii într-un interval de 3 luni; 5) tumefierea articulară simetrică (observată 
de medic), cu atingerea articulară, chiar fără simetrie absolută, a articulaţiilor metacar- 
potalangiene, interfalangiene proximale sau metatarso-falangiene, dar nu şi a interfalan- 
gienelor distale; 6) nodozități subcutanate (observate de medic); 7) leziuni radiologice 
tipice, cel puțin cu decalcifiere osoasă (modifcările degenerative nu exclud o P.R.); 8) 
reacția de hemaglutinare pozitivă pentru factorul reumatoid (pozitivă la mai mult de 5% 
faţă de cazurile-martor); 9) lichidul sinovial sărac în mucină; 10) prezenţa a cel puţin trei 
din alterănile histologice ale sinovialei: hipertrofie viloasă, infiltraţie limfopasmocitară cu 
tendință la formare de noduli limfocitari, depozite de fibrină la suprafaţa sinovialei, 
proliferare de celule sinoviale superficiale, focare de necroză; 11) prezenţa hitologică a 
nodulului reumatoid în nodozităţile subcutanate. 

Pentru un diagnostic probabil sunt necesare 4 criterii, pentru un diagnostic sigur 4 - 7, 
iar pentru unul evident 7 criterii. După opinia altor autori, P.R. este clasică dacă 7 - 8 cri- 
terii sunt prezente, definită în cazul a 5 - 6 criterii, probabilă când 3 - 4 criterii sunt satis- 
făcute, durata semnelor articualre fiind de cel puţin 3 - 4 săptămâni. 

În practică, diagnosticul de P.R. este sugerat "când, la o femeie, se instalează insidios 
tumefacții dureroase ale articulației interfalangiene proximale sau metacarpo-falangiene, 
cu tendinţă la simetrie, însoțite de redoarea matinală a mâinilor, alterarea stării generale 
şi V.S.H. crescută, chiar dacă serologia este negativă" (fig. 68 şi 69). 


Fig. 68 - Deformarea mâinilor în P. R. 


Fig. 69 - Tumetacție fusiformă a degetelor 


În perioada de stare, boala este dominată de manifestările articulare: dureri, tume- 
facţii, devieri, deformări şi anchiloze. Limitarea mişcărilor este accentuată datorită atât 
durerilor, cât şi contracturilor musculare, care contribuie în mare măsură şi la apariţia 
devierilor şi deformărilor. În primul rând sunt interesate articulațiile metacarpo-falan- 
giene şi mai târziu celelalte. Alături de manifestările articulare se întâlnesc atrofii muscu- 
lare dureroase, modificări ale tegumentelor (subţiate, netede, pigmentate, cu unghii usca- 
te şi friabile), nodozități subcutanate, manifestări oculare (irite, iridociclite). În perioadele 
evolutive starea generală este alterată; se consemnează subfebrilitatea şi prezenţa sem- 

nelor biologice: V.S.H. depăşeşte la oră 30 - 80 mm; leucocitoză discretă; ragocite în 
lichidul sinovial; factori antinucleari în ser, dar mai ales pozitivitatea probelor Waaler- 
Rose şi Latex, care evidenţiază prezenţa factorului reumatoid. Examenul radiologic pune 
în evidență osteoporoza, la început limitată, la nivelul oaselor carpului, mai târziu difuză 
şi însoțită de microgeode, iar în formele avansate - dispariția spaţiilor articulare, sublu- 
xaţii, anchiloze osoase. 

În faza terminală, bolnavul a devenit un invalid total, caşectic, cu infirmităţi grave. În 
acest stadiu procesul inflamator de obicei se stinge, deşi pot apărea noi puseuri. 

Diagnosticul pozitiv se bazează în stadiul inițial, precoce, pe criteriile enunțate, iar în 
stadiile tardive, pe tablourile clinic, articular - dominat de artralgii, redoare, tumefacţii, 
deviații, deformări şi anchiloze articulare (osteoporoză şi microgeode) - şi biologic. 

Diagnosticul diferenţial trebuie să aibă în vedere lupusul eritematos diseminat (leuco- 
penie, V.S.H. crescută, erupție facială "în fluture”, anticorpi antinucleari în ser), guta 
pseudoreumatoidă (tofi gutoşi, hiperuricemie, proba cu colchicină pozitivă), R.A.A. în 
special forma subacută sau reumatismul fibros Jaccoud, spondilita anchilozantă (sexul 
masculin, semnele radiologice la nivelul coloanei vertebrale), artrozele active (vârstă 
înaintată, prinderea articulaţiilor mari), reumatismul psoriazic (placarde psoriazice), artri- 
ta gonococică (mono- sau oligoartrită, mai ales la picior, infecţie gonococică), sindromul 
Reiter (uretrită, conjunctivită, keratodermie, balanită, diaree), reumatismul palindromic 
(puseu dureros poliarticular reversibil în ore sau zile, cu V.S.H. normală) etc. 

Forme clinice: - Sindromul Felty, foarte grav, la care se asociază splenomegalia, leu- 
copenia, adenopatia şi pigmentaţia brună a feţei şi extremităților, cu alterarea stării gene- 
rale, conduce la exitus. 

- Boala Chaufjard-Still apare între 2 şi 6 ani şi se caracterizează prin patru semne im- 
portante: a) artrite; b) poliadenopatie; c) splenomegalie; d) alterarea stării generale. 

- Sindromul Fiessinger-Leroy - caracterizat prin triada: uretrită, conjunctivită, artrită - 
este determinat de o infecție dizenterică. 

- Sindromul Gougerot-Sjogren este o P.R. la care se adaugă fenomene oculare (kera- 
toconjunctivită uscată: "bolnavii nu pot plânge"); salivare: parotidele, mai rar submaxi- 
larele și sublingualele sunt hipertrofiate şi dureroase; saliva este groasă şi vâscoasă; apare 
senzația de uscăciune intensivă a gurii iar glandele salivare suferă un proces de atrofie. 

- Forma cu sinovilă exsudalivă se caracterizează prin lichid intraarticular în mare can- 
titate; forma osteolizantă a falangelor, cu degete telescopate etc. 

Evoluție - Complicatii - Prognostic: boala are o evoluţie îndelungată, cronică. P.R. 
poate fi oprită în evoluţie în oricare stadiu, prin tratament sau spontan, sau poate evolua 
spre caşexie şi exitus (prin una din complicațiile intercurente). În orice caz, duce la infir- 
mităţi care pun probleme importante în legătură cu tratamentul şi recuperarea funcţională 
a bolnavilor. 

Prognosticul este rezervat, datorită caracterului invalidant al bolii. Depinde însă de 
depistarea cât mai precoce a bolii şi de instituirea precoce a tratamentului. 

Tratament: în poliartrita reumatoidă acesta este complex şi de lungă durată, în vede- 
rea recuperării funcţionale a bolnavului, prin aceasta înţelegându-se refacerea capacității 
funcţionale a bolnavului (O.M.S.) pentru ca acesta: 

- să poată fi încadrat în munca sa anterioâră; 

- să poată fi trecut într-o altă activitate, conformă cu starea sa; 

- să corespundă unei munci asistate sau ajutate; 

- să se autoservească. i l 

Deci, nu se poate vorbi de tratament în P.R. fără recuperare. Obiectivele recuperării 
sunt: 1) stabilizarea bolii; 2) prevenirea devierilor, deformărilor şi anchilozelor; 3) com- 

baterea retracţiilor şi redorilor; 4) refacerea parţială sau completă a capacităţii funcţionale 
motorii a bolnavilor. 

În vederea acestui scop tratamentul trebuie să îndeplinească următoarele condiţii ge- 
nerale: să fie precoce, continuu. (adică în etape, cu pauze) şi complex (medicamentos, 
baineofizical, kineziterapie etc.). 

Deşi poate urma o oarecare schemă, tratamentul nu va fi uniform; el telie adaptat 
fiecărui bolnav, care-şi "face boala luj", cu alte cuvinte tratamentul trebuie individualizat. 
Tratamentul profilactic constă în asanarea focarelor infecțioase, deşi nu s-au observat 
legături între acestea şi ameliorarea bolii. Se pare totuşi că acest tratament prezintă un 
avantaj care constă în evitarea complicaţiilor şi toleranța mai bună a celorlalți factori 
terapeutici. 

Tratamentul curativ face apel la: 
` -~ Tratamentul igieno-dietetic: repaus la pat (uneori chiar aparat alpasi - 7 - 8 zile), în 
poziție relaxată, decontracturată, sub supravegherea permanentă a asistentei medicale. 

În ceea ce priveşte dieta, bolnavilor li se recomandă un regim alimentar bogat în pro- 
teine, vitamine, săruri minerale, grăsimi. Mediul ambiant trebuie să fie cald şi uscat. 

- Tratamentul medicamentos: utilizează 5 tipuri de medicamente: ! 

- Aspirina este cea mai puțin periculoasă, dar şi cea mai puţin activă. Acţionează anti- 
piretic, antalgic şi antiinflamator (parţial prin hipersecreţie de cortizol), în doză de 3 - 
4/zi. Aspirina efervescentă, cea asociată cu un antiacid sau cea micronizată sunt de pre- 
ferat, Efectul redus şi reacțiile adverse (hemoragii digestive) îi restrâng utilitatea. 

- Fenamaţii (acidul mefanamic, niflumic) sunt greu tolerați; Soripalul, la fel. 

Brufenul, antiinflamator nesteroid, administrat oral (3 - 6 drajeuri de 200 mg/zi) sau 
în supozitoare, are efect asupra durerilor şi redorii articulare. 

Fenilbutazona dă rezultate mai bune în spondilită. Produsul este comercializat sub 
rr de comprimate de 200 mg sau supozitoare de 250 mg; oxifenilbutazona (Tanderil) 
~ 3 drajeuri de 100 mg/zi şi Voltarenul - 1 - 3 tablete/zi - sunt mai bine tolerate, 
Cikk reacțiile adverse sunt numeroase şi grave (digestive, retenție hidrosalină eto.), 
Fenilbutazona şi derivații săi nu reprezintă o medicaţie de cursă lungă, ci numai de atac 
(7 - 10 zile). Indometacinul, în doză de 50 - 100 mg/zi, este foarte util, dar toleranța sa 
rămâne redusă. Antimalaricele de sinteză (Clorochina, 300 mg/zi, şi Hidroxiclorochin, 
600 mg/zi) sunt mult întrebuințate. Retinopatia, tulburările digestive şi nervoase le scad 
toleranța. 

- Sărurile de aur (crizoterapia), introduse în tratamentul P.R. încă din 1929 (Foresti- 
er), îşi păstrează încă indicaţiile. Se utilizează Alocrizina, Solganul B oleosum i.m., 
Mioral, Aurol etc. Reacţiile adverse sunt frecvente: prurit, eritrodermie, stomatită, diaree, 
nefroză, mieloză aplastică. Fiecare serie totalizează 0,5 - 1 g aur metilic săptămânal, doza 

nedepășind 3 - 5 cg. Între serii pauza este de 2 luni. Dacă prima serie este ineficientă, nu 
se continuă tratamentul. Este bine ca bolnavul să aibă seringă personală de 1 ml. Primele 
injecții se fac în doze progresive (1 - 2 - 3 cg). 50% din bolnavi beneficiază de 
ameliorări. Este bine să nu se înceapă tratamentul cu săruri de aur, ci cu antireumatice. 

- Imunosupresoarele sunt din ce în ce mai utilizate, pe baza conceptului cu privire la 
patogenia imunologică a P.R. Eficacitatea este neîndoielnică. Cele mai folosite sunt: 
Clorambucilul (6 comprimate de 2 mg/zi), Ciclofosfamida (Endoxanul) (50 - 150 mg/zi), 
"Azatioprina (Imuran), Methotrexatul, Natulanul şi în ultimul timp, D-Penicilamina - un 
antibiotic care poate scinda molecula de IgM. Terapia imunosupresivă rămâne totuşi o 
metodă de excepţie, datorită numeroaselor accidente şi incidente. i 

- Corticoterapia este întrebuințată când medicaţiile precedente, izolate sau în aso- 
ciere, nu mai dau rezultate. În mod curent se utilizează Prednison (Supercortil), în tablete 


REUMATISMUL 547 


de 5 mg, şi Superprednol, în tablete de 0,5 mg şi, în situaţii speciale, Medrol (metil- 
prednison), Triamcinolon, Decadron, Volon etc. Calea de administrare este generală sau 
locală (intraarticular - injecții cu Hidrocortizon, Volon etc.). Corticoterapia nu este un 
tratament de fond, ci se administrează numai în circumstanţe speciale: pe cale generală, 
în caz de febră mare anemie severă, deficit ponderal, forme hiperalgice etc.; pe cale lo- 
cală - intraarticular -, în formele şevere, cu contraindicaţii pentru calea generală, ca adju- 
vant în terapia de fond, în procedurile ortopedice sau în reabilitarea şi prevenirea defor- 
mărilor articulare şi în articulațiile dureroase, când alte medicaţii rămân fără efect. 
Dozele se scad progresiv (20 , 15, 10 mg), pentru a nu induce cortizono-dependenţa. Se 
folosesc doze minime eficiente - 7 - 15 mg Prednison. Evaluarea rezultatelor se face după 
4 - 8 săptămâni de tratament. Terapia îndelungată induce reacții adverse: osteoporoză, 
retenţie de sare, diabet, hipertensiune arterială, tromboflebite, tuberculoză, ulcer gastric, 
complicații psihice. Pe timpul tratamentului cortizonic se recomandă următoarele măsuri 
de precauţie: antiacide, anabolizante, restricție de sare. Cortizono-dependenţa este un 
accident care apare frecvent după tratament îndelungat, întinecând prognosticul. 

Tratamentul chirurgical: constă în sinovectomie (curățirea articulației de mugurii 
sinoviali) şi sinoviorteză, care constă în distrugerea sinoviei articulare inflamate, prin 
injectarea în articulaţie a unei substanţe radioactive sau neradioactive. 

Tratamentul ortopedic: este mai mult un tratament corectiv şi aduce reale servici- 
mai ales prin corectarea poziţiilor vicioase. 

Recuperarea: poliartrita reumatoidă este una dintre afecțiunile reumatice cu cel mai 
puternic caracter invalidant, care determină infirmităţi uneori destul de grave, făcând din 
“bolnavi adevăraţi dependenţi sociali. Din această cauză se impun măsuri terapeutice 
eficiente, care să poată conduce fie la prevenirea acestor invalidităţi, fie la refacerea - pe 
cât este posibil - a capacității fizice atât de lezate a acestor bolnavi. Aceasta se realizează 
prin recuperare şi presupune perseverenţă, răbdare şi, mai ales, cooperarea între bolnav şi 
medic. Dacă bolnavul nu este cooperant, totul este ratat. 

Evoluarea deficitului motor: înainte de aceasta însă trebuie să ne dăm seama în ce 
constă de fapt deficitul motor, cu alte cuvinte trebuie să testăm, să evaluăm funcţiile mus- 
culară şi articulară - să facem bilanţul articular şi muscular. Bilanţul articular constă în 
testarea mobilităţii articulare. Avem în vedere că mișcarea dintr-o articulaţie se face în 
jurul unei axe şi sub un anumit unghi (articulaţia este o pârghie). deducem de aici că 
bilanţul articular se va exprima, referindu-se la mişcarea articulației respective, în grade 
(de exemplu: 20°, 45° etc.). Bilanţul muscular se apreciază clinic, dinamometric şi 
electromiografic. Clinic, se foloseşte metoda celor trei teste (elaborată de Ch. Rocher); A, 
B şi C. Testul A se apreciază când muşchii nu au nici un fel de contracție posibilă şi se 
notează cu 0. Testul B se referă la posibilitatea muşchilor de a efectua mişcări contra gra- 
vitaţiei. Testul C se referă la muşchii care înving gravitația, plus o rezistenţă supra- 
adăugată. 

' Oaltă metodă, foarte interesantă şi folosită în bilanțul muscular, este cea a lui Lovett, ca- 
re face următoarele notații: M = normal; B = bun; P = acceptabil; M = mediocru; T = "trace 
(urme de contracție musculară); 0 = fără contracții. l 

Dinamometria foloseşte dinamometrul, iar electomiografia, curentul electric. 

Pentru marii deficienti motori se poate folosi în plus metoda Flechter, care cuprinde 
72 de teste referitoare la diferite acte motorii pe care bolnavul este chemat să le execute 
(pieptănat, spălat, îmbrăcat, mers în casă, mers pe stradă, pe scară etc.). 

Metodele de tratament folosite în recuperarea bolnavilor suferinzi de P.R. pot fi in- 
troduse simultan sau succesiv, având în vedere obligativitatea individualizării terapiei. În 
orice caz, astăzi nu este de conceput un tratament singular în P.R. (adică numai tratament 

medicamentos). acestuia trebuie să i se adauge, obligatoriu, şi celelalte metode, folosite - 
în vederea recuperării funcționale a bolnavului. Desigur, se va începe cu tratamentul 
medicamentos: crizoterapia, corticoterapia generală sau locală - după caz -, antimalari- 
cele de sinteză. Scopul este stabilizarea bolii, adică împiedicarea evoluţiei progresive: 
Numai în faza exsudativă, algică, acută, imobilizarea de scurtă durată (pe timpul noptii, 

de exemplu), prin aparate gipsate "de postură” este binevenită, ea având un efect rela-. 
xant, decontracturant şi antalgic. Repausul articular se face pe plan tare, în poziţia funcţi- 
onală a articulației respective. Imobilizarea trebuie alterată cu repetate contracții muscu- 
lare, chiar pe planul patului, sub aparatul gipsat, deci statice - aşa-numitele mişcări izo- 
metrice. În acest fel se combate chiar de la început tendința la atrofii musculare, 
menţinându-se sau refăcându-se tonusul musculaturii respective. Astfel tendinţa la anchi- 
loză, la redoare în flexie a genunchiului trebuie combătută prin aplicarea unor saci mici 
de nisip deasupra, iar sub călcâi a unor pernițe. Medicul fixează articulaţia în aceste 
poziţii funcționale, şi nu antalgice, care sunt vicioase, asistentei revenindu-i sarcina de a 
le verifica şi supraveghea. 

Balneofizioterapia este un complex de metode terapeutice care cuprinde electroterapia, 
hidroterapia, hidrokinetoterapia, termoterapia, masajul, balneoterapia şi cura balneară. 

Electroterapia este un prețios adjuvant terapeutic. Se aplică bolnavului chiar la pat 
(diadinamice, ionizări, ultraviolete etc.). Progresiv se pot adăuga şi alte proceduri: solux, 
masaj cu mişcări active făcute la pat. Pe măsură ce bolnavul va putea fi mobilizat, trata- 
mentul va fi îmbogăţit cu celelalte proceduri balneofizicale, şi anume: hidrokinetoterapie 
(mişcarea în apă este mult mai ușoară, înotul în bazin fiind o excelentă procedură de 
recuperare), băile medicamentoase (cu sare sau plante) au efect relaxant, antalgic şi neu- 
rosedativ. În faza stabilizată se pot indica cure balneare adecvate (Felix, Govora, Her- 
culane, Bazna etc.). 

Kineziterapia înseamnă terapie "prin mişcare" (de la grecescul kinesis = ERA 
Este o metodă fără de care nu se poate concepe recuperarea în poliartrita reumatoidă. 
Mişcările indicate sunt active, activ-pasiv (mişcări ajutate sau asistate) şi cu opunerea 
unei rezistențe. Întotdeauna se începe cu mişcările active, şi nu cu cele pasive, care for- 
țează articulația şi favorizează sau "aprind" inflamaţia. 

Mişcările active fac apel la posibilităţile şi starea reală a articulaţiilor; la fel şi hidro- 
kinetoterapia (mişcările în apă), muit mai uşor de efectuat şi cu un cert efect psihic. De 
asemenea pot fi utilizate unele aparate - scripeţi, bicicleta ergometrică, planşeta cu rotile, 
inele pentru mâini, claviatura, talpa cu arc etc. 

Mişcările cu rezistenţă se indică mai târziu, într-o fază stabilizată, folosindu-se con- 
tragreutăți care redau şi cresc forța musculară. Este absolut necesară "încălzirea mus- 
culară” înaintea acestor excerciţii. Încălzirea musculară se poate realiza şi prin termo- 
terapie (solux, parafină etc.). 

Mişcările pasive nu sunt indicate în reumatismul inflamator. 

Dacă mişcarea izometrică întreține forța musculară şi creşte tonusul, cea izotonă 
dezvoltă amplitudinea de contracție, mobilitatea şi fineţea. 

Ergoterapia (ergon = muncă) mai poartă şi denumirea de terapie ocupațională şi cons- 
tituie "anticamera reintegrării bolnavului în muncă”. În poliartita reumatoidă se indică 
diverse profesii, meserii etc. - de exemplu: legatul cărților, cartonajul, țesutul de covoare, 
îmmpletitul (coşuri sau textile,) munca de artizanat etc. Tot în această perioadă se realizea- 
ză şi readaptarea la deprinderile şi gesturile uzuale şi profesionale (toaleta zilnică, mersul, 
scrisul, desenul). 

„_ Reintegrarea în muncă este ultima etapă - scopul în sine al recuperării. Aceasta se 
face, după cum am mai amintit, fie redând bolnavului munca sa anterioară, fie oferindu-i 
o altă muncă mai uşoară, adecvată stadiului în care boala a putut fi stabilizată. 

Tratamentul stadial al P.R. În stadiul I, se administrează ca tratament de fond anti- 
malarice şi ca adjuvant. Acidul Acetilsalicilic (2 - 3 g/zi) sau untalgice minore; în stadiul 
` II, se face tratament de fond cu antimalarice sau crizoterapie (dacă prima cură este nega- 
tivă, se renunţă), se adaugă Brufen, fenamați, Fenilbutanoză, Indocid, corticoterapie loca- 
lă; în stadiul II, corticoterapie locală, sinovectomie, sinoviorteză, antireumatice etc., îr 
stadiul IV, se administrează, pe lângă celelalte medicaţii, citostatice şi Penicilamina D. 

Antiinflamatoarele nesteroidiene, utilizate în tratamentul Poliartrite; reumatoide, şi a 
celorlalte reumatisme degenerative sau inflamatorii sunt următoarele: S 

- aspirina şi medicamentele înrudite: Benorilat (Benoral) 

- indometacinul şi medicamentele înrudite. Indometacinul se administrează în capsule 
de 25 mg şi în supozitoare de 50 mg, în doze de 50 - 150 mg, după mese (preparate simi- 
lare: Indocid, Tolmetin, Tolectin, Clinoril. 

- derivații acidului propionic: Ibuprofenul (Brufen, Paduden), sub formă de drajeuri 
de 200 mg, în doze de 1600 mg/zi, în 4 prize, după mese; Naproxen (Naprosyn), Feno- 
profen (Fenopron), Ketoprofen (Profenid) capsule de 50 mg, 3 - 6 pe zi, Flurbiprofen 
(Froben, Cebutid, Flugalin) în doze de 150 - 300 mg, 3 - 6 drajeuri pe zi în 3 prize. Efec- 
tul antiinflamator este superior precedentelor. 

- Fenamaţii: acid mefenamic (Ponsyl), acid flufenamic (Arief), acid niflunic (Nifluril). 

- derivații pirazolonici: fenilbutazona în drajeuri de 200 mg şi supozitoare de 250 mg, 
400 - 600 mg, în 2 - 3 prize, timp de 7 ziie, apoi doză de întreţinere 16 - 20 de ziie, 200 - 
300 mg/zi; oxifenobutazona (Tanderil), cu efect superior și cu tulburări mai redus, 
administrat în doze de 300 - 400 mg/zi, clofezona (Perclusene), cu efect superior 
(capsule de 200 mg şi supozitoare de 400 mg), în doze de 600 - 1200 mg/zi. 

- derivații acidului fenil acetic; Aclofenac (Morvan), Diclofenac (Voltaren), în 
drajeuri de 50 mg (sau supozitoare), 150 - 300 mg/zi, în doză de atac şi în continuare 
tratament de întreţinere 50 - 100 mg/zi. Se poate folosi şi Voltaren Retard (drajeuri de 
100 mg), un drajeu seara la culcare. 


11.3.2.2. SPONDILITA ANCHILOZANTĂ (S.A.) 


Definiţie: spondilita anchilozantă (spondilita anchilopoietică, pelvispondilita) este o 
boală cronică şi progresivă care interesează în principal articulațiile sacroiliace şi articu- 
laţiile coloanei vertebrale, cu evoluţie spre anchiloză vertebrală. Boala a fost descrisă de 
Pierre-Marie (1899) şi Striimpell (1897) şi de Bechterew în 1892, fiecare prezentând for- 
mele clinice deosebite care le poartă numele. Se întâlnesc îndeosebi la bărbaţi (90%), 
tineri (20 - 40 de ani). 

Etiopatogenie: cauza este necunoscută. S-au incr iminat infecțiile streptococice, tuber- 
culoase, gonococice, enterice. este posibilă şi predispoziția genetică. Recent se discută 
rolul fosfatazelor acide prostatice cu rol în mobilizarea calciului osos. Există relaţii cü 
traumatismele, psoriazisul, enterita regională etc. 

Anatomie patologică: leziunea inițială apare la nivelul articulaţiilor sacroiliace, sub 
forma unei artrite sacro-iliace, de obicei unilaterală, iar mai târziu bilaterală. “Spațiul 
articular dispare printr-un proces de condensare articulară, şi nu de osteoporoză. În afară 
de sacroileită, se mai pot găsit uneori şi punți osoase, numite sindesmotite, ia unirea 
coloanei dorsale cu coloana lombară (Di - Diz, Di - Lu sau Lu - L3) - este sennu] Ventz. 
Ulterior este prinsă coloana vertebrală în mod progresiv, în totalitate, producându-se 
calcifierea tuturor ligamentelor intervertebrale (interspinos, supraspinos etc.), coloana 
luând din această cauză un aspect rigid, de "baston de bambus”. Punţile osoase, sindes- 
mofitele, încorsetează toate vertebrele una de alta, realizând o adevărată chingă osoasă, o 

adevărată carapace, făcând imposibilă orice mişcare. Se poate adăuga alteori şi prinderea 
unor articulații periferice: glezne, picioare, genunchi, mâini, umeri, realizându-se astfel 
spondilita periferică. 

Simptomatologie: diagnosticul este dificil în stadiile precoce şi facil în formele avan- 
sate. Criteriile de debut sunt: 1) durere lombară inferioară şi redoare, datând de peste 
luni, necalmată de repaus; 2) durere şi redoare toracică; 3) limitarea mişcărilor coloanei 
vertebrale; 4) limitarea expansiunii toracice; 5) irita; 6) modificări radiologice caracte- 
ristice sacro-iliace. Pentru diagnostic, sunt necesare 4 din cele 5 criterii clinice, sau cri- 
teriul 6, plus oricare altul. 

În faza de debut, sunt prezente durerile lombo-sacrate sau fesiere surde, necalmate de 
repaus, care persistă şi noaptea, cu exacerbări matinale. Redoarea (înţepenirea) însoţeşte 
durerea. Aceste semne pot fi însoţite de opresiune respiratorie, monoartrita genunchiului 
şi gleznei sau talalgie simetrică, uneori limitarea discretă a flexiei lombare. V.S.H. cres- 
cută, subfebrilitate, semne radiologice de sacroileită (pierderea conturului articular, pseu- 
dolărgire articulară). Caracteristici este tendinţa bolnavilor de a nu abandona activitatea. 

În faza de stare durerea poate dispărea sau 
persista. Apar frecvent dureri cu caracter 
sciatalgic,crural, intercostal. Persistenţa lor arată 
evoluția procesului infla-mator. Opresiunea res- 
piratorie dispare, Bolnavul poate prezenta cifoză, 
ştergerea lordozei lombare (spate drept), contractură 
musculară reflexă. Mobilitatea coloanei vertebrale 
este diminuată, fenomen evidenţiat de mişcarea 
următorilor indici; distanța degete-sol, occiput-perete 
(bolnavul stând cu spatele la perete), bărbie-stern şi 
semnul Schober, care constă în scăderea alungirii 
normale la flexiune a coloanei toraco-lombare, fi- 

Fig. 70 - Spondilită anchilozantă cu xând două repere. Articulațiile coxo-femurale sunt 

caleificarea articulaţiilor secroiliace frecvent prinse bilateral: genunchiul poate prezenta 

bilateral şi a coloanei vertebrale. hidrartroză. Formele cu atingeri periferice sunt mai 
invalidante. Bolnavii care exercită profesiuni cu acti- 
vitate fizică intensă suportă mai bine boala. Subfebrilitatea, astenia, creşterea V S.H., 
uşoara anemie normocromă, leucocitoza moderată pot apărea în puseurile evolutive. 
Examenul radiologic arată semne de sacroileită bilaterală, cu estomparea sau ştergerea 
interliniei articulare, şi un proces de condensare periarticular. Mai târziu, apare 
osteoporoza sacrului şi a coloanei lombare, ce conferă un aspect "sticlos". acestor 
segmente. Radiografia coloanei lombo-dorsale relevă prezenţa sindesmofitelor - punți 
osoase longitudinale care conturează discurile intervertebrale, realizând în stadiile avan- 
sate aspectul de "coloană de bambus". Osificarea ligamentelor intervertebrale face să 
apară radiologic o linie mediană şi două laterale, constituind "semnul troleibuzului”. 
Când sunt prezente numai osificările laterale, imaginea sugerează "liniile de tramvai”. 

În stadiul avansat, durerea scade în intensitate. Dacă boala nu a fost corect tratată, 
deformărie sunt mari, realizând aspectul "în Z" sau "în poziţia de bun schior" (cifoză, 
capul proiectat anterior, ştergerea lordozei lombare, flexiunea în şolduri şi genunchi). 
Aceste forme sunt grave, invalidante. Dacă bolnavul a fost corect tratat, poziţia coloanei 
„este în rectitudine, care permite o viață cât mai aproape de normal. În toate stadiile 
descrise pot apărea manifestări oculare (irita, iridociclita), cardiace (insuficienţă aortică, 
insuficiență cardiacă), neurologice (prin compresiune), amiloidoză, colită ulceroasă etc. . 

Diagnosticul se bazează în stadiul inițial, de debut, pe criteriile enunțate, iar în sta- 
diile tardive, pe semnele clinice şi radiologice. Lombalgiile persistente sau sciatica bila- 
terală la un bărbat tânăr impun examenul radiologic pentru precizarea diagnosticului. 
Pentru precizarea diagnosticului trebuie să se elimine R.A.A., poliartrita reumatoidă, 
sciatica vertebrală, artitele traumatice, spondiloza etc. 

Formele clinice: 1) forma cifotică, "în Z"; 2) forma rectilinie (coloana în rectitudine, 
"în scândură”), 3) forma periferică (interesarea articulaţiilor membrelor inferioare şi du- 
reri la nivelul călcâielor); 4) forma suedeză, cu manifestări analoge P.R.; 5) forme severe, 
medii sau uşoare; 6) la femei, sunt prinse mai frecvent articulatiile periferice, cu hiper- 
lordoză şi evolutivitate medie. 

Evoluție - Prognostic: evoluţia este cronică, progresivă spre anchiloză. Prognosticul 
vital este bun. Bolnavii exitează prin infecții intercurente, insuficiență cardiacă sau ami- 
loidoză. Prognosticui funcţional este mediocru în cazurile cu atingeri periferice multiple. 
Capacitatea profesională este în general păstrată. 

Este interesant de relevat, din acest punct de vedere, că atât poliartrita reumatoidă, cât 
şi spondilita anchilozantă evoluează spre stadiul final: anchiloza. Căile prin care se 
realizează aceasta sunt însă diferite. Pe când P.R. distruge articulațiile şi realizează 
anchiloza prin "distrucția articulară”, spondilita anchilozantă, "construieşte anchiloza”, la 
început printr-un stadiu de anchiloză fibroasă, care devine apoi osoasă. 

Tratament - Recuperare: obiectivele urmărite în tratamentul spondilitei anchilozante 
sunt: oprirea în evoluție a procesului inflamator, deci stabilizarea bolii; prevenirea defor- 
maţiilor de coloană vertebrală şi a anchilozei; reintegrarea în muncă a bolnavului, deci 
recuperarea funcțională. 

Odinioareă S.A. era o boală invalidantă, cu anchiloze şi deformări mari. Astăzi, 
această eventualitate este tot mai rară datorită tratamentului, 

Tratamentul medicamentos utilizează acelaşi arsenal terapeutic ca şi în P.R.: Acidul 
Acetilsalicilic (3 g/zi); fenamaţii; Soripalul; Brufenul; Fenilbutazona şi derivații săi 
(Tanderil), 3 comprimate/zi, timp de 7 zile şi | comprimat/zi încă 7 zile (cu respectarea 
contraindicaţiilor); Indometacinul 75 mg/zi, timp de 3 - 4 săptămâni, corticoterapia în 
doze moderate, în formele periferice, rezistente la alte tratamente; injecții locale cu hidro- 
cortizon în artritele periferice (uneori); sărurile de aur (rareori), tot în formele periferice; 
ca şi antimalaricele de sinteză. Tratamentul de bază este Fenilbutazona sau derivații săi, 
Indometacinul şi medicatia decontracturantă (Clorzoxazon, Paraflex, Decontractil). 

Roenigenterapia este folosită pentru efectul său antiinflamator. Este utilă chiar în 
formele incipiente de boală (suspecte), în doze antiinflamatorii de 450 - 600 r, doză to- 
tală, în şedinţe la 2 zile interval, reluate după 3 - 6 luni. Se va ţine seama de vârsta bol- 
navului şi se vor lua precauţiile necesare. 

Tratamentul de reeducare şi recuperare (kineziterapia) vizează corjarea cifozei, dimi- 
nuarea redoarei, ameliorarea funcţiei respiratorii, prevenirea şi corectarea deformărilor 
articulare. 

Exercijiile de postură sunt obligatorii, încă din faza de debut. Sunt necesare repausul 
diurn şi somnul pe pat tare şi drept, fără pernă, cu sau fără pernă sub lombe (pentru a 
preveni cifoza toracală), cu sau fără saci de nisip pe umeri şi frunte. Repausul la pat nu 
trebuie exagerat, el fiind indicat numai în perioadele acute, dureroase, de scurtă durată, 
pentru a nu favoriza anchiloza. Se contraindică şederea prelungită pe fotoliu sau scaun, 
care nu trebuie să depăşească o oră pe zi. Bolnavul trebuie să facă mişcări cât mai frec- 
vente. Supradozarea efortului este relevată de apariţia durerilor. Fiind vorba de un trata- 
ment de lungă durată, exerciţiile trebuie să fie de scurtă durată şi uşor de executai. Bine 
tratată, S.A. chiar după ani de evoluţie permite o activitate profesională normală. Reedu- - 

carea se face deci la domiciliu, iar rezultatele se controlează la 1, 2 sau 3 luni. Somnul de 
noapte trebuie să fie de minimum 10 ore, în decubit dorsal strict, fără pernă, pe pat tare. 
Ziua se fac 3 - 4 cure de repaus de 5 - 10 minute de decubit dorsal. Dimineaţa şi seara, 
câteva minute de exerciţii de respiraţie, de gimnastică medicală şi exerciţii de postură cu 
capul drept perfect, călcâiele, sacrul şi occiputul în contact cu peretele. 

Exerciţiile de gimnastică medicală se fac în poziţiile de ortostatism, decubit dorsal şi 
ventral, de cel puţin două ori pe zi la domiciliu (după însuşirea acestora într-un serviciu 
de specialitate) pentru întărirea musculaturii paravertebrale a centurilor şi creşterea 
amplitudinii articulare. Se utilizează extensia dorsală în procubit sau în poziţie şezândă, 
gimnastică la spalier, mobilizarea dorsolombară după metoda cvadrupedică Klapp, cea 
mai relaxantă pentru coloană, cu mers încrucişat sau liniar ("în buiestru"), aşa cum merg 
cămila, ursul, şi uneori, calul. 

Ca gimnastică respiratorie, se recomandă exerciţii în semilordoză, pentru tonifierea 
peretelui abdominal, exerciţii de mobilizare a părţii superioare a cuştii toracice şi exerciţii 
de ridicare forțată a braţului în decubit lateral, în inspiraţie forțată, bine ritmată, cu com- 
presiunea cuştii toracice în expiraţie. Reeducarea funcțională a articulaţiilor periferice se 
face prin exerciții de mobilizare activă şi pasivă, până la exerciţii de postură cu greutăți şi 
scripete sau scoici de gips amovibile (sub controlul evoluţiei clinice şi biologice a 
procesului inflamator). 

În unele cazuri se recomandă hidrokineziterapia (mişcări în apă), practicarea înotului 
(pe o parte, apoi pe spate şi la urmă bras, masajul cu toate tehnicile sale (efleuraj, frămân- 
tare, vibrații), produşi de electroterapie, hidroterapie, termoterapie, balneoterapie. 

În periaodele de acalmie se indică cură de mare (Eforie, Mangalia) sau la Felix, 
Govora, Herculane. Ultima etapă a tratamentului de recuperare este recomandarea unei 
munci uşoare, adaptată posibilităţilor bolnavului (cartonaj, împletit, artizanat etc.), sub 
control medical. 

Tratamentul orlopedic-chirugical (osteotomie, artroplastii etc.) este rezervat formelor 
avansate, incorect tratate inițial. 


11.4. REUMATISMUL CRONIC DEGENERATIV 


11.4.1. ARTROZA. 


Definiţie: reumatismul cronic degenerativ sau reumatismul artrozic este un proces 
articular de uzură, spre deosebire de artrite, unde este vorba de inflamație. 

Etiologie: se pun în discuţie o serie de factori etiopatogenici, care pot explica apariția 
şi dezvoltarea artrozelor. 

Etatea este un factor etiologic important, artrdzele apărând la o vârstă ceva mai înaintată. 
Este, după cum spun unii, reumatismul "uzurii" şi "senescenţei precoce". Deşi îl întâlnim 
mai frecvent la femei de la 40 de ani în sus, iar la bărbaţi de la 55 -60 de ani în sus, totuşi îl 
putem găsi și la o etate mai tânără, ba uneori chiar în adolescenţă. În aceste cazuri, uzura se 
poate constitui ca urmare a celui de-al doilea factor etiologic: traumatismul. 

Acesta survine fie sub forma traumatismului unic, major - accidente, contuzii, fracturi 
-, fie sub forma traumatismului minor - microtraumatisme - care trebuie să fie însă re- 
petat, continuu, situație care de cele mai multe ori este profesională (încărcători, perfo- 
ratori cu ciocanul pneumatic, strungari, sportivi etc.). 

Factorii metabolici: a) ohetan este o cauză destul de importantă în constituirea 
artrozelor. Ponderea corporală crescută peste greutatea ideală supune sistemul osos la un 

efort deosebit, exercitând o presiune continuă, o microtraumatizare permanentă, pe care 
trebuie să o suporte articulația şi, bineînţeles, osul. Aşa se nasc artrozele şoldului, genun- 
chilor, coloanei lombare, gleznelor etc.; b) guta prin precipitarea acidului uric la nivelul 
articulaţiilor, favorizează deteriorarea acestora, de unde şi numele de "reumatism artrozic 
gutos". 

Tulburările de statică sunt foarte importante. Le reamintim, întrucât malformatiile 
congenitale (picior plat, displazie, luxaţii congenitale, coxa plana, coxa vara etc.), ca şi 
malformaţiile traumatice duc, inexorabil, la constituirea proceselor artrozice. 

Tulburările endocrine, cum sunt insuficienţa ovariană, insuficiența tiroidiană, 
climaxul - care determină şi o creştere ponderală (obezitate) -, favorizează dezvoltarea 
reumatismului artrozic. 

Factorii meteorologici (frigul, umiditatea etc.), prin tulburările vasomotorii produse, 
favorizează apariţia leziunilor articulare degenerative. Acest lucru explică de ce țările cu 
un climat rece au o morbiditate mai crescută în reumatism artrozic. 

Tulburările circulatorii pot determina dereglări în irigația locală a ţesuturilor, feno- 
mene ce pot duce mai uşor la procese de degenerescenţă articulară. 

Infecţiile, uneori specifice, alteori nespecifice, care determină artrite, cu timpul duc la 
artroze [exemplu, coxita (TBC) duce la coxoză]. 

Patogenie: toţi factorii de mai sus concură la constituirea proceselor de degeneres- 
cență articulară. Important este că sunt interesate nu toate articulațiile, ci îndeosebi articu- 
laţiile de "suport". Ex.: şoldul, genunchiul, coloana vertebrală şi mult mai puţin umerii 
care prind membrele toracice şi care au mai mult rol în "prehensiune”, suferința acestora 
constituind periarteritele (afecțiuni ale formațiunilor periarticulare - muşchi, tendoane). 

Anatomie patologică: leziunile în reumatismul artrozic constau în: 

- erodarea și distrugerea cartilajului articular; 

- hipertrofie şi proliferarea osului, cu formarea de excrescențe osoase, denumite 
osteofite. \ 

Simptome: debutul, ca şi evoluția sunt lente, progresive, în ani şi ani, ceea ce a făcut 
să se deosebească două stadii clinice: stadiul preartrozic - cu o simptomatologie discretă, 
mai mult intuită - şi stadiul artrozic - caracterizat prin semne clinice, radiologice şi de la- 
borator. 

Semne clinice: acestea sunt subiective şi obiective. 

Semnele subiective: cel mai important este durerea articulară, care are un caracter 
specific: apare cu ocazia mişcărilor, spre deosebire de durerea din artrită, pe care o găsim 
atât în mişcare, cât şi în repaus. Practic, durerile în artroze le constatăm dimineaţa, cu 
ocazia primelor mişcări după o perioadă de repaus, când articulațiile par "înţepenite”. 
După primele mişcări, durerile dispar pentru restul zilei, reapărând către seară, odată cu 
oboseala generală - numim aceste articulaţii "ruginite". Durerile din artroze se explică 
prin faptul că suprafeţele osoase se presează şi se "freacă" una de alta, cartilajul fiind dis- 
trus din această cauză; se produce astfel o iritaţie mecanică, care determină, la rândul ei, 
şi o inflamație locală, ce ne va explica cauza durerii în mişcare. 

Semne obiective: a) Limitarea mişcărilor este datorită în primul rând faptului că su- 
prafețele articulare, din cauza deformărilor extremităților osoase, prin hipertrofie şi os- 
teofitoză, nu se mai adaptează perfect una la cealaltă şi articulaţia se "gripează”, de unde 
limitarea mișcărilor. În al doilea rând, durerile înseşi sunt cele ce limitează mişcările. 

b) Crepitaţiile sau cracmentele articulare sunt zgomote mai fine sau mai groase, pal- 
pabile adeseori, când se şi aud la nivelul articulației respective (ex. genunchi). Sunt expli- 
cate tot prin traumatizarea suprafețelor osoase, datorită dispariţiei cartilajului articular, 
suprafețele articulare pierzându-și luciul şi netezimea. 

c) Deformarea articulatiilor apare prin mărirea de volum a acestora, datorită hipertrofiei 
osoase şi osteofitozei. Mult mai rar apar hipertrofii musculare, datorită inactivității arti- 
culare. În această situaţie artrozele vor deveni "deformante, cracante, dar reci" (Costa). 

Semne radiologice: examenul radiologic în artroze ne indică: 

- osteoporoză, adică rarefacția sau decalcifierea osoasă, uneori geodică; 

- osteoscleroză, proces de condensare osoasă, de atrofie calcară; 

- osteofitoză, adică excrescențe osoase, numite osteofite ("pinteni”, "cioc de papa- 
gal"), care uneori se unesc formând "punți" osoase numite şi sindesmofite: În legătură cu 
particularităţile fiecărei articulaţii, se mai pot observa, radiologic, şi dispariţia liniei inter- 
articuare (ex.: şold, genunchi), tasări (ex.: vertebre ce iau aspect de "diabolo”) etc. 

Semne de laborator: menţionăm că semnele de laborator sunt foarte reduse în reuma- 
tismul artrozic. V.S.H. şi leucocitoza sunt normale. Uneori, putem găsi puţin crescut 
acidul uric în sânge, ca şi colesterolul, dar nu constant şi nicidecum obligatoriu. 

Forme clinice. Afară de poliartorze, adică formele de artroză ce cuprind mai multe 
articulaţii, foarte importante sunt formele localizate, care se referă mai frecvent la articu- 
lațiile ce sunt obligate să "susțină" cel mai mult greutatea corpului şi deci să fie traumati- 
zate cel mai puternic. Dintre acestea, şoldul, genunchii, coloana vertebrală sunt de amin- 
tit în primul rând. 


11.4.2. COXOZA (coxartroza) 


Definiţie: numită şi artroza coxo-femurală, este poate cea mai importantă dintre toate 
artrozele, pentru că afectarea sa duce la deficienţe serioase în stabilitatea şi mobilitatea 
bolnavului, după cum aceste două funcţii sunt mai mult sau mai puţin alterate. 

Etiopatogenie: două sunt formele de coxoză mai frecvent întâlnite, şi anume: 

a) senilă, numită şi "morbus coxae senilis", datorită involuţiei senescente a articula- 
ției, dar la care întâlnim şi alți factori, mai frecvent metabolici (obezitate, diabet) sau 
profesionali (ortostatism prelungit) etc.; 

b) forma traumatică, care este explicată fie printr-un traumatism major (fractură de şold 
etc.) - şi mai puțin prin acțiunea unor microtraumatisme, fie prin unele anomalii congenitale 
preexistente - luxaţii sau subluxații congenitale, coxa plana, coxa vara, coxa vulga. 

Coxozele mai pot apărea, ceva mai rar, şi datorită unor procese necrotice aseptice, 
primitive, de cap femural, probabil printr-o obstrucţie vasculară la acest nivel, sau dato- 
rită unor factori inflamatori, cu localizare la nivelul articulației şoldului (ex. coxite - 
coxalgie, care în final determină constituirea procesului artrozic). 

Anatomie patologică: toate cauzele amintite mai sus determină alterări profunde ale 
capului femural şi ale cotilului, care nu mai au o coaptare articulară, din această cauză - 
urmând distrugerea cartilajului articular şi, în ultimă instanță, deteriorarea articulară, cu 
rezultat imediat în cele două funcţii principale ale articulației şoldului: stabilitatea şi mo- 
bilitatea. 

Simplome: semnele clinice sunt aceleaşi; durerea şi limitarea mișcărilor. Interesant 
este că bolnavul nu poate face câteva mişcări uzuale; astfel, de exemplu, nu poate sta 
picior peste:picior, nu se poate încheia la pantof ("semnul pantofului"”) şi nu poa te încru- | 
cişa picioarele. Cu această ocazie menţionăm că abducţia este poate cea mai limitată, 
urmându-i rotația şi adducţia coapsei. 

Cracmentele articulare se pot percepe palpatoriu sau auditiv. 

Semne radiologice: examenul radiologic este foarte edificator pentru coxoză. Se observă 
cum procesul de deteriorare articulară începe la cei doi poli ai articulației coxo-femurale - 
superior şi inferior -, care sunt şi zonele de solicitare maximă - şi fundul cotilului. 

Se vor observa osteofitoză, osteoporoză, uneori geodică, şi osteoscleroză cu îngro- 
şarea sprâncenei cotiloide şi subţierea liniei interarticulare. 

Evoluție şi prognostic: coxoza, odată instalată, are un caracter progresiv. Duce la 
deformarea bazinului, scurtarea membrului inferior, alterarea şi a celeilalte articulații 
coxo-femurale prin suprasolicitare, la împiedicarea mersului şi imobilizarea individului. 
Dintre toate artrozele, ea are caracterul cel mai ireversibil şi cel mai invalidant, de unde şi 
prognosticul rezervat. 


11.4.3. GONARTROZA (artroza genunchilor) 


Este mai frecventă decât coxoza. 

Etiopatogenie: aceiaşi factori care prezidează aparitia artrozelor pot fi incriminați şi 
de această dată, şi anume: factori traumatici; anomalii locale: genu valgum, genu varum, 
laxitate ligamentară, picior plat etc.; factori metabolici, endocrini: obezitate, perioadă de 
climax etc. 

Anatomie patologică: sunt aceleași leziuni caracteristice între femur şi rotulă şi apoi 
între femur şi platoul tibial. 

Simptome: a) durerea - gonalgia - apare la mişcări, dimineața ("articulaţii ruginite”) şi 
dispare la repaus; b) limitarea mişcărilor; c) cracmentele articulare se aud de la distanță; 
d) examenul radiologic arată modificări similare artrozelor: îngustarea spaţiului articular, 
osteofitoză etc. 

Diagnosticul se bazează pe datele etiologice, semnele clinice şi radiologice. Trebuie 
deosebită gonartroza de artrita genunchiului (gonartrita), unde este vorba de inflamație. 

Evoluţie-prognostic. Evoluţia gonartrozei este cronică. Nu are caracterul invalidant al 
coxozei. 


11.4.4. ARTROZELE PICIORULUI 


Este vorba de artrozele gleznei, care sunt destul de frecvente (artroza tibiotarsiană). 
Mai întâlnim: artroze medio-tarsiene (articulația Chopart - astragal - calcaneu şi scafoid - 
cuboid) şi artrozele tarso-metatarsiene (articulaţia Lisfranc - formată din cele 5 metatar- 
siene cu cele 3 cuneiforme şi cuboidul); de asemenea artroza metatarso-falangiană a 
haluxului, ce apare mai ales la femei şi care dă halus valgus, obligând deseori la rezol- 
varea ortopedică chirurgicală. 

Interesant este că arhitectura oaselor piciorului alcăuieşte în ansamblu o boltă cu con- 
verxitatea superioară. Piciorul este boltit în 2 sensuri: antero-posterior și transversal, 
având doi stâlpi de susținere, unul îndărăt - calcaneul - şi altul în față - metatarso-falan- 
gian. Deci greutatea corpului nu se transmite pe toată talpa, ci pe punctele de sprijin; 
arcul intern al bolţii fiind mult mai accentuat decât cel extern, el suportă singur jumătate 
din greutatea corpului. 

Toate aceste oase mici, care alcătuiesc în ansamblu bolta piciorului, atât de supuse 
presiunilor, sunt ranforsate între ele printr-o serie de ligamente, tendoane, muşchi etc., 
constituind o organizare foarte complicată, care nu poate scăpa unor procese solicitante 
zilnic, de uzură şi de degenerescenţă artrozică. 

Se constată aceleaşi modificări anatomopatologice, aceeaşi simptomatologie clinică, 
aceleaşi modificări radiologice proprii artrozelor, dominând osteofitoza calcaneană. 

11.4.5. ARTROZELE MEMBRULUI TORACIC 


Sunt mai rare. Explicaţia constă în funcţionalitatea respectivă, adaptată la prehensi- 
une, suferind mai mult din acest punct de vedere formațiunile periarticulare, de unde şi 
existența periartritelor. În situaţii mai deosebite de solicitare, de obicei profesională, pot 
apărea şi artrozele. 


11.4.5.1. ARTROZA UMĂRULUI 


Este foarte rară. Unele profesiuni o favorizează: pictori, zugravi etc. 

Îi sunt caracteristice durerea, cracmentele articulare şi limitarea mişcărilor, îndeosebi 
abducţia şi retroproiecţia. Evoluţia poate merge spre biocaj articular, reversibil. 

Examenul radiologic arată modificări cunoscute: osteofitoze, osteoporoze, osteoscle- 
roze cu depuneri calcare. 


11.4.5.2. ARTROZA COTULUI 


Are un caracter mai mult profesional, apărând mai ales la cei ce lucrează cu perfora- 
toarele pneumatice, strunguri etc., deci supuşi microtraumatismelor permanente, ca şi la 
cei care au suferit traumatisme (fracturi, luxaţii ale cotului etc.). 


11.4.5.3. ARTROZA MÂINII 


Este cea mai frecventă artroză a membrelor toracice. 
Etiologic, tulburările metabolice şi endocrine (menopauza) şi unele profesiuni manu- 
ale (spălătorese, croitorese, pianiști, violonişti) îşi au importanţa lor. 


11.4.5.4. ARTROZA FALANGELOR 


Caracterul clinic cel mai important al acestor artroze este formarea unor noduli la 
extremitatea distală a falangelor (III - IT), numiţi nodulii Heberden (fig. 71) şi între falan- 
gele II şi I, numiţi nodulii Bouchard. 


Fig. 71 - Mână artrozică. Nodulii Heberden. 

11.4.5.5. ARTROZA POLICELUI 


Se mai numeşte şi rizartroză şi se constituie între trapez şi police (metacarp). 


11.4.6. SPONDILOZELE 


Se mai numesc şi artroze vertebrale. Leziunea interesează cele două elemente consti- 
tutive ale coloanei vertebrale, şi anume: vertebra şi discul intervertebral. 

Fiecare disc este alcătuit din două părți: nucleul pulpos şi inelul fibros. 

Nucleul pulpos, care ocupă zona centrală, funcționează ca o bilă care se deplasează în 
toate direcțiile, după fiecare mişcare. 

Inelul fibros ocupă partea periferică, fiind format dintr-o serie de lame concentrice 
(15 - 20), solidarizate între ele prin fibre transversale. Discul suferă o involutie, începând 
de la etatea de aproximativ 30 de ani, mai ales dacă se adaugă şi factorul traumatic. 
Modificările degenerative se accentuează, nucleul pulpos bogat în apă se retractă, devine 
friabil, iar inelul fibros se usucă şi se necrozează. Când nucleul bombează în spongioasa 
corpului vertebral, se produce hernierea intraspongioasă, iar nodulul herniat poartă denu- 
mirea de nodul Schmorl. 

Aceste modificări artrozice ale discurilor constituie discartroza. 

Corpul vertebral prezintă leziuni degenerative caracteristice sub forma unor excres- ` 
cențe sau prelungiri osoase, numite osteofite, care se formează prin reacții osteogenetice 
locale. 

Anatomie patologică: în spondiloză acționează acelaşi proces de uzură, cu aceleaşi 
caracteristici, ca în artroză, interesând discul şi corpul vertebral. Se vor produce: protru- 
zia discală (bombare), hernia discală, osteofitoza. 

Etiologie: sunt mai mulţi factori care contribuie la declanşarea bolii, în genere cei ex- ` 
puşi la capitolul "Artroza". Dintre aceştia cităm: traumatismele vertebrale - fie majore şi 
unice, de obicei directe, - fie minore, dar permanente (micro-traumatisme) etc.; obezita- 
tea; hiperfuncţiile coloanei cervicâle şi lombare - mai ales în solicitările sportive de 
performanţă; tulburările statice - hiperlordoza, poziţiile greșite în munca profesională; 
anomaliile congenitale (bloc vertebral etc.); insuficiența musculo-ligainentară şi relaxa- 
rea chingii abdominale; etatea mai avansată. 

Nu putem vorbi de spondiloze profesionale, dar vorbim despre frecvența spondilo- 

=zZelor în anumite profesiuni. 

Examenul radiologic arată: osteofitoză, osteoporoză, osteoscleroză. De multe ori pu- 
tem constat sponidloze radiologice, fără fenomene de spondiloză clinică. 

Forme clinice: după localizare deosebim: spondiloza cervicală, spondiloza toracică, şi 
spondiloza lombară. 


11.4.6.1. SPONDILOZA CERVICALĂ 


Simptomele caracteristice sunt: durerea cervicală, redoarea cefei, cracmente în miş- 
cări; se adaugă fenomene iritative ale rădăcinilor nervoase, putându-se produce: 

- nevralgii (plexite) cervico-brahiale; 

- periartrită scapulo-humerală (P.S.H.); 

- simpatalgii, cu fenomene algodistrofice, realizând sindromul umăr-mână sau 
Steinbrocker, angioneuroze vasospastice periferice (sindrom Raynaud) etc.; 

- torticolis; 

- brahialgie, nevralgia Arnold, sau arnoldita, sau nevralgia occipitală etc.; 
- astenie nervoasă, care împreună cu spondiloza cervicală realizează sindromul Barré- ` 
Licou. i au 


11.4.6.2. SPONDILOZA TORACALĂ 


Este mai rară şi se manifestă prin nevralgii intercostale. O formă specială de sponidi- 
loză dorsală este boala Scheuermann sau spondiloza juvenilă, care debutează la copii 
chiar înainte de 10 ani, pentru ca între 10 şi 20 de ani să se constituie cifoza. Sunt pre- 
zenţi nodulii Schmorl şi vertebrele cuneiforme, conferind coloanei o rigiditate deosebită. 
De asemenea, o altă formă este sindromul Forestier-Rotes, caracterizat printr-o osteo- 
fitoză gigantă şi formarea de punți osoase, denumite sindesmofite, realizând un adevărat 
"bambus vertebral". 


11.4.6.3. SPONDILOZA LOMBARĂ 


Este poate cea mai frecventă. Motivele? Mobilitatea şi calitatea de suport a acestui 
segment vertebral. Şi ca să vedem ce sarcină "suportă" coloana lombară, s-a constatat că 
ridicarea unei greutăți de 50 kg, de exemplu, determină asupra coloanei lombare o pre- 
siune de 500 kg, adică de 10 ori mai mare. , 

„Durerea sau lombalgia, prezentă de fiecare dată, dă ceea ce se cheamă lumbago. 
Durerile sunt mai vii dimineaţa la mişcări sau către seară, după oboseala zilei. Aceste 
manifestări algice iradiază de obicei spre regiunile fesiere sau sacru, iar alteori pe mem- 
brul inferior, sub forma unei sciatici, nevralgii crurale sau meralgii parestezice de femu- 
rocutanat - fenomene care sunt explicate prin alterarea discului care declanşează iritaţii 
ale rădăcinilor nervoase. Este conflictul disco-radicular. Punctele cele mai dureroase sunt 
cele de la nivelul lui L4 - Ls şi L; - S}. 

Frecvent aceste deteriorări discale produc alunecări vertebrale, numite spondilolis- 
tezis (retrolistezis, anterolistezis sau laterolistezis). 

Examenul radiologic arată aceleaşi modificări, uneori şi o artroză interspinoasă, cons- 

' tituind sindromul Baastrup. 


11.4.7. TRATAMENT ŞI RECUPERARE ÎN ARTROZE ŞI ŞPONDILOZE . 


Tratamentul şi recuperarea funcțională a artrozelor recunosc aceleaşi indicaţii şi reco- 
mandări de individualizare ca şi în celelalte afecțiuni reumatice. 

Bilanţul articular şi muscular. se va evalua funcţionalitatea, adică se va testa articu- 
laţia lezată, atât din punctul de vedere al mobilităţii sale, cât şi din punctul de vedere al 
forței musculare. Ne referim la una dintre cele mai importante artroze - aceea a şoldului -, 
care prin evoluţia sa capătă un puternic caracter invalidant. 

Bilanţul muscular se apreciază după aceleaşi metode, îndeosebi clinice, cu referiri 
asupra bilanţului muscular, global, analitic şi sintetic. 

Obiectivele recuperării: în artroze-spondiloze obiectivele tratamentului de recuperare 
sunt: combaterea durerilor; combaterea redorilor, retracţiilor; stabilizarea procesului de 
artroză, pe cât este posibil; recâştigarea mişcării parţiale sau integrale şi deci reintegrarea 
în muncă. ; 

Metode de tratament şi recuperare; ne vom referi la artroza șoldului, genunchiului şi 
la spondiloze, celelalte afecțiuni artrozice recunoscând în general aceleaşi metode de 
tratament. Tratamentul este: medical şi ortopedic-chirurgical. 

Tratamentul medical este la rândul său: medicamentos, balneo-fizical şi kineziterapic. 

Tralamenul medicamentos constă în folosirea unei medicaţii antalgice care poate cu- 
prinde: 

- medicaţie antalgică minoră, obişnuită (Acid Acetilsalicilic, Aminofenazonă etc.); 

- medicaţie pirazolonică (Butazolidin, Irgapirin, Reopirin, Fenilbutazonă) etc.; 

- medicaţie analgetică şi antinevralgică (Novocaină, vitamina B}, Be, Bp etc.); 

- medicaţie decontracturantă (Clorzoxazon Paraflex, Decontractyl, Apesan, etc.). 

- medicaţie iodică, care este totuşi medicaţie de elecţie în artroză, cu un efect bun 
vasodilatator, trofic, dar cu aplicaţie sezonieră (în sezonul cald). 

Desigur că se prevede şi o asociere medicamentoasă în tratamentul artrozelor. 

Balneofizioterapia are cele mai largi recomandări, cu cele mai eficiente rezultate. 
Aproape că nu există contraindicații din punctul de vedere strict al bolii artrozice, exclu- 
zând bineînţeles numai formele complicate (cardiaci, pulmonari decompensaţi etc.). 

Pot fi folosite toate metodele bealneofizioterapice, şi anume: 

a) Electroterapiaa - diadinamice, ionizări etc.; 

b) Hidroterapia are o utilizare, am putea spune, maximă în cura externă și se bucură 
de o apreciere deosebită din partea tuturor bolnavilor, pentru efectul său calmant. Avem 
în țara noastră o serie de staţiuni cu profi! antireumatic: 

- Felix - băi oligometalice, slab mineralizate şi radonice; 

- Herculane, Pucioasa, Vulcana - băi termale şi sulfuroase; 

- Govora - băi sulfuroase, iodate şi sărate; 

- Bazna - băi iodate şi sărate; 

- Sovata, Amara, litoral (Eforie, Techirghiol) - băi sărate şi cu nămoluri. 

c) Termoterapia foloseşte proceduri mai drastice, dar cu o mare eficiență: nămolul 
cald, împachetările cu parafină, băile de lumină generale şi parţiale etc. 

Kineziterapia este absolut indispensabilă şi în tratamentul artrozelor. Mişcarea-se fo- 
loseşte metodic, sub toate formele sale: mişcări active, pasive, active-ajutate şi cu rezis- 
tență. Acestea se aplică atât la pat, cât şi în afară de planul patului. 

Mişcările se pot face mult mai uşor în apă - hidrokinoterapie. Pot fi folosite pentru 
mişcare şi diferite aparate sau mijloace ajutătoare. 

` Masajul este un preţios factor în acţiunea de recuperare a artrozelor. 

Tratamentul ortoperdic-chirurgical îşi are indicaţia sa (osteotomia, artroplastia sau 

artrodeza). 


11.5. REUMATISMUL ABARTICULAR 


Este vorba deci de manifestări care nu interesează articulațiile, ci muşchii, forma- 
țiunile periarticulare şi nervii, de unde şi denumirea de reumatism muscular şi nervos. 


11.5.1. REUMATISMUL MUSCULAR (mialgii şi miozite) 


Mialgiile sau neuromialgiile şi miozitele au aceiaşi factori etiologici cunoscuţi: infec- 
tiile de focar, infecțiile generale, traumatismele, eforturile, climatul rece şi umed etc. 
Miozitele recunosc stări lezionale mai avansate (muşchi tumefiați, indurați, cu noduli). 

Simptome: durerea şi redoarea musculară. 

Exemple de.mialgii: lumbago, cervicalgia, dorsalgia, mialgia fesieră etc. 

Exemple de miozite: miozita reumatică (cu V.S.H. crescută etc.). 

11.5.2. TENDINITELE 


Tendinită înseamnă afectarea unui tendon. 

Exemple: 

a) Tendinita epicondiliană (epicondilita cotului) şi epitrohleană (epitrohleită) apare la 
tâmplari, spălătorese, jucători de tenis, dactilografe etc. 

b) Tenosinovitele apar mai ales la mâini, în anumite condiţii de muncă (dactilografe), 
fiind socotite chiar ca afecţiuni profesionale. 


11.5.3. PERIARTRITELE 


Cea mai importantă este periartrita scapulo-humerală sau P.S.H., cu o frecvenţă foarte 
mare. 

Caracterul cel mai important al articulației umerilor este mobilitatea maximă. Aceasta 
presupune o anumită construcție anatomică, care să permită umărului să răspundă la cele 
mai mari solicitări din punct de vedere motor. 

Mobilitatea este asigurată, în primul rând, de cele trei articulaţii constitutive, şi anu- 
me: scapulo-humerală - care este cea mai importantă -, acromio-claviculară şi toraco-cla- 
viculară. 

Partea musculară este alcătuită dintr-un plan profund, unde este situat bicepsul, şi 
unul mai superficial, ocupat de deltoid. Între aceste două planuri musculare se găseşte 
bursa subdeltoidiană sau acromio-deltoidiană, cu rolul de a favoriza alunecarea şi de a 
uşura mişcarea. Aici este sediul afecțiunii şi al tuturor modificărilor patologice în P.S.H. 

Cauzele traumatice, solicitările maxime, eforturile de prehensiune (prindere), ca şi 
alte cauze, între care a frigore, îşi au primul rol. 

Din punct de vedere clinic, P.S.H. are trei forme sau stadii, şi anume: 

_a) stadiul I - sau umăr dureros simplu; 

b) stadiul II - sau umăr blocat acut; 

c) stadiul III - sau umăr blocat cronic. 

a) Umărul dureros simplu (stadiul 1) se caracterizează prin dureri vii, dar cu mişcări 
posibile, abducţia fiind cea mai dureroasă mişcare. Este momentul când muşchiul supra- 
spinos - muşchi mic care dă "startul" în această mişcare - este strivit între acromion, şi 
humerus, spaţiu care constituie un adevărat defileu. 

b) Umăr blocat acut (stadiul II) urmează primul stadiu sau apare de la început astfel. 
Două semne sunt prezente: durerea vie şi imobilizarea, adică blocarea umărului, datorită 
contracturii şi redorii musculare. 

c) Umăr blocat cronic (stadiul II). Aici se constată blocarea umărului, cu dureri mi- 

„nime. Această formă se poate instala din stadiul II al P.S.H. sau poate apărea ab initio în 
această formă. Se constată o retracţie capsulară (De Seze) cu contractură, prezente fiind 
şi decalcifierile periarticulare, mai mult sau mai puțin frecvente, depistate radiologic. 

Diagnosticul nu este greu de făcut, dar trebuie să se elimine o serie de alte afecțiuni ce 
se pot ivi la nivelul umărului, şi anume: traumatisme, alte aortrite, tumori etc. 


11.5.4. ALGODISTROFIILE SIMPATICE 


1. Sindromul umăr-mână numit şi Steinbrocker sau algodistrofia membrului superior 
De S&ze), este caracterizat prin afectarea umărului şi a mâinii. 

Semnele sunt următoarele: dureri şi tulburări trofice (edemul mâinii), jenă funcțională 
(redoare articulară). 

Interesant este că indicele oscilometric este crescut. 

2. Sindromul S_deck-Leriche sau osteoporoza algică posttraumatică apare de obicei 
datorită unui traumatism al gleznei sau piciorului, după scoaterea unui aparat gipsat, când 
încep fenomenele algice foarte supărătoare. 

3. Boala Dupuytren este retracţia aponevrozei palmare care va fixa mâna în flexie 
permanentă. Această retracție este datorită unui proces de seleroză palmară, favorizată de 
anumiți factori etiologici: 

- profesie (tâmplari, dogari, perforatori etc.); 

- vârstă mai înaintată. 

Se înţelege că, funcțional, mâna respectivă va prezenta un deficit motor. 

4. Boala Ledderhose este omologul plantar al bolii Dupuytren. Este deci o aponevro- 
zită plantară (la şoferi sau la cei ce pedalează la diferite aparate), determinând un picior 
"boltit" sau "scobit", ce va deveni până la urmă "în gheară” şi în "varus". 

5. Degetul "în resort” este caracterizat printr-o extensie dificilă, cu rezistență la 1 - 2 
degete. Se datorește unui nodul pe tendonul extensorului. 

6. Boala Quervain este tenosinovita stenozantă a policelui, care apare la femei după 
40 de ani. Este vorba de o îngroşare şi stenozare a tecii tendoanelor policelui (abductor şi 
extensor). O găsim la tricoteze, croitorese etc. şi determină o importantă jenă funcțională. 


11.5.5. NEVRALGII ŞI NEVRITE 


Acesta este un alt subcapitol al reumatismului abarticular. 

Nevralgie înseamnă durere pe nerv. Aceste fenomene sunt destul de frecvente şi este 
bine să fie cunoscute. 

Etiologic, există două feluri de nevralgii, şi anume: primare sau esenţiale şi simpto- 
matice sau secundare. 

Exemple de nevralgji (sau nevrite) sunt: lombosciatica, nevralgia cervicobrahială, tri- 
geminală, crurală, intercostală etc. Dar cea mai frecventă este lombosciatica. 


11.5.5.1. SCIATICA VERTEBRALĂ ($.V.) . 


Definiţie: sciatica vertebrală este suferința nervului sciatic produsă de obicei prin 
hernia discului intervertebral, caracterizată clinic printr-un sindrom radicular (durere, tul- 
burări de sensibilitate şi semne de deficit motor) şi un sindrom vertebral (atitudini vici- 
oase şi limitarea mişcărilor). 

Etiopatogenie: boala este provocată în 80 - 90% din cazuri de compresiunea rădă- 
cinilor L4 şi S; ale nervului sciatic, în spaţiul interdisco-ligamentar. Teoretic, agresiunea 
rădăcinii nervului sciatic poate fi provocată de mai multe cauze, dar cel mai important 
mecanism este conflictul disco-radicular, adică compresiunea nervului prin protruzia sau 
hernierea discului intervertebral în spaţiul interdiscoligamentar. i 

Hernia discală se produce printr-un proces de degenerescență a discului. Se ştie că 
discul intervertebral este format din inelul fibros, o pâslă fibroasă alcătuită din lamele 
concentrice - care înconjură nucleul pulpos - al doilea element al discului, constituit din 
țesut semilichid, incompresibil. Începând din decada a II-a a vieţii, în nucleul pulpos apar 
leziuni degenerative de deshidratare şi eventual fragmentare, iar în inelul fibros, mani- 

festări de involuţie (fisuri, calcifieri). Pierzându-şi capacitatea de deplasare, mobilitatea, 
nucleul pulpos nu mai transformă presiunea în distensie, ci o transmite ca atare inelului 
fibros. 

În urma unui efort depăşit, cu contracție coricomitentă a musculaturii vertebrale ante- 
rioare şi posterioare, se învinge limita de siguranţă a inelului fibros şi se produce herni- 
erea (protruzia) nucleului pulpos prin fisurile preexistente. În apariţia S.V. acționează 3 
factori; a) elementul mecanic (compresiunea rădăcinilor) care explică de ce S.V. este 
unilaterală, apare la efort, se poate redresa spontan, recidiva sau evolua cronic; b) ele- 
mentul inflamator, care explică exacerbarea durerii prin frig, congestie venoasă nocturnă 
ete.; c) contractura musculară, care contribuie la producerea durerii. 

Sciatica vertebrală este boala adultului tânăr (30 - 50 de ani), deoarece înainte de 30 
de ani nu apar modificări de senescență, degenerative, iar după 50 de ani fibrozarea sfâr- 
şeşte, iar degenerescența discală nu mai permite hernierea nucleului pulpos în spaţiul in- 
terdisco-ligamentar, Hernierea se face obişnuit postero-lateral şi are loc în segmentul cel 
mai solicitat - lombar (fie Lu - Ls, fie Ls- S4). 

Simptomele se grupează în două: a) radicular şi b) vertebral. 

a) Sindromul radicular constă în durere, tulburări de sensibilitate şi semne de deficit 
motor. Durerea este semnul cel mai caracteristic şi urmează un traiect continuu: lombar, 
sacrat, fesă, coapsă, molet, picior. Mai rar durerea este discontinuă, spastică sau sub for- 
mă de parestezii, Uneori, durerea este foarte-intensă, marcând deficitul motor. Alteori 
diminuă în repaus. De obicei se exacerbează în ortostatism prelungit, aplecare, redresare, 
tuse, strănut. Poate apărea după un traumatism, efort mare care solicită coloana sau chiar 
o mişcare simplă. Tulburarea de sensibilitate mai frecvent întâlnită este hipoestezia. 
Obiectivarea durerii se face printr-o serie de semne: 

- semnul Neri: apariţia de dureri sacrate, cu iradiație în şezut şi membrul inferior, la 
flexia capului, boinavul aflându-se în decubit dorsal, cu gambele întinse; 

- semnul Naffziger: apariţia durerilor în regiunea sacrată şi gambe, la compresiune: 
jugularelor; 

- semnul "călcâiulii”: durere ce apare la mersul pe călcâi (flexia dorsală a piciorului 
sau flexia dorsală a haluceului), în S.V., la nivelul lui L4 - Ls; 

- semnul "vârful piciorului”; durere ce apare la mersul pe vârful picioarelor (flexia 
plantară a piciorului sau flexia ventrală a halucelului), în S.V., la nivelul lui Ls - S4; 

- semnul Bonnet: dureri ce apar la adducția coapsei pe bazin, cu gamba în flexie; 

- semnul Lassâgue (cel mai caracteristic şi folosit): dureri pe traiectul nervului sciatic 
prin ridicarea, de către examinator, a membrului inferior cu genunchiul în extensie: când 
este bilateral sau controlateral, sugerează o compresiune medulară. 

Ca semne de deficit motor, pot apărea atonie sau atrofie musculară, reflexe tendinoase 
abolite (reflexul rotulian în sciatica la nivelul lui L şi ahilian, în siatica S$)). 

b) Sindromul vertebral se caracterizează prin atitudini vicioase şi limitarea mişcărilor 
coloanei vertebrale. Contractura musculaturii paravertebrale, care apare reflex, ca răs-. 
puns la agresiunea rădăcinii nervului, este un semn precoce. La palpare, musculatura este 
contractată, proeminentă, reliefată de partea convexităţii. La inspecția coloanei se constă 
ştergerea lordozei lombare - cu aspect de "spate plat" - şi scolioză lombară, care poate fi 
homolaterală sau directă (cu contractura de aceeaşi parte cu durerea) şi heterolaterală sau 
încrucişată (în care scolioza şi contractura sunt în partea opusă durerii). Scolioza este un 
mod de apărare a organismului, care adoptă o poziţie antalpică, pare a diminua durerea; 
de aceea, scolioza se numește antalgică. 

Mişcarea sau mobilitatea în sciatică este redusă. Se apreciază prin creșterea distanței 
värfülni  degetelor-sol. Semnul Schober (vezi "Spondilita anchilozantă") este pozitiv. 

Hiperextensia şi anteflexia coloanei sunt dureroase. Aplecarea pe partea concavităţii este” 
mai puţin dureroasă. Mersul este dificil. Sindromul vertebral este obligatoriu pentru 
diagnostic, dar nu permite localizarea. ` 

Semnele radiologice revelatoare de sciatică vertebrală sunt în număr de patru: lărgirea 
discală, unilaterală, pensarea discală unilaterală, pensarea globală, lărgirea globală. Radi- 
ologic, triada Barr este considerată patognomonică: rectitudinea coloanei, pensarea elec- 
tivă, scolioza. Pentru diagnosticul S.V. sunt obligatorii radioprafiile de faţă şi profil. 
Saculoradiculografia este un examen radiologic rezervat unor cazuri deosebite. 

Forme clinice: 1) sciatica Ls, cu dureri pe traiectul indicat de dunga pantalonului, fata 
dorsală a piciorului şi haluce; bolnavul nu poate merge pe călcâi, contractura antalpică este 
încrucişată;, 2) sciatica S,, cu dureri pe faţa posterioară a gambei, retromaleolar şi faţa 
externă a plantei. Contractura este directă, reflexul ahilian abolit sau diminuat, bolnavul nu 
poate merge pe vârf, 3) sciatica paralizantă apare după forma hiperalgică şi se datoreşte unei 
compresiuni mari; bolnavul merge în "stepaj"; dispariția durerii sugerează o falsă videcare; 
prognosticul este rezervat; 4) sciatica hiperalgică este dominată de durerea atroce persistentă 
Şi rezistentă la antalgice; 5) sciatica rebelă şi recidivantă; 6) lombosciatica cronică determină 
suferință permanentă şi evoluează la umbra unui lumbago. 

Diagnosticul pozitiv se bazează pe existenţa sindroamelor vertebral şi radicular. 

Diagnosticul diferenţial are drept scop diferenţierea S.V. de sciaticele secundare. 
„Dintre acestea, următoarele sunt mai frecvente: a) spondilolistezisul, care reprezintă alu- 
necarea corpului vertebral (frecvent asociat cu leziuni discale) - examenul radiologic este 
concludent; b) sciatica neoplazică (metastaze de la prostată, tiroidă, rinichi, sân, uter) - 
apare după 50 de ani, prezintă V.S.H. şi leucocitoză crescute, osteoliză, dureri rebele şi 
uneori paraplegii; c) sciatica tuberculoasă (morbul Pott) - apare la tineri cu antecedente 
bacilare, prezintă cifoză, abces rece, uneori paraplegie, V.S.H. şi leucocitoză mult cres- 
cute; d) spondilita anchilozantă - apare la bărbaţi tineri, cu lombalgii; debut radiologic 
prin sacroileită. 

Evoluţia depinde de gradul de participare a Sioro mecanic (gradul herniei), a fac- 
torului inflamator congestiv şi de contractură musculară. 

Tratamentul se adresează celor trei factori generatori: factorul mecanic se combate 
prin repâus şi agenţi fizici; factorul inflamator prin medicaţie antiinflamatorie, contrac- 
tura, prin decontracturante. Tratamentul trebuie să fie individualizat şi adaptat formei 

„clinice. 

În stadiul acit, primul gest terapeutic este repausul, obligatoriu la pat (acțiune decon- 
tracturantă şi analgezică); în medie durează 10 - 14 zile, bolnavul trebuind să stea pe pat 
tare, dar nu pe scândură (saltea pe scândură). Poziţia este de relaxare, de obicei decubit 
dorsal sau de preferat poziție semişezândă, cu pernă sub genunchi; în unele cazuri, 
decubit lateral (poziţia "în cocoş de puşcă") sau decubit ventral. Medicația antiinfla- 
matorie şi analgezică este foarte utilă: Acid Acetilsalicilic (3 - 4 g/zi) sau, de preferat, 
Fenilbutazonă (2 - 4 drajeuri de 200 mg sau supozitoare de 250 mg/zi), cu respectarea 
contraindicaţiilor, timp de 7 - 10 zile. Indometacinul (3 - 4 capsule de 25 mg/zi, timp de 
5 - 8 zile) este foarte activ. În cazuri speciale, în spital si se mai întrebuințează Tanderil, 
Percluzone, Ketazon, Tomanol etc. 

Medicația decontracturantă (Clorzoxazon, Paraflex), în doză de 1 - 2 comprimate de 3 
- 4 ori/zi, este de asemenea obligatorie. Midocalmul nu dă rezultate, fiind rezervat 
contracturilor din afecțiunile neurologice. Infiltraţiile epidurale sau paravertebrale cu 
xilină 1% şi hidrocortizon sunt necesare în formele dureroase, iar în unele cazuri rahian- 

_estezia amendează remarcabil durerea. 

În stadiul subacut, medicaţia analgezică şi antiinflamatorie se reduce; se recomandă 
fizioterapia (curenţi diadinamici, ionizări cu novocaină 2% sau CaCl, - 2%, ultrasunete, 
băi galvanice). După epuizarea celorlalte mijloace terapeutice, uneori este necesară 
roentgenterapia antiinflamatorie sacro-lombară (4 - 8 şedinţe a 50 - 75 r). În funcţie de 
forma clinică se pot executa exerciţii terapeutice gradate, cu efect relaxant şi 
decontracturant (la început mişcări pasive, apoi active). Elongaţia vertebrală acționează 
prin realizarea unei presiuni negative la nivelul discului, care aspiră nucleul pulpos. Este 
indicată în stadiul subacut sau cronic şi se întrerupe la cea mai mică agravare. Bolnavul 
este fixat pe masa de elongaţie cu ajutorul unor chingi sau corset, tracțiunea 
exercitându-se prin planul înclinat al mesei şi prin greutatea bolnavului. O manivelă 
imprimă extensiei o tracțiune ce nu. depăşeşte 50 - 60 kg pentru regiunea lombară sau 20 
- 25 kg pentru regiunea cervicală, pe o durată de 20 de minute lombar sau de 10 minute 
cervical (în cazul discopatiilor cervicale, bineînțeles). Este indicat ca şedinţa de elongaţie 
să fie precedată de proceduri termoterapice (parafină, băi de lumină etc.), care să asigure 
relaxarea vertebrală necesară unei eficiente tracțiuni. 

Reeducarea în piscină se poate încerca la o lună de la dispariţia episodului dureros. Se 
interzice sportul pe o perioadă de 3 luni, renunţânud-se la judo, înot, călărie etc. 

Pentru prevenirea recidivelor se reia activitatea gradat, se aplică Lombostat flexibil (3 
- 4 luni); se continuă reeducarea musculară prin exerciţii zilnice sau reeducare în piscină; 
se fac cure balneare (Felix, Mangalia, Herculane, Amara) şi se evită mişcările bruşte care 
solicită coloana. 

Tratamentul formelor particulare. În sciatica hiperalgică se fac infiltraţii epidurale 
sau intradurale cu xilină şi hidrocortizon; se aplică uneori Lombostat gipsat. Când este 
indispensabil, se administrează Mialgin, iar alteori se administrează Prednison (40 mg) 
sau ACTH (50 mg), timp de 7 - 10 zile. Repausul se face cu pernă sub cap şi genunchi 
(uneori, este :recomandabil să lăsăm bolnavul să-şi aleagă singur poziţia). Dacă nu se 
obțin rezultate în 15 zile, se examinează oportunitatea intervenției chirurgicale (ablația 
nucleului pulpos sau grefă). 


12. BOLILE DE NUTRIȚIE 


12.1. INTRODUCERE 


Una dintre caracteristicele ultimelor decenii, este creşterea alarmantă şi în ritm conti- 
nuu a bolilor de nutriţie. Se ştie că acestea se datoresc în principal tulburărilor metabo- 
lismului factorior nutritivi. Aceste dereglări recunosc cauze exogene, endogene şi mixte. 
Cauzele exogene își au fără discuţie importanţa lor. Cauzele endogene mult mai impor- 
tante. Anumiți factori ereditari, constituționali, ca şi o serie de disfuncţii endocrine, 
(hipofiză, tiroidă, suprarenale, gonade), au răsunet asupra metabolismului nutritiv al 
organismului. În ceea ce priveşte factorii micşti, aceştia rezultă din coparticiparea fac- 
torilor exogeni cu cei endogeni. Se pare totuşi că dereglările nutritive produse de factorii 
exogeni, sunt foarte importante. Se ştie că mai mult de jumătate din factorii de mor- 
talitate, se datoresc bolilor cardiovasculare (la noi 46 % din cazuri). Alături de alţi factori 
de risc, sedentarismul, fumatul, stressul, şi în strânsă corelaţie cu aceştia alimentaţia 
neraţională şi corolarul acesteia bolile de nutriţie (obezitate, diabet, dislipidemii), con- 
tribuie la această, mortalitate crescută. Astfel, față de o frecvență de 0,5 % înainte de al 
doilea război mondial, astăzi diabetul zaharat înregistrează o frecvenţă 'de 4 - 8 %. Faţă 
de un diabetic cunoscut, există 1 - 2 diabetici necunoscuți. Obezitatea de asemenea a 
crescut la 23,6 % în mediu rular şi 27,7 % în cel urban, în țara noastră. Un rol nu mai 
puţin important, îl deţin dislipidemiile care înregistrează o frecvență de 14 % în țara 
noastră. Nu se poate ignora rolul alimentaţiei în geneza aterosclerozei, care prin compli- 
cațiile sale vasculare (infarct miocardic, accidente vasculare cerebrale etc), ocupă primul 
loc în mortalitatea generală. Între nivelul colesterolemiei şi frecvenţa afecţiunilor cardio- 
vasculare există o relație directă. Astfel, pentru fiecare reducere cu 1 % a colesterolemiei, 
scade riscul bolii cardiace ischemice cu 2 %. Legăturile directe dintre hipercolesterolemie 
şi hiperlipoproteinemie sunt de asemenea cunoscute. Toate acestea, dar şi numeroase alte 
argumente, justifică importanța alimentaţiei în bolile de nutriţie. Dieta în unele boli este 
singurul remediu, în altele 50 % din eficacitatea tratamentului este dietetic şi în aproape 
toate deţine un rol foarte important. Desigur că nu toate bolile degenerative, trebuie puse 
pe seama alimentaţiei în exclusivitate. Există şi o serie de factori ereditari, constituţionali 

etc. Totuşi rolul determinant, în numeroase boli şi în special în cele de nutriție, îl deţine 
-neconcordanta dintre alimentele consumate, arderile lor în organism şi cheltuielile de 
energie, dar mai ales felul alimentaţiei. Un exemplu concludent: consumul de zahăr a 
crescut în lume în cursul ultimei generații de 5 - 6 ori, iar consumul de grăsimi a crescut 
în dauna celui de cereale, de legume şi fructe. Dar consumul mare de grăsimi, în special 
răsimile animale (care conţin acizi grași saturați) şi de dulciuri, duce la hiperlipidemie, 
eci la creşterea lipidelor şi colesterolului în sânge, cu rol direct în geneza aterosclerozei. 
onsumul peste măsură de dulciuri şi făinoase, favorizează şi apariţia diabetului zaharat. 

42,2. DIABETUL ZAHARAT 


12.2.1. DEFINIȚIE ŞI NOȚIUNI GENERALE 


Diabetul zaharat este o boală de metabolism cu evoluție cronică, determinată genetic 
sau câştigată, caracterizată prin perturbarea metabolismului glucidic, însoțită sau urmată 
de perturbarea metabolismului lipidic, protidic şi mineral şi care se datoreşte insuficienţei 
absolute sau relative de insulină în organism (I. Mincu). Triada clasică simptomatică: 
polifagie (apetit exagerat), poliurie (diureză mare), şi polidipsie (sete mare), care definea 
altădată diabetul zaharat, nu mai este patognomonică, fiind destul de rar întâlnită şi mai 

“ales la tineri (30 - 35 % din cazuri). În majoritatea cazurilor (deci în diabetul de ma- 
turitate, insulino independent), debutul este insidios sau atipic, ajungând la deplina sa 
manifestare după ani de evoluție tăcută sau necaracteristică. Acest fenomen explică apa- 
riția complicaţiilor grave, adesea ireversibile. Acest fapt nu este caracteristic în diabetul 
secundar, determinat de unele boli endocrine (hipersuprarenalism, hiperpituitarism, hi- 
pertiroidism etc), de extirparea chirurgicală a pancreasului, de anihilarea lui traumatică 
sau tumorală, sau de tratamentul cu corticoizi sau diăzicda (Nefrix). Dar aceste cauze sunt 
prea rare pentru a constitui o problemă socială. 

Cauzele pentru care diabetul zaharat, reprezintă o boală gravă, ridicând probleme cu 
caracter social: 

- este o boală cronică nevindecabilă, în unele cazuri cu caracter ereditar (35 - 45 %) 

- morbiditatea sa este în continuă creştere, datorită prelungirii mediei de viață a 
acestor bolnavi, medicaţiei administrate, depistării precoce şi îngrijirilor corecte. Morbi- 
ditatea diabetului zaharat în țara noastră, este de 3,1 % astăzi, față de 0,2 % în 1942. 
Puțin frecvent la tineri (0,65 % între 25 - 30 ani), faţă de vârstele înaintate, 3,8 % între 41 
- 55 ani, 7,3 % între 55 - 60 de ani şi 8,1 % între 61 - 65 de ani. 

- în evoluţia sa au apărut elemente noi. Coma diabetică a scăzut de la 83 % în epoca 
preinsulinică, la 1,2 % în 1972, fiind mai mult datorită indisciplinei bolnavului, decât 
posibilităților medicale. În schimb complicațiile degenerative cronice, au devenit princi- 
palele manifestări evolutive. Astfel macroangiopatia cu consecința sa ateroscleroza şi 
complicațiile acesteia cerebrale: cardiace şi ale membrelor inferioare, ocupă prinicipalul 
loc în tabloul clinic tardiv. Nu se poate ignora nici gravitatea complicaţiilor microangi- 
opatiei (glomeruloscleroza, retinopatia). Semnificativ pentru cele arătate este şi faptul că 
mortalitatea prin boli degenerative în diabetul zaharat a crescut de la 0 % înainte de des- 
coperirea insulinei, la 73 % astăzi. În acelaşi sens pledează şi frecvenţa retinopatiei care a 
crescut de 25 de ori la bolnavii cu diabet zaharat, faţă de cei fără diabet. 

- Nota de g geavitala a bolii este subliniată de faptul că diabetul zaharat, apare la vârste 
active (40 - 60 de ani). De aici decurge şi aspectul social al bolii. 

Câteva probleme fundamentale în diabetul zaharat: 

‘~ diabetul zaharat poate exista fără ca bolnavul să acuze vreo tulburare. 

- diabetul nu poate fi infirmat, atunci când glicemia este normală dimineaţa înainte de 
a mânca. 

- este foarte important ca diabeticul să fie descoperit într-un stadiu cât mai incipient. 
Aceasta presupune efortul de a fi căutat la persoane care prezintă riscul de a deveni 
diabetice: obezii, femeile care au născut copii de 4 kg sau peste, bolnavii care au avut un 
accident ischemic, vascular, cerebral, sau cardiac, sau 'care prezintă litiază biliară. În 
aceste cazuri trebuie să se facă proba de încărcare cu glucoză. 

- tratamentul diabeticului este bun numai.atunci când bolnavul cooperează şi îl respectă. 
Aceasta reclamă ca bolnavul să fie instruit şi să aibă cunoștințe solide despre boala sa. 

- orice medicament antidiabetic nu are nici o valoare fără respectarea regimului. 

- un diabetic este bine tratat, când are o stare generală bună, când are o glicemie pe ne- 
mâncate de 120 -130 mg%, o glicemie în orice moment al zilei care să nu depăşească 160 - 
170 mg%, când nu are glicozurie şi cetonurie, şi când greutatea este apropiată de cea ideală. 

Istoric. În 1869 Langerhans descrie în pancreas existența unor celule cu aspect parti- 
cular față de restul țesutului pancreatic, care au fost denumite ulterior insulele lui 
Langerhans. În 1885, Von Mehring şi Minkovsky descriu apariţia diabetului după extir- 
parea totală a pancreasului la animale. Ulterior Minkovsky demonstrează prin ligatura 
canalelor excretoare ale pancreasului, că deşi pancreasul se distruge, diabetul nu apare 
atâta timp cât insulele lui Langerhans rămân intacte. În 1921, savantul român Paulescu, 
extrage din pancreas o substanță numită de el "pancreină", care scade glicemia în sângele 
câinelui fără pancreas. 6 luni mai târziu canadienii, Banting şi Best extrag şi ei din pan- 
_creasul animalelor o substanță tot hipoglicemiantă, pe care o numesc insulină. Lui 
Banting şi lui Mac Leod (proprietarul laboratorului) li se decernează premiul Nobel, 
făcându-li-se astfel o mare nedreptate lui Paulescu și Best. 


12.2.2. ETIOLOGIE 


Dintre cauzele diabetului zaharat menționăm: 

- Ereditatea (transmiterea defectului genetic), deține un rol important, 35 - 45 % din bol- 
navi având această etiologie. Se recunoaşte o transmisie ereditară fără a se cunoaște precis 
modul de transmitere. Adeseori se găsesc printre rudele bolnavului cu diabet, persoane care 
au suferit de aceeaşi boală (părinţi, unchi, bunici, frați, etc). 

- Alimentaţia. Este aproape unanim acceptat în geneza diabetului zaharat, rolul con- 
sumului exagerat de zahăr și dulciuri concentrate. Boala se observă frecvent la cofetari și 
în țări cu consum mare de zaharuri (Anglia, Cuba) Totuşi rolul cel mai important, este 
factorul supraalimentaţie, indiferent de natura alimentelor (|. Mincu), în consecință 
obezitatea. Din statistica centrului de boli de nutriţie şi diabet din Bucureşti, 91,1 dintre 
bolnavii cu diabet de tip II (insulinoindependent) au avut sau au obezitate. 

- Profesiunea şi mediul. Profesiunile cele mai afectate sunt cele de bucătar, cofetar, 
ospătar etc. Sunt predispuşi şi cei cu ocupaţii sedentare şi cu solicitări nervoase exagerate 
(intelectuali, manageri, tehnicieni, oameni cu funcții de răspundere etc). De aceea diabe- 
tul este mai frecvent întâlnit în mediul urban şi la bărbaţi. 

- Vârsta. În 80 % din cazuri, boala apare după 40 - 45 ani, iar la copii la vârsta puber- . 
tății. 

- Inflamaţiile pancreasului (Pancreatita acută hemoragică, Pancreatite cronice), şi in- 
tervenţiile chirurgicale pe pancreas. 

- Infecţiile, în special virozele (Picornovirusuri, Virus Coxsakaie 4). Virozele ar acți- 
ona printr-un proces autoimun. Sunt mai frecvente la copil. Au mai fost incriminate 
hepatita epidemică şi parotidita urliană. 

- În discuţie, în: geneza diabetului zaharat, sunt şi unele leziuni ale sistemului nervos, 
unele traume psihice puternice, diureticele tiazidice, anticoncepţionalele, alcoolismul, 
fumatul şi mai ales ateroscleroza pancreasului (rol foarte important în diabetul senil). 


12.2.3. PATOGENIE ŞI FIZIOPATOLOGIE 


Pancreasul endocrin format din insulele lui Langertians, este alcătuit din trei grupe de 
celule: 
- celulele beta, care secretă insulina, 

- celulele alfa care secretă glucagonul 

- celulele delta 

Din punct de vedere patogenic, diabetul este o tulburare în metabolismul glucidelor, 
care duce la hiperglicemie şi glicozurie. Datorită interconversiunii metabolismelor gluci- 
dic; lipidic şi protidic, la nivelul ciclului Krebs, sunt afectate şi ultimele două metabolis- 
me care explică simptomele grave din diabet. 

În metabolismul glucidelor deosebim trei procese principale: 

- glucogenogeneza, depunerea la nivelul ficatului a glucozei în glicogen (forma con- 
densată, de depozit a glucozei) | 

- glicogenoliza, transformarea glicogenului în glucoză, prin hidroliză şi mobilizarea 
lui în sânge (glicemie) după necesitățile organismului. 

- gluconeogeneza, adică formarea glucozei din lipide şi protide la nivelul ciclului 
Krebs (ciclu cu ardere continuă) 


x k 

Țesutul muscular este cel mai mare consumator de glucoză, excesul depunându-se 
sub formă de grăsime în paniculul adipos. Cu alte cuvinte există un circuit continuu între 
doi poli: ficatul, marele depozitar şi distribuitor de glucoză şi țesuturile (în prinicpal tesu- 
tul muscular), marele consumator. Legătura între aceşti doi poli este făcută de sânge, 
unde glucoza se menţine constant între 0,70 şi 1,20 g%o. Glicogeneza şi glicogenoliza, 
menţin acest, nivel constant, printr-un mecanism denumit glicoreglare, în care intervin 
două grupe de factori: hiperglicemianţi şi hipoglicemianţi. Când insulina este insuficientă 
cantitativ sau ineficientă calitativ, glucoza nu poate pătrunde în celule, creşte în sânge şi 
apare astfel hiperglicemia. Când nivelul glucozei depăşeşte 180 mg% în sânge, apare şi 
în urină, fenomen numit glicozurie. 

Pentru a putea elimina din organism glucoza în exces din sânge, este necesar să se eli- 
mine prin rinichi o cantitate mai mare de apă (poliurie), care în 24 de ore poate creşte la 4 
- 5 | sau mai mult. Deoarece organismul pierde apă în exces, apare deshidratarea orga- 
nismului, cu senzaţie crescută de sete, uscăciunea buzelor, limbii şi mucoaselor. Se con- 
sumă pentru compensarea apei pierdute prin poliurie, 4 - 5 | de apă/zi sau mai mult 
(polidipsie). Deoarece organismul elimină o cantitate crescută de glucoză prin urină, 
glucoză necesară furnizării de energie pentru funcţiile organismului şi activitatea fizică, 
organismul apelează în compensație la masa musculară şi la țesutul adipos, care se vor 
consuma excesiv. lată de ce diabeticul slăbeşte în greutate, în pofida faptului că va 
consuma cantităţi sporite de alimente (polifagie). | 

Perturbarea metabolismului glucidic duce şi la consumarea grăsimilor, nu numai a 
proteinelor. Cresc astfel excesiv în sânge corpii cetonici (cetonemie), apărând şi în urină 
(cetonurie). Toate aceste fenomene se realizează la nivelul ciclului Krebs - cheia de boltă 
a metabolismului intermediar - acolo unde se produce interconversiunea metabolismelor, 
glucidic, lipidic şi protidic. Rezultă de aici că trecerea de la un produs la altul, este un 
fenomen fiziologic. Deci producerea de corpi cetonici este tot un fenomen fiziologic, dar 
acumularea lor în exces este un fenomen patologic, de o gravitate deosebită. În ce 
priveşte alterarea metabolismului protidic, cu epuizarea masei musculare, aceasta explică 
starea de slăbiciune crescută la diabetici. Tulburările prezentate antrenează şi tulburări în 
metabolismul apei şi electroliţilor şi al echilibrului acido bazic. Corpii cetonici sunt 
eliminați din urină numai în combinație cu sodiul. Dar sodiul nu poate fi eliminat decât 
pintr-o cantitate crescută de apă. lată cum tulburările care se intrică, afectează şi meta- 
bolismul hidroelectrolitic, explicând şi în acest mod poliuria, hemoconcentrarea şi 

deshidratarea. În final, când apare şi acidoza, se instalează coma diabetică care fără tra- 
tament duce ireversibil la exitus. 

S-a specificat mai sus că există un mecanism, denumit glicoreglare, care menţine 
nivelul constant al glucozei în sânge (70 - 120 mg%). Variaţiile glicemiei pot duce la 
grave tulburări. Glicoreglarea se realizează pe cale hormonală şi fizico chimică. 

- Reglarea hormonală. În acest fenomen intervin două grupe de hormoni: hipogli- 
cemianți şi hiperglicemianți. Insulina este factorul hipoglicemiant iar ceilalți hormoni actio- 
nează hiperglicemiant (glucagonul, hormonul somatotrop hipofizar, ACTH-ul, hormonii 
glucocorticoizi suprarenali şi catecolaminele presoare - adrenalina şi noradrenalina). 
Insulina este un complex de aminoacizi, circulă în sânge fixată de unele globuline, şi este 
inactivată la nivelul ficatului. Acţiunea sa hipoglicemiantă se realizează prin accelerarea şi 
transportul glucozei prin membranele celulare; stimularea glucogenogenezei hepatice şi 
musculare; inhibarea gluconeogenezei. Insulina acţionează şi prin mărirea sintezei de gli- 
cogen de proteine, favorizarea lipidogenezei din glucide sub formă de grăsimi de depozit, 
având şi o acţiune antagonistă față de hormonul contrainsular al hipofizei. 

- Autoreglare fizico chimică. S-a arătat că, glicogenul hepatic nu este o masă amorfă. 
Pentru a fi consumată la periferie, glucoza trebuie să fie în prealabil fixată sub formă de 
glicogen. Deci glicogenul este în permanenţă sintetizat şi utilizat, ritmul fiind dictat de 
intensitatea arderilor din organism. Aceasta este valabil numai pentru glicogenul hepatic. 
Glicogenul este format din patru surse: glucoza alimentară şi produşii metabolismului 
glucidic, lipidic şi protidic. Dacă apare un supliment digestiv de glucoză, creşte sinteza 
de glicogen. Invers o utilizare crescută a glucozei, este compensată prin accelerarea 
depolimerizării glicogenului. Prin acest mecanism de autoreglare se menţine constant 
glicemia. 

În final putem considera diabetul, ca fiind datorit fie unui sub consum tisular de glu- 
coză, fie unei supraproducţii hepatice de glucoză (glicogenoliză crescută). Ambele pro- 
cese duc la hiperglicemie şi glicozurie. Sub consumul tisular este legat de insuficiența 
insulinică şi este fenomenul determinant al diabetului, iar excesul de producție hepatică 
de glucoză, datorit hormonilor hiperglicemianţi, este un fenomen secundar. 


* 

În ceea ce priveşte metabolismul intermediar, în diabetul zaharat apar unele procese 
care explică simptomatologia şi evoluţia. 

Glucoza ajunsă în sânge şi de aici în țesuturi, va fi consumată, adică arsă, trecând prin 
diferite stadii de degradare până la bioxid de carbon şi apă. Unul dintre cele mai importante 
stadii metabolice, este acidul piruvic. El este un stadiu reversibil şi realizează legătura dintre 
metabolismul glucidelor, lipidelor şi protidelor. La acest nivel procese metabolice complexe 
(ciclul Krebs), prin interconversiunea metabolismelor pot duce fie la resinteza glucozei şi a 
celorlalte principii alimentare (protide şi lipide), fie la degradarea lor. La nivelul acestui 
ciclu, prin lanţul său de enzime, se formează glucoză din protide şi lipide dar şi invers 
(protide şi lipide din glucoză). Mecanismul este adaptativ, iar reacţiile reversibile cu produşi 
intermediari comuni. Pot apare sau dispare astfel, cantități apreciabile de protide, lipide sau 
glucide. Procesul care predomină este transformarea proteinelor şi lipidelor în. glucide 
(gluconeogeneză). S-a văzut deja că acidul piruvic realizează de fapt legătura dintre 
metabolismele diferite. Acidul piruvic este un acid cetonic simplu, care este degradat prin 
oxidare în toate țesuturile, până la stadiul de produşi finiți CO, şi H,O. În aceste diferite 
reacţii intervine coenzima A, sub forma sa activă acetil-coenzima A. Aceasta participă la 

interconversiunea metabolismelor şi la arderea glucidelor, lipidelor şi protidelor până la ' 
produşii de eliminare. Procesul se face în prezența O, şi se numește proces aerobiotic. 
Procesele metabolice pot avea loc şi în absenţa O), deci în condiţii de anaerobioză. Prin 
procesul anaerobiotic, acidul piruvic în exces, la nivelul mușchilor este transformat în 
acid lactic, din care 4/5 sunt transformate în glicogen la nivelul ficatului. Restul de 1/5 
este retransformat în acid piruvic, care va fi şi el oxidat până la CO, şi HO 
S-a arătat că metabolismul viciat al glucidelor, determină tulburări metabolice ale 
lipidelor şi protidelor. Lipidele absorbite în sânge sub formă de acizi graşi și glicerol, vor 
fi consumate, rezultatul final fiind tot CO, şi H»O dar şi o importantă cantitate de energie. 
Degradarea lipidelor se face printr-o serie de stadii intermediare, la nivelul cărora cei mai 
"importanți produşi sunt: acidul PB - oxibutiric şi acidul acetil acetic. Pentru ca arderea să 
aibă loc, este nevoie de energie, furnizată prin degradarea glucozei. De aceea se spune că 
"grăsimile ard la focul hidranţilor de carbon”. În diabetul zaharat, glucoza nu mai este 
arsă în totalitate, lipsind energia necesară pentru arderea acizilor amintiţi. În acest mod 
acizii B - oxibutirici şi acetil acetic nu mai pot fi degradati până la stadiul de produşi 
finali (acid acetic H»O şi bioxid de carbon). Se formează un stadiu intermediar, denumit 
acetona. Rezultatul va fi creşterea în sânge a corpilor cetonici (cetonemie), şi eliminarea 
lor prin urină (cetonurie). Aşa se explică apariţia acidozei. 
Și proteinele pot fi cetogene, prin procesul de gluco-neogeneză (interconversiunea 
metabolismelor). Proteinele, degradate până la stadiul de acid piruvic, sunt transformate 
numai parţial în glucoză. Pierderea de substanţe proteice duce la denutriţia azotată în 
acest mod. 

Toate aceste dereglări metabolice, au drept consecință acumulare în sânge de produşi 
intermediari, acizii, care modifică echilibrul acido bazic în sensul acidozei. Astfel, PH-ul 
sanghin care normal este 7,35, tinde să scadă. Pentru a menţine PH-ul în limite normale, 
intră în acțiune sistemele tampon, care constituie rezerva alcalină a sângelui. Cel mai 
important este bicarbonatul de sodiu. Când rezerva alcalină scade şi în sânge apar corpii 
cetonici, această stare se numeşte cetoacidoză. Cetoacidoza poate fi compensată când 
PH-ul sanghin este de 7,30 - 7,40 şi decompensată când PH-ul scade sub 7,20. 


12.2.4. CLASIFICAREA DIABETULUI ZAHARAT 


Se deosebesc două forme clinice: 

- Diabetul zaharat insulino dependent, tip I, în care secreția de insulină este absentă. 
Se întâlneşte mai ales la copii şi tineri şi mai rar la bătrâni peste 65 - 70 ani. Contribuie 
următorii factori etiologici: ereditatea, afecțiunile virale, stressul etc. 

- Diabetul zaharat insulino independent, tip II. Nu necesită insulină pentru 
echilibrare. Apare după 40 de ani, dar-uncori şi la vârste mai tinere. 

În 1964, un comitet de experți OMS, a emis o altă clasificare: 

- Diabetul zaharat ereditar primar. Apare spontan, se transmite ereditar şi are evoluție 
stadială. Aici s-ar putea încadra cele două tipuri anterioare. 

- Diabetul zaharat secundar pancreatic, datorită unor afecțiuni pancreatice; 

- Diabetul zaharat secundar extrapancreatic, de cauză endocrină (Acromegalie, boala 
Cushing, boala Basedow, Feocromocitom), sau de cauze iatrogenă (tiazidice, corticotera- 
pie, anticonceptionale etc). 

În afara acestor forme majore se mai descriu sindroame hiperglicemice, tranzitorii, 
care pot apare după un traumatism cranian, meningită, criză comițială, după aăcidenie 
cardiovasculare acute şi în unele sarcini. 

În continuare vom folosi formele clinice enumerate încă de la început: insulino de- 
pendent şi insulino independent. 


12.2.5. EVOLUȚIA STADIALĂ A DIABETULUI ZAHARAT. 


Diabetul zaharat caracterizat, prin hiperglicemie şi glicozurie, poliurie, polidipsie, po- 
lifagie şi slăbire în greutate, este un stadiu foarte avansat al bolii. De aceea se apreciază 
necesitatea prezentării celor patru stadii din evoluția diabetului. 

- prediabetul sau diabetul potenţial (stadiul 1), care se paote lua în discuţie când ambii 
părinți sunt diabetici, sau când un părinte şi două rude apropiate sunt diabetice sau în 
sfârşit când un părinte ș şi o rudă apropiată sunt diabetici. Tot în acest stadiu se înscriu ma- 
mele care nasc copii cu o greutate peste 4,5 kg, care nasc feti morţi, sau care mor la câte- 
va zile după naştere. În sfârşit se încadrează î în acest stadiu femeile care au prezentat la 
una sau mai multe sarcini, glicozurie sau toxemie gtavidică şi bineînțeles obezii. 

- diabetul latent (stadiul I). Bolnavul nu prezintă nici un semn, dar proba hipergli- 
cemiei provocate, după ce s-a adăugat o cantitate de cortizon, are un aspect patologic. 

- diabetul chimic (biochimic), care formează stadiul III şi în care curba hiperglicemiei 
provocate, evidenţiază boala. 

- diabetul zaharat clinic manifest (stadiul IV), este forma clasică care prezintă simpto- 
"mele patógiomonice descrise mai sus. 


12.2.6. SIMPTOMATOLOGIE 


„Triada clasică (poliurie, polidipsie, polifagie), este o manifestare tardivă şi apare nu- 
mai în 25 - 35 % din cazuri. În stadiul iniţial, nu apar aceste simtome, sau nici un alt 
simptom. De aceea trebuie subliniat că o glicemie normală, nu exclude diabetul. Este 
nevoie pentru diagnostic de proba hiperglicemiei provocate. Această probă se face prin 
administrare orală a 450 g de glucoză pe 1 m: suprafaţă corporală, dizolvată în 300 ml 
apă. O glicemie pe nemâncate peste 120 mg%, sau peste 160 mg% la o oră şi de peste 
130 mg% la 2 ore, impune diagnosticul de diabet zaharat la indivizii până la 45 de ani. 
După această vârstă valorile glicemiei sunt mai ridicate. După alţi autori proba hipergli- 
cemiei provocate se poate face şi în felul următor. Trei zile înainte se consumă alimente 
la discreție, timp de 12 ore se ține post, şi (începând cu ora 8 seara), bolnavul nu mai 
mănâncă. Dimineaţa se recoltează sânge pentru glicemie și apoi se bea în 5 minute 400 
ml apă, în care s-au dizolvat 100 g glucoză pulbere. Se recoltează apoi sânge la o oră şi la 
2 ore. Pentru diabet oile gelinin glicemiei prezentate mai sus. 


12.2.6.1. DIABETUL ZAHARAT DE TIP i (INSULINO DEPENDENT) 


Se echilibrează numai cu insulină. Apare la 15 - 20 % dintre diabetici, în special sub 
40 de ani, slabi (poate apărea şi după 40 de ani). Debutul este de obicei brutal. Poate apă- 
rea şi la copil (diabet juvenil), la adolescent, dar şi la vârstnici peste 60 - 65 de ani, (dia- 
bet senil). Cauzele mai frecvente sunt ereditatea şi infecțiile virale. Debutează uneori prin 
comă, alteori prin slăbire progresivă, apetit exagerat, sete intensă cu ingestie exagerată de 
lichide şi eliminare de urină mult crescută (până la 15 - 20 1/zi). Pierderea în greutate 

variază de la 5 - 6 kg la 20 - 30 kg în timp relativ scurt. Se asociază astenia fizică şi psi- 
hică, anxietatea etc. Bioumoral, apare hiperglicemia şi glicozuria, iar corpii cetonici sunt 
prezenţi în sânge şi urină. 


12.2.6.2. DIABETUL ZAHARAT DE TIP II, (INSULINO INDEPENDENT) 


Este forma cea mai frecventă (60 - 70 %). Apare după 40 de ani, mai ales la persoane 
obeze. Debutul este insinuos şi evoluţia este progresivă. Tabloul clinic nu este zgomotos. 
Uneori este imposibil de stabilit precoce, diagnosticul. 

Alteori, diagnosticul este stabilit întâmplător, sau datorită unor complicaţii (Prurit 
vulvar, balanită, astenie genitală, tulburări menstruale, eczemă sau piodermite etc). Foar- 
te adeseori diagnosticul este revelat de complicaţii grave (arterită cu sau fără gangrenă, 
afecţiuni coronariene, accidente vasculare cerebrale, afecţiuni oculare, renale etc). Aceas- 
ta se datoreşte acțiunii îndelungate a hiperglicemiei asupra vaselor şi organelor. În gene- 
ral este vorba despre un bolnav obez, care mănâncă mult, care se ştie gras de ani de zile. 
Tabloul de laborator arată hiperglicemie şi uneori glicozurie. Între starea brutală de debut 
şi modul insidios de evoluţie, apar multe tulburări care pot atrage atenţia: astenie, apetit 
capricios, sete mare, slăbire nemotivată. Manifestările descrise sunt de obicei semne 
tardive. Tot în tipul II se înscrie şi diabetul iatrogen. Acesta apare după tratament pre- 
lungit cu cortizon, sau după diuretice tiazidice (Nefrix). De obicei formele iatrogene sunt 
tranzitorii. Din cele prezentate mai sus, reiese obligativitatea efectuării probei hipergli- 
cemiei provocate în orice suspiciune de diabet zaharat. 


* 

Forme clinice de diabet insulino dependent: 

Se descriu: diabetul tranzitoriu al nou născututului, diabetul permanent al nou născu- 
tutului, diabetul copilului mic (între 1 - 10 ani), diabetul adolescentului şi diabetul juvenil 
propriu-zis. Acesta din urmă apare între 16 - 20 de ani, este mai stabil iar complicațiile 
sunt mai rare. O formă clinică particulară este diabetul femeii însărcinate. În acest caz 
diabetul poate să dispară odată cu sarcina, sau poate deveni definitiv. La femeia diabetică 
cu diabet de tip I, la început, scade nevoia de insulină; care ulterior creşte (sarcina 
agravează diabetul). Fertilitatea femeii nu este modificată. La femeia care nu a avut dia- 
bet în primele 28 de săptămâni, creşte sensibilitatea la infecţii şi apare disgravidia. În 
aceste cazuri o atenție sporită trebuie acordată semnelor de prediabet. 


12.2.7. DIAGNOSTICUL DIFERENȚIAL | 
1. Diabetul insipid (datorit afectării hipofizei posterioare), în care există poliurie, 
polidipsie şi slăbire în greutate, dar poliuria este foarte mare (20 - 30 1/zi), glicemia este 
normală iar glicozuria absentă. 
2. Diabetul renal. Glicozuria este prezentă, dar glicemia şi hiperglicemia provocată 
sunt normale. 


12.2.8. COMPLICAȚIILE DIABETULUI ZAHARAT 


Pot fi acute şi cronice. Din prima categorie prezentăm Coma acido cetozică, în care se 
descriu trei faze evolutive: 

1. Acido cetoza incipientă, când mecanismele de compensare sunt eficiente. Bolnavul 
se plânge de oboseală, apetit scăzut, uneori sete, poliurie, astenie fizică, uscăciunea buze- 
lor. Tabloul biologic este prezent: hiperglicemie, cetonemie, glicozurie etc. 

2. Stadiu de precomă diabetică. Anorexia este totală, apar greţuri şi vărsături, greutate 
în epigastru, uneori chiar dureri, astenie pronunţată, lentoare psihică, torpoare, respirație 
amplă, profundă şi zgomotoasă. (Kiissmaul). Mirosul respirației este acetonic (de mere 
putrede), deshidratarea este pronunțată (limba, mucoasele şi pielea uscate), iar pierderea 
în greutate apreciabilă. Poliuria este abundentă, cu glicozurie şi acetonurie prezente. În 
sânge hiperglicemia şi cetonemia înregistrează valori mari. Hipotermia este prezentă. 

3. Stadiu de comă diabetică. Toate simptomele din stadiul precedent sunt prezente şi 
mult accentuate. Bolnavul este palid, respiraţia Kiissmaul evidentă, apare somnolența şi 
în final coma. Hipotermia, tulburările de deglutiție, deshidratarea, emacierea cu ochii 
înfundaţi în orbite, hipotensiunea arterială, sunt prezente. Glicemia depăşeşte 4 g%o, 
diureza este pronunțată, dar nu în mod obişnuit, glicozuria este abundentă. Cetonemia şi 
cetonuria sunt obişnuite. Rezerva alcalină scade, iar acidoza metabolică creşte. Sodiul 
scade iar potasiul creşte în sânge. 

Altă complicație majoră şi acută a diabetului zaharat este coma hiperosmolară. 
Aceasta este o formă rară, dar foarte gravă. Bolnavul nu are respirație zgomotoasă 
(Kiissmaul) şi nu are corpi cetonici în urină. Glicemia şi glicozuria înregistrează valori 
foarte mari. Sodiul creşte mult în sânge şi apar severe modificări hidro electrolitice. 

Hipoglicemia şi coma hipoglicemică sunt complicații secundare tratamentului cu 
insulină de obicei. Acestea apar fie prin supradozaj insulinic, fie datorită unui consum 
insuficient de glucide, fie datorită unui efort exagerat. La început apar transpiraţii pro- 
fuze, amețeli, astenie, foame exagerată, fenomene care cedează după ingestia de glucide 
sau după administrare de glucoză. Dacă nu se intervine sau dacă tulburarea este severă, 
bolnavul devine inconştient, agitat, prezintă tulburări neurologice, contracturi, modificări 
de reflexe, uneori comă profundă. Modificările neurologice pot deveni ireversibile în ca- 
zurile grave. În formele uşoare, bolnavul poate interveni singur, ingerând zahăr. În 
formele severe, când nu mai poate înghiți, cazul este de domeniul spitalului, pentru admi- 
nistrare de glucoză i.v. i 


* 
k k 


Complicaţiile cronice sunt foarte numeroase. Toate se datoresc scăderii rezistenței 
organismului şi modificărilor multiple la nivelul vaselor. După cum interesează vasele 
mari sau vasele mici, leziunile poartă denumirea de macro sau micro angiopatie. Pot să 
apară astfel complicaţii oculare, renale, nervoase, hepatice, vasculare, metabolice, osoase. 

1. Complicaţiile vasculare, pot interesa după cum s-a spus, vasele mici (micro angio- 
patie) sau vasele mari (macro angiopatie). 

- micro angiopatia diabetică include glomeruloscleroza diabetică, retinopatia diabetică, 
unele manifestări cutanate şi musculare şi probabil o parte din manifestările neuropatiei 
diabetice. Apare în primii 10 ani de evoluţie a bolii şi reprezintă complicaţii severe. Glome- 
ruloscleroza, reprezintă una din complicațiile cele mai grave. Este caracteristică diabetului 

` netratat. De obicei duce la insuficiența renală. Se caracterizează prin proteinurie (albumină 
în urină), edeme, creşterea tensiunii arteriale şi uremie. Retinopatia este de asemenea o 

complicație foarte severă, care duce inevitabil la orbire. Această complicaţie poate fi pre- 
venită prin tratament corect şi la timp. Retinopatia apare de obicei precoce, în diabetul deze- 
chilibrat. Dacă este depistată în primele stadii, există unele speranţe de oprire în evoluţie. 

- macroangiopatia constă în interesarea vaselor mari. Când sunt afectate vasele coro» 
nare, apar cardiopatia ischemică şi infarctul miocardic; când sunt interesate arterele cere- 
brale, apare ateroscleroza cerebrală, care poate genera accidente ischemice (tromboza ce- 
rebrală), când sunt interesate vasele membrelor inferioare apare arteriopatia membrelor 
inferioare. Localizările menţionate se pot asocia. Întotdeauna diabetul este un factor de risc 
pentru ateroscleroză; precipită simptomatologia şi localizările acesteia, iar nota de gravitate 
este crescută. Această notă de gravitate constă şi în faptul că instalarea diabetului zaharat 
face să apară mai precoce accidentele vasculare cerebrale, infarctul miocardic, insuficiența 
cardiacă, scleroza cerebrală, arteriopatia membrelor inferioare. Este deci un factor de risc 
major. Acest fenomen este bine dovedit statistic. Severitatea evoluţiei este o altă consecință. 
Astfel gangrena diabetică este mai frecventă în arteriopatii, mai întinsă şi mai rezistentă. 
Evoluţia se face de obicei către gangrena umedă, cu riscul amputaţiei. 

2. Complicaţii infecțioase: furuncule, abcese, tuberculoza pulmonare, infecţii genitale 
şi renale (la femei vulvo-vaginita, la bărbaţi balanita). Aceste complicaţii sunt frecvente; 
adeseori este ignorată cauza şi întotdeauna sunt rezistente la tratament. 

3. Complicaţii oculare. Principala complicaţie este cataracta, care este frecventă şi de 
obicei bilaterală. Evoluţia este rapidă dar corectabilă chirurgical. Retinopatia a fost pre- 
zentată. 

4. Complicaţii renale. Şi acestea sunt frecvente. Urina diabeticului este un mediu de 
cultură. Aceasta favorizează apariţia şi dezvoltarea infecțiilor urinare. Aproape jumătate 
dintre diabetici au o infecţie urinară. Dintre germenii frecvenți întâlniți: colibaciul, stafi- 
lococul, proteus, ete. Migrarea ascendentă a germenilor, explică îmbolnăvirea rinichiului 
şi anexelor sale.: Pielonefrita este frecventă la diabetici. ec să diabetică poate fi şi 
„consecinţa aterosclerozei renale. 

„5. Complicaţiile nervoase ale diabetului se cunosc sub numele de neuropatie diabe- 
tică. Se poate manifesta fie sub formă de tulburări motorii (pareze), fie senzoriale, fie sub 
formă viscerală. Formele motorii şi senzitive se localizează predilect la nivelul membre- 
lor inferioare. Formele viscerale se manifestă prin modificări ale tensiuni arteriale, tul- 
burări de tranzit intestinal, impotență sexuală, transpiraţii etc. Hipertensiunea nu este nu-. 
mai neuropatică, ea poate fi şi consecința aterosclerozei. Concură bine înțeles şi alți fac- 
tori. Întotdeauna diabetul rămâne un factor de risc, în apariţia şi agravarea hipertensiunii 
arteriale. În sfârşit gangrena membrelor inferioare, poate fi generată nu numai de arte- 
riopatia diabetică dar şi de neuropatia diabetică. 

6. Alte complicaţii: Litiaza biliară, paradentoza etc. 

7. Obezitatea nu este o complicaţie, ea fiind una dintre cele mai importante cauze 
(80% dintre diabetici au fost sau sunt obezi). 

8. Hiperlipoproteinemia de asemenea, nu este o cauză. Aceasta creşte riscul atero- 
sclerozei şi asociaţia cu diabetul face ca riscul pentru accidente ischemice î în special coro- 
nariene, să fie mai mare. 


12.2.9. IGIENA DIABETICULUI 


Regulile de igienă trebuie bine cunoscute de diabetic, deoarece de respectarea sau 
nerespectarea lor, depinde apariţia unor complicaţii severe. În general se recomandă: 

- curăţenie corporală generală frecventă (baie generală zilnică cu apă şi săpun),-urma- 
tă de schimbarea zilnică a lenjeriei de corp. 

- atenție deosebită la îngrijirea danturii- 

- perfectă igienă a organelor genitale. Adeseori infecțiile genitale pot reprezenta punctul 
de plecare a unor infecţii cu germeni rezistenți (pielonefrite, pielite); atenţie deosebită per- 
soanelor obeze, unde i igiena organelor g genitale dar şi generale este mai greu de întreţinut. 

- problema cea mai importantă este igiena membrelor inferioare, mai ales în cazul 
apariţiei arteritei diabetice. Primul obiectiv este echilibrarea diabeticului. Renuntarea la 
fumat este obligatorie. Se recomandă: evitarea încălțămintei strâmpte, a jartierelor, a ciora- 
pilor cu elastic. Se va evita „poziţia picior peste picior, loviturile la picioare, iar tăiatul 
unghiilor va fi corect făcut. În anumite cazuri se recomandă cremă pentru călcâiele prea 
aspre. Nu se vor tăia niciodată bătăturile de către bolnav, iar bolnavul va fi sfătuit să-şi țină 
departe picoarele de sobă sau alte surse de căldură. În pat este necesară schimbarea 
frecventă a poziției. Micozele interdigitale vor fi tratate de specialistul dermatolog. În 
schimb bolnavul îşi va spăla zilnic cu apă şi săpun picioarele, le va usca cu un prosop moa- 
le, şi numai prin presare, nu prin frecare. După terminarea operaţiei îşi va pudra cu tale 
picioarele în caz de transpirație. Tratamentul aseptic al excoriațiilor şi plăgilor chiar când 
par neînsemnate, este obligatoriu. Gangrena reprezintă o problemă majoră. Trebuie neapărat 
evitată evoluţia către gangrena umedă (suprainfectată). În această situație se folosesc pan- 
samente cu alcool şi la nevoie detașarea zonelor superficiale sub supraveghere medicală. 
Tratamentul gangrenei umede este de domeniul exclusiv al specialistului. 


F] 


12.2.10. TRATAMENTUL DIETETIC 


Împreună cu tratamentul medicamentos (substanţe orale hipoglicemiante şi insulină), 
regimul reprezintă condiția esenţială o menţinerii vieţii diabeticului cât mai aproape de 
normal. Câteva principii generale: 

- bolnavul trebuie să-şi cunoască bine regimul, conţinutul în glucide pentru fiecare 
aliment în parte şi să-l respecte scrupulos. 

- bolnavul trebuie să fie bine instruit asupra conținutului glucidic al alimentelor. El 
trebuie să cunoască cele trei grupe mai importante de alimente: 

- alimente care nu conțin glucide, sau care conțin cantități reduse, încât pot fi con- 
sumate fără restricție. 

- alimente bogate în glucide, care sunt interzise iatimiiailui 

- alimente cu glucide în cantități moderate, care pot fi consumate, dar numai în 
cantităţile stabilite de medic şi numai cu cântarul. 

- cantitatea de glucide consumate zilnic, va fi cât mai apropiată de aceea a individului 
normal, ținându-se seama de muncă depusă, vârstă şi sex. 

- raţia calorică va corespunde necesarului caloric al organismului, în raport cu vârsta, 
sexul, stările fiziologice şi munca prestată. 

- se vor exclude glucidele concentrate: zahăr, produse zaharoase, făinoase ete. 

- din alimentaţie nu trebuie să lipsească proteinele animale cu inare valoare biologică 
(lapte, carne, brânzeturi, ouă, peşte), şi lipidele vegetale (uleiuri vegetale) 

- pâinea va fi împărţită pe felii şi pe mese, cât mai exact. 

- mesele se vor repartiza la ore cât mai precise (dimineaţa, ora. 11, prânz, ora 17 şi 
seara). Ultima masă va fi servită la ora 22, sub forma unei mici gustări. 

- din alimente să nu lipsească fibrele, deoarece celulozicele, din legume, fructe, cere- 
ale, chiar leguminoase uscate, scad glicemia şi previn cancerul de colon. 
`” Prezentăm alăturat foaia de regim pentru diabetic, utilizată de centrul antidiabetic şi 
boli de nutriţie - spitalul N. Paulescu, adaptată unui caz. 


[i 

Regimul Diabeticului 
Felul Alimentar 


Cantități 
recise 
300 g sau 


Fără cântar - Carne: vacă, vițel, pasăre, porc, mișl slab (proaspătă sau 
congelată) şuncă. 


- Peşte: Proaspăt sau congelat (sărat, afumat) 400 g sau 


- Brânzeturi: telemea, caşcaval, brânză topită - 200-300 


- Grăsimi: unt, untdelemn, margarină 


a e Stai - Smântână: (cremă 


- Legume: varză, varză roşie, Bruxelles, conopidă, spanac, 
dovleac, fasole verde, bamc, sparanghel, salată, vinete, 
roşii, lăptuci, păpădie, urzici, măceş, ridichi, ciuperci, 
ardei graşi, castraveti, 


800-1000 g 


raz, untişor, ştevic. 
- Ouă proaspete: foarte moi 

- Fructe proaspete: mere, fragi, căpşuni, zmeură, caise, 

vişine, cireşe timpurii, pere, portocale, gutui, piersici, 

sfeclă, morcov, telină sau pepene verde (600 


Obligatoriu 
pe cântar 
zilnic 


300-400 g 


500 ml 
150 


(400 g pentru 
100 g pâine 
N 


Nu se fierb cartofi, morcovi, sfeclă, țelină sau paste făinoase în ciorbe 
- Nuci, alune 
- Băuturi alcoolice: vin alb, ţuică, coniac. 


N 


ocazional şi cu 
moderație 


- Ceai, cafea neagră cu zaharină 


Interzis Se vor evita: făinoaselc, biscuiţi, legume uscate: fasolea, 
mazărea, lintea, bobul, castanelc, zaharul, ciocolata, prăji- 
turile, bomboanele, dulcețurile, halvaua, rahatul, îngheţata, 
berea, vinul dulce, mustul,'siropurile, strugurii, prunelc, 


mierea de albinc, cozonacul, bananelc, curmalele, ete. 


Inștrucţiuni speciale: 
Echivalenţe: 100 g pâine = 250 g cartofi = 500 g fructe 
` 100 g fructe = 50 g cartofi = 20 g pâine =250 g. 
lapte = 120 g morcovi sau ţelină sau sfeclă fierte. 


Foaie de echivalență 


Conţinutul în zahăr a 20 g pâine este egal cu zahărul conţinut în cantitățile indicate 
din alimentele de mai jos. Deci în loc de 20 g de pâine se poate lua cantitatea indicată din 
alimentul corespunzător aşa cum se vede pe lista următoare: 

20 g pâine = 15 g făină de grâu 

20 g pâine - 15 g făină de porumb 

20 g pâine = 86 g mămăligă 

20 g pâine =.18 g macaroane 

20 g pâine = 65 g macaroane fierte 

20 g pâine = 250 g lapte 

20 g pâine = 350 g lapte acru sau iaurt 

20 g pâine = 60 g cartofi 

20 g pâine = 20 g mazăre, fasole, linte uscată boabe 
20 g pâine = 70 g mazăre, fasole linte fierte 
20 g pâine = 120 g mazăre verde 

30 g pâine = 220 g fasole verde 

20 g pâine = 140 g mere, pere 

10 g pâine = 170 g portocale 

20 g pâine = 190 g pepene 

20 g pâine = 195 g fragi (de pâmânt) 

20 g pâine = 225 g afine 

20 g pâine = 135 g cireşi, vişine 

20 g pâine = 130 g prune 

20 g pâine =80 g nuci 


kok 
* 


Alimentele care pot fi consumate fără restricție sunt: carnea, peştele de toate sorturile, 
şunca, brânzeturile fermentate, ouăle, grăsimile vegetale şi animale, legumele cu conţinut 
mic în glucide (castraveți, ridichi, varză acră, spanac, conopică, ciuperci, varză roşie etc). 
Importante sunt alimentele care pot fi consumate numai cu cântarul: pâinea, făinoasele, 
toate derivatele de cereale, fructele şi legumele cu conţinut mare glucidic, brânza de vaci, 
laptele, iaurtul, urda. Alimentele bogate în glucide sunt numai cele de origine vegetală. 
Dintre cele de natură animală numai laptele şi produsele lactate. După conţinutul lor în 
glucide, fructele şi legumele se împart în patru categorii: 

= cu conţinut sub 5% glucide: legume (castraveți, ardei graşi, ciuperci, conopidă, do- 
vlecei, fasole verde, lobodă, roşii, vinete, ridichi, salată verde, spanac, varză, bame), fruc- 
te (pepene galben şi verde, nuci, grepfuri şi lămâi). Acestea pot fi consumate fără restric- 
ţie, fără cântar. 

- cu conţinut de 10% glucide: legume (ceapă, morcov, rădăcină de pătrunjel, praz, țe- 
lină), fructe (cireşi, căpşuni, coacăze, mere crețeşti sau domneşti, portocale, fragi). Aces- 
tea trebuie cântărite. 

- cu conţinut de 15% glucide: legume (mazăre verde boabe, păstârnac), fructe (cireşe 
de iunic, dude, gutui, mere ionatane, mure, piersici, zmeură, vişini). 

- cu conţinut de 20% glucide sunt: legume (usturoi, hrean, cartofi, leguminoase uscate 
cântărite fierte - fasole, mazăre, linte), iar dintre fructe (struguri, prune uscate, pere 
pergamute). 

Sintetizând, se consumă cu cântarul merele de orice fel, portocale, cireşe, morcovi fierți 
şi cartofi. Sunt strict interzise: strugurii, prunele, perele pergamute, stafidele, curmalele şi 
bananele. 

Leguminoasele uscate se consumă fierte şi numai după ce se aruncă apa de fierbere. 
Dintre celelalte alimente cu conținut glucidic menţionăm: 

- pâinea conţine 50% glucide 

- pastele făinoase şi derivatele de cereale, conţin - cântărite fierte - circa 20% glucide 
şi nefierte 70%, deoarece prin fierbere şi îmbibare cu apă îşi măresc volumul de patru ori. 

- mămăliguţa pripită, conţine în jur de 12% glucide (100 g pâine echivalează cu 400 g 
mămăligă). 

- laptele dulce sau bătut, iaurtul, brânza de vaci, conţin în medie 4% glucide. 

Zahărul şi produsele făinoase se interzic, deoarece cresc glicemia prea repede. Pot fi 
folosite numai în stări hipoglicemice. Repartizarea glucidelor pe cele cinci mese, depinde 
de modul de echilibrare al diabeticului (numai cu dietă sau şi cu tratament oral sau insu- 
linic). În primul caz se foloseşte schema de alimentație a normalului cu trei mese princi- 
pale. În eventualitatea tratamentului cu insulină există două posibilități: 

- dacă se administrează insulină românească, care se dă în trei prize, insulina se. va 
face înaintea meselor bogate în glucide (dimineața, prânz şi seara). 

- dacă se foloseşte insulina semilentă sau lentă, care se administrează în două prize 
(dimineaţa şi scara), sau într-o singură priză, glucidele se repartizează relativ egal, adică 
în cele trei mese principale şi 2 - 3 gustări, cu preponderența mesei de dimineaţă şi de 
prânz. Ultima masă va fi luată cât mai târziu seara şi prima cât mai devreme dimineaţa. | 

Repartiția glucidelor pe procente este similară adultului normal ( 15% dimineaţa, 10% 
la orele 11, 35 - 40% la prânz, 10% la orele 17, 20 - 25% seara şi 10% la orele 22). În 
ceea ce priveşte conținutul în glucide, se recomandă copilului până la 15 - 16 ani, să pri- 
mească 50% glucide, 20% proteine şi 25 - 30% lipide. Pentru adult se recomandă 45 - 
50% glucide, 15 - 20% proteine şi 30 - 35% lipide. 

Se preferă diete mai bogate în glucide. În ce priveşte reacţia calorică, dacă diabeticul 
nu este obez, va primi aceeaşi raţie ca şi individul normal, pentru vârstă, sex, muncă şi 
stare fiziologică. Pentru evitarea monotoniei regimului se poate recurge la unele înlocuiri, 
echivalente din punct de vedere glucidic (vezi, foaia pentru regim). Cântarul este necesar 
până când bolnavul evaluează singur cât mai corect conţinutul glucidic al alimentelor. 

„Este greu de prevăzut rapiditatea resorbției glucidelor, "dar aceasta depinde şi de canti- 
tatea de proteine şi de lipide ingerabile. De aceea raţia calorică trebuie să fie echilibrată, 

să nu lipsească niciodată alimentele bogate în fibre, iar împărțirea pâinii pe felii, trebuie 
făcută cât mai exact. Dacă diabeticul este şi obez, se vor reduce pâinea şi făinoasele cât 
mai mult posibil, dar nu şi grăsimile vegetale. Pentru obezi mai sunt necesare: controlul 
aportului caloric, regim strict dacă este necesar, aport mare de fibre şi mese regulate. 
Slăbirea în greutate nu este permisă bolnavului fără indicația medicului. 

În ce priveşte modul de preparare a alimentelor se recomandă următoarele: 

- nu se va folosi niciodată zahărul şi produsele zaharoase; îndulcirea se va face; numai 
cu zaharină şi ciclamat de sodiu. 

- prepararea sosului se va face pe cât posibil fără făină. 

- pâinea prăjită va fi cântărită înainte de prăjire (prin deshidratare cresc glucidele). 

- pastele făinoase în stare crudă, conțin mai multe glucide (75 - 80%). Prin fierbere se 
îmbibă cu apă şi-şi măresc volumul de patru ori. 

- se preferă consumul alimentelor sub formă de sufleuri, soteuri, budinci. 

- legumele cu 5% glucide vor fi cât mai mult folosite. 

- proteinele animale sunt obligatorii în regim. 

- prăjirea este contraindicată, se recomandă fierberea şi coacerea. 

Pentru stabilirea raţiei calorice şi a necesarului de glucide; lipide şi proteine, se va 
consulta tabelul de la sfârşitul capitolului "Noţiuni de alimentaţie şi dietetică”. 


1.2.2.11. TRATAMENTUL CU INSULINĂ 


Pentru diabeticul de tip I, insulino dependent, insulina este indispensabilă. Se 
administrează subcutanat şi în cazuri cu totul speciale, la indicaţia medicului i.v. (come 
diabetice). Există insuline cu acţiune rapidă şi insuline cu acțiune lentă. Dintre cele cu 

acţiune rapidă se foloseşte în principal insulina obişnuită, cristalină sau ordinară. Tot cu 
acţiune rapidă, este insulina Actropid. Aceasta este de import şi este mai bine purificată. 
În țara noastră, flacoanele cu insulină au 5 ml şi 200 u.i. (40 u.i./ml), în, alte țări există şi 
insuline cu 80 u.i. sau cu 100 u.i./ml. Insulina se extrage din pancreasul de vacă. Spre 
deosebire de insulina românească, insuficient purificată există şi insuline pure, numite 
insuline monocomponente. Acestea nu dau rezistență, nu dau reacții alergice şi sunt mai 
bine suportate. Pe cale subcutanată, activitatea hipoglicemiantă începe cam la 20 - 30 
minute de la injectare şi dispare în 6 - 7 ore. Pe cale 1.v. începe imediat şi dispare în 90 de 
minute. Ca regulă generală, bolnavul îşi va injecta singur insulina, de 3 ori pe zi, cu 15 
minute înaintea fiecărei mese principale (dimineaţa, prânz şi seara). Dozele se stabilesc în 
funcţie de toleranța la glucide. Sunt obligatorii următoarele reguli: 

- 1 u.i., insulină obișnuită, echilibrează circa 2 g glucoză. Dacă bolnavul elimină prin 
urină, 20 g glucoză în 24 de ore are deci nevoie de 10 u.i. Dacă după 10 u.i dispare 
glicozuria, bolnavul poate fi considerat echilibrat. În general, mai ales la copii şi adoles- 
cenți, se permite o glicozurie de 10 - 12 g în 24 de ore, pentru a evita o posibilă hipo- 
glicemie. 

- glicozuria nu este întotdeauna utilă diagnosticului şi tratamentului. La vârstnici, cu 
complicaţii renale, tratamentul se conduce numai după valorile glicemiei. 

- repartizarea dozelor de insulină, se face diferit în funcţie de masă. De exemplu: o doză 
de 60 u.i, se repartizează diferențiat: 24 u.i., dimineaţa, 20 u.i. la prânz şi 16 u.i. seara. 

- când nevoia de insulină obişnuită depăşeşte 60 u.i., zilnic, se recurge la insulina cu 
activitate medie sau prelungită. i 

Insulinele cu acțiune prelungită pot fi: cu activitate medie (10 - 14 ore activitate hipo- 
glicemiantă) şi cu activitate prelungită (18 - 24 ore activitate hipoglicemiantă). 

Dintre insulinele cu activitate medie prezentăm: 

- H.G. Insulina, cu debut la o oră şi dispariţia efectului la 12 - 14 ore. 

- Komb-Insulina, cu debut la 45 - 60 minute şi dispariţia acțiunii la 9 - 12 ore. 

- Insulina semilentă M.C, cu debut la o oră şi sfârşit după 12 - 16 ore. 

- Rapitard Insulina, cu debut la o jumătate de oră de la administrare şi dispariţia acti- 
vității după 18 - 20 ore. 

Dintre insulinele cu activitate prelungită se folosesc: 

- Long-inuslina, cu debut la o oră de la administrare şi dispariția activităţii după 20 - 
24 de ore. 

- Insulina Novolentă, cu acţiune la o oră jumătate până la două ore şi dispariţia activi- 
tăţii după 20 - 24 de ore. 

Dintre insulinele monocomponente (bine purificate) se utilizează: 

- Monocomponent Lente şi Monotard M.C. Insulina. 

La copii şi adolescenţi se contraindică tratamentul cu insulină lentă, care se adminis- 
trează într-o singură priză pe zi. Sunt interzise amestecuri de insulină românească cu orice 
alt tip de insulină, deoarece se inactivează. Flacoanele de insulină se păstrează tot timpul la 
frigider şi la loc uscat. Înainte de administrare, flaconul este încălzit la temperatura camerei 
şi se agită până se omogenizează. Extragerea insulinei se face cu două ace sterilizate, prin 
fierbere, care se introduc în dopul de cauciuc după dezinfectare cu alcool şi ştergere cu un 
dop de vată sterilă cu apă şi se usucă. Alcoolul inactivează insulina. Printr-un ac se extrage 
insulina, iar prin celălalt pătrunde aerul care înlocuieşte conţinutul extras. Este de dorit ca 
după fiecare utilizare, seringa să fie aruncată. Există seringi de 1 ml, cu 40 gr adaţii (fiecare 
gradaţie corespunde la 1 u.i.) sau cu 20 gradaţii (fiecare gradaţic corespunde la 2 u.i). 
Seringile se sterilizează numai prin fierbere. Este normal să existe atâtea seringi câte injec- 
tii se fac. Dacă nu teste posibil, seringa se sterilizează o singură dată (dimineaţa), prin 

fierbere şi o dată cu ea un număr dublu de ace față de numărul de injecții cu insulină 
făcute zilnic şi un număr triplu de dopuri de vată. Injecţiile se fac subcutanat. Locurile de 
elecție sunt: faţa anterioară şi latero-externă a coapselor, jumătatea inferioară a abdome- 
nului (sub ombilic), fețele anterioare şi laterale ale braţelor şi regiunile fesiere. Pielea se 
sterilizează cu alcool şi urmele de alcool se şterg cu un buşon de vată fiert în apă. Bolna- 
vul se va spăla obligatoriu cu apă şi săpun înainte de fiecare injecție. În general se va evi- 
ta repetarea curentă a injectării în acelaşi loc. Schimbarea locului de injectare se va face 
periodic, după. o schemă pe care şi-o va face bolnavul, care de altfel îşi face şi singur in- 
jecţiile. 

Accidentele după administrare de insulină sunt: 

- Hipoglicemia 

- Infecţiile locale (flegmoane) datorită lipsei de asepsie 

- Alergie la insulină (reacţii locale şi generale). În această situaţie se înlocuieşte in- 
sulina cu forma monocomponentă. 

- Lipodistrofia, care poate fi hipertrofică (noduli duri şi dureroşi) sau atrofică, cu dis- 
pariția grăsimei subcutanate. Lipodistrofia se combate prin schimbarea periodică a lo- 
cului injecției. 


12.2.12. TRATAMENTUL CU ANTIDIABETICE ORALE 


Se foloseşte în diabetul zaharat tip II (insulino independent). Sunt folosite fie sulfa- 
mide hipoglicemiante, fie biguanide. 
1. Sulfamide hipoglicemiante. Redăm în continuare tabelul cu cele mai folosite pre- 
parate. Primele două sunt din generaţia I următoarele două din generaţia a Il-a. 
După I. Mincu. 


Prezentare | Posologie în 24 h 


1. Tolbutamid | comprimat l - 3 comprimate | trei doze pe zi după mese 
Rastinon 0,50 g 
Orinase 


2. Clorpropamid | comprimat 0,250 - 0,750 g - o singură priză maximum 2 
025 ` 4 pe zi, dimineaţa şi seara după 


mese. 
. Glibenclamid l tabletă/5 mg Atenţie la hipoglicemii. Doza 
Maninil de dimincaţă va fi mai mare 
Daonil decât cea de seară. 
Euglucon 
Benclamid 
4. Gliciazide ] tabletă 0,080 - 0,240 g 
Diamicron 0,080 g 
Predian 


Contraindicații: Diabetul zaharat tip l, Cetoacidoza, sarcina la o diabetică, diabeticul 
operat pre şi post operator până în faza de convalescență, diabet asociat cu hipotiroidism, 
insuficienţă ovariană, insuficienţă hepatică şi renală, complicaţii infecțioase, de nutriţie şi 
alergie. 

Efecte secundare: hipoglicemii mai ales la bătrâni cu insuficiență renală, leucopenie, 
reacţii alergice (urticarie, eczeme, hipotiroidism, hipersecreție gastrică). 

Testarea sulfamidelor hipoglicemiante se face astfel: după efectuarea glicemiei dimi- 
neața pe nemâncate, se administrează 3 tablete Tolbutamid. Se recoltează glicemia la 2 şi 
la'4 ore. Dacă glicemia scade faţă de cea de dimineață, cu 40 %, bolnavul răspunde la 
tratament. Dacă nu răspunde se administrează Glibenclamid (generaţia a H-a) cu acţiune 
mai puternică şi mai prelungită (la bătrâni există riscul hipoglicemiei). Dacă nu răspunde 
nici de această dată, se administrează Biguanide sau se asociază. Dacă şi acum tratamen- 
tul este negativ se recurge la insulină. Asocierea insulinei cu sulfamide este ineficientă. 

Modul de acțiune al sulfamidelor este stimularea celulelor beta, deci acţionează pre- 
zenţa unui pancreas încă activ. 

2. Biguanidele (Meguan, “Glucofageul). Cu prudență se foloseşte butilbiguanida 
(Buformin, Silubin). Meguanul se administrează 1 - 4 tablete (0,50 g tableta) iar 
Buforminul şi Silubinul 50 - 150 mg zilnic (50 mg tableta). Există şi forme retard de 
Buformin şi Silubin (1 - 2/zi de 100 mg). Biguanidele acţionează hipoglicemiant, cres- 
când utilizarea periferică a glucozei şi scăzând resorbţia intestinală. Acţionează când 
există insulină în circulaţie (proprie sau introdusă). Nu are acţiune insulino secretorie. În 
afara acţiunii hipoglicemiante mai are şi acţiune anorexiantă, antilipidogenă şi fibrino- 
litică. Sunt întrebuințate şi în combaterea obezității, deoarece scad pofta de mâncare şi 
grăsimile circulante. Indicaţia lor specială este la diabeticii obezi. Biguanidele se pot aso- 
cia şi tratamentului cu insulină sau cu sulfamide. Sunt contraindicate în acitocetoză, comă 
diabetică, complicaţii infecțioase, intervenţii chirurgicale, sarcină, boli de ficat sau ri- 
nichi, intoleranță digestivă, denutriţie. Ca efecte secundare pot apare: tulburări gastro-in- 
testinale (inapetenţă, greturi, diaree, dureri epigastrice), creşterea uşoară a tensiunii arte- 
riale etc. 


12.2.13. ROLUL EFORTULUI FIZIC ÎN DIABETUL ZAHARAT 


Efortul fizic este o componentă importantă a tratamentului diabetului, alături de regim 
şi medicaţie. Efortul fizic acţionează crescând în principal utilizarea periferică a glucozei, 
scade necesarul de insulină, scade trigliceridele şi colesterolul circulant, creşte capaci- 
tatea de efort, scade greutatea, ameliorează funcţia respiratorie şi cardiovasculară, reduce 
stările depresive. Nu se recomandă exerciţii fizice grele. Exerciţiul fizic moderat se reali- 
zează prin plimbări, alergări, înot, călărit etc. Solicitările fizice uşoare ca statul în 
picioare, îmbrăcatul, desbrăcatul, scrisul, cusutul etc, nu pune probleme. Un exercițiu 
fizic chiar moderat, datorită efectului său hipoglicemiant, necesită ca bolnavul să ia cu el 
10 - 20 g glucide pentru prevenirea hipoglicemiei. Este bine ca diabeticul să folosească în 
aceste împrejurări, glucide uşor absorbabile şi să practice exerciţiile fizice după masă. 
Exerciţiile fizice sunt cu atât mai necesare, cu cât combat şi sedentarismul, sau obezitatea 
când e cazul, factori favorizanți ai aterosclerozei. Vârstnicii trebuie să evite exerciţiile 
fizice obositoare, dar mişcările, plimbările, diferite îndeletniciri sunt indispensabile. 


12.2.14. CURA BALNEOCLIMATICĂ încheic arsenalul terapeutic al diabeticului. 
Este contraindicată la diabeticul decompensat, la copilul şi tânărul până la 20 de ani şi 
vârstnicii după 65 de ani, precum şi la diabeticii cu complicaţii cardiace, hepatice sau 
renale. Se recomandă ape carbogazoase (Bodoc) alcaline clorurate (Sângeorz), sulfuroase 
(Olăneşti, Călimăneşti), carbogazoase (Vatra Dornei, Covasna) etc. 

12.2.15. TRATAMENTUL COMEI DIABETICE 


În faza de acido cetoză moderată, insulina şi regimul corect-administrate sunt sufici- 
ente. În faza de precomă, internarea este obligatorie. Se vor trata cauzele: declanşante, 
infecție, insuficiență insulinică, dezechilibrul alimentar, stressul, etc. Se administrează un 
regim hidric bogat, cu sucuri de zarzavat strecurate, sucuri de fructe, băuturi sărate, etc. 
` Se introduc prin perfuzie 500 - 1000 ml ser fiziologic, 250 - 500 ml ser alcalin hiperto- 
nic, 250 - 500 ml ser glucozat 10 - 20%, tamponat cu insulină (1 u.i. la 2 g glucoză. Se 
măreşte doza de insulină cu 50 - 100%, peste cantitatea obişnuită. Se adaugă 2 - 4 g K, în 
24 de ore în perfuzie. În stadiul de comă diabetică, tratamentul este complex. Se 
administrează 7 - 9 1 i.v., din care în primele două ore, 3 | (ser fiziologic, ser alcalin 
hiperton sau ser bicarbonatat izotonic). Din a treia oră se administrează 500 - 1000 m! ser 
glucozat 20%, tamponat cu insulină. Thamul se foloseşte în situaţii speciale. Glucoza se 
administrează pentru dispariția cetozei, prevenirea hipoglicemiei ete. Administrarea de K, 
1.v. în pertuzie este obligatorie. Când este posibilă rehidratarea orală, se administrează 2 - 
3 l lichide în 24 de ore, cu 10 - 14 g clorură de sodiu şi 8 - 10 g clorură de potasiu. 

Dozele de insulină variază între 300 şi 600 u.i., administrate i.v. sau s.c. După caz se 
administrează şi soluții ineei ni aA sau plasmă în caz de colaps, digitală etc. Corect 
tratat bolnavul în comă diabetică, revine la normal în 6 - 8 ore. 


12.3. HIPOGLICEMIILE 


Clinic se descriu două tipuri de hipoglicemii: acute şi cronice. Se mai cunosc şi hipo- 
glicemii organice. 

Dintre hipoglicemiile acute, care pot fi uşoare, medii sau grave, forma cea mai impor- 
tantă este coma hipoglicemică. În formă uşoară şi medie de comă hipoglicemică, domină 
senzația de foame, transpirații prafuze, vertije, frisoane, tahicardie iar în formele severe 
tulburările neurologice şi psihice (crampe, parestezii, cefalee, uneori incoerență ca la 
beţie, sau dimpotrivă stări depresive). Coma hipoglicernică este de obicei profundă, bol- 
navul este palid sau congestionat, respiraţia este de tip Cheyne-Stockes, hipertensiunea 
arterială, hipotermia şi tahicardia se îmtâlnesc de obicei. Neurologic, semnele merg de la 
mici secuse la convulsii, uneori crize epileptiforme, contracturi puternice cu încleştarea 
gurii, reflexe vii, uneori paralizii. Semnul Babinski este prezent bilateral. Diagnosticul 
diferenţial se face cu: 

„= coma diabetică, care este mai puţin eroi, respirația este de tip Kiismaul, se 
simte mirosul de acetonă la respiraţie, deshidratarea este mai mare, setea intensă şi uscă- 
ciunea pielii prezentă. Reflexele sunt abolite. Babinski nu este prezent, iar pr obele biolo- 
gice sunt caracteristice. 

- coma vasculară cerebrală, este profundă, apare semne de focar (hemiplegie, Babinski 
unilateral, reflexe abolite). Aspectul lichidului cefalorahidian confirmă diagnosticul. 

- coma uremică, apare după o evoluţie prelungită a unei boli renale cunoscute. Urcea 
este crescută iar glicemia normală. 

- coma hepatică, apare după o boală prelungită şi cunoscută, cu semne evidente. Sin- 
dromul biologic exclude hipoglicemia. 

Fipoglicemiile cronice apar în boli organice sau după un tratament hipoglicemiant 
lung. Sunt prezente semne de nevroză, etilism, epilepsie etc. Şi chiar deteriorare psihică. 
Tratamentul presupune suprimarea cauzei. 

Hipoglicemiile organice se întâlnesc în următoarele boli: 

- Insulinomul (adenomul insulelor Langerhans). Este o tumoră benignă în care apar 
semne nervoase şi gastrice, postprandial sau după eforturi, glicemii în timpul crizei sub 
0,50 g%o, semne care dispar după administrare de glucoză. În general apar semne nevro- 
tice (astenie, torpoare, traspiraţii profuze), semne minore de hipoglicemic (tremurături,. 
paloare, anxietate, foame imperioasă care dispare după ingestie de glucoză). Treptat sem- 
nele psihice şi neurologice se accentuează. Apar crampe, parestezii, tremurături, incoe- 
rență, stări depresive, convulsii, pareze ete. Semnele apar paroxistic, regresia este fără 
sechele, lipsesc semnele obiective şi apar dimineaţa pe nemâncate sau la trezirea din 
somn. Cedează prin digestie de zahăr. Tratamentul este chirurgical. 

- Alte hipoglicemii organice, apar în: seminomul testicular, adenocarcinomul gastric, 
cecal şi în tumori toracice. 

Hipoglicemii funcţionale. Acestea apar la bolnavii cu gastrectomie şi în următoarele 
două sindroame: 

- Sindromul de evacuare precoce (Dumping sindrom). Simptomatologia este poli- 
morfă: balonări, apăsare epigastrică, grețuri şi vărsături, chiar colici, transpirații, astenie 
fizică, vertije, palpitaţie, etc. Toate aceste semne apar la 15 - 30 minute după masă, când 
glicemia este maximă. Glicemia este urmată de o hipoglicemie secundară (cu descărcare 
de secretină), care explică simptomatologia. 

- Sindromul postprandial tardiv, care apare la câțiva ani de la operaţie (gastrectomie), 
cu lipotimii, transpirații, ameteli, cefalee, oboseală marcată. Apare la 2 - 4 ore după 
mese. Dacă se ingeră imediat zahăr tulburările dispar. 


12.4. OBEZITATEA 


12.4.1. DEFINIȚIE ŞI EPIDEMIOLOGIE 


Definiţie. Se, înţelege prin obezitate depăşirea greutăţii ideale cu 15 - 20%. Aprecierea 
obezității se poate face după raportul dintre greutate şi înălțime, sau după măsurarea 
pliului cutanat. După indicele Broca, greutatea ideală este: G = T - 100, în care G este 
greutatea în kilograme, iar T înălțimea în centimetri. De exemplu un individ înalt de 1,70 
m, trebuie să aibă o greutate de 70 kg. Se acceptă mici variaţii care nu trebuie să 
depăşească 10 - 15%. Mai exactă este formula propusă de Lorentz: G=T - 100 [(T - 
150) x 0,25]. T şi G au aceeaşi semnificație ca mai sus. Formula este complicată, de 
aceea în practică nu se prea foloseşte. 

Epidemiologie. Obezitatea se întâlneşte frecvent în țările cu nivel de trai ridicat. O 
treime până la o cincime din populaţia adultă acestor ţări este supraponderală. Este vorba 
despre un bilanţ energetic pozitiv, între aportul alimentar excesiv şi cheltuielile energe- 
tice reduse, prin sedentarism. Aceasta exprimă nivelul de viață. Trebuie să se ţină seama 
şi de faptul, că până nu demult se considera obezitatea ca un semn de distincţie. Rele- 
vante sunt picturile lui Rubens, dar şi ale altor pictori, unde hiperponderea apare ca 
simbolul frumuseţii. Opinia timpurilor noastre s-a schimbat radical, nu numai estetic dar 
şi medical. Astăzi este o certitudine relaţia dintre obezitate şi bolile cu cea mai mare rată - 
de mortalitate: bolile cardiovasculare, dislipidemiile, diabetul zaharat etc. Astfel 85 - 
95% dintre diabetici au fost sau sunt obezi; peste 60% dintre dislipidemici au obezitate. 
Proportii asemănătoare s-au înregistrat în infarctul miocardic şi în cardiopatia ischemică. 

Anatomia țesutului adipos. Încă din copilărie există o deosebire în ceea ce priveşte 
repartiţia şi cantitatea de grăsime între cele două sexe, prevalând la fetițe. Diferenţa se 

menţine şi în ceea ce priveşte numărul de adipocite (celule cu grăsime), care este mai 
mare la femei. Numărul de celule adipoase odată fixat (posibil ereditar) rămâne definitiv. 
Raportul dintre numărul şi volumul celulelor adipoase, determină o formă hipertrofică şi 
o alta hiperplazică de obezitate. Acest raport este controlat de unii hormoni, care influen- 
țează şi repartiţia. Hormonii androgeni (testosteronul) şi glucocorticoizii influențează 
depunerea grăsimilor în partea superioară a corpului, iar estrogenii în partea inferioară. 

Țesutul adipos nu este un tesut inert, deoarece el reglează captarea acizilor graşi şi a 
trigliceridelor circulante, sinteza endogenă a gliceridelor plecând de la glucoză, catabo- 
lismul acizilor graşi, eliberarea acizilor graşi în circulație etc. 

În ceea ce priveşte senzațiile de foame şi satietate, reglarea se face prin: 

- glicemie (senzaţie de foame, în hipoglicemie şi senzaţie de saţietate în hiperglicemie) 

- factorii digestivi (introducerea glucozei în duoden, este urmată de scăderea senzaţiei 
de foame). 

- factori neurologici. Aceştia acționează la nivelul hipotalamusului şi cortexului. Obe- 
zitatea endogenă este expresia unei boli neuroendocrine. 


12.4.2. ETIOPATOGENIE 


S-a văzut anterior că obezitatea depinde de numărul şi volumul adipocitelor. Un nu- 
măr crescut de adipocite, este un risc crescut de obezitate. Obezitatea hiperplazică, cu 
număr crescut de adipocite, depinde de alimentaţia primită în copilărie. Numărul adipoci- 
telor la adult este fix. El se stabilizează în jurul vârstei de 20 - 23 de ani. Volumul adipo- 
citului este direct influențat de bilanţul caloric. Bilanţul caloric pozitiv duce la adult la 
creşterea volumului adipocitului şi implicit la obezitate. Cu înaintarea în vârstă, se reduce 
activitatea fizică şi surplusul caloric se transformă în trigliceride de rezervă, mărind 
volumul adipocitelor. Scăderea în greutate înseamnă scăderea volumului, nu a numărului 
de adipocite, care este o valoare fixă. Aceasta este obezitatea hipertrofică, care apare la 
adult datorită reducerii activităţii fizice, fără o reducere proporţională şi a alimentaţiei. Pe 
lângă obezitatea hiperplazică şi hipertrofică există şi obezitatea de tip mixt, în care se 
asociază o creştere a numărului de adipocite - din perioada copilăriei - cu o creştere a 
volumului, care apare oricând în timpul vieţii. Aceasta este mai frecventă la femei. 

Factorii etiologici ai obezității sunt în ordinea frecvenţei şi importanţei următorii: 

- supraalimentaţia 

- reducerea sau lipsa activităţii fizice, în raport cu consumul alimentar nemodificat. 
Profesiunile sedentare, renunţarea la sporturi sau diferite exerciţii fizice, comoditatea 
transportului auto, sunt tot atâţia factori care contribuie la obezitate. 

- factori psihologici, în sensul refugierii în satisfacția alimentară, pentru o nereușită în 
viaţă, diferite deziluzii afective etc. (refulări). 

- alcoolismul 

- mediul urban, unde aceşti factori sunt mai evidenţi. 

- modificări endocrine (cauze endogene), mult mai rare: sarcina, boala 
Cushing, adenomui Langerhans, sindromul adiposogenital, hipotiroidia etc. 


12.4.3. FORME CLINICE 


Principala formă este forma comună generalizată, care apare sub cele trei aspecte des- 
crise: hiperplazică, hipertrofică şi mixtă. Când paniculul adipos este limitat (sub 40 kg), 
factorul determinant este volumul adipocitelor. Peste această greutate, obezitatea este 

dependentă de numărul de adipocite (forma hipertrofică). Clasificarea curentă foloseşte 
gradul obezității. În gradul I, constatăm o depăşire de 15 - 20 kg, în gradul II, o depăşire 
de 20 - 30 kg față de greutatea ideală, iar în gradul III, o depăşire de peste 30 kg. Se 
descriu şi obezități monstruoase, cu depăşire de peste 60 - 70 kg, uneori ajungându-se la 
greutăţi colosale de 300 - 400 kg. Se pare că totuşi obezitatea staţionează la un moment 
dat. După localizare se disting două forme clinice: 

- Obezitatea de tip ginoid (tip Rubens). Se întâlneşte mai frecvent la femei dar poate 
apare şi la bărbatul adult şi la copilul de ambele sexe. Musculatura scheletică este slab 
dezvoltată, iar țesutul adipos se localizează în părţile inferioare ale corpului, pe abdome- 
nul inferior (sub ombilical), pe flancuri, şolduri, coapse, genunchi, gambe. Bolnavul se 
mişcă greu, oboseşte uşor şi se îngraşă foarte repede. Consumă puţine calorii, dar slăbeşte 
foarte greu. Apar rapid complicaţii respiratorii, cardiace, osteomusculare etc. Unele for- 
me rețin multă apă şi sare. Nu răspunde la tratamentul dietetic sau diuretic, dar unele 
rezultate se obțin prin corticoterapie. O formă specială este celulita Dercum în câre infil- . 
trația adipoasă este dureroasă. Boala are caracter familial. 

- Obezitatea de tip android (tip Falstaff). Se întâlneşte mai frecvent la bărbaţi. Țesutul 
adipos se dezvoltă în regiunea superioară a corpului (ceafă, gât, umeri, abdomenul supe- 
rior supra ombilical), respectându-se partea inferioară a corpului. Musculatura este puter- 
nică iar țesutul adipos mai puţin dezvoltat decât în forma precedentă. Sunt oameni care se 
plâng mereu de foame, şi care mănâncă mult. Frecvent apar complicaţii ca: diabet, hipe- 
ruricemie, dislipidemie, ateroscleroză cu localizările sale etc. 

Se mai disting şi cazuri de obezitate, condiţionate genetic. 


12.4.4. COMPLICAȚII 

- Diabetul zaharat este o complicație majoră. Peste 80 - 90% dintre diabetici au fost 
sau sunt obezi. Boala evoluează progresiv până la stadiul clinic manifest de diabet. 

- Complicaţiile cardiovasculare sunt numeroase şi severe: 

- hipertensiunea arterială este frecventă la obezi (peste 50% dintre obezi au şi hi- 
pertensiune arterială). 

- insuficienţa cardiacă este la fel de frecvent întâlnită la obezi. În apariţia ei joacă 
rol travaliul crescut impus inimii de obezitate, hipertensiunea arterială asociată, precum şi 
infiltraţia grasă a mușchiului cardiac. 

- Ateroscleroza apare mai frecvent şi mai devreme la bolnavul obez (cu cel puţin 10 
„ani faţă de normo ponderal). Dacă se ţine seama de frecvenţa, severitatea şi mortalitatea 
crescută prin complicațiile aterosclerozei (infarcte miocardice, accidente vasculare cere- 
brale), se înţelege gravitatea acestei complicaţii la obezi. 

- Varicele reprezintă una dintre cele mai des întâlnite complicații, localizate la nivelul 
membrelor inferioare. 

- Dintre complicațiile pulmonare: bronşita acută şi cronică, emfizemul pulmonar, 
dispneea de efort datorită scăderii capacității vitale, uneori hipertensiunea pulmonară şi 
nu rareori sindromul Pickwick (somnolenţă şi obezitate). 

- Complicaţiile digestive sunt: hipotonia biliară, litiaza biliară, constipáția cronică, 
hepatita cronică prin steatoză hepatică (infiltrație grasă a ficatului). 

- Tulburări de statică: cifoză dorsală, lordoză cervicală, picior plat, spondiloze, artro- 
za şoldului, poliartroze sau numai durerea articulară semnalată la 70% dintre obezi. 

- Complicaţii cutanate: intertrigo, piodermite, seboree. 

- Complicaţii la nivelul sistemului nervos central: cefalee, astenie, vertije, uneori ob- 
sesii, anxietate. 

- Complicaţii ginecologice: amenoree, tulburări de ciclu ovarian. 

Din cele prezentate se înțelege gravitatea obezității. După unele statistici numai 30% 
dintre obezi ajung la vârsta de 70 de ani. Se înţelege că prognosticul formulat după cu- 
noscuta expresie populară, "cu cât este mai lungă cureaua, cu atât mai scurtă este viața”, 
este foarte reală. 


12.4.5. TRATAMENT 


Slăbirea unui obez este o acțiune dificilă. Fără o cooperare între bolnav şi medic efor- 
turile sunt inutile. Obiectivul fundamental este transformarea dezechilibrului energetic 
pozitiv într-unul negativ. Aceasta presupune transformarea raportului - aport-consum 
energetic - într-un raport favorabil consumului. Bilanţul caloric trebuie să fie negativ. Pentru 
realizarea acestui obiectiv se foloseşte regimul restrictiv, cultura fizică şi medicatia. 

Regimul alimentar este în principiu hipocaloric, hipolipidic şi hipoglucidic cu redu- 
cere obligatorie a dulciurilor concentrate, a făinoaselor şi a pâinii. Proteinele vor fi admi- 
nistrate în cantitate suficientă mai ales cele cu valoare biologică mare (lapte, carne, brân- 
ză, ouă). Legumele şi fructele vor fi permise fără restricție, acoperind nevoile de vitamine 
hidrosolubile şi de săruri minerale ale obezului. Aportul de calorii va fi de 1200 - 1300 
calorii, în condiţii obişnuite de activitate. În condiţii de spital sau de repaus absolut, 
aportul va fi de 800 sau chiar 400 calorii, uneori chiar post absolut (bineînţeles 1 - 2 zile). 
Proteinele vor fi administrate în proporţie de 1 - 1,5 g/kg corp greutate ideală, iar lipidele 
vor fi reduse la 40 - 50 g/zi. Regimul va fi sărac în glucide. Sunt permise ca lichide, 1 - 
1,5 Izi. Se vor da 5 - 6 mese pe zi şi se va recomanda să nu se consume nimic între 
mesele principale, să nu se abuzeze de sare (permis 5 - 8 g/zi), să nu se fumeze. Se inter- 
zice alcoolul deoarece acesta îngraşă. La centrul de nutriţie şi boli metabolice din Bucu- 
reşti, se prescrie un regim tip, cu aproximativ 1000 calorii (75 g proteine, 35 g lipide, 100 
g glucide). 

Prezentăm mai jos acest regim: 


I.M.F. BUCUREȘTI 

SPITALUL Profesor Doctor N. Paulescu 

CLINICA DE BOLI METABOLICE ȘI DE NUTRIȚIE 
CENTRUL DIABETIC - OBEZITATE 


OBEZITATEA 


- E cauza a 70-80% din cazurile de diabet la adulți. 

- Favorizează apariţia ateroselerozei şi accidentelor ei (angina de piept, infarctul de 
miocard, apoplexii, etc). 

- Provoacă creșterea tensiunii arteriale. 

- Favorizează apariția litiazei biliare. 

- Favorizează apariția artrozelor şi spondilozelor. 

- Favorizează apariţia varicelor. 

- Măreşte riscul de apariţie a cancerului 

- Diminuă puterea de muncă 

Reguli de regim în obezitate 


1. Nu mâncaţi nimic între mesele prescrise. 
2. Nu abuzati de sare. 

3. Nu consumaţi alcool. 
4. Respectaţi întocmai cantităţile de alimente indicate. 


REGIM PENTRU O ZI (cca. 1000 calorii, 75g proteine, 100g glucide, 35g lipide) 


Dimineața - 200g lapte rece sau cald. . 
Ora 10 - o chiflă (50g) sau o felie de pâine (50g), cu brânză de vaci sau 
carne fiartă slabă (50g). 
Ora 12 - o cafea neagră cu zaharină. 
"Ora prânzului : 
felul I „= salate de crudități din 200g varză albă sau roşie sau ridichi de lună, 


sau andive, salată verde sau castraveți, salată de roşii, ardei graşi, 
praz cu o linguriţă de ulei, lămâie sau oțet. 

- Se pot folosi 1-2 farfurii de supă sau ciorbă, preparate din aceleași 
legume şi aceleaşi cantităţi ca cele indicate pentru salată. 
Neputând folosi ridichiile şi andivele, legumele pentru supe sau 
ciorbe se vor completa cu lobodă, spanac, dovlecei sau conopidă. 

felul II. - 100g carne slabă de vacă, mânzat, pasăre fiartă, friptă, tocată şi 
fiartă sau friptă, înăbuşită, conserve de carne slabă preparată ca 
rasol. l 

- sau 150g peşte slab, stavrid, cod, știucă, şalău (congelat sau proas- 
păt) fiert, fript la cuptor, conserve de peşte slab, rasol. 

- sau 150g brânză de vaci. 


felul III. - un măr (100g) 
Seara ` - 150g cartofi fierţi înăbuşiţi sau 200g soteuri din fasole verde şi 

200g dovlecei cu 2 lingurite de iaurt. 

felul I. - 100g carne slabă friptă sau 150g peşte slab (adică sortul care nu s- 
a consumat la prânz) A 

felul II. - un măr (100g) l 

se 
x k 


- În ziua în care carnea se înlocuieşte cu 50g parizer, şuncă, crenvurşti sau salam 
popular, nu se adaugă ulei peste salate ci ulei de parafină şi lămâi sau oțet. 

- Salatele, ciorbele sau supele şi soteurile nu se prepară din morcov, țelină, sfeclă şi 
mazăre verde. 

- supele nu se îngroaşă cu făinoase. 

- Supele şi ciorbele se asesonează cu verdețuri de tip pătrunjel, mărar, leuștean, tarhon. 

- sosurile, se prepară din supă de carne degr esată şi se dreg cu o ingi de iaurt, lă- 
mâie verdețuri, cimbru sau dafin. 

- Cărnii i se dă gust cu cimbru şi puțin usturoi, iar salatelor cu lămâie, oțet şi chimen. 

- Folosind toate aceste condimente se poate reduce cu uşurinţă cantitatea obişnuită de 
sare ce se adaugă la mâncare. În acest fel puteţi consuma cantitatea dorită de lichide ex- 
cluzând însă băuturile îndulcite (suc, sirop, lichior, nectar, pepsi, etc) şi cele alcoolice. 

- Sunt total interzise: Zahărul, toate dulciurile concentrate, făinoasele şi depăşirea 
cantităților prescrise de pâine şi cartofi. 

- dintre fructe sunt interzise: fructele uscate, cele oleaginoase şi dintre cele ce se con- 
sumă proaspete: strugurii, prunele, cireşele pietroase, perele pergamute. 

- Felurile vor fi cât mai variate pentru ca regimul să poată fi ținut în timp. 

Se folosesc regimuri şi mai restrictive, cu 400 - 600 sau 800 calorii. De exemplu: 
regimul de 240 calorii permite 300 g brânză de vaci pe zi, regimul lactat 1 litru de lapte 
pe zi, aduce aproximativ 600 calorii, iar regimul de fructe, de exemplu 1 kg de mere adu- 
ce 400 calorii. În condiţii de spital, se poate folosi şi postul absolut. Bolnavul stă în re- 
paus la pat, şi primeşte 1500 - 2500 ml ceai îndulcit cu zaharină, cu suplimentarea vita- 
minelor pe cale parenterală (clinica de boli de nutriţie şi boli metabolice din Bucureşti). 
Un asemenea regim restrictiv nu este posibil decât timp foarte limitat. Alte variante de 
regimuri hipocalorice, au fost prezentate la capitolul noţiuni de alimentaţie şi dietetică, 
diete cu caracter mai general. Dintre acestea cităm: dieta hidrozaharată, regimul hipo- 
caloric, regimul hipolipidic, (hipocolesteronemiant), regimul vegetarian, regimul de cru- 
dități, lactoovo-vegetarian, cura de fructe etc. 

Cultura fizică, este un adjuvant preţios al regimului. Se practică cultura fizică medi- 
cală în centre specializate, dar mai accesibilă este cultura fizică liberă pe care o efec- 
tuează bolnavul însăși, singur. Eforturile fizice vor fi moderate, zilnice şi practicate toată 
viața. Nu se recomandă eforturi fizice mari, sporadice, care cresc apetitul şi setea. Se re- 
comandă mersul pe jos 60 - 90 de minute zilnic, cros, ciclism, înot, patinaj, turism, gim- 
nastică etc. 

Tratamentul balneo fizio-terapic este tot un factor adjuvant. Constă în proceduri termo- 
terapice (băi de aburi, băi de lumină), masaj, duş cu presiune, etc. 

Tratamentul medical nu acţionează în obezitate pe măsura aşteptărilor. Se folosesc 
medicamente pentru inhibarea apetitului crescut, pentru stimularea catabolismului şi diu- 
retice pentru eliminarea apei. Dintre anorexigene: Anapetolul, Silutinul şi Gastrofibranul 
care provoacă saţietate precoce. Silutinul se administrează un drajeu cu 30 minute 
înaintea celor trei mese, iar Gastrofibranul 4 - 5 tablete, când apare senzaţia de foame. 
Tratamentul durează maximum 1 - 2 luni. 


12.5. DENUTRIȚIA 


Definiţie. Prin denutriţie sau slăbire se înțelege pierderea în greutate, cu 10 - 15%. În 
funcție de gradul pierderii ponderale există mai multe gadeg de denutriție. Caşexia este 
cea mai severă formă. 

Etiopatogenie se deosebeşte: 

- denutriția primară, care apare prin lipsă de aport a principiilor alimentare (subali- 
mentație) şi 

- denutriția secundară, cauzată de incapacitatea temporară sau definitivă de a ingera 
sau utiliza principiile alimentare. În continuare prezentăm principalele cauze: 

- boli digestive: gastrectomia, colitele, cirozele hepatice, ulcerul etc. 

- boli neuroeridocrine: caşexia hipofizară, boala Basedow, boala Addison 

- boli infecțioase: dizenteria, febra tifoidă etc. 

- boli cronice: cancerul, tuberculoza pulmonară, unele anemii, boli de sistem, in- 
fecţii, etc. 

- abuz de toxice: alcoolism, tabagism. 

- arsuri, supuraţii cronice, albuminurie 

- anorexia psihică 

- denutriția iatrogenă prin prescrierea de regimuri neechilibrate, sumare, prin abu- 
zul consumării anumitor medicamente'etc. 


. 

Precizăm că există două tipuri de slăbire: slabul stenic care este o stare fiziologică şi 
slabul astenic care este o boală '(denutriţie). Slabul stenic este slab constituţional. El îşi 
păstrează vigoarea şi forța de muncă, consumă o rație calorică normală sau chiar exa- 
gerată. ' i 

Simptomatologia este bogată şi depinde de gradul de nutriţie. 

- Slăbirea este semnul principal. Edemul carențial poate masca slăbirea. 

- Astenia este obişnuită şi se însoţeşte de scăderea rezistenței la efort şi frig (frilozi- 
tatea). 

- Apar frecvent ptoze viscerale, pielea este uscată, părul rar, facisul cu obraji emaciați, 
buzele subțiri, ochii înfundaţi, faţa pigmentată, limba depapilată. 

- De asemenea apar semne diferite: puls rar, hipotensiune, polakiurie şi poliurie, edeme 
deplasabile cu poziția corpului, amenoree, scăderea potenţei sexuale la bărbaţi, modificări 
osoase mai ales la nivelul coloanei vertebrale datorită osteoporozei şi osteomalaciei. Uneori 
pot apare manifestări neurologice ca polinevrite, abolirea reflexelor insomnie, indiferență, 
facies imobil. 

- Semne de avitaminoză B, (Glosită cu limba roşie depapilată, Cheilită angulară) şi 
uneori semne de pelagră (diaree, astenie, pigmentare, eritem). 

- Semne biologice: hipoproteinemie, anemie, hipoglicemie, hipoclorhidrie, hipocoles- 
terolemie, scăderea calciului şi fosforului şi scăderea metabolismului bazal. 

__ Evoluție. Cu timpul creşte receptivitatea față de multe boli, apar frecvent complicaţii 
infecțioase (gripă, pneumonie, tuberculoză pulmonară), cicatrizarea plăgilor diminuă prin 
scăderea anticorpilor şi activitatea deficitară a leucocitelor. 

Tratament 

- Igiena bolnavului trebuie realizată cu multă grijă. 

- Regimul va urmări pozitivarea bilanţului caloric, crescând aportul şi limitând pier- 
derile. Regimul va fi hipercaloric, hiperproteic, hipolipidic relativ şi normoglucidic. Se 
va prescrie o dietă echilibrată, bogată în proteine (lapte, carne, brânză, ouă), cu evitarea 
la început a grăsimilor care dau saţietate şi a dulciurilor concentrate. Regimul va fi lărgit 
progresiv, în etape, administrându-se preparate puţin voluminoase, uşor acidulate şi reci. 
Proteinele vor fi crescute progresiv până la 2 g/kg corp/zi, iar rația calorică până la 50 
calorii/kg corp/zi. Reducerea sării grăbeşte mobilizarea edemelor. Laptele nefiind bine 
tolerat, se administrează zaharat, acidifiat, răcit şi aromatizat. Mesele vor fi fracționate şi 
frecvente (6/zi). În cazuri speciale, se va recurge la alimentaţia prin sondă, urmată de 
alimentaţia lichidă. 

Medicația. Se administrează Rezerpină (0,50 - 0,75 mg) dar este rău suportată, insu- 
lină în doze mici, izoniazida (300 mg/zi), cortizon (5 - 10 mg prednison/zi), medicaţia 
anabolizantă (Androstenolon, Decanofort, Madiol etc) şi vitamine (Vitamina C şi Com- 
plex B). Un progres important îl reprezintă antagoniştii histaminei şi serotoninei (Peritol, 
Periactil), 3 - 4 comprimate de 4 mg/zi. Nici un tratament nu este eficace fără îndepăr- 
tarea sau tratamentul cauzei care a determinat denutriția. 


12.6. HIPERLIPIDEMIILE (Hiperlipoproteinemiile) 


Definiţie. Hiperlipoproteinemiile sunt boli caracterizate prin creşterea concentraţiei 
plasmatice a colesterolului sau trigliceridelor. Ele realizează tablouri clinice de hiperco- 
lesterolemie, hipertrigliceridemie, sau asocierea lor. 

Pentru înțelegerea acestor boli este necesară clarificarea noţiunii de lipoproteine. 
Lipoproteinele sunt molecule mari de lipide cuplate cu proteine (apoproteina). Reprezintă 

. forma circulantă a lipidelor. Se cunosc patru forme majore de lipoproteine: chilomicroni, 
lipoproteine cu densitate joasă (L.D.L), lipoproteine cu densitate foarte joasă (V.L.D.L) 
şi lipoproteine cu densitate înaltă. Hiperlipoproteinemiile reprezintă o anomalie biochi- 
mică, caracterizată prin creşterea plasmatică a uneia sau a două clase majore de lipopro- 
teine. În geneza lor joacă rol factorii genetici sau câştigaţi. Frecvența lor în țările avansate 
- economic este de 14,9% din populaţie. Există o legătură strânsă între aceste boli şi dife- 
ritele boli degenerative, în special ateroscleroza. Combaterea lor prin diete este posibilă. 

După O.M.S., se deosebesc mai multe tipuri de hiperlipoproteinemii: 

- tipul I, chilomicronemia bazală, 

- tipul Ha, hiper L.D.L. (în continuare vom folosi abreviaţiunile) 

- tipul Ilb, hiper L.D.L. + hiper V.L.D.L. 

- tipul III, cu creşterea L.D.L. 

- tipul IV, hiper V.L.D.L. 

- tipul V, chilomicronemia bazală + hiper VEDL: 

Aceste tipuri nu reprezintă o boală ci numai notarea modificărilor lipoproteinelor. 
Importanţa lor a crescut în ultimii ani, datorită creşterii frecvenţei, rolului aterogen de- 
monstrat şi asocierii cu obezitatea, diabetul zaharat, pancreatita acută, hiperuricemiile, 
guta, litiaza biliară şi artropatiile. În geneza lipoproteinelor joacă rol unele enzime dintre 
care cea mai importantă este lipoproteinlipaza. Aceasta esterifică monogliceridele cu 
acizi graşi cu lanţ lung, formând trigliceridele şi esterifică colesterolul. 

Forme clinice. 

Hiperlipoproteinemia familială tip I. Este o boală foarte rară (o anomalie genetică). 
S-au izolat trei forme clinice: cu deficit de lipoproteinlipază, cu deficit de apoproteină şi 
forma combinată. Clinic tabloul se conturează din primii ani ai copilăriei, cu dureri abdo- 
minale, crize de pancreatită acută cu amilazemie normală, xantoame eruptive, hepatos- 
plenomegalie, dispnee şi demență. Biochimic trigliceridele ating valori foarte mari, iar 
lipoproteinlipaza şi apoproteina valori scăzute. Trigliceridele pot să scadă apreciabil prin 
dietă cu lipide de numai 20 g/zi. 

Hipercolesterolemia familială. Este o formă a hiperlipoproteinemici familiale tip lHa, cu 
creşterea L.D.L. plasmatică, transmisă genetic şi care duce la apariţia precoce şi severă a 
aterosclerozei. Clinic apar depuneri de colesterol sub formă de xantoame tendinoase (tendo- 
nul ahilian şi membrul superior), xantoame tuberoase la cot, xantoame sub periostale la ge- 
nunchi, xantelasma şi arc cornean. Ateroscleroza şi complicațiile sale (moartea subită, 
infarctul miocardic şi cardiopatia ischemică), apar între 5 şi 20 de ani. Uneori pot apărea su- 
fluri de stenoză aortică şi alteori insuficiență cardiacă, poliartrită şi tenosinovită. Biochimic, 
colesterolemia este enormă, aproape de şase ori mai mare ca la normal. (> 650 mg%). 

Hiperlipoproteinemia familială tip III. Este o boală rară transmisă genetic. Apare la . 
adulţi, în special la femei în menopauză, cu xantoame primare (palme galbene), şi xan- 
toame tubo eruptive. Obezitatea şi ateroscleroza sunt aproape întotdeauna prezente. Bio- 
chimic, se constată hipercolesterolemie şi hipertrigliceridemie, care variază în funcție de 
dieta hiperglucidică şi hiperlipidică. Certitudinea diagnosticului o dă deficitul de apo- 
proteină E, şi de creşterea apoproteinei E. 

Hipertrigliceridemia endogenă familială (tip IV - V). Este frecventă şi apare în jurul 
vârstei de 30 de ani. Clinic apar xantoame eruptive pe fese şi antebraţe. Când valorile tri- 
gliceridelor sunt foarte ridicate, apar crize de pancreatită acută. Obezitatea apare când 
hiperlipoproteinemia este de tip V. Bolnavii consumă excesiv alimente, în special glu- 
cide. Mai târziu apare ateroscleroza cu complicațiile sale, diabetul zaharat şi litiaza 
biliară. În tipul V, cauzele pot fi hipotiroidia, diabetul decompensat, terapia cu anticon- , 

cepţionale, alcoolul şi corticoterapia. Biochimic, trigliceridele sunt mult crescute. Analiza 
lipoproteinelor precizează tipul. 

Hiperlipoproteinemia familială, tip V. Apare fie ca o variantă a formei precedente, fie 
ca o formă independentă. De obicei apare la vârsta de 30 - 40 de ani, cu prezenţa sindro- 
mului chilomicronemic, asociat cu o neuropatie senzitivă şi cu obezitate. Lipoproteinli- 
paza este prezentă în toate cazurile de tip V. 


+k 
à x 

Unele tipuri de Hiperlipoproteinemie, sunt secundare diabetului zaharat (tipul I, II şi 
V). Acestea apar în diabetul insulino dependent decompensat, cu sau. fără cetoacidoză şi 
sunt reversibile după echilibrarea diabetului. În celelalte cazuri este numai o asociere 
între diabet şi hiperlipoproteinemie. Nu există hiperlipoproteinemii secundare obezității. 
Totuşi la aproape 40% dintre bolnavii cu diabet şi aproape 30% dintre cei cu obezitate, se 
întâlneşte şi o formă de hiperlipoproteinemie. 

Legăturile cu ateroscleroza şi rolul lor ca factor de risc vascular este sigur. Unele 
studii arată chiar proprietatea predictivă, deci de a presupune apariţia unor localizări 
aterosclerotice (cerebrală, cardiacă, periferică), în unele hiperlipoproteinemii. Nu există o 
certitudine totuşi, deoarece hiperlipoproteinemia este frecvent asociată şi cu alți factori de 
risc vascular, iar în geneza aterosclerozei joacă rol şi alți factori (agregarea plachetelor cu 
trombogeneză, hipertensiunea arterială etc). 

Tratamentul hipeslipoproteinemiilor, foloseşte măsuri dietetice, cultura fizică medicală, 
medicaţia hipolipidemiantă şi uneori terapia chirurgicală. Prezentăm în continuare regimul 
elaborat de clinica de boli metabolice şi de nutriţie (I. Mincu), pentru tipurile I şi V. 


Regimul de tipul I de dislipemie 
(Hiperlipemia sensibilă la lipide şi Hiperchilomicronemii) 


Scopul prescrierii: - Scăderea lipidelor sanghine. 
- Prevenirea apariţiei complicaţiilor. 
Caracteristicile dietei: - NORMO sau HIPOCALORIC (în obezitate) 
- NORMOPROTIDIC 
- NORMOGLUCIDIC!) 
- HIPOLIPIDIC?) 
- BOGAT ÎN VITAMINA A. 


Lapte şi derivate: - Lapte degresat, iaurt degresat, brânză de vaci slabă. 

Carne şi peşte: - Carne slabă de vacă, vițel, iepure, căprioară, peşte slab: şa- 
lău, lin lipen, lostriţă, biban, ş.a. (se pregătesc fierte în apă, 
înăbuşite, la grătar, rasol). 

INTERZISE: * - Cărnurile grase, de orice fel, mezelurile, viscerele, afumă- 

turile, conservele, peştele gras. 


l> : Eag : iza Pr i 
In cazul regimului hipocaloric (obezitate) se va limita aportul de glucide. 


? Cantitativ poate fi normolipidic în cazul folosirii trigliceridelor cu lanț mediu din punct de vedere cantitativ 


dacă sunt tolerate (eventual la copii). i 

Ouă: - Se permite albuşul preparat sub diverse forme: fiert, spume, 
sufleuri, bezele, zdrențe la supă. Se poate permite 1-2 găl- 
benuşuri pe săptămână, înlocuind carnea în cantitate echi- 
valentă d.p.v. al conţinutului în lipide. 

Pâine: - Se preferă cea intermediară sau integrară (200-250 p/zi) 

rece, veche de o zi, pâine de secară, covrigi cu sare. 


Făinoase: 

PERMISE - Grişul, fulgi de ovăz, orezul, făina pentru legarea sosurilor. 
INTERZISE: - Porumbul, meiul, pastele făinoase, preparate cu ou. 
Legume: i 

PERMISE - Cartofii (fierți, piureuri) morcovii, spanacul, lobodă, lăp- 


tucile, castravetii, roşiile, ardeii, fasolea verde, mazărea 
verde, vinetele, conopida, varza acră, (se vor prepara ca sa- 
late, piureuri, fierte a la grec). 

INTERZISE: - Fasolea uscată, mazărea uscată, lintea, varza de Bruxelles, te- 
lina, ridichiile, ciupercile, guliile (care produc meteorism). 


Fructe: 

PERMISE * : - Toate (exceptând pe cele interzise) ca sucuri proaspete, sa- 
late, coapte, piureuri, compoturi. 

INTERZISE: - Smochinele, curmalele, nucile, alunele, arahidele. 

Dulciuri: 

PERMISE -, Budinci (fără smântână), tarte cu fructe, bezele, spume de 
albuş, mereng, orez cu lapte degresat, gelatine cu brânză de 
vaci slabă, sau cu fructe, spumă de griş, creme de amidon 
fără ou. 

INTERZISE: l - Toate preparatele cu ou, cremele, îngheţatele, feuilletage- ` 


uri, prăjiturile cu nuci, migdale, alune. (Nuga, Marzipan), 
ciocolata, dulciurile, prăjiturile preparate cu grăsime. 
Grăsimi: - Max. 1-2 lingurițe ca: uleiuri vegetale în completarea rației 
de lipide permisă (la salate crude). 
- În cazul utilizării trigliceridelor cu lanţ mediu se poate uti- 
liza o cantitate mai mare dacă bolnavul le suportă. 


INTERZISE: - Toate grăsimile animale şi cele modificate prin încălzire. 

Băuturi: 

PERMISE - Apele minerale, ceaiurile, de fructe şi legume (cele permi- 

se) mustul. 

INTERZISE: - Băuturile alcoolice sub orice formă; ceaiul de mentă. 

Sodiu: - Permis în cantitate normală (dacă nu sunt alte contraindi- 
A caii). 

Vitamine: - Din fructe şi legume. Se va asigura aportul de vitamina A 


din morcovi, creson, spanac, caise, zmeură, afine, şi even- 
tual se va completa parenteral. 

Condimente: - Permise: aromatele: mărar, pătrunjel, tarhon, leuştean, dafin, 
cimbru, nucşoară, piper, boia, muştar, oţet, vanilie, scorţi- 
şoară, chimen, ceapă etc. 

Supe: 

PERMISE: - Bulionul degresat de carne sau peşte slab la care se poate, 
adăuga puţin orez bine fiert, supele creme de. legume, supe 
limpezi de legume, borşul de perişoare. 


. INTERZISE: 


Sosuri: 
PERMISE: 


INTERZISE: 


Orar mese: 

- Supele cu rântaş, supele de carne grasă, sau de peşte gras, 
toate supele sau ciorbele ce conţin adausuri prăjite, con- 
servele de supe. 


- Nnumai cele preparate dietetic, fără grăsime (se pot lega cu 
puţină făină). 

- Toate sosurile preparate cu rântaş, grăsime de orice fel, ma- 
ionezele, şofranul etc. 

- 5-6 pe zi (carnea şi legumele vor fi repartizate la cel puţin 2 
mese, iar pâiea se va repartiza la toate mesele). 


Regimul în tipul IV de dislipidemie 


(hipertrigliceridemia endogenă. Lipemia indusă prin HC - Ahrens) 


Scopul prescrierii: 


Caracteristicile dietei 


Lapte şi derivate: 


Carne şi peşte: 


Ouă: 
Pâine: 
Făinoase: 


Legume: 
PERMISE 


INTERZISE: 


Fructe: 
PERMISE 


INTERZISE: 


Dulciuri: 
PERMISE: 


INTERZISE: 


- Scăderea lipidelor sanghine. 

- Prevenirea apariţiei complicaţiilor. 

- NORMO sau HIPOCALORIC (în obezitate) 
- NORMOPROTIDIC 

- NORMOLIPIDIC 

- HIPOGLUCIDIC 


- Permise: laptele sub diverse forme (proaspăt, iaurt, bătut), 
brânzeturi (de vaci, telemea, caş, ş.a). 

- Permise carnea de vacă, vițel, pasăre, vânat. Peştele de di- 

verse specii (preparate fierte, înăbușite, fripte, rasol etc). 

Permise proaspete, fierte, sau în preparate dietetice, în di- 

verse preparate. 

Se va da în cantitate limitată (în funcţie de cantitatea de 

glucide permise) intermediară, veche de o zi. 

Înterzise (eventual se vor da în completarea raţiei de glu- 

cide permise, dar limitat). 


Cele cu 5% glucide: conopida, sparanghelul, lăptucile, spa- 
nacul, păpădia, ştevia, andivele, ardeii graşi, vinetele, dovle- 
ceii, bamele, castraveţii, fasolea verde, roşiile. 

Cele cu conţinut glucidic ridicat: morcovi, cartofi, ceapa, 
prazul, sfecla, ţelina, varza de Bruxelles, leguminoasele us- 
cate, hreanul etc. Vor fi permise numai în cantitate limitată, 
în completarea raţiei de glucide admisă). 


În cantitate limitată în funcţie de cantitatea totală de gluci- 

de: pepenele verde, coacăzele, portocalele, grepfruit-urile, 

mandarinele, lămâile, afinele, merele, cireşele timpurii. 

- Strugurii, prunele, bananele, curmalele, smochinele, perele 
pergamute etc. 


- Cele preparate cu ou, fructele permise (spume, gelatine, 
bezele, înghețată ş.a) preparate fără zahăr (cu zaharină). 

- Toate dulciurile concentrate sub orice formă, dulceţurile, 
prăjiturile, torturile etc. 

Băuturi: 
PERMISE: - Apele minerale, ceaiuri (cu zaharină) sucuri de fructe şi le- 
gumele permise, lapte. 
INTERZISE: - Alcoolul sub orice formă. 
Sodiu: - Normal (dacă nu sunt alte contraindicaţii). 
Condimente: 
PERMISE - Aromatele: mărar, pătrunjel, leuştean, tarhon, dafin, cim- 
bru, chimen, piper ş.a 
INTERZISE: - Usturoiul, ceapa, hreanul, telina. 
Vitamine: - Din alimentele permise: 
„Supe: - Bulion de carne, de peşte, supe de legume, permise, ciorbe 
de diferite legume permise, borş cu perişoare prepar ate die- 
tetic - (ca în diabet) etc. 
Sosuri: - Numai cele preparate dietetic (fără făină) şi fără grăsime pră- 
jită sau ceapă prăjită. 
Orar mese: - 5-6 pe zi. 


Indicaţii speciale: 

* Când este necesară reducerea aportului caloric al raţiei, se va limita cantitatea de 
lipide. 

** În general se preferă glucidele cu moleculă mare (amidon) celor din dulciurile 
concentrate (dar în limita toleranţei la H.C.). 


Aceste două regimuri au fost elaborate de clinica de boli de nutriţie şi metabolism de 
la spitalul Prof. Dr. N. Paulescu. 

Cultura fizică poate fi medicală sau liberă şi în linii mari se aseamănă celei descrise la 
obezitate. 

Tratamentul medicamentos este relativ bogat. Dintre substanţele cele mai utilizate unele 
sunt neresorbabile iar altele sunt resorbabile. Dintre substanțele neresorbabile: Colestira- 
mina, în doze de 12 - 32 g/zi, care este o rezină schimbătoare de anioni, şi fixează în intes- 
tinu! subţire acizii biliari, influențând în special hipercolesterolemia primară şi Betasitos- 
terina (6 - 32 g/zi). Dintre substanţele resorbabile se foloseşte acidul nicotinic, betapiridil- 
carbinolul, Clofibratul şi derivații săi (bezafibrat, etofibrat, etofilin clofibrat). 


12.7. HIPERURICEMIILE 


Prin Hiperuricemie se înțelege creşterea valorilor acidului uric în sânge, peste 70 mg . 
la litru la bărbaţi şi 60 mg la femei. Creşterea valorilor uricemiei, constituie un factor de 
risc pentru gută, litiaza renală, nefropatia interstițială etc. Homeostazia uraților plasmatici 
este menţinută de balanța dintre aport (intrări) şi excreţie (ieşiri). Acidul uric este produ- 
sul de eliminare care rezultă din metabolismul nucleoproteinelor (purinelor). Aportul 
rezultă din ingestia de purine, din catabolismul nucleoproteinelor celulare şi din trans- 
formarea directă în acid uric, a unei părți a purinelor sintetizate de organism plecând de 
la substanţele de care dispune (glicocol, glutamină, acid aspartic). 

Eliminările de acid uric, se realizează prin degradare intestinală şi eliminare prin 
rinichi. Acidul uric se găseşte liber în plasmă. Când ajunge la o limită de concentrare, 
precipită. Precipitarea în țesuturi, care provoacă totii gutoşi, poate fi redizolvată. Aceasta 
însemnează că tofii gutoşi pot fi influențați prin tratament. În raport cu mecanismele care 
determină hiperuricemia, aceasta poate fi primară (idiopatică) sau secundară. 

Hiperuricemiile primare, apar la 3% dintre adulţii bărbaţi (la femei mai puţin). În nu- 
meroase cazuri există un factor genetic. Se datoresc: 

- excesului de aport (nucleoproteinele aduse cu alimentele, substanțe uricogene ca 
alcoolul şi lipidele, catabolismul acizilor nucleici în țesuturi). 

- exagerarea procesului sintezei "de novo" a purinelor. 

- eliminarea renală şi intestinală insuficientă a acidului uric. 

- distrugerea insuficientă a acidului uric în organism. 

Hiperuricemii secundare, apar în: 

- supraalimentaţia proteică în special purinică. 

- boli renale ca insuficiența renală cronică, boala polichistică renală, pielonefrita cro- 
nică etc. Srei 

- catabolismul exagerat al nucleoproteinelor celulare, care apare în poliglobulii, ane- 
mii hemolitice, sindroame mieloproliferative, mielom, leucoza mieloidă, neoplazii etc., 
cu hiperproducție de acid uric endogen. 

- hiperuricemia medicamentoasă: după administrarea de diuretice (salidiuretice, 
diuretice mercuriane, acetazolamidă), după administrare de salicilat de sodiu sau aspirină. 

- în anumite boli ca diabetul cu cetoacidoză, inaniție, obezitate. 


12.7.1. GUTA 


12.7.1.1 Definiţie 


Este o boală metabolică caracterizată biochimic prin hiperuricemie, iar clinic prin 
manifestări articulare acute sau cronice şi prin leziuni viscerale, în special renale. 

Numită în trecut podagră, este cea mai cunoscută manifestare a hiperuricemiei. Este o 
tulburare complexă a metabolismului proteic, asociată cu alterarea metabolismului lipidice 
şi glucidic. 

Eliopatogenie. Incidenţa gutei este variabilă (0,2 - 0,3 până la 2 - 5% din totalul 
artropatiilor reumatice). Sexul masculin este de obicei afectat, începând de la 30 - 40 de 
ani. La femei apare de obicei la menopauză, sub forma cronică. Se pare că abuzurile ali- 
mentare, sedentarismul sunt factori care pot fi puşi în discuție. În trecut se întâlnea 
frecvent în rândul claselor avute. Astăzi se întâlneşte de obicei în straturile profesionale 
în legătură directă cu supraalimentația hiperproteică. Se insistă tot mai mult asupra 
eredității, factorii genetici fiind accentuati de condiţiile de mediu şi alimentaţie. 

Profilul subiectului cu risc de gută ar fi: fiecare al doilea subiect este supraponderal; 
70 - 100% din subiect au o nefropatie uratică, când apare primul acces de gută; la 60 - 
80% din cazuri apare hipertensiunea arterială; un procent similar prezintă tulburări ale 
metabolismului lipidic; circa 60% dintre gutoşi au o tulburare de tip diabetic (Seiler). 

Anatomie patologică. Leziunea caracteristică constă în formarea unor noduli de mărime 
variată (de la dimensiunea unei alune la cea a unei caise), localizat la nivelul articulaţiilor 
sau periarticular (la degete), ori la pavilionul urechii, numiţi toffi gutoşi. Tofful gutos con- 
ține acid uric, calciu şi colesterol. Leziunile duc la distrucţii osoase cu formarea de geode. 


12.7.1.2. Simptomatologie. 


Se deosebeşte guta articulară şi guta abarticulară. 


12.7.1.2.1. Guta articulară este forma clasică, obişnuită. Cuprinde patru etape în evoluţia 
sa: 

- Preguta adică predispoziția la gută, clinica asimptomatică, egală cu hiperuricemia 
familială. 

- Accesul acut de gută. Apare de obicei la 50 de ani la bărbaţi şi 60 de ani la femei. Se 
delimitează factori favorizanţi şi factori declanşatori. 

- Factorii favorizanți sunt: profesiunile expuse la abuz alimentar, deci la consum cres- 
cut de purine (bucătari, ospătari, mezelari, măcelari), microtraumatisme repetate, abuz de 
alcool sau băuturi acidulate cu acid carbonic, efortul fizic şi şederea îndelungată la pat, 
expunerea la frig şi umiditate, reacții alergice, infecţii acute, intervenții chirurg gicale, sur- 
menaj fizic şi intelectual, cure termale, roentgenterapie, eliminare urinară scăzută de acid 
uric. 

- factorii declanşatori sunt: fie creşterea bruscă a uricemiei peste 6,4 mg%, fie elibe- 
rarea în articulații de cristale din tofii cartilaginoşi sau sinovial, care determină o reacție 
inflamatorie acută. 

- prodroamele, apar la 65% dintre bolnavi. Acestea sunt: iritabilitate, astenie, insom- 
nie, cefalee, constipaţie, anxietate, dureri gastrice, anorexie, colici ureterale, disurie, 
poliurie, frisoane, febră. Hiperuricemia poate lipsi în timpul accesului. 

- localizarea accesului acut este 70% din cazuri monoarticulară. Cu timpul accesele se 
înmulţesc şi prind şi alte articulaţii. Clinic accesul acut începe brusc, de obicei în plină 
noapte, rareori spre dimineață, sau după cum se spune la "cântatul cocoşilor”. Durerea 
este violentă, insuportabilă, localizată articular în 80% din cazuri la articulaţia metatar- 
sofalangiană a degetului mare, halucele. Local se constată tumefacție rapidă, turgescenta 
venelor, tegumente calde şi foarte dureroase la cea mai mică mişcare sau la atingere, 
coloraţie roşio-violacee. Dintre manifestările generale apar: febră, frisoane, tahicardie, 
cefalee, greață, vărsături, uneori flebită în jurul articulației. Durerile se reduce în timpul 
zilei şi după 5 - 10 zile, criza dispare uneori fără tratament. 

Cu timpul crizele devin mai frecvente, mai prelungite, mai puţin dureroase. Adeseori 
prind şi alte articulaţii. Se descrie o formă supraacută, o formă atenuată şi mai rar forme 
poliarticulare. 

- Perioadele dintre atacuri sunt asimptomatice, deşi boala progresează 

- Stadiul cronic, astăzi mai puţin întâlnit, se caracterizează prin accese frecvente la 
intervale tot mai scurte, prin prezenţa toffilor gutoşi la nivelul articulaţiilor şi prin apa- 
riția artropatiilor uratice. Artropatiile apar la picior, gleznă, genunchi, mână, cot, pumn. 
Depunerea de uraţi provoacă leziuni degenerative, cu apariţia de artroze secundare, cu 
deformări şi: anchiloze fibroase, cu tumefieri şi dureri permanente sau exacerbate de 
mişcări. Bolnavul poate deveni un adevărat invalid. Tofii gutoşi, se datoresc depunerii de 
acid uric în țesutul mezenchimal, atât în părțile moi cât şi pe oase. Se dezvoltă pe 
nesimţite, şi apar în 50% din cazurile de gută. Uneori preced cu 1 - 2 ani primul atac. 
Tofii sunt granuloame nodulare şi se datoresc precipitării cristalelor de uraţi, au dimensi- 
uni variabile, de la o gămălie de ac până la un ou de găină. Sunt moi sau pistone şi 
uneori se inflamează sau se ulcerează. 


12.7.1.2.2. Formele abarticulare apar sub forma afectării tendinoase, ale aponevrozelor 
palmare şi plantare, uneori ca localizări musculare (mialgii difuze care cedează la trata- 
mentul cu uricozurice). Alteori sub formă de localizări hipodermice, flebite, nevralgii, 
arteriopatii etc. Teoretic orice țesut poate fi impregnat cu acid uric. 


12.7.1.3. Complicaţii 


- Litiaza urică, apare în 25% din cazuri. Poate să apară şi în formele abarticulare şi 
uneori chiar în cazurile cu valori normale ale uricemiei. Factorii esenţial este ph-ul urinar 
acid, care cedează greu la alcalinizarea urinei. Riscul major este infecția urinară mult mai 
frecventă decât la alte forme de calculoză renală. 


BOLILE DE NUTRIȚIE 597 


- Nefropatia interstițială gutoasă, apare la circa 20% dintre bolnavi. Poate apărea şi în 
cazuri de simple hiperuricemii şi poate surveni chiar în afara litiazei urice. Afectarea re- 
nală se manifestă prin proteinurie, leucociturie şi uneori hematurie microscopică. Se aso- 
ciază adesea cu hipertensiunea arterială. Uneori evoluează către insuficiența renală. 


12.7.1.4. Tratament 


1. Tratamentul accesului gutos se face cu: 

- Colchicina (folosită de peste 2000 de ani), administrată în comprimate de 1 mg, por- 
nind de la 4 mg în prima zi, 3 mg a doua zi, 2 mg a treia zi etc. Dozele se scad în raport 
cu evoluţia şi se administrează de obicei două săptămâni, uneori mergând cu doze mici 
de 1-2 mg/zi până la 6 luni. Accesul acut dispare î în mod obişnuit în 4 - 8 zile. Se poate 
administra şi i.v. : 

- Fenilbutazona şi derivatul său Oxifenilbutazona dau rezultate superioare. Se admi- 
nistrează 0,5 - 1 g/zi, 5 - 6 zile, oral sau i.m. Efectele secundare sunt mai reduse ca cele 
care apar după Colchicină. 

- În atacurile severe, se administrează 40 - 50 u:i. A.C.T.H., la 12 ore i.m. sau Predni- 
son 20 - 40 mg în 24 de ore. 

- Agenţii uricozurici (Probenecid şi Sulfinpirazona), sau inhibitorii xantinoxidazei 
(Allopurinol), sunt mai indicaţi în formele cronice sau între crize. 

- Se completează tratamentul cu repaus .la pat, regim lacto-fructø-yegetarian, 
hipocaloric şi bogat în lichide. 

2. Tratamentul hiperuricemiilor şi al gutei între crize. 

- Regimul va fi hipocaloric, hipolipidic şi cu restricţie calorică globală. Normalizarea 
greutăţii scade până la 2 mg% hiperuricemia. Se interzic viscerele. Se interzic de aseme- 
nea alimentele excitante, alcoolul, condimentele, cafeaua şi ceaiul şi în general alimentele 
bogate în purine (ficat, creier, icre, rinichi, extracte de carne, sardele, mezeluri). Sunt per- 
mise zilnic până la 200 mg de purine. Se vor evita glucidele, grăsimile şi proteinele în 
exces. Se recomandă ingestia de 2 - 3 litri lichide în 24 de ore. 

- Medicația. Colchicina este mai puţin indicată (1 mg Colchicină timp mai * sade 
lungat). 

- Uricozuricele, ca Probenecidul (Benemid), Sulfinpirazona (Anturan), şi derivații de 
benzofuran: Benziodarona, Benzarona (Amplivix, Fragivix), Benzbromarona, pot fi utile. 
Uricozuricele scad glicemia prin creşterea eliminării urinare de acid uric. l | 

- Uricostaticele, dau rezultate superioare. Dintre acestea se folosesc: Acidul orotic, 
care blochează acidul uric; inhibitorii xantinoxidazei, care se administrează în doze de 
100 mg zilnic (uneori 400 mg), sub formă de Allopurinol, (Zyloric sau Milurit) şi 
Tiopurinol. 

- Uratoxidaza, este cel mai puternic uricostatic, scăzând cel mai mult uricemia. 

- Ca medicaţie adjuvantă, se administrează Fenilbiitazonă (6 - 8 zile, 300 - 800 mg/zi), 
Indometacin, Brufen, Prednison, deci medicaţia antiinflamatoare. 


13. BOLILE PRIN CARENȚE VITAMINICE 


13.1. VITAMINELE 


Vitaminele (lat, vita = viaţă şi amină = acid aminat) sunt substanțe organice com- 
plexe, indispensabile creşterii şi întreţinerii organismului animal. 

Organismul uman, neputându-le sintetiza (decât cu rare excepții), îşi asigură nece- 
sarul din alimentaţie. 

Vitaminele au rol de biocatalizatori într-o mulţime de procese metabolice, grăbind sau 
făcând posibile o serie de reacții chimice. 

De asemenea, ele mai constituie, direct sau indirect, enzime ale multor sisteme enzi- 
matice importante. 

Nefiind cunoscute la început ca structură chimică, ele s-au notat alfabetic, aceste de- 
numiri fiind păstrate şi astăzi, când, deşi cunoscute, s-a menținut totuşi vechea clasificare, 
„care grupează vitaminele după solubilitatea lor în: 

liposolubile (solubile în grăsimi); 

hidrosolubile (solubile în apă). 

Din grupul vitaminelor liposolubile fac parte vitaminele A, E, K, D, iar din cele 
hidrosolubile: B}, B2, Be, Bp, C, PP, P. 

Insuficiența sau lipsa vitaminelor din alimentatie dă naştere la o serie de tulburări ce 
constituie bolile. De obicei aceste stări survin în urma unui regim pluricarențiat, în care 
una dintre vitamine este dominant mai deficitară. 

De exemplu, în alimentaţia exclusivă cu porumb care dă pelagră, pe lângă vitamina 
PP - factor răspunzător al bolii - mai lipsesc vitaminele B2, C, D, mineralele Fe, Ca şi 
acizii aminaţi, lizina şi triptofanul. Reţinem deci că starea de subnutriție conferă carențe 
conjugate de vitamine, proteine şi minerale. De aceea este suficient, uncori, ca numai un 
regim alimentar complet (carne, ouă, lapte, vegetale) să înlăture avitaminoza respectivă. 


13.1.1. VITAMINA A (axerofto!) 


Se mai numeşte vitamina antixeroftalmică, sau axeroftol, sau vitamina creşterii. 

Origine: are dublă origine, găsindu-se în ambele regnuri, şi animal şi vegetal; astfel o 
găsim în untura de peşte, lapte, unt, gălbenuşul de ou, rinichi şi îndeosebi ficat, dar şi în 
morcovi (carote), roşii, spanac, ardei, varză, sfeclă roşie, pătrunjel, caise, dovleac etc. Cu 
cât alimentele vegetale sunt mai viu colorate, cu atât sunt mai bogate în vitamina A. 

Constituţia chimică: vitamina A este un alcool nesaturat, care se formează din ß- 
caroten sau provitamina A, sub acțiunea fermentului carotinază. 

Funcţii şi proprietăţi: este rezistentă la acțiunea căldurii, dar nu rezistă la lumină, 
ultraviolete şi oxigen. 

Roluri: asupra creşterii organismului; asupra văzului; antiinfecțios; este vitamina te- 
gumentului şi a mucoaselor (afecţiuni digestive, respiratorii etc.). l i 


BOLILE PRIN CARENȚE VITAMINICE 599 
13.1.1.1. AVITAMINOZA (HIPOVITAMINOZA) A 


Carența vitaminei A dă naştere unor stări patologice importante denumite hipo- sau 
avitaminoze A. 

Etiopatogenie: un aport alimentar sărac în vitamina A, ca şi suferinţele hepato- 
pancreatice şi intestinele pot duce la fenomene de carență. 

Semne: 

a) Oculare - hemeralopia, scăderea desi vizuale. 

- Xeroftalmia: inflamaţia corneei şi a pleoapelor, care poate duce la orbire, de unde şi 
denumirea de vitamina antixeroftalmică (xeros = uscat: ophtalmas = ochi). 

- Reratomalacia: distrugerea corneei la sugari, ce ar duce la orbire. 

b) Cutanate şi mucoase -xerodermia (uscarea pielii) şi keratinizarea pielii, colorarea 
pielii în regiunile palmară şi plantară în galben-canar; modificări ale fanerelor (păr fri- 
abil, unghii cu striaţii etc.). 

__€) Digestive - inapetenţă şi diaree. 

Tratament şi profilaxie: tulburările de mai sus sunt reversibile, afară de cazul lezi- 
unilor grave de cornee. ' 

Se vor da alimente cu conţinut bogat în vitamina A şi preparate de vitamina A (draje- 
uri, picături sau injecții intramusculare 50 000 - 100 000 u.i.). Când carenţa nu este exo- 
genă, se va trata afecțiunea hepatică sau pancreatică, care împiedică absorbţia intestinală 
a grăsimilor - şi deci şi a vitaminei A. În cazul unei supradozări (manifestată la bolnav 
prin anorexie, cefalee, artralgii etc.), se suspendă administrarea vitaminei A. 

Profilaxie. Cantitatea de vitamină A necesară în 24 de ore este de 5 000 - 8 000 u.i. 
Copii au nevoie de o cantitate mai mare, mai ales iarna. : 


13.1.2. VITAMINA D (calcifero!) 


Se mai numeşte şi calciferol sau vitamina antirahitică - dar în realitate este vorba de 
un grup de vitamine D (D,, D, D3, DA). 

Originea: este o vitamină de origine îndeosebi animală care se găseşte în untura de 
peşte, lapte, unt, gălbenuşul de ou, în drojdia de bere în cantități mari. Forma sub care se 
găseşte în natură, în ambele regnuri, este de provitamină. Provitaminele care sunt chimic 
steroli se transformă în vitamină D prin activare. Este singura vitamină, alături de By şi 
K, ce poate fi sintetizată de organism. Ergosterolul din piele, sub acţiunea razelor 
ultraviolete solare sau artificiale este transformat în vitamină D». De aceea, în sezonul de 
iarnă se recomandă profilactic copiilor mult soare şi vitamina D). Compoziţia chimică 
este cea a sterolilor. | 

Funcție: vitamina D are rol important în metabolismul calciului- şi al fosforului. 
Importanţa ei este considerabilă în procesul de osificare a întregului sistem osos, de unde 
rolul ei la copii în prevenirea rahitismului. 


13.1.2.1. CARENȚA DE VITAMINĂ D - RAHITISMUL 


Rahitismul este o boală care apare la copii. 

Eliopatogenic, este vorba de o lipsă a vitaminei D sau a calciului şi fosfori. Rahi- 
tismul este primitiv, când este vorba de un aport exogen insuficient, sau secundar, da- 
torită unor tulburări digestive cronice, care produc dereglări importante în metabolismul 
Ph şi Ca (hipofosfatemie şi hipocalcemie). Din această cauză calciul nu se va mai depune 
la nivelul oaselor, întârziindu-se deci osificarea; oasele vor rămâne mol. 

Simptomatologie: clinic sunt trei perioade î în evoluţia rahitismului, şi anume: 

a) Perioada primară, caracterizată prin tulburări digestive care apar la etatea de 1 - 
ani (diaree, vărsături, întârzierea apariţiei dinţilor). 

b) Perioada a doua este cea mai caracteristică, dar şi cea mai severă. Apar deformaţii 
osoase, fontanelele rămân deschise, capul este mare, cu oasele frontale mărite; apar mă- 
tăniile condro-costale, sternul "în carenă", iar coloana vertebrală poate prezenta deviații 
fie în sens posterior, numite cifoză, fie în sens lateral, numite scolioze. Alteori aceste 
deviații se realizează împreună, antrenând şi toracele, care devine asimetric, constituind 
toracele cifo-scoliotic. Tulburările digestive pot persista, abdomenul este mare lăţit, "ba- 
tracian", cu hepato-splenomegalie. Copilul nu se poate dezvolta. Aceste deformări osoa- 
se, în cazul în care sa-u constituit, rămân definitive - copiii rămân schilozi. 

c) Perioada de remisiune sau caşexie şi exitus printr-o infecţie intercurentă (pneumo- 
patie acută, tuberculoză etc.). 

Tratamentul este profilactic şi curativ. 

Profilaxia costă din: expunerea la soare a copilului (helioterapia) şi alimentaţie bogată 
în vitamina D - untul, laptele, gălbenuşul de ou, ficatul să nu lipsească din hrana copilu- 
lui, iar iarna se va administra şi vitamina D, forte injectabilă. 

Curativ: se administrează o alimentaţie bogată în vitamina D, şi cât mai variată, se dă 
copilului vitamina D; şi se aplică un tratament cu ultraviolete naturale sau artificiale (15 - 
20 de ședințe, în mai multe serii). l 


13.1.2.2. OSTEOPATIA DE CARENȚĂ 


Etiopatogenie: apare în aceleaşi condiții de alimentație, ca şi rahitismul. Interesează 
toate vârstele - copiii (unde fenomenele sunt de tip rahitiform) şi adulţii, în special feme- 
ile, la care se produc decalcifieri la nivelul oaselor, fie de tip osteoporotic (coloană verte- 
brală), fie de tip osteomalacic (coloană vertebrală), fie de tip osteomalacic (bazii:), tulbu- 
rări explicate patogenetic prin dereglările în metabolismul Ca şi Ph datorite lipsei vi. D. 

Simplomatologie: la copii, creşterea este încetinită, apar atrofii musculare şi mersul 
este clătinat (mers de rață). La adulți apar durerile osoase şi articulare. 

Examenul radiologic (care evidenţiază decalcifierea) completează simptomatologia şi 
lămureşte diagnosticul. 

Evoluţie- Complicaţii: evoluţia este lentă şi progresivă. Deformările rahisului (cifoză, 
scolioză) şi fracturile spontane pot complica boala. 

Tratament: dietetic (alimentaţie bogată în Ca, Ph, vit. D); fizioterapie (U.V. naturale 
sau artificiale, balneoterapie, electroterapie); tratament medicamentos (vit. D, injectabilă, 
600 000 u.i. la o lună). 

Profilaxia se referă la o alimentaţie echilibrată şi la tratamentul afecțiunii digestive 
care împiedică absorbţia de vit. D. 


13.1.2.3. TETANIA SAU SPASMOFILIA 


Tetania sau spasmofilia este caracterizată, pe lângă hipocalcemie şi hipofosfatemie, şi 
prin dereglări endocrine paratiroidiene. Boala va fi descrisă la capitolul discriniilor. Cal- 
ciul sanguin, de la 9 - 11 mg% - cât este normal - scade. Bolnavii fac accesul sau criza de 
tetanie, caracterizată patogenetic printr-o excitabilitate neuro-musculară crescută. Clinic, 
aceasta se traduce printr-o contractură a mușchilor, realizând "mâna de mamoş" (semnul 
Trousseau) - semn patognomonic - sau spasm pe musculatura digestivă, respiratorie 
(când se produc sufocaţii) şi o stare de iritabilitate nervoasă deosebită. Calciul adminis- 

trat intravenos (bromură de calciu sau clorură de calciu) remite criza, rămânând ca ulte- 
rior să se trateze tetania latentă (vezi capitolul "Boli endocrine”). 


13.1.3. VITAMINA E (tocoferol) 


Origine: numită şi tocoferol sau vitamina antisterilă, este de origine mixtă - vegetală 
şi animală. Se găseşte îndeosebi în graminee (cereale, ţelină, măceş, andive, varză, fasole, 
mazăre, salată, spanac, mere, seminţe de măr), uleiuri vegetale, ca şi în lapte, brânzeturi, 
ouă carne, unt. i 

Proprietăţi: Rezistă la temperaturi mari (200°); are o rezistență mai scăzută la ultra- 
violete şi oxigen; este distrusă de grăsimile râncede. Ea are proprietăți antioxidante şi de 
protecţie față de vitaminele A şi D. Are rol în metabolismul lipidelor, glucidelor şi pro- 
teinelor (în sinteza hormonilor hipofizei anterioare), în metabolismul mineral şi al apei 
(edemele cronice). Rolul său cel mai important este în menţinerea troficităţii aparatului 
germinativ. Carenţa de vitamină E la bărbat este mai gravă, alterând ireversibil funcţia de 
reproducere. La femeie, compromite sarcina şi evoluţia ei prin moartea fătului, de unde şi 
numele de vitamina fertilității sau antisterilă. Mai menţionăm rolul său antiinfecțios (în 
neuroviroze) şi antiscleros (scleroze pulmonare, Dupuytren etc.), ca şi rolul său în com- 
baterea distrofiilor musculare şi osoase. În comerț se prezintă sub formă de fiole sau de 
drajeuri. 5 


13.1.3.1. CARENȚA DE VITAMINĂ E 


Etiologie: carența apare când alimentația este dominată de produse făinoase rafinate, 
sau în insuficienţele hepato-pancreatice, care împiedică utilizarea vit. E. 

Patogenie: nidaţia oului fecundat nu se poate face fără vit. E. indispensabilă proli- 
ferării endometrului. Astfel se explică sterilitatea ca şi avortul spontan. De asemenea, 
moartea embrionului mai este determinată şi de produşii toxici rezultați din viciul în me- 
tabolismul lipidelor - datorită lipsei vit. E. 

Simptomatologie: semnele sunt variate - la fete pubertatea este întârziată iar la femei 
apar tulburări în ciclu (dismenoree, polimenoree etc.); sterilitatea este aproape certă atât 
la bărbat, cât şi la femeie, iar avortul spontan apare în primele trei luni. 

Diagnosticul este foarte dificil, anamneza fiind de extremă importanţă. 

Evoluţie-Prognostic: evoluţia este severă şi prognosticul rezervat în formele când ca- 
renţa este marcată. 

Tratament -Profilaxie: o alimentaţie bogată în vit. E (pâine neagră, lăptuci, ouă, lapte 
etc.), ca şi administrarea de vit. E. în drajeuri sau infecţii intramusculare constituie şi tra- 
tamentul, şi profilaxia bolii. 


13.1.4. VITAMINA K 


Origine: se găseşte în produse vegetale, ca urzici, varză, roşii, conopidă, morcov, car- 
tofi, unele bacterii, cât şi în ficat. Se cunosc două vitamine K (K,, Kp)sintetic, a fost pre- 
parată vitamina K3. În organism este sintetizată de flora microbiană intestinală. 

Proprietăţi: vitamina K rezultată la nivelul intestinului şi ajunsă la ficat contribuie la 
sinteza protrombinei - factor important în procesul de coagulare. În stare normală nu 
poate exista avitaminoză K, dat fiind sinteza ei de către flora bacteriană intestinală ami- 
lotică şi proteolitică. 

13.1.4.1. CARENȚA DE VITAMINĂ K 


Etiopatogenie: carența de vit. K o întâlnim: când flora microbiană intestinală este ste- 
rilizată prin folosirea de antibiotice cu spectru larg de acţiune şi timp îndelungat; în 
cazuri de leziuni hepatobiliare şi intestinale; la nou-născut, când lipseşte flora microbiană 
intestinală. În toate aceste cazuri, va scădea protrombina - datorită lipsei vit. K. sau tulbu- 
rărilor de resorbţie generate de sărurile biliare - şi se va produce sindromul hemoragic. 

Simptomatologie: carenţa de vit. K. se traduce clinic prin apariția hemoragiilor - fie 
externe (epistaxix, hematoame etc.), fie interne (melene, hematemeze, hematurii etc.). 

Evoluţie-Complicaţii: evoluţia este progresivă şi poate fi agravată de complicațiile he- 
moragice - în cazurile de leziuni hepatice severe. Altfel, carența are un prognostic favorabil. 

„ Tratament-Profilaxie: se administrează ceea ce lipseşte organismului - vit. K. - în 
injecții intramusculare, una sau mai multe fiole pe zi. Profilactice - atenţie la adminis- 
trarea antibioticelor, la care se asociază vit. B complex, iaurt, pentru a se evita inhibarea 
florei microbiene intestinale. 


Y 
13.1.5. VITAMINA B; (aneurină, tiamină) 


Se mai numeşte antinevritică, după rolul ei, sau anti-beriberică, după boala beri-beri, 
care survine în cazul lipsei vit. B}, din organism. 

Origine şi rol: se găseşte în vegetale, cele mai bogate surse fiind drojdia de bere, coa- 
ja cerealelor (orezul), tărâțele; de asemenea, se mai găseşte în carne, ficat, rinichi, ouă. 
Cu o compoziţie chimică complexă (este singura vitamină cunoscută ce conţine sulf), ea 
are un important rol în metabolism (glucide, lipide, proteine şi apă). Este diuretică, lipsa 
ei dând cunoscutul edem din beri-beri, ce poate merge până la anasarcă. De asemenea, 
are rol important în funcţia sistemelor nervos, muscular şi a cordului, lipsa ei din orga- 
nism dând naştere avitaminozei B,, numită şi boala beri-beri. 


13.1.5.1. BERI-BERI SAU AVITAMINOZA B; 


Etiologie: este cunoscută din timpuri foarte vechi, şi a apărut mai înainte la popoarele 
mari consumatoare de orez decorticat din Extremul Orient, Africa etc.; de asemenea, la 
alcoolici, diabetici, în unele boli infecțioase, la subnutriți etc. 

Simptomalologie: boala se manifestă prin 3 feluri de tulburări: nervoase, , cardio-vas- 
culare şi edeme. 

Nervoase - interesând îndeosebi sistemul nervos periferic şi dând polinevritele (dureri 
în extremități, paralizii, cu abolirea reflexelor osteotendinoase, atrofii musculare etc.). 

Cardiace - dispnee, cord mare, insuficiență cardiacă (neinfluenţată de digitală). 

Metabolice - edemele maleolare, care se întind până la generalizare dând anasarcă. 

Digestive - anorexie, greață, vomă, constipaţie. 

Evoluţie-Complicaţii: : evoluţia este severă dacă nu se combate carența. Ea poate fi 
agravată prin complicaţii + infecţii diferite, insuficienţă cardiacă, ocluzii intestinale (ileus 
dinamic). 

Tratament: a) Curativ - alimentaţie completă (drojdie-de-bere, pâine integrală, carne, 
ouă etc. şi mai puţine glucide); vit. B,, 20 - 50 - 100 mg/zi injectabilă; tratament fizical, 
electroterapie, băi galvanice, faradice pentru nevrite, polinevrite etc. 

b) Profilactic - alimentaţie completă cu conținut în vit. B, (drojdie-de-bere, făină inte- 
grală de grâu etc.). 

13.1.6. VITAMINA B, (lactoflavina, riboflavina) 


Origine şi constituție: numită şi vitamina de creștere, are o răspândire mare în ambele 
regnuri - animal şi vegetal. Este ubicuitară, găsindu-se în pâinea albă, mazăre, fasolea, 
verde, spanac, salată, roşii, lapte, carne, ouă. Cu o compoziţie chimică complexă (conține 
un glucid numit riboză), este de culoare galbenă, face parte din grupul pigmenţilor numiți 
flavine şi este distrusă de ultraviolete. 

Proprietăţi: riboflavina este un constituent celular, jucând un rol extrem de important 
în procesele de creştere şi respiraţie celulară, datorită faptului că intră în componența 
fermentului respirator galben Warburg. Mai are rol metabolic (lipide, proteine, glucide - 
scade glicemia la diabetici). Paricipă la procesele de oxidare şi fosforilare. 


13.1.6.1. AVITAMINOZA B, (ariboflavinoza) 


Etiopatogenie: carența apare datorită unui aport insuficient sau tulburări digestive (le- 
ziuni hepatice, pancretice), iar tulburările în procesele de oxidare şi fosforilare explică 
fenomenele morbide caracteristice. 

Simptomatologie: aspectul clinic al acestei carenţe vitaminice este caracterizat printr- 
o serie de semne, dintre care mai importante sunt: 

Semne oculare: opacităţile corneei sunt cele mai grave: apoi irite, ambliopii. Orbirea 
la strălucirea extraordinară a zăpezii la înălțimi mari s-ar datora distrugerii de către razele 
ultraviolete a riboflavinei (accidente survenite la alpiniști la foarte mari ascensiuni - 
Himalaya). 

Semne cutanate şi mucoase: dermatita, stomatita, ca şi cheilita angulară (fisuri la co- 
misurile labiale) sunt caracteristice: părul devine friabil şi se albeşte. 

` Semne nervoase şi sanguine: apatie, facies de Parkinson, ataxie, dismetrie, kinezii, 
nistagmus, anemie. 

Evoluţie-Complicaţii: evohuţia este progresivă, dacă persistă carenţa şi leziunile diges- 
tive. Complicaţiile redutabile sunt cataracta şi irita. 

Tratament: boala este rară. Este gravă numai datorită opacităţii corneene. O alimen- 
taţie echilibrată (mai puţine conserve) previne boala, iar vit. B, riboflavina, 40 - 50 mg 
per os sau în injecții intramusculare (fiole de 5 mg sau 10 mg), ca şi ingestia de drojdie- 
de-bere vindecă avitaminoza. 


13.1.7. VITAMINA B.2 (cobalamina) 


Se mai numeşte cobalamină, pentru că este singura vitamină ce conţine în molecula sa. 
un metal, un atom de cobalt. 

Origine şi rol: a fost izolată din ficat; se mai găseşte în splină şi carne, drojdie-de- 
bere, pâinea neagră etc; are o frumoasă culoare roşie. 

Această vitamină joacă un importat rol metabolic - proteic şi lipidic. Participă la sin- 
teza unor acizi aminaţi esenţiali - metionina şi colina -, metionina formând cistina; iar 
prin metionină şi colină, are rol în metabolismul lipidelor, evitând infiltrarea sau încăr- 
carea grasă a ficatului - acţiune lipotropă; un alt rol îi revine în hematopoieză, de unde in- 
dicaţia sa în tratamentul anemiilor. 


13.1.7.1. CARENȚA DE VITAMINĂ By 


Etiopatogenie: carena de vit. B poate fi primitivă - printr-un aport alimentar exogen 
insuficient (factorul extrinsec) - sau secundară - din cauza lipsei enzimei gastrice (factorul 

intrinsec) sau prin inhibarea de către antibiotice a florei microbiene intestinale. Patogenic, 

deficiența în absorbţia vit. B, ca şi în utilizarea ei este-explicată prin absenţa factorului 
intrinsec în urma unei suferințe gastrice (gastrită cronică, ulcer, stomac operat etc. ). 

i Simplomatologie: semnele importante sunt: digestive (inapetenţă, greață, diaree); san- 

guine (anemie hipercromă, megaloblastoză şi megalocitoză, leucopenie, neutropenie şi 

trombopenie); generale (astenie, amețeli). 

Diagnosticul se face pe baza semnelor clinice şi a tabloului hematologic - sindromul 
Biermer (vezi capitolul "Anemii"). 

Evoluție- -Prognostic evoluția este favorabilă dacă diagnosticul este precoce, dar 
poate fi gravă şi chiar ireversibilă în formele avansate de boală. 

Tratament: alimentația bolnavului bogată în protide, fier, vitamine este tratamentul 
esențial. Tratamentul medicamentos constă în administrarea de vit. By intramuscular (fi- 
ole conținând 50y şi 1 000y), extracte hepatice, preparate cu acid clorhidric şi pepsină 
pentru mucoasa gastrică (acidopeps - 3 tablete/zi la mese); în cazuri grave, perfuzii în 
sânge. 

Profilaxie: un aport alimentar exogen complex, format în special din carne, ficat, ri- 
nichi, muşchi, ca și tratarea afecțiunilor gastrice cronice previn suferința. 


13.1.8. VITAMINA M (acidul folic) 


Acidul folic - este format din acizii glutamic şi paraaminobenzoic, legați de pteridină 
- un pigment galben, pe care îl găsim în aripile fluturilor şi în toate alimentele, dar mai 
mult în ficat, muşchi şi drojdia de bere, spanac. 

Proprietăţi: şi el are rol în metabolism, participând la sinteza histaminei, metioninei şi 
colinei, ca şi a acidului ribonucleic, de unde şi rolul său plastic în creştere. De asemenea, 
stimulează eritropoieza şi leucopoieza (îndeosebi granulocitele), de unde şi indicaţia sa în 
anemii şi leucopenii (agranulocitoze). 


13.1.8.1. CARENȚA DE VITAMINĂ M 


Eliopatogenie: o alimentaţie săracă în acid folic, şi unele afecţiuni digestive gastroin- 
testinale sau hepato-pancreatice pot explica apariţia bolii. Acidul folic este vitamina eri- 
tropoietică şi granulopoietică. 

Simptomatologie: leucopenia cu granuloponie, trombocitopenia, şi anemia sunt sem- 
nele caracteristice. s 

Evoluție-Complicații: evoluția este progresivă, dacă nu se înlătură factorii etiologici. 
Granulopenia ce poate duce la agranulocitoză poate agrava boala şi prin N Lac, orga- . 
nismului la o serie de infecții secundare intercurente. 

Tratament-Profilaxie: dietoterapia este indicată în primul rând; ea cuprinde o raţie ali- 
mentară bogată în verdeţuri, ficat, muşchi, drojdie-de-bere 60 - 90 g/zi ete. Medica- | 
mentos, se dă oral sau parenteral acid folic"20 g/zi, doză e atac, şi apoi, doză de între- 
tinere 5 mg/zi. Profilactic, se recomandă alimentația gcihiilsnattă şi completă bogată în 
verdeţuri şi carne. 


13.1.9. VITAMINA C (acidul ascorbic) 


Origine: numită şi antiscorbutică, după rolul său, este universal răspândită în ambele 
regnuri - vegetal şi animal. Sursa cea mai bogată o dau vegetalele proaspete: citrice, 

fructe, ardei verde, măceş, pătrunjel, mărar, varză, roşii etc. De asemenea, o găsim în fi- 
cat, rinichi, creier, lapte etc. 

Proprietăţi: este toarte sensibilă la căldură, fierberea distrugând-o de asemenea, con- 
servarea prin uscare. Are numeroase roluri: antihemoragic, antianemic, antiinfecțios. Este 
un trasportor de hidrogen, deci participă la procesele de oxidoreducere. Este indispen- 
sabilă la formarea colagenului şi țesutului osos. Combate permeabilitatea şi fragilitatea 
capilară şi participă la formarea anticorpilor. 


13.1.9.1. AVITAMINOZA C (scorbutul) 


y 


Etiologie: numită cândva şi "boala marinarilor", întrucât aceştia se hrăneau îndeosebi 
cu alimente conservate, această carență mai poate apărea şi în anumite stări fiziologice 
(sarcină, alăptare) sau patologice (boli infecțioase), când necesitatea de vit. C este mult 
crescută. 

Patogenie: hemoragiile se datoresc fragilităţii şi creşterii permeabilităţii capilare. Se 
adaugă şi factorul trombopenic, iar scăderea proceselor de oxidare determină tulburări 
cardio-vasculare şi încetarea creşterii. În fine, carenţa de vit. C scade anticorpii şi deci 
reduce capacitatea de apărare a organismului. 

Simptomatologie: sunt două categorii de semne mai importante: hemoragice şi gene- 
rale. 

Semnele hemoragice: gingivita hemoragică este caracteristică. Durerile cu tumefacţii, 
ca şi gingivoragiile ce pot duce la necroze şi căderea dinţilor, fac alimentaţia aproape im- 
posibilă. 

Hemoragiile cutanate (echimoze, purpure, hematoame), ca şi alte hemoragii (epista- 
xis, hematurie, metroragii, enteroragii) agravează boala. 

Semnele generale: se traduc printr-o stare de astenie profundă, anorexie, stare sub- 
febrilă, anemie, sonmolenţă, tahicardie şi scăderea T.A. 

Examenele de laborator ne arată o anemie cu trombocitopenie. Sângerarea şi 
coagularea sunt normale, deşi "semnul garoului” (Rumpel-Leede) este precoce şi prezent 
în peste 90% cazuri. 

Diagnosticul nu este greu. Anamneza ca şi fenomenele hemoragipare şi cele generale 
sunt foarte importante. 

Evoluție: hipovitaminozele sunt reversibile. Formele de avitaminoze netratate pot fi 
letale, prin complicațiile hemoragice (hemoragii cerebrale, pericardice) sau infecțiile 
intercurente. 

Tratament: a) Curaliv - alimentaţie cu fructe (citrice şi vegetale proaspete şi admi- 
nistrare de vit. C per os sau în injecții (100 - 1 000 mg/zi). 

b) Profilactic: - administrare de vit. C. tablete la marinari, sau în stări deficiente fizio- 
logic, sau în cursul bolilor infecțioase, ca şi o alimentaţie adecvată. 


13.1.10. VITAMINA PP (acidul nicotinic) 


Numele îi vine de la rolul său pelagro-preventiv. Se mai cheamă şi vitamina anti- 
pelagroasă. 

Origine: chimic, este amida acidului nicotinic. Se găseşte răspândită în lumea ve- 
getală şi animală: drojdie-de-bere, ciuperci, fasole, linte, rinichi, grâu, orez, citrice, stru- 
guri, etc., ca şi în lapte, carne, ficat, creier, rinichi, peşte etc. 

Lipsa în principal a vit. PP dă naştere bolii numite pelagră. 

13.1.10.1. PELAGRA 


Denumirea vine de la cuvântul vechi pellagra - piele aspră. Boala a fost semnalată 
aproape în toată lumea: Europa, Asia, Africa, Australia, America. În țara nostră, în trecut 
era endemică; astăzi este pe cale de dispariţie. 

Etiopatogenie: boala este considerată astăzi: ca un sindrom pluricarențial, fiind incri- 
minată în principal carenta acidului nicotinic, a complexului B şi a proteinelor cu valoare 
mare nutritivă (triptofanul). 

Lipsa acestor factori duce la un dismetabolism complet. Se ştie că boala apare mai 
ales în mediul rural, la populaţia cu un standard de viață mai redus şi mare consumătoare 
de porumb. Dar pelagra apare şi la alte popoare care nu folosesc porumbul în alimentație 
(ex. chinezii), dar care au un regim mai sărac în substanţe proteice. Aceste regimuri 
pelagroase, nu conţin acizii aminaţi indispensabili organismului - triptofanul. De aseme- 
nea porumbul conține un aminoacid cu valoare nutritivă scăzută - zeina - şi extrem de 
puţin triptofan. | 

Or, triptofanul, sub acțiunile florei microbiene intestinale, se transformă în acid nico- 
tinic, care în acest fel apare ca cel mai important factor antipelagrogen. 

Simptomatologie: clinic, deosebiin două forme de pelagră - primitivă şi secundară. 

Forma primitivă apare îndeosebi la populația din mediul rural şi în general la subnu- 
triți sau denutriți (lagăre, închisori). 

Forma secundară este determinată de o serie de alți factori: boli digestive cronice 
(enterite, rezecţie de stomac, hepatite cronice etc.) alcoolism, eforturi fizice, intense, alte 
boli infecțioase, unde se administrează antibiotice , ca şi cu ocazia administrării antivita- 
minelor (Hidrazidă). ` 

Ca semne, pelagra se traduce prin triada simptomatică, fiind boala celor 3 "D", adică: 
dermatita; diareea; demenţa. Cu alte cuvinte, semnele cele mai importante sunt: cuta- 
nate, digestive şi nervoase, la care se adaugă semne sanguine, cardio-vasculare şi endo- 
crine (T.A., scăzută, distiroidii, amenoree etc.). 

Semne cutanate: eritemul pelagros are o valoare patognomonică, fiind poate semnul 
cel mai caracteristic. Este valoros, fiindcă este şi precoce. Apare primăvara - "eritemul de 
primăvară" - pe suprafeţele expuse la soare, simetric, pe mâini, picioare, gât. Eritemul se 
va descuama şi apoi pigmenta. 

Semne digestive: cel mai important prin constanţa sa este diarea (2 - 10 scaune/zi), la 
care se adaugă colici, stomatite, glosită etc. 

Semne nervoase: acestea sunt fie neurologice - pareze, paralizii spastice, polinevrite etc. 
- fie psihice - mai uşoare, sub forma sindromului astenodepresiv - anxios, sau mai grave, 
sub forma psihozelor cu delir, halucinaţii, agitaţie, confuzie mintală - este instalarea demen- 
tei pelagroase. 

Triada simptomatică descrisă mai sus caracterizează atacul acut al pelagrei. 

Semne sanguine: anemie hipercromă sau hipocromă (scade Fe). 

Stadiul dintre atacuri, adică pelagra cronică, se manifestă prin tulburări nevrotice, 
digestive şi anemice. Reţinem că anemia este prezentă la pelagroşi. 

Evoluţie-Complicaţii: pelagra cunoaşte o evoluţie în accese, care nu sunt însă obli- 
gatorii. Ele pot absenta, fiind înlocuite cu tulburări digestive şi nervoase, ce dau bolii 
caracterul cronic. Stadiul cronic, netratat, devine ireversibil; terminându-se cu demenţă. 
În această situație, bolnavii termină prin suicid, sau printr-o complicaţie intercurentă, ori 
datorită unui atac acut (ex.: "tifosul pelagros" - stare gravă cu aspect tific). 

Tratament: a) Profilactic: se recomandă un regim alimentar echilibrat, cu alimente 
protectoare (lapte, ouă, carne, vegetale), evitarea subnutriţiei îndelungate (posturi etc.) şi 
a alcoolismului (mare consumator de vit. B), ca şi tratarea afecțiunilor digestive cronice. 

b) Curativ: se instituie alimentaţia completă de 3 000 - 4 000 calorii/zi, interzicându- 
se mălaiul, alcoolul şi leguminoasele (fasole, mazăre, linte). 

Tratamentul medicamentos constă în administrarea acidului nicotinic sau nicotina- 
midei (250 - 500 mg per os) sau de vit. PP injectabilă; de asemenea, vitamine din grupul 
B: B,, B», Be, Bp, acid folic, vit. Č., drojdie-de-bere, extracte hepatice, fier. Se pot face, 
în cazurile severe, perfuzii cu plasmă, sânge şi electroliți (glucoză) sau acizi aminaţi. 


13.1.11. VITAMINA P (rutinul) 


Vitamina p face parte din grupul flavonelor, colorate în galben. Se găseşte în vege- 
tale, fructe, ceai şi îndeosebi în coaja albă a citricelor - de unde şi denumirea de citrin -, 
ca şi în struguri, prune, frunze verzi. 


13.1.11.1. CARENŢA DE VITAMINĂ P 


Etiopatogenie: carenţa acestei vitamine creşte permeabilitatea vasculară de unde apa- 
riția hemoragiilor cutanate - purpura; de aici, şi numele de vitamina pereţilor vasculari. 
Aceste tulburări de permeabilitate capilară se datoresc scăderii tonusului vaselor capilare. 

Simplomatologie: tulburările de permeabilitate sunt caracterizate prin apariţia spon- 
tană sau după mici traumatisme a hemoragiilor, sub formă de peteşii. Hemoragiile reti- 
niene sunt grave. Mai rar apar alte forme de hemoragii (gastroragii etc.). 

Diagnosticul este mai dificil, pentru că trebuie avute în vedere toate celelalte tulburări 
hemoragice produse prin carențe (scorbut, vit. E) sau origine endocrină, toxică etc. 

Evoluţie-Complicaţii: evoluţia acestei carenţe poate fi progresivă dacă alimentaţia 
este deficitară. Complicaţiile grave sunt hemoragiile retiniene sau cele cerebrale. 

Tratament: acesta este dietetic (fructe, citrice etc.) şi medicamentos (tablete sau in- 
jecţii cu vit. P). 

Profilaxie: se recomandă o alimentaţie bogată în vitamina P şi C. 

/ 


14. INTOXICAȚIILE ACUTE 


14.1. INTOXICAŢIA CU ACETONĂ 


Sinonime: dimetilcetonă, propanonă. 

Proprietăţi fizice: lichid incolor, volatil, inflamabil, cu miros iii miscibil cu apa, 
alcoolul, eterul. 

Identificare: se face prin reacții colorimetrice din corpul delict, conţinut gastric, sânge, 
urină. 

Fiziopatologie: acţionează prin iritarea mucoaselor, rar are efect narcotic, 

Simptomatologie: intoxicație prin inhalare. 

Forma uşoară: apar lăcrimare, strănut, tuse, amețeli, cefalee, somnolență, anorexie, 
grețuri, vărsături. Scoaterea din mediul toxic este suficientă pentru dispariția fenome- 
nelor. 

Forma gravă: intoxicatul prezintă sete, amețeli, grețuri, vărsături, salivaţie, cefalee, 
tahicardie, tendință la colaps, comă. Pot apărea contracţii ale musculaturii feţei, extre- 
mităţilor sau convulsii, mioză, respiraţie tip Kussmaul. Mirosul acetonic fără glicozurie, 
dar cu o moderată hiperglicemie constituie un semn foarte important. 

Intoxicația prin ingerare: apar rapid vărsături, diaree sanguinolentă, hiperglicemie 
moderată, uneori hipoglicemie, în cazuri grave acidoză. Această comă se poate preta la 
confuzii cu coma diabetică. Prezenţa zahărului în urină elimină posibilitatea intoxicației 
cu acetonă. 

Tratament: nu există antidot specific. 

- Se face spălătură gastrică; se administrează purgativ salin (30g sulfat de sodiu) când 
spălătura nu este posibilă. 

- Se provoacă vărsături (2 - 3 linguriţe de sare la un pahar de apă călduță se dau into- 
xicatului, pentru ingerare). 

- Se opresc convulsiile cu Fenobarbital sau Clordelazin. 

- Se combate colapsul şi se face reechilibrarea hido-electrolitică şi acidobazică. 

- Se administrează oxigen şi se face respiraţie artificială, la nevoie. 


14.2. INTOXICAȚIA CU ACID ACETIC 


Sinonime: acid acetic glacial, esenţă de oţet. 

Proprietăţi fizice: lichid incolor, caustic, cu miros înțepător puternic; miscibil cu apa, 
alcoolul, eterul. 

Identificare: se face prin reacţii colorimetrice din corpul delict şi din conţinutul gastric. 

Fiziopatologie: local are o acțiune puternic corozivă, dând leziuni ulcerative acoperite 
cu membrane albe. Acţiunea generală produce acidoză, hemoliză, alterări renale (necroză 
tubulară). 

Simptomatologie: se produc arsuri locale, care se acoperă cu membrane albe, ulcera- 
tii, vărsături, hematemeză, melenă, uneori perforaţii gastrice. Poate apărea edemul pul- 
monar acut. Afectarea rinichiului duce la oligo-anurie. La doze mari de toxic apar hemo- 
liză, hemoglobinurie, icter hemolitic. 

Tratament: Antidotul este magnezia usta (oxidul de magneziu), administrată în 
suspensie apoasă de 30 - 40 g apă. 

- Hidroxidul de aluminiu (Alucol) are o puternică activitate de fixare a acizilor (1 g 
substanță fixează 60 ml HCI 0,1 N). 

- Se administrează imediat cantităţi mari de apă de robinet (pentru inactivarea aci- 
dului este necesară o diluţie de cel puțin 100 de ori). Dacă bolnavul varsă, se repetă 
administrarea de apă. 

- Se administrează lapte sau ouă bătute în cantități mari. 

- Tegumentele lezate se spală cu apă de robinet şi apoi ser fiziologic. 

- În caz de leziuni oculare, se spală cu apă în cantități mari sacul conjunctival; se 
instilează câteva picături de atropină 1% până apare midriaza, şi combaterea durerilor. 

- Se administrează antispastice (Scobutil, Papaverină, Atropină). 

- Se evită bicarbonatul de sodiu, care, prin formarea acidului carbonic, poate da dis- 
tensie şi perforație gastrică. 

- Se evită spălătura gastrică, din cauza pericolului perforării esofagului sau a sto- 
macului, ca şi al hemoragiilor digestive. 

- Alimentaţia orală se evită înainte de vindecarea leziunilor faringo-esogastrice, şi se 
reia progresiv, începând cu alimentele lichide, semilichide, păstoase după câteva săptă- 
mâni devenind normală. 


14.3. INTOXICAŢIA CU ACID CIANHIDRIC, CIANURI 


Derivați: cianura de sodiu, cianura de potasiu, glucozizi cianogenetici, nitroprusiatul 
de sodiu, ferocianura de potasiu, ferocianura de potasiu etc. 

Proprietăţi fizice: diferă după produsul incriminat dar toate substanţele citate eli- 
berează în organism grupul cian (CN). 

Identificare: prin reacţii colorimetrice din corpul delict sau conţinutul gastric. De re- 
ţinut mirosul specific de migdale amare, dar unele substanţe nu-l au (oxicianura). $ 

Fiziopatologie: grupul CN inhibă în principal citocromoxidoza din organism, ducând 
la anoxie tisulară metabolică. 

Simplomalologie: - forma supraaculă (fulgerătoare) - moartea se produce în câteva 
minute, depăşind astfel posibilitățile de intervenţie medicală; 

- forma acută - se instalează cu senzația de constricție toracică, laringospasm, 
anxietate, cefalee puternică, vertije, greţuri, vărsături, respiraţie amplă şi frecventă, ur- 
mată de perioade de apnee, convulsii, trismus, opistotonus, colaps cardio-vascular ire- 
versibil, midriază, bradicardie; 

- forma subacută - respiraţie superficială, urmată de pauze lungi, vertij, cefalee, anxi- 
etate, slăbiciune musculară, uneori pierderea cunoștinței şi convulsii fără perioade de 
apnee. 

Dacă bolnavul supravieţuieşte, rămân tulburări menrologios sechelare anoxiei cere- 
brale. Oboseala fizică şi intelectuală persită câteva luni de la vindecare. 

Nu trebuie pierdut timpul cu examene de laborator, fiecare minut fiind prețios pentru 
viața bolnavului. 

Condiţiile ctiologice, brutalitatea şi rapiditatea apariţiei simptomelor mai ales respi- 
ratorii şi convulsiile, mirosul de migdale amare (halena, vărsăturile) coloraţia roză a tegu- 
mentelor, în pofida dispneei concomitente, sunt argumente suficiente pentru stabilirea 
diagnosticului. 

Tratament: antidotul este aitettul de amil inhalat (1 fiolă la fiecare 5 minute), se 
opreşte inhalarea la tensiunea arterială maximă mai mică de 80 mm Hg). 

Nitritul de sodiu soluţie 3%: se administrează 10 ml intravenos în ritm de 2 - 5 ml/min 
(se opreşte administrarea la tensiunea arterială maximă sub 80 mmHg). 

Tiosulfatul de sodiu (hiposulfitul de sodiu) 25% intravenos, în ritm de 3 - 5 ml/min 
până la doza totală de 50 ml. 

Kelocyanor (tetracematul de cobalt) este un antidot foarte bun; formează compuşi 
netoxici cu grupul CN, eliminaţi prin urină. Se administrează intravenos două fiole a 20 
ml, urmate imediat de soluție glucozată hipertonică. Dacă starea intoxicatului nu se 
ameliorează suficient, după 5 minute se administrează o nouă fiolă, urmată de glucoză 
hipertonă. Criteriul de urmărire a eficienţei antidotului este tensiunea arterială coborâtă, 
care trebuie să urce către valori normale. 

- Spălătura gastrică, dacă este posibilă, se efectuează cu soluţie de permanganat de 
potasiu 1/5 000 sau apă oxigenată 3%. 


14.4. INTOXICAȚIA CU ACID CLORHIDRIC 


Sinonime: acid hidrocloric, acid muriatic. 

Proprietăţi fizice: lichid limpede, incolor, la aer degajă acid clorhidric sub formă de 
fum, cu miros înțepător, caracteristic. 

Identificare: prin reacţii colorimetrice din corpul delict, îmbrăcăminte, local, conţinut 
gastric. 

Fiziopatologie: vezi "Intoxicația cu aid acetic", deosebirea constând în faptul că 
acidul clorhidric este mai coroziv şi mai violent în ruperea echilibrului acido-bazic, dând 
tulburări circulatorii, respiratorii, leziuni hepatice şi renale. 

Simptomatologie: leziuni ale mucoaselor oculare şi nazale, arsuri ale tractului diges- 
tiv, dureri la deglutiţie, dureri retrosternale, laringospasm, hematemeză, scaune sanguino- 
lente, uneori perforaţie gastrică, şoc, colaps. 

Complicaţiile sunt de obicei cicatrice stenozante, care dau şi prognosticul intoxi- 
catului. 

Tratament: vezi "Intoxicația cu acid acetic". 

În caz de acidoză administrăm în perfuzie bicarbonat de sodiu 5%, până la corectarea 
acestuia. 


14.5. INTOXICAȚIA CU ACID AZOTIC 


Sinonime: acid nitric, apă tare. 

Proprietăţi fizice: acidul azotic fumans este un lichid roşu-brun caustic, care degajă 
vapori portocalii. Acidul azotic diluat este un lichid incolor sau slab gălbui. 

Fiziopatologie: vezi "Intoxicația cu acid clorhidric” numai că leziunile sunt colorate - 
în galben-portocaliu, datorită reacției xantoproteice. 

Simptomatologie: - vezi "Intoxicația cu acid clorhidric”. 

Tratament: Idem. ` 

14.6. INTOXICAȚIA CU ACID OXALIC ŞI OXALAȚI 


Sinonime: sarea de măcriş. 

Derivați: oxalat de sodiu, oxalat de potasiu. 

Proprietăţi fizice: substanţe cristaline, albe, fără miros, cu gust amar. 

Identificare: prin reacţii colorimetrice din corpul delict, conţinut gastric, urină. 

Fiziopatologie: local - acţiune caustică; general - blochează ionul calcin, dând hipo- 
calcemie cu modificări de excitabilitate neuro-musculară (tip tetanic) şi de coagulare, ca 
şi tulburări circulatorii şi respiratorii. 

Simplomatologie: în prima fază, imediat după ingerare, apar dureri retrosternale, epi- 
gastrice, disfagie, vărsături, colici abdominale, diaree sanguinolentă. Urmează destul de 
precoce: amețeli, vâjâituri în urechi, parestezii, dispnee, bradicardie, convulsii. Colapsul 
poate apărea şi el, urmat de exitus. 

Cum majoritatea intoxicațiilor supraviețuiesc, va apărea faza a doua, în care determi- 
nările renale sunt principale (colici renale, oligurie, anurie). 

Tratament: antidotul este gluconatul sau cloratul de calciu (sau orice alte săruri de 
calciu), în injecții intravenoase. 

- Per os, putem administra carbonat de calciu, lactat de calciu sau lapte (conţine mult 
calciu). 

- Dacă este posibilă (din cauza leziunilor caustice), se face spălătura gastrică cu soluții 
care conțin calciu. 

- Combatem durerea cu morfină sau Mialgin. 

- Tratăm insuficienţa circulatorie acută (colapsul). 

- Combatem insuficienţa renală acută prin perfuzii glucozate, pentru a preveni depu- 
nerile de oxalat de calciu în tubii renali. 


14.7. INTOXICAȚIA CU ACID SALICILIC, ACID ACETILSALICILIC 
(aspirină) ŞI SALICILAȚI 


Proprietăţi fizice: sunt diverse în funcţie de derivat. 

Identificare: prin reacţii colorimetrice şi fluorescentă în U.V. din corpul delict, din 
urină, sânge, conținut gastrc. 

Fiziopatologie: acţionează ca iritant local asupra sistemului nervos central (mai ales 
asupra talamusului şi hipotalamusului) şi asupra echilibrului acidobazic. 

Simptomaltologie: transpiraţii profuze, febră, vărsături persistente, diaree, polipnee, 
tulburări auditive, neliniște, obnubilare, uneori convulsii, tahicardie, tendință la colaps. 
Pot apărea şi hemoragii prin hipoprotrombinemie şi trombopenie. Se semnalează o alca- 
loză metabolică, urmată rapid de acidoză metabolică cu glicemie crescută (pericol de 
confuzie cu coma diabetică). i 

Tratament: nu există antidot specific. 

- Spălătură gastrică cu suspensie de cărbune activat, lapte, apă. 

- Purgativ salin (25 g sulfat de sodiu), sau 30 ml ulei de ricin. 

- Corectarea modificărilor echilibrului acido-bazic. 

- Corectarea modificărilor hidro-electrolitice. 

- Oprirea convulsiilor cu o doză moderată de barbiturice (sistemul nervos central fiind 
deja deprimat de toxic). Din acelaşi motiv nu se administrează morfină. 

14.8. INTOXICAȚIA CU ACID SULFURIC 


) 

Sinonime: vitriol 

Proprietăți fizice: lichid incolor (pur), maroniu (tehnic), de consistență siropoasă, fără 
miros. 

Identificare: prin reacții colorimetrice din corpul delict, pete de pe haine, piele, din 
conținutul gastric. 

_Fiziopatologie: vezi: "Intoxicația cu acic clorhidric", cu deosebirea că leziunile sunt 
brun-negre. 

Simptomatologie: vezi: "Intoxicația cu acid clorhidric". Precizăm că atingerile renale 
cu albuminurie, hematurie, oligurie sunt frecvente. Distrugerile tisulare sunt mai mari în 
intoxicația cu acid sulfuric. 

Tratament: vezi: "Intoxicația cu acid clorhidric". 


14.9. INTOXICAȚIA CU ALCALOIZI, ATROPINĂ 


Alcaloizii sunt substanțe organice, extrase, în general, din plante, cu acţiune bazică. 
Alcaloizii care prezintă interes deosebit pentru noi sunt alcaloizii tropici (tropalcaloizii, 
alcaloizii midriatici), care se găsesc în plante din familia solaneelor: mătrăguna (Atropa 
belladona), măselariţa (Hyosciamus niger), laurul (ciumăfaia) (Datura stramonium). 
Principalii tropalcaloizi sunt: atropina, hiosciamina, scopolamina. 

Proprietăți fizice: substanțe cristaline, albe, fără miros, greu solubile în apă. Sărurile 
lor sunt solubile în apă. 

Identificare: prin reacții de precipitare, prin instilarea pe ochi de pisică. 

Fiziopatologie: acționează mai ales asupra sistemului nervos central şi periferic (para- 
lizând mai ales terminaţiile nervoase ale parasimtpaticului - parasimpaticolitice). 

Simtomatelogie: a) Intoxicația atropinică: uscăciunea gurii, răguşeală, midriază mo- 
derată, amețeli, tahicardie, mers ebrios, piele uscată, roşeață scarlatiniformă, vărsături, 
retenţie de urină. Se instalează delirul beladonic, cu logoree, ţipete, râsete, cefalee, halu- 
cinaţii vizuale (în general, plăcute, mai ales erotice), ataxie, convulsii. Febra este pre- 
zentă şi ea. În faza următoare apar somnolenta, stupoarea, coma profundă cu bradipnee. 

b) Intoxicația cu hiosciamină: delirul este furios, halucinații înspăimântătoare, miş- 
cări coreiforme. Tahicardia este moderată. Uscăciunea gurii poate fi înlocuită prin sialo- 
ree (salivaţie intensă). 

c) Intoxicația cu scopolamină: efectul asupra sistemului nervos central este narcotic. 
Lipseşte roşeaţa pielii. Intoxicatul prezintă oboseală, somnolență, pierderea cunoștinței, 
insuficiență respiratorie, edem pulmonar acut. 

Tratament: nu există antidot specific. Pilocarpina este un antidot fiziologic şi acţio- 
nează provocând excitație vagală. Se administrează 5 - 10 mg subcutanat. 

- Se administrează vomitive (3 linguriţe de sare la un pahar cu apă caldă. Apomorfina 
10 g mg subcutanat), purgative saline. 

- Se combate hiperpirexia prin împachetări umede reci. 

- Se face hidratare orală. 

- Se suprimă convulsiile prin anestezie cu eter. 

- În caz de retenţie de urină se face sondaj vezical. 

14.10. INTOXICAȚIA CU ALCOOL ETILIC 


Sinonime: etanol, alcool, spirt. 

Proprietăţi fizice: lichid incolor, volatil, inflamabil, miscibil cu apa. 

Identificare: prin reacţii colorimetrice din corpul delict, sânge. 

Fiziopatologie: acţionează depresiv asupra sistemului nrvos central (chiar faza inițială 
"de excitație” se datorează tot acțiunii depresive asupra centrilor nervoși superiori, cu rol 
de control şi inhibiţie). 

Simptomatologie: perioada de "excitație": intoxicatul este logoreic, încearcă să dove- 
dească agilitate, poate provoca scandaluri, acte violente, furturi etc. Perioada de incoor- 
donare: vorbire incoerentă, ideaţie săracă, este dezorientat, confuz. Mersul este titubant, 
sensibilitatea diminuată, unii au diplopie, apare somnolenta. Coma alcoolică: reflexele 
osteotendinoase sunt abolite, pupilele dilatate; pierderi de urină şi fecale. Faciesul este hi- 
peremic; bolnavul exală o halenă alcoolică. Respirația este superficială, stertoroasă. Ten- 
dința de colaps. 

Tratament: nu există antidot specific. 

- Vitamina Bg intravenos, până la 500 mg, ajută metabolizarea alcoolului. 

- Se administrează la nevoie stimulenţi ai centrului respirator (Karion 0,25 g i.m. sau 
IV). 

- Perfuzii cu glucoză 20%. 

- Diureză osmotică în come grave. 

- Antibioterapie pentru profilaxia şi combaterea infecțiilor bronho- „pulmonare 

- Se susțin funcţiile vitale (circulaţia, respiraţia). 

- Nu se administrează deprimante ale sistemului nervos central. 


14.11. INTOXICAŢIA CU ALCOOL METILIC 


Sinonime: metanol, spirt de lemn. 

Proprietăţi fizice: lichid incolor, volatil, cu miros asemănător rakaatli etilic. 

Identificare: prin reacţii colorimetrice din corp delict, conţinutul gastric, sânge, urină, 
lichidul cefalorahidian. 

Fiziopatologie: este toxic prin anoxia tisulară provocată de blocarea oxidazelor ce- 
lulare. 

Simptomatologie: această intoxicație se caracterizează prin fenomene grave, rapid 
mortale, cu sau fără fenomene oculare. Fenomenele de intoxicație apar după o perioadă 
de latenţă de la 1 la 36 de ore. Apar starea ebrioasă, alterarea stării generale, amețeli, sen- 
zaţia de slăbiciune, cefalee puternică, somnolenţă, vărsături, diaree, dureri abdominale, | 
facies cianotic, transpiraţii profuze, tahicardie, dispnee, hipotensiune arterială. Intoxicatul 
acuză senzaţie de constricţie toracică. Se instalează coma, însoțită de hipotermie şi uneori 
edem pulmonar acut. Apar destul de precoce tulburări de vedere ("văd ca prin ceaţă”), şi, 
uneori, alterări ale perceperii culorii. Apar fenomene nervoase Coma este agitată, însoțită 
de crize de contracturi tetaniforme sau/şi convulsii. Se instalează acidoza, care trebuie 
eficient corectată, şi este un important element prognostic. Bolnavul trebuie supravegheat 
minimum 5 zile (timpul de eliminare a metanolului din organism). 

Tratament: antidot este alcoolul etilic, care blochează metabolismul alcoolului metilic 
şi favorizează eliminarea acestuia din urmă din organism. Se administrează o soluţie de 
alcool etilic 50% din 4 în 4 ore, câte 0,5 ml/kilocorp. 

- Se face spălătură gastrică cu suspensie de cărbune activat în soluţie de bicarbonat de 
sodiu 5%. 

- Se provoacă vărsătura. 

„ Se corectează acidoza. 

- Se hidratează intens bolnavul (4 1/24 de ore). 

- Se administrează Mialgin (50 - 100 mg s.c. sau i.m.), în caz de dureri abdominale 
foarte puternice. i 

- Se administrează oxigen. 

- Se aplică pansament ocluziv pe globii oculari. 

- Se evită utilizarea lactatului de sodiu pentru alcalinizare şi a sulfatului de magneziu 
pentru combaterea edemului cerebral. 


14.12. INTOXICAȚIA CU AMINOFENAZONĂ, FENILBUTAZONĂ 


Sinonime: Piramidon, Pyran, Amidopirin etc. 

Proprietăţi fizice: substanţă cristalină, albă, fără miros, cu gust amar. 

Identificare: prin reacţii colori:netrice şi de precipitare, din corpul delict şi conţinutul 
gastric. : ' 
Fiziopatologie: a) Intoxicația cu piramidon: tabloul clinic asemănător crizelor comi- 
tiale, întrerupt prin barbiturice şi însoţit de insuficiență circulatorie acută. 

b) Intoxicația cu fenilbutazonă: greţuri, sialoree, stomatită, vărsături, cu epigastralgii, 
ulcere gastroduodenale, hemoragii, perforaţii gastroduodenale, amețeli, euforie, obnubi- | 
lare, halucinaţii, edeme, hipertensiune arterială, tulburări de ritm cardiac. 

Tratament: nu există antidot specific. 

- Spălătură gastrică, provocare de vărsături, purgativ salin. 

- Suprimarea convulsiilor prin barbiturice. 

- Tratament simptomatic. 


14.13. INTOXICAȚIA CU AMONIAC 


Sinonime: hidroxid de amoniu. 

Proprietăți fizice: formă gazoasă sau soluție; incolor, cu miros înțepător, sufocant. 

Identificare: prin reacţie colorimetrică din corpul delict şi conținutul gastric. 

Fiziopatologie: acţiune locală, iritând căile respiratorii sau digestive; toxic asupra sis- 
temului nervos central şi, mai ales, asupra centrului respirator. 

Simptomatologie: concentrațiile mari pot declanşa edem pulmonar acut, edem glotic, 
laringospasm, ulceraţii oculare, lăcrimare, tuse iritativă. Ulterior, pot apărea complicații 
bronhopulmonare. Prin ingerarea toxicului tabloul clinic este asemănător intoxicației cu 
hidraţi alcalini (vezi "Intoxicația cu hidraţii alcalini"). i 

Tratament: antidotul este acidul acetic 5% sau acizii organici din sucurile de fructe, 
care împreună cu hidroxidul de amoniu dau săruri netoxice. 

- Scoatem victima din mediul toxic. 

- Oxigen pe sondă, eventual barbotat prin soluţie de acid acetic. 

- Traheotomie, respiraţie artificială la nevoie. 

- Tratamentul edemului pulmonar acui. 

- Antibioterapie de protecţie. 

14.14. INTOXICAȚIE CU ANTALCOOL 


Sinonime: Antabus, Espeial, Constralin etc. 

Proprietăţi fizice: pulbere cristalină, albă-cenuşie, fără miros, cu gust amar. 

identificare: prin spectrofotometrie sau reacţii colorimetrice din corpui delict şi din 
conţinutul gastric. 

Fiziopatologie: inhibând acetaldehidroxidaza, împiedică oxidarea alcoolului în orga- 
nism, provocând acumularea de acetaldehidă. Intoxicaţiile apar fie la doze foarte mari de 
antalcool, fie la asocierea de băuturi alcoolice în timpul tratamentului, care determină 
intoxicații grave, uneori cu sfârşit letal. Consumarea de alcool, chiar la 24 de ore după 
ingerarea antalcoolului, poate duce la intoxicație. 

Simptomatologie: roşeaţa capului şi a cefei, congestie conjunctivală, transpirații, disp- 
nee, tahicardie, hipotensiune arterială, colaps. Intoxicatul are senzația de căldură, amețeli, 
cefalee, constrictie toracică, diminuarea auzului, anxietate, somnolență. 

Tratament: nu există antidot specific. 

- Spălăiură gastrică, provocare de vărsături, purgativ. 

- Perfuzie intravenoasă de glucoză 5%. 

- Vitamina C1 - 2 g/24 de ore. 

- Tratament simptomatic. 


14.15. INTOXICAȚIA CU ANTIDEPRIN 


Sinonime: lmipramin, Eupramin, imizin, Tofranil etc. 

Proprietăţi fizice: pulbere cristalină, albă, cu gust arzător. 

Identificare: prin reacţii colorimetrice din corpul delict şi din conținutul gastric. 

Fiziopatologie: inhibând monoaminoxidaza, perturbează metabolismul general al 
organismului, inclusiv ciclul Krebs; astfel, apar: agitaţie, convulsii, prăbuşire circulatorie. 

Simptomalologie: stare ebrioasă, uscăciunea gurii, vertij, somnolenţă, comă, de obicei 
superficială. Mai apar hiperreflectivitate osteotendinoasă, contracturi, convulsii, hipoten- 
siune, colaps (mai frecvent la copil), tulburări ale ritmului cardiac. 

Tratament: nu există antidot specific. 

- Spălătură gastrică, provocarea de vărsături, purgativ salin. 

- Suprimarea convulsiilor. 

- Tratamentul insuficiențe circulatorii acute şi al insuficientei respiratorii acute. 


14.16. INTOXICAȚIA CU ARSEN ŞI DERIVAŢII LOR 


Derivați: anhidrida arsenioasă (şoricioaica) este cel mai răspândit produs. 

Proprietăţi fizice: pulbere cristalină, albă, fără miros. 

Identificare: prin reacţii colorimetrice din corpul delict, conţinutul gastric, urină, 
sânge şi fanere (păr, unghii). 

Fiziopatologie: este toxic celular şi vascular, mai ales al capilarelor. Inbibă grupele 
enzimatice celulare care conţin grupul sulfhidrilic (SH). 

Simptomatologie: a) Forma supraacută - sindrom holeriform (vărsături dureroase, 
diaree profuze sanguinolente), oligurie, colaps. 


616 MANUAL DE MEDICINĂ INTERNĂ 


b) Forma acută - vărsături (cu miros de usturoi), dureri, abdominale, diaree, facies 
cenușiu, stare generală alterată, lipotimii, hipotensiune arterială, colaps. Frecvent apar un 
raş scarlatiniform şi febră. După 2 - 3 zile apare sindromul de hepato-nefrită toxică (oli- 
gurie, albuminurie, hepatomegalie moderată, icter, azotemie, obnubilare). 

c) Forma atenuată - circumstanţele etiologice, gustul de usturoi, tulburările digestive, 
sindromul hepato-renal moderat sugerează diagnosticul acestei forme. 

Tratament: - dimercaptopropanolol (B.A.L.) este antidotul care, grație grupărilor sale 
sulfihidrilice, formează cu arsenul compuşi netoxici. 

- Spălătură gastrică cu apă, urmată de un pahar de lapte sau soluție de thiosulfat de 
sodiu (hiposulfit de Na). 

- Provocare de vărsături, administrare de purgativ salin. 

- Combaterea durerilor abdominale cu Mialgin. 

- Tratamentul insuficientei circulatorii acute. 

- Reechilibrare hidro-electrolitică. 


14.17. INTOXICAȚIA CU BARBITURICE 


Barbituricele (peste 50 de produse cunoscute azi) sunt un grup omogen de substanțe, 
în a căror structură chimică se găseşte malonilureea (acidul barbituric). 

După durata lor de acţiune, barbituricele se grupează în 4 categorii: 

a) Barbiturice cu acţiune lentă (6 - 9 ore) ex: Barbital (Veronal), Fenobarbital (Luminal). 

b) Barbiturice cu acţiune medie (3 - 6 ore), ex: Amobarbital (Amital, Dormital). 

c) Barbiturice cu acţiune scurtă (până la 3 ore), ex: Ciclobarbital (Phanodorm). 

d) Barbiturice cu acţiune foarte scurtă (anestezice), ex: Tiopental (Pentothal). 

Barbituricele cu acțiune lentă provoacă în general come prelungite, urmate de com- 
plicaţii respiratorii şi infecțioase. Barbituricele cu acțiune scurtă provoacă come puțin 
prelungite, dar cu depresiuni profunde ale funcțiilor vegetative (hipotensiune arterială, 
hipoventilație, hipotermie). 

Identificare: prin reacţii colorimetrice din corp delict, sânge, urină şi din conţinutul 
gastric. 

Fiziopatologie: barbituricele în doze masive deprimă metabolismul oxidativ la nivelul 
mitocondriilor, ce se traduce prin alterarea stării de conştiență, depresiunea centrilor res- 
piratori şi vasomotori. Aceste alterări sunt reversibile. 

Simptomatologie: coma este manifestarea clinică principală a intoxicației acute cu 
barbiturice, perioada precomatoasă variind cu cantitatea şi tipul barbituricului ingerat. 
Acestei come i-au fost descrise 4 stadii: 

Stadiul I - comă superficială: intoxicatul este în somn profund, răspunde la stimuli 
verbali foarte puternici. Tulburările vegetative lispsesc. Reflexele cornean şi fotomotor 
sunt prezente. 

Stadiul II - imtoxicatul răspunde numai la stimuli nociceptivi (ciupituri, înțepături). 
Reflexele osteotendinoase dispar. 

Stadiul III - imtoxicatul răspunde necoordonat la stimuli nociceptivi, este echilibrat 
respirator şi circulator. 

Stadiul IV - comă profundă, flască, cu areflexie totală, cu tulburări sfincteriene; mioza 
este înlocuită cu midriază, pielea este umedă şi rece. Se prăbuşeşte circulaţia, apar tul- 
burări respiratorii. 

În marea majoritate a cazurilor, la intoxicații prin barbiturice, moartea survine prin 
tulburări respiratorii (bradipnee, apnee). Complicaţiile infecțioase bronhopulmonare sunt 
şi ele de temut. 

Durata comei barbiturice este variabilă în funcție de preparat şi doza ingerată, ca şi de 
toleranța individului şi tratamentul administrat. 

Tratament: nu există antidot specific. Aşa-zisele antidoturi fiziologice (excitante ale 
sistemului nervos), ca: Pentetrazol, Cofeină, Megimid, Micoren, Daptazol etc., nu se uti- 
lizează. Ele stimulează centrii bulbari pentru o perioadă scurtă de timp, urmând apoi 
efecte contrarii, de depresiune a centrilor respiratori bulbari. Pot duce însă la aritmii, in- 
suficienţă cardio-circulatorie, anurie. 

Scopul terapiei rămâne deci eliminarea toxicului şi supravegherea funcţiilor vitale. 

- Spălătură gastrică, provocare de vărsături, purgativ salin (când este posibil, coma 
neinstalată). - 

- Perfuzii alcaline (bicarbonat de sodiu, lactat de sodiu, THAM), care favorizează eli- 
minarea barbituricelor prin urină, în scopul măririi diurezei. În acelaşi scop se adminis- 
trează perfuzii cu glucoză, Manitol (în jur de 6 1/24 de ore, în funcție de debitul urinar - 
cantitatea de urină + 800 ml soluție). 

- Hemodializă (rinichi artificial, dacă doza ingerată a fost mare sau diureza nu este sa- 
tisfăcătoare. 

- Asigurarea funcţiei respiratorii prin supravegherea permeabilităţii căilor aeriene su- 
perioare (îndepărtarea secreției din faringe, laringe, trahee), intubatie orofaringiană, oro- 
traheală sau traheostomie. Administrarea de oxigen umidificat (4 - 6 l/min). Respirație 
artificilă, la nevoie. Aşezarea subiectului în poziţie Trendelenburg (pentru uşurarea dre- 
najului căilor respiratorii). 

- Combaterea insuficienţei circulatorii acute (colapsul) prin perfuzii, la care se adaugă 
amine presoare (Norartrinal). 

- Combaterea complicaţiilor bronhopulmonare (antibioterapie). 

- Combaterea edemului pulmonar acut la nevoie. 


14.18. INTOXICAȚIA CU BROMOVAL, BROMURI 


Sinonime: Bromural, Bromisovalum, Alluval, Barbibrom, Bromodorm, Isoneurin, 
Dormigen etc. 

Derivați: Bromură de sodiu, potasiu, amoniu. 

Proprietăți fizice: substanţă cristalină, albă, fără miros, cu gust slab amărui. 

Identificare: prin reacţii colorimetrice şi de precipitare din corpul delict, conţinutul 
gastric şi din urină. 

Fiziopalologie: este depresiv al sistemului nervos central. 

Simplomatologie: aceeaşi ca în intoxicația cu barbiturice. 

Tratament: ca în intoxicații cu barbiturice. 

Intoxicația cu bromuri îmbracă două aspecte: bromismul acut - după o fază de exci- 
taţie (iritabilitate, inapetenţă, arsuri epigastrice), apare o cefalee frontală de tip constric- 
tiv, însoţită de mers ebrios (beţia bromică); intoxicatul se linişteşte, reflexele devin lene- 
şe; în forme mai severe apare stupoare; bromismul cronic - are semne predominant ner- 
voase şi cutanate (acneca bromică). 


14.19. INTOXICAȚIA CU CAFEINĂ, TEOFILINĂ, TEOBROMINĂ 


Proprietăţi fizice: substanţă cristalină, albă, fără miros. 
Fiziopatologie: excitanţi ai sistemului nervos central şi, mai ales, ai cortexului cerebral. 

Simptomatologie: insomnie, neliniște, agitație, tremurături ale mânilor, micţiuni im- 
perioase, cefalee, vertij, parestezii, vărsături, diaree, fibrilații musculare, în cazuri grave 
pot apărea convulsii. 

Tratament: - nu există antidot specific. 

- Spălătură gastrică, provocare de vărsături, administrare de purgativ. 

- Administrare de barbiturice, Clordelazin. 

- Tratamentul insuficienţei circulatorii acute, dacă este cazul. 


14.20. INTOXICAȚIA CU CHININĂ 


Proprietăți fizice: substanță cristalină, albă sau gălbuie, fără miros, cu gust foarte amar. 

Identificare: prin tluorescenţă sau reactii colorimetrice din corpul delict, urină, şi din 
conținutul gastric. 

Fiziopatologie: toxic protoplasmatic puternic, acţionând mai i ales asupra celulelor 
nervoase, miocardului, nervilor senzitivi. 

Simplomatologie: debutează ca o gastrită acută (aratam vărsături, dureri abdominale), 
asociată cu fenomene de beţie chininică (vertij, instabilitate, obnubilare). Tulburările au- 
ditive sunt: vertijul, hipoacuzia. Tuiburările vizuale: fotofobia, diplopia, spasme ale pleo- 
apelor, tulburări în percepţia culorilor, diminuarea percepției culorilor. În intoxicaţiile 
grave apare atrofia nervului optic. Bradicardia şi modificările E. C. G. sunt generate de 
acțiunea toxică asupra miocardului. 

Tratament - nu există antidot specific. 

- Spălătură gastrică, provocare de vărsături, purgative. 

- Administrare de lichide, pentru a grăbi eliminarea toxicului pe cale renală. 

- Combaterea insuficienței circulatorii acute. 

- Tratamentul insuficienței respiratorii acute. 

- Amauroza chininică trebuie combătută rapid de către oftalmolog. 


14.21. INTOXICATȚIA CU DIAZEPAM 


Sinonime: Valium, Seduxen, Ansiolin etc. 

Proprietăţi fizice: pulbere cristalină, albă, insolubilă în apă, solubilă în solvenţi organici. 

Identificare: prin spectrul în U.V. metode colorimetiice, cromatografie, din corpul 
delict, conținutul gastric şi din sânge. 

Fiziopatologie: este depresor al sistemului nervos central, acționând mai ales asupra 
substanţei reticulate, nucleilor talamo-hipotalamici şi asupra măduvei spinării. 

Simplomatologie: asemănătoare cu cea din intoxicația barbiturică, dar mult mai puţin 
dramatică. Manifestările cardio-respiratorii sunt foarte discrete, cel mai frecvent absente. 

Tratament: - nu există antidot specific. 

- Vezi "Intoxicația acută cu barbiturice”. 


14.22. INTOXICAȚIA CU DIGITALĂ 


Sunt glucozizi extraşi din Digitalis lanata şi Digitalis purpurea. 
Proprietăţi fizice: substanţe cristaline, albe, fără miros, insolubile în apă. 

Identificare: prin reacţii colorimetrice din corpul delict şi conținutul gastric. 

Fiziopatologie: dau tulburări cardiace, digestive şi senzoriale. 

Simptomatologie: vărsături, diaree, dureri abdominale, obnubilare, somnolenţă, anxi- 
etate, cefalee, mialgii difuze, astenie musculară, acuitate auditivă diminuată, vederea co- 
lorată (în verde, galben), frecvent oligurie, bradicardie, bigeminism, extrasistole, colaps. 

Tratament: nu există antidot specific. 

- Spălătură gastrică, provocare de vărsături, administrare. de purgativ. 

- Cloiură de potasiu - per os sau i.v., până la corectarea hipopotasemei şi a tulbu- 
rărilor E.C.G. Ritmul administrării potasiului nu va depăşi 20 mg clorură de potasiu/min, 
dacă funcția renală este deficitară. 

- Dacă funcţia renală este normală, se administrează 2 - 3 | lichide/24 de ore. 

- Corectăm tulburările hidro-electrolitice provocate de vărsături. 

- Administrăm sedative, antiemetice (Emetiral). 


14.23. INTOXICAŢIA CU FENACETINĂ 


Proprietăţi fizice: pulbere cristalină, albă, fără gust, fără miros. Se întâlneşte în multe 
combinaţii antinervralgice. 

Fizioputologie: acţionează mai ales asupra centrului termoreglării din sistemul nervos 
central. 

Simptomatologie: cianoză, vertij, vâjâituri, somnolenţă, hipotensiune arterială, hipo- 
termie, puls slab, eriteme cutanate, urticarie, comă. 

Tratament: nu există antidoi specific. 

- Spălătură gastrică, provocare de vărsături, purgativ salin. 

- Tratarea insuiicienţei circulatorii acute. 

- Oxigenoterapie, când apar fenomene de methemoglobinemie. 

- Respirație artificială, când este cazul. 

- Administrare de Helthion sau albastru de metilen i.v., când apar fenomene clinice de 
methemoglobinemie. 


14.24. INTOXICAȚIA CU HIDRAȚ! ALCALINI 


Derivați: hidroxidul de sodiu (soda caustică), hidroxidul de potasiu (potasa caustică). 

Proprietăți fizice: substanţe solide, albe, higroscopice, fără miros, foarte caustice. 

Identificare: prin reacţii colorimetrice din corpul delict şi din conţinutul gastric. 

Fiziopatologie: leziuni caustice locale pe piele şi mucoase, alcaloză cu dezechilibre 
ionice. 

Simptomatologie: arsuri grave bucale, faringiene, esofagiene şi gastrice. Durerea este 
violentă. Salivaţia abundentă, dureroasă, însoțită de striații sanguine. Sialoreea durează 
până la 2 săptămâni. Apar vărsături, la început 'sanguinolente, apoi mucoase şi.seroase. 
Durerea la deglutiţie (disfagie) este foarte puternică în primele zile. Disfagia persistă 
până la 2 luni. Scaunele diareice, sanguinolente, sunt prezente împreună cu durerile ab- 
dominale puternice. În primele 2 săptămâni: subfebra trebuie pusă pe seama resorbției 
ţesuturilor necrozate, dar dacă coritinuă trebuie pusă pe seama suprainfectării plăgilor. În 
intoxicații grave apar colapsul, coma şi moartea. 

În primele 3 săptămâni sunt posibile hemoragii digestive sau/şi perforaţii în abdomen 
sau mediastin. Mai pot apărea ca simptome: edem laringian, afonie, tuse, hemoptizii, 
edem pulmonar acut, asfixie, moarte. 

Tardiv pot apărea albuminurie, oligurie, anuric. 

Examenele de laborator arată leucocitoză şi V.S.H. crescute. 

Complicaţii de temut sunt: hemoragia digestivă superioară, perforaţia viscerală, insu- 
ficienţa renală acută, stenozele esofagiene. 

Tratament: antidoturi sunt acidul acetic 5%, sucurile de fructe, în proporţie de 2 | 
pentru 30 g substanţă ingerată. . 

- Administrarea imediată per os de apă de robinet, lapte în cantităţi mari (2 | pentru 
30 g substanţă ingerată). 

- Administrarea per os de oţet diluat, sucuri de fructe. 

- Spălarea tegumentelor şi mucoaselor (cel puţin 15 minute) cu apă de robinet, apoi 
cu ser fiziologic (30 - 60 de minute). 

- Combaterea durerii cu morfină (5 - 10 mg) sau Mialgin (50 - 100 mg la fiecare 4 ore). 

- Combaterea insuficienţei circulatorii acute. 

- Combaterea insuficienţei respiratorii acute. 

- Combaterea oligo-anuriei. 

- Antibioterapie de protecție. 

- combaterea apariţiei stricturilor esofagiene prin corticoterapie, circa 3 săptămâni (| mg 
cortizon/kilocorp). 

- Sprijinirea procesului de epitelizare cu vitamina A (300 000 u./zi). 

- Administrarea de antispastice (Papaverină, Scobutil). 

- Asigurarea parenterală a aportului hidric şi caloric. 


14.25. INTOXICAȚIA CU IZONIAZIDĂ 


Sinonime: H.I.N., Rimifon, Tebecid etc. 

Proprietăţi fizice: pulbere cristalină, albă, fără miros, solubilă în apă. 

Identificare: prin reacţii colorimcetrice, din corpul delict, conţinutul gastric, urină şi 
din sânge. 

Fiziopatologie: apar în principal fenomene de encefalopatie toxică, manifestată prin 
agitaţie, convulsii, comă; substanţa se elimină foarte repede din organism. 

Simptomatologie: agitaţie, stare confuzională, disfagie, hiperreflexie osteotendinoasă, 
convulsii, comă, incontinuenţă sfincteriană, midriază. 

Tratament: nu există antidot specific. 

- Spălătură gastrică (când nu sunt prezente convulsiile). 

- Perfuzie cu glucoză 5%. 

- Intubaţie traheală, oxigenoterapie; la nevoie, respiraţie artificială. 

- Vitaminele Be şi Byp. 

- Aspiraţie orofaringiană sau traheală a secreţiilor. 

- Combaterea convulsiilor cu Fenobarbital; la nevoie curarizare. 

- Antibioterapie pentru prevenirea infecțiilor bronhopulmonare şi urinare. 


14.26. INTOXICAŢIA CU MEPROBAMAT 


Sinonime: Andaxin, Mepavlon, Meprin 50, Miltown, Pertranquil, Selene, Tranquil etc. 
Proprietăţi fizice: substanţă cristalină, albă, incoloră, cu gust amar. 

Identificare: prin fluorescentă sau reacții colorimetrice din corpul delict, conținutul 
gastric şi din urină. 

Fiziopatologie: tranchilizant ce acționează asupra sistemului nervos central, miore- 
laxant, tendință marcată la colaps. 

Simptomatologie: intoxicația debutează cu somnolenţă, stare ebrioasă, hipotonie mus- 
culară, diminuarea reflexelor osteotendinoase, tendință la colaps. Se instalează apoi 
coma, care durează între 19 şi 40 de ore, este liniştită, cel mai frecvent superficială, cu hi- 
potonie musculară, reflexe osteotendinoase diminuate sau abolite; pupilele sunt midria- 
tice, cu reflexul fotomotor păstrat. 

S-a descris şi coma cu hiperreflectivitate osteotendinoasă, stări de agitaţie, clonus al 
rotulei şi piciorului, uncori trismus. În această etapă (coma) poate apărea şi un efect de- 
presor respirator şi, mai ales, instalarea insuficienţei circulatorii acute (colaps). 

Prognosticul acestei intoxicații este în general benign. Trezirea intoxicaţiilor se face 
greu şi urmează bradipsihie, uneori câteva săptămâni. 

Tratament: nu există antidot specific. 

- Spălătură gastrică (când coma nu s-a instalat). 

- Combatera insuficienţiei respiratorii acute prin intubaţie şi respiraţie asistată. 

- Combaterea insuficienței circulatorii acute prin perfuzii cu Norartrinal (este foarte 
eficient în aceste cazuri). 

„= stimularea diurezei, în scopul eliminării toxicului, prin perfuzii cu glucoză 10% şi 
Manitol 10%. 


14.27. INTOXICAȚIA CU MORFINĂ, OPIACEE 


Proprietăţi fizice: pulberi albe, cristaline, fără miros, cu gust amar. 

Identificare: prin reacţii colorimetrice şi de precipitare din corpul delict, conţinutul 
gastric şi din sânge. 

Fiziopatologie: morfina şi opiaceele deprimă centrii corticali - mai ales ai durerii -, 
deprimă respiraţia şi reflexul de tuse, excită centrii vagali şi ai vomei. 

Simplomatologie: perioada euforică - intoxicatul prezintă bună dispoziţie şi senzaţie 
de căldură; perioada de excitație -urmează agitație psiho-motorie, vărsături, tuse, roşeața 
feţei, prurit - mai ales la nivelul nasului -, bradicardie, hipotermie moderată; perioada de 
depresiune - oboseală, somnolență, pierderea cunoștinței, areflexie, pupile punctiforme 
(mioza morfinică), spasme sfincteriene (retenţie de urină şi fecale); în final se instalaeză ` 
cianoza, respiraţie periodică, paralizie respiratorie, moarte. Mai pot apărea complicații: 
edemul palmomar acut, pneumonie de decubit şi/sau aspiratie. 

Deci, intoxicația morfinică la o stare de comă ne este sugerată de pupilele puncti- 
forme şi respirația deprimată. Ameliorarea stării intoxicatului începe cu o criză sudorală 
şi poliurică şi dacă poate fi ținut în viață peste 12 ore, prognosticul se ameliorează. 

Tratament: Nalorfina este antidotul fiziologic al morfinei. Se administrează lent 
intravenos, câte o fiolă (5 mg) la fiecare 10 - 20 de minute, în funcţie de normalizarea 
respirației şi de obţinerea reacţiilor la stimulii dureroşi, până la doza de 40 mg. În funcţie 
de starea intoxicatului (pe baza criteriilor enunțate mai sus), se poate repeta injectarea la 
un interval de 1 - 2 ore. 

- Spălătură gastrică cu permanganat de potasiu 1/5 000 sau tinctură de iod 1 aN 1 000 ml 
apă, urmată de provocarea de vărsături, sau/şi purgativ salin. 

- Garotarea membrelor respective, dacă toxicul a fost injectat, ca şi aplicarea locală de 
pungă cu gheaţă. 

- Tratarea insuficienţei respiratorii acute. 

- Tratarea insuficienței circulatorii acute. 

- Corectarea tulburărilor hidro-electrolitice şi furnizarea unui aport caloric parenteral 
prin soluţii de glucoză. 

- Asigurarea evacuării intestinului (clismă) şi a vezicii urinare (cateterism vezical). 

- Administrarea antibioticelor de protecţie în comele prelungite. 


14.28. INTOXICAȚIA CU NAPOTON 


Sinonime: Clordiazepoxid, Benzodiazepin, Donapax, Elenium, Librium etc. 
Proprietăți fizice: pulbere cristalină, incoloră, cu reacţie acidă în soluţie apoasă. 
Identificare: reacții colorimetrice, din corpul delict, urină şi din sânge. 

Fiziopatologie: prăbuşeşte circulaţia şi respirația. Consumul de alcool la i ingerarea ya 
Napoton creşte riscul şi gravitatea intoxicației. 

Simptomatologie: obnubilare, ataxie, hipotonie musculară, simptomatologie cardio- 
respiratorie foarte redusă (în comparație cu cea dată de intoxicația cu barbiturice, cu care 
se aseamănă). 

“Tratament: nu există antidot specific. 

- Ca în intoxicația cu barbiturice. 


14.29. INTOXICAȚIA CU NICOTINĂ 


Sinonime: Nicotina, Nicotox. 

Proprietăţi fizice: lichid uleios, gălbui, cu miros de tutun, la aer se brunifică repede. 

Identificare: prin reacții colorimetri ice din corpul delict (soluții pesticide), conținutul 
gastric și din sânge. 

Fiziopatologie: acţionează complex asupra sistemului nervos central, periferic şi au- 
tonom. Cele mai sensibile structuri nervoase la acest toxic sunt sinapsele ri ie 
urmate de cele simpatice. 

Simptomatologie: forma supraacută - arsuri buco- riogan şi epigastrice, colici ab- 
dominale, vărsături, diaree, obnubilare, tremurături, tulburări respiratorii, prăbuşire tensi- 
onală, moarte; formă acută - paloare, sudori profuze, cefalee, ambliopie, vertij, vărsături, 
puls accelerat, tensiunea arterială scăzută, somnolență, respirație superficială; forma 
uşoară - stare pseudoebrioasă, cefalee, paloare, sudori, frisoane. 

Tratament: nu există antidot specific. 

- Spălătura gastrică cu cărbune activat, apă de robinet, permanganat de potasiu. 

- Provocare de vărsături, administrare de purgative. 

- Oxigenoterapie şi asistarea respirației. 

- Tratamentul insuficienței circulatorii acute, la nevoie. 

- Tratamentul convulsiilor, dacă este cazul. 


14.30. INTOXICAȚIA CU OXID DE CARBON 


Sinonime: monoxidul de carbon. 
Proprietăți fizice: gaz incolor, inodor, difuzează uşor prin pereţii poroşi, arde cu fla- 
cără albastră. 

Identificare: prin spectroscopie sau reacţii coloriometrice, din sânge. 

Fiziopatologie: prin formarea de carboxihemoglobină duce la anoxie tisulară. Se pare 
că oxidul de carbon are şi o acțiune citotoxică directă. factorii agravanți ai intoxicației cu 
oxidul de carbon: anemiile, bolile cardio-respiratorii, vârstele extreme, presiunea atmos- 
ferică scăzută. 

Simptomatologie: se descriu două stadii ale acestei intoxicații: iniţial şi comatos: sta- 
diul inițial - constricţie frontală, cefalee, oboseală, amețeli, apoi dispnee, vâjâituri în 
urechi, vedere încețoşată, palpitaţii; se pierde capacitatea de a raţiona, apare o intensă 
stare de oboseală, ceea ce îl împiedică pe intoxicat să părăsească singur mediul toxic, 
astfel intrând rapid în stadiul următor: stadiul comatos - coma variază de la coma vigilă 
la coma profundă, este calmă, adeseori cu semnul Babinski prezent bilateral sau unila- 
tera]. Starea de hipotonie musculară şi convulsiile sunt foarte frecvente. Coloraţia rozată 
a tegumentelor care se descrie este relativ rară. Apar frecvent însă flictene, asemănătoare 
cu cele din arsuri, pe regiunile comprimate. S-au descris chiar gangrene uscate ale 
extremităților (ca în arterite) la subiecţii care au stat mult în mediul toxic. Cianoza este 
frecventă. Pielea este umedă din cauza sudoraţiei abundente. Respirația este rapidă, nere- 
gulată, cu încărcare bronşică; în forme grave apare respiraţie Cheyne-Stokes. Edemul 
pulmonar acut apare şi el ca o complicație relativ frecventă. Insuficienţa circulatorie 
acută este frecventă în cazul neinstituirii rapide a tratamentului. Prin tulburarea centrilor 
termoreglării apare şi hipertermia. 

Modificările de laborator ce se ivesc nu au importanță practică imediată, fiind nes- 
pecifice şi intoxicatul nelăsându-ne timp de intervenție până după obținerea rezultatelor. 

Uneori, este necesar un diagnostic diferențial şi trebuie avute în vedere: coma trau- 
matică, comele neurologice, comele toxice endogene (diabetică, uremică), comele toxice 
exogene (mai ales barbiturică, alcoolică, morfinică, clorpromazinică, cu tranchilizante). 

Tralament: antidotul este oxigenul în concentraţie de 100% (grăbeşte descompunerea 
carboxihemoglobinei şi eliminarea gazului toxic pe cale respiratorie). 

- Scoaterea victimei din mediul toxic. 

- Asigurarea permeabilităţii căilor respiratorii. 

- Respirația artificială, la nevoie. 

- Combaterea insuficienţei circulatorii acute, la nevoie. 

- Tratamentul edemului pulmonar acut, la nevoie. 

- Combaterea edemului cerebral (glucoză hipertonă, Manitol). 

- Antibioterapie de protecţie. 

- Tonicardiace, când apare insuficiența cardiacă congestivă. 

- Oxigenoterapia hiperbară (oxigen la presiune de 2 atmosfere), în camere special 
construite, atunci când este posibil, se consideră astăzi ca tratamentul cel mai eficace. 


14,31. INTOXICAȚIA CU PESTICIDE, PARATHION, D.D.T., H.C.H. 


14.31.1. PARATHIONUL (compuşi organo-fosforici) 


Sinonime: Ematox, Esos, Thiophas, sine; D.P.P., D.N.T.P., în mod greşit "verde de 
Paris", 

Proprietăți fizice: lichid incolor, sau slab gălbui, cu miros caracteristic (rânced) mai 
greu decât apa, insolubil în apa., i 

Identificare: prin determinarea activităţii colinesterazice a sângelui, spectrofotome- 
trie, reacții colorimetrice din corpul delict, conținutul gastric şi din sânge. 


624 MANUAL DE MEDICINĂ INTERNĂ 


Fiziopatologie: căile de intoxicare sunt digestivă (ingestie), respiratorie (înhălare), 
cutanată (contact cu pielea). 

Inhibând colinesteraza, apare acumulare de acetilcolină, care dă o mare hiperreac- 
tivitate parasimpatică (vagală) şi a sistemului nervos central. 

Simptomatologie: se descriu trei sindroame clinice: a) sindromul muscarinic (efect 
parasimpatic) - apare prin acumularea acetilcolinei la nivelul terminaţiilor nervoase post- 
ganglionare ale musculaturii netede, miocardului şi glandelor secretorii. Tulburările care 
apar primele: mioză, lăcrimare, rinoree, hipersalivație, sudori profuze, vărsături, colici 
abdominale, diaree, hipersecreţie bronşică, dispnee, edem pulmonar acut; b) sindromul 
nicotinic (asupra muşchilor voluntari) - prin acumularea acetilcolinei la nivelul plăcilor 
neuro-musculare ale musculaturii scheletice. Tulburările apar în general după ce 
simptomele muscarinice au atins o intensitâte medie: slăbiciune musculară, fasciculații 
(fibrilații musculare locale), crampe musculare, convulsii, în cazuri grave paralizii 
musculare, mai ales ale muşchilor respiratori; c) sindromul nervos centrul - anxietate, 
cefalee, hiperexcitabilitate, somnolență sau insomnie, confuzie mintală, tulburări amne- 
zice şi, în cazuri foarte grave, ataxie, disartrie, comă cu areflexie, respiraţie Cheyne- 
Stokes, stop respirator. 

Având în vedere gravitatea intoxicației şi urganța intervenţiei, diagnosticul clinic 
trebuie făcut rapid pe baza următoarelor elemente: 

- Existenţa expunerii la toxic. 

- Mioză precoce şi persistentă. 

- Hipersecreţie glandulară generalizată. 

- Bronhospasm (respirație astmatiformă). 

- Fibrilaţii musculare localizate. 

- Toleranţă mare la atropină (se pot administra (4 - 6 mg atropină, fără să apară semne 
de atropizare). 

Tratament: antidotul este Atropina, care antagonizează efectele farmacodinamice ale 
acetilcolinei. Se administrează 1 - 4 mg i.v. şi.se repetă la fiecare 15 minute doza, până când 
apar fenomene de atropinizare (midriază, alură ventriculară ridicată, uscăciunea gurii). Când 
reapar fenomenele acetilcolinice (mioză, hipersalivaţie, hipersudoraţie), se administrează 
din nou atropină. Toxogonin (R.F.G.), Pirrangit (E.G.Y.T = Budapesta) reactivează 
colinesteraza blocată de toxic. Se administrează i.v. în doză de 0,250 - 0,500 g (1 - 2 fiole) 
imediat după Atropină; se repetă de 2 - 3 ori/24 de ore, în funcţie de evoluţie. 

- Spălătura gastrică; se provoacă vărsături sau se administrează purgativ salin. 

- Se tratează edemul pulmonar acut, la nevoie. 

- Se asigură permeabilitatea căilor respiratorii. 

- Se'spală cu apă şi săpun tegumentele contaminate. 

- Se supraveghează permanent intoxicatul timp de 24 - 48 de ore, pentru urmărirea 
evoluţiei. 

- Tratarea convulsiilor, dacă este cazul. 

- Tratarea insuficienţei respiratorii acute. 

- Tratarea insuficienței circulatorii acute, când este cazul. 


14.31.2. D.D.T. 


Sinonime: Neocide, Dicophane, Clorofenaton, Trix, Lucex etc. 
Proprietăţi fizice: pulbere cristalină, albă-cenuşie, greu solubilă în apă şi uşor solubilă 
în solvenţi organici. 

Identificare: prin spectrofotometrie şi reacţii colorimetrice din corpul delict şi din 
conţinutul gastric. 

Fiziopalologie: se absoarbe lent pe cale gastrointestinală, concentrându-se în țesutu- 
rile groase. Acţiunea principală este de excitare a sistemului nervos central. 

Simpiomatologie: tulburările gastrointestinale sunt primele: vărsături, colici abdo- 
minale, diaree, tenesme; apar apoi tulburări nervoase: secundare ale pleoapelor, fibrilaţii 
musculare, parestezii, hiperestezii cutanate, insomnie, hipoacuzie (secusele - tresăririle - 
musculare încep la nivelul obrazului şi se extind apoi la întreaga musculatură); manifes- 
tările generale constau în coriză, tuse, dureri faringiene, bronşită, cefalee, vertij, obosea- 
lă; manifestări cutanate: eritem, dermatite buloase sau exfoliative, edem angioneurotic; 
rinichiul şi ficatul pot fi şi ele atinse (albuminurie, hematurie, cilindrurie, teste de dispro- 
teinemie alterate). În forma gravă apar convulsii, edem pulmonar acut, paralizii respi- 
ratorii, moarte. În această intoxicație, miocardul este sensibilizat pentru adrenalină; deci 
dacă utilizăm simpaticomimetice (Norartrinal) există mare pericol de apariţie a fibrilaţiei 
ventriculare. Moartea poate surveni uneori după 6 zile, precedată de hepatomegalie, icter, 
melenă. 

Tratament: nu există antidot specific. 

- Spălătură gastrică cu cărbune activat; administrare de purgativ salin (în nici un caz 
uleios), provocarea de vărsături. 

- Spălarea tegumentelor cu apă şi săpun. 

- Oprirea convulsiilor cu fenobarbital, câte 100 mg s.c. sau i.m. la fiecare oră, până la 
doza de 500 mg sau până la încetarea convulsiilor. 

- Combaterea insuficienţei respiratorii acute. 

- Combaterea insuficienței circulatorii acute (nu cu Norartrinal sau Efedrină). 


14.31.3. H.C.H. 


Sinonime: Hexaclorhexan, Gamexen, Lindan, Hexaclorciclohexan, Analcidess, Plotox 
etc. 

Proprietăţi fizice: pulbere cristalină, albă-cenuşie, cu aspect unsuros, cu miros carac- 
teristic, iritant. 

Identificare: prin reacţii colorimetrice, din corpul delict şi din conţinutul gastric. 

Fiziopatologie: pătrunde în organism pe căile respiratorii (fiind volatil) şi digestivă. 
Produce excitaţia sistemului nervos central, tahicardie, creşterea tensiunii arteriale, con- 
vulsii, paralizii musculare. Este mai periculos ca D.D.T. 

Simplomatologie: tulburări digestive: stomatite, colici abdominale, diaree; tulburări 
nervoase: sindrom piramidal (hipertonie musculară, exagerarea reflexelor osteotendi- 
noase, Babinski prezent), sindrom cerebelos (dismetrie, tremurături, adiadoco-kinezie), 
stare confuzională, tulburări vestibulare; tulburări cardio-vasculare: tahicardie, hipoten- 
siune arterială, colaps. 

Tratament: nu există antidot specific. 
Vezi "Intoxicația cu D.D.T. 


14.32. INTOXICAȚIA CU PETROL ŞI DERIVAȚII SĂI 


Derivați: Butanul (fracțiunea gazoasă), eterul de petrol, benzina, petrolul lampant, 
W hite-spirt, neofalina, petrosinul, păcura (fracțiuni lichide). 

Proprietăţi fizice: fractiunile lichide sunt substanțe incolore (excepţie păcura), fluo- 
rescente, nemiscibile cu apa. 

Identificare: prin determinarea constantelor fizice ale produselor (vâscozitate, punct 
de fierbere etc.), din corpul delict şi din sânge. 

Fiziopatologie: acţionează în principal asupra sistemului nervos central, iniţial exci- 
tându-l (beţia benzenică), urmând depresiune şi pierderea cunoștinței. Acţiunea este nar- 
cotică centrală, mai ales asupra diencefalului şi bulbului. 

Simptomatologie: intoxicația acută - cefalee, amețeli, euforie, palpitaţii, tulburări de 
ritm, iritaţii ale mucoaselor, greţuri, vărsături, delir; urmează pierderea cunoștinței, con- 
vulsii, abolirea reflexului fotomotor, comă, moarte prin paralizia centrului respirator sau 
prin stop cardiac în fibrilația ventriculară; intoxicația subacută - amețeli, senzaţia de pre- 
siune în cap, senzaţia de căldură, transpirații, palpitaţii, stare ebrioasă, euforie, grețuri. 
Aceste simptome dispar rapid după scoaterea din mediul toxic. 

Tratament: nu există antidot specific. 

- Scoaterea din mediul toxic. 

- Oxigenoterapie şi respirație artificială, dacă este cazul. 

- spălătură gastrică în poziţie Trendelenburg (pentru a evita pericolul aspiraţiei în 
căile respiratorii cu soluţie de cărbune activat. 

- Repaus absolut la pat, din cauza pericolului de instalare a insuficienţei cardiace. 

- Tratamentul tulburărilor de ritm. 

- Antibioterapie de protecţie. 

- Perfuzii cu soluţii glucozate 5 - 10% 1 500 - 2 000 ml/24 de ore. 


14.33. INTOXICATIA CU ROMERGAN - FENOTIAZINELE 


Sinonime: Allergen, Atosil, Fenergan etc. i 

Alți derivați fenotiazinici: Delazin, Levomepromazin (Nozinan), Emetiral, Majeptil, 
Neleptil, Meleril. 

Proprietăţi fizice: sărurile (clorhidraţi, maleaţi) sunt substanțe cristaline, albe, solubile 
în apă şi alcool. 

Identificare: prin reacţii colorimetrice din corpul delict şi din urină. 

Fiziopatologie: acționează ca antihistaminice, hipnotice, anticolinergice. 

Simptomatologie: intoxicația cu clorpromazină (Clordelazin, Largactil, Plegomazin) 
se caracterizează prin somnolență, obnubilare, dezorientare temporospaţială, agitaţie, tre- 
murături, comă superficială sau profundă, sindrom parkinsonian cu contracturi predomi- 
nante de maseteri, mişcări necoordonate ale mâinilor şi ale globilor oculari, insuficiență 
respiratorie acută, insuficiență circulatorie acută, pupile miotice, hipotermice sau hiper- 
termie (în a 9-a zi), dozele mari terapeutice pot da agranulocitoză şi/sau icter colostatic, 
intoxicația cu Romergan prezintă trei stadii: a) sindromul de excitație, ce apare în mai 
putin de o oră de la ingestie, cu convulsii, midriază, ochi injectați, respirație stertoroasă, 
cianoza buzelor; b) siarea comatoasă (se poate instala şi direct) este fără convulsii; pot 
apărea secuse musculare izolate, tahicardie, hipotermie; reflexele osteotendinoase sunt 
normale sau exagerate; c) tulburările psihice: agitaţie psiho-motorie, delir, confuzie min- 
tală, halucinaţii vizuale şi auditive, midriază, mișcări corfologice. 

Tratament: nu există antidot specific. 

- Spălătură gastrică, provocare de vărsături, administrare de purgativ (ulei de ricin 30 
ml). 

- Combaterea colapsului prin perfuzii cu Norartrinal. 

- Combaterea convulsiilor cu barbiturice cu durată scurtă de acțiune (Baytinal, Evipan 
etc.), administrate cu multă prudență i.v. 

- Perfuzii cu glucoză 5 - 10% pentru creșterea eliminării urinare a toxicului. 

- Tratarea icterului şi agranulocitozei. 


14.34. INTOXICAŢIA CU STRICNINĂ 


Proprietăţi fizice: pulbere cristalină, albă, solubilă în eter şi cloroform, cu gust foarte 
amar. l 

Identificare: prin probă biologică pe broască, reacții colorimetrice şi de precipitare 
din corpul delict, conţinutul gastric şi sânge. 

Fiziopatologie: excitant medular tipic; acționează şi excitând centrii vasomotori şi 
respirator bulbari. 

Simptomatologie: gust amar în gură, agitaţie, anxietate, senzație de sufocare, fibrilaţii 
musculare, hipertonie a musculaturii rahisului şi membrelor inferioare (tetanosul stric- 
ninic), contractură generalizată, opistotonus, cianoză. În timpul crizelor convulsive pot 
apărea jenă respiratorie marcată, fracturi osoase, rupturi musculare. Trismusul lipseşte 
între crize. Intoxicatul este lucid, are midriază, vede obiectele în verde (discromatopsie). 

Moartea poate surveni la primul sau al doilea acces convulsiv prin paralizie respi- 
ratorie bulbară. 

Tratament: nu există antidot specific. 

- În afara crizelor convulsive, spălătură gastrică sau se dă intoxicatului să ingereze so- 
luţie de permanganat de potasiu 1%o. 

Intoxicatul va fi aşezat într-o cameră liniştită, ferit de excitanţi puternici (lumină, zgo- 
mot etc.). 

- Combaterea convulsiilor cu fenobarbital, 100 - 200 mg i.m.; dacă acestea sunt dra- 
matice, se administrează i.v. barbiturice cu durată scurtă de pate 

- Combaterea insuficientei respiratorii acute prin curarizare, intubaţie traheală, oxi- 
genoterapie, respiraţie artificială. 

- Administrarea de perfuzii glucozate pentru accelerarea eliminării toxicului prin 
diureză. 


14.35. INTOXICAȚIILE ACUTE CU CIUPERCI 


Sindroamele determinate de ciupercile necomestibile sunt următoarele: 

a) Sindroame date de ciuperci cu toxicitate întârziată (de o mare gravitate, mortale): 

Sindrom Jaloidian (holeriform tardiv), dat de falina, manitina şi faloidina din Amanita 
phalloides (cea mai toxică), A. printaniera şi A. virosa: Semnele intoxicației apar după 10 
- 20 de ore, după această perioadă instalându-se brusc: stare generală alterată, amețeli, 
sudori abundente, colici abdominale, vărsături, diaree incoercibilă, fetidă, uneori sangu- 
inolentă; se remarcă o accentuată deshidratare, cu tegumente uscate, sete mare, salivaţie 
redusă, colaps. Apar apoi tulburări nervoase şi hepato-renale, crampe musculare. Exa- 
menele de laborator! indică: hipocloremie, hemoconcentraţie, azotemie renală, hipo- 
glicemie, acidoză. 

b) Sindroame date de ciuperci cu toxicitate precoce (mai puţin periculoase): 

Sindromul entolomian (holeriform precoce), generat de un toxic necunoscut din 
Entolome livide, apare în cel mai mare număr de intoxicaţi cu ciuperci. După o perioadă 
scurtă de 2 - 6 ore, apar sindrom gastroenteritic acut, deshidratare, tendință la colaps. 
Faţă de sindromul faloidian debutul este precoce, lipsesc crampele musculare şi atingerea 
hepato-renală este discretă. 

Sindromul muscarinian (sudoral, colinergic) dat de muscarina din ciupercile Inocybes 
şi Clitocybes. Incubaţia este scurtă: 1 - 3 ore, brusc, apare sindrom gastrointestinal, dar 
mai puţin intens ca în sindroamele anterioare. Hipersudoraţia este foarte mare, cu sialo- 
ree, deshidratare rapidă. Bradicardia este constantă; mioza de asemenea. 

Sindromul panterinian (atropice) dat de o micetoatropină din ciupercile Amanita mus- 
caria şi A. panterina. După 1 - 3 ore apar semnele intoxicației: sindrom gastrointestinal, 
delir cu aspect ebrios şi euforic, agitaţie psihomotorie, confuzie; se opresc secrețiile, gura 
este uscată, midriază, acomodarea la lumină dispare, tahicardie. 

Sindromul helvelian (hemolitic) dat de acidul helvelic din ciuperca Gyromitra 
aesculenta. După 4 - 8 ore apar fenomene de gastroenterită şi după 24 de ore, un sindrom 
hemolitic; după 48 de ore - un icter mixt: prin hemoliză şi citotoxic hepatic. 

Prognositcul este rezervat, dar mai puţin grav ca în sindromul faloidian. 

Sindromul de indigestie este generat de ciuperci ca "boletul-satanului”, Psaliote, lacta- 
rii etc.; după 1 - 5 ore apar un sindrom gastroenteritic; poate apărea şi după consumarea 
de ciuperci comestibile, dacă nu au fost proaspete. 

Sindromul halucinator, dat de toxice din ciupercile Agarics atropiniens sau Psyllocybes. 
Acest sindrom apare şi durează doar câteva ore. Se manifestă prin halucinaţii elementare cu 
viziuni de puncte strălucitoare şi colorate sau linii mişcătoare. 

Tratament: atropina este antidotul fiziologic (1 - 2 mg la 30 - 50 de minute i.m. până 
dispar fenomenele colinergice). Serul antifaloidian produs de Institutul "Pasteur" din 
Paris are o acţiune contestată (se administrează 50 - 70 ml la 12 ore i.m. sau s.c.). 

- Provocare de vărsături (spălătura gastrică nu este recomandată; fragmentele de ciu- 
perci o fac ineficientă). 

- Administrarea unui purgativ salin. 

- Combaterea colicilor cu Papaverină, Scobutil, Mialgin, la nevoie. 

- Reechilibrarea hidroelectrolitică. 

- Administrarea de perfuzii glucozate pentru protecţia celulei hepatice. 

- Tratarea insuficienţei renale acute la nevoie. 

- Tratarea insuficienței circulatorii acute. 

- Combaterea agitaţiei, eventual a convulsiilor cu sedative. 

- Nu se administrează Atropină când predomină sindromul atropinic! 


14.36. MUŞCĂTURI ŞI ÎNȚEPĂTURI VENINOASE 


14.36.1. ÎNȚEPĂTURI DE ALBINE, VIESPI, BONDARI 


Simptomatologie: eritem şi edem local, pot apărea apoi raş, febră, mialgii, dispnee, 
cianoză, cefalee, stare de agitaţie, crize convulsive, comă. Înţepăturile endobucale pot 
produce moartea, prin edem glotic. Înţepăturile endovenoase pot induce colapsul, edemul 
cerebral. i 

Şocul anafilactic poate apărea în funcţie de sensibilitatea individului. 

Tratament: 

- Îndepărtarea acului insectei. 

- Gheaţă la nivelul înţepăturii, pentru micşorarea resorbţiei toxicului. 

- Se combate insuficienţa circulatorie acută cu Norartrinal, hemisuccinat de hidro- 
cortizon iv. 

- În caz de edem glotic, intubaţie traheală sau traheostomie. 

- Dacă apare, se tratează edemul pulmonar acut. 

- Se administrează calciu i.v. 


14.36.2. MUŞCĂTURILE DE ŞERPI 


În zona-noastră singurul şarpe periculos este vipera (Vipera aspis, V. herus, V. ursini). . 

Simptomatologie: muşcătura este dureroasă; la 15 minute, apare local un edem dur, 
dureros, cu două înțepături simetrice. După 6 ore edemul se extinde la tot membrul şi 
apar plăci cianotice; după 12 ore apar pete livide, flictene, escare, limfangită, iar după 
două zile leziunile regresează, dar se pot suprainfecta. 

Ca semne generale se descriu: anxietate, dureri toracice şi musculare, vărsături, 
diaree. După două zile apar, în lipsa tratâmentului, hemoragii mucoase, purpură, anemie, 
necroză corticală renală, -anurie, colaps, comă, stop respirator. La adult sănătos prognos- 
ticul este favorabil. | 

Tratament: eliminarea veninului - se incizează zona între cele două puncte de înțepă- 
tură şi se suge zona incizată (dacă salvatorul nu are leziuni ale mucoasei bucale, mucoa- 
sa digestivă nu absoarbe veninul). 

- Aplicarea garoului este inutilă şi poate fi periculoasă. 

- se administrează ser antiveninos specific după tehnica seroterapiei. 

- Se face tratamentul simptomatic al eventualelor complicaţii apărute (insuficienţă cir- 
culatorie acută, insuficienţă renală acută etc.). 


„15. NOȚIUNI DE ENDOCRINOLOGIE 


15.1. INTRODUCERE 


Funcţiile generale ale organismului sunt controlate şi reglate de glandele cu secreție 
internă sau glandelor endocrine: hipofiza, epifiza, tiroida, paratiroidele, suprarenalele şi 
glandele genitale, - masculine și feminine. În funcție de necesitățile organismului, ele se- 

` cretă hormoni, ale căror atribuţii sunt în prezent bine stabilite, astfel, glandele suprarenale 
sunt glandele vitale pentru organism. Hipofiza, prin hormonul de creştere, şi glanda tiro- 
idă au un rol important în procesul de creştere şi de dezvoltare a organismului, în timp ce 
hormonii gonadotropi hipofizar: şi glandele genitale - ovarele şi testicolele - sunt impli- 
cate în procesul de reproducere. 


15.2. NOȚIUNI DE ANATOMIE ŞI FIZIOLOGIE 
15.2.1. HIPOFIZA 


Situată la baza creierului, într-o depresiune osoasă denumită şaua turcească hipofiza - 
una dintre cele mai importante glande de organism - este alcătuită din doi lobi - unul an- 
terior şi altul posterior, - cu origine embrionară diferită. Lobul anterior secretă următorii 
hormoni: 

- hormonul de creştere sau hormonui somatotrop, denumit prescurtat STH, stimulează 
creşterea țesuturilor, mobilizează grăsimile şi intervine în metabolismul mineral; 

- hormonul tireotrop, denumit prescurtat TSH, stimulează funcţia glandei tiroide; 

- hormonul corticotrop, denumit prescurtat ACTH, stimulează activitatea glandelor 
suprarenale; ; 

- hormonii gonadotropi sunt în număr de doi. Ei acționează asupra gonadelor masculine 
şi feminine, având un rol important în sexualizare şi în procesul de reproducere. Hormonul 
foliculostimulant sau FSH stimulează la femeie secreția foliculilor ovarieni. La bărbat, 
activează şi menţine spermatogeneza. Hormonul luteinizani, denumit prescurtat LH sau 
ICSH, acţionează la femei asupra corpului galben al ovarului, iar la bărbat asupra țesutului 

` interstiţial al testiculului, stimulând formarea hormonului masculin - testosteronul; 

- hormonul luteotrop sau mamotrop, denumit prescurtat LTH, acţionează sinergic cu 
cei doi hormoni gonadotropi, producând creşterea glandei mamare şi secreția lactată. 

Lobul anterior mai secretă hormonul me/anotrop, sau hormonul pigmentaţiei, care sti- 
mulează formarea pigmenţilor din piele. 

Secreţia hormonilor elaboraţi de hipofiza anterioară este reglată de centri nervoşi din 
creier, prin intermediul unor netrohormoni sintetizaţi la nivelul hipotalamusului. Cei mai 
mulţi hormoni hipofizari pot fi dozaţi în sânge prin metode moderne şi precise, radio- 
imunologice; tehnica fiind însă dificilă, acest procedeu este utilizat numai în centre spe- 
cializate. 

Lobul posterior al hipofizei secretă doi hormoni, ocitocina şi vasopresina, care de 
fapt sunt hormoni neurohipofizari, deoarece sunt sintetizați în centrii nervoși din hipota- 
lamus. Ocitotocina intervine la naştere, contractând uterul în faza finală a sarcinii. Con- 
tractă de asemenea canalele glandelor mamare, contribuind la eliminarea laptelui. Vaso- 
presina are o puternică acțiune antidiuretică de unde şi denumirea de hormon aniidiu- 
etic, prescurtat ADH. Când hormonul antidiuretic lipseşte, se produce o diureză masivă, 
cu urini foarte diluate. 


15.2.2. EPIFIZA 


Epifiza sau glanda pineală este situată deasupra hipofizei, între cele două emisfere ce- 
rebrale. Funcţia epifizei a constituit una dintre cele mai dezbătute probleme ale endocri- 
nologiei. Cercetările şcolii româneşti de endocrinologie (Şt. M. Milcu şi Ioana Milcu) au 
demonstrat rolul de glandă endocrină al pinealei. Alături de hipofiză, ea intervine în 
funcţia glandelor genitale (rol inhibitor antisexual), a suprarenalelor, în metabolismul za- 
hărului (scade glicemia), al apei şi al sărurilor. În ultimele decenii au fost izolate din 
epifiză serotonina, norerepinefiina şi melatonina. S-a dovedit recent că acţiunea anti- 
sexuală a epifizei s-ar datoria melatoninei. 


15.2.3. GLANDELE SUPRARENALE 


Cele două glande suprarenale, situate deasupra rinichilor, sunt alcătuite din două 
structuri: corticala şi medulara. Structura corticală sau corticosuprarenală constă din trei 
zone: a) zona glomerulară, care secretă ca hormon principal aldosteronul, cu proprietăți 
mineralocorticoide (reţine apa şi sarea); b) zona fasciculară care secretă cortizolul şi 
hidrocortizonul, hormon eliminat în urină sub forma 17-hidrocorticosteroizilor. Cortizo- 
lul este indispensabil vieţii, contribuind la formarea glucozei din proteine - fenomen 
cunoscut sub denumirea de gluconeogeneză, zona fasciculară mai secretă corticostero- 
nul, hormon mineralocorticoid; c) zona reticulară, care secretă hormoni androgeni, eli- 
minați în urină sub forma 17-cetosteroizilor, şi hormoni estrogeni. Amintim că aceşti 
hormoni sunt secretaţi şi de ovare şi de testicule. Secreţia glandelor suprarenale este de- 
pendentă de hormonul corticotrop hipofizar sau ACTH. La rândul ei, medulosuprarenala 
secretă două substanţe, denumite catecolamine, şi anume adrenalina sau epinefrina şi 
noredrenalina sau noropinefrina. În anumite situații, ca de pildă în stări de tensiune 
psihică sau emoții puternice, glanda suprarenală secretă cantități crescute de adrenalină şi 
noradrenalină. Acestea produc fenomene de vasoconstricție (paloare, hipertensiune arte- 
rială, frisoane, tahicardie). 


15.2.4. TIROIDA 


Tiroida, situată la baza gâtului, înaintea traheii, secretă mai mulți hormoni, dintre care 
cei mai importanţi sunt tiroxina sau tetraiodotironina şi triiodotironina. Ambii hormoni 
stimulează oxidările în organism şi ajută creşterea. Ei sunt necesari creşterii normale a 
organismului, maturizării scheletului şi dezvoltării creierului. Lipsa lor se răsfrânge nefs- 
vorabil asupra evoluţiei proceselor fiziologice normale. Funcţia glandei tiroide este 
controlată de hormonul tireotrop hipofizar şi de centri nervoşi din hipotalamusul anterior, 

Aşa se explică de ce anumite dereglări nervoase se însoțesc de perturbări însemnate ale 
funcției glandei tiroide. 


15.2.5. PARATIROIDELE 


Cele patru glande paratiroide, situate pe fața dorsală a tiroidei, secretă hormonul 
paratiroidian sau parathormonul, care are rolul de a mobiliza calciul din oase şi de a sti- 
mula absorbţia calciului din intestin. Măreşte excreţia de fosfor în urină şi reabsorbția tu- 
bulară de calciu. În consecință, o secreție crescută de parathormon va mări calcemia şi va 
scădea fosforemia. O acţiune opusă o are tirocalcitonina - al doilea hormon paratiroidian <, 
cu acţiune hipocalcemiantă. 


15.2.6. PANCREASUL . 


Rolul de glandă endocrină al pancreasului a fost recunoscut din 1866, când extirparea 
pancreasului la câine a provocat apariţia diabetului. În prezent se ştie că insulele 
Langerhans din pancreas conţin două feluri de celule endocrine: celula œ, care secretă 
glucagonul, şi celulele B, care secretă insulina. Insulina scade glicemia, transportând 
zahărul în celule, pe când glucagonul este un puternic factor hiperglicemiant: scoate za- 
hărul din ficat (glicogenoliză) şi creşte concentrația acestuia în sânge (hiperglicemie). 


15.2.7. GLANDELE GENITALE 


Gonadele sau glandele genitale feminine şi masculine au o secreție externă sau game- 
togenă şi o secreție internă sau endocrină. Ovarul asigură producerea ovulelor necesare 
reproducerii. Totodată el secretă hormoni sexuali: progesteronul şi estrogenii. Testiculul 
produce spermatozoizii care fecundează ovulul. Funcţia spermatogenică este localizată în 
tubii seminiferi. În spaţiul dintre tubi se găsesc celulele Leydig, care secretă hormoni 
androgeni, cei mai activi dintre aceştia fiind /estosteronul şi androstendionul. Hormonii 
sexuali determină dezvoltarea caracterelor sexuale şi marchează diferenţa dintre cele 
două sexe. Sub controlul sistemului nervos, hipofiza - prin cei doi hormoni gonadotropi 
(foliculostimulent şi luteinizant) - stimulează şi menţine funcţia glandelor genitale. 


15.3. BOLILE HIPOFIZEI 


Bolile hipofizei se grupează în boli prin exces şi boli prin lipsă de hormoni hipofizari. 
Producţia crescută de hormoni hipofizari e caracteristică tumorilor hipofizare, în perioada 
de debut. Sindroamele de hipofuncţie (hipopituitarism) apar când glanda este distrusă de 
un proces inflamator vascular sau tumoral. 

Tumorile hipofizare prezintă un interes deosebit, datorită frecvenţei lor (10% din tota- 
litatea tumorilor intracraniene) şi mai ales complicaţiilor pe care le determină. Tumorile 
hipofizare sunt clasificate după caracteristicile celulare legate de prezența unor granule 
secretoare. Se cunoc patru categorii de tumori hipofizare: adenomul cromofob; adenomul 
acidofil sau eozinofil - creşte lent şi produce acromegalie şi gigantism; adenomul bazofil 
este de obicei mic şi nu produce fenomene de compresiune; apariția lui este pusă în 

legătură cu boala Cushing; craniofaringiomul este o tumoare formată de fapt în afara 
hipofizei, dar cu manifestări clinice asemănătoare celor din adenomul cromofob. Pentru 
acest motiv, craniofaringiomul e inclus în categoria tumorilor hipofizare. 


15.3.1. ADENOMUL CROMOFOB 


Constituie tipul cel mai obişnuit de tumoare hipofizară. La început, tumoarea se dez- 
voltă în hipofiză, iar pe măsură ce se măreşte distruge pereţii şeii turceşti, diafragmul şeii 
şi creşte în sus, invadând larg hipotalamusul şi centrii nervoşi învecinaţi. Procesul infil- 
trativ e invadant şi caracteristic tumorilor maligne. 

Simplomatologie: în perioada de început lipsesc semnele clinice. Bolnavul se plânge 
doar de dureri de cap şi de aceea este deseori tratat pentru nevroză. Cefaleea se datoreşte 
de fapt presiunii exercitate de tumoare pe diafragmul şeii. Când tumoarea devine volu- 
minoasă, comprimă centrii nervoși din hipotalamus, producând manifestări legate de su- 
ferinţa creierului: dereglări ale somnului şi ale apetitului, obezitate, febră. Dacă tumoarea 
se dezvoltă anterior, comprimă chiasma otpică şi produce tulburări de vedereş strâmtoare 
a câmpului vizual (hemianopsie), atrofie optică şi, în cele din urmă, pierderea totală a 
vederii. Dacă tumoarea se dezvoltă posterior, determină apariția diabetului insipid. Tul- 
burările de natură endocrină apar mai târziu, după ce o parte din hipofiză a fost distrusă 
de tumoare. Semnul cel mai precoce îl constituie regresiunea caracterelor sexuale (hipo- 
gonadismul). Ulterior se instalează insuficienţa tiroidiană şi insuficiența suprarenală. O 
complicaţie de temut a tumorii hipofizare este hemoragia, care necesită intervenția chi- 
rurgicală de urgență. 

Diagnostic: deoarece manifestările clinice sunt reduse în adenomul cromofob, diag- 
nosticul se bazează în primul rând pe examenul radiologic al şeii turceşti - care arată mă- 
rirea de volum a glandei - şi în al doilea rând pe modificările oculare. 

Tratamentul este radiologic şi chirurgical. Se practică fie rântgenterapia regiunii hi- 
pofizare, fie exereza chirurgicală (hipofizectomie). De dată recentă este procedeul de dis- 
trugere a tumorii hipofizare cu substanţe radioactive (aur sau itriu), intervenţie denumită 
şi hipofizoliză. 


15.3.2. CRANIOFARINGIOMUL 


Craniofaringiomul este o tumoare situată deasupra şeii turceşti. Evoluează ca şi ade- 
nomul cromofob, provocând fenomene de compresiune: tulburări de vedere, diabet insipid, 
hipogonadism. 

Tratamentul este chirurgical şi constă în extirparea tumorii. 


15.3.3. ACROMEGALIA 


Prin acromegalie se înțelege un sindrom clinic caracterizat prin creşterea deformantă 
în grosime şi lăţime a oaselor şi a ţesuturilor moi. Modificările sunt mai accentuate la faţă 
şi la extremităţi. Afecţiunea este provocată de un adenom hipofizar acidofil care secretă 
cantități excesive de hormon somatotrop sau hormon de creştere. În afara hormonului de 
creştere, tumoarea poate secreta în exces şi alți hormoni hipofizari. Simptomele sunt 
diferite, după cum tulburarea endocrină survine înainte de închiderea cartilajelor de 
creştere (gigantism) sau mai târziu, la vârsta adultă (acromegalie). 

~ Simptomatologie: boala apare cu precădere între 30 şi 50 de ani. Deformările feței şi 
ale extremităților se produc treptat, în decurs de ani, fiind târziu sesizate de bolnav şi de 
anturajul acestuia. Pacientrul constată de pildă că îi creşte piciorul şi că trebuie să schim- 
be în fiecare an numărul de pantof, fără a putea găsi explicaţia acestui fenomen. În faza 
constituită a bolii, aspectul acromegaiului este destul de caracteristic. Creșterea excesivă. 
se răsfrânge asupra întregii conformaţii a individului. Mâinile şi picioarele sunt groase şi 
late, toracele este de asemenea lățit şi deformat. Ceea ce atrage în primul rând atenția este 
deformarea oaselor feţei. Mandibula creşte mult în lungime (prognatism), devenind proe- 
mineniă, muşcătura devine dificilă, deoarece spaţiile interdentare se distanțează şi dinții 
nu se mai suprapun. Datorită îngroşării oaselor, trăsăturile feței se schimbă. Tegumentele 
se îngroaşă, (pahidermie), la fel nasul, buzele şi limba (macroglosie). Vocea capătă un 
timbru grav, cavernos, mai ales la femei după menopauză. Examenul radiologic arată în- 
groşarea oaselor lungi şi a falangelor, modificări ale articulaţiilor (artropatii) şi ale verte- 
brelor (cifoscolioză, lordoză, osteoporoză), ceea ce explică frecvenţa durerilor osoase şi 
articulare la aceşti bolnavi. Muşchii sunt de obicei hipertrofiaţi. Cu toate acestea, forța 
musculară este diminuată. La examinarea bolnavului se constată mărirea de volum a or- 
ganelor (cord, ficat, splină, intestin şi pancreas). La acromegali, datorită efectului hiper- 
glicemiant al hormonului de creştere, diabetul zaharat se întâlneşte în 25% din cazuri. 

Semnele locale se datoresc extinderii tumorii în afara şeii turceşti. Cefaleea este puter- 
nică şi persistentă. Apariţia greţurilor şi a vărsăturilor indică o iritație meningiană, ca ur- 
mare a creşterii tumorii. Tumoarea se mai însoţeşte de tulburări de vedere, de dereglări 
nevrotice, psihice şi neurovegetative. Între tulburările endocrine asociate se constată frec- 
. vent dezvoltarea părului pe corp la bărbat (hipertricoză) şi apariția părului pe față la 
femeie (hirşutism) - dovadă a activităţii crescute a glandelor suprarenale. Funcţia gona- 
dotropă este şi ea dereglată. La femeie, menstrele devin neregulate, dar sarcina este po- 
sibilă. La bărbat, tulburările în sferă genitală devin evidente abia în faza avansată a bolii. 

Boala evoluează foarte lent, în decurs de 15 - 20 de ani, deformările țesuturilor moi şi 
ale scheletului fiind progresive. i 

Diagnosticul este dificil doar în faza de început, când deformările osoase sunt puţin 
vizibile. Mai târziu, aspectul acromegalului este destul de caracteristic pentru a fi uşor 
recunoscut la examenul clinic. Între investigaţiile efectuate curent în această boală, în 
afara examenului radiologic - care arată prezenţa tumorii hipofizare - se situează şi doză- 
rile de fosfor şi calciu în sânge şi urină. Când fosforemia şi calciuria: sunt crescute, 
înseamnă că tumoarea este activă. O altă dovadă a evoluţiei boli o constituie creşterea ex- 
tremitățiior de la un an la altul. O analiză importantă este şi dozarea radioimunologică a 
hormonului de creştere în plasmă. În acromegalie se găsesc valori crescute, - 20 până la 
500 ug/ml (valori normale = 1 - 10). 

Tratament: există în prezent mai multe procedee terapeutice la îndemâna medicului. 
Pe prim-plan şi cea mai accesibilă este roententgerapia hipofizară. Are eficacitate doar în 
stadiul de început. Doza totală administrată este de 10 000 - 12 000 r la piele. Iradierea se 
repetă după un interval de 6 - 12 luni. Dacă tumoarea creşte rapid şi produce leziuni ocu- 
lare, se preferă extirparea chirurgicală (hipofizectomie). În prezent, riscurile operatorii au 
scăzut mult datorită tehnicilor chirurgicale, mult ameliorate. De dată relativ recentă în 
tratamentul tumorilor hipofizare este aplicarea radioizotopilor. Se introduce în hipofiză 
VY sau "Au. Rezultatele sunt încurajatoare. 


15.3.4. GIGANTISMUL 


Gigantismul se caracterizează prin creşterea exagerată în înălțime, depăşind cu cel 
puțin 20% media staturală. Ca şi în cazul acromegaliei, boala este provocată de o 

tumoare hipofizară acidofilă, care secretă în exces hormon somatotrop. Gigantismul afec- 
tează întreg organismul, interesând diferite sisteme şi organe (muşchi şi viscere). Înălți- 
mea gigantului depăşeşte 2 m. Craniul este mare, deşi proporţionat faţă de restul corpu- . 
lui. Membrele cresc mult în lungime, păstrând însă proporţiile normale. Datorită creşterii 
excesive se produc modificări ale scheletului, ca cifoscolioză şi osteoporoză. Viscerele 
sunt mari, dar corespunzătoare înălțimii. Dacă tumoarea devine voluminoasă, apar 
tulburări neurologice şi fenomene de compresiune. 

Patogenie: gigantismul este consecința hipersecreţiei de hormon somatotrop, a cărui 
acțiune se exercită înainte de închiderea cartilajelor epifizare determinând creşterea în 
lungime a oaselor. 

Forme clinice: se cunosc mai multe forme de gigantism: gigantismul pur, gigantismul 
cu eunuchism şi gigantismul cu acromegalie. În gigantismul cu eunuchism nu se produce 
dezvoltarea sexuală. Organele genitale rămân infantile, iar pubertatea nu are loc. Oasele 
lungi continuă să crească un timp îndelungat, nemaifiind oprite în dezvoltare de hormonii 
sexuali. membrele, disproporționat de lungi față de trunchi - aspect cunoscut sub denu- 
mirea de macroschelie-, dau înfăţişarea cunucoidă a corpului. La examenul radiologic se 
constată închiderea târzie a cartilajelor de creștere. În forma complicată cu acromegalie, 
gigantismul se asociază cu deformarea extremităților în lăţime. 

Evoluție: creşterea este rapidă încă din copilărie, dar procesul hipertrofic poate apărea 
şi mai târziu (între 12 şi 18 ani). Creşterea în lungime continuă în adolescenţă şi la vârsta 
adultă. Musculatura gigantului este la început bine dezvoltată, permiţând performanțe 
fizice. După o scurtă perioadă de forță fizică, urmează etapa de slăbiciune musculară, cu 
scăderea rezistenței la efort şi la boli infecțioase. De aceea, cel mai adesea giganţii nu 
ating vârsta de 40 de ani. 

Tratamentul este profilactic şi curativ. Pozitia trebuie să aibă în vedere prevenirea 
complicațiilor inevitabile în gigantism (tuberculoză, boli cardiovasculare). Tratamentul 
curaliv constă în extirparea tumorii hipofizare şi în administrarea de hormoni sexuali, 
care grăbesc închiderea cartilajelor epifizare, oprind astfel procesul de creştere. Băieţilor 
li se va administra Testosteron, iar fetelor hormoni estrogeni. Se vor reduce proteinele 
din alimentaţie. 


15.3.5. NANISMUL HIPOFIZAR 


Nanismul sau nedezvoltarea staturală este de obicei consecința secreției insuficiente 
de hormon somatotrop. Deficitul de hormon de creştere este determinat de leziuni tumo- 
rale sau netumorale. Din prima categorie fac parte chisturi sau tumori situate în hipofiză 
sau în afara ei, cum este cazul craniofaringiomului, care însoţeşte frecvent nanismul. 
Tumorile hipofizare perturbează creşterea, dar pot produce şi alte manifestări: diabet insi- 
pid, obezitate, tulburări vizuale. În cea de-a doua categorie sunt cuprinse leziunile netu- 
morale, inflamatorii, ale hipofizei (encefalite, meningoencefalite) şi bolile degenerative 
ale sistemului nervos. În afara categoriilor menţionate, mai există un al treilea grup - 
acela al nanismelor idiopatice, denumite astfel deaorece mijloacele de investigare nu reu- 
şesc să descopere cauza. 

Simptomatologie: în general, copiii cu nanism au o greutate normală la naştere. După 
vârsta de 1 an, creşterea încetinește, copilul rămânând mereu în urma celor de aceeaşi 
„vârstă. Înălțimea definitivă nu depăşeşte 1,20 sau 1,50 m. Diferitele segmente ale cor- 
pului se dezvoltă armonios, proporțional. Cecea ce atrage în mod deosebit atenţia este 
gracilitatea acestora. Capul este mic; la fel şi extremităţile (acromicrie). Expresia feţei 

este juvenilă. Nanicii par totdeauna mai tineri decât sunt în realitate. Tegumentele sunt | 
fine, palide. Nu rareori apar fenomene de îmbătrânire precoce a tegumentelor. Inteligența 
este cel mai des normală, dar comportamentul rămâne pueril. Deseori, ajunşi la vârsta pu- 
bertăţii, nanicii nu se maturizează sexual. Aspectul este cunoscut sub denumirea de 
infantilism sexual. 

Diagnosticul nanismului hipofizar se bazează pe talia redusă a bolnavului şi pe modi- 
ficările radiologice ale şeii turceşti, care indică existența unor leziuni sau a unei tumori 
hipofizare. Nu trebuie uitat însă că numeroase alte afecţiuni pot perturba la copil procesul 
de creştere. Nanismul poate însoţi, de pildă, boli endocrine ca: mixedemul, boala 
Cushing, sindromul adreno-genital, pubertatea precoce sau disgenezia gonadică. Acon- 
droplazia este o altă afecțiune care afectează creşterea, dar se deosebeşte de la început de 
nanismul hipofizar prin aspectul disproporționat al corpului şi prin deformările mem- 
brelor. Oprirea creşterii mai poate fi provocată de carenţe alimentare (diabet, tuberculoză, 
tulburări digestive), boli de rinichi, afecţiuni cardiace şi infecţii cu caracter cronic. 

Tratament: între mijloacele terapeutice, locul principal îl deţine hormonul de creştere, 
dar cum acesta se procură greu şi este scump, în practica medicală se aplică tratamentul 
cu hormoni periferici (insulină, extracte tiroidiene - Tiroxină sau Tiroton - şi hormoni 
steroizi anabolici). Dacă nanismul este însoţit de infantilisin sexual, se adaugă tratament 
cu hormoni sexuali - estrogeni şi Progesteron la feté şi Testosteron la băieți. Testoste- 
ronul şi derivații săi au avantajul că stimulează anabolismul proteic, dezvoltă musculatura 
şi statura. Trebuie totuşi administraţi cu prudenţă la copii, deoarece au afect virilizant. 


15.3.6. SINDROMUL ADIPOZO-GENITAL 
(sindromul Babinski-Frâhlich) 


Sindromul, care a fost descris în 1901, are ca semne caracteristice obezitatea şi infan- 
tilismul genital, care apar la copiii de ambele sexe. Afecţiunea este provocată de o tu- 
moare sau de un proces inflamator cu sediul în regiunea hipotalamo-hipofizară. În funcţie 
de localizarea şi întinderea leziunii apar diverse simptome nervoase şi endocrine. 

Simptomatologie hipotalamică: obezitatea este o dovadă a suferinţei hipotalamusului. 
La copii, grăsimea are o distribuţie particulară, cuprinzând sânii, abdomenul, regiuna pu- 
biană, rădăcinile membrelor, şoldurile şi coapsele. Această repartizare a grăsimii dă băie- 
ilor un aspect feminin. Se mai semnalează amețeli, insomnii, dureri de cap, apatie, trans- 
piraţii abundente şi diabet insipid. 

Simptomatologie endocrină: tulburarea endocrină caracteristică sindromului este in- 
suficiența genitală. La băieţi, ea este semnalată de timpuriu: penisul este mic, înfundat în 
grăsime; testiculele sunt de asemenea mici sau nu coboară în punga scrotală. La fete, in- 
fantilismul genital este depistat abia la vârsta pubertăţii: menstra nu apare; organele geni- 
tale rămân infantile; sânii sunt mici, având puţin ţesut glandular. Există şi un sindrom 
adipozo-genital al adultului, care se caracterizează prin obezitate şi hipogonadism: 
căderea perilor pubieni şi auxilari amenoree la femeie, impotență sexuală la bărbat şi re- 
gresiunea organelor genitale. Sindromul Babinski-Frâhlich nu trebuie confundat cu pseu- 
dosindromul adipozo-genital, care este destul de frecvent întâlnit la copii şi se datorește 
supraalimentaţiei acestora şi nicidecum unor leizuni hipotalamo-hipofizare. În astfel de 
cazuri, infantilismul genital evoluează benign, dispărând la pubertate. Copilul trebuie sfă- 
tuit să facă gimnastică, mai multă mişcare, să se abţină de la dulciuri şi să nu facă excese 
alimentare. 

Tratamentul sindromului adipozo-genital constă în extirparea tumorii hipofizare, când 
etiologia este tumorală. Insuficienţa genitală se combate cu hormoni sexuali-feminini sau 
masculini - şi cu hormoni gonadotropi corionici (de tipul Gonacorului). În majoritatea ca- 
zurilor se asociază şi hormoni tiroidieni. Deosebit de important este regimul hipocaloric. 
În această ordine de idei, medicul şi personalul auxiliar trebuie să-i instruiască pe părinți 
în privința felului alimentaţiei - evitarea cu precădere a dulciurilor, grăsimilor şi exce- 
sului de făinoase -, cât şi asupra cantităților de alimente permise. Se vor recomanda de 
asemenea cultura fizică şi sportul moderat. 


15.3.7. INSUFICIENȚA HIPOFIZARĂ (sindromul Sheehan) 
(necroza sau infarctul postpartum) 


Sindromul Sheehan este provocat de distrugerea glandei hipofizare în cursul unei naş- 
teri complicate cu hipertensiune, şoc şi hemoragie. Distrugerea sau necroza glandei re- 
prezintă consecința hemoragiei din timpul sarcinii, care produce scăderea irigaţiei în 
hipotalamus şi hipofiză. În ultimul timp, incidența necrozei post-partum a scăzut, datorită 
ameliorării practicilor obstetricale. Insuficienţa hipofizară poate exista şi la bărbat. Leziu- 
nile inflamatorii vasculare sau degenerative (diabet, tuberculoză, sifilis, micoze, brucelo- 
ze etc.), tumorile hipofizare pot distruge hipofiza, producând la pacienţii de ambele sexe 
fenomene de hipopituitarism parţial sau total (panhipopituitarism). 

Simptomatologie: la femeie, primele semne de insuficiență hipofizară, care îşi fac 
apariţia imediat după naştere, sunt involuţia sânilor şi lipsa lactaţiei. Bolnava se plânge 
de slăbiciune fizică marcată şi persistentă. Ulterior, organele genitale involucază, mens- 
trele se răresc. Concomitent apar şi alte tulburări care dovedesc insuficiența celorlalți 
hormoni hipofizari, în afara hormonilor gonadotropi. Lentoarea, toropeala, sensibilitatea 
la rece, depingmetarea pielii, căderea părului axilar şi pubian - fenomene frecvente la 
aceste bolnave - dovedesc deficitul de hormoni tiroidieni şi suprarenali. La bărbat, insu- 
ficiența hipofizară se manifestă prin insuficiența tuturor glandelor periferice (tiroidă, su- 
prarenale, gonade). Predomină însă deficitul de hormoni gonadotropi. Pierderea libido- 
ului şi a potentei este însoțită de regresiunea organelor genitale (atrofie testiculară), as- 
pectul clinic fiind cel al hipogonadismului. 

Diagnosticul de insuficienţă hipofizară, - atât la bărbat, cât şi la femeie - se bazează în 
primul rând pe involuţia organelor genitale şi a caracterelor sexuale. Diagnosticul clinic 
este completat de examenele de laborator. Întrucât dozările directe de hormoni hipofizari 
sunt deocamdată dificile, necesitând o aparatură specială, se recurge în mod curent la 
dozarea hormonilor periferici. Astfel, pentru explorarea glandei suprarenale se fac dozări 
de 17-hidroxicorticosteroizi şi 17-cetosteroizi în urina de 24 de ore. Pentru aprecierea 
activităţii glandelor genitale se dozează 17-CS în urină, iar la femei se determină estro- 
genii şi pregnandiolul urinar. Pentru explorarea funcției glandei tiroide se efectuează me- 
tabolismul bazal, iodemia şi iodocaptarea tiroidiană (a se vedea capitolele respective). 
Insuficienţa uneia sau mai multor glande periferice este o dovadă a deficitului de hor- 
moni hipofizari. 

Tratament: practica a dovedit importanţa administrării de preparate hormonale substi- 
tuitive pentru recuperarea bolnavilor cu insuficiență hipofizară. Rezultatele sunt rapide şi 
spectaculare. Insuficienţa tiroidiană se tratează cu extracte de glandă tiroidă sau preparate 
sintetice, tiroxină şi triiodotironină (denumirea comercială Tiroton). Dacă există semne 
de insuficiență suprarenală, se asociază cortizon. Tratamentul cu hormoni sexuali - 
estrogeni la femeie şi testosteron la bărbat - determină apariţia menstrelor, restabilește 
"fertilitatea, iar la bărbat refece vigoarea fizică şi potenţa. 

15.3.8. DIABETUL INSIPID 


Manifestarea principală a bolii constă în eliminarea unor mari cantități de urină. Poliuria 
se instalează brusc şi dramatic. Bolnavul constată la un moment dat că elimină 5 | şi chiar 
20 1 de urină pe zi. Urina este diluată, incoloră, iar densitatea ei nu depăşeşte 1005. Ca o 
consecință a poliuriei, apare setea intensă (polidipsie), chinuitoare, ziua şi noaptea. Pier- 
derea masivă de lichide din organism antrenează stări de oboseală, amețeli, uscăciunea gurii 
şi a pielii, constipaţie. 

Etiopatogenie: Orice leziune organică - traumatică, inflamatorie, tumorală sau dege- 
nerativă - localizată la nivelul hipofizei posterioare sau la nivelul nucleilor din hipo- 
talamus care sintetizează vasopresina poate declanşa apariţia diabetului insipid, datorită 
deficitului de hormon antidiuretic. O cauză frecventă în zilele noastre o constituie lovi- 
turile la cap şi intervenţiile chirurgicale pe hipofiză, făcute în cazul tumorilor hipofizare. 

Diagnosticul afecțiunii se bazează pe cele două simptome majore: poliuria și polidip- 
sia. Întrucât manifestări similare pot exista şi în alte afecţiuni; înainte de a începe tra- 
tamentul este necesar să se stabilească natura acestor tulburări. Se ştie, de pildă, că unele 
afecţiuni renale (insuficienţa renală cronică) se însoțesc de poliurie. Secreţia de vaso- 
presină în astfel de cazuri este normală, dar rinichiul este incapabil de a concentra urina. 
Spre deosebire de diabetul insipid, poliuria este mai puţin intensă (până la 5 1/24 de ore), 
iar densitatea urinei oscilează între 1 008 şi 1 012. În plus, poliuria nu este modificată de 
administrarea de vasopresină. Diabetul insipid mai poate fi confundat cu polidipsia 
psihogenă. Această afecțiune apare la bolnavi cu tulburări psihice. Ei au o continuă sen- 
zaţie de sete nesatisfăcută şi poliurie consecutivă ingerării cantităților mari de apă. Spre 
deosebire de bolnavii cu diabet insipid, aceştia tolerează lipsa de apă şi răspund normal la 
testele utilizate pentru diagnosticul diabetului insipid. Poliuria mai poate fi observată în 
hipercalcemii, în lipsa prelungită de potasiu, după un tratament îndelungat cu cortizon şi 
în diabetul zaharat. În acest ultim caz, densitatea urinii este normală, iar examenele de 
laborator arată prezenţa zahărului în sânge şi urină. 

Pentru precizarea diagnosticului bolii, în clinică se utilizează următoarele teste: 

Cel mai simplu test este cel al restricției de apă, timp de 6 ore sau cel mult 24 de ore. 
Testul este periculos, deoarece produce o deshidratare importantă a organismului. De 
aceea, personalul sanitar auxiliar trebuie să supravegheze bolnavul cu multă atenție, în tot 
timpul probei. Bolnavul trebuie cântărit din oră în oră. Dacă deshidr atarea este excesivă 
(uscăciune a tegumentelor şi mucoaselor) şi dacă scăderea în greutate depăşeşte 3 - 5% 
din greutatea corpului, proba se întrerupe. 

Testul la nicotină se bazează pe proprietatea nicotinei de a stimula secreția vasopre- 

sinei. Testul constă în injectarea i.v. timp de 3 - 5 minute, a unei soluţii se salicilat sau 
tartrat de nicotină. Doza administrată este de 1 mg pentru nefumători şi de 3 mg pentru 
` fumători. Testul este neplăcut, deoarece nicotina produce grețuri, vărsături şi amețeli. 
Există o variantă simplă, dar mai puţin precisă: se recomandă bolnavului să fumeze 1 - 3 
țigări, după cum este sau nu fumător; timp de o oră de la administrarea nicotinei, bol- 
navul bea apă la fiecare 15 minute, în cantitate egală cu cantitatea de apă pe care o eli- 
"mină în acest interval de timp. În mod normal, nicotina descarcă vasopresină şi cantitatea 
de urină scade. În diabetul insipid, în care există deficit de hormon antidiuretic, cantitatea 
de urină se menţine crescută. 

Un alt test frecvent utilizat în diabetul insipid este proba cu clorură de sodiu: înainte 

de probă se suspendă orice medicaţie; după ce urinează, se dă bolnavului să bea apă, şi 
anume 5 ml/kilocorp, timp de 15 minute, adică circa 300 ml la fiecare sfert de oră, dacă 
bolnavul are 60 kg; urina se strânge şi se măsoară la fiecare 15 minute, debitul urinar” 

fiind apreciat în mililitri pe minut. Proba propriu-zisă se începe când debitul urinar ajun- 
ge la 10 ml/min. Se face perfuzie i.v. cu soluţie hipertonică de clorură de sodiu 2,5%, 
timp de 45. de minute. Debitul urinar se măsoară la fiecare 15 minute, atât în timpul per- 
fuziei, cât şi la 30 de minute după terminarea ei. În mod normal, debitul urinar trebuie să 
scadă brusc. Dacă nu scade, se presupune existenţa unui diabet insipid. 

Proba la hormonul antidiuretic constă în administrarea i.m. sau i.v. de hormon anti- 
diuretic. Se urmăreşte diureza pe minut. În diabetul insipid, sub acţiunea hormonului, 
cantitatea de urină se normalizează. Această metodă simplă este valoroasă, deoarece face 
distincţia între diabetul insipid şi poliuria întâlnită în afecțiunile renale. 

Tratamentul cu pulbere de retrohipofiză corectează poliuria din diabetul insipid. Se 
administrează pulbere de lob posterior de hipofiză. În comerț se găseşte preparatul 
denumit Retrohipofiză, care conține hormon antidiuretic. Se dau 20 - 50 mg la intervale 
de 4 ore, în prize nazale. Se mai poate administra şi sub formă injectabilă. Recent, s-au 
introdus în tratamentul diabetului insipid substanţe diuretice (ca de ex. Clortiazida), care 
reduc în mod substanțial poliuria. În poliuriile cu componentă psihică se utilizează 
tranchilizante şi se face psihoterapie. Între alte indicaţii, un rol important îl deţine dieta 
săracă în sare, proteine, alcool - toate acestea având efect de stimulare a diurezei. 


15.4. BOLILE EPIFIZEI 
15.4.1. MACROGENITOSOMIA PRECOCE (sindromul Pelizzi) 


Bolile epifizei sunt destul de rare. Mai cunoscut, deși rar întâlnit, este sindromul de 
pubertate precoce sau macrogenitosomia precoce, provocată de o tumoare cerebrălă (pi- 
nealom), care distruge epifiza şi determină leziuni în centrii hipotalamici. Se pare că sin- 
dromul apare în exclusivitate la băieți sub 10 ani. 

Semnul principal al bolii este- maturizarea sexulă precoce; apariția părului sexual şi 
facial, dezvoltarea organelor genitale, apariţia spermatogenezei. Creşterea în înălțime este 
la început accelerată, apoi este frânată de excesul de hormoni androgeni, care produc în- 
chiderea precoce a cartilajelor la creştere. 

Prognosticill bolii este grav. Mortalitatea este mare, chiar dacă se intervine chirur- 
gical. Tratamentul medical este ineficace. 


15.5. BOLILE GLANDELOR SUPRARENALE 


În condiţii de boală, glandele suprarenale secretă în exces anumiți hormoni, dând naș- 
tere la o varietate de boli endocrine. Astfel, hipersecreţia de cortizol produce sindromul 
Cushing, hipersecreția de hormoni androgeni, sindromul adreno-genital, excesul de estro- 
. geni, sindromul de feminizare. Hipersecreţia de aldosteron determină apariţia hiperal- 
dosteronismului sau a sindromului Conn. Când glandele suprarenale şunt distruse, apare 
insuficiența suprarenală sau boala Addison. 


15.5.1. BOALA CUSHING 


Boala Cushing se datoreşte hiperactivităţii glandelor suprarenale, care secretă cantități 
excesive de cortizol. 

Etiologie: cea mai frecventă cauză a bolii este hiperplazia suprarenalelor. Boala mai 
poate fi provocată şi de tumori ale suprarenalelor - adenom sau cancer al suprarenalelor - 
sau de un adenom bazofil hipofizar. Boala Cushing a mai fost semnalată la bolnavi care 
au primit doze mari şi prelungite de cortizon. 

Simptomatologie: boala este mai des întâlnită la femei decât la bărbaţi, conferind o 
înfăţişare destul de caracteristică. O particularitate a bolii este distribuţia grăsimii, care 
conferă bolnavului o obezitate aparentă. Grăsimea este localizată la față - dând aspectul 
de "lună plină" -, la abdomen, ceafă, gât şi la rădăcinile membrelor. În schimb, extremi- 
tățile sunt subțiri, datorită topirii maselor musculare. Pielea este subțire, atrofică, uscată şi 
cu aspect marmorat, îndeosebi pe membre. Pe regiunea abdominală, fese, braţe şi în axile 
apar vergeturi sau striuri de culoare roşie-violacee, semne distinctive ale hipercorticis- 
mului. Pe spate apare frecvent acnee. Ceea ce atrage în primul rând atenţia este fața ro- 
tundă, cu pomeţii roşii, la care se adaugă, la femei, prezenţa părului pe barbă, buza 
superioară şi pe obraji (hirsutism). Hipertensiunea arterială este un semn obişnuit al bolii. 
Valorile tensiunii sistolice ajung la 200 mm Hg. Ca urmare a acțiunii cortizonului asupra 
metabolismului glucidic, se găsesc valori crescute ale glicemiei pe nemâncate, aspect 
cunoscut sub denumirea de diabet steroid. Modificările în sfera genitală sunt frecvente. 
La femei ele constau în neregularități ale ciclului menstrual, mergând până la pierderea 
menstrelor (amenoree) şi sterilitate. La bărbat, tulburările în sfera genitală şi infertilitatea 
devin mai evidente în faza înaintată a bolii. La femei, excesul de cortizol produce 
virilizare, pe când la bărbat se remarcă tendinţa la feminizare (ginecomastie). La 50% din 
bolnavi există tulburări psihice, caracterizate prin stări depresive, anxietate, tulburări de 
memorie etc. O altă manifestare a bolii este osteoporoza - consecinţă a decalcifierii consi- 
derabile a oaselor. Procesul de decalifiere determină cu timpul turtiri ale vertebrelor şi 
deformări mari ale coloanei vertebrale: cifoză, scolioză, cu dureri mari dorso-lombare. 
Decalcifierea se extinde la coaste şi la craniu. Boala Cushing este gravă prin manifes- 
tările şi complicațiile sale: topirea osoasă care determină fracturi spontane, diabetul za- 
harat, insuficiență renală, infecțiile acute şi grave, tulburările psihice importante, mer- 
gând până la sinucidere. 

Diagnosticul este sugerat de aspectul clinic al bolnavului şi anume de topirea muscu- 
laturii, distribuţia particulară a grăsimii, prezența striurilor roşii şi de constatarea hiper- 
tensiunii arteriale şi a hiperglicemiei. l 

Deosebit de importante pentru diagnostic sunt probele hormonale. Recoltarea probe- 
lor cere o deosebită atenție, atât din partea bolanvului, cât şi din partea personalului care 
îl supraveghează şi care duce analizele la laborator. Pentru aprecierea activităţii glandelor 
suprarenale se cercetează concentrația metaboliților hormonilor steroizi suprarenali în 
plasmă şi urină. Dozările în plasmă snut laborioase şi se practică numai în servicii de 
specialitate. În mod obişnuit se fac dozări de 17-cetosteroizi (17-CS) şi 17-hidrocorti- 
costeroizi (16-OHCS) în urina de 24 de ore. În boala Cushing se găsesc valori crescute 
ale 17-CS (valori normale = 7 - 9 mg la femeie şi 12 - 14 mg la bărbat) şi ale 17-OHCS 
(valori normale = 4 - 8 mg) /24 de ore. În cancerul suprarenal, concentrațiile 17-CS sunt 
foarte mari, ajungând la 100 mg/24 de ore, pe când în adenomul suprarenal 17-CS se 
elimină în concentrații normale, dar valorile 17-OHCS sunt crescute. O particularitate 
hormonală în boala Cushing este pierderea ritmului nictemeral. Se ştie că secreția de hor- 
moni suprarenali este mai crescută dimineaţa, decât seara şi că deci concentraţia de 17- 
OHCS este mai mare în timpul zile, decât în cursul nopții. l 

Tehnică: într-un borcan spălat, curat şi bine degresat se colectează urina de la 7 di- 
mineața până la ora 19; în alt borcan se adună urina de noapte, de la ora 19 până a doua 

zi la ora 7 dimineaţa. Se dozează separat 17-OHCS în cele două borcane. În mod normal, 
concentraţia steroizilor din urina de zi trebuie să fie mai mult de jumătate din total. În 
boala Cushing, valorile în urina de zi şi cea de noapte sunt egale, iar adunate dau valori 
crescute. i 

Ori de câte ori se presupune că există o secreție crescută de hormon corticotrop sau de 
steroizi suprarenali se efectuează testul de inhibiţie cu superprednol. Superprednolul, 
hormon steroid, este cel mai puternic inhibitor al secreției de hormon corticotrop. Testul 
se face administrând timp de două zile, peroral, câte 2 mg superprednol/zi (câte 0,5 mg la 
6 ore). Înainte şi la sfârşitul probei, adică în ziua a doua a probei, se determină în urină 
17-CS şi 17-OHCS. În mod normal, după superprednol, steroizii urinari scad cu peste 
50% din valoarea iniţială. În hiperplazia suprarenală, eliminările de hormoni steroizi scad 
semnificativ, pe când în tumorile suprarenale (adenom sau cancer) modificările sunt 
neînsemnate, deoarece tumorile se dezvoltă oarecum independent de glanda hipofiză. 
Mai există şi o variantă a probei cu 8 mg superprednol/zi. Un alt procedeu de diagnostic 
este retropneumoperitoneul (a se vedea descrierea tehnicii la capitolul. rezervat feocro- 
mocitomului). Examenul radiologic al regiunii lombare pune în evidență în astfel de 
cazuri existenţa unei tumori şi o localizează. 

Tratamentul bolii Cushing este chirurgical. 


15.5.2. SINDROMUL ADRENO-GENITAL 


Sindromul adreno-genital se caracterizează prin secreția anormală (cantitativ şi cali- 
tativ) de hormoni andogreni de provenienţă suprarenală. Se cunosc două aspecte ale sin- 
dromului, şi anume: forma congenitală şi forma dobândită sau căpătată. 

Sindromul adreno-genital congenital este provocat de o hiperplazie a glandelor supra- 
renale. Chiar înainte de naştere, suprarenalele secretă o cantitate anormală de hormoni an- 
dropeni. De aceea, feții de sex feminin se nasc cu anomalii ale organelor genitale de tip 
masculin, realizând starea de intersexualitate. Există diverse grade de masculinizare a orga- 
nelor genitale, mergând de la forme uşoare până la masculinizarea completă, cu uretră peni- 
ană. La băieţi, sub influența hormonilor androgeni se produce dezvoltarea precoce a carac- 
terelor sexuale. De la 2 - 4 ani apare părul pubian, se dezvoltă penisul şi prostata şi apar 
erecţii. Testiculele rămân însă mici. Manifestările sunt însoţite uneori de semne mai mult 
sau mai puţin severe de insuficiență suprarenală. 

În forma dobândită sau căpătată, virilizarea la fete apare după naştere. Ea se dato- 
reşte unei tumori sau hiperplazii a suprarenalelor. Organele genitale pot fi normale la 
naştere. Cu timpul însă, clitorisul se hipertrofiază, apare părul pubian, vocea se îngroaşă, 
iar creşterea în înălțime, datorită excesului de hormoni sexuali, se accelerează. Dozările 
hormonale arată valori crescute ale 17-CS urinari. 

Tratament: în cazurile uşoare se administrează Cortizon acetat sau Prednison, care 
determină normalizarea sexualizării. Când există malformații importante ale glandelor 
genitale, acestea se corectează chirurgical. În forma severă de sindrom adreno-genital, 
care se manifestă de la naştere cu pierderi importante de sodiu, datorită lipsei de hormoni 
suprarenali, se administrează cortizon, hormoni mineralocorticoizi (preparatul ADC sau 
acetat de dezoxicorticosteron) şi se fac perfuzii cu soluţii saline. Dacă sindromul este 
provocat de o tumoare suprarenală, se procedează la extirparea chirurgicală a acesteia. 
De cele mai multe ori, aceste tumori sunt de natură malignă. ` 

15.5.3. SINDROMUL DE FEMINIZARE 


În cazuri mai rare, tumoarea malignă a suprarenalelor secretă, în loc de hormoni an- 
drogeni, hormoni estrogeni. Excesul de hormoni estrogeni determină la bărbat apăriția 
semnelor de feminizare: ginecomastie voluminoasă, subțierea vocii, regresiunea caracte- 
relor sexuale şi atrofie testiculară; pierderea potenţiei sexuale este un simptom frecvent al 
bolii. Datorită malignităţii tumorii, prognosticul bolii este grav. 


15.5.4. HIPERALDOSTERONISMUL 


Hiperaldosteronismul primar sau sindromul Conn este o afecțiune determinată de o 
tumoare suprarenală, de obicei benignă, care secretă aldosteron, dar poate secreta toto- 
dată şi alți hormoni corticosteroizi. Apare frecvent între 30 şi 50 de ani şi se manifestă 
clinic prin triada simptomatică: hipertensiune arterială cu dureri de cap, scăderea pota- 
siului în sânge (sub 3 mEq) şi poliurie. Urinile sunt diluate şi abundente, dar, spre deose- 
bire de diabetul insipid, poliuria nu este influențată de tratamentul cu hormon antidiu- 
retic. Scăderea concentrației de potasiu în sânge este urmată de slăbiciune musculară, 
crampe. şi, nu rareori, de crize de paralizie. Mai există un hiperaldosteronism secundar, 
caracterizat prin imposibilitatea rinichiului de a concentra urina. Este determinat de afec- 
țiuni severe, hepatice sau renale. Tratamentul hiperaldosteronismului primar constă în 
ingerare de potasiu, administrare de spironolactonă (prepatatul denumit Aldactone) şi în 
extirparea chirurgicală a tumorii suprarenale. 


15.5.5. BOALA ADDISON 


Boala Addison sau insuficiența cronică a glandelor suprarenale se datorește incapa- 
cității suprarenalelor de a produce şi secreta hormoni în cantitatea cerută de nevoile orga- 
nismului. 

Etiologie: insuficiența suprarenală este urmarea unui proces distructiv al suprare- 
nalelor, cel mai adesea de natură tuberculoasă, fapt pentru care orice addisonian trebuie 
întrebat dacă a avut o afecţiune bacilară (infiltrat pulmonar, pleurezie, tuberculoză pul- 
monară etc.). O cauză frecventă este şi atrofia glandelor suprarenale, ca urmare a unui 
proces de autoimunizare. Mai rar, boala este parous de sifilis sau de o hemoragie in- 
traglandulară. 

Simptome: boala a fost descrisă pentru prima dată în 1855 de către Addison. La înce- 
put există simptome ca: oboseală, lipsa poftei de mâncare, uşoară scădere în greutate, 
care nu au nimic caracteristic şi de aceea boala poate fi confundată cu afecţiuni care au 
manifestări similare. Cu timpul însă, simptomele se accentuează şi alarmează pe bolnav. 
Oboseala fizică şi cea intelectuală devine intensă, fiind mai pronunțate în cursul dimi- 
neţii. Starea bolnavului se înviorează spre seară. O manifestare tipică a bolii este hiper- 
pigmentarea tegumentelor şi mucoaselor. Hiperpigmentarea este cu atât mai intensă, cu 
cât insuficienţa suprarenală este mai severă. Atenţia este reținută de prezenţa unor pete 
pigmentare de culoare brună-cenuşie pe părţile descoperite ale corpului, pe faţă, coate, 
genunchi, la nivelul liniilor palmare şi al eventualelor cicatrice operatorii. Este carac- 
teriştică de asemenea hiperpigmentaţia brună a areolelor şi a organelor genitale. Un semn 
important pentru recunoaşterea afecțiunii îl constituie prezența petelor pigmentare pe 
mucoasa bucală şi pe gingii. Pierderea în greutate este un fenomen constant în boala 

Addison, fiind consecința deshidratării prin pierdere excesivă de clorură de sodiu, dato- 
rită tulburărilor digestive (anorexie, vărsături, denutriție). În toate cazurile, tensiunea 
arterială este scăzută sub 100 mmHg. Addisonienii au diverse manifestări nervoase: 
iritabiitate, apatie, negativism, anxietate. Ulcerul duodenal este frecvent asociat cu boala 
Addison. În astfel de cazuri, tratamentul cu cortizon trebuie prescris cu multă precauție. 
Tulburările în sfera sexuală (scăderea sau pierderea potenţiei şi afertilităţii) sunt frecvente 
la bărbaţii addisonieni. La femei, sarcina este un factor agravant al bolii. Tratamentul cu 
cortizon remediază în bună parte tulburările ivite în sfera sexuală. Atât bolnavul, cât şi 
personalul sanitar care-l îngrijeşte trebuie să ştie că addisonienii sunt deosebit de fragili. 
Numeroşi factori, ca eforturile fizice şi intelectuale, bolile febrile, intervenţiile 
chirurgicale, frigul şi căldura excesive dezechilibrează uşor organismul. În aceste condi- 
ţii, pe care un organism sănătos le suportă cu uşurinţă, starea generală a addisonianului se 
înrărutăţeşte brusc. Tensiunea generală se prăbuşeşte, apar vărsături şi diarec, bolnavul 
nu se mai poate alimenta şi poate intra în comă. Aceasta este "criza addisoniană"”, care 
prin gravitatea ei, impune internarea de urgenţă a bolnavului şi administrarea unor doze 
mari de cortizon. 

Diagnostic: boala Addison trebuie suspectată la toţi hipotensivii care se plâng de obo- 
seală, lipsă de poftă de mâncare şi de pierdere în greutate. 

Deosebit de valoroase pentru diagnostic sunt examenele de laborator şi dozările de 
hormoni steroizi suprarenali. Între analizele de laborator, locul principal îl deţin dozările 
de sodiu şi potasiu în sânge şi urină. Concentrația sodiului şi a potasiului reflectă activi- 
tatea hormonilor mineralocorticoizi suprarenali. În insuficiența suprarenală se găsesc 
valori crescute ale potasiului în sânge (peste 4,5 mEq/l) şi concentraţii scăzute ale sodiu- 
lui sanguin (sub 142 mEq/l). Pentru aprecierea hormonilor steroizi suprarenali se dozează 
în urina din 24 de ore 17-CS şi 17-OHC8S. 17-CS reprezintă metaboliți hormonilor 
androgeni (2/3 provin din suprarenală, iar 1/3 din testicul). 17-OHCS sau 17-hidroxicor- 
ticosteroizii reprezintă metaboliţii urinari ai cortizonului, în special, dar şi ai altor hor- 
moni glucocorticoizi din suprarenală. În boala Addison, valorile steroizilor urinari sunt 
semnificativ scăzute. | 

O atenţie deosebită trebuie să acorde personalul auxiliar sanitar modului de recoltare 
a urinei pentru dozările hormonale. Cu câteva zile înainte de probă, bolnavul nu trebuie 
să ia nici un medicament. În ziua recoltării urinei, este bine să stea în repaus. În cursul 
zilei va bea lichide în mod obișnuit. La ora 7 dimineaţa urinează şi aruncă urina. Strânge 
apoi - într-unul sau mai multe borcane - toată urina din cursul zilei şi din cursul nopţii, 
inclusiv cea de-a doua zi la ora 7. Se măsoară toată cantitatea din urină din 24 de ore, 
după care urina este dusă la laboratorul de hormonologie. Se va atrage atenția bolnavului 
să nu arunce din urină, pe motivul că este prea multă, deoarece calculul se raportează la 
volumul urinei. În formele latente, în care valorile steroizilor urinari nu sunt semnificativ 
scăzute, se efectuează proba dinamică de stimulare a suprarenalelor cu hormon cortico- 
trop (ACTH). Există mai multe variante ale aceste probe. Un procedeu la îndemână este 
administrarea i.m. a unui preparat de ACTH (Synacten), pe o perioadă de 2 sau 4 zile. 
Înainte de probă şi în ultima zi a probei, se dozează 17-CS şi 17-OHCS în urina din 24 de 
ore. În mod normal, sub influența hormonului” corticotrop, valorile hormonilor steroizi 
cresc de 3 - 5 ori. În boala Addison, creşterea nu mai are loc sau este foarte mică. O altă 
probă care apreciază activitatea suprarenalelor este proba eozinopeniei provocate cu 
ACTH (proba Thorn), care se bazează pe faptul că după administrarea de hormoni 
suprarenali scade numărul eozinofilelor în sângele circulant. Întrucât ACTH stimulează 
suprarenala, Thorn a propus următorul test: dimineaţa, pe nemâncate, se ia sânge pentru 
numărarea eozinofilelor. Se injectează apoi intramuscular 25 u. ACTH. După 4 ore se 

recoltează din nou sânge pentru numărarea eozinofilelor. Dacă suprarenala funcționează 
"normal, eozinofilele trebuie să scadă la jumătate din valoarea lor iniţială. 

Testul de încărcare cu apă (Robinson-Power-Kepler) se bazează pe diureza scăzută a 
addisonienilor. Se ştie că, în mod normal, apa ingerată în exces se elimină în decurs de 4 
ore, în proporţie de peste 80%. În insuficiența suprarenală, dar şi în hipotiroidism şi în 
insuficiența hepatică şi renală, eliminarea este sub 50%. Testul se aplică în două etape: în 
prima, bolnavul bea la ora 8 dimineaţa 1 1 apă în 20 de minute, după ce în prealabil a 
urinat: se strânge separat urina după 2 ore şi după 4 ore şi se notează cantităţile; dacă 
suma lor este mai mică de 50%, există probabilitatea unei insuficiențe suprarenale: pentru 

-mai multă precizie se trece la cea de-a doua etapă, care se efectuează la fel ca prima, 
numai că înainte cu 4 ore de a bea apa, deci la ora 4 dimineaţa, bolnavul primeşte 50 - 
100 mg Cortizon acetat sau 20 - 30 mg Prednison. Dacă sub influenţa Prednisonului 
eliminarea apei se face normal, se poate afirma existenţa insuficienţei corticosuprarenale. 

Tratament: aplicarea în ultimele decenii, pe scară largă, a preparatelor sintetice de 
glucocorticoizi (cortizon, acetat, Prednison) şi mineralocorticoizi (ADC) a simplificat 
mult tratamentul bolii Addison, făcând dintr-o boală gravă, o afecțiune compatibilă cu 
viața. Tratamentul preventiv constă în tratarea la timp şi cu toată seriozitatea a oricărui 
proces tuberculos. Insuficiența suprarenală, odată constituită, se aplică un tratament spe- ` 
cific cu cortizon, de preferință dat pe cale bucală (în comerț există preparatul românesc 
Prednison), în doze conform prescriptiilor medicale. În criza addisoniană se intervine de 
urgență, cu injecții de Cortizon i.m sau cu Cortizon adăugat în perfuzii de soluţie salină 
cu soluţie glucozată 5%. Personalul sanitar are rolul de a instrui bolnavul, atrăgându-i 
atenția asupra rezistenţei sale scăzute și asupra necesității de a purta în permanenţă cu el 
tablete de prednison. În condiţii speciale - ca de exemplu eforturi suplimentare, con- 
tractarea unei stări gripale sau cu ocazia unei intervenții chirurgicale -, bolnavul trebuie 
să mărească doza de Prednison. Este de asemenea necesară creşterea raţiei de sare în ali- 
mentație. 


15.5.6. INSUFICIENȚA SUPRARENALĂ CRONICĂ BENIGNĂ 


Există şi forme atenuate de insuficiență suprarenală, care se datoresc altor cauze decât 
tuberculozei. Insuficienţa suprarenală benignă apare în boli digestive cu caracter cronic, 
supuraţii cronice etc. Insuficiența suprarenală se mai instalează şi după operaţii pe supra- 
renale (suprarenalectomie). În astfel de cazuri apar manifestările cunoscute din boala 
Addison. : 


15.5.7. FEOCROMOCITOMUL 


Fiziologia medulosuprarenalei este în atenţia clinicienilor, întrucât tumorile dezvol- 
tate în această zonă dau naştere unor sindroame clinice distincte şi importante. Feocro- 
mocitomul este o tumoare benignă care se dezvoltă în medulara suprarenală, dar poate 
avea şi alte localizări, în afara glandei. Tumoarea secretă cantități apreciabile de cateco- 
lamine (adrenalină sau epinefrină şi noradrenalină sau norepinefrină). 

Simptomatologie: manifestarea cea mai caracteristică a bolii este hipertensiunea arte- 
rială, care poate atinge valori maxime de 220 mmHg, până la 280 sau chiar 300 mmHg. 
Hipertensiunea poate avea caracter permanent sau poate surveni în crize. Criza apare 
brusc şi este de obicei declanșată de emoţii puternice. În timpul crizelor paroxistice, 

bolnavul devine palid, transpiră, are palpitaţii şi tremurături în tot corpul şi se plânge de 
dureri de cap. Ca urmare a efectelor metabolice ale catecolaminelor, se produc hipergli- 
cemie şi glicozurie, mai ales când tumoarea secretă cantităţi importante de adrenalină. 
Dispneea şi durerile cardiace care însoțesc criza se pot termina fatal, cu edem pulmonar 
acut. Vomitările şi tulburările vizuale sunt frecvente în timpul crizelor. Dacă hiperten- 
siunea este permanentă, este greu de deosebit de hipertensiunea esenţială sau malignă. 

Diagnosticul se bazează în special pe probele de laborator. Dozările de catecolamine 
în urină şi plasmă dau informaţii prețioase cu privire la existenţa feocromocitului. În 
practica curentă se măsoară catecolaminele în urina din 24 de ore. 

Urina pentru analiză este strânsă ca şi pentru dozările hormonale, timp de 24 de ore, 
într-un borcan care conţine un fixator (acid sulfuric). Înainte de analiză, bolnavul trebuie 
avizat să nu ia substanțe şi medicamente capabile să modifice rezultatele, ca de exemplu 
preparate pe bază de vanilie, Tetraciclină, Acid acetilsalicilic. Când simptomele apar sub 
formă de crize paroxistice, este posibil ca în perioadele dintre crize valorile catecola- 
minelor să fie în limite normale. În feocromocitom se găsesc valori mari ale adrenalinei 
în urina din 24 de ore - peste 50 ug (normal = 1 - 20 ug). Concentrația noradrenalinei 
depăşeşte 150 ug/24 de ore (normal = 10 - 70'u). Se mai obişnuieşte să se dozeze în urină 
acidul vanilmandelic - produs metabolic al celor două catecolamine. Valorile urinare 
peste 9 ug sugerează existența ferocromocitomului. Pentru stabilirea diagnosticului de 
ferocromocitom se mai utilizează o serie de probe: 

Proba de blocare cu fentolamină (regitină) se bazează pe proprietatea acestei substanţe 
de a scădea hipertensiunea arterială provocată de catecolamine. Se administrează i.v. 10 mg 
regitină. În acest timp, la celălalt braţ, o altă persoană măsoară tensiunea arterială la fiecare 
jumătate de minut. În caz de feocromocitom, tensiunea arterială trebuie să scadă în urmă- 
toarele minute cu cel puţin 40 mm Hg şi să menţină scăzută timp de 2 - 3 ore. 

O altă probă este restul la histamină. Această substanță eliberează adrenalina din feo- 
cromocitom, producând creșterea tensiunii arteriale. Testul fiind riscant, este contrain- 
dicat la cei cu afecțiuni ale coronarelor. 

Retropneumoperitoneul sau insuficiența retroperitoneală a glandelor suprarenale pune 
în evidență tumoarea şi o localizează. Pentru efectuarea acestui examen, bolnavul trebuie 
pregătit dinainte, să nu aibă gaze în intestin. Prin puncţie ano-coccigiană, cu un ac lung, 
se introduc între rect-şi coccis 800 - 1 200 ml oxigen sau bioxid de carbon. Se face apoi 
radiografia regiunii suprarenale. Pe film se vede clar conturul tumorii, bineînţeles dacă 
aceasta este destul de mare. 

Tratament: extirparea chirugicală a tumorii este urmată de dispariția simptomelor şi 
de restabilirea completă a bolnavului. 


15.6. BOLILE TIROIDEI 


Bolile tiroidei se grupează în boli prin exces de hormoni tiroidieni (hipertiroidismul) 
şi boli prin lipsa hormonilor tiroidieni (hipotiroidismul). Tot în acest capitol sunt cuprinse 
guşa endemică, tiroiditele şi cancerul tiroidian. 


15.6.1. HIPERTIROIDISMUL ŞI BOALA BASEDOW 


Hipertiroidismul este consecința producerii anormale de hormoni tiroidieni. 
Etiopatogenie:incidenţa hipertiroidismului este mai ridicată în regiunile cu guşă ede- 
mică. Boala apare mai frecvent la femei decât la bărbaţi. Numeroşi factori pot determina 

apariţia bolii. Se cunosc îmbolnăviri provocate de traume psihice. În astfel de cazuri, 
punctul de plecare al dereglărilor hormonale nu este tiroida, ci centrii nervoşi din creier, 
care stimulează producția de hormon hipofizar tiretrop şi acesta, la rândul său, incită 
glanda tiroidă să secrete cantităţi mari de hormoni tiroidieni, creând astfel tabloul clinic 
al tireotoxicozei. 

Forme şi manifestări clinice: se cunosc trei aspecte ale hipertiroidismului: hiperti- 
roidismul propriu-zis, caracterizat prin gușă şi tireotoxicoză, boala Basedow, având ca 
simptome gușa, tireotoxicoza şi exoftalmia (proeminenţa globilor oculari) şi adenomul 
toxic, în care există nodului tiroidian şi tireotoxicoză, fără modificări oculare. Debutul 
hipertiroidismului nu poate fi precizat în timp. Manifestările de început - astenie, insom- 
nie, nervozitate, scădere în greutate - nu sunt specifice bolii. Bolnavul este tratat deseori 
în mod greşit ca un nevrotic. 

Date fiind manifestările variate ale bolii, St. M. Milcu a descris mai multe etape în' 
- evoluția hipertiroidismului. Prima etapă, nevrotică, având manifestările menţionate, este 

urmată de o fază neuro-hormonală, caracterizată prin excesul de hormon. Faza a treia 
este dominată de hipersecreție de hormoni tiroidieni. În această perioadă apar semnele 
clinice de tireotoxicoză. Faza a patra - denumită şi viscerală -.se caracterizează prin 
suferința diverselor organe (ficat, inimă); faza ultimă este cea caşectică. În prezent, for- 
mele grave sunt rare, deoarece boala este tratată la timp. 

Semnele legate de tireotoxicoză sunt comune celor trei forme clinice - hipertiroidism, 
boala Basedow şi adenomul toxic: pierderea în greutate este rapidă şi însemnată (10 -'20 
kg în câteva luni), cu toate că apetitul este exagerat. Scaunele sunt frecvente, diareice. 
Bolnavul are tremurături vizibile ale extremităților, care se accentuează când ţine mâinile 
întinse. Deseori tremură tot corpul. Pielea este caldă şi umedă, deoarece hipertiroidianul 
transpiră necontenit. Caracteristice hipertiroidei sunt tulburări cardio-vasculare. Tahicar- 
dia este importantă, pulsul ajungând la 140 de bătăi şi chiar mai mult/min. Subiectiv se 
manifestă prin palpitaţii şi respirație dificilă, la efort. Tahicardia nu se modifică în repaus 
şi nici la efort, ceea ce constituie un criteriu important de diagnostic. Pulsaţiile vaselor 
periferice sunt puternice şi vizibile la nivelul guşii - unde sunt însoţite de suflu - şi la ni- 
velul aortei abdominale. Tulburările cardiovasculare predomină la bătrâni. La aceştia, 
fibrilaţia atrială este deseori confundată cu o cardiopatie izolată şi tratată ca atare. În 
tireotoxicoza, tensiunea arterială creşte la 180 mm. Hg, iar, valorile minime coboară la 40 
- 60 mm Hg. În genere, ideaţia este rapidă. Bolnavul este într-o continuă stare de agitaţie, 
cu toată starea de oboseală. Este anxios, emotiv şi hipersensibil. Stările depresive, tulbu- . 
rările schizoide sau paranoide sunt frecvent remarcate. Tulburările nervoase predomină la 
tineri. Tulburările musculare constituie un grup important de simpotme. Oboseala mus- 
culară este uneori extremă şi poate fi însoţită de paralizii trecătoare, atrofie gravă sau, 

` mai rar, de miastenie gravă. . 

Guşa, (fig. 72) constituie unul dintre cele mai caracteristice semne ale bolii Basedow. 
Tiroida poate fi moale, difuză sau fermă, nodulară, în funcţie de vechimea guşii. În ade- 
nomul toxic, guşa se dezvoltă progresiv şi este formată dintr-un singur nodul, de consis- 
tență fermă, mai rar din mai mulţi noduli. La început, guşa este dependentă de hormonul 
tireotrop, dar ulterior devine autonomă, secretând cantități apreciabile de hormoni tiroi- 
dieni. Se complică adesea cu insuficienţă cardiacă şi fibrilaţie atrială. 

Exoftalmia este - împreună cu guşa şi tireotoxicoza - un simptom important în boala 
Basedow. Ea constă în proeminenţa globilor oculari, cu deschiderea exagerată a fantei 
palpebrale. Privirea este fixă, ochii lăcrimează şi vederea este dublă (diplopie). Exoftal- 
mia poate evolua spre forma malignă. Tulburările oculare se accentuează şi există riscul 
de pierdere a vederii. 

Dacă nu se intervine la timp în hiper- 
tiroidism, se pot ivi complicaţi, unele destul 
de grave. Complicaţia cea mai gravă este 
criza de iireotoxicoză, care, din fericire, a 
„devenit rară. Apare la bolnavii cu tireoto- 
xicoza severă, mai ales dacă aceştia sunt su- 
puşi la diverse agresiuni (emoţii, intervenții 
chirurgicale, surmenaj). Criza este provocată 
de _tiroidectomie, în special, deoarece în 
timpul manevrelor pe tiroidă se revarsă în 
sânge cantități mari de hormoni tiroidieni. 
Criza se manifestă clinic prin intensificarea 
fenomenior de tireotoxicoză (tahicardie, hi- 
pertensiune, asterie extremă). În astfel de ca- 
zuri se instituie tratament de urgență cu se- 
dative puternice, soluţie Lugo! şi tratament 
cu Hemisuccinat de hidrocortizon, în per- 
fuzie, sau cu Cortizon acetat administrat i.m. 

Diagnosticul diferitelor forme de hiperti- iu ue ini 
roidism se bazează pe semnele clinice des- Fig. 72 - Boala Basedow (exoftalmie şi puşă). 
crise şi pe ọ serie de probe de laborator, de 
valoare inegală. Metodele de investigare a funcției glandei tiroide cuprind: metabolismul 
bazal, iodemia, iodocaptarea şi scintigrama tiroidiană. În hipertiroidism se utilizează, în 
plus, şi anumite teste dinamice. 

Până nu demult, examinarea curentă a funcției tiroidiene se făcea prin determinarea 
metabolismului bazal. Această, probă măsoară consumul de oxigen în condiţii bazale. 
Hiperfuncţia tiroidiană intensifică consumul de oxigen, crescând metabolismul bazal, pe 
când hipofuncția tiroidei diminuează metabolismul bazal. Pentru efectuarea acestui exa- - 
men, bolnavul trebuie pregătit, în sensul că, cu o seară înainte, să stea liniştit şi să nu 
consume proteine şi grăsimi. Metabolismul bazal se face dimineaţa pe nemâncate. Meta- 
bolismul bazal arată valori crescute la hipertiroidieni, dar şi la nevrotivi şi anxioşi. De 
aceea se recomandă ca la nevrotici proba să fie făcută după administrarea de sedative. O 
tehnică modernă și mai exactă de explorare funcţională a tiroidei este determinarea în 
plasmă a iodului legat de proteine (iodemia). Valorile normale sunt cuprinse între 4 şi 8 
ug/100 ml. Personalul care recoltează sângele bolnavului trebuie să ştie că proba nu 
poate fi efectuată dacă, cu o lună înainte, bolnavul a luat substanţe conținând iod (Mexa- 
form, Tiroidă, Tiroton). Rezultatele pot fi influențate chiar de iodul conţinut în substan- 
tele de contrast, administrate cu ocazia unor examene radiologice (urografie, colecisto- 
grafie etc.), chiar cu 1 an înainte. De asemenea, nu se va întrebuința iod pentru curățirea 
seringilor sau la tampoanele pentru, dezinfectarea pielii. lodocaptarea utilizează testul 
captării de către tiroidă a 917 seu, CA, substanţa radioactivă fiind administrată pe cale 
orală. Există mai multe variante ale acestui test. Cel mai utilizat este testul la 2 ore (valori 
normale = 19 + 5) şi testul iodocaptării la 24 de ore (normal = 45%). În hipertiroidism, 
valorile iodemiei şi ale iodocaptării sunt crescute. Ambele probe necesită o tehnică de 
lucru şi o aparatură mai complicate, fapt pentru care nu pot fi efectuate decât în unităţi 
spitaliceşti special dotate. Una dintre cele mai utilizate investigaţii în hipertiroidie este 
proba dinamică a inhibiţiei cu triiodotironină (proba Werner). Se dau 100 ug triiodoti- 
ronină/zi (preparatul Tiroton), timp de 5 zile sau, în altă variantă, timp de 10 zile. Înainte 
şi după terminarea probei se măsoară iodocaptarea. În mod normal, excesul de hormoni 


648 MANUAL DE MEDICINĂ INTERNĂ 


tiroidieni administrati trebuie să blocheze secreția de hormon tireotrop şi, prin urmare, să 
scadă iodocaptarea. În boala Basedow, acest mecanism este dereglat şi Tirotonul nu reu- 
şeşte să inhibe centrii nervoşi şi hipofiza. În consecință, iodocaptarea nu se modifică. 

Tratamentul hipertiroidismului este de trei feluri: medical, chirurgical şi cu radioiod. 

Tratamentul medical constă în administrarea de iod sub formă de soluţie Lugol 

(amestec de iodură şi potasiu şi de iod) sau de antitiroidiene de sinteză, ca de exemplu 
preparatul românesc Metiltiouracil. Acesta este larg utilizat în tratamentul hiperti- 
roidismului şi este indicat în special în formele uşoare de tireotoxicoză şi în guşile mici 
sau în cele difuze. Tratamentul cu antitiroidiene de sinteză are dezavantajul că durează 
mult (1 - 2 ani) şi că poate produce reacții se sensibilizare (febră, leucopenie). Antiti- 
roidienele scad sinteza de hormoni tiroidieni, dar totodată stimulează formarea în exces a 
hormonului tireotrop, existând riscul ca în cursul tratamentului să se producă mărirea de 
volum a guşii. 

Tratamentul chirurgical (tiroidectomia subtotală) se aplică în guşile mari şi în cele 
vechi nodulare, care nu mai răspund la tratament medical. 

Tratamentul cu iod radioactiv se aplică în cazul guşilor care captează iodul. Este in- 
dicat îndeosebi la hipertiroidienii vârstnici. Dozele se dau în funcţie de mărimea guşii. Se 
dau în medie câte 6 - 10 mCi în 1 - 3 reprize. 

Deosebit de importantă este atitudinea anturajului față de aceşti bolnavi. Cei care-i 
îngrijesc trebuie să țină seama că hipersensibilitatea şi susceptibilitatea crescute la aceşti 
bolnavi sunt manifestări ale tireotoxicozei. De aceea ei trebuie menajaţi, trataţi cu blândeţe 
şi răbdare şi feriți de emoții puternice şi de supărări. Asigurarea condiţiilor de linişte şi de 
odihnă, împreună cu un regim alimentar adecvat - constând din mese uşoare şi-dese - 
completează cu succes tratamentul medical. 


15.6.2. HIPOTIROIDISMUL ŞI MIXEDEMUL 


Hipotiroidismul şi mixedemul sunt sindroame clinice determinate de producția insu- 
ficientă sau de absența hormonilor tiroidieni. Cele două entități clinice diferă între ele 
doar ca intensitate, mixedemul reprezentând forma cea mai severă de insuficienţă tiroi- 
diană. 

Mixedemul adultului apare la indivizi de ambele sexe, între 40 şi 60-de ani. 

Simptomele se instalează lent, în decurs de ani, astfel încât afecțiunea este sesizată 
târziu. Boala debutează brusc numai după intervenția chirugicală pe tiroidă, cu extirparea 
completă a glandei. Bolnavul cu mixedem are o înfăţişare caracteristică. Datorită infil- 
trației tegumentelor cu lichid muco-proteic, faţa este împăstată, cu pungi la ochi (fig. 73). 
Părul este uscat şi cade. Tegumentele sunt aspre, uscate, de culoare palidă-gălbuie şi reci. 
Un semn constant întâlnit este rărirea sprâncenelor la extremități. La femei, vocea se în- 
groaşă. Temperatura corpului este de obicei scăzută (hipotermie) şi bolnavii sunt foarte 
sensibili la frig. Cordul este mărit, iar bătăile inimii sunt rare (bradicardie). O altă parti- 
cularitate a hipotiroidismului o constituie lentoarea psihică, manifestată prin somnolență 
torpoare, încetinire a proceselor mintale şi greutate în vorbire (bradilalie). Tabloul clinic 
este completat de dureri de cap, constipaţie, dureri musculare, acestea din urmă fiind în 
mod greşit atribuite reumatismului. Tulburările în sfera genitală constau în menoragii şi 
sterilitatea, la femei, şi pierderea potenţei şi scăderea fertilităţii, la bărbat. 

Etiopatogenie: mixedemul apare cu predilecție în regiunile cu guşă endemică, carența 
în iod şi substanțele guşogene fiind factori favorizanți pentru apariţia sa. Îndepărtarea 
chirurgicală totală a glandei duce la instalarea rapidă a mixedemului. Insuficienta tiroidi- 

ană mai poate fi produsă de leziuni inflamatorii ale tiroidei (tiroidite acute şi cronice). În 
aceste cazuri se pare că procesul autoimun (prezența de anticorpi antitiroidieni care 
distrug țesutul glandular) are o deosebită importanță în producerea sindromului. În ulti- 
mii ani au apărut cazuri de insuficienţă tiroidiană după tratamente cu doze mari de iod 
radioactiv terapie aplicată în hipertiroidism şi, mai ales, în cancerul tiroidian. 

Mixedemul infantil: la copii, mixedemul 
îmbracă forme diferite de ale adultului, fapt 
pentru care merită o descriere separată. 

Evoluţia şi manifestările bolii sunt mai 
severe. Există două forme clinice distincte, 
după momentul instalării hipotiroidismului: 
mixedemul infantil şi mixedemul juvenil. 

Mixedemul infantil este una dintre cele mai 
frecvente boli endocrine ale copilăriei. În 
forma cea mai severă, cu absenţa congenitală a 
tiroidei (mixedem congenital), debutul se 
situează în viaţa intrauterină. Simptomele apar 
din primele luni de viaţă. Tulburările sunt 
grave, afectând atât creşterea, cât şi dez- 
voltarea somatică şi îndeosebi dezvoltarea 
sistemului nervos. Capul este mare, faţa inex- 
presivă, cu aspect de imbecilitate. Pielea este 
îngroşată, palidă, abdomenul balonat, cu he- 
rnie ombilicală. Dinţii, cariaţi, prezintă nume- 
roase malformații. Dacă tratamentul tiroidian 
nu este instituit din timp, leziunile sistemului Fig. 73 - Mixedem: edem și împăstare a feţei. 
nervos devin ireversibile. Copilul este cretin şi 
nu creşte în înălțime (nanism tiroidian). Dezvoltarea sa este disarmonică, membrele fiind 
disproporționat de scurte în raport cu trunchiul. Un criteriu preţios de diagnostic îl constituie 
închiderea tardivă a fontanelelor şi apariţia târzie a nucleilor de osificare. Se mai adaugă şi 
alte anomalii, ca disgenezia epifizară, caracterizată prin calcifieri multiple şi neregulate ale 
cartilajelor epifizare. Mixedemul infantil are drept cauze lipsa de iod în alimentaţie, excesul 
de antitiroidiene luate de mamă în timpul sarcinii sau absenţa congenitală a unor enzime 
care intervin în formarea hormonilor tiroidieni. 

Mixedemul juvenil, spre deosebire de cel infantil, apare ceva mai târziu, în copilărie. 
Întârzierea în creştere şi în dezvoltarea mintală este mai puțin accentuată. Mai există o 
formă clinică de mixedem, în care punctul de plecare nu este în tiroidă, ci în hipofiză, 
care secretă cantități insuficiente de hormon tireotrop. Simptomele sunt mai puțin mani- 
feste decât în hipertiroidismul primar. 

Diagnostic: pentru diagnosticul hipotiroidismului se utilizează testele specifice ex- 
plorării funcţiei tiroidiene. Metabolismul bazal (normal + 10%) este mult scăzut în 
mixedem, ajungând la valori de -20% sau chiar -45%. Valorile colesterolului sanguin 
sunt semnificativ crescute, mergând până la 300 mg şi chiar la 600 mg% (normal = 180 - 
220 mg%). Un alt semn distinctiv îl constituie apariţia în sânge de hematii contractate, cu 
margini dinţate şi ondulate. Acestea dispar sub tratamentul tiroidian. Valorile iodemiei 
scad până la 1 g/100 ml, iar cele iodocaptării sunt cu atât mai scăzute, cu cât deficitul 
tiroidian este mai sever. 

Tratamentul mixedemului este simplu şi eficace.: La adult se obţin rezultate sur- 
prinzătoare. Sub tratamentul tiroidian, mixedematosul îşi schimbă complet înfăţişarea, 

devine mai vioi şi îşi poate relua activitatea întreruptă. Tratamentul constă în adminis- 
trarea perorală de pulbere de glandă tiroidă sau produse hormonale sintetice: tiroxina sau 
triiodotironina (aceasta se găseşte în comerţ sub denumirea de Tiroton). Doza și durata 
tratamentului sunt apreciate de către medic de la caz la caz. 


15.6.3. HIPOTIROIDISMUL CRONIC BENIGN 


Hipotiroidismul cronic benign este o formă uşoară de insuficienţă tiroidiană, destul de 
frecventă, dar greu de diagnosticat. 

Simptomatologia nu are nimic specific, putând fi observată în multe alte afecțiuni. 
Bolnavul este friguros, constipat, se plânge veşnic de oboseală, tulburări de memorie şi 
somnolență. Se îngraşă cu uşurinţă, iar tegumentele sunt uscate şi reci. Metabolismul 
bazal este doar uneori scăzut. Celelalte teste pentru explorarea funcţiei tiroidiene pot fi 
normale. Singura în măsură să precizeze diagnosticul este proba terapeutică cu hormoni 
tiroidieni. Sub tratamentul tiroidian, bolnavul se simte bine şi tulburările dispar. 


15.6.4. GUŞA ŞI CRETINISMUL ENDEMIC 


Termenul de guşă endemică se referă la mărirea de volum a glandei tiroide, manifes- 
tare întâlnită în anumite zone geografice, interesând 10% din populaţie (fig. 74). Guşa 
apare cu predilecție în zonele de munte şi de deal. 

Etiopatogenie: factorul determinat în 
constituirea guşii este carența de iod. 
Hipertrofia glandei tiroide mai este favorizată 
şi de factori alimentari guşogeni - varză, 
conopidă, napi -, de subalimentație, în special 
de carența proteică şi de calitatea proastă a 
apei. Guşa poate fi însoțită de tulburări 
endocrine sau nervoase. Pentru diferitele forme 
de guşă, Șt. M. Milcu a propus termenul de 
distrofie endemică  tireopată - denumită 
prescurtat DET - şi le-a clasificat în trei grade 
sau forme clinice: 

- în DET de gradul I sunt cuprinse gușşile 
simple, care nu sunt însoţite de fenomene de 
compresiune şi nici de tulburări endocrine; 

- în DET de gradul II intră guşile de dere- 
glări endocrine (forma endocrinopată), ca de 
exemplu guşa cu mixedem sau guşa hipotiroi- 
dizată; 

- în DET de gradul III (forma neuropată) 
predomină leziunile sistemului nervos central. 
Aici sunt cuprinse formele cu deficit mintal se- 
ver, cu tulburări neurologice şi cu suferințe ale 
organelor. Cretinismul, idioţia mixedematoasă, epilepsia, surditatea, surdomutitatea şi 
tulburările de creştere (nanism) fac parte din această categorie. 

Cretinismul endemic prezintă un interes deosebit, datorită severităţii afecțiunii. Este o 
stare morbidă congenitală şi familială şi se datorește lipsei de hormoni tiroidieni în tim- 


Fig. 74 - Guşă voluminoasă la o femeie dintr-o 
regiune endemică. 

pul vieţii fetale. La cretini, guşa nu este obligatorie. Cretinismul se caracterizează prin 
întârziere în dezvoltarea organismului şi, mai ales, prin lipsă de dezvoltare mintală, 
surditate sau surdomutitate. | 

Tratament: profilaxia deţine primul loc în lupta împotriva guşii endemice şi a creti- 
nismului. La noi în țară a existat, încă din 1949, o rețea endocrinologică, care a studiat şi 
a combătut gușa endemică. În prezent, incidenţa sa a scăzut mult datorită măsurilor orga- 
nizatorice întreprinse. Cel mai eficace mijloc de profilaxie iodată îl constituie adminis- 
trarea de sare iodată în zonele endemice. Iodul mai poate fi dat sub formă de tablete io- 
date conținând 1 mg iodură de potasiu. Alături de profilaxie iodată, un rol important îl 
deține ameliorarea condiţiilor de viaţă în zonele cu focare endemice. 

Tratamentul curativ constă în tratament medical şi chirugical. În gugile recente, cu 
fenomene de hipotiroidism, se dă soluţie de iodură de potasiu, Tiroxină şi Tiroton. 

Tratamentul. chirurgical are indicaţii în guşile mari, nodulare, care, crescând, com- 
primă vasele, traheea şi nervii din vecinătate. 


15.6.5. TIROIDITELE 


Sunt afecţiuni ale tiroidei caracterizate prin inflamații cronice sau acute ale glandei, 
de natură virală sau microbiană. Tiroiditele se clasifică în acute (supurate sau nesupu- 
rate), subacute şi cronice (de natură tuberculoașă, luetică etc.). În formele acute, tiroida 
devine dură, dar se deosebeşte de cancerul tiroidian prin faptul că este dureroasă la de- 
glutiție şi la palpare. Se însoţeşte de febră şi dureri musculare. În formele cronice, du- 
rerea este mai puţin intensă. Formele acute se tratează cu antibiotice şi cortizon. În tiroi- 
ditele cronice se aplică fie roentgenterapie, fie se procedează la extirparea chirugicală a 
glandei. 


15.6.6. CANCERUL TIROIDIAN 


Este o afecţiune endocrină relativ frecventă, apărând îndeosebi la purtătorii de guşă. 
Tiroida este de obicei mărită, nodulară, nedureroasă, aderentă la trahee, pe care o com- 
primă atunci când tumoarea atinge dimensiuni mari. Compresiunea nervului recurent 
provoacă răguşeala, deoarece produce paralizia coardei vocale. Printre fenomenele de 
compresiune se mai numără şi jena la deglutiție, senzaţia de tuse, greutatea la respirație. 
Pot exista forme de cancer şi cu noduli de consistență moale. Semnul constant şi obliga- 
toriu este gușa. Guşa nodulară, cu unul sau mai” mulţi noduli, este suspectă de cancer. 
Suspiciunea creşte când glanda se dezvoltă rapid sau când, în cazul unei guşi vechi, se 
constată creşterea bruscă a acesteia. Duritatea guşii este de obicei un semn de degenerare 
malignă. 

Diagnosticul clinic de cancer tiroidian este doar prezumtiv. Pentru precizarea diag- 
nosticului se recurge la o serie de teste. Cel mai important este testul scintigramei tiroi- 
diene: se dă bolnavului să bea o cantitate anumită de iod radioactiv şi se cercetează apoi 
profilul tiroidian, care în mod normal are aspect de fluture; dacă pe scintigramă apar 
noduli "reci”, adică noduli care nu captează iodul, se presupune existența unei tumori 
maligne. Diagnosticul de certitudine este dat însă numai de examenul histologic al 
țesutului tiroidian. 

Tratamentul cancerului tiroidian este operator şi constă în extirparea glandei în 
totalitate (tiroidectomie totală) şi a eventualilor ganglioni cervicali, în caz de metastazare. 

În ultimul timp se aplică tot mai mult terapia cu iod radioactiv în doze mari şi repetate. 
Dacă tratamentul este instituit precoce, se pot obţine supraviețuiri apreciabile, mai ales în 
formele cu malignitate redusă. 


15.7. BOLILE PARATIROIDELOR 


Patologia paratiroidelor cuprinde două sindroame: hipoparatiroidismul sau tetania 
paratiroidiană şi hiperparatiroidismul sau boala Reeklinghausen. Ambele sindroame au 
comun alterări ale metabolismului fosfo-calcic. 


15.7.1. HIPERPARATIROIDISMUL (boala Recklinghausen) 


Boala se datoreşte secreției excesive de hormon paratiroidian. În 90% din cazuri afec- 
țiunea este provocată de un adenom paratiroidian, mai rar de cancer sau de hiperplazia 
paratiroidelor. 

Simplomatologie: excesul de hormon paratiroidian duce la creşterea calciului din sânge 
(hipercalcemie şi la scăderea depozitelor de calciu şi fosfor din oase. În consecință, se 
elimină prin urină cantități mari de calciu (hipercalciurie). Un efect imediat al acestui proces 
este eliminarea unor cantități mari de urină (poliurie), cu aspect lăptos, însoţită de sete mare 
(polidipsie). La nivelul țesuturilor moi - vase, rinichi, stomac - se depun cr istale de fosfat de 
calciu, care se prezintă la examenul radiologic sub formă de calcifieri. Caracteristică acestei 
boli este calculoza renală, care se poate complica cu pielonefrită şi calcifierea difuză a 
tubilor renali. În etapa finală a bolii survin demineralizarea scheletului şi atrofia oaselor. 
Apar dureri osoase, eroziuni ale falangelor şi osteoporoza craniului. Din cauza demi- 
neralizării, calota prezintă la examenul radiologic un aspect particular, "vătuit”, datorită 
opacităţilor dispuse neregulat pe suprafaţa craniului. La nivelul oaselor lungi apar chisturi şi 
se produc cu uşurinţă fracturi, bolnavul devenind cu timpul un infirm. Muşchii sunt şi ei 
afectaţi, fapt care se traduce prin oboseală musculară şi hipotonie. 

Diagnostic: prezența calculilor renali la un bolnav poate sugera existenţa hiperpa- 
ratiroidismului. Examenul radiologic are mare valoare diagnostică, dar numai în faza 
avansată a bolii, când apar chisturile, fracturile şi osteoporoza. Hiperparatiroidismul 
poate fi recunoscut totuşi mai devreme graţie investigărilor de laborator. Vom prezenta 
pe scurt câteva dintre ele. 

Dozarea calciului în sânge este prima şi cea mai importantă analiză. Se găsesc valori 
crescute ale calcemiei şi concentraţii scăzute de fosfor sanguin. Excreţia urinară de calciu 
este apreciată prin testul Sulcowitch. Se ştie că după un regim alimentar sărac în calciu, 
eliminările de calciu în urină sunt în jurul a 150 mg/zi. În hiperparatiroidism, valorile 
sunt mult peste 150. Mai complicat este testul bilanţului calcic, care apreciază diferența 
dintre aportul şi excreţia de calciu în urină şi fecale. Bilanţul este normal dacă omul nu 
elimină mai mult calciu decât ingeră. Când există pierdere de calciu prin urină, bilanțul 
este negativ. Tehnica este următoarea: se dă un regim alimentar care să conţină 150 mg 
calciu, alcătuit din ouă, unt, pâine, fructe, ceai, zahăr, timp de 3 zile. Înainte de probă se 
dozează calciul în urina din 24 de ore şi în fecale. În a patra zi a probei se dau din nou la 
laborator pentru analiză urina şi materiile fecale. Dacă eliminarea de calciu este de peste 
150 mg, înseamnă că există pierdere de calciu. O altă probă utilizată în -diagnosticul 
hiperparatiroidismul este clearance-ul fosforului. 

Tratamentul hiperparatiroidismului este chirurgical şi constă în îndepărtarea tumorii 
paratiroidiene. 

15.7.2. HIPOPARATIROIDISMUL (tetania paratiroidiană) 


Cauza cea mai obişnuită a hipoparatiroidismului o constituie lezarea sau îndepărtarea 
chirugicală a glandelor paratiroide în cursul unei operaţii pe tiroidă. Mai rar, afecțiunea 
se datoreşte distrugerii glandelor prin hemoragie, infecție sau iradierea tiroidei cu raze 
Röntgen sau cu iod radioactiv. Uneori cauza hipoparatiroidismului nu poate fi găsită. În 
toate cazurile, indiferent de natura insuficienței paratiroidiene, scăderea secreției de 
parathormon micşorează concentraţia calciului în sânge. Aceasta duce la creşterea exci- 
tabilităţii sistemului nervos central, favorizând astfel apariţia crizelor de tetanie. 

Simptomatologie: cele mai multe cazuri de tetanie se întâlnesc la copii. Manifestarea 
tipică a bolii o constituie contractura spastică, simetrică, a membrelor, precedată de crampe, 
furnicături şi amorțeli. Contractura la mână se traduce prin spasmul carpopedal, care dă 
mâinii aspectul descris sub denumirea de "mână de mamoş". La copil apare destul de frec- 
vent spasmul laringian. În cazuri severe apar tulburări în respiraţie, cianoză, sufocare şi 
moarte. La adult, spasmul laringian poate fi confundat cu astmul bronşic. Spasmele gene- 
ralizate se însoțesc de fotofobie, greutate în vorbire (disartrie) şi spasme viscerale (tetanie 
astrică, spasm piloric). Tulburările psihice sunt frecvente, mergând. de la iritabilitate, 
anxietate, depresiune şi panică, până la delir şi stupoare. În forma cronică a tetaniei apar tul- 
burări trofice - uscăciunea pielii şi a părului, unghiile se rup uşor, iar eczemele apar frec- 
vent. Cataracta este o manifestare obişnuită a bolii. Cariile dentare sunt numeroase. Există o 
formă acută a bolii, declanşată de îndepărtarea chirurgicală a unui adenom paratiroidian. 
Tetania se iveşte la câteva zile după operaţie, iar manifestările sunt dramatice. Cel mai 
adesea însă tetania este latentă, iar episoadele acute sunt provocate de oboseală sau de 
emoții. În tetania latentă, manifestările sunt mai reduse ca intensitate. Bolnavul se plânge de 
slăbiciune musculară, oboseală, amorţeli, crampe moderate şi furnicături în corp. Mani- 
festări similare pot apărea după diaree cronică şi vărsături repetate cu pierderea de calciu. 
Există şi o tetanie neurogenă (spasmofilie), care apare în nevroze. Graviditatea este un fac- 
tor agravant al tetaniei, datorită pierderii de calciu în timpul sarcinii. 

Tratamentul preventiv se referă la o serie de precauţii care trebuie luate în cursul 
operaţiilor pe tiroidă şi paratiroide. În timpul crizelor se vor da bolnavului sedative şi 
tranchilizante. Scăderea calciului în sânge se combate cu săruri de calciu (gluconat, clo- 
rură sau lactat de calciu), administrate în injecții i.m., i.v. sau per oral. O atenţie deosebită 
trebuie acordată în timpul efectuării injecţiilor i.v. de clorură de calciu. Dacă substanţa 
iese afară din venă, produce dureri mari şi necroza ţesuturilor. Este obligatoriu ca 
tratamentul cu calciu să fie asociat cu vitamina D;, în doze de 600 000 - 1 200 000 u de 1 
- 3 ori pe săptămână. Se mai utilizează preparatul A.T. 10 sau Tachystin, care este un 
hipercalcemiant mai puternic decât vitamina D>. În tetania acută, bolnavul trebuie scos 
rapid din criză, cu injecții i.v. de clorură de gluconat de calciu şi cu sedative. Asistentele 
medicale, în comportamentul lor față de bolnav, trebuie să țină seama de faptul că hipo- 
paratiroidienii au un sistem nervos dereglat: obosesc uşor, sunt anxioşi şi iritabili şi de 
aceea trebuie să li se ofere condiţii de linişte şi repaus. Este bine să evite meseriile care i- 
ar supune unor eforturi mari fizice şi intelectuale. 


15.8. BOLILE PANCREASULUI ENDOCRIN 


Bolile endocrine legate de pancreas sunt consecinţa fie a lipsei de insulină, fie a pro- 
ducerii acesteia în exces ducând, respectiv, la diabetul zaharat şi la hiperinsulinism sau la 
sindromul hipoglicemic. 

15.8.1. DIABETUL ZAHARAT 


Este tratat la capitolul bolilor de nutriţie, motiv pentru care nu revenim asupra lui. 


15.8.2. HIPERINSULINISMUL 


Hiperinsulinismul, care se datorește secreției exagerate de insulină, se prezintă sub 
două forme: organică şi funcţională. 

Hiperinsulinismul organic este determinat de un adenom, mai rar de un cancer sau de 
o adenomatoză difuză a pancreasului, toate acestea secretând în exces şi continuu insu- 
lină. De aceea, valorile glicemiei dimineaţa pe nemâncate sunt foarte scăzute, de 50 mg% 
(normal 80 - 110 mg). Crizele de hipoglicemie apar la câteva ore după 'mese sau în pri- 
mele ore de dimineață. Dacă pacientul se alimentează, crizele cedează. Hipoglicemia se 
manifestă cu somnolență, pierderi de cunoştinţă, uneori chiar tulburări mintale, cu stări 
de confuzie, convulsii etc., fapt pentru care se consideră în mod greşit că bolnavul are 
isterie, nevroză, epilepsie sau o tumoare cerebrală. 

Diagnostic: insulinomul trebuie suspectat ori de câte ori se găsesc valori scăzute ale 
glicemiei pe nemâncate. Pentru precizarea diagnosticului au fost propuse mai multe teste: 

Proba foamei prelungite constă în ţinerea la post timp de 24 sau 72 ore a bolnavului 
„suspect de tumoare pancreatică. Dacă glicemia scade sub 50 mg% şi continuă să scadă, 
diagnosticul este sigur. Proba trebuie efectuată sub strictă supraveghere, deoarece bolna- 
vul poate intra în comă, datorită scăderii importante a zahărului sanguin. 

Tratamentul este chirurgical şi constă în extirparea adenomului pancreatic. Hiperinsu- 
linismul organic sau insulinomul este o boală foarte rară. 

Mai frecvente în clinică sunt hipoglicemiile funţionale. Ele pot fi provocate de supra- 
dozajul de insulină, de Tolbutamidă, de administrarea de alcool sau, la copii, de ingerarea 
de acid acetilsalicilic. La cei cu ulcer duodenal, sau la operaţi de stomac apar adeseori 
fenomene de hipoglicemie la 2 - 4 ore după mese. Simptomele hipoglicemice sunt simi- 
lare cu cele produse de injectarea insulinei: senzaţia de gol în stomac, foame, paloare, tre- 
murături, transpirații, amețeli mergând până la stări de agitaţie. Administrarea zahărului 
sau chiar simpla alimentare a bolnavului fac să dispară fenomenele. 


15.9. BOLILE GONADELOR 


Tulburările funcţiilor genitale se împart în trei mari categorii: a) insuficiența de hor- 
moni sexuali sau insuficiența genitală; diversele forme clinice sunt cuprinse sub denu- 
mirea de hipogonadism,; b) tulburări prin exces de hormoni sexuali; ele duc la apariția 
sindromului de precocitate sexuală sau pubertate precoce; c) tulburări constând în ano- 
malii în diferenţierea sexuală; acestea dau naştere stărilor de intersexualitate. 


15.9.1. HIPOGONADISMUL 


Se caracterizează prin insuficiența funcţiile ovariene sau testiculare şi cuprinde cea 
mai mare parte a tulburărilor sexuale la indivizii de ambele sexe. 

Etiologie: insuficiența genitală poate avea ca punct de plecare hipofiza, hipotalamusul 
(hipogonadism secundar), ovarele sau testiculele (hipogonadism primar). Hipogona- 
dismul secundar este provocat de leziuni distructive tumorale sau netumorale în regiunea 

hipofizară sau hipotalamică, cu producție insuficientă de hormoni gonadotropi.- Hipo- 
gonadismul primar este determinat de nedezvoltarea gonadelor, de lipsa lor sau de leziuni 
la acest nivel. 


15.9,2. EUNUCHISMUL ŞI EUNUCOIDISMUL 


Termenul de eunuchism se referă la starea - congenitală sau dobândită - determinată 
de lipsa gonadelor. Eunucoidismul este o stare mai atenuată a eunuchismului. Glandele 
genitale sunt prezente, dar sunt deficitare ca funcţie şi structură. În funcţie de momentul 
instalării hipogonadismului, se disting o formă prepubertară şi o formă postpubertară. În 
sindromul prepubertar, datorită lipsei de hormoni sexuali, închiderea cartilajelor de creş- 
tere se face cu întârziere. Membrele cresc mult în lungime, disproporționat faţă de 
trunchi, creând statura eunocoidă. Scheletul este gracil, talia înaltă, iar muşchii slab dez- 
voltaţi. Tabloul clinic este dominat de nedezvoltarea sexuală. La fete, maturizarea sexu- 
ală nu se produce. Menstrele nu apar, sânii sunt mici, iar organele genitale externe şi 
interne (uter, vagin) rămân infantile. Pilozitatea sexuală şi pe corp nù se dezvoltă. Carac- 
terele psihice sunt infantile. La băieţi, la vârsta pubertăţii, testiculele sunt mici, lipsesc 
sau sunt ascunse în abdomen (criptorhidie). Penisul este mic, nedezvoltat, iar părul 
lipseşte la pube, la barbă, mustăţi şi pe corp. Vocea nu se îngroaşă, iar expresia feței este 
infantilă. Insuficienţa genitală se poate instala însă şi după pubertate. O cauză obişnuită la 
femei o constituie inflamaţia organelor genitale, castrarea chirugicală sau iradierea pe 
ovare. La femei, pierderea funcţiei ovariene se manifestă cu tulburări menstruale, mer- 
gând până la pierderea menstrelor (amenoree), căderea părului sexual, pierderea libi- 
doului şi sterilitate. Regresiunea caracterelor sexuale (micşorarea uterului şi a vaginului) 
se însoţeşte de tulburări vegetative destul de intense: valuri de căldură, insomnii, ner- 
vozitate. O complicaţie relativ frecventă a hipogonadismului la femeia adultă este 
osteoporoza. La sexul masculin, insuficiența genitală, apărută după pubertate, se mani- 
festă prin involuţia organelor genitale, căderea părului sexual şi de pe corp, pierderea li- 
bidoului şi a potenţei şi sterilitate. La toate acestea se mai adaugă numeroase tulburări 
neurovegetative: amețeli, insomnii, iritabilitate, astenie. 

„ Tratamentul hipogonadismului constă în administrarea de hormoni sexuali - Testosteron 
la bărbat şi estrogeni naturali şi sintetici la femeie. Ei produc maturizarea sexuală şi opresc 
creşterea în lungime. La adult, hormonii sexuali împiedică regresiunea caracterelor sexuale, 
refac potenţa şi, uneori, restabilesc capacitatea de procreare. Dacă insuficiența genitală este 
de natură hipofizară se asociază un tratament cu gonadotrofină corionică (preparatul 
românesc Gonacor). 


15.9.3. CRIPTORHIDIA 


Este o afecțiune care merită o descriere aparte, datorită frecvenţei sale la băieţi şi, mai 
ales, urmărilor sale. Prin criptorhidie se înțelege necoborârea testiculelor în scrot. Ano- 
malia se constată devreme, întrucât în mod normal testiculele trebuie să fie coborâte la 
naştere. Testiculele criptorhidice pot fi situate în canalul inghinal, în abdomen sau pot fi 
în afara canalului, de exemplu deasupra pubisului (ectopic). Criptorhidia este unilaterală 
sau bilaterală. În criptorhidiile bilaterale, prognosticul este -mai sever, existând riscul 
sterilității şi al hipogonadismului. În criptorhidiile unilaterale, întrucât unul din testicule 

este coborât şi funcţionează normal, sexualizarea este normală şi spermatogeneza se men- 
ţine, datorită testiculului aflat în scrot. În atitudinea terapeutică sunt importante depistarea la 
timp a anomaliei şi coborârea chirurgicală a testiculului înainte de vârsta pubertății. 


15.9.4. ALTE AFECŢIUNI 


În afara hipogonadismului se remarcă la femei o serie de tulburări care sunt tratate de 
ginecolog şi de endocrinolog ca fiind interferente. 

Amenoreea sau oprirea menstrelor are şi alte cauze în afara leziunilor ovariene: lezi- 
uni ale mucoasei uterine (tuberculoză, chiuretaje repetate), ale hipofizei (tumori, necroză 
post-partum), dereglări nervoase (amenoree psihică); un factor fiziologic al amenoreci 
este sarcina. l l 

Hiperfoliculinismul, provocat de secreția excesivă de hormoni estrogeni, produce ci- 
cluri menstruale scurte, congestii premenstruale ale sânilor şi ovarelor, tulburări vege- 
tative marcate - insomnii, nervozitate, palpitaţii - şi tulburări viscerale (colecistite etc.). 

Menopauza este o etapă fiziologică de mari perturbări hormonale şi nervoase. Se da- 
toreşte pierderii, cu vârsta a activităţii ovarelor. Manifestările principale sunt: amenoree, 
valuri de căldură, transpiraţii abundente, stări depresive, migrene. În formele mai severe 
apar tulburări circulatorii accentuate, cu oscilaţii mari tensionale. Tratamentul constă în 
administrări de sedative, foliculină etc. 


15.9.5. PRECOCITATEA SEXUALĂ 


În precocitatea sexuală semnul distinctiv îl constituie apariţia precoce a pubertăţii, 
înainte de vârsta de 9 ani. Există o pubertate precoce şi una falsă (pseudopubertate precoce). 

Pubertatea precoce adevărată este provocată de obicei de tumori cerebrale sau de 
tumori situate în hipotalamus. Creşterea copilului este la început accelerată, apoi stag- 
nează. Vocea se îngroaşă, musculatura se dezvoltă la băieți. Organele genitale se dezvoltă 
ca la adult. Apar secreția de spermă şi spermatozoizii. La fete apare menstra, se dezvoltă 
sânii şi sarcina este posibilă. 

Pseudopubertalea precoce apare în hiperplaziile ist în tumori suprarenale 
sau în tumori testiculare. Copiii se sexualizează devreme, dar spre deosebire de puber- 
tatea precoce adevărată, la băieţi testiculele sunt mici, imature, iar la fete nu se dezvoltă 
sânii şi nu apare menstra. 


15.9.6. INTERSEXUALITATEA 


Un capitol aparte este cel al intersexualităților. Cazurile sunt relativ rare şi ele aparţin 
domeniului endocrinologiei genetice. Prin intersexualitate se înţelege prezenţa la un in- 
divid a caracterelor aparținând sexului opus. Există numeroase variante clinice ale stă- 
rilor de intersexualitate, unele provocate de anomalii cromozomiale, altele de tulburări în 
producerea hormonilor sexuali. În grupul intersexualităţilor intră pseudoherma/roditismul 
feminin şi cel masculin, hermafroditismul şi disgeneziile gonadice de tipul sindromului 
Turner şi sindromului Klinefelter: l 

15.9.7. METODE DE INVESTIGARE ÎN AFECȚIUNILE 
GLANDELOR GENITALE 


Investigaţiile care dau indicaţii cu privire la funcţiile glandelor genitale la bărbat 
sunt: examenul clinic (dezvoltarea genitală şi sexualizarea), examenul spermei, dozările 
hormonale (hormoni gonadotropi, 17-cetosteroizi şi testosteron în urină şi în sânge) şi 
biopsia testiculară. 

Examenul spermei sau spermograma dă indicații cu privire la funcția spermatoge- 
netică a testiculului şi asupra capacității de fecundare. Analiza se face după o prealabilă 
abstinenţă sexuală de 3 - 5 zile. Sperma este recoltată prin contact sexual întrerupt sau 
prin masturbare. Lichidul spermatic trebuie colectat în totalitate şi examinat proaspăt. În 
mod normal se găsesc 60 000 000 - 120 000 000 de spermatozoizi/ml. În insuficiențele 
testiculare, numărul lor este mult redus (oligospermie) sau se constată absenţa lor (azoos- 
permie). În acest ultim caz, sterilitatea este certă. 

Determinarea hormonilor gonadotropi se face în mod curent în urina din 24 de ore, 
prin metoda biologică. În hipogonadismul de natură hipofizară, valorile gonadotropilor 
urinari sunt subnormale. La bărbat, o metodă precisă de apreciere a funcţiei endocrine a 
testiculului constă în dozarea testosteronului în sânge şi urină. Metoda este însă dificilă şi 
este utilizată mai mult pentru cercetare. 

Examenul histologic al testiculului se face după recoltarea unui fragment de glandă prin 
biopsie testiculară. Este o metodă valoroasă în diagnosticul bolilor testiculare. Tratamentul 
insuficienţelor testiculare depinde de felul leziunilor găsite la examenul histologic. 

La femei există diferite procedee pentru aprecierea funcţiei ovariene. Cele mai obiş- 
nuite sunt: examenul ginecologic, temperatura bazală, examenul citohormonal, biopsia de 
mucoasă uterină şi explorările hormonale. 

Examenul ginecologic endocrin constă în examinarea organelor genitale externe şi 
interne, pentru a aprecia gradul lor de dezvoltare şi eventualele malformații. Examenul 
ginecologic nu se face în timpul menstrelor. 

Temperatura bazală este temperatura internă, măsurată în condiţii bazale. Dimineaţa, 
la sculare, zilnic, se introduce termometrul în vagin sau rect timp de 5 minute, iar rezul- 
tatul se notează pe o fişă specială. Curba temperaturii bazale prezintă variaţii în cursul 
ciclului menstrual. Curba termică dă indicaţii asupra fazei ciclului menstrual şi poate ser- 
vi pentru indicaţii terapeutice. 

Examenul cito-hormonal sau cilo-vaginal constă în recoltarea frotiului din vagin. Cu 24 
de ore înainte femeia să nu fi făcut spălături vaginale şi să nu fi avut vreun raport sexual. 
Frotiul se recoltează din fundul de sac posterior. Examinarea şi prelevarea frotiurilor se fac 
în ziua a 7-a, a 14-a şi a 2l-a a ciclului. Examenul cito-vaginal este o analiză hormonală 
valoroasă în caz de sterilitate. Ea dă indicaţii cu privire la secreția de hormoni estrogeni şi 
progesteronici şi la momentul ovulaţiei. 

Biopsia de mucoasă uterină se face prin chiuretaj uterin, în condiţii riguroase de 
asepsie, în ziua a 21-a a ciclului. Constituie o metodă de explorare hormonală. 

Explorările hormonale, constau în dozarea estrogenilor din urina totală, recoltată în 
decurs de 24 de ore. La femeile'cu menstre regulate, recoltarea urinii se face în a 21-a zi 
a ciclului. Pentru dozarea estrogenilor se folosesc metode biologice, metode fizice şi 
chimice, fluorometrice şi colorimetrice. Metodele chimice sunt cele mai precise. 


16. NOȚIUNI DE NEUROLOGIE 


16.1. NOȚIUNI DE ANATOMIE ŞI FIZIOLOGIE 


Funcționarea organismului depinde de funcţiile izolate ale diferitelor organe, coor- 
donate, controlate şi conduse de sistemul nervos. Acesta coordonează activitatea tuturor 
organelor, precum şi relațiile organismului, ca întreg, cu mediul extern. Datorită coor- 
donării şi reglării nervoase menţionate, organismul se comportă ca o unitate funcţională. 
Proprietatea sistemului nervos de. a realiza. această coordonare se numeşte funcţie 
integrativă. Întegrarea este o proprietate a tuturor etajelor sistemului nervos, dar organul 
de integrare propriu-zisă, care subordonează şi funcţiile celorlalte etaje, este scoarța 
cerebrală. Se deosebesc un sistem nervos vegetativ şi un sistem nervos al vieţii de relaţie, 
alcătuit din sistemul nervos central şi sistemul nervos periferic. Sistemul nervos vegetativ 
nu este - cum se credea în trecut - un sistem autonom, independent. Este o componentă a 
sistemului nervos, care îşi poate desfăşura activitatea şi independent de voinţă. 
Activitatea sa este reglată de segmentele superioare ale sistemului nervos central şi în 
mod special de scoarță. Sistemul nervos vegetativ coordonează activitatea organelor in- 
terne: bătăile inimii şi presiunea sanguină distribuţia sângelui, frecvența mişcărilor res- 
piratorii, secreția etc. Cele două componente ale sistemului nervos vegetativ - simpaticul 
şi parasimpaticul - exercită asupra fiecărui organ acțiuni antagoniste: unul stimulează, 
celălalt inhibă. Excitația simpatică, măreşte catabolismul, deci creşte căldura, glicemia, 
accelerează bătăile inimii, diminuă circulația periferică şi creşte circulația centrală. 
Parasimpaticul are acțiune antagonistă: el creşte anabolismul. 

Țesutul nervos este constituit din două elemente esenţiale: neuronul (celulă nervoasă 
propriu-zisă) şi nevroglia (țesutul de susținere). Neuronul - unitatea anatomo-funcțională 
a sistemului nervos - este alcătuit din corpul celular şi prelungirile sale. Acestea sunt: 
axonul - prelungire de obicei unică şi lungă, prin care influxul nervos pleacă de la celulă 
- şi dendritele - prelunigri scurte, prin care influxul vine la celulă. Fibra nervoasă este 
continuarea axonului şi este constituită dintr-un fascicul de neurofibrile, numit cilindrax, 
învelit sau nu de o teacă de mielină. Prin intermediul fibrelor nervoase se realizează 
legătura între doi neuroni, legătură care poartă denumirea de sinapsă. 

Circulaţia influxului nervos la nivelul sinapsei se face într-o singură direcţie, de la 

„cilindrax, spre dendrite şi corpul celular. Energia care circulă de-a lungul fibrei nervoase 


se numeşte influx nervos. După sensul impulsului nervos se deosebesc un neuron aferent . . 


- care conduce impulsul de la periferie către centru (calea senzitivă) - şi un neuron 
eferent - care conduce impulsul de la centru spre periferie (calea motorie). 

Sistemul nervos periferic, alcătuit din fibre nervoase şi organe terminale, deserveşte 
informaţia. La modificări corespunzătoare de mediu extern sau intern, deci la stimuli di- 
feriți, se produc excitaţii (în organele terminale senzitive), transmise prin fibre nervoase spre 
centru. Excitaţiile mediului extern şi excitaţiile pornite de la muşchi, tendoane, articulaţii, 
periost se transmit prin intermediul sistemului nervos al vieţii de relaţie, iar excitaţiile 
plecate de la viscere se transmit pe calea sistemului nervos vegetativ. Aceste senzații sunt 

recepționate de organe specializate, numite receptori, care pot fi: exteroceptori, care culeg 
excitaţiile pornite de la mediul extern, proprioceptori, care culeg excitaţiile de la muşchi, 
tendoane, articulaţii etc. şi interoceptori, care culeg excitațiile viscerale. 

Nervii periferici pot fi senzitivi sau senzoriali, motori şi vegetativi. Pe calea lor vin in- 
formaţiile de la periferia corpului sau din organismele interne, care vor merge - prin 
intermediul neuronului senzitiv - spre centru, influxul nervos retransmițându-se spre 
organele efectoare pe calea neuronului motor, a nervilor motori. În general, nervii peri- 
ferici sunt micşti, leziunea lor provocând tulburări clinice motorii şi senzitive. Din nervii 
periferici fac parte nervii cranieni, în număr de 12 perechi, şi nervii rahidieni. 

Sistemul nervos central este alcătuit din encefal, care este format din cele două emis- 
fere cerebrale, formațiunile de pe baza creierului, trunchiului cerebral, cerebel şi din mă- 
duva spinării. 

Emisferele cerebrale prezintă partea cea mai dezvoltată a sistemului nervos. Fiecare 
dintre ele cuprinde câte patru lobi: frontal, parietal, temporal şi occipital (fig. 75). Aceştia 
sunt împărțiți prin şanţuri în circumvoluţii. Encefalul este format din substanța cenușie şi 
substanța albă. Substanța cenuşie prezintă numeroase celule de diferite forme şi 
dimensiuni, alcătuind la suprafaţă scoarța cerebrală, iar în profunzime nucleii centrali. 
În scoarță se găsesc 14 milioane de celule. Substanţa albă a emisferelor cerebrale este 
formată din fibre nervoase -care realizează legătura între difeirte zone corticale (fibre de 
asociaţie), legătura între cele două emisfere (fibre comisurale - corpul calos), şi legătura 
între diferite etaje ale sistemului nervos central (fibre de proiecție). Coordonând functio- 
narea sistemului nervos, scoarţa cerebrală controlează întreaga activitate a organismului. 


Fig. 75 - Lobii şi circumvoluțiile creierului. 


Ea deţine în primul rând funcţia de reprezentare şi selecționare, de elaborare a ideilor 
- gândirea (raţionamentul), denumită de Pavlov activitate nervoasă superioară. 

Spre deosebire de reflexele necondiționate, care sunt înnăscute, reflexele condiţionate 
sunt dobândite, apărând în curesul existenței individului; determinate de condiţii diferite 
şi variate ale mediului extern. La nivelul scoarţei se realizează integrarea superioară, cu 
alte cuvinte, adaptarea organismului la schimbările mediului extern, înregistrate cu finețe 
şi precizie, precum şi legătura dintre diferite părți ale organismului. 

Lobul frontal, care corespunde circumvoluţiei frontale ascendente, este sediul neuro- 
nului motor central, deci sediul mişcărilor voluntare. Leziunile lobului frontal se însoțesc 
de tulburări motorii (paralizii), tulburări în articulaţia vorbirii (disartrie sau anartrie), 
tulburări de comportament. 

se realizează sinteza tuturor tipurilor de sensibilitate. Leziunile lobul pärtetal se vor 
însoți deci de tulburări privind aprecierea volumului şi a formei obiectelor (stereognozie), 
a greutăților (barestezie), privind discriminarea tactilă (aprecierea distanței dintre două 
atingeri ale pielii) etc. Distrugerea totală duce la agnozie tactilă, adică la nerecunoaşterea 
prin pipăit a obiectului respectiv. 

Lobul temporal cuprinde sediul cortical al analizorului auditiv. Leziunea sa se poate 
însoți de surditate verbală (bolnavul aude, dar nu înţelege), halucinaţii auditive, tulburări 
de echilibru, imposibilitatea de a înțelege scrisul (cecitate verbală), incapacitate de 
utilizare, uzuală a obiectelor şi de efectuare a gesturilor obişnuite (apraxie); uneori este 
pierdută înțelegerea semnificației cuvântului vorbit sau scris (afazie senzorială). 

Lobul occipital este sediul capătului cortical al analizorului vizual. Leziunea sa duce 
la tulburări de orientare în spațiu, tulburări de vedere (halucinații vizuale) etc. 

Formațiunile de la baza creierului sunt diencefalul şi corpii striați. Diencefalul este 
alcătuit în principal din: talamus, stația cea mai importantă de releu pentru toate fibrele 
senzitive care merg spre scoarța. cerebrală (leziunile talamusului producând grave tul- 
burări de sensibilitate), şi hipotalamus, coordonatorul sistemului vegetativ şi al sistemului 
endocrin. Corpii striați, formați dintr-un număr de nuclei de substanță cenușie, au un rol 
deosebit în realizarea mişcărilor automate şi a tonusului muscular, fiind segmentul cel 
„mai important al sistemului extrapiramidal. Leziunile acestora duc la apariţia unor tul- 
burări încadrate în noțiunea generică de sindrom extrapiramidal. 

Trunchiul cerebral este prima porțiune cuprinsă în cutia craniană, în prelungirea 
măduvei spinării. Are un rol deosebit de important, aflându-se la răspântia dintre emisfe- 
rele cerebrale şi cerebel. Este alcătuit de sus în jos din pedunculii cerebrali, protuberanța 
inelară şi bulbul rahidian, care face legătura cu măduva spinării. Ținând seama de impor- 
tanţa centrilor nervoşi (respiratorii, circulatorii, deglutiție) a căilor şi a conexiunilor de la 
nivelul trunchiului cerebral, leziunile acestora produc manifestări complexe, grave şi 
adesea mortale. De la acest nivel pornesc cele 12 perechi de nervi cranieni care înde- 
plinesc importante funcții motorii şi senzitive. În afara nucleilor nervilor cranieni şi ai 
centrilor reflexelor vegetative, în trunchiul cerebral se găsesc o serie de nuclei nespeci- 
fici, care alcătuiesc formațiunea reticulară, care joacă rol în transmiterea spre scoarța ce- 
rebrală a diferitelor stimulări extero- şi interoreceptive, contribuind la edificarea stării de 
veghe (de conştientă). 

Cerebelul, aşezat în fosa posterioară a cutiei craniene, a alcătuit din două emisfere la- 
terale, cu rol în coordonarea motorie, şi o regiune mediană, care contribuie în mod deo- 
sebit la menţinerea echilibrului, numită vermis. Este legat de nevrax prin pedunculii cere- 
beloşi. Funcţia sa principală constă în reglarea tonusului muscular şi în coordonarea miş- 
cărilor. 

Măduva spinării: ultima porţiune a sistemului nervos central este adăpostită în cana- 
lul rahidian şi se prezintă sub forma unui cilindru de substanță nervoasă, care începe de la 
bulb şi se întinde până la L}. Este împărțită în două jumătăţi simetrice, fiind formată din 
substanța albă şi substanța cenuşie (fig. 76). Substanţa cenuşie este situată central şi 
îmbracă aspectul literei "H". Coarnele anterioare ale substanţei enuy sunt motorii, cele 
posterioare senzitive, iar cele laterale au funcții vegetative. 

Substanţa albă este alcătuită din: căi motorii descendente şi căi senzitive ascendente. 
În fiecare jumătate de măduvă se disting trei cordoane de substanță albă, separate de 
emergenţele rădăcinilor anterioare (motorii) şi posterioare (senzitive). Cordonul aterior 
conține fasciculul piramidal direct. Cordonul posterior conține fascicule Goll şi Burdach, 
care conduc spre centrii superiori sensibilitatea tactilă şi profundă conştientă. 

Di 


Fig. 76 - Măduva spinării (secțiune): 
l - cornul anterior; 2 - cornul posterior; 3 - fasciculul piramidal direct; 


, 


4 - fasciculul spino-talamic; 5, 6 - fasciculele spino-cerebeloase; 
7 - tasciculul piramidal încrucişat; 8 - fasciculul Burdach; 


9 - fasciculul Goll; 10 - ganglionul spinal. 


Cordonul lateral conţine o serie de fascicule ascendente care conduc spre centrii supe- 
riori informaţii legate de sensibilitatea termică, dureroasă şi profundă inconștientă. Tot la 
nivelul cordonului lateral coboară fasciculul piramidal încrucişat şi căile extrapiramidale, 
spre celula neuronului periferic, aflată în coarnele anterioare, de unde porneşte calea 
motorie finală. Leziunile măduvei provoacă grave tulburări senzitive, motorii şi vegeta- 
tive. La nivelul măduvei, din cele două rădăcini - anterioară (motorii) şi posterioară (sen- 
zitivă) - se formează nervii rahidieni. Pe traiectul rădăcinii posterioare există o umflătură, 
ganglionul spinal, care conţine corpul celular al primului neuron senzitiv periferic. Ner- 
vii rahidieni dau naştere nervilor periferici. Sistemul nervos central (encefalul şi măduva 
spinării) este acoperit şi protejat de cele trei foiţe meningiene: dura mater, o membrană 
fibroasă în contact cu osul, arahnoida, o foiţă subţire care căptuşeşte faţa internă, a durei 
mater, şi pia mater, un ţesut celular bogat vascularizat care acoperă țesutul nervos. Spa- 
tiul subarahnoidian cuprins între pia mater şi arahnoidă conţine lichidul cefalorahidian. 
Acesta este secretat în ventriculi de către plexurile coroide şi pătrunde în spaţiile sub- 
arahnoidiene prin orificiile lui Magendie şi Luschka. În interiorul encefalului se află un 
sistem de cavități - sistemul ventricular, în care se formează şi circulă L.C.R. În emisfere 
se află ventriculii laterali şi ventriculul III. Între protuberanţă şi cerebel se află ventriculul 
IV. Ventriculul III este legat de ventriculul IV prin apeductul sylvian. Ventriculul IV 
comunică cu spațiul arahnoidian prin orificiul Luschka şi Magendie. L.C.R. se resoarbe 
din spaţiul subarahnoidian, prin vilozităţile arahnoidiene. 

Pentru înţelegerea simptomelor care apar în leziunea sistemului nervos, este necesară 
o sumară recapitulare a căilor motorii, senzitive şi a reflexelor. 

Căile motorii. Sistemul motor cuprinde trei elemente: neuronul motor central, neuro- 
nul extrapiramidal şi neuronul periferic. Neuronul motor central şi cel extrapiramidal 
reprezintă cele două căi motorii care merg de la encefal la măduvă. La nivelul acesteia, 
calea motorie este unică, fiind reprezentată de neuronul motor periferic, numit de aceea și 

cale motorie finală comună. Prin intermediul acesteia se transmit atât impulsurile venite 
pe calea neuronului motor central (calea piramidală), cât şi cele venite pe căile extra- 
piramidale. 

Neuronul motor central formează calea piramidală. Fasciculul piramidal are somele 
celulare (corpurile celulare) situate în scoarța circumvoluţiei frontale ascendente. Axonii 
lor alcătuiesc calea piramidală şi se termină în coarnele anterioare ale măduvei, unde fac 
sinapsa cu neuronul motor periferic, cu excepţia unor fibre scurte (fasciculul geniculat) 
care se termină în nucleii de origine ai nervilor cranieni, la nivelul trunchiului cerebral. 
Fasciculul piramidal este format din fibre care au deci o lungime şi un traiect diferit: 

- fasciculul geniculat (cortico-nuclear) care se termină în nucleii motori ai nervilor 
cranieni din trunchiul cerebral; à 

- fasciculul piramidal încrucişat, care reprezintă cea mai mare parte a fasciculului 
piramidal şi ale cărui fibre se încrucişează în partea inferioară a bulbului (decusaţie), pen- 
tru a ajunge apoi în cordoanele medulare laterale și coarnele anterioare. Datorită încruci- 
şării bulbare a acestor fibre, se înţelege de ce o leziune encefalică antrenează o paralizie 
de partea opusă a corpului; 

- fasciculul piramidal direct, un fascicul foarte subțire, constituit din câteva fibre, care 

"nu se încrucişează la nivelul buibului, ci mult mai jos, la nivelul măduvei, cu câteva seg- 
mente înainte de a se termina tot în coarnele anterioare ale măduvei. Fasciculul piramidal 
este de origine filogenetică mai nouă. Prin intermediul lui se transmit impulsurile motorii 
active (pentru mişcările voluntare) şi impulsurile moderatoare ale scoarței pentru acti- 
vitatea automat-reflexă a măduvei. 

Neuronii extrapiramidaii formează calea extrapiramidală care este o cale motorie in- 
directă. Corpurile celulare își au originea în nucleii cenușii centrali (lenticular, caudat), 
nucleu roşu, locus niger. Toţi aceşti nuclei sunt legaţi între ei prin fascicule scurte. Căile 
descendente se termină în coarnele anterioare ale măduvei prin diferite fascicule: rubo- 
spinal, olivo-spinal, tecto-spinal, vestibulo-spinal. De reținut că scoarța cerebrală la ni- 
velul lobului frontal are neuroni cu funcţie extrapiramidală. Sistemul extrapiramidal, de 
origine filogenetică mai veche, jaocă un rol în mişcările automate şi în coordonarea şi 
reglarea tonusului muscular. f 

Neuronul motor periferic este porțiunea terminală a căii motorii. Corpurile celulare se 
găsesc în coarnele anterioare ale măduvei, iar axonii trec prin rădăcina anterioară în 
nervii periferici, terminându-se în muşchi. Legătura între nerv şi muşchi se face la nivelul 
unei formațiuni de tip sinaptic, numită placa motorie. Transmiterea influxului la acest 
nivel, se face cu ajutorul unui mediator chimic, numit acetilcolină. Neuronul motor peri- 
feric primeşte excitaţii atât pe calea neuronului motor central, cât şi a neuronului extra- 
piramidal şi a arcului reflex medular. De aceea se mai numeşte şi calea finală comună. În 
leziunca neuronului motor periferic sunt pierdute toate categoriile de mişcări. 

Căile sensibilităţii. Informarea sistemului nervos asupra variațiilor mediului extern şi 
intern se realizează prin existenţa la periferie a unor receptori specializați pentru toate 
tipurile de sensibilitate. În mare se disting o sensibilitate elementară şi una sintetică. Sen- 
sibilitatea elementară cuprinde: 

- sensibilitatea superficială sau cutanată, pentru tact, căldură şi durere (termică, tactilă 
şi dureroasă); 

- sensibilitatea profundă sau propriceptivă, care provine din muşchi, tendoane, liga- 
mente, oase şi articulaţii; 

- sensibilitatea viscerală (interoceptivă), sub controlul sistemului nervos vegetativ. 


NOȚIUNI DE NEUROLOGIE 663 


Sensibilitatea sintetică cuprinde: senzaţii complexe, rezultate din diferenţierea şi com- 
binarea senzaţiilor elementare. 

Căile sensibilităţii printr-o înlănţuire de trei neuroni, alcătuiesc calea sensibilităţii 
termo-algice, a sensibilităţii tactile, profundă conştientă (mio-artrokinetică, vibratorie și 
barestezică), profundă inconştientă (relaţii despre tonus şi echilibru). 

Căile senzitive cuprind trei neuroni. Primul neuron se găseşte pe traiectul rădăcinii 
posterioare a nervului rahidian, în ganglionul spinal şi în ganglionii anexaţi nervilor cra- 
nieni. El are o prelungire cu rol de dendrită, care alcătuieşte fibra senzitivă a nervului 
periferic, şi o prelungire cu rol de axon care pătrunde în măduvă. Această prelungire 
poate fi scurtă, pentru sensibilitatea superficială (care se termină în celulele coarnelor 
posterioare ale măduvei), mijlocie, pentru sensibilitatea profundă inconştientă (care se 
termină 2 - 3 segmente medulare mai sus) şi lungă, pentru sensibilitatea profundă conşti- 
entă (care se termină în nucleii Goll şi Burdach din bulb). 

Al doilea neuron transmite excitaţia senzitivă la talamus - pentru sensibilitatea super- 
ficială: prin fasciculul spino-talamic anterior, pentru sensibilitatea tactilă, prin fasciculul 
spino-talamic posterior, pentru sensibilitatea termoalgică, iar pentru sensibilitatea pro- 
-fundă, fibrele care pornesc din nucleii Goll şi Burdach - se încrucişează în bulb, pe linia 
mediană şi se termină în talamus. 

Al treilea neuron este porţiunea căilor senzitive cuprine între talamus şi circumvoluția 

“parietală ascendentă. 

Reflectivitatea. Se înţelege prin reflex un 
răspuns motor, secretor sau vasomotor, obti- 
nut prin intermediul sistemului nervos. Pentru 
ca să se producă un reflex este necesară 
continuitatea arcului reflex între nervul afe- 
rent şi cel eferent, cu alte cuvinte, o suprafață 
receptoare (piele, muşchi, tendoane), un nerv 
senzitiv, care constituie fibra aferentă, o 
celulă intermediară situată în ganglionul spi- 
nal posterior, o celulă motorie (în cornul an- 
terior al măduvei) şi o terminaţie motorie în 
muşchii (fig. 77). 

Se cunosc mai multe tipuri de reflexe. Reflexele osteotendinoase sunt reflexe spinale, 
formate din doi neuroni - unul senzitiv, care recepționează excitaţia de la nivelul tendo- 
nului, excitat prin întindere, şi unul motor (neuronul motor periferic), care execută răs- 
punsul motor. Impulsurile corticale prin calea piramidală au acțiune inhibitorie asupra 
acestor reflexe. 

Reflexele superficiale (cutanate şi mucoase) sunt formate din înlănțuirea mai multor 
neuroni. Excitaţia unor zone cutanate mucoase determină contracția muşchilor corespun- 
zători. Ele devin patologice prin exagerarea lor, care apare în leziunea fasciculului pira- 
midal. Reflexele de postură au tot un arc reflex alcătuit din doi neuroni, dar sunt reglate 
în special de sistemul extrapiramidal, care exercită asupra lor o influență moderatoare. La 
subiectul normal, modificarea pasivă a poziţiei unei articulaţii determină o stare de con- 
tracţie a muşchilor interesați. În leziunile extrapiramidale, aceste contracții sunt exa- 
perate. În afara acestor reflexe pot apărea şi alte reflexe patologice, care se ivesc numai în 
leziunile neuronului motor central (calea piramidală). In afara reflexelor somatice, mă- 
duva este şi sediul unor reflexe vegetative (defecaţie, micțiune, erecţie, ejaculaţie, vaso- 
motricitate). 


Fig. 77 - Arcul reflex elementar. 

16.1.1. NOȚIUNI DE SEMIOLOGIE 


Examenul unui bolnav cu afecțiune neurologică cuprinde interogatoriul, examenul 
fizic şi examene paraclinice. 

Interogatoriul trebuie să cerceteze sistematic simptomele de care se plânge bolnavul 
(durere, tulburări de mers), tulburări sfincteriene, de limbaj şi psihice (afectivitate, aten- 
ție, raționament, voință, memorie, orientare în timp şi spaţiu, comportament). 

Examenul fizic este examenul neurologic propriu-zis şi se face de obicei într-o anu- 
mită ordine. 

A. Examenul atitudinii bolnavului, al semnelor meningiene şi al stării de conştienţă. 
Acest examen implică la rândul său: 

a) Examenul sensibilităţii face necesară colaborarea bolnavului şi se începe cercetând 
tulburările subiective, care eventual pot exista: senzațiii de înțepături, furnicături, amor- 
teli, dureri spontane etc. după care se cercetează sensibilitatea obiectivă. Se cere bolna- 
vului să închidă ochii şi se explorează succesiv sensibilitatea superficială (tactilă, termică 
şi dureroasă), profundă şi complexă. 

Sensibilitatea tactilă se explorează punând în contact tegumentele cu pulpa degetului 
sau cu,o bucată de vată; sensibilitatea dureroasă, înțepând tegumentele cu un ac; sensi- 
bilitatea termică, aplicând succesiv pe tegumente două eprubete cu apă caldă şi apă rece, 
cerând bolnavului să comunice imediat senzația resimţită. Se acordă întotdeauna atenție 
unei posibilități de simulare. Sensibilitatea profundă se explorează urmărind dacă bolna- 
vul percepe vibraţiile unui diapazon sau are simțul atitudinilor segmentare. Pentru 
aceasta se aplică un diapazon care vibrează pe regiunile osoase proeminente (simţul vi- 
brator) sau se imprimă de către examinator o anumită mişcare unui segment de membru 
al bolnavului (deget etc.) şi se cere acestuia să pună membrul corespunzător de partea 
opusă în aceeași poziție (simţul artrokinetic). Examenul sensibilităţii se completează cu 
cercetarea simțului sterognostic, care constă în recunoaşterea unui obiect prin atingere, cu 
ochii închişi. Imposibilitatea recunoaşterii se numeşte asteorognozie. În terminologia 
neurologică se desemnează prin anestezie pierderea sensibilităţii, prin hipoestezie dimi- 
nuarea acesteia, iar prin hiperestezie, accentuarea anormală a sensibilităţii, mergând până 
la senzaţie dureroasă, adesea cu caracter de arsură. 

b) Examenul motilităţii voluntare urmăreşte depistarea deficitului motor prin studiul 
mişcărilor active şi al forței musculare segmentare. Se începe examenul cerând bolna- 
vului să execute mişcări de flexie, extensie, abductie, rotaţie şi se observă dacă acestea se 
execută cu uşurinţă sau nu. Forţa musculară segmentară se cercetează cerând bolnavului 
să execute mişcări, în timp ce examinatorul se opune în efectuarea lor. Modificările pato- 
logice poartă următoarele denumiri: pareză (slăbire a forţei musculare), paralizie (absen- 
tă completă a forței musculare); hemiplegie (paralizie a unei jumătăţi de corp), paraple- 
gie (paralizie a părţii inferioare a corpului), monoplegie (paralizie a unui singur membru), 
tetraplegie (paralizie a celor patru membre). Paraliziile se datoresc lezării căii piramidale 
sau a neuronului motor periferic. 

c) Examenul tonusului muscular se realizează cerând bolnavului să-şi relaxeze com- 
plet membrul examinat, în timp ce examinatorul mobilizează pasiv fiecare membru, 
cercetând rezistența musculară şi amplitudinea mişcării. Tonusul normal este caracterizat 
print-o slabă rezistenţă. Se înţelege prin hipertonie sau contractură musculară creşterea 
rezistenţei, deci exagerarea tonusului, iar prin hipotonie musculară, diminuarea acestuia. 
Hipertoniile musculare se întâlnesc în leziuni piramidale sau extrapiramidale, iar hipo- 
tonia, în leziunile neuronului motor periferic şi în leziunile cerebelului, 

d) examenul contracţiilor şi al mişcărilor involuntare. Mişcările automate fiziologice 
- clipitul, pendularea membrelor în mers etc. - sunt diminuate sau abolite în sindroamele 
extrapiramidale (boala Parkinson). Contracţiile şi mişcările involuntare apar de asemenea 
în numeroase boli sub diferite forme: 

- tremurături: boala Parkinson, alcoolism, Basedow, degenerescenţe, scleroza în plăci; 

- contracturi: tetanie, tumori cerebral, tetanos; 

- mişcări coreice (mişcări involuntare dezordonate, bruşte şi rapide): coree, hemi- 
balism; 

- mişcări atetozice (mişcări involuntare, lente, care se schimbă fără încetare): leziuni 
extrapiramidale; 

- convulsii tonico-clonice: apar în crizele epileptice. 

e) Coordonarea mişcărilor este facultatea de a pune în acţiune mai mulți muşchi 
pentru a efectua o mişcare. Se realizează prin mecanisme complexe, la care participă 
cerebelul, aparatul vestibular, trunchiul cerebral şi scoarța cerebrală. Excitaţiile de la 
periferie, culese de proprioceptorii din muşchi, tendoane şi articulaţii, de receptorii vesti- 
bulari şi vizuali, informează precis despre poziţia corpului în spaţiu, stadiul mişcărilor şi 
tonusului muscular. În funcţie de aceste informaţii, sunt emise impulsuri care reglează 
tonusul muscular în raport cu modificările echilibrului corpului şi cu mişcările în curs de 
executare. Se studiază cerând bolnavului să execute anumite mişcări ca: aducerea indexu- 
lui pe vârful nasului, a călcâiului pe genunchi sau executarea rapidă de gesturi alternative 
(mişcări rapide de supinaţie şi pronaţie). Tulburările de coordonare poartă numele de 
ataxie şi pot fi provocate de leziuni cerebeloase. 

£) Examenul staţiunii şi al mersului implică nu numai coordonarea mişcărilor, dar şi 
echilibrarea acestora. Se examinează observând bolnavul în ortostatism, pe vârful picioa- 
relor sau pe călcâie, precum şi caracterul mersului. Mersul are unele caractere care preci- 
zează adesea diagnosticul. În tabes, mersul este necoordonat, bolnavul aruncând picioa- 
rele şi lovind pământul cu călcâiele ("mers talonat”); în leziunile cerebeloase mersul este 
de om beat, oscilant, instabil; în hemiplegie, la stadiul de recuperare gamba este rigidă, 
membrul inferior este întins, aspectul fiind de mers cosind; în leziunile neuronului motor 
periferic, bolnavul stepează, gamba fiind ridicată sus, pentru a nu lovi pământul cu vârful 
piciorului. l 

g) Examenul echilibrului se face în ortostatism, cerând bolnavului să-şi lipească picioa- 
rele: dacă-şi pierde echilibrul în timp ce stă cu ochii deschişi, tulburarea este de natură cere- 
beloasă; dacă-și pierde echilibrul numai la închiderea ochilor (semnul Romberg pozitiv), 
leziunea este fie vestibulară, fie spinală (tabes, sindrom neuro-anemic etc.). 

h) Examenul reflexelor comportă cercetarea reflexelor osteotendinoase cutanate, de 
postură şi patologie. Reflexele osteotendinoase se examinează prin percuţia cu ciocanul 
de reflexe a tendonului, muşchiului care provoacă la omul normal contracția muşchiului 
respectiv. Cele mai importante reflexe osteotendinoase sunt următoarele: reflexe ahilian - 
care constă în flexia plantară a piciorului prin percuţia tendonului ahilian; reflexul ro- 
tulian - care constă în extensia gambei pe coapsă prin percuţia tendonului cvadricepsului; 
reflexul bicipital - se examinează percutând tendonul bicepsului la plica cotului şi pro- 
> voacă flexia ușoară a antebraţului; reflexul tricipital - în care prin percuţia tricepsului în 
vecinătatea olecranului se produce extensia uşoară a antebraţului etc. În timpul cercetării 
reflexelor, bolnavul trebuie să fie în relaxare musculară completă. Reflexele osteo- 
tendinoase în situaţii patologice pot fi exagerate, ceea ce traduce o lezare a căii pirami- 
dale, diminuate sau abolite (comă, leziuni de neuron motor periferic, atrofii mari, tabes). 

Reflexele cutanate cele mai importante sunt: reflexul cutanat abdominal (contracția muş- 
chilor abdomenului prin atingerea peretelui abdominal cu partea neascuţită a unui ac) și 
refluxul cutanat plantar (fig. 78) (la excitarea marginii externe a plantei cu un ac apare 
flexia degetelor). 


Fig. 78 - Reflexul cutanat plantar: 
a - în stare normală; b - semnul Babinsky 


Reflexele de postură se examinează prin opoziţia la punctul de inserţie a unui muşchi, 
după care se lasă liber. Întinderea lentă produsă din tendința de a reveni la poziţia iniţială 
declanşează o contracție a muşchiului, care duce la creşterea tonusului postural. Dintre 
reflexele patologice care apar în leziunile căii piramidale, cel mai cunoscut este semnul 
Babinski - extensia degetului mare de la picior, cu flexie plantară a celorlalte degete, la 
zgârierea uşoară a marginii externe a plantei. 

i) Examenul troficităţii permite de asemenea informaţii importante. Atrofiile muscu- 
lare sunt în general de origine periferică (poliomielită). Când se însoțesc de fibrilaţii mus- 
culare, sunt de natură medulară (scleroză laterală amiotrofică). Alte tulburări trofice de 
natură nervoasă se pot întâlni, la articulaţii (tabes) sau tegumente, pielea fiind subțire, 
lucioasă (leziunile nervilor periferici) etc. 

j) Examenul limbajului constă în punerea în evidență a tulburărilor de vorbire. Tul- 
burările de vorbire pot interesa înțelegerea limbajului, a/azie (care se caracterizează prin 
imposibilitatea exprimării şi înţelegerii cuvintelor), articularea cuvintelor (disartrie) şi 
pronunţarea acestora - dis/uzia (bâlbâiala), disladia (imposibilitatea de a pronunţa anu- 
mite sunete). 


16.1.2. EXAMENUL NERVILOR CRANIENI 


a) Nervul olfactiv (T), nerv senzorial pentru miros, porneşte din mucoasa nazală. Le- 
zarea se duce la anosmie (pierderea mirosului). Se examinează dând bolnavului să recu- 
noască substanţe mirositoare neiritante. l 

b) Nervul optic (II), nerv senzorial pentru vedere, porneşte de Ía retină. Lezarea sa 
provoacă amauroză (orbire) unilaterală. Se examinează cercetând acuitatea vizuală, câm- 
pul vizual şi fundul de ochi. 

c) Nervul oculomotor comun (ll), nerv motor care are nucleul de origine în calota 
pedunculară. Lezarea sa duce la ptoza (căderea) pleoapei superioare, vedere dublă (diplo- 
pie), dilatarea pupilei (midriază), strabism. 

d) Nervul patetic (IV) nerv motor, cu nucleul situat în calota pedunculară. Lezarea se 
duce la diplopie prin paralizia oblicului mare. De reținut că pateticul este singurul nerv 
din organism care inervează un muşchi situat de partea opusă nucleului său. 

e) Nervul trigemen (V) este un nerv mixt. Nucleul său motor este în protuberanță, iar 
cele senzitiv în ganglionul Gasser. Leziunile iritative ale fibrelor sale senzitive produc 
nevralgia facială, iar leziunile iritative ale fibrelor sale motorii produc trismusul (încleş- 
tarea maxilarelor prin contractura maseterilor). Leziunile distructive ale nervului trige- 
men provoacă anestezia feței, a mucoasei bucale şi nazale, a corneei, paralizie a muşchi- 
lor masticatori. 

f) Nervul oculomotor extern (VI) este un nerv motor, cu nucleul în protuberanţă. 
Paralizia sa duce la diplopie şi strabism intern (devierea globului ocular înăuntru). Nervii 
oculomotori (III, IV, VI) se examinează, cercetând motilitatea globilor oculari, fanta pal- 
pebrală, starea pupilelor (reflexele pupilare). 

g) Nervul facial (VII) este un nerv motor ce asigură inervarea mimicii şi a cărui lezare 
provoacă paralizia facială: față asimetrică prin ştergerea cutelor fiziologice de pe hemi- 
faţa de partea leziunii, imposibilitatea încrețirii frunţii şi a închiderii ochiului, comisura 
bucală mai coborâtă de partea bolnavă. Ca nerv senzorial i se asociază nervul intermediar 
Wrisberg, care asigură sensibilitatea gustativă la nivelul celor două treimi anterioare ale 
limbii. Lezarea sa duce la tulburări de gust. 

h) Nervul acusticovestibular (VIII) este un nerv senzorial format din nervul atit a 
cărui lezare produce surditate, şi nervul vestibular, a cărui lezare produce sindromul 
vestibular (nistagmus şi tulburări de echilibru). 

i) Nervul glosofaringian (IX), nerv mixt, cu nucleii situaţi în bulb. Asigură sensibili- 
tatea faringelui şi mişcările de înghițire. Leziunea lui provoacă tulburări de gust în trei- 
mea posterioară a limbii şi abolirea reflexului de fund de gât, prin anestezia fundului gâ- 
tului şi refularea pe nas a lichidelor, care nu mai pot fi înghiţite. 

j) Nervul pneumogastric (X) este un nerv mixt, al cărui nucleu se află în bulb, impor- 
tanța sa derivă în special din rolul reglator vegetativ, paralizia lui putând duce la moarte 
prin tulburări de ritm cardiac, tulburări respiratorii şi digestive. i 

k) Nervul spinal (XI), nerv motor cu nucleii situați în bulb şi măduva cervicală. Leza- 
rea sa determină paralizia laringelui, a vălului palatin şi paraliza mușchilor sterno- cleido- 
mastoidian şi trapez. 

1) Nervul hipoglos (XII) este un nerv motor, al cărui nucleu este situat în bulb. Para- 
lizia se duce la hemiparalizia şi hemiatrofia limbii, cu tulburări în articulația cuvintelor, 
în masticație şi înghiţire. 

Examene paraclinice 

Examenul clinic care permite adeseori precizarea diagnosticului nu totdeauna este su- 
ficient. În aceste situaţii, examenele paraclinice sunt indispensabile. Pe lângă examenele de 
uz curent, există anumite investigaţii obligatorii. Dintre acestea, examenul oftalmologic este 
obligatoriu în orice suspiciune de neoformaăţie intracraniană. Examenele radiologice sunt de 
asemenea utile. Radiografia simplă a craniului, de faţă şi profil, este frecvent utilizată în 
neurologie. Se preferă însă în vederea precizării unei eventuale tumori cerebrale fie 
arteriografia (care constă în injectarea unei substanţe radioopace în carotida internă, pentru a 
pune în evidență arborele vascular cerebral), fie ventriculografia, care se execută prin 
injectarea de aer în ventriculii laterali prin trepanaţie craniană. Un alt examen utilizat curent 
în investigația neurologică este electroencefalografia, care constă în întregistrarea, cu 
ajutorul unor electrozi aplicaţi în diferite puncte ale pielii capului, a undelor electrice emise 
de emisferele cerebrale. Se utilizează în special în diagnosticul epilepsiei şi al tumorilor 
cerebrale. În sfârșit un alt examen de bază în diagnosticul neurologic este examenul L.C.R. 
prin puncţie rahidiană (sindrom meningian, compresiuni medulare etc.). Puncţia rahidiană 
constă în extragerea, în scop diagnostic sau terapeutic, de lichid cefalorahidian din sacul 

subarahnoidian. Se practică în orice afecțiune a sistemului nervos, cu prudență la bătrâni şi 

cardiopaţi. O contraindicaţie categorică este hipertensiunea intracraniană. Deoarece staza 

papilară este cel mai precoce: semn de hipertensiune intracraniană, este obligatoriu 

` practicarea unui examen de fund de ochi înaintea puncției rahidiene. Poziţia cea mai 
practică este poziția şezândă, bolnavul stând călare pe un scaun, cu fruntea sprijinită pe 

„braţele încrucişate pe spetează scaunului, cu trunchiul bine curbat. În cazuri deosebite, 
puncția se face culcat, cu flexia puternică a capului şi a coapselor pe trunchi. Asistenta 
trebuie să menţină această poziție ținând bolnavul. Puncţia se face în spaţiul al III-lea, al TV- 
lea sau al V-lea lombar unde pericolul de a înțepa măduva nu mai există. Locul puncției se 
dezinfectează cu tinctură de iod. După puncţionare, lichidul vine singur pe ac, în picături 
sau uneori în jet (în sindroame de hipertensiune lichidiană). Este preferabil să nu fie extras 
cu seringa, ci lăsat să picure circa 10 ml în eprubetă. După punctie, eprubeta sterilă, 
etichetată cu numele bolnavului şi examenul solicitat, se duce la laborator. Bolnavul trebuie 
să stea liniştit în decubit ventral, fără pernă, 1 - 2 ore, pentru a evita cefaleea care poate 
apărea uneori. Puncţia suboccipitală (Obregia) se practică în spațiul cuprins între atlas şi 
occiput, pe linia mediană. Necesită aceleaşi materiale, instrumente şi dezinfectie. Poziţia 
este şezând pe scaun, cu capul uşor flectat, menținut de asistentă. Avantajul acestei puncţii 
constă în faptul că se poate evita cefaleea postpuncţională. Investigarea S.N.C. cu ajutorul 
izotopilor radioactivi se face prin metoda scintigrafiei cerebrale, utilă în diagnosticul tumo- 
rilor. 


16.2. PRINCIPALELE SINDROAME NEUROLOGICE 


În patologia musculară şi a S.N. periferic se folosesc ca metode paraclinice EMG 
(electromiografia) care studiază biocurenţii mușchiului, examenul vitezei de conducere în 
“nervul periferic şi biopsia musculară. 

Sindromul piramidal sau sindromul neuronului motor central este ansamblul de simp- 
tome provocate de leziunile fasciculului piramidal pe traiectul său encefalic sau medular. 

Etiologie: accidente vasculare cerebrale, tumori cerebrale, mielite, fracturi de rahis, - 
tumori medulare, scleroză laterală amiotrofică etc. 

Simplomatolgie: paralizie a mişcărilor voluntare, de obicei opusă leziunii, cuprinzând - 
teritorii întinse (hemiplegie, paraplegie etc.), predominând la extremitatea membrelor, cu 
caracter spasmodic (contractură), reflexele osteotendinoase sunt exagerate (după faza de 
şoc), semnul Babinski este prezent: apar tulburări sfincteriene; atrofia musculară este 
absentă. 

Sindromul neuronului motor periferic este ansamblul de simptome şi semne provo- 
cate de leziunile neuronului motor periferic pe traiectul său medular, radicular sau trun- 
chiular. 

Etiologie: poliomielită anterioară acută, compresiuni, polinevrite, poliradiculite. 

Simptomatologie: paralizia este întotdeauna de partea leziunii, interesând grupe mus- 
culare izolate; este flască, cu hipotonie sau atonie, cu atrofii musculare precoce, cu abo- 
lirea reflexelor. - 

Sindromul extrapiramidal este ansamblul de simptome provocate de leziunile nuclei- 
lor cenușii centrali. Se disting două tipuri: hiperton-hipokinetic (sindromul parkinsonian) 
produs de leziunile palidum-ului în locus niger şi hipoton-hiperkinetic (sindrom coreic) 
produs de leziuni ale nucleului caudat şi putamen. 

Etiologie: boala Parkinson, encefalită epidemică, intoxicație cu CO, intoxicații cu 
neuroleptice. 

Simptomatologie: a) în sindromul parkinsonian - hipertonia generalizată, permanentă, 
cedează în roată dințată (sacadat), omogen repartizată; se însoțește de exagerarea reflexe- 
lor de postură (membrele păstrează poziția imprimată mult mai mult timp decât la indivi- 
dul normal): tremurătură amplă şi regulată, predominând la membrele superioare, exage- 
rată de atenţie şi emoţii, dispărând la mişcări şi în repaus complet; akinezie: facies imo- 
bil, vorbire sacadată, mişcări lente şi rare. 

b) În sindromul coreic - mişcări involuntare de tip coreic. 

Sindromul meningian cuprinde ansamblul manifestărilor provocate de iritaţia sau in- 
flamaţia meningelor. 

Etiologie: meningite, hemoragii meningiene, edem cerebromeningian, unele tumori 
intracraniene, azotemie etc. 

Simptomatolgie: a) simptome funcţionale - cefalee difuză, permanentă, exagerată de 
zgomot, lumină şi mişcări; vărsături; constipatie; bradicardie; b) semne fizice - caracte- 
rizate în principal prin contracturi, uneori evidente şi vizibile la primul examen; alteori 
discrete, reclamând anumite manevre pentru a fi evidenţiate. Un prim semn este redoarea 
cefei, care constă într-o rezistență la încercarea de a flecta lent ceafa bolnavului. Foarte 
important este şi semnul Kernig: imposibilitatea de a ridica în unghi drept pe trunchi 
membrelcei inferioare ale bolnavului, aşezat în poziţie întinsă. Dintre semnele citate, cefa- 
leea şi contractura sunt majore. Dar diagnosticul nu poate fi afirmat decât examinând 
lichidul cefalorahidian, prelevat prin puncţie lombară, care arată modificări de aspect, 
tensiune, citologie şi compoziţie chimică. 


16.2.1. SINDROMUL CEREBELOS 


Este un sindrom care apare în cazul lezării cerebelului sau a căilor cerebeloase. Prin- 
cipalele funcţii ale cerebelului sunt: coordonarea mişcărilor şi reglarea echilibrului şi a 
tonusului muscular. L.ezarea vermisului provoacă mai ales tulburări de echilibru (ataxie 
cerebeloasă), iar lezarea emisferelor cerebeloase, tulburări de coordonare a mişcărilor. 

Etiologie: leziuni inflamatorii (abces, sifilis), scleroză în plăci, tumori cerebeloase, 
accidente vasculare cerebrale şi cerebeloase, traumatisme craniene, boli degenerative 
(boala Friedreich, boala Pierre Marie) atrofii cerebeloase, intoxicații (alcool, luminal), tu- 
mori cerebeloase sau neurinom de acustic. 

Simptomatologie: tulburări de coordonare: suferinţa cerebeloasă se caracterizează 
prin 4 semne: a) hipermetria sau dismetria, adică depăşirea de către mişcarea elementară 
a scopului propus, cu imposibilitatea efectuării mişcărilor mai fine. Se pune în evidență 
prin proba indice-nas sau călcâi-genunchi. Se constată că bolnavul este incapabil să efegc- 
tueze mişcarea cu precizie, fie depăşind ţinta, fie oprindu-se înainte. O probă întrebuin- 
tată mai este şi încheiatul şi descheiatul nasturilor, care se efectuează cu multă greutate: 
b) asinergia sau descompunerea mișcării complexe în mai mulţi timpi, bolnavul fiind 
incapabil să execute mişcări combinate. Se pune în evidenţă prin proba flectării genun- 
chiului pe abdomen. Bolnavul nu poate executa sincron mişcarea de flexie a genunchiu- 
lui şi a coapsei, flectând întâi coapsa pe abdomen cu membrul inferior extins şi după 
aceea gamba pe coapsă. Asinerpia se mai cercetează şi prin proba lăsării pe spate, bol- 
navul cu leziuni cerebeloase fiind incapabil să efectueze concomitent flexia genunchilor; 
lăsându-se pe spate, se dezechilibrează; c) adiadockinezia - mişcările succesive rapide, ca 

de exemplu: supinaţia şi pronația mâinilor, nu pot fi executate rapid, membrul de partea 
leziunii întârziind şi nefiind capabil să urmeze ritmul celuilalt, d) executarea cu întârzie- 
re a actelor voluntare. 

Tulburările de coordonare influenţtează deseori scrisul şi vorbirea. Scrisul este tremu- 
rat, inegal şi mare, iar vorbirea este sacadată, explozivă, lentă, ezitantă; 

- tulburările de tonus; bolnavul prezintă hipotonie musculară, membrul de partea 
atinsă cade inert când se ridică şi se lasă brusc. Amplitudinea mişcărilor depăşeşte limita 
fiziologică (genunchiul atinge cu uşurinţă toracele); 

- tulburări de echilibru: bolnavul cu sindrom cerebelos îşi depărtează picioarele 
pentru a-şi lărgi baza de susţinere în timpul ortostatismului. De obicei, deşi oscilează, nu 
„cade (cu excepţia cazurilor grave). Tulburările de echilibru nu sunt exagerate de închi- 
derea ochilor, spre deosebire de tabes şi sindromul vestibular. Mersul este dificil, nesigur, 
cu tendinţă la deviere de partea leziunii, picioarele sunt depărtate şi, în general, creează 
impresia unui om beat (mers ebrios); 

- tremurătura, semn important în bolile cerebelului, lipseşte în repaus şi apare în miş- 
cările voluntare. De aceea se numeşte tremurătură intențională. Oscilaţiile sunt ample şi 
neregulate; 

- nistagmusul - mişcări ritmice şi simetrice ale globului ocular - apare ca urmare a 
legăturii strânse a cerebelului cu sistemul vestibular. 

Tratamentul sindromului cerebelos este etiopatogenic. 


16.2.2. SINDROMUL VESTIBULAR 


Poziţia organismului în spaţiu se modifică continuu. Această adaptare este posibilă 
datorită unui sistem care înregistrează orice schimbare de poziţie, realizând funcţia de 
echilibru a organismului. Rolul cel mai important în reglarea echilibrului îl deţine 
sistemul vestibular, care cuprinde un aparat de recepţie (porţiunea vestibulară a urechii 
interne, numită şi labirint), o cale de transmitere (nervul vestibular) care duce la nucleii 
vestibulari din bulb şi protuberanţă, şi căile vestibulare centrale, dintre care unele se 
termină în lobul temporal. Organul periferic, vestibular, este format din două vezicule: 
utricula şi sacula, şi din trei canale semicirculăre, orientale spre cele trei direcţii ale 
spațiului. Aparatul vestibular recepționează două categorii de excitaţii: acceleraţiile, 
adică trecerea de la repaus la mişcare, şi schimbările de poziţie ale capului. 

Funcţia vestibulară este cercetată în clinică prin următoarele probe: proba rotatorie 
(bolnavul, aşezat pe un scaun turnant, este rotit rapid - de zece ori în 20 de secunde); 
proba calorică (irigarea conductului audititiv extern cu apă rece la 15 - 20° sau fierbinte 
la 45°); proba galvanică (aplicarea a doi electrozi pe tragusul celor două urechi şi trecerea 
unui curent electric slab). La aceşti excitanți, în linii generale, răspunsul fiziologic constă 
în: amețeală (senzaţia de falsă deplasare, de rotaţie în spațiu, scufundare sau plutire), 
aplecarea corpului şi a membrelor într-un anumit sens, nistagmus (mişcări ritmice şi 
simetrice ale globilor oculari) într-un anumit sens. 

Simptomalologie: a) simptome subiective - ameţeală (vertij), greaţă-vărsături;, b) 
simplome obiective - nistagmusul, care se cercetează cerând bolnavului să privească 
lateral, în sus şi în jos; - deviații tonice, adică deplasări ale capului, trunchiului şi mem- 
brelor în direcţia vestibulului lezat; se cercetează prin: proba Romberg (bolnavul în 
picioare îşi pierde echilibrul la închiderea ochilor), proba mersului "în stea" (bolnavul, 
legat la ochi şi lăsat să meargă 5 - 6 paşi înainte şi înapoi, deviază de la direcția inițială, 
descriind aproximativ o stea) şi proba braţelor întinse. 

Formele clinice: sindromul vestibular periferic este produs de leziuni traumatice şi infla- 
matorii ale urechii interne, dând amețeli violente, nistagmus de partea opusă leziunii şi sur- 
ditate sau hipoacuzie; sindromul vestibular central este produs prin leziuni vasculare infec- 
țioase sau tumori la nivelul nucleilor şi căilor vestibulare centrale. Semnele subiective sunt 
nesistematizate, apar semne de suferinţă ale formaţiunii vecine, iar compensarea simptome- 
lor se face greu şi tardiv; sindromul Ménière se caracterizează prin crize repetate de vertj, cu 
mari tulburări de echilibru, însoţite de greață, vărsături şi anxietate, urmate de surditate la 
nivelul urechii bolnave. Tratamentul constă în deshidratare şi, uneori, în secţionarea 
nervului vestibular; răul de mare şi de avion reprezintă o formă frustă a sindromului vesti- 
bular, caracterizată prin ameţeală, paloare, greață, vărsături, lipotimii. 

Evoluţia şi prognosticul depind de etiopatogenie. 

Tratamentul este etiopatogenic. 


16.2.3. SINDROMUL SENZITIV 


Tulburările de sensibilitate sunt de obicei subiective (spontane), reprezentând senza- 
tiile pe care le descrie bolnavul: dureri, parestezii etc. Există şi tulburări obiective de sen- 
sibilitate, în care deficitul sensibilităţii este provocat de leziuni mai importante ale 
sistemului nervos. În cadrul tulburărilor subiective de sensibilitate, vor fi prezente: cefa- 
leea, migrena şi unele nevralpii. 

Cefaleea sau durerea de cap este un simptom care apare în foarte multe afecțiuni. 
Poate fi provocată de atingerea unor formațiuni care pot deveni dureroase şi care sunt 
situate fie în interiorul cutiei craniene (dura mater, vasele intracraniene, arterele menin- 
giene, marile trunchiuri arteriale de la baza creierului, sinusurile venoase), fie în exteri- 
orul acesteia (pielea capului, aponevrozele, arterele extracraniene, în special artera tem- 
porală, cavitățile naturale cefalice: orbite, fose nazale, faringe, urechi etc.). Cele mai frec- 
vente cauze sunt: hipertensiunea arterială, insuficienţa renală, nevrozele, intoxicaţiile cu 
CO, tumorile cerebrale, tulburările oculare (de refracție), afecțiunile oto-rino-laringolo- 
gice (otite, sinuzite), spondiloza cervicală etc. 

Tratamentul cetaleci este în primul rând etiologic. Simptomatic, se administrează 
sedative, analgezice, recomandându-se în completare repaus psihic şi fizic, psihoterapie. 

O formă clinică specială de cefalee este migrena. Aceasta este o afecţiune caracte- 
rizată prin crize de cefalee, de obicei hemicranie, cu tulburări vizuale şi digestive aso- 
ciate. Are un caracter familial şi se întâlneşte mai des la femei, începând din perioada 
pubertară. Este provocată de obicei de un surmenaj intelectual, emoții, abuz de tutun sau 
alcool, perioada premenstruală. Criza dureroasă este precedată de un stadiu prodromal, 
care durează ore sau zile, caracterizat prin iritabilitate, preţuri, vărsături, somnolenţă, 
anorexie etc. Criza debutează prin tulburări vizuale, de obicei scotoame scânteietoare 
(puncte luminoase în câmpul vizual). Cefaleea apare după câteva minute, este strict 
unilaterală - de obicei fronto-orbitară - cu o intensitate care devine repede intolerabilă, cu 
caracter pulsatil, însoţită de greţuri, vărsături, paloare a feţei, hiperlacrimaţie. Este agra- 
vată de lumină şi zgomot şi calmată parţial de linişte, întuneric şi comprese reci. 

Tratamentul este profilactic: psihoterapie, regim igienic de viaţă, reducerea aportului 
de sare. Tratamentul crizei constă în administrarea de Acid Acetilsalicilic. Aminofena- 
zonă, cu cafeină şi codeină, tartrat de ergotamină (Cofedol, Cofergot), infiltraţii cu novo- 
caină în jurul arterei temporale superficiale. 

Nevralgia trigeminală este un sindrom dureros localizat pe teritoriul de distribuţie a 
nervului trigemen. Se caracterizează prin dureri paroxistice, de obicei fără prodroame, 
localizate unilateral la nivelul regiunii supraorbitare şi suborbitare sau mandibulare, 

atroce, cu caracter de descărcări electrice, însoţite de spasm al muşchilor feței. Durează 
câteva zecimi de secundă sau câteva minute şi se termină brusc. Între crize, durerea este 
absentă. Se deosebeşte o formă esențială de origine necunoscută - care apare mai ales la 
femei şi care prezintă tabloul clinic descris mai sus - şi o formă secundară sau simptoma- 
tică provocată de factori locali, care comprimă sau irită nervul trigemen (focare infec- 
țioase, sinuzale sau dentare, glaucom cronic, tumori cerebrale, meningite cronice etc.). 

Forma simptomatică se caracterizează prin dureri continue, discrete, pe fondul cărora 
apar paroxisme dureroase, şi prin tulburări de sensibilitate: hipoestezie, diminuarea re- 
flexului corneean etc. 

Tratamentul este etiologic în nevralgia secundară: asanarea focarelor de infecţie (den- 
tare sau sinuzale), intervenţie neurochirurgicală în cazul unei tumori etc. În nevralgia 
esențială se prescriu: Tegretol, Levomepromazin. În formele rezistente se poate încerca 
infiltrația cu alcool a ramurilor terminale ale trigemenului sau neurotomia trigemenului 
(secțiunea rădăcinii senzitive a ramurilor trizemenale înapoia ganglionului Gasser). 

Nevralgia occipitală sau nevralgia Arnold este caracterizată prin dureri persistente, 
uneori de foarte mare intensitate, în regiunea occipitală, iradiate spre creștetul capului, 
adesea bilaterale. Presiunea digitală la jumătatea distanței mastoidă şi protuberanţa occi- 
pitală externă sub occiput provoacă o durere violentă. Boala este datorită unui proces 
inflamator local, determinat de frig, umezeală, infecţii de focar (dentar, amigalian), spon- 
diloze cervicale etc. 

Tratamentul se face cu analgezice, antireumatice, ultrascurte şi, în formele E cu 
infiltraţii locale cu xilină 1% asociată cu hidrocortizon. 

Nevralgia intercostală este provocată de suferințele iritative ale nervilor intercostali. 
Durerile sunt localizate de-a lungul coastelor, sub forma unor crize violente, intermitente. 
Cauze mai frecvente sunt: fracturile de coaste, osteitele, zona zoster, tumorile vertebrale etc. 

Tratamentul este în primul rând etiologic. Tratamentul simptomatic constă în Amino- 
fenazonă, Algocalmin, infiltrații cu novocaină sau xilină etc. 

Nevralgia sciatică este un sindrom dureros localizat pe traiectul nervului sciatic. 
Cauza cea mai frecventă este hernia discală, caracterizată prin hernia posterioară a nucle- 
ului pulpos, care presează inelul fibros şi, împreună cu acesta, apasă pe rădăcinile nervu- 
lui sciatic, producând durerea radiculară caracteristică. Cauze mai rare sunt: artroza ver- 
tebrală, morbul Pott, cancerul vertebral secundar, spondilitele, tumorile de bazin, fibro- 
mul uterin, injecții intrafesiere cu substanţe iritative etc. Durerea este simptomul caracte- ' 
ristic; are sediul în regiunea lombo-sacrată şi iradiază în regiunea fesieră, faţa posterioară 
a coapsei, și, în funcție de rădăcina afectată, fie pe fața antero-externă a gambei, dosul 
piciorului, haluce (L4-L5), pie pefaţa postero- -externă a gambei, călcâi, planta piciorului 
(S.). Are caracter de furnicătură, uneori de junghi sau de senzaţie de sfâşietură. Inten- 
sitatea este variabilă: uneori marcată, împiedicând somnul, alteori mai puţin vie. În ge- 
neral este exacerbată de tuse, strănut, defecaţie. Când durerea este vie, bolnavul caută s-o 
reducă prezentând o poziţie vicioasă a trunchiului, aplecându-l lateral, spre a evita întin- 
derea nervului suferind, iar mersul este prudent şi schiopătat, sprijinindu-se pe membrul 
inferior sănătos. De obicei durerea este unilaterală. Durerea bilaterală se observă. în 
cancerele vertebrale şi infiltratele neoplazice din micul bazin. Durerea poate fi provocată 
şi prin diferite manevre. Cea mai cunoscută este manevra Lasegue (bolnavul fiind culcat ` 
pe spate, flectarea membrului inferior, în extensie, pe bazin, provoacă apariţia durerii). 
Durerea mai poate fi declanşată şi prin compresiunea unor puncte pe traictul nervului 
sciatic: porțiunea mijlocie a fesei, faţa posterioară a coapsei, faţa externă a capului pero- 
neului. Bolnavul prezintă uneori hipoestezia teritoriului afectat, cu diminuarea sau 
abolirea reflexului ahilian. În formele prelungite apare hipotonia musculaturii, evidentă la 
nivelul regiunii fesiere, în care pliul inferior este coborât de partea bolnavă. 

Tratament: prima măsură este imobilizarea la pat, cu genunchii flectaţi. Tratamentul 
simptomatic constă în: repaus pe pat tare, cu pernă sub cap şi genunchi, Fenilbutazonă 7 - 
10 zile (2 - 3 comprimate sau supozitoare/zi), decontracturante (Clorzoxazonă, Paraflex), 
infiltrații radiculare cu novocaină, xilină sau hidrocortizon, rahianestezie, fizioterapie 
(ultrascurte, ultraviolete, curenţi diadinamici). 

În formele paralizante sau în cele în care persistă dureri vii, după mai multe săptă- 
mâni de imobilizare se pune problema intervenţiei chirurgicale. 


16.2.3.1. TULBURĂRI OBIECTIVE DE SENSIBILITATE 


Tulburările obiective de sensibilitate nu se 
întâlnesc izolat, ci în contextul unor sindroame 
complexe, în care apar şi tulburări motorii, de 
echilibru sau senzoriale. Cele mai cunosc 
Fute sindroame senzitive sunt următoarele: 

Sindromul polinevrilic: deficit simetrie de 
sensibilitate şi motilitate la extremitatea mem- 
brelor. 

Radiculitele sunt caracterizate prin distri- 
buţi ale tulburărilor de sensibilitate după un 
plan metameric (orizontal pe gât, torace şi 
abdomen, vertical pe membre) (fig. 79). 

Sindromul senzitiv medular: a) de tip glo- 
bal, cu abolirea sensibilităţii sub segmentul 
lezional (mielite, compresiuni medulare, trau- 
matisme) - se însoţeşte de paraplegie sau tetra- 
plegie, iar anestezia interesează de obicei toate 
tipurile de sensibilitate; b) de tip disociat, 
realizând fie tipul siringomielic (abolirea sen- 
sibilități termoalgice), fie tipul tabetic (abolirea 
sensibilităţii profunde). 

Sindromul senzitiv talamic: apare în leziu- 
nile talamusului şi se însoţeşte de hemihipoes- 
tezie superficială (respectând faţa şi mai ac- 
centuată la membre), hiperpatie (dureri cu ca- 
racter de arsură care apar la orice excitare cu- 
tanată, chiar atingerea uşoară a tegumentului 
sau aplicarea unui obiect rece), hemianestezie 


profundă, hemiataxie, hemianopgie. Fig. 79 - Distribuţia radiculară: 
Sindromul senziliv cortical: în aceasta din C, - Cg - cervicale; T,- T, - toracale; 
urmă domină tulburările de sensibilitate sinte- Lı - La - lombare; S, - S, - sacrate. 


tică şi discriminativă. 


16.2.4. SINDROMUL DE DEFICIT MOTOR 


Deficitul motor apare într-o gamă largă de afecțiuni, cele mai importante sindroame 
anatomo-clinice fiind: sindromul muscular, sindromul de neuron motor periferic, sin- 
droamele hemiplegic, paraplegic şi tetraplegic. 

16.2.4.1. SINDROAME MUSCULARE 


Dintre acestea, cele mai frecvente sunt următoarele: 

Miopatia este o boală eredofamilială cu determinism genetic, apărând de obicei în co- 
pilărie sau adolescenţă, caracterizată prin slăbiciune progresivă, atrofii musculare bilate- 
rale şi simetrice, interesând în principal muşchii de la rădăcina membrelor. Deficitul mo- 
tor apare şi se accentuează paralel cu atrofia musculară. 

Evoluţia este lentă şi progresivă, ducând la imobilizarea bolnavului la pat. Trata- 
mentul constă în administrarea de Glicocol, vitamine din grupul B şi E, Fosfobion, 
Madiol, fiziotarapie etc. 

Miotonia este o afecţiune de obicei congenitală, caracterizată prin dificultatea de a 
decontracta muşchii. Decontracţia se face lent şi cu efort. Când bolnavul execută o miş- 
care, muşchii rămân contractați câteva secunde. Tulburarea este mai mare după repausul 
muscular şi se reduce pe măsură ce mişcarea se repetă. Apare în copilărie şi este mai 
frecventă la bărbați. Muşchii sunt uneori proeminenţi, dând bolnavului un aspect ătletic, 
dar forţa musculară este scăzută. 

Tratamentul este simptomatic: chinină, procainamidă, L. Dopa. 

Polimiozita este o inflamație difuză a mușchilor, care poate cuprinde şi tegumentele 
(dermatomiozită) sau nervii învecinați (neuromiozită). Apare la orice vârstă, mai frecvent 
la femei şi la tineri. Forma acută debutează cu semne generale infecțioase, urmate de 
prinderea muşchilor (dureri, rezistență dureroasă la palpare), uneori a tegumentelor, 
edeme, desen venos întărit, inflamație a mucoaselor şi a nervilor (semne de polinevrită); 
alteori tumefacţii articulare dureroase, adenopatie, splenomegalie etc. 

Evoluează către atrofie musculară şi cutanată. 

Prognosticul este grav, moartea survenind printr-o tulburare cardiacă sau respiratorie. 
Formele subacute şi cronice au o simptomatologie mai puţin zgomotoasă, cu evoluţie mai 

"îndelungată. 

Tratamentul constă în repaus la pat, mobilizarea activă a membrelor, tratament antiin- 
fecţios, corticoterapie, analgezice (Aminofenozona, Acid acetilsalicilic etc.). 

Miastenia este o afecțiune caracterizată prin deficit muscular, cu fatigabilitate muscu- 
lară, care apare sau se accentuează la efort. 

Etiologia este necunoscută dar se pare că în producerea ei ar interveni un mecanism 
imunologic. Boala apare mai frecvent la femei. Debutul este subacut sau insidios, cu slă- 
biciune musculară pe măsură ce muşchiul se contractă. Tulburarea apare mai frecvent la 
mușchii oculari, ai feţei, limbii, masticatori şi ai laringelui. Paraliziile sunt minime dimi- 
neaţa, se accentuează la efort şi devin maxime seara. De obicei bolnavii prezintă strabism 
şi diplopie, iar vorbirea este dificilă. Este caracteristcă imposibilitatea bolnavului de a-şi 
ține capul ridicat. 

Boala evoluează cu perioade de agravare şi ameliorare 

Tratamentul constă în administrarea de Miostin (Prostigmină), sfint, corticotera- 
pie, vitaminoterapie, timectomie şi protezare respiratorie în caz de apariție a tulburărilor 
de respiraţie (în criza miastenică). 


16.2.4.2. SINDROMUL DE NEURON MOTOR PERIFERIC 


Calea motorie cuprinde neuronul motor central - care îşi are originea în celulele pira- 
midale din regiunea frontală - şi neuronul motor periferic - al cărui corp celular se află 
situat în cornul anterior al măduvei, unde face legătura cu neuronul motor central. Neuro- 
nul motor periferic este, după cum se ştie, calea motorie finală, transmițând mușchiului 
respectiv atât incitaţiile motorii ale căii piramidale, cât şi pe cele ale căii extrapiramidale. 

Ansamblul de simptome şi semne provocate de leziunea neuronului motor periferic 
pe traiectul său medular, radicular sau trunchiular se numeşte sindrom de neuron motor 
periferic. Sindromul apare în leziunea corpului celular sau a fibrelor acestuia. Leziunea 
poate fi situată deci la nivelul corpului celular (pericarion), în coarnele anterioare ale mă- 
duvei (poliomielită, scleroză laterală amiotrofică, siringomielie), şi constă în compresiuni 
tumorale la nivelul rădăcinii anterioare (radiculite), la nivelul plexurilor nervoase 
(plexite) sau al nervilor periferici (paralizii izolate - nevrite şi paralizii bilaterale şi sime- 
trice - polinevrite). 

Sindromul de neuron motor periferic, cu tulburări de sensibilitate importante, apar şi 
în poliradiculonevrite şi în "sindromul de coadă de cale”. 


16.2.4.2.1. Lezarea pericarionului (corpul celular al neuronului motor periferic) 


Poliomielita anterioară acută sau maladia Heine Medin este o boală virală care atin- 
ge celulele motorii din coarnele anterioare ale măduvei spinării, manifestându-se clinic 
prin paralizii flaşte ale unor grupuri musculare. Survine fie sub forma unor mici epi- 
demii, fie în cazuri sporadice. Apare mai ales vara sau toamna, afectând cu predilecție 
copii şi tineri. Se transmite pe cale digestivă şi, secundar, pe care respiratorie. 

Forma cea mai comună este forma paralitică. După o incubație tăcută, boala evolu- 
ează în patru perioade: o primă perioadă, infecțioasă, cu febră şi rinofaringită, cu tulbu- 
rări digestive (grețuri, vărsături şi dureri abdominale); ulterior apare un sindrom menin- 
gian (redoare a cefei şi contractura membrelor inferioare); după 1 - 5 zile apare perioada 
paralitică; paraliziile sunt flaşte, cu atrofie musculară precoce şi abolirea reflexelor. 
tendinoase; nu există nici o tulburare de sensibilitate; după câteva zile, paraliziile încep să 
regreseze; perioada de regresiune durează mai multe săptămâni; după câteva luni apar 
ultima perioadă - aceea a sechelelor. În cazurile severe, paralizia este gravă, afectând 
toate grupurile musculare, cu atrofie importantă. În cazurile uşoare, regresiunea este 
totală. Se mai descriu forme clinice cu tulburări respiratorii (adeseori mortale), forme 
digestive (diaree izolate), catarale (rinofaringite obişnuite, febrile). 

Diagnosticul diferenţial trebuie să elimine meningita acută (prin puncţie lombară), 
mielita, polinevrita etc. 

Tratament: în perioada paralitică, spitalizarea este obligatorie. În cazul formelor respi- 
ratorii, se recomandă protezare respiratorie. În absenţa formelor respiratorii se recomandă 
repaus complet pe un pat tare, analgezice şi sedative, aplicaţii de comprese umede calde, 
masaje, mobilizări alternând cu mişcări pasive. Tratamentul formelor abortive constă în 
repaus complet la pat. 

Prevenirea poliomielitei se face prin vaccinare. 

Poliomielita anterioară cronică este o afecțiune depgenerativă simetrică a cornului 
medular anterior, caracterizată prin atrofii musculare simetrice, care încep cu porțiunea 
distală a membrelor superioare, şi paralizii. 

Tratamentul ei este similar cu cel al sclerozei laterale amiotrofice. 

Sclerozu laterală amiotrofică este o boală degenerativă, care apare la vârsta adultă şi 
interesează celulele din coarnele anterioare ale măduvei spinării, nucleii motori ai nervi- 
lor cranieni şi fasciculul piramidal bilateral. Interesează atât neuronul motor central cât şi 
cel periferic. 

Etiologia este necunoscută. Boala debutează între 20 şi 40 de ani. Tulburările de neù- 
ron motor periferic se caracterizează prin atrofii distale (eminenţele tenară şi hipotenară), 
cu aspect de "mână în gheară”. Atrofiile sunt progresive, afectând treptat antebraţul, 
brațul şi umărul. Tulburările de neuron motor central se caracterizează prin paralizia 
spasmodică a membrelor inferioare, cu semne piramidale: exagerarea reflexelor osteoten- 

dinoase, semnul Babinski, mers spasmodic. În 6 - 8 luni apare paralizia flască, cu conser- 
varea reflexelor osteotendinoase. 

Prognosticul este fatal în 2 - 4 ani. Gravitatea este în funcţie de apariţia tulburărilor 
bulbare, cu disartrie, disfagie şi adesea pneumonie prin aspirație. 

Tratamentul este nespecific (vasodilatatoare, măsuri de igienă etc.). 

Siringomielia este o boală cronică şi progresivă, caracterizată prin formarea în por- 
țiunea centrală a măduvei sau a bulbului a unor cavităţi. Debutul este insidios, de obicei 
între 15 - 30 de ani. În funcție de teritoriile atinse, pot apărea tulburări motorii senzitive, 
vegetative şi trofice. 

Cea mai frecventă localizare este cervicală. Şi aici apai semne de suferință ale neuro- 
nului motor periferic şi ale neuronului motor central (fascicul piramidal). Semnele de 
neuron motor periferic se caracterizează prin atrofii ale membrului superior - segmentul 
distal. Atrofia progresează, dând aspectul de gheară. Frecvent se constată şi atrofia pielii. 
În sfârşit, abolirea reflexelor tendinoase la membrele superioare completează tabloul sin- 
dromului de neuron motor periferic. 

Sindromul piramidal apare sub nivelul leziunii, este mai tardiv şi se caracterizează 
printr-o paralizie spasmodică, cu exagerarea reflexelor osteotendinoase la membrele infec- 
rioare şi semnul Babinski. 

Sindromul senzitiv este foarte caracteristic: anestezie a sensibilităţii termice, ` cu 
păstrarea sensibilităţii tactile, ceea ce constituie disociaţia siringomielică a sensibilităţii. 

Tratamentul constă în răentgenterapie. 


16.2.4.2.2. Lezarea rădăcinii anterioare 


Aceasta produce, de asemenea, un sindrom de neuron motor periferic (radicular). 
Frecvent, tulburările motorii sunt însoțite de tulburări de sensibilitate datorite vecinătăţii 
rădăcinilor anterioare cu cele posterioare. 

Cauzele radiculitelor sunt reprezentate de factori inflamatori (infecţii bacteriene, 
virotice, îndeosebi sifilis), compresivi (neurinoame, morbul Pott, tumori ale meningelor, 
ale coloanei vertebrale etc.) sau traumatici. 

O formă deosebită de suferință radiculară este "sindromul cozii de cal”. Formată din 
rădăcinile lombo-sacrale L) - Ss, lezarea cozii de cal se caracterizează prin paralizia 
flască a membrelor inferioare, cu reflexe abolite, atrofii şi tulburări de sensibilitate, tulbu- . 
rări sfincteriene şi genitale. Cauzele sunt variate (hernii de disc, tumori primitive sau 
metastazice, de natură infecțioasă, traumatice). 

O altă formă clinică este poliradiculonevrita caracterizată printr-un sindrom senzitivo- 
motor bilateral şi simetric, cu aspecte polinevritic, dominat de tulburări de tip radicular. 
Tulburările motorii şi atrofia musculară predomină la rădăcinile membrelor superior şi 
inferior. Din această cauză, bolnavul nu se poate ridica din pat şi nu poate merge, deşi îşi 
poate mişca degetele, mâinile şi picioarele. Alteori paralizia este globală. Tulburările de 
sensibilitate au caracter radicular. Nervii cranieni, îndeosebi cei motori, sunt adesea afectați. 
Apar modificări ale lichidului cefalorahidian (disociaţia albumino-citologică). 

Cauzele sunt virotice sau alergice. 

Evoluţia este favorabilă în 2 - 6'săptămâni. 

Tratamentul este asemănător celui din polinevritele infecțioase. 


16.2.4.2.3. Lezarea plexurilor (plexite) 


Se caracterizează printr-un sindrom de neuron motor periferic, la care se asociază 
adesea tulburări de sensibilitate. Formele clinice depind de localizare. În leziunea plexu- 

lui cervical apar tulburări de mişcare, flexie, rotaţie, înclinare laterală a capului şi gâtului 
şi tulburări respiratorii prin paralizii ale diafragmului. Interesarea plexului brahial deter- 
mină paralizii în teritoriul nervilor median, radial sau cubital. Afectarea plexului lombar 
şi a celui sacrat produce semne caracteristice suferinței diverselor ramuri terminale sau 
colaterale. 


16.2.4.2.4. Leziunile nervilor periferici 


Pot să fie izolate (nevrite) sau bilaterale şi simetrice (polinevrite) sau bilaterale şi asi- 
metrice (polineuropatii). În ambele forme se întâlnesc atât tulburări motorii, cât şi senzitive. 

Nevritele au o distribuţie senzitivo-motorie, particulară fiecărui nerv, deosebită de cea 
radiculară metamerică. Ele se datoresc unor viroze, compresiuni (fracturi, tumori) sau 
unor traumatisme ale nervilor. Cele mai întâlnite nevrite sunt următoarele: 

- Paralizia facială (afectarea celei de-a VIl-a perechi de nervi cranieni), caracterizată 
prin ştergerea cutelor frunţii de partea bolnavă, imposibilitatea închiderii complete a 
ochiului, deviația gurii spre partea sănătoasă, imposibilitatea de a fluiera. 

Etiologia este variată: infecțioasă, tumorală, traumatică. Cea mai frecventă cauză 
rămâne cea d frigore, virotică, cu evoluţie în general bună în urma unui tratament cu vi- 
tamine din grupul B, vit. PP, corticoterapie, Glicocol şi ionizări cu iodură de potasiu 1%. 

- Paralizia nervului median este o paralizie a flexorilor mai ales a indexului, mediu- 
sului şi eminenţei tenare. Se caracterizează prin deficit motor la nivelul degetelor, în spe- 
cial al policelui, cât şi prin atrofia eminenţei tenare, mâna luînd aspectul de "mână de 
maimuţă”. Flexia indexului este imposibilă, iar a mediusului este dificilă. Apar şi tulbu- 
rări de sensibilitate (hipo- sau anestezia feţei palmare, în special a primelor trei degete). 

- Paralizia nervului radial este o paralizie a extensorilor şi duce la aspectul de mână 
"în gât la lebădă”, mâna căzând în flexi pe antebraţ. Strângerea pumnului se face în flexie 
palmară, extensia degetelor este dificilă, iar extensia mâinii pe antebraț şi suspinaţia 
antebraţului sunt imposibile. Tulburările de sensibilitate apar pe faţa dorsală a mâinii, în 
teritoriul primelor trei degete. Paralizia radială poate fi generată de luxaţii, fracturi, 
tumori, traumatisme, nevrite toxice, campvesiuni prelungite ale nervului pe fața internă a 
brațului în timpul somnului. 

- Paralizia nervului cubital se caracterizează prin aspectul mâinii - "în gheară 
cubitală"; mişcările de lateralitate ale degetelor sunt imposibile. Flexia primei falange şi 
extensia ultimelor două falange sunt imposibile la inelar şi auricular. 

- Paralizia nervului sciatic popliteu extern duce la paralizia flexiei dorsale a picio- 
rului şi degetelor şi la atrofia antero-externă a gambei. Bolnavul "stepează" în timpul 
mersului şi nu poate bate tactul cu laba piciorului. 

“Tratamentul paraliziilor nervilor este în primul rând etiologic, eventual chirugical sau 
ortopedic. Se mai recomandă vitaminele B4, PP, corticoterapie, fizioterapie (ionizări, băi 
galvanice, mecanoterapie), masaje şi cultură fizică medicală. 

Polinevritele sunt afecțiuni ale nervilor periferici, bilaterale şi simetrice, caracterizate 
prin tulburări motorii, senzitive şi trofice. 

După etiologie se deosebesc: polinevritele toxice (alcoolice, saturnine, arsenicale, 
sulfo-carbonate, sulfamidice, hidrazidice, streptomicinice, barbiturice), infecțioase (difte- 
rice, tifice, exantematice, gripale, tuberculoase, leproase), metabolice (diabetice, uremice, 
caşectice, neoplazice), carenţiale (avitaminoză B,, pelagră, beri-beri), alergice etc. 

Anatomopatologic, există leziuni la nivelul nervilor periferici, unde apar manifestări 
de nevrită parenchimatoasă, cu leziuni segmentare ce alternează cu porţiuni relativ nor- 
male. Apar uneori şi leziuni de nevrită interstițială. 

Simptome: debutul este uneori marcat de boala cauzală. Semnele principale sunt mai 
marcate la membrele inferioare bilateral, simetric, predominând la extremități şi progre- 
sând către rădăcina membrelor. 

Semnele principale constau în: ` 

- Tulburările de motilitate: pareze sau paralizii flaşte, de diferite intensităţi, intere- 
sând extremitățile membrelor. Forţa musculară este foarte diminuată. Hipotonia muscu- 
lară este netă, atrofiile musculare importante. Datorită acestor tulburări, picioarele devin 
balante, mersul căpătând un caracter de stepaj (piciorul atinge solul întâi cu vârful şi apoi 
cu călcâiul). 

- Tulburările de sensibilitate sunt, de asemenea, simetrice şi distale şi se caracteri- 
zează prin dureri şi parestezii la extremităţile membrelor, dureri la presiunea maselor 
musculare, anestezie sau hipoestezie. 7 

- Reflexele osteotendinoase sunt diminuate şi uneori i absente. Deseori apar tulburări 
vasomotorii, edeme, cianoză, alterări trofice ale tegumentelor şi fanerelor. 

Forme clinice: se descriu polinevrite mixte senzitivo-motorii (arsenicală, alcoolică), 
forme motorii (saturnină, sulfamidică), forme senzitive (alcoolică). Există şi polinevrite 
asociate cu leziuni ale nervilor cranieni (polinevrita botulinică), sau cu tulburări psihice. 

Polinevrita alcoolică este cea mai frecventă. Boala debutează prin furnicături, amețeli 
şi dureri musculare, adesea paroxistică, la extremităţile membrelor. Ulterior apare deficit 
motor, sub formă de pareze sau paralizii flaşte. Mâinile cad inerte, mersul este în stepaj, 
reflexele osteotendinoase sunt abolite, hipotonia musculară este marcată, iar atrofiile apar 
rapid. În cazurile grave poate apărea o paraplegie flască. Există şi forme pseudotabetice, 
în care predomină tulburările de sensibilitate profundă creând confuzii cu tabesul. 

O formă specială este cea psiho-polinevritică, în care se asociază sindromul Korsakov 
(dezorientare, confabulaţie şi uitarea faptelor recente). 

Polinevrita arsenicală are tot predominanţă senzitivă pentru membrele inferioare. 
Această formă este foarte dureroasă. Diagnosticul se impune pe baza semnelor de intoxi- 
caţie arsenicală, tulburărilor gastrointestinale, striațiilor unghiilor (dungile Mees). 

Polinevrita saturnină (intoxicația cronică cu plumb) prezintă tulburări motorii la 
membrele superioare în teritoriul nervului radial cu importante atrofii musculare şi cu 
absenţa tulburărilor de sensibilitate. 

Polinevrita difterică prinde iniţial muşchii vălului palatului şi muschii laringelui. Mai 
târziu apar pareze ale membrelor inferioare, cu tulburări de sensibilitate. 

Polinevrita diabetică apare la diabeticii netrataţi timp îndelungat. Interesează în spe- 
cial membrele inferioare şi se caracterizează prin absența reflexelor rotuliene, tulburări 
de sensibilitate, tulburări vegetative (transpiraţii, tahicardie) şi leziuni trofice. 

Evoluţia polinevritelor este în general favorabilă, vindecarea producându-se în câteva 
săptămâni, uneori luni, alteori chiar peste 1 an. 

Polineuropatiile sunt prinderi difuze şi asimetrice ale nervilor periferici. Apar în cola- 
genoze difuze (periarterita nodoasă, lupusul eritematos diseminat), în tulburări meta- 
bolice (porfirie acută intermitentă) sau vegetative. 

Tratamentul urmăreşte combaterea factorului cauzal. În polinevrite infecțioase: anti- 
biotice, seroterapie etc. În intoxicaţiile cu metale grele: Dimercaptopropanol şi Edetamin 
etc. Tratamentul general urmăreşte regenerarea nervilor şi înlăturarea tulburărilor 
provocate de agenţii patologici. Pentru aceasta se administrează vitaminele B,, B} şi PP 
în doze masive, Glicocol. În cazul parezelor pronunțate ale membrelor inferioare se re- 
comandă repaus la pat, masaje şi mişcări pasive. Fizioterapia (ionizări, băi g galvanice) se 
aplică atunci când faza acută şi durerile au dispărut. Combaterea durerii prin analgezice i 
şi sedative completează arsenalul terapeutic utilizat. 

16.2.4.3. SINDROMUL DE NEURON MOTOR CENTRAL 


Fasciculul piramidal este porțiunea inițială a căii motorii şi este format de axonii neu- 
ronilor motori centrali, care îşi au corpurile celulare localizate în circumvoluţia frontală 
ascendentă. Fasciculul piramidal leagă scoarța motorie cu neuronul motor periferic. 
Ansamblul de simptome provocate de leziunile fasciculului piramidal pe traiectul său 
encefalic sau medular poartă numele de sindrom de neutron motor central sau sindrom 
piramidal. Apare în accidente vasculare cerebrale, tumori cerebrale şi medulare, mielite, 
fracturi de rahis, scleroza laterală amiotrofică etc. Semnele clinice principale constau în 
pareze sau paralizii ale mişcărilor voluntare, cu sediul de obicei în partea opusă leziunii 
(datorită încrucişării căii motorii). 

Paralizia cuprinde teritorii întinse (hemiplegic, paraplegie). Este spasmodică, fie de la 
început, fie după o perioadă scurtă de paralizie flască. Reflexele osteotendinoase sunt 
exagerate după prima perioadă de diminuare (faza de şoc). Semnul Babinski este prezent, 
tulburările sfincteriene sunt obişnuite, iar atrofia musculară, absentă. 

Manifestarea principală a sindromului piramidal este hemiplegia, caracterizată prin 
pierderea motilităţi voluntare a unei jumătăţi a corpului, datorită lezării unilaterale a căii 
piramidale. Cauzele principale sunt: accidentele vasculare cerebrale, tumorile intracrani- 
ene şi, mai rar, traumatismele. În general, hemiplegia evoluează în două faze: prima, de 
hemiplegie flască, cu hipotonie şi reflexe osteotendinoase abolite, a doua de Phemiplegie 
spasmodică, cu contractură şi reflexe exagerate. Debutul poate fi progresiv (tulburări de 
mers, de vorbire, jenă în mişcări etc.). Cel mai adesea este brusc, iar uneori este de o bru- 
talitate extremă (bolnavul intră în comă). 

Principalele aspecte clinice sunt următoarele: 

Hemiplegia cu comă: bolnavul este inconştient, membrele, ridicate pasiv şi lăsate să 
cadă, cad mai brusc şi mai inert pe partea hemiplegică. Hemifaţa paralizată este mai ato-, 
nă, apărând semne de paralizie, comisura bucală de partea paralizată coborâtă şanţul 
naso-labial şters, reflexul cornean abolit de partea hemiplegiei. Frecvent există o deviaţie 
conjugală a capului şi ochilor. Semnul Babinski este prezent. Apar modificări de tonus şi 
reflex. 

Hemiplegia flască se caracterizează prin semne de paralizie facială, iar la nivelul 
membrelor inferior şi superior hemiplegice, forța musculară este abolită, hipotonie şi 
reflexe osteotendinoase abolite, semnul Babinski prezent. 

Hemiplegia spasmodică apare după perioada de hemiplegie flască. Se caracterizează 
prin forță musculară de obicei diminuată mult, contractură şi reflexe exagerate, semnul 
Babinski prezent, apar sincinezii. 

Sindromul paraplegic: paraplegia este paralizia celor două membre inferioare. Când 
deficitul motor este incomplet, se numeşte parapareză. Paraplegia apare fie în leziunea 
neuronului motor central (traiectul intramedular), când sunt prezente tulburările sfincte- 
riene (retenţie de urină şi fecale) şi semnul Babinski bilateral, fie în cea a neuronului 
motor periferic, când aceste tulburări nu se ivesc. Semnul clinic comun este deficitul 
motor (dispariţia sau diminuarea forței musculare la nivelul membrelor inferioare). 

Paraplegia poate fi flască sau spastică. 

a) Paraplegia flască este produsă fie de lezarea neuronului motor central (forma cen- 
trală), fie de lezarea neuronului periferic (forma periferică). Semnele comune sunt defi- 
citul motor (paraplegic), dispariţia reflexelor şi diminuarea tonusului muscular. 

- Forma periferică se caracterizează prin absența semnului Babinski şi a tulburărilor 
sfincteriene şi prin apariţia rapidă a atrofiilor musculare. Apare în poliomielită poliradi- 
culonevrite polinevrite şi tumori “de coadă de cal” (deficit motor, mers în stepaj, tulbu- 
rări sfincteriene, urinare şi genitale). 

Forma centrală, se caracterizează prin mari tulburări sfincteriene prezența semnului 
Babinski absenţa atrofiilor musculare. Poate evolua către paraplegia spastică. Apare în 
fracturile de rahis şi mielita transversă. Această ultimă afecțiune se caracterizează prin 
deficit motor total al membrelor inferioare, hipotonie, prezenţa semnului Babinski, refle- 
xe osteotendinoase abolite, tulburări sfincteriene (incontinenţă sau retenţie de urină), tul- 
burări trofice precoce (escare) şi hipo- sau anestezie. 

Etiologia este infecțioasă. (luetică, streptococică, stafilococică, virotică), alergică. 
Evoluează fie către exitus, prin escare sau infecție urinară, fie către ameliorare pro- 
gresivă, fie către forme spastice. . 

b) Paraplegia spastică este datorită, întotdeauna, lezării neuronului motor central. 
Semnele clinice sunt: diminuarea forței musculare la nivelul membrelor inferioare, hipo- 
tonie, reflexe osteotendinoase exagerate, semnul Babinski prezent, tulburări sfincteriene.. 
Se întâlneşte în morbul Pott, cancerul vertebral, tumori medulare, scleroză în plăci, scle- 
roza laterală amiotrofică, siringomielie, sindroame neuro-anemice, ca şi în meningioa- 
mele paracentrale. 


16.2.5. SINDROAME VASCULARE CEREBRALE 


" Vascularizația cerebrală este asigurată de un sistem arterial provenit din ramuri ale 
arterelor carotide interne şi vertebrale, care se anastomozează la baza creierului şi for- 
mează poligonul Willis. Se asigură astfel-un larg sistem de supleanță, indispensabil circu- 
laţiei cerebrale, deoarece neuronii cerebrali nu rezistă la lipsa de oxigen timp îndelungat 
(după 3 minute de anoxie apar leziuni ireversibile). Scăderea T.A. sub limita de 70 mm 
Hg duce la leziuni cerebrale ischemice; totuşi sistemul arterial cerebral are o capacitate 
mare de supleare. Dovadă este faptul că jumătate din numărul necropsiilor la bătrâni 
arată tromboze unilaterale sau chiar bilaterale, fără ca aceştia să fi prezentat semne de 
suferință în timpul vieții. W 

Patologia circulației cerebrale este dominată de tulburările de circulație arterială. În 
raport cu teritoriul și importanța modificărilor vasculare, apar sindroame clinice varja- 
bile. Se disting două tipuri de sindroame: insuficiența circulatorie cronică, cu simptoma- 
tologie discretă, şi insuficiența circulatorie acută, cu simptomatologie de focar, uneori 
dramatică, manifestările fiind cunoscute sub denumirea generică de accidente vasculare 
cerebrale. 


16.2.5.1. INSUFICIENȚA CIRCULATORIE CRONICĂ 


Insuficienţa circulatorie cronică cuprinde mai multe: forme clinice. Cauzele sunt mul- 
tiple, dar cea mai frecventă este ateroscleroza cerebrală. 

Pseudoneurastenia aterosclerotică este cea mai des întâlnită. Apare de obicei după 45 
de ani, în special la hipertensivii moderați. Tulburările sunt de tip nevrotic (cefaleg, in- 
somnie şi astenie fizică şi intelectuală). Cefaleea este mai intensă dimineaţa la deşteptare, 
insomnia persistentă şi penibilă, bolnavul fiind ziua somnolent, iar noaptea neputând 
dormi. Randamentul intelectual scade, iar ameţelile sunt frecvente. 

Evoluţia este oscilantă, cu tendință la agravare. 

Tratamentul adecvat antiateroselerotic-igieno-dietetic şi medicamentos - poate aduce 
remisiuni durabile, împiedicând şi apariţia unor tulburări mai grave. 

Insuficienţa circulatorie tranzitorie este o altă formă clinică, întâlnită tot la aterosele- 
rotici, sub aspectul unor fenomene de deficit în raport cu: zona arterială la nivelul căreia 

s-a produs tulburarea. Se caracterizează prin tulburări de vorbire, hemianopsii, pareze 
trecătoare şi amețeli. După câteva ore, fenomenle cedează rapid, persistând mici semne 
clinice. Uneori, aceste tulburări precedă şi anunţă instalarea unui accident vascular major. 

Tratamentul trebuie să fie energic şi continuu: vasodilatatoare (vitamina PP, B}, Be, 
Complamin, Papaverină), sedative, Clofibrat, Heparină. Repausul la pat este obligatoriu, 
cel puţin două săptămâni. 

Sindromul pseudobulbar este o manifestare gravă, care apare la bolnavii cu leziuni 
cerebrale (lacune), datorită unor accidente vasculare mici, repetate şi adesea neglijate. Se 
instalează treptat după vârsta de 50 de ani. Vasele cerebrale prezintă leziuni ateroselero- ' 
tice difuze, leziunile sunt mici şi diseminăte bilateral în emisferele cerebrale. Datorită 
întreruperii căilor piramidale bilateral, apar tulburări de deglutiție şi fonație, tetrapareze 
şi tulburări sfincteriene. De obicei bolnavul este un vechi aterosclerotic, hipertensiv. Faţa 
este inexpresivă, labilitatea emotivă pronunţată (plânge şi râde uşor), atenţia şi memoria 
sunt diminuate, tulburările de mers sunt caracteristice (paşi mici, târâţi pe sol, mişcări 
lente). Reflexele sunt exagerate, vocea slabă, cu disartrie. 

Evoluţia este progresivă, fiecare nou puseu (microictus) agravând tulburările prin 
scoaterea din functiune a unor noi teritorii cerebrale. 

Tratamentul vizează ateroscleroza cerebrală. O atenţie specială trebuie acordată 
măsurilor de igienă şi alimentaţie a bolnavului. 


16.2.5.2. INSUFICIENŢA CIRCULATORIE ACUTĂ 


Cunoscută şi sub numele de accident vascular cerebral, cuprinde mai multe forme 
clinice. Când accidentul vascular se instalează brutal, lovind bolnavul în plină sănătate 
aparentă, este denumită ictus apoplectic. 

Edemul cerebral acut sau encefalopatia hipertensivă apare de obicei ca urmare a unei 
tulburări circulatorii, consecutive unei hipertensiuni arteriale și, mai rar, unui proces in- 
fecțios alergic sau toxic. 

Creierul este edemaţiat, cu mici focare hemoragice sau ischemice. Debutul poate fi 
acut sau subacut, iar clinic se manifestă printr-un sindrom de hipertensiune intracraniană 
(cefalee, vărsături, stază papilară). Simptomele se pot instala în 1 - 2 zile sau numai în 
câteva ore. Cefaleea este atroce, însoţită fiind de vărsături, insomnie totală, tulburări 
psihice, convulsii şi semne de atingere piramidală (pareză, afazie, Babinski). Bolnavul 
poate fi disartric sau afazic, are tulburări de vedere, stare de obnubilare şi, uneori, coma- 
tos. Simptomele sunt de obicei tranzitorii, dispărând după câteva zile. Dacă se repetă, pot 
apărea leziuni organice grave. 

Diagnosticul se bazează pe cefaleea intensă, vărsături, convulsii, tulburările de ve- 
dere, ameteli, greutatea în gândire şi exprimare, obnubilare, tulburările secundare unei 
crize hipertensive. 

Tratamentul urmăreşte scăderea T.A. cu Furosemid (fiole de 20 mg, administrate î.v., 
repetat la 8 ore) şi Raunervil (fiole de 2,5 mg, i.m. sau i.v. repetat la 2 - 4 ore, în funcție 
de răspuns). Edemul cerebral se combate prin administrarea de sulfat de magneziu 25% 
(10 - 30 ml, i.v. lent) sau de soluții hipertonice de glucoză 20% (100 - 200 ml în 
perfuzie). În cazul în care bolnavul este agitat, se administrează Plegomazin (i.v. sau 
i.m.) sau Fenobarbital (0,10 - 0,20 g i.m.). 

Ramolismentul cerebral este un accident vascular acut care duce la necroza ischemică 
a unui teritoriu din parenchimul cerebral. Cauzele cele mai frecvente sunt trombozele, 
emboliile şi insuficienţa circulatorie fără obstructie. 

Tromboza cerebrală este produsă de obicei de ateroscleroza vaselor cerebrale şi, mai 
rar, de sifilis, poliglobulie, intoxicația saturnină cronică. Uneori tromboza este favorizată 
de spasme vasculare prelungite şi de prăbuşirea tensiunii arteriale. Obstrucţia arterei cere- 
brale determină ischemia în țesutul înconjurător. Ischemia nu este totală decât în regiunea 
vecină obliterării, unde țesutul este definitiv pierdut din punct de vedere funcțional. În 
zonele învecinate însă, edemul şi vasodilataţia, uneori cu mici zone de infarct, retroce- 
dează în timp, explicând evoluţia clinică adesea favorabilă a unor ramolismente trombo- 
tice. Accidentul vascular poate fi uneori anunţat, cu câteva ore sau zile, de cefalee, aste- 

” nie accentuată, parestezii, amețeli. Debutul este de regulă brutal, semnul revelator fiind 
de obicei coma, deficitul motor (monoplegie sau hemiplegie) sau criza convulsivă. Coma 
nu este obligatorie. Dacă accidentul apare noaptea bolnavul se trezeşte dimineaţa sau este 
găsit în stare de comă. Durata comei este variabilă. Dacă depăşeşte 48 de ore, prognos- 
ticul este rezervat. Faţa este congestionată, pupilele nu reacţionează la lumină, reflexul 
cornean este absent, iar respiraţia este stertoroasă. Semnul caracteristic al diagnosticului 
este prezenţa hemiplegiei. Aceasta evoluează în trei stadii: stadiul-de hemiplegie flască, 
ce durează câteva ore sau zile, apoi cel de hemiplegie spasmodică, fază în care unele 
mişcări devin posibile şi stadiul de schelete definitive. Chiar şi în ultima fază, recuperarea 
funcțională parţială este posibilă. 

Tromboza cerebrală se deosebeşte de embolia şi hemoragia cerebrală prin debutul său 
mai puțin brusc, uneori chiar progresiv, cu semne prodromale, prin paraliziile care apar 
lent, prin posiblila absență a comei şi a hipertensiunii arteriale şi prin prognosticul mai 
bun decât în hemoragie, deşi paraliziile persistă adeseori. 

Tratamentul este în principal profilactic, adresându-se aterosclerozei. Tratamentul 
curativ constă în repaus la pat, sondajul vezicii urinare - dacă este necesar - schimbarea 
poziţiei bolnavului pentru evitarea escarelor şi a pneumoniei hipostatice. Se mai adminis- 
trează sedative, vasodilatatoare (Papaverină, Miofilin, vitamina PP), anticoagulante 
(Heparină, Trombostop), antibiotice profilactice, pentru evitarea infecțiilor, glucoză 33%. 
Tratamentul sechelelor se face prin masaje şi mişcări pasive ale muşchilor paralizați şi 
antrenarea bolnavului pentru a executa mişcări cât mai precoce. 

Embolia cerebrală este o altă formă clinică a ramolismentului cerebral. Este datorită 
stenozei mitrale, endocarditei lente, infarctului de miocard şi, excepțional, unei embolii 
grăsoase. Aspectul clinic este asemănător celui din tromboză, dar debutul este brusc, 
uneori dramatic, adesea fără comă profundă. Reşutele sunt frecvente, observându-se em- 
bolii şi în alte viscere. 

Diagnosticul se bazează pe E brutală a unui deficit neurologic de focar (he- 
miplegie, afazie, amauroză etc.), la un bolnav care prezintă o cardiopatie emboligenă. 

Tratamentul constă în vasodilatatoare (Papaverină, 2 - 4 fiole, i.m.), combaterea 
edemului cerebral cu sulfat de magneziu 25% (i.v. lent) sau soluţie glucozată 33% (50 - 
100 ml), uneori hemisuccinat de hidrocortizon (50 - 100 mg/24 de ore, în perfuzie i.v.) şi 
tratament anticoagulant cu Heparină (200 - 300 mg/zi), în 4 prize. Tot în vederea efec- 
tului anticoagulant recent se adaugă Persantin. 


16.2.5.3. HEMORAGIA CEREBRALĂ 


Definiţie: este revărsarea de sânge în parenchimul cerebral. 

Etiopatogenie: cauza cea mai obişnuită este hipertensiunea arterială; în absenţa aces- 
tuia, în special sub vârsta de 40 de ani, pot fi luate în consideraţie malformaţiile vasculare 
congenitale (anevrisme sau angioame), discraziile sanguine, purpura şi leucemia. De ase- 
menea, poate apărea ca urmare a unui traumatism cerebral. Hemoragia se produce de 

obicei prin diapedeză şi, mult mai rar, prin ruperea peretelui vascular. Sediul de predi- 
lecţie al hemoragiei este teritoriul arterei cerebrale mijlocii, cel mai adesea pe stânga. 
Întinderea leziunii este amplificată în faza acută de edemul perifocal. 

Simptomatologie: debutul este de obicei de o brutalitate extremă, apărând cu ocazia 
unui efort, a unei emoţii, mese copioase, a unui puseu hipertensiv sau fără cauză aparen- 
tă. Rareori se întâlnesc prodroame în zilele premergătoare. Aspectul clinic este de ictus 
apoplectic, care apare în plină sănătate, cu cefalee violentă, semne meningiene (greţuri, 
vărsături şi redoare a cefei). Bolnavul îşi pierde rapid cunoştinţa şi cade într-o comă 
profundă şi prelungită (câteva zile). În cazurile mai uşoare, bolnavul nu intră în comă și 
asistă la instalarea progresivă a paraliziei. Coma este caracterizată prin pierderea totală a 
cunoștinței, sensibilităţii şi motilităţii voluntare. În forme grave apar tulburările de ritm 
cardiac, respirator, febră mare şi transpiraţii profuze. Respirația este zgomotoasă, faţa 
bolnavului este inexpresivă, apare deviația conjugală a capului şi a ochilor, membrele de 
partea paralizată cad inerte când sunt ridicate, obrazul de partea paralizată bombează în 
timpul respirației, aerul fiind expulzat în vecinătatea comisurii bucale de aceeaşi parte 
("semnul pipei”). Lichidul cefalorahidian este de obicei hemoragic. Semnul clinic prin- 
cipal este hemiplegia, care evoluează în aceleaşi stadii ca la tromboză (hemiplegia flască, 
spastică, sechele definitive). Evoluţia este variabilă. Unii bolnavi mor în ziua ictusului, 
alții în a treia sau a patra zi şi unii se pot vindeca, cu sechele definitive. Riscul unei noi 
hemoragii în lunile sau anii care urmează este obişnuit. 

Formele distincte sunt următoarele: 

a) /lemoragia cerebro-meningiană este o hemoragie iniţial cerebrală, care cuprinde 
apoi ventriculii şi spaţiile subarahnoidiene. Coma este profundă, febra ridicată, sindromul 
meningian prezent, lichidul cefalorahidian hemoragic, evoluţia de obicei mortală în 24 - 
48 de ore. 

b) Hemoragia corlico-meningiană este o altă formă clinică, mai benignă, în care he- 
moragia este inițial meningiană, atingând ulterior o mică porțiune din cortex. 

c) hematomul intracerebral este o hemoragie cerebrală circumscrisă. 

Tratament: în comă, deplasarea bolnavului este interzisă, iar îngrijirile igienice vor fi 
practicate cu maximă atenţie. Se vor asigura drenajul vezical şi cel rectal. Se va menține 
o perfectă igienă bucală şi a pielii, pentru evitarea excarelor. Părţile expuse contactului 
prelungit cu patul vor fi deosebit de atent curățate cu alcool, pudrate cu talc şi protejate 
prin colaci de cauciuc (bandajaţi). Aşternutul şi lenjeria vor fi mereu schimbate şi întinse, 
pentru a evita cutele care pot duce la escare. Hidratarea bolnavului este principala grijă în 
această perioadă, ea asigurându-se prin perfuzii cu soluţie glucozată izotonică sau soluţie 
clorurosodică izotonică. 

Terapia medicamentoasă urmăreşte scăderea edemului cerebral cu soluţie glucozată 
hipertonică 33% sau sulfat de magneziu 25% i.v. şi combaterea sângerării prin hemosta- 
tice (vitamina K, Hemofobin). Antibioticele se recomandă pentru prevenirea infecțiilor. 
Asocierea sedativelor este indicată la bolnavii agitați (de preferință Fenobarbital). În 
cazul formării unui hematom intraparenchimatos, în hematomul cronic subdural (posttra- 
umatic) sau în angioame şi anevrisme, intervenţia neurochirugicală se impune. După 
ieşirea din starea de comă, bolnavul prezintă semnele leziunii cerebrale - în general o 
hemiplegie. În acest stadiu se continuă tratamentul etiologic (ateroscleroză, diabet, sifilis, 
cardiopatie, hipertensiune), ca şi regimul alimentar indicat. Se adaugă vasodilatatoare şi 
sedative. Se reduce contractura cu Clorzoxazonă (3 tablete/zi). Se fac ionizări cu clorură 
de calciu 1%, 15 - 20 de şedinţe transcerebrale. 


684 MANUAL DE MEDICINĂ INTERNĂ 


De o deosebită importanță sunt mişcările pasive, care trebuie făcute permanent bolna- 
vului la membrele paralitice, şi masajele, pentru a împiedica blocarea articulaţiilor. Îme- 
diat ce este posibil se încep gradat cultura fizică medicală şi reeducarea mersului. 

d) Hemoragia meningiană este un accident vascular cerebral relativ frecvent, apărând 
la orice vârstă, dar îndeosebi după 40 de ani. 

Cele mai întâlnite cauze sunt: malformaţiile vasculare (anevrism, angioame), atero- 
scleroza vaselor cerebrale, cu sau fără hipertensiune arterială, traumatismele, discraziile 
sanguine, leziunile toxice (alcool, oxid de carbon), arteritele tifice sau luetice etc. 

Debutul este brusc, de obicei, în plină activitate, în urma unui efort, cu cefalee inten- 
să, exacerbată de zgomot sau lumină şi cu semne de sindrom meningian: cefalee difuză, 
fotofobie, vărsături facile provocate de schimbarea de poziţie, redoarea cefei (rezistență 
la flectarea cefei), semnul Kernig (poziţia șezând în pat este-imposibilă fără flexia mem- 
brelor inferioare). Bolnavul este agitat, hipertermic, uneori confuz, rar delirant, adesea 
prezentând o stare de comă care de obicei nu este profundă. Lichidul cefalorahidian este 
hemoragic. Când suferinţa este şi corticală, apar semne de iritaţie piramidală (Babinski, 
hiperreflectivitate, uneori tin atenți Mai rar, debutul este progresiv, cu cefalee, ame- 
teli, obnubilare, vărsături. 

În general, prognosticul este favorabil, bolnavul vindecându-se fără sechele. Pericolul 
recidivelor este însă mare. > 

Tratamentul este similar celui aplicat în hemoragiile cerebrale. 


16.2.6. BOLILE INFECŢIOASE ALE SISTEMULUI NERVOS 


Definiţie: sunt boli determinate de agenți infecțioşi variaţi: bacterii (meningococ, 
streptococ, pneumococ, bacil Koch etc.), spirochete (sifilis), toxine microbiene (tetanos, 
difterie, botulism, dizenterie), micoze, protozoare, dar de cele mai multe ori sunt datorite 
neuroinfecțiilor virotice. 

După sediu se grupează în meningite (afecţiuni inflamatorii ale meningelor), encefă- - 
lite (afecţiuni inflamatorii ale encefalului) şi mielite (afecţiuni inflamatorii ale măduvei) 
şi forme complexe, cu atingere şi a sistemului nervos periferic (encefalo-mielo-radiculo- 
nevrite). Când procesul infecțios predomină pe substanța albă, afecțiunea se numeşte 
leuconevraxită; când predomină pe substanța cenușie, se numeşte polinevraxită; când 
este difuz este vorba de o pannevraxită. i 

Encefalita epidemică (encefalita letargică) sau boala Von Economo, este o neuroin- 
fecție virotică din grupul polioencefalitelor, care efectuează în special nucleii extrapira- 
midali din mezencefal şi diencefal. Este mai frecventă la tineri şi evoluează în două 
stadii: un stadiu acut şi unul cronic (parkinsonismul postencefalitic). Episodul acut apare 
după o incubație de 1 - 3 săptămâni (infecția se transmite pe cale nazofaringiană) şi are 
un debut cu aspect gripal (febră, frison, cefalee, vărsături). Mai rar debutul este insidios 
sau inaparent. Debutul infecțios este urmat de semnele caracteristice bolii: stare de som- 
nolență prelungită, uneori inversarea ritmului somn-veghe (hipersomnie diurnă, insomnie 
nocturnă), paralizii oculare (ptoză palpebrală, strabism, diplopie), tulburări vegetative 
(hipersalivaţie, crize sudorale) și mișcări involuntare. După o perioadă (de luni sau ani) - 
se instalează treptat stadiul cronic (parkinsonismul postencefalitic). Acest stadiu este 
caracterizat prin hipertonie (rigiditate), facies inexpresiv, mers cu paşi mici, tremurături, 
în special la cap şi mâini. 

Tratamentul în stadiul acut se face cu antibiotice, corticoterapice şi ganglioplegige. În 
stadiul de parkinsonism, cu Romparkin, tranchilizante, vitamine din grupa B şi dopami- 
nă. Azi nu mai întâlnim forma acută de encefalită latergică. 


s 

16.2.6.1. SCLEROZA ÎN PLĂCI 


Definiţie: este o neuroviroză cronică, cu etiologie presupus virotică şi patogenie 
alergică. Apare la adultul tânăr (20 - 30 de ani) şi afectează substanţa albă care este sediul 
unei demielinizări. Este deci o leuconevraxită. Boala debutează prin atingerea nervilor 
cranieni: optic (pierdere trecătoare a vederii) sau oculomotor (strabism, diplopie). 

Simplomatologie: în perioada de stare se constată asocierea a trei sindroame: cerebe- 
los, vestibular şi piramidal. Sindromul vestibular este reprezentat de nistagmus, amețeli şi 
deviere în mers; sindromul cerebelos - de tulburări de echilibru, tremurături intenționale, 
dismetrie, vorbire explozivă şi mers ebrios; sindromul piramidal - de o parapareză sau 
paraplegie spastică. Evoluţia bolii este îndelungată, cu puseuri evolutive separate de 
perioade de ameliorare, de luni sau ani. Cu fiecare nou puseu evolutiv, simptomatologia 
se completează şi, în final, bolnavul rămâne un mare infirm. Moartea se produce după 10 
- 20 de ani, prin caşexie, tulburări respiratorii etc. | 

Tratamentul se face în perioadele acute şi subacute cu coiticoterapie (cortizon şi 
ACTH), Imuran, vitaminoterapie din grupul B şi C şi cultură fizică medicală. Asigurarea 
corectă a igienei individuale, la formele paralitice şi cu tulburările sfincteriene, este obli- 
gatorie, pentru a evita apariţia escarelor şi a complicaţiilor septice. Deosebit de impor- 
tantă este psihoterapia pentru moralul bolnavului. 


16.2.6.2. COREEA ACUTĂ SYDENHAM 


Definiţie: este o encefalită acută infecțioasă, alergo-reumatismală, cu focare lezionale 
în corpii striaţi, întâlnită mai ales între 5 - 16 ani la copii cu focare amigdaliene şi reu- 
matism polarticular. 

Debutul bolii este lent, cu nervozitate şi astenie. Ulterior apar mişcări involuntare 
bruşte, dezordonate, afectând toate grupele musculare. Membrele superioare sunt arun- 
cate dezordonat, degetele nu pot păstra o poziţie dată. Trunchiul şi membrele inferioare 
prezintă tresăriri continue. Vorbirea este profund tulburată, explozivă, iar vocea stinsă. 

Prognosticul este în general bun; boala fiind curabilă în 1 - 3 luni. 

Tratamentul constă în eliminarea focarului de infecție, antibiotice, Penicilină, institu- 
irea terapiei antireumatice cu Acid Acetilosalicilic (2 - 4 g/zi), neuroleptice majore (Clor- 
delazin, Majeptil), Prednison (70 - 80 mg/zi). 

Coerea cronică (Huntington) apare la adulţi şi este o boală degenerativă ere- 
ditară. Leziunile interesează corpii striați, cortexul şi cerebelul. Deşi mişcările sunt ase- 
mănătoare cu cele din coreca acută, sindromul psihic merge progresiv spre demenţă, ală- 
turi de persistența şi agravarea mişcărilor coreice. 

Tratamentul cu psiholeptice şi tranchilizante este numai relativ activ. 


16.2.6.3. SIFILISUL SISTEMULUI NERVOS 


Localizările se datoresc microorganismului Țrepanema pallidum, care, datorită unui 
tratament insuficient, după 10 - 15 ani invadează sistemul nervos, producând manifestări 
severe. 

Simptomutologie: boala debutează printr-un şancru sifilitic cu zeci de ani înaintea 
manifestărilor nervoase. În toate manifestările, modificările pupilare sunt aproape cons- 
tante. Un semn caracteristic este semnul Argyll-Robertson: inegalitatea pupilară, cu nere- 
gularitatea conturului pupilar şi lipsa contractării la lumină (abolirea reflexului fotomo- 
tor). Adesea se însoţeşte de localizări cardio-vasculare: insuficienţă aortică şi anevrism 
aortic. 

Diagnosticul se bazează pe reacţiile serologice de sifilis în sânge, dar mai ales în li- 
chidul cefalorahidian. 


16.2.6.4. MIELITA SIFILITICĂ 


Defi îniție: este localizarea sifilisului la nivelul măduvei. Există o formă acută şi una 
cronică. 

Forma acută apare cam la 4 ani de la ivirea şancrului, brusc, cu i paraplenii flască, cu 
tulburări sfincteriene (retenţie de fecale şi urină) şi genitale, cu abolirea reflexelor osteo- 
tendinoase, semnul Babinski şi cu anestezie sub nivelul lezional. În 15 - 20 de zile para- 
plegia devine spastică, în contractură. Sub influența tratamentului se obţin ameliorări 
evidente, dar persită unele tulburări. 

O formă deosebită o constituie paraplegia Erb - paraplegie spasmodică progresivă, cu 
tulburări sfincteriene şi genitale şi tulburări senzitive discrete. Evoluţia clinică este înde- 
lungată. În această formă terapia este mai puţin activă. 


16.2.6.5. TABESUL 


Definiţie: afecțiune de natură sifilitică, caracterizată prin atingerea cordoanelor şi ră- 
dăcinilor posterioare ale măduvei (meningoradiculită posterioară, care ulterior se extinde 
şi la cordoanele posterioare ale măduvei). Boala apare după 5 - 20 de ani de la infecţie, 
insidios şi progresiv. Semnele caracteristice sunt următoarele: 

a) Șincai de sensibilitate, constând în dureri cu caractetr de SE Su în mem- 


ruse 


w) Tulburări de mers, care constituie ataxia tabetică şi se caracterizează prin tulburări 
de mers exagerate la închiderea ochilor (mers ezitant, controlat permanent cu privirea, 
lovind pământul cu călcâiul); şi proba Romberg care este pozitivă (bolnavul în picioare, 
cu călcâiele alăturate şi ochii închişi, oscilează şi cade). Forţa musculară, este normală. 

c) Reflexele osteotendinoase sunt abolite şi hipotonia pronunțată. Nervii cranieni sunt 
frecvent prinşi, cea mai gravă fiind interesarea nervului optic, care poate duce la atrofia 
optică tabetică, cu pierderea vederii. Semnul Argyll-Robertson este constant. 

d) În unele forme de tabes apar complicaţii: crize viscerale (gastrică, intestinală, 
faringiană, laringiană) şi tulburări trofice. Cea mai obişnuită criză viscerală este criza 
gastrică tabetică, caracterizată prin dureri epigastrice atroce, cu debut şi dispariție bruscă, 
cu vărsături şi deshidratare mare, durând ore sau zile şi neinfluențate de alcaline sau anti- 
spastice. Tulburările trofice constau în fracturi spontane, nedureroase, mai ales la nivelul 
membrelor inferioare, ulceraţii cronice atone (ulcerul perforant plantar) şi artropatii ne- 
dureroase, localizate în special la genunchi, cu deformări mari, tumefieri nedureroase. 

Tratamentul sifilisului nervos utilizează Penicilina în doze masive (2,4 mil. u. la 24 
de ore, 24 mil. u. pe cură) şi piretoterapia (malarioterapia), în unele cazuri. 


a 


16.2.7. SINDROMUL DE HIPERTENSIUNE INTRACRANIANĂ 


Definiţie: este ansamblul tulburărilor care apar după creşterea volumului conţinutului 
cranian. Sindromul apare fie datorită dezvoltării unui proces expansiv intracranian, fie 
acumulării în exces a lichidului cefalorahidian, fie creşterii patului vascular, prin vaso- 
dilataţie activă sau pasivă cu turgescență cerebrală, fie apariţei unui edem cerebral peri- 
focal sau generalizat. 

Simptomatologie: 

a) Simptome principale: cefaleea, vărsăturile şi staza papilară. Cefaleea este matinală, 
la început localizată, mai târziu generalizată, şi are trei caractere de mare importanță 
pentru diagnostic: apariţia recentă, absenţa unei cauze locale (sinuzite etc.), accentuarea 
de efort, strănut, tuse, uneori apariţia la cea mai mică mişcare a capului. Diminuă după 
vărsături şi este foarte rezistentă la terapia obişnuită. Vărsăturile apar mai frecvent dimi- 
neaţa, uneori se produc la schimbarea de poziţie a bolnavului, în special la mişcările 
capului. O formă particulară este vărsătura "în jet", fără greață. Vărsăturile nu sunt în 
legătură cu alimentaţia. Staza papilară, datorită stazei venoase, este un semn capital. 
Papila nervului optic are marginile şterse, iar în jur, focare hemoragice. La început vede- 
rea este normală, dar pe măsura dezvoltării atrofiei optice „aceasta scade până la orbirea 
definitivă. 

a) Simptome accesorii: crize epileptice, localizate sau generalizate, tulburări psihice 
(reducerea activităţii intelectuale, diminuarea memoriei, dezorientare şi confuzie, somno- 
lenţă şi chiar comă), tulburări oculare (scăderea acuităţii vizuale sau diplopie), hipoacu- 
zic, astenie, tulburări digestive, hipertermie şi hipersudoraţie şi semne de deficit motor. 

Diagnosticul este precizat de o serie de examene paraclinice: examenul oftalmologic, 
radiografia craniană simplă (modificarea şeii turceşti, amprente digitale, dehiscența 
suturilor, calcifieri intratumorale), Electroencefalografia (pune în evidenţă leziunea şi 
uneori o localizează). Ventriculografia (insuflarea ventriculară cu aer prin găuri de tre- 
pan), practicată preoperator, precizează diagnosticul topografic. Angiografia cerebrală 
(injectarea cu substanţe de contrast a vaselor cerebrale) evidenţiază tumorile cerebrale. 

Forme clinice etiologice: a) Tumorile cerebrale: acestea pot fi secundare sau primi- 
tive. Tumorile secundare sunt metastaze ale unui cancer visceral. La bărbat este vorba de 
obicei de un cancer bronşic, iar la femei de un cancer la sân. Cele mai frecvente sunt 
glioamele (tumori ale țesutului nervos), care redicivează adesea după operaţie, menin- 
gioamele (tumori ale meningelor), ncurinoamele acustice, tumorile congenitale, vasculare 
(angioame), plandulare (adenoame hipofizare). După localizarea tumorii se deosebesc: 
tumori prefrontale, caracterizate prin euforie, puerilism, pierderrea simțului autocritic, 
tulburări de mers (ataxie frontală), apariţia reflexelor de apucare forţată; tumorile regiunii 
frontale ascendente se manifestă prin crize de epilepsie jacksoniană; tumorile parietale se 
manifestă prin tulburări senzitive, imposibilitatea efectuării mişcărilor adecvate unui 
scop; tumorile occipitale, prin halucinaţii vizuale şi hemianopsii;, tumorile temporale; 
epilepsie temporală, afazie. 

b) Abcesul cerebral: cauza cea mai frecventă este otita netratată, dar apare şi după 
meningite purulente, traumatisme craniene, supurații la distanță (abces pulmonar, bron- 
şiectazie, flegmon perinefretic) etc. Sindromul de hipertensiune intracraniană este însoțit 
de slăbire rapidă, febră, hiperleucocitoză sanguină. 

c) Alte cauze sunt: tuberculoamele, hematoamele, encefalopatia hipertensivă, toxice, 
accidentele alergice etc. 

Tratamentul este raportat la etiologia sindromului. Terapia depletivă - glucoză 33%, 
sulfat de magneziu, Manitol 20% (500 ml în perfuzie), este eficace în caz de edem cere- 
bral. Intervenţia chirurgicală este singurul tratament eficace în tumorile cerebrale, cu con- 
diţia unui diagnostic şi a unei intervenţii precoce. 


16.2.8. EPILEPSIA 


Definiție: este un sindrom clinic paroxistic, cronic, cu debut şi sfârşit brusc, caracte- 
rizat în cazul crizelor majore de pierderea cunoștinței, însoţită de convulsii tonicoclonice. 
Când crizele de epilepsie se repetă, se vorbeşte despre epilepsia-boală. 

Etiologie: în ordinea frecvenţei, principalele cauze sunt: a) traumatismul craniocere- 
bral, când epilepsia poate apărea imediat (prin edem cerebral precoce) după un interval 
de câteva ore (hematom sau edem cerebral), sau tardiv, după luni sau ani; b) neoforma- 
tiile intracraniene, în care crizele sunt la început limitate şi se însoțesc de semne de hiper- 
tensiune, intracraniană; c) tulburările vasculare cerebrale (ramolisment, encefalopatie 
hipertensivă, hemoragie meningiană, tromboflebite cerebrale, embolii) etc.; d) epilepsia 
esenţială, în care nu se găseşte nici o etiologie sau leziune care să justifice boala. În acest 
caz crizele sunt generalizate şi apar încă din copilărie; e) alte cauze mai rare sunt: trau- 
matisme obstetricale, intoxicații cu alcool, oxid de carbon, tulburări metabolice (uremie, 
hipoglicemie), procese infecțioase cerebrale (encefalite etc.). 


16.2.8.1. EPILEPSIA GENERALIZATĂ 


a) Criza majoră este precedată de prodroame (migrenă, nevralgii, parestezii), care 
apar cu ore sau zile înainte, şi semne care precedă imediat criza şi care poartă numele de 
"aur". Aura poate fi motorie (mişcări rapide ale membrelor, clipitul pleoapelor), senzi- 
tivă (furnicături, arsuri), senzorială (zgomote, voci, scântei, mirosuri diverse), psihică 
(anxietate). Ea precedă cu câteva zeci de secunde criza şi permite bolnavului să ia poziții 
de protecţie. Aura nu apare însă întotdeauna. Debutul este în general brutal, cu paloare 
bruscă, strigăt şi pierderea cunoștinței, cu prăbuşirea bolnavului. Se descriu obişnuit o 
fază tonică, scurtă, care durează 20 - 30 de secunde, cu rigiditatea membrelor, cianoza 
feței, dinții strânşi, ochii imobili şi toracele în expiraţie forțată, şi o a doua fază, numită 
clonică, care durează 1 - 2 minute şi se caracterizează prin mişcări violente ale capului şi 
maxilarelor, cu muşcarea limbii şi apariția la nivelul gurii a unei spume abundente şi 
uncori sanguinolente, convulsii ale membrelor şi emisiuni involuntare de urină şi materii 
fecale. Uneori criza convulsivă este urmată de o stare comatoasă, care durează mai multe 
ore, cu reflexe abolite şi respirație stertoroasă. După criză apar uncori semne de deficit 
motor (pareze, contractură). Amnezia crizei este totală. 

Criza minoră de epilepsie apare mai frecvent la copii şi se caracterizează de obicei 
prin absente şi contractii muscualare parțiale, cu o durată de câteva zeci de secunde. 
Absența (forma cea mai frecventă) este o suprimare a funcţiilor psihice de scurtă durată, 
în timpul cărora bolnavul îşi opreşte orice activitate, persistând numai automatismele 
simple (mersul, deglutiția, mestecatul etc.). În formele uşoare, bolnavii devin palizi, 
scapă obiectele din mână şi îşi revin fără să ştie ce s-a întâmplat. 


16.2.8.2. EPILEPSIA LOCALIZATĂ 


Este cunoscută şi sub numele de crize jacksoniene şi se caracterizează prin mişcări 
clonice, care încep întotdeauna în acelaşi loc (mână, picior sau faţă) şi se propagă la seg- 
mentele vecine. Tulburarea nu este însoţită de pierderea cunoștinței, bolnavul asistând la 
desfăşurarea crizei. 


16.2.8.3. ECHIVALENȚŢELE EPILEPTICE 


Se caracterizează prin faptul că bolnavul acţionează într-o stare aşa-numită crepus- 
culară, mergând fără scop sau îndeplinind gesturi de care nu este conştient. La fel starea 
de rău epileptic, caracterizată prin crize subintrante. 

Diagnosticul diferential trebuie să elimine simularea, tetania, criza isterică. Ultima 
tulburare este declanşată de emoţii şi conflicte psihice, criza se desfăşoară în prezenţa 
unor martori, iar bolnavii îşi aleg de obicei locul căderii. 

Tratament: regimul de viaţă al bolnavului epileptic constă în program regulat de 
somn de 8 ore, fără consum de alcool, cu restricţie de sare, dulciuri şi excitante. Alegerea 
profesiunii este capitală, natura bolii contraindicând toate profesiunile care impun activi- 
tate la înălțime, în apă, maşini în mers etc. 

Baza tratamentului medical constă în administrarea de Fenobarbital în doze de 1 cg/an 
de vârstă/zi. La adult, doza variază după necesităţi între 10 şi 40 cg/zi, asociat cu Fenitoin 
sau Etotoin (2 - 4 tablete/zia), Primidon sau Trepal. În timpul crizei, bolnavul trebuie men- 
ținut culcat, cu cravata, gulerul şi centura desfăcute şi, eventual, imobilizat pentru evitarea 
loviturilor datorită convulsiilor. 


16.3. COMELE 


Definiţie: coma este o stare patologică, caracterizată prin pierderea completă sau 
parțială a cunoștinței, motilităţii şi senisbilităţii (funcţii de relaţie), cu conservarea celor 
mai importante funcţii vegetative (respiraţie, circulaţie, tonnog etc.). 

După profunzimea comei, se deosebesc: 

- coma carus sau coma profundă, în care bolnavul nu reacționează la nici un fel de 
excitant, iar reflexele cornean, osteotendinoase şi de deglutiţie sunt absente; 

- coma medie este o formă mai uşoară: bolnavul răspunde la excitanți mai puternici şi 
prezintă uneori delir şi stare de agitație; 

- obnubilarea este forma cea mai uşoară de tulburare a cunoștinței; bolnavul este 
dezorientat şi somnolent, execută vag unele ordine şi răspunde la întrebări, deşi cu 
dificultate. Posibilitatea protezării cardio-respiratorii, cu menţinerea funcţiilor, însoțită de 
moartea cerebrală, permit descrierea stadiului de comă depăşită. 

Diagnosticul diferenţial al comelor impune eliminarea următoarelor stări morbide: 

a) sincopa - pierderea bruscă şi de scurtă durată a cunoștinței, cu abolirea totală a 
funcțiilor vegetative vitale (circulaţie, respiraţie), datorită opririi trecătoare şi reversibile 
a circulaţiei cerebrale; b) lipotimia sau leşinul (formă minoră a sincopei), caracterizată 
prin pierderea incompletă, uşoară, a cunoștinței, cu menţinerea circulaţiei şi a respirației; 
c) colapsul circulator este un sindrom în care funcțiile vegetative (circulație, respirație 
etc.) sunt mult diminuate şi odată cu ele şi funcțiile de relaţie, dar cunoştinţa bolnavului 
este păstrată. 

Diagnosticul pozitiv: bolnavul în stare de comă profundă este imobil, inconştient, cu 
musculatura relaxată. Nu răspunde la întrebări, nu reacţionează la excitanți, iar reflexele 
sunt abolite (tendinoase, cornean, de deglutiţie). Bolnavul respiră însă, pulsul este pre- 
zent, în funcţiile secretoare în general normale. 

Diagnosticul etiologic are o importanță fundamentală, deoarece în funcţie de el se sta- 
'bileşte tratamentul. Pentru aceasta sunt necesare o anamneză amănunțită, un examen 
clinic aprofundat şi unele examene paraclinice. Interogatoriul care se adresează antura- 
jului bolnavului trebuie să stabilească antecedentele bolnavului (boli, tratamente urmate), 
circumstanţele în care s-a produs coma (traumatisme, insolaţie, ingestie de alcool sau 
diferite substanțe, debutul brusc sau progresiv). examenul clinic nu trebuie să omită nici 
un amănunt: astfel, faciesul congestionat sugerează o comă alcoolică sau o hemoragie 
cerebrală; rozat - o comă prin CO; icteric - o comă hepatică; asimetria facială - o hemi- 
plegie; prezenţa sângelui şi a spumei la gură - epilepsie; bătăile frecvente ale pleoapelor - 
isteria etc.; mirosul aerului expirat este amoniacal-urinos în coma uremică; acetonic (de 
mere) - în diabet, alcoolic - în coma alcoolică; respiraţia este lentă în comele provocate 

de barbiturice, opiacee, hipertensiunea intracraniană şi rapidă în coma uremică sau dia- 
betică. Tensiunea arterială este ridicată în hemoagia cerebrală şi encefalopatia hiperten- 
sivă şi coborâtă în comele toxice, infecțioase, diabetice etc. 

Prezenţa unor sindroame neurologice este revelatoare pentru diagnostic: sindromul 
piramidal (pareze, paralizii, hemiplegii) sugerează un accident vascular cerebral, sin- 
dromul de hipertensiune intracraniană (cefalce, vărsături, stază papilară) sugerează o 
tumoare, un abces sau un hematom cerebral sau -o encefalopatie hipertensivă, sindromul 
meningian (cefalee, vărsături, redoare a cefei, semnul Kernig, modificări ale lichidului 
cefalorahidian) indică o meningită sau hemoragie meningiană. 

 Examenele paraclinice se fac în: sânge (uree, glicemie, rezervă alcalină), urină (a]bu- 
mină, glucoză, corpi cetonici), lichidul cefalorahidian, în vărsături etc. 

Din punct de vedere etiologic se deosebesc mai multe forme de come: 


16.3.1. COME NEUROLOGICE 


În comele neurologice se pot întâlni următoarele forme clinice: 

a) Come însoţite de hemiplegie: hemoragia, tromboza şi embolia cerebrală. Hemora- 
pia cerebrală se caracterizează prin debut brutal, comă profundă, hipertensiune arterială, 
hipertermie, respiraţie stertoroasă, lichid cefalorahidian hemoragic. Tromboza prezintă 
un debut mai puțin brutal, apare de obicei la vârstnici este precedată de prodroame; 
lichidul cefalorahidian este nemodificat. Embolia are un debut brusc şi apare la tineri sau 
adulți cu stenoză mitrală, fibrilaţie atrială, infarct miocardic. 

b) Come cu sindrom meningian: apare fie într-o hemoragie meningiană (lichid cefalo- 
rahidian hemoragic), fie la un bolnav cu meningită acută. 

c) Coma prin hipertensiune intracraniană se întâlneşte în tumori sau abcese intrace- 
rebrale şi în encefalopatia hipertensivă (comă cu crize convulsive şi hipertensiune ar- 
terială). 

d) Coma postepileptică, caracterizată prin incontinenţă de urină, semne de muşcare a 
limbii, convulsii tonico-clonice etc. 

e) Coma prin traumatism cranian, caracterizată prin hemoragie sau pierderea Tieki- 
dului cefalorahidian prin nas sau urechi. Este indispensabilă precizarea dacă coma a fost 
datorită traumatismului sau dacă coma a determinat căderea bolnavului şi traumatismul. 


16.3.2. COME INFECȚIOASE 


Orice boală infecțioasă poate ajunge la comă, deşi astăzi, datorită antibioticelor, 
această situație este mult mai rară. Coma este precedată de starea infecțioasă respectivă 
(septicemii, pneumonii etc.). 


16.3.3. COME METABOLICE 


a) Coma uremică apare în cursul nefropatiilor acute sau cronice şi se caracterizează 
prin mirosul amoniacal-urinos al aerului expirat, tegumente palide-gălbui, respiraţie 
Cheyne-Stokes, creşterea ureei în sânge, anemie, albuminurie. 

b) Coma hepatică apare fie în cursul unei ciroze, fie în cursul unei hepatite virale, de 
obicei precedată de o hemoragie sau puncţie ascitică. Se însoţeşte de icter, ascită, respia- 
ție fetidă, uneori manifestări hemoragice. 

c) Coma diabelică:- piele uscată, miros de acetonă, respiraţie Kiissmaul, hiperglice- 
mic, glicozurie, cetonurie, antecedente sau semne clinice de diabet. 

d) Coma hipoglicemică apare de obicei ca urmare a supradozării de insulină. Este mai 
puţin profundă, progresivă, precedată de transpirații abundente şi tremurături, însoțită de 
convulsii, piele umedă şi caldă. Diagnosticul se bazează pe hipoglicemie şi cedarea feno- 
menelor după administrarea de soluţie glucozată. 


16.3.4. COME TOXICE 


a) Coma alcoolică: tacies vultuos, congestionat, hipotensiune arterială şi hipotermie, 
miros de alcool, alcoolemie crescută. 

b) Coma barbiturică este datorită ingestiei de barbiturice în scopul sinuciderii. Este 
profundă, calmă, cu hipotensiune arterială şi hipotermic, reflexe osteotendinoase abolite, 
prezenţa barbituricelor în urină şi în lichidul de spălătură gastrică. 

c) Coma prin opiacee apare la toxicomani. Pupilele sunt punctiforme, cu hipotonie 
musculară accentuată, faciesul palid şi areflexie osteotendinoasă. 

d) Coma atropinică se însoţeşte de midriază, uscăciune a buzelor, tahicardie şi hipo- 
tensiune arterială. 

e) Coma oxicarbonoasă se însoţeşte de convulsii, faciesul este rozat, tensiunea arte- 
rială coborâtă şi temperatura crescută. 

Tratamentul este etiologic (prezentat la capitolele respective) şi general. Aceasta din 
urmă se adresează tuturor comelor, fără a ţine seama de cauză. Deoarece adeseori asistenta 
medicală este prima persoană care vine în contact cu bolnavul, este obligată să cunoască nu 
numai simptomele pentru identificarea comelor, dar şi măsurile terapeutice. Dealtfel, bolna- 
vul în stare de comă necesită un control neîncetat din partea asistentei. Aceasta trebuie să 
noteze pulsul, temperatura, tensiunea arterială, volumul urinelor, să supravegheze respirația, 
să prevină obstrucţia respiratorie prin secreţii şi vărsături, să aşeze capul în poziţia cea mai 
potrivită etc. O atenţie deosebită va trebui să se acorde prevenirii răcelii - deoarece coma- 
toşii se dezvelesc inconştient -, verificării buiotelor (deoarece bolnavul, fiind insensibil, nu 
simte arsurile), prevenirii escarelor prin schimbări periodice de poziţie (decubit lateral şi 
ventral), masajul punctelor de contact, igienei locale, care trebuie să fie riguroasă. Netezirea 
pliurilor de la lenjerie sau îmbrăcămintea şi igiena bucală, cu înlăturarea mucozităţilor 
pentru prevenirea obstrucţiei respiratorii, sunt alte măsuri importante. O atenţie deosebită 
trebuie acordată toaletei şi schimbării repetate a bolnavului, deoarece acesta se udă frecvent, 
datorită tulburărilor sfincteriene. Trebuie combătute retenţia urinară şi constipaţia. De 
asemenea, comatoşilor, în general, nu trebuie să li se dea de băut, din cauza tulburărilor de 
deglutiţie, care pot antrena pneumonie de deglutiție. Permeabilitatea căilor respiratorii este 
esenţială. Pentru permebilizarea căii respiratorii se va folosi curățirea gurii şi a faringelui cu 
un tampon de vată îmbibat în apă alcalină şi, după caz, aspiraţia prin sondă nazală, 
bronhoaspiraţia, intubaţia, traheotomia şi, în sfârşit, oxigenoterapia. Foarte importantă este 
hidratarea bolnavilor, care se face pe cale parenterală, prin perfuzii intravenoase şi mai rar 
subcutanat cu soluţii izotonice clorurate sau glucozate. Aportul caloric se asigură fie prin 
sondă digestivă (risc de vărsături), fie prin alimentaţia pe cale parenterală. După caz, se mai 
urmăresc: oprirea hemoragiei prin hemostatice şi perfuzii de sânge; prevenirea complica- 
țiilor septice, prin antibiotice; tratamentul insuficienţei respiratorii acute; prevenirea colap- 
sului; spălături gastrice în cazul intoxicaţiilor recente etc. 


17. NOȚIUNI DE PSIHIATRIE 


17.1. INTRODUCERE 


În traducerea etimologică, cuvântul psihiatrie înseamnă tratamentul sufletului. Ramu- 

a ştiinţelor medicale psihiatria are drept obiectiv studiul totalităţii manifestrărilor pato- 

logice ale activităţii psihice, al condiţiilor în care apar, al cauzelor ce le determină, al 

mecanismelor'şi măsurilor de tratament adie ape ce se impun, pentru a le evita 
sau combate. 

Considerăm psihicul ca fiind rezultatul activităţii materiei superior organizate - creic- 
rul -, iar acesta, în strânsă interdependență cu funcționalitatea întregului organism. Mai 
- mult influența ei se extinde negativ şi asupra relațiior interumane. De aceea, psihicul are 
caracterul unei științe pluridimensionale, cu strânse legături cu celelalte ştiinţe medicale 
şi sociale: neurologia, medicina internă, endocrinologia etc., precum şi psihologia şi 
sociologia. 

Bolile psihice, ca şi celelelate boli au apărut odată cu omul. Deşi semnalate încă de la 
începuturile însemnărilor cu caracter medical, concepţia despre ele a evoluat cu timpul în 
raport cu gradul de cunoştinţe, condiţiile sociale şi economice proprii fiecărei epoci. 

Prima etapă a psihiatriei este epoca ignoranței, a magiei şi superstiţiei. Concepţiile 
primitive dualiste explicau bolile prin intervenţia bună sau nefastă a divinităţilor, iar par- 
tea de terapie era oficiată de magi ori preoţi, prin ceremonii purificatoare, adulaţii etc. 
Odată cu apariţia primelor civilizaţii şi a religiilor, boala apare ca o mânie a zeilor (la asi- 
rieni, caldeeni, indieni şi egipteni etc.). Pentru a intra în voia divinităţilor crude se adre- 
sau rugi sau se aduceau jertfe, nu rareori umane. 

În secolul al XVI-lea reapar preocupările medicale în psihiatrie, iar în secolul al 
XVIII-lea Pinel deschide porțile închisorilor, tratând bolnavii psihici în spitale. 

În secolul al XIX-lea, datorită lucrărilor lui Babinski, Korsalkov, Kraepelin, Bayle, 
Ribot, se fundamentează psihiatria ca ştiinţă. 

Secolul al XX-lea îmbogățește şi arsenalul terapeutic cu medicamente psihotrope, care, 
alături de terapia electroconvulsivantă, deschid orizonturi noi în tratarea bolilor psihice. 

Trăim o epocă în care grija pentru suferința psihică şi-a dobândit statutul de ştiinţă, 
ocupându-şi locul cuvenit, alături de celelalte discipline medicale şi în care asistenţa, 
recuperarea şi reîncadrarea bolnavilor psihici în muncă şi societate presupun cadre bine 
pregătite, atât din punct de vedere teoretic, cât şi practic. 


17.2. NOȚIUNI DE SEMIOLOGIE 


Semiologia psihiatrică studiază tulburările care se pot produce în psihism. Pentru stu- 
diul didactic vom urmări separat tulburările produse în sfera cognitivă, a afectivității şi în 
cea a voinței şi activității (motivaţională), neuitând nici un moment că psihicul constituie 
un tot armonios. 

Sfera cunoaşterii. Din punct de vedere psihologic, cogniţia este luată în sens larg, ca 
proces de extragere şi prelucrare a informaţiei despre "stările" lumii exterioare şi ale pro- 
priului nostru eu. Senzația stă la baza proceselor de cunoaştere. Ea reprezintă reflectarea 
unei însuşiri a realității obiective (formă, greutate, culoare, gust, miros) în psihicul uman 
şi se realizează prin analizori. Percepția reprezintă o funcție complexă a cunoaşterii 
realităţii obiective, la care contribuie şi experienţa anterioară, păstrată în memorie. Ea 
reprezintă o reflectare sub formă de imagini (copie) a însuşirilor obiectelor şi fenomene- 
lor luate în totalitatea lor. Tulburările de percepţie se referă la scăderea, creşterea, defor- 
marea acesteia sau perceperea fără obiect. 

Hiperestezia constă în exagerarea perceperii excitaţiilor dinafară (de exemplu la sur- 
menaţi, convalscenţi, nevrotici, zgomote obişnuite, ca scârțâitul unei uşi, chiar muzica, 
devin neplăcute). 

Hipoestezia este scăderea excitabilităţii, care determină o neclaritate în perceperea 
lumii exterioare (de exemplu, în obnubilarea conştiinţei). 

Iluziile sunt percepții deformate ale obiectelor. Ele pot fi vizuale (false recunoașteri), 
auditive, olfactive etc. (un tufiş poate fi perceput ca un animal fioros). 

Halucinaţiile sunt percepții fără obiect. Când obiectul perceput de bolnav se află în 
câmpul de acţiune normal al analizorului, respectiv, vorbim despre percepții adevărate 
(perceperea în faţa ochilor a unei persoane, a anumitor obiecte sau a unor voci care vor- 
besc la o ureche sau alta). Se întâlnesc în schizofrenie sau în diverse psihoze. 

Pseudohalucinaţiile sunt lipsite de estezie şi spaţialitate. Sunt numite şi halucinaţii 
psihice. Bolnavii "aud" cu creierul, "văd" cu ochii minţii. 

Halucinozele sun halucinaţii adevărate, însă faţă de care bolnavii au o atitudine critică. 
Existența halucinaţiilor este uneori greu de recunoscut, fie că pacientul nu colaborează, fie 
că le ascunde, disimulează. De un real ajutor ne este observarea atentă a bolnavului, care în 
timpul trăirilor halucinatorii ia atitudini particulare (este atent, priveşte, într-o direcţie de 
unde aude vocile sau vede imaginile; alteori închide ochii, îşi astupă urechile când vocile 
sau imaginile sunt neplăcute, gesticulează, se fereşte sau vorbeşte cu ele). 

Atenţia constă în orientarea şi concentrarea activităţii psihice asupra unor obiecte sau 
fenomene care, datorită acestui fapt, sunt reflectate mai clar şi mai deplin în conștiință. 
Dacă am percepe tot în jurul nostru, s-ar produce un haos. Există o triere spontană, care 
elimină elementele nesemnificative. Aceasta este atenţie spontană. Ea poate fi uncori 
diminuată - ca în oligofrenie, în stări de atenţia spontană. Ea poate fi uneori diminuată - 
ca în oligofrenie, în stări delirante - sau exagerată - ca în manie, când bolnavul percepe o 
serie de elemente în exces. 

Atenţia voluntară intră în joc atunci când avem o preocupare, o idee. La bolnavii 
deliranţi, melancolici, atenţia voluntară este exagerată. Atenţia voluntară este scăzută în 
nevroze, în sindromele de excitație psihică etc. 

Memoria este un proces de întipărire, păstrare, recunoaştere şi reproducere a ceea ce 
omul a perceput, a trăit, a făcut sau a gândit în trecut. 

Flipermnezia este o tulburare a memoriei care constă într-o exagerare patologică a 
proceselor de fixare şi conservare. Poate fi globală - în episoadele maniacale - sau par- 
țială, cu o tematică selectivă, legată uneori de unele amănunte - în delirul sistematizat. 

Hipomnezia înseamnă o scădere a memoriei şi reprezintă un sindrom frecvent întâlnit 
în stările de surmenaj, neurastenie, depresive. 

Amnezia se manifestă prin abolirea proceselor de fixare, conservare, recunoaştere şi 
reproducere ale memoriei, fie separat, fie în totalitatea lor. 

Există o amnezie de fixare sau anterogradă, în care bolnavul este incapabil să păstre- 
ze amintiri ale faptelor foarte recente, care sunt totuşi bine percepute. El își poate aminti 

cu uşurinţă evenimente din tinereţe, dar nu şi pe cele petrecute cu o zi înainte (în stările 
de demenţă senilă, postencefalitice, stări toxiinfecţioase, paralizia generală progresivă - 
P.G.P.). 

În amnezia de conservare sau retrogradă găsim o ştergere a amintirilor fixăte înaintea 
debutului bolii (în traumatisme cranio-cerebrale, de exemplu). 

Amnezia lacunară se referă la o perioadă limitată şi relativ scurtă din timpul trecut şi 
este caracteristică stărilor confuzive. 

În amneziile sau dismneziile de evocare bolnavul este incapabil de a evoca atunci 
când are nevoie. De cele mai multe ori aceasta se întâmplă eu numele proprii. 

Atunci când procesul recunoaşterii suferă, se produc amnezii sau dismnezii de re- 
cunoaştere. 

Pseudoreminiscenţele sunt reproduceri ale unor evenimente din trecut, dar încadrate 
parțial sau total în evenimente prezente. Relatarea unor fapte imaginare şi cu care în ge- 
neral sunt acoperite golurile de memorie se numeşte confabulație. 

Tulburările de gândire. Gândirea este reflectarea generalizată şi mijlocită a fenome- 
nelor şi a obiectelor lumii obiective şi a legăturilor interioare dintre ele. Ca proces de cu- 
noaştere, gândirea nu mai are un caracter senzorial, luând naştere în procesul de gene- 
ralizare şi abstractizare. Gândirea operează "prin noțiuni care exprimă simbolic fapte, 
fenomene, relaţii, acțiuni. Simbolurile acestea sunt cuvintele. Deci, între gândire şi limbaj 
există o legătură indisolubilă. Cu cât limbajul şi noţiunile unui individ sunt mai evoluate, 
acesta va desfăşura un act de gândire cu mai mult succes. 

Vorbinm despre tulburările formale sau dinamice ale gândirii atunci când se modifică 
ritmul procesului gândirii. Astfel cităm: accelerarea procesului de gândire, încetinirea, 
suprimarea-sau bararea lui. 

a) Exagerarea ritmului ideativ este denumită fugă de idei. Această gândire este 
superficială, instabilă şi poate da concluzii eronate. Uneori, excitaţia fiind excesivă, rapi- 
ditatea asociaţiilor este aşa de crescută, încât se desluşesc donr cuvinte izolate, fără le- 
gătură între ele (sindroamele maniacale). 

b) Diminuarea ritmului gândirii (bradipsihism) se caracterizează printr-o încetinire a 
procesului de gândire. Există tulburări de coeziune ale gândirii de diferite grade, de la in- 
coerență (bolnavii vorbesc absurdități, exprimându-se corect), la verbigerație (un debit 
verbal mărit, ritm ideator accelerat, dar fără legătură între noțiuni) şi până la "salata de 
cuvinte" în care destrămarea este avansată, cuvintele nemaiavând niċi un sens. 

Tulburările de fond (conținut) ale gândirii: 

a) Ideile prevalente apar ca o reacție aparent logică la o situație reală şi care, ulterior, 
printr-un exagerat potenţial afectiv, ocupă o poziţie dominantă, intensă şi de durată, în 
gândirea bolnavului, deşi deseori nu mai sunt conforme cu trăirile corespunzătoare mo- 
mentului. La bolnavii psihici, ideile prevalente sunt reprezentate în mare măsură de preo- 
cupările morbide, îndreptate spre funcţionalitatea organelor proprii sau de preocupări cu 
caracter persecutiv. Ele se întâlnesc la nevrotici, psihopaţi, encefalopaţi, post-traumatici 
şi epileptici. 

b) Ideile obsesive apar împotriva voinţei individului, care le recunoaşte caracterul pa- 
razitar, luptă împotriva lor, pentru a le înlătura. Având un caracter de constrângere îm- 
potriva bolnavului, ele creează o stare de tensiune, de anxietate. 

După conţimitul lor, stările obsesive se pot împărţi în câteva grupe, ce se combină 
între ele: amintirile obsedante, acţiunile obsedante, ideile obsesive şi fobiile. Ideile obse- 
sive sunt caracteristice pentru nevroza obsesivo-fobică, dar se pot întâlni şi în psihopatia 
psihastenică, în unele stări depre esive şi în debutul schizofreniei. 

c) Ideile delirante formează o categorie importantă de tulburări ale gândirii. Prin idei 
delirante înțelegem orice reflectare greşită a realităţii care domină conştiinţa bolnavului. 
Ele sunt impenetrabile la contraargumentare, bolnavul neavând o atitudine critică şi ne- 
putând sesiza caracterul lor patologic. 

Conţinutul ideilor delirante poate fi extrem de divers - de la idei ce pot fi plauzibile, 
până la unele cu un conţinut neverosimil, absurd, fantastic. După persistenţa lor, ideile 
delirante pot fi mobile, oscilante, polimorfe, schimbându-se la intervale scurte de timp 
(zile, chiar ore), sau pot fi stabile, inerte, cu tendinţă la fixare şi sistematizare. Prin siste- 
matizarea unui delir înţelegem gruparea ideilor delirante în jurul unei teme delirante 
uneori cu aparență logică. Există foarte multe clasificări ale delirurilor. Mai siraplu, re- 
ferindu-ne la fondul afectiv care le însoţeşte, pot fi împărțite în: 

- delirul cu caracter depresiv; 

- delirul cu caracter expansiv. 

În prima grupă predomină fondul depresiv, iar tematica ideilor are un colorit afectiv, 
trist, dureros, ca în ideile delirante de vinovăţie, de autoacuzare, de ruină materială şi fi- 
zică. Delirul poate culmina, aşa cum se întâmplă în melancolia de involuţie uneori, cu 
idei de negație (bolnavul afirmă că nu mai are organe). Acest delir asociat cu idei de 
enormitate şi imortalitate realizează sindromul Cotard. 

Uneori fondul depresiv este mai estompat, predominând însă anexietatea, ca în delirul 
de persecuție, de urmărire, de otrăvire, de gelozie, de influență. 

Delirurile expansive apar pe un fond de euforie, de bună dispoziţie, de filiație, de 
invenţie etc., ca în paranoia, P.G.P., demenţele senile. 

Tulburările de vorbire. În bolile psihice se pot observa modificări importante în felu! 
de a vorbi al bolnavilor. Logoreea desemnează un flux de cuvinte rapid şi incoerent (se 
observă în stările maniacale). Strigătele, vociferările sunt semne ale agitaţiei (manie, con- 
fuzie, schizofrenie, demență). Mutismul unor bolnavi, duce la suspendarza comunicării 
verbale. Acesta poate îmbrăca mai multe aspecte: mutismul prin inhibiţie, ca în stările de 
stupoare melancolică, mutismul catatonic din schizofrenie, afonia isterică sau mutismul 
protestar al deliranţilor persecutați sau revendicativi. 

Pentru că limbajul este expresia gândirii, vorbirea desigur că va reflecta conținutul 
gândirii prin modificări ale stilului, ale sintaxei. Să notăm tulburările de semantică, carac- 
terizate prin alterarea sensului cuvintelor. Întâlnim la schizofreni neologisme, metafore 
ermetice. Alteori se ajunge la incoerenţă verbală, care poate merge în schizofrenie până 
la un limbaj indescifrabil. Uneori, bolnavul îşi crecază o veritabilă limbă personală (glo- 
solalie). 

Tulburările de scris se întâlnesc frecvent în schizofrenie sau la deliranţii cronici, ex- 
primate prin alterări ale grafismului, manierism sau 'sterotipii. 

Tulburările de conştiență variază de la îngustarea câmpului conștienței până la pier- 
derea acesteia (comă). În stări infecțioase, onirice, întâlnim îngustarea câmpului conștien- 
tei, torpoare, obnubilare. Stupoarea este o stare mai accentuată de tulburare a conştienței, 
în care bolnavul reacționează numai la stimuli puternici. Starea comatoasă corespunde 
suspendării totale a stării de conştienţă. 

Afectivitatea cuprinde totalitatea trăirilor noastre, plăcute sau neplăcute, mai intense 
sau mai puţin intense, fugitive sau durabile. Formele afective sunt: dispoziția, emoţiile, 
sentimentele şi pasiunile. Dispoziţia (tonusul afectiv) poate fi bună, scăzută, sau crescută, 
corespunzându-i calmul, tristețea sau veselia. Emoţiile sunt stări afective scurte, oca- 
zionate de excitanţi diverşi care influențează toată viaţa psihică şi se însoțesc de reacții 
vegetative: frică, panică, bucurie. Sentimentele sunt stări afective de lungă durată, mai 
complexe, la care contribuie şi gândirea şi judecata: prietenie, dragoste. 


* 

Tulburările dispoziţiei pot fi negative - depresiunea psihică întâlnită în melancolie, 
unde are intensitatea unei dureri. morale; dispoziția poate fi exagerat crescută - euforia, o 
stare de dispoziţie pozitivă, care apare în excitaţia maniacală. Emoţiile puternice se 
reflectă patologic prin panică, extaz. Se vorbeşte de o labilitate emoţională, cu treceri 
repezi de la râs la plâns, ca în demența arterosclerotică: râsul sau plânsul nemotivate se 
întâlnesc în schizofrenie. Anxietatea este o stare de aşteptare dureroasă. Sentimentele se 
pot modifica în bolile psihice, mai ales în schizofrenie, unde se întâlnescş inversiunea 
sentimentelor (ură pentru părinţi, copiii, fraţi, surori), dragoste pentru persoane necunos- 
cute sau fictive; ambivalenţă afectivă, care cuprinde în acelaşi timp sentimente de dragos- ` 
te şi ură pentru aceeaşi persoană; indiferentismul, care include lipsa oricărui sentiment. 
Tot în schizofrenie se întâlneşte afectivitatea paradoxală, manifestându-se prin răspunsuri 
emoţionale pozitive de veselie, plăcere, la traume psihice negative (moarte, boală) şi 
emoții negative (plâns) la auzirea unei veşti pozitive. 

Tulburările de activitate. Activitatea supusă voinței se exprimă normal prin executa- 
rea dinamică a unui plan anterior stabilit, cu un scop util. 

Hliperbulia este o activitate multiplă, neconcordantă, nedusă la bun sfârşit, fără randa- 
ment. Se întâlneşte în excitaţia maniacală. 

Abulia este lipsa oricărei activităţi, ca în melancolia stuporoasă, demenţă, oligofre- 
niile grave. 

Catatonia constă în , păstr area îndelungată a unei poziţii incomode (într-un picior, cu o 
mână ridicată în sus), ca în schizofrenia catatonică, sau repetarea unor gesturi, cuvinte, 
reprezentând sterotipiile. 

Catalepsia sau flexibilitatea ceroasă constă în posibilitatea de a păstra o atitudine a 
corpului, a membrelor, impusă. Se întâlneşte tot în schizofrenia catatonică. 

Negativismul este refuzul de a îndeplini solicitări impuse. Negativismul motor, ali- 
mentar, verbal sau sfincterian se întâlneşte în schizofrenie. 

Impulsiunile, ca piromania (necesitatea i imperioasă de a da foc), întâlnită la psihaste- 
nie, cleptomania (necesitatea de a-şi însuşi lucruri străine), mitomania (necesitatea im- 
perioasă de a spune minciuni) din psihopatie şi raptusurile din melancolie sunt activități 
ieşite de sub controlul voinţei. 

Sugestibilitatea este o slăbire a proceselor voliționale, sub influenţa altor persoane. Se 
întâlneşte în schizofrenie, oligofrenie, demență. 


17.3. PSIHOZELE TOXICE 


17.3.1. ALCOOLISMUL 


Psihozele toxice sunt boli psihice, cu etiologie toxică, fie că acestea provin ca urmare 
a ingerării unei cantităţi mari de substanţe toxice (intoxicații alimentare accidentale sau l 
voluntare în scop de suicid), fie că ele sunt consecința unui exces de administrare a unor 
substanțe cu efect euforizant, analgezic, hipnotic sau stimulant (sursă iatrogenă), fie că 
sunt efectul unor acumulări progresive, care duc la dependență față de băuturi alcoolice, 
medicamente sau de substanțe psihodisleptice (mesacalina etc.). Alteori, tulburările 
psihice au la bază inhalarea involuntară a unor substanțe chimice utilizate în industrie. 
Acestea constituie grupul bolilor psihice toxice profesionale (saturnismul, hidrargirismul, 
manganismul, intoxicaţiile cu oxid de carbon, sulfură de carbon,(o majritatea manifes- 
tându-se pe plan psihic cu stări confuzionale, polinevrite şi, în ultimă instanță demență. 


e 

Alcoolismul acul. Întoxicaţia acută sau beţia simplă îşi datorează simptomele gradului 
de alcoolemie (cantitatea de alcool ce se găseşte în sânge) şi începe de la o alcoolemie de 
0,8% cu tulburări psihice hipermaniacale (euforie, logoree), şi evoluează preogresiv până 
la tulburări psihice mari, când alcoolemia depăşeşte 3%. La început se schimbă dispoziția 
afectivă, individul devenind vesel, logoreic, exaltat (beţie veselă) sau, dimpotrivă, beţia 
simplă poate debuta printr-o stare de depresiune (beţie tristă). Treptat apare o stare de 
ebrietate marcată şi individul devine mai iritabil, agresiv, mişcările sunt mai nesigure, 
mersul şi echilibrul se tulbură, vorbirea devine disartrică. Crescând impregnaţia alcoolică 
apar tulburări de conştienţă cu obnubilare progresivă, care poate atinge starea de somn 
profund şi chiar coma. 

Betia patologică este tot o formă acută de intoxicație alcoolică. Tabloul este mai dra- 
matic prin intensitatea tulburărilor de conşiență. Pacientul poate comite crime, poate de- 
veni agresiv, determinat de halucinaţiile şi de lipsa criticii pentru acţiunile sale; alteori 
devine brusc melancolic şi se poate sinucide. De notat că beţia patologică apare la inge- 
rarea unor cantități mici de alcool, însă la indivizi cu tare organice, la epuizați, la trauma- 
tizați cranio-cerebral, epileptici. Episodul este urmat de amnezie lacunară. 

Alcoolismul periodic, numit şi dipsomanie alcoolică, constă în ingerarea periodică de 
alcool, ce survine brusc ca un raptus, ca o necesitate imperioasă şi irezistibilă de a bea. Ea 
durează câteva zile şi se încheie printr-un somn urmat de o puternică senzaţie de disconfort. 

Alcoolismul cronic totalizează tulburările psihice care apar la indivizii ce consumă un 
timp îndelungat cantități mari de alcool, la care se adaugă o serie de tulburări ale funcții- 
lor organelor interne. 

a) Delirium tremens este declanşat de obicei de întreruperea bruscă a alcoolului sau 
de un traumatism cranio-cerebral sau de altă boală intercurentă. Acest tablou psihotic se 
caracterizează prin prezenţa iluziilor tactile, vizuale, olfactive şi a halucinaţiilor vizuale 
cu caracter terifiant. Bolnavul vede înfaţa ochilor animale fioroase, şerpi, câini care se 
reped la el, ape mari care vin şi-l îneacă (fig. 80); conştienţa se tulbură şi apar.reacţii de 
apărare ale bolnavului, care devine agitat, anxios, agresiv. Tabloul psihotic este întovă- 
răşit de manifestări somatice tot atât de grave. Bolnavul este febril (39 - 409), cu un 
` Facies vultuos, are tremurături generalizate, puls accelerat, transpiraţii profunde, oligurie. 

Delirium tremens se instalează uneori după o stare de nelinişte, tulburări de somn, 
indispoziţie generală şi apare frecvent noaptea. Accesul poate dura 3 - 4 zile, bolnavul 
restabilindu-se după tratamentul insitituit imediat, sau poate avea o evoluție nefavorabilă, 
ducând chiar la exitus. După primele 12 - 24 de ore se poate complica cu crize con- 
vulsive, cu sfârşit letal în 3 - 4 zile. 

b) Delirul paranoid alcoolic este caracterizat prin apariţia de idei delirante cu teme de 
gelozie, persecuție, autoacuzare etc. - teme alimentate de halucinaţii auditive, vizuale, 
tactile. 

c) Halucinoza alcoolică Wernicke. Pe fondul unei conştienţe păstrate apar halucinații 
auditive neplăcute, amenințătoare, care generează idei de persecuție, anxietate. Durează 
mai mult decât delirium tremens. 

d) Psihoza alcoolică Korsakov, numită şi psihoza polinevritică, se caracterizează prin 
tulburări de memorie (dezorientare amnestică), apatie, indiferență, puerilism, confabula- 
tii, generate de golurile de memorie. Paralel apar fenomene de polinevrită, cu diminuarea 
reflexelor osteotendinoase şi atrofii musculare. Durata episodului este variabilă de la câ- 
teva luni la un an şi jumătate. Evoluţia este spre vindecare, demență sau moarte prin 
caşexie. | 

Fig. 80 - Halucinaţie alcoolică. 


e) Epilepsia alcoolică. În cazul alcoolismului cronic pot apărea crize comiţiale, acolo 
unde creierul prezintă un prag convulsivant scăzut (evidenţiat prin EEG). 

f) Demenţa alcoolică este stadiul final al alcoolismului cronic. Traptat, indivizii mari 
consumatori de alcool, devenind dependenţi, deci adevăraţi alcoolomani, se degradează 
atât pe plan social, etic, cât şi economie. Capacitatea de muncă scade, funcţiile psihice - 
memoria, atenţia, gândirea, afectivitatea - scad treptat, până la realizarea demenţei. So- 
matic, aceştia ajung frecvent la ciroză hepatică, tuberculoză pulmonară etc. 

Tratament: înainte de a vorbi de un tratament curativ, trebuie insistat asupra trata- 
mentului preventiv. Acesta se face prin ore de educație sanitară, conferinţe, filme arătând 
degradarea la care se expun cei care în mod ocazional încep a ingera alcool în cantități 
mici şi repetă consumarea alcoolului în mod cronic, în cantităţi din ce în ce mai mari. 

Înlăturarea ideii că alcoolul combate durerea fizică, durerea de dinţi sau "dă putere” şi 
îndrumarea pacientului spre medicul de specialitate, combaterea obiceiului de a da copii- 
lor alcool, arătând părinţilor consecințele nefaste ale acestuia asupra copiilor, sunt tot 
atâtea metode de a tăia din rădăcini tendinţele de consum şi abuzul de alcool la toate 
"vârstele. Deci psihoterapia rămâne terapia de bază a alcoolomaniei. 

Tratamentul curativ: oricare ar fi forma clinică de alcoolism se suprimă în primul 
rând toxicul. În beţia simplă, de multe ori nu se intervine, ea risipindu-se de la sine, odată 
cu eliminarea alcoolului din organism, în câteva ore. Se pot administra câteva picături de 
amoniac în ceai sau apă îndulcită, cafea şi mai rar se impune practicarea de spălături 
gastrice. Beţia patologică se tratează cu sedative, neuroleptice de tip rezerpinic, cloral 
hidrat 4% şi se hidratează intoxicatul cu glucoză, soluţie hipertonică. 

Accidentele acute dramatice, ca delirium tremens şi predelirium, halucinoza alcoolică 
şi psihoza paranoidă alcoolică se tratează cu preparate rezerpinice, 5 - 10 mg/2i i.v., feno- 
_ tiazine (Clordelazin), tranchilizante (Meprobamat), stricnină, paraldehidă, regim hidro- 
zaharat, vitaminele B,, Be, PP şi, eventual, tonicardiace, dacă starea bolnavului impune 
acest lucru. Tioridazina (Mellerilul) se administrează pentru combaterea anxietății şi a 
tremurului, realizând un calm fără oscilații de dispoziție. Meprobamatul se recomandă în 
doze de 800 mg, injectii i.m. de 5 ori în 24 de ore, în stări de mare agitaţie psihomotorie. 

Terapia psihotropă modernă pune la dispoziţie medicamente eficace atât în accidentele 
acute alcoolice, cât şi în tratamentul de întreţinere; acestea sunt Clordiazepoxidul (Li- 
brium), Diazepamul (Valium) în doze de 130 - 160 mg/zi. De obicei, după scoaterea bol- 
navului din puseul acut, acesta recade frecvent în stări depresive secundare, care se vor 
combate cu antidepresive. Heminevrina se administrează cu scopul de a seda, de a creşte 
pragul convulsivant scăzut al cortexului alcoolomanului şi pentru efectul său hipnotic. Ea 
constituie totodată medicamentul de elecţie pentru combaterea fenomenelor de sevraj 
(apariția fenomenelor patologice, ca urmare a lipsei din organism a toxicului, cu care 
alcoolomanul s-a obişnuit). 

Tratamentul alcoolismului cronic, mai precis cura de dezintoxicare prin crearea repul- 
siei faţă de alcool, se face în spital şi se continuă ambulatoriu. Această terapie este du- 
blată de psihoterapie individuală şi de grup la nivelul de spital, policlinică sau dispensar. 
Cura de dezintoxicare se obține prin administrarea de disulfură de tetraetiltiouran, cunos- 
cută sub denumirile comerciale de Esperal, Antalcool, Antabuz etc. Tratamentul trebuie 
făcut de către medic, sub strictă supraveghere, pentru prevenirea 'stărilor secundare (co- 
laps, infarct miocardic, hematemeză sau chiar exitus). 


17.3.2. TOXICOMANIILE 


Necesitatea imperativă a individului de a-şi administra un medicament, pe cale orală 
sau injectabilă, în mod repetat, devenind astfel dependent de acesta, se numeşte toxico- 
manie sau narcomanie. Sunt cunoscute tot atâtea toxicomanii, câte toxice există. Substan- 
tele toxice produc tulburări psihice nu numai prin administrarea lor, ci şi prin suspendare, 
întreruperea administrării lor survenind în mod voit, terapeutic, sau prin imposibilitatea 
de a le procura. Fenomenele carenţiale, sunt tot atât de grave, ca şi cele produse de admi- 
nistrarea toxicului. În afară de alcoolomanie, se notează: morfinomania, cocainomania, 
kelenomania, eteromania, heroinomania, necesitatea administrării de haşiş ete. Însăşi 
dependența de droguri, de medicamente în cantități mari devine toxicomanie (este cunos- 
cută dependenţa bolnavilor de Meprobamat, de substanțe psihotone ca Suplinul). 
Substanțele toxice pot fi utilizate şi sub formă de cocteil, subiectul devenind politoxi- 
coman. 

Morfinomania este din ce în ce mai puţin răspândită la noi în ţară. Debutul morfino- 
maniei este de obicei involuntar, ocazionat de o intervenţie chirurgicală, un tratament de 
şoc nervos posttraumatic etc. Obişnuinţa se instalează curând, după a 2-a sau a 3-a repe- 
tare a administrării substanţei, prin faptul că morfina dă o senzaţie de bună dispoziţie, de 
exaltare a funcţiilor psihice, de creştere a capacităţii de muncă. Această perioadă poate 
dura 3 - 4 săptămâni ("luna de miere a toxicomanilor”). După această perioadă urmează 
dependenţa: individul simpte nevoia de morfină, de a creşte treptat doza, pentru a obține 
acea stare plăcută de euforie de la început; în curând nu mai poate scăpa de dorinţa - şi în 
acelaşi timp de necesitatea - de a folosi drogul. Toxicomanul recurge la tot felul de 
manevre spre a şi-l procura. Dorinţa de a-şi administra imediat morfina după ce intră în 
posesia ei îl împinge la injectarea precipitată, prin haine, fără a mai lua măsuri de steri- 
lizare etc. Treptat, activitatea psihică diminuează, pacientul îşi neglijează familia, 
serviciul, se degradează moral, singura sa preocupare fiind procurarea morfinei. Se insta- 
lează o degradare somatică moartea putând surveni prin afecţiuni intercurente. În Extre- 
mul Orient sunt foarte răspândite prizarea sau utilizarea opiului sau a cocainei, iar în 
America Centrală, a marijuanei sau haşişului, preparate extrase din plante de tipul Ca- 
nnabis indica (cânepa indiană). 

Tratamentul toxicomaniilor este uneori foarte greu, deoarece suprimarea drogului 
provoacă fenomene carențiale greu de suportat. Primul deziderat este întreruperea trep- 
tată, începând cu administrarea unei jumătăţi din doza declarată de pacient. Întreruperea 
bruscă sau chiar reducerea treptată pot fi însoţite de apariţia unei stări de agitaţie. Se 
injectează barbiturice, tranchilizante minore, doze eutrofice de insulină, vitamine, extrac- 
te de ficat. Tratamentul este îndelungat, iar supravegherea pacientului şi a celor ce vin să- 
l viziteze face parte tot din măsurile terapeutice, pentru a împiedica pe oricine care, in- 
conştient, ar aduce bolnavului toxicul dorit. Ca medicaţie se mai poate folosi Methado- 
nul. Neurolepticele se administrează numai în sindromul de servaj din psihozele toxice. 


17.4. TULBURĂRILE PSIHICE ÎN TRAUMATISMELE CRANIO- 
CEREBRALE 


Traumatismele cranio-cerebrale care determină la om tulburări psihice acute şi cro- 
nice sechelare pot fi închise sau deschise. După felul leziunii se grupează: comoţii, con- 
tuzii şi compresiuni. 

Simptomele acute ale traumatismelor craniene sunt concretizate pe prim-plan' prin 
pierderea cunoștinței pe o durată mai scurtă sau mai lungă, mai uşoară sau mai profundă, 
mergând de la obnubilare la comă traumatică. La ieşirea din comă sau chiar în comoţiile 
mai uşoare, bolnavul poate desfăşura un delir traumatic cu halucinaţii vizuale sau agitaţie 
psihomotorie cu caracter ocupaţional. Psihozele acute traumatice survin imediat după 
traumatism sau după un interval liber şi durează câteva zile. După delirul traumatic poate 
urma sindromul Korsakov, caracterizat prin tulburări de memorie, confabulaţie. El se 
vindecă în 2 - 3 săptămâni sau se cronicizează, precedând demenţa traumatică. Tulbură- 
rile psihice tardive determină mai des internarea pacienţilor în serviciile de psihiatrie, 
după ce neurochirurgia şi neurologia şi-au spus cuvântul. 

Tulburările psihice tardive posttraumatice sunt: 

cerebrastenia posttraumatică, sechelă ce scoate din muncă, prin pensionare de i inva- 
liditate, pe cei ce au suferit grave traumatisme cranio-cerebrale; 

- epilepsia posttraumatică simptomatică; 

- demenţa posttraumatică - aceste ultime tulburări constituind de asemenea cauze de 
invaliditate psihică. 


17.5. TULBURĂRILE PSIHICE ÎN TUMORILE CEREBRALE 


Tumorile intracfaniene dau tulburări psihice, care, fiind binecunoscute, pot fi diag- 
nosticate nu rareori chiar în serviciile de psihiatrie şi îndrumate spre secţiile de neuro- 
chirurgie. Obnubilarea, torpoarea, bradipsihia, crizele comiţiale, stările de vis patologic 
„sunt semne psihice care însoţec hipertensiunea intracraniană din tumorile cerebrale. 

Tumorile frontale determină o stare de dispoziţie crescută, de euforie ("moria"), care 
aminteşte de sindromul maniacal. 

Tumorile temporale pot determina stări crepusculare, halucinaţii gustative, olfactive. 

Tumorile parietale se întovărăşesc de tulburări senzitive, apraxie. 

Tumorile occipitale dau agnozii, halucinoze vizuale. 

Tumorile bazei creierului dau mutism akinetic, confuzie mentală, sindrom Korsakov. 

17.6. TULBURĂRILE PSIHICE ÎN AVITAMINOZE 


Regimul alcătuit nejudicios, prin lipsa din alimentaţia zilnică a unor vitamine impor- 
tante, poate provoca tulburări psihice caracteristice: Datorită carenţei vitaminei PP şi 
vitaminelor din grupul B, pelagra, pe lângă dermite şi tulburări digestive caracteristice, se 
însoţeşte şi de tulburări psihice: astenie, depresiune, cefalee, la începutul bolii. Simpto- 
mele evoluează uneori de la tulburări neurosteniforme la psihoze cu tulburări de con- 
ştienţă, delir, halucinaţii şi până la delirul acut, caracterizat prin febră (40%), transpirații, 
puls şi respiraţie accelerate, azotermie şi moarte. Alteori, tabloul este de melancolie 
ipohondrică ce conduce la sinucidere prin înecare, din cauza halucinaţiilor vizuale cu 
imagini de foc. Alteori, evoluează spre cronicizare. Tratamentul curativ este cel etiologic, 
cu vitamine, complex B, PP (amida acidului nicotinic), vitamina C. . 

Avitaminoza B, se poate manifesta pe plan psihic prin tulburări neuroastenice. 
avitaminoza B} realizează sindromul neuro-anemic cu somnolență, astenie sau stare de 
excitație maniacală. Toate acestea cedează la administrarea vitaminei care a lipsit un timp 
mai îndelungat din alimentaţie. 


17.7. NEUROLUESUL (SIFILISUL CEREBRAL) 


Sifilisul poate provoca foarte rar tulburări psihice în primele două perioade. Astfel, au 
fost descrise în perioada şancrului, stări depresiv-anxioase reactive, destul de grave, cu 
sfârşit suicidal. În perioada secundară s-au descris de asmenea stări depresiv-anxioase, 
procupări ipohondrice, stări halucinatorii, care sunt declanşate de atingerile menigo- 
encefalitice specifice. Neuroluesului se datoresc tulburările psihotice majore descrise în 
cursul sifilisului cerebral, al tabesului şi al paraliziei generale progresive. Astăzi, la noi în 
țară, graţie măsurilor curativo-profilactice exercitate de centrele antiveneriene, neuro- 
luesul este o raritate, aşa încât numai o proporție de 3% din cei care au suferit o infecție 
primară luetică fac neurolues. 


17.7.1. SIFILISUL CEREBRAL 


Este realizat de lezarea de către spirochetă a vaselor creierului, provocând arterite ce- 
rebrale luetice, procese meningitice şi inflamații gomoase difuze encefalice, responsabile 
de accidentele vasculare congestive sau ictusuri, traduse clinic prin pareze, paralizii, 
afazii, crize de epilepsie jacksoniană, de stări confuziv-onirice. În general, în sifilisul 
cerebral, oricare ar fi nivelul leziunilor anatomopatologice, fenomenele psihice sunt re- 
versibile, ele acționând bine la tratamentul antiluetic, bolnavul păstrând autocritica şi 
conştiinţa bolii sale. Sifilisul cerebral este un precursor al meningoencefalitei luetice 
difuze: prin vasele atacate de infecția luetică, sifilisul cuprinde în câțiva ani celula ner- 
voasă, parenchimul nervos, realizând P.G.P. 


17.7.2. PARALIZIA GENERALĂ PROGRESIVĂ 


Paralizia generală progresivă este o meningoencefalită cronică difuză, cu etiologie 
luetică, care favorizează pe plan clinic evoluţia spre demenţă. La adult apare la câţiva ani 

după prima infecţie. Incubaţia este cu atât mai lungă, cu cât luesul a fost contractat la o 
vârstă mai tânără, variind între 5 şi 35 de ani. Mai frecvent la bărbaţi decât la femei, 
apare numai la cei ce nu au efectuat tratamentul susținut în primii ani ai infecţiei luetice, 
la organisme sensibilizate de boli infecțioase sau toxice (alcoolism), surmenate, subnu- 
trite. Bayle a descris prima dată P.G.P. cu o etiologie specifică în 1822. 

Leziunile anatomopatologice sunt caracteizate prin procese de meningoencefalită 
cronică difuză şi de perivascularită. 

Simptomatologie: evoluţia paraliziei generale progresive trece prin trei stadii: debut, 
stare şi faza de marasm, care duce la exitus: 

Debutul P.G.P. este de obicei lent, leziunile precedând cu mult apariția fenomenelor 
clinice. Se descriu mai multe forme de debut: 

a) Debutul prin scăderea progresivă a funcţiilor psihice, în care bolnavul începe să se 
plângă de tulburări de memorie, de atenţie, de fatigabilitate. Cei din jurul său observă că 
acesta prezintă importante tulburări ale simțului moral, ale judecății. Exemplu: un conta- 
bil face greşeli de calcul în scriptele de serviciu, fără să-şi dea seama; o gospodină pune 
sodă de rufe în mâncare, în loc de sare; un acar uită să schimbe acele şi provoacă acci- 
dente. 

b) Debutul delictual, prin tulburări de comportament: bolnavul, până la data apariției 
bolii fiind decent, calculat, deodată intră în conflict cu societate şi autoritățile, prin tulbu- 
rări de comportament; se exhibă în public, comite acte de atentat la bunele moravuri, vio- 
luri, scandaluri, comite furturi absurde "în văzul lumii”, fără a-şi lua măsurile de preca- 
uţie - mai mult, cere ajutor chiar miliţianului pentru a transporta obiectele furate etc. 

c) Debutul depresiv: bolnavii îşi schimbă starea de dispoziţie nemotivat, devin abă- 
tuți, fără inițiativă, nu participă la viaţa din jur, au mimică depresivă (fig. 81). 


Fig. 81 - Paralizie generală progresivă. Mască paralitică. 


d) Debutul expansiv se caracterizează printr-o timie crescută; bolnavul este jovial, lo- 
goreic, foarte mulțimit de tot ceea ce întreprinde, se crede mai sănătos ca oricând, bogat 
şi puternic. 

e) Debutul confuzional este ocazionat de ingerarea de alcool, ca şi debutul delirant, 
mult mai rar întâlnit, bolnavul fiind incoerent, absurd, labil. 

Perioada de stare cuprinde o multitudine de simptome pe care le putem grupa în trei 
sindroame caracteristice: a) sindromul psihic; b) sindromul neurologic; c) sindromul 
umoral. 

Tulburările psihice în perioada de stare sunt o amplificare a celor întâlnite la debutul 
bolii. Halucinaţiile se constată în forma expansivă, atunci când se asociază şi alcoolismul. 
Memoria este funcţia psihică ce se degradează repede, realizând amnezia antero-retro- 
gradă. Bolnavul nu poate fixa achiziţiile recente şi treptat pierde şi din bagajul de 
cunoştinţe dobândite înainte de boală. Astfel se explică şi gravele dezorientări ale bolna- 
vilor, mai ales în spaţiu - se pierd rătăcind pe străzi, uneori nerecunoscându-şi nici casa. 
Gândirea suferă modificări de scădere profundă, mai ales privind funcţiile superioare de 
sintetizare şi abstractizare, de raționament, dar uneori chiar de calcul simplu, aritmetic. 
Ea poate suferi şi modificări de conţinut, devenind parazitată de idei delirante, specifice 
P.G.P.-ului. În forma expansivă a bolii, pacientul devine jovial, încrezător în puterile sale 
- mai mult decât o dovedeşte realitatea, desfăşurând un delir cu temă de mărire, avuţie, 
filantropie - dispus să ofere oricui case, maşini, bani, aur. Tot cu aceeaşi uşurinţă cere 
însă o țigară primului venit - comportament care contrastă flagrant cu declaraţiile - 
anterioare. Delirul este labil, schimbându-se de la o zi la alta, absurd şi contradictoriu. În 
forma depresivă capătă caracterul unui delir ipohonric, asemănător celui întâlnit în 
melancolia periodică. Vorbirea este greoaie, dizartrică. Scrisul prezintă omisiuni de litere 
şi alte greşeli ortografice şi psihografice. Afectivitatea este modificată în sensul unei 
labilităţi marcate; bolnavii trec uşor de la o stare de dispoziţie la alta, ca cei cu demență 
pseudobulbară, sau devin indiferenți, sfera intereselor restrângându-se sau având tendințe 
sexuale exagerate. Activitatea este dezordonată, fără randament util. Sugestibili, bolnavii 
pot comite diverse acte antisociale îndemnați de alţii, nemaiputând discerne în mod critic 
faptele lor. În forma maniacală, măi ales la cei cu impregnaţie alcoolică, stările de agitaţi 
psihomotorie sunt o regulă. 

b) Semnele neurologice sunt cele descrise de neurologi la neurosifilis. Acestora li se 
adaugă tulburări organice: leziuni cardio-vasculare, renale, hepatice. P.G.P. fiind o boală 
infecțioasă organică, cronică specifică, care evoluează spre demenţă, iar organic spre 
caşexie şi marasm, exitus poate surveni în orice moment, fie prin diminuarea rezistenţei 
organismului întreg, fie printr-o boală intercurentă acută (congestie pulmonară, 
tuberculoză etc.), fie printr-un ictus ireversibil. 

c) Sindromul umoral descris la sifilis reprezintă un important element de diagnostic 
pozitiv al neuroluesului. 

Perioada terţiară terminală, de marasm, care urmează perioadei de stare a paralizici 
generale progresive, se încheie prin exitus, urmând unei infecții intercurente, infectării 
escarelor care decurg din tulburările trofice ale țesutului cutanat sau prin caşexie. 
Demenţa profundă şi ireversibilă însoţeşte această ultimă fază a P.G.P. 

Tratament: până acum 2 - 3 ani, tratamentul neuroluesului era complex, constând în 
metoda piretogenă realizată în primul rând prin malarioterapie. Piretoterapia se aplică 
numai în cazurile rebele la celelalte tratamente. Astăzi, tratamentul P.G.P se face în con- 
diții de spitalizare. Regimul alimentar va suplini stările de subnutriție (avitaminozele). 
Paralel se vor combate simptomele clinice ca: agitația - cu injecții de Clordelazin, Levo- 
mepromazin; refuzul alimentar - cu injecții cu insulină în doze cutrofice, alimentaţie prin 
sondă; depresiunea şi anxietatea în stările depresive - cu Antideprin, Meprobâmat, 
Diazepam, Noveril. Se vor urmări starea somatică, pulmonară, cordul, starea funcțională 
a ficatului şi a rinichiului. Tratamentul cu antibiotice: se injectează zilnic pacienţilor o 
cantitate de 1 000 000 u. Penicilină i.m., repetându-se doza zilnică până la totalizarea a 
20 000 000 - 30 000 000 u. pe o cură, care se repetă din 4 în 4 ani. Administrarea de 
tonice cardiace, vitamine, glucoză se indică cu predilecție alcoolicilor caşectici. Paralel se 
administrează 10 - 12 injecții de bismut (la 2 zile o fiolă). Tratamentul profilactic a redus 
în mod simţitor cazurile de lues terțiar, iar astăzi în clinica de psihiatrie nu se mai 
întâlnesc paialitici generali, decât extrem de rar. 

Imnlicatiile medicaz 


când nu obținem recuperarea integrală a capacității de muncă. 


17.8., TULBURĂRILE PSIHICE ÎN ATEROSCLEROZA 
CEREBRALA 


„__ Ateroscleroza cerebrală debutează lent, prin tulburări nevrotice: cefalee, astenie, in- 
somnie, vâjâituri în urechi, senzaţie de furnicături sub pielea capului, amețeli. Treptat se 
instalează tulburări de memorie, scăderea capacităţii de lucru, instabilitatea sau labilitatea 
emoţională. Pe acest fond pot apărea sindroame depresive, confuzionale, paranoid-halu- 
cinatorii sau cu aspect pseudo-demenţial. Caracteristic este faptul că pacienţii - spre deo- 
sebire de cei ce suferă de psihoze şi demență senile - sunt conştienţi de bolile lor şi de 
multe ori, în stare depresivă se sinucid. Ateroscleroza duce curînd la demenţa ateroscle- 
rotică, această fază urmând de obicei accidentelor cerebrale (microictusuri) sau episoa- 
dele psihotice. 

Evoluţia durează între 2 şi 15 ani şi sfârşitul are loc prin ictus apoplectiform sau boli 
intercurente somatice. 

Tratamentul constă în odihnă, administrare de hormoni (foliculină), Gerovital, 
Mecopar, Clofibrat, vit. Bg. Tratamentului obişnuit în psihozele ASC i se asociază tran- 
chilizante şi neuroleptice. 


17.9. PSIHOZELE DE INVOLUȚIE 


Psihozele de involuţie cuprind psihozele presenile şi senile. Involuţia apare la om în 
jurul vârstei de aproximativ 45 de ani, se instalează treptat şi continuă progresiv până la 
sfârşitul vietii. Între 45 de ani şi până la jurul vârstei de 60 de ani este cuprinsă perioada 
presenilă, iar de la 60 de ani începe perioada senilizării. 

Etiologia incriminată în apariţia psihozelor de involuţie ține în mare măsură de scă- 
derea posibilităților de adaptare a indivizilor la situaţii grele (menopauza, andropauza, 
singurătatea). 


17.9.1. PSIHOZELE PRESENILE 


După simptomatologia clinică predominantă, acestea se manifestă sub două aspecte: 

Melancolia de involuție. Tabloul clinic este caracterizat printr-o stare depresivă, anxi- 
etate cu idei delirante de tip "sindrom Cotard": idei de imortalitate, enormitate şi negatie, 
agitaţie psihomotorie ocazionată de halucinaţii auditive, iluzii verbale. Preocupaţi de 
sănătatea lor organică, bolnavii ajung la delirul ipohondric. Boala evoluează spre eroni- 
cizare şi exitusul poate surveni prin sinucidere ori prin boli intercurente. Rareori remi- 
siunea apare după un tratament îndelungat în spital, dar totdeauna este incompletă. 

Trebuie să se acorde o supraveghere şi o atenţie deosebite acestor bolnavi, atât din punc- 
tul de vedere al alimentaţiei, cât şi al tentativelor de sinucidere. 

Psihozele paranoide presenile sunt mai frecvente la femei în perioada de menopauză. 
Treptat apar idei delirante, de prejudiciu moral sau material, care suvin pe un fond anxi- 
os, de neîncredere, bănuieli. Alteori apar idei delirante cu temă de persecuție sau de gelo- 
zie. delirul este alimentat uneori de iluzii sau halucinaţii cu caracter negativ. Rareori, în 
cazurile de deficit intelectual mai avansat, apar şi idei de mărire, de supraestimare. Evo- 
luţia este îndelungată, prognosticul rezervat, boala evoluînd spre demenţă - se cronici- 
zează sau rereori se ameliorează sub tratament. 

O formă mai rar întâlnită la vârsta presenilă este catatonia tardivă, care se instalează 
rapid şi evoluează fatal spre exitus. Bolnavii devin autişti, anxioşi, cu mimica stereotipă, 
negativişti, au preocupări ipohondrice - uneori traversează. stări confuzionale. Prin faptul 
că nu se hrănesc, prin tulburări de metabolism şi creşterea produselor autotoxice, aceşti 
bolnavi nu rezistă mai mult de un an şi mor. Asistenţa bolnavilor cu psihoze presenile 
începe din familie, care, în cele din urmă trebuie să ceară ajutorul medical de specialitate, 
pentru instituirea unui tratament curativ. Chimioterapia asociată cu terapia electrocon- 
vulsivantă în melancolia de involutie dă cele mai bune rezultate. Se asigură paralel o 
bună funcţionalitate renală, cardiacă, hepatică, cu un regim alimentar bogat în vitamine, 
mai sărac în substanţe azotoasc. 


17.9.2. PSIHOZELE SENILE 


După 60 - 65 de ani, psihozele senile pot apărea sub forma unor psihoze degenerative. 
Cele mai cunoscute, cu care venim în contact, atât în spital, azile de bătrâni, cât şi în 
familie, sunt: 

Boala Alzheimer începe după 60 de ani, debutează prin tulburări de memorie, de 
atenție, dezorientare. Mai frecventă la femei decât la bărbaţi, cu scăderea funcțiilor inte- 
lectuale. Fenomenele de focar se asociază totdeauna, manifestându-se prin afazie, apra- 
xie, agnozie sau accese epileptice. Boala evoluează cronic şi bolnavii mor în 5 - 6 ani 
prin gatism, afazie. 

Boala Pick debutează mai devreme decât boala Alzheimer. Simptomele se pot rezuma 
la: tulburări de memorie, pierderea iniţiativei, bolnavii nu mai recunosc denumirile 
obiectelor, repetă mereu aceleaşi fraze, aceleaşi cuvinte, uneori ininteligibile, nu mai sunt 
capabili să se conducă în acțiuni simple, nu pot aprinde un chibrit, nu pot desface un 
stilou să scrie etc., sunt perplecşi, reacţionează egal la evenimente diferite. 

Demenţa senilă, cea mai cunoscută psihoză senilă, se caracterizează prin scăderea 
progresivă şi globală a funcţiilor psihice. Pe acest fond pot apărea halucinaţii, delir, con- 
fabulaţii. 

Tratamentul profilactic constă într-o viaţă ordonată, cu regim alimentar echilibrat, 
fără exces de condimente, alcool, cafea, viață cât mai mult în aer liber. Agitaţia psiho- 
matorie, ideile delirante se combat în spitalele de psihiatrie prin neuroleptice în doze 
mici, având în vedere fragilitatea vasculară la această vârstă. Pacienţii vor fi hrăniţi, vita- 
minizaţi; li se va păstra o riguroasă igienă corporală şi a patului; vor fi feriți de boli inter- 
curente. Supravegherea îndeaproape de către familie şi personalul medical auxiliar urmă- 
reşte comportarea bătrânilor, care pot da foc din neatenţie sau împinși de halucinaţii, idei 
delirante sau din cauza neînțelegeri pericolului. Demenţii în general şi demenții senili în 
special pun probleme medico-legale şi de responsabilitate redusă sau nulă şi de aceea 
trebuie tutelaţi. 

17.10. PSIHOZA MANIACO-DEPRESIVĂ 


Cunoscută şi sub numele de psihoză periodică, psihoza maniaco-depresivă, este o 
boală care atinge cu predominanţă sfera afectivității, manifestată clinic prin accese perio- 
dice de manie sau melancolie sau prin alternarea acestor două forme de boală. Mai frec- 
vent întâlnită la femei decât la bărbaţi, mai răspândită în ţările calde decât în cele cu 
temperatura scăzută, psihoza maniaco-depresivă evoluează periodic, cu intervale, între 
accese, de restabilire completă a tuturor funcțiilor psihice. Uneori acelaşi bolnav prezintă 
accese de manie, altul numai de melancolie, accese unice sau multiple. Majoritatea 
boinavilor, însă, prezintă atât accese de manie, cât şi de melancolie, care apar cu un anu- 
mit ritm. Atât durata acceselor, cât şi a intervalelor este variabilă, însă astăzi, în era 
psihotropelor, primele sunt din ce în ce mai scurte şi remisiunile mai lungi. 

Accesul amaniacal (fig. 82) poate debuta brusc, 
exploziv sau precedat de simptome prodromale: in- 
dispoziţie, tulburări digestive, tulburări respiratorii 
sau tulburări psihice care, la acelaşi bolnav, de obi- 
cei sunt aceleaşi ("simptom semnal”). În perioada de 
stare, tulburările afective domină tabloul psihic, apă- 
rând o creştere a tonusului afectiv, euforia: bolnavul 
este într-o exagerată bună-dspoziţie, vesel, cântă, 
dansează, intră repede în relaţii cu cei din jurul său, 
este dispus la glume, ironii. Ritmul ideator creşte ca 
un torent, bolnavul este logoreic, schimbând subiec- 
tul prin asociații repezi ("fugă de idei”), care se rea- 
lizează prin rimă, ritm, contrast, continuitate. Aceas- 
tă fugă de idei efervescentă poate duce chiar la 
incoerență, prin scăderea legăturilor logice. Buna- 
dispoziţie a maniacalului poate dezlănţui în salonul 
de bolnavi o adevărată contagiune psihică, dispu- 
nând pe cei din jurul său. Atenţia spontană este 
exagerată, în dauna atenţiei provocate, a tenacităţii 

Fig. 82 - Atitudinea unei bolnave şi concentrării. Memoria faptelor şi evenimentelor 
maniace. vechi şi recente este crescută, realizând chiar o hi- 
permnezie. Evocările sunt etalate cu lux de amă- 
nunte, bolnavul vorbeşte şi scrie mult (graforee). Datorită superficialităţii percepţiior, din 
cauza hipervigilităţii atenţiei, apar şi iluziile, în special iluziile de persoană: bolnavul 
confundă uşor o persoană cu alta, prin scăderea posibilităţii de diferenţiere. Pe planul 
gândirii este de subliniat apariţia ideilor delirante cu conţinut expansiv, a ideilor de mă- 
rire, de autosupraapreciere. De exemplu, în plin puseu maniacal, o pacientă susținea că 
soțul său, sublocotenent, a .fost ridicat la grad de general, iar ea va deveni în curând prim 
soprană pe scena Operei. Delirul expansiv al maniacalilor este însă instabil, fugitiv, 
modificându-se și renunțând la el de la o zi la alta. Limbajul gesticulat al bolnavului în 
puseu maniacal este bogat, iar ținuta, îmbrăcămintea este multicoloră, ornamentală, fe- 
meja se fardează exagerat, iar tendințele spre exhibiţionism şi hipersexualitate sunt 
“frecvente. Netratat, accesul maniacal poate dura luni de zile. Remisiunea survine după 
câteva zile sau săptămâni de tratament. 

Accesul depresiv, numit şi melancolie, este o altă manifestare a psihozei periodice, 

care poate surveni imediat sau după un interval de la remisiunea accesului maniacal sau a 

altui acces depresiv. Tabloul clinic al melanco- 
liei este situat la polul opus maniei. Dispoziţia 
tristă, ideația încetinită, apariţia unei. senzații 
neplăcute, cu lipsa poftei de mâncare, lipsa de 
imbold în activitate sunt simptome ce precedă 
uneori tabloul melancolic. În faza de stare, me- 
lancolicul este abătut, trist, abulic, adică nu are 
inițiativă şi nici plăcerea de a fi activ. Bolnavii 
vorbesc în şoaptă, răspunzând monosilabic la în- 
trebări. Acestei inhibiţii a funcţiilor psihice îi 
corespunde şi o inhibiţie motorie; stau pe margi- 
nea patului, cu capul plecat pe piept, cu mâinile 
încrucişate, cu mimica exprimând o adâncă du- 
rere morală (fig. 83), se plâng că nu mai pot 
simți aceleaşi sentimente, că nu mai pot partici- 
pa la viața ("Anestezie psihică dureroasă”). 
Când depresiunii i se adaugă teama (anxietatea), 
melancolicii devin neliniştiţi, se plimbă agitaţi 
de la un capăt la celălalt al camerei, îşi frâng 
mâinile, imploră de la cei din jur ajutor sau cer 
să li se curme viaţa. Halucinaţiile şi iluziile 
auditive apar rar şi au caracter depresiv. Nu rareori gândirilor li se adaugă idei delirante, 
cu conținut depresiv. 

Într-o formă mai gravă, melancolia îmbracă forma stuporoasă: melancolicul rămâne 
la pat, refuză alimentaţia, nu comunică cu nimeni, nu se mişcă din pat, nici chiar pentru 
îndeplinirea unor necesităţi fiziologice (urinează în pat). Aceşti bolnavi, după un timp, 
din stupoare, pot trece la acte impulsive bruşte (se automutilează, se dau cu capul de 


Fig. 83 - Facies melancolic. 


pereți, se pot chiar sinucide). După cum vedem, melancolia este o mare urgenţă de asis- 


tență psihiatrică. Sinuciderea survine cu o frecvenţă maximă, de obicei la ieşirea din inhi- 
biţia motorie sau în perioadele de ieşire din acces. Ca şi în sindromul maniacal, şi în sin- 
dromul melancolic întâlnim simptome de ordin somatic. Maniacalii se alimentează super- 
ficial, având un metabolism bazal crescut, scad în greutate, au un plus crescut şi uneori 
tranzitul gastrointestinal este accelerat. Dimpotrivă, melancolicii sunt în general consti- 
pati zile întregi, au palpitaţii, dureri precordiale. 

În afara celor două accese - maniacal şi melancolic - se descriu şi forme mixte (manie 
stuporoasă, melancolie coleroasă etc.) sau forme atenuate şi periodice de accese depre- 
sive şi stări hipomaniacale - acestea din urmă constituind aşa-numita ciclotimie. 

Asistenţa şi tratamentul medical: supravegherea în spital, permanentă, măsurile de 
igienă corporală şi alimentară sunt pe primul plan. În cazurile de refuz alimentar, cu des- 
hidratare, se administrează glucoză hipertonă i.v. în soluție clorurosodică izotonică. Ali- 
mentaţia cu lingura trebuie să se facă cu răbdare, păstrând o atitudine calmă şi blândă. Se 
vor da la început lichide consistente (lapte cu ou, zahăr, compoturi); se va stimula apetitul 
cu doze eutrofice de insulină şi se vor administra vitamine. Se vor asigura igiena corporală 
şi vestimentară. Vom supraveghea în cele trei ture bolnavii cu tentative de suicid - ca să nu 
treacă la fapte -, suprimând orice instrument tăios (lamă, cuțit, oglindă etc.), medicamente. 

În manie, chimioterapia, medicaţia de supleere, psihoterapia şi ergoterapia prezintă 
orientarea de bază. 

17.11. SCHIZOFRENIA 


În 1911, Leuler descrie schizofrenia, accentuînd caracteristica acestui psihoze, şi anu- 
me discordanţa tulburărilor psihice (schizein = a despărți). Prin schizofrenie definim boa- 
la caracterizată prin disocierea funcţiilor psihice, tulburări de gândire, idei delirante, 
halucinaţii, inversiuni afective, tulburări catatonice, cu păstrarea în memorie a datelor 
achiziționate. Este una dintre psihozele cele mai frecvente şi care ridică cele mai multe 
probleme în psihiatria actuală. Poate apărea brusc sau lent, îmbrăcând aspectul unei 
nevroze, tulburări de comportament, cu debut depresiv, expansiv sau chiar aspect demen- 
tial. La început, bolnavul sau cei din jurul său pot constata că s-a schimbat ceva în perso- 
nalitatea şi comportamentul său, în sensul că acesta devine mai izolat, mai retras; Prin 
scăderea randamentului în muncă, elevul sau studentul bolnav rămâne în urma celorlalți; 
întreaga comportare se modifică, îşi schimbă în- 
deletnicirie, preocupările, în special dedicându-se 
problemelor abstracte de filozofie. Alteori, 
bolnavul prezintă tulburări nevrotice, cefalee, 
senzație de "cap gol", astenie, insomnii sau acuză 
diverse senzaţii neplăcute, vegetative. Indiferent 
de ceea ce se întâmplă în jur, scade sfera interese- 
lor, scad sentimentele fată de cei din jur, se inver- 
sează sau apare o ambivalenţă afectivă, interesul 
pentru ținută şi preocupările față de igienă 
personală rămând în urmă. De multe ori bolnavul 
este surprins cu privirea fixă într-un punct, având 
într-adevăr aspectul unui individ rupt de realitate 
(fig. 84). În perioada de stare, fenomenele se 
accentuează, apar masive tulburări afective, tul- 
burări de gândire, percepţie, activitate, instincte şi 
voință. Memoria rămâne invariabil nealterată. 

După aspectul clinic deosebim 4 forme clasice 
de schizofrenie: 

Forma simplă - simplă prin sărăcia simpto- 
melor, dar destul de gravă prin prognosticul său - se caracterizează printr-o evoluție 
lentă, fără remisiuni. Cu gândire autistă, rar populată de idei delirante, cu asociaţii de idei 
inadecvate mergând până la "salata de cuvinte", bolnavul cu schizofrenie simplă prezintă 
rar tulburări de percepție de tip iluzie sau halucinație. În general, cu o activitate redusă, 
devenind chiar abulic, bolnavul se izolează, îşi restrânge sfera intereselor personale, 
devine iritabil, intră în conflict cu familia, prin scăderea vieții afective. Apare inversiunea 
afectivă sau indiferența faţă de cei din jurul său. Conflictul se poate extinde şi asupra 
celor din societatea apropiată. În plus, poate manifesta grimase, manierisme, puerilism. 
Bizar, ciudat în acţiunile sale, schizofrenicul prezintă frecvent senzaţia de derealizare, de 
înstrăinare de cei din jurul său şi chiar faţă de sine însuşi (fenomene de depersonalizare); 
are senzația că s-a schimbat, că nu mai este ca înainte, că s-a dedublat în sine, soliloc- 
vează. Evoluţia acestei forme este torpidă şi, prin cronicizare, merge către o stare pseudo- 
demenţială, predominând fenomenele apato-abulice. 

Schizofrenia hebe[renică apare la o vârstă foarte tânără, cel mai frecvent în perioada 
de pubertate sau în adolescenţă, şi se caracterizează printr-o serie de simptome polimorfe: 


Fig. 84 - Grimase la un schizofren. 

comportament oscilant, pueril, cu tendinţă la acte antisociale, bizare. Tulburările afective 
îmbracă diverse aspecte: de la o stare de bună-dispoziţie, de obicei nemotivată, pacientul 
poate trece repede la o stare de indispoziție, iritabilitate sau chiar plâns nejustificat. Senti- 
mentele sale sunt oscilante, ambivalente sau inversate. Ideaţia este modificată, în sensul 
prezenţei unei marcate incoerențe, bolnavul dând răspunsuri alături de întrebările puse. 
Fondul ideativ este de multe ori afectat, în sensul apariţiei ideilor delirante, cu teme 
multiple, însă labile, trecătoare. Hebefrenia este considerată cea mai gravă formă de schi- 
zofrenie, debutând la o vârstă în care are loc schimbarea personalității şi ducând la des- 
trămarea gândirii şi a întregii vieți psihice. 

Schizofrenia catatonică se caracterizează în primul rând prin tulburări în sfera acti- 
vității şi voinței, realizând sindromul catatonic. Este considerată cea mai benignă formă 
de schizofrenie. Debutând în jurul vârstei de 18 - 20 de ani, schizofrenia catatonică se 
manifestă în primul rând prin atitudini catatonice: bolnavul rămâne un timp îndelungat în 
poziţii fixe, în nemişcare, în totală inhibiție motorie, în poziții incomode, fără să obo- 
sească. Catatonicul rămâne ore întregi sau chiar zile în poziţie de "cocoş de puşcă" sau în 
picioare într-un colț de salon, cu grave tulburări circulatorii la extremităţi (acrocianoză), 
sau lungit în pat cu capul ridicat nesprijinit ("pernă psihică” sau "pernă de aer"). Feno- 
menul de catalepsie sau flexibilitate ceroasă este frecvent întâlnit. Agitaţia catatonică este 
o catatonie motorie, stereotipă, inversă celei inhibate. Bolnavul ţipă, vociferează, pronun- 
țând cuvinte stereotipe, executând mişcări stereotipe. Stereotipia se realizează şi în 
vorbire (stereotipii verbale). sau în scris avi grafice). Tulburările se nani sată de 
sau pasiv. Bolnavul se opune ordinelor noastre motorii, executând chiar acţiuni inverse, 
Alteori pacientul prezintă sugestibilitate exagerată, repetând ca în oglindă mimica 
(ecomimie), gesturile (ecopraxie) sau vorbirea interlocutorului (ecolalie). Catatonia re- 
prezintă o stare de urgență, mai ales când se manifestă cu negativism alimentar. Totuşi, 
pe cât de spectaculos este tabloul clinic, pe atât de spectaculoasă este şi remisiunea când 
se intervine prompt (terapie electroconvulsivantă şi neuroleptice majore). 

Schizofrenia paranoidă. În această formă, tabloul clinic se îmbogățește prin apariția 
în câmpul percepțiilor a iluziilor şi halucinaţiilor adevărate şi a pseudohalucinațiilor. 
Bolnavul aude şoapte, voci insultătoare, aude voci în cap sau i se fură gândurile. Vârsta 
în jurul căreia debutează această formă de schizofrenie este aproximativ 30 - 35 de ani. 
Ideaţia este frecvent paralizată de idei delirante. Interpretează fiecare gest, mimica celor 
din jur, ca exprimând gânduri îndreptate împotriva lui. Treptat, temerile se generalizează, 
bolnavul devine retras în camera sa, refuză alimentele, considerând că sunt otrăvite; 
alături de aceste interpretări delirante, sunt semnele persecutorii: percepțiile se tulbură, 
bolnavul simte un gust deosebit în gură, anumite mirosuri sau substanţele trimise. în 
cameră, în mâncare, în baie. Alteori bolnavii simt cum le sunt influențate şi teleghidate 
gândurile şi acţiunile lor prin aparate, unde, raze, televiziune, radio sau telepatie. Se cred 
hipnotizaţi, nu mai sunt "ei" ca înainte. Uneori îşi simt corpul mai ușor, au senzația că 
plutesc, nu mai au pondere; personalitatea este alterată, în sensul că se simt dedublaţi. 
Alteori apar idei de gelozie, erotomanie, de filiație. Se cred substituiți de persoane impor- 
tante sau se simt posedaţi de forțe oculte, mistice. Nu însă totdeauna bolnavii declară | 
ideile delirante, ci le ascund, le disimulează. Aşa se explică de ce deseori aceşti bolnavi 
sunt capabili de acţiuni cu aspect medico-legal, încercând să-şi facă singuri dreptate. 
Evoluţia schizofreniei paranoide este de obicei cronică atunci când bolnavul nu se in- 
ternează. Tratamentul instituit prompt şi precoce duce la cele mai bune rezultate. Când 
apare pe un teren de nedezvoltare psihică (fond oligofren), schizofrenia se numeşte 
"grefată". i 

Diagnosticul diferenţial este greu de făcut în faza de debut, când schizofrenia poate 
simula tablouri de nevroză astenică sau psihastenie sau tablouri de excitație maniacală în 
forma hebefrenică. 

Tratamentul în formele catatonice este de urgenţă, indicându-se acolo unde nu sunt 
contraindicaţii o terapie electroconvulsivantă, dublată de administrarea de psihotrope 
majore de tip Haloperidol, Majeptil, Levomepromazin. În schizofrenia hebefrenică, para- 
noidă şi simplă, tratamentul este mai îndelungat, cu substanțe psihotrope, insulină, vita- 
mine. Evoluând în general favorabil sub tratament, cazurile trebuie urmărite îndeaproape 
şi după externare, prin control periodic la policlinică şi, mai ales, printr-un tratament de 
întreţinere, cu doze mici, orale, de neuroleptice. Schizofrenia pune probleme prin evo- 
luţia şi comportamentul bolnavului, atât medicale, cât şi medico-sociale, de reinserție în 
viața socială, recuperare şi reîncadrare în muncă - probleme de multe ori cu interferenţe 
medico-legale. 


17.12. PARAFRENIA 


Delirul cronic sistematizat halu- 
cinatoriu, cunosc şi sub numele de 
parafrenie, este o entitate psihiatrică 
descrisă de Kraepelin în 1907 şi 
considerată de Bumke ca o formă 
particulară de schizofrenie. Boala 
debutează în jurul vârstei de 40 - 45 
de ani şi evoluează în patru faze: faza 
de incubație, de elaborare a delirului, 
de sistematizare şi stadiul final, care 
poate duce la demență. În fig. 85 
sunt redate faciesul şi atitudinea unei 
bolnave de parafrenie, care pretinde 

Fig. 85 - Faciesul şi atitudinea unei bolnave de parafrenie că aude voci de peste ocean, cu 

(delir cronic sistematizat halucinatoriu)). cereri în căsătorie de la preşedintele 

Americii, şi este convinsă că a 

descoperit elixirul vieţii în care autoarea este, intitulată "energia atomică în slujba 
bătrâneţii”. 


17.13. PARANOIA 


` Este o psihoză caracterizată printr-un delir cronic, sistematizat, în care nu se întâlnesc 
halucinaţii. Temele delirante dezvoltate în general de paranoici sunt de persecuție, 
gelozie, invenţie, de mărire şi de descoperire. Paranoicii sunt foarte activi, cverulenți, 
revendicativi, procesomani, dând naştere frecvent la conflicte cu aspect medico-legal. 
Tratamentul în aceste deliruri este foarte îndelungat, constând printr-o cură susținută - 
timp, de luni şi chiar de ani de zile - de medicamente neuroleptice, urmată de ergoterapie 
şi, unde se poate, de psihoterapie. 

În psihiatrie, pe lângă bolile bine delimitate ca entități morbide - cum sunt schizofre- 
nia, psihoza maniaco-depresivă, epilepsia, paralizia generală progresivă etc. - se întâlnesc 
tablouri psihice patologice de graniță sau marginale, printre care şi psihogeniile. Psiho- 
geniile cuprind totalitatea tulburărilor psihice nevrotice şi psihotice, determinate de fac- 
tori etiologici psihogeni şi favorizate de factori somatici şi constituţional. 

Tablourile psihice ce apar în urma unor evenimente, trăiri stresante - fie imediat, fie 
după un timp de incubație - şi a căror evoluţie este dependentă de conținutul psihozei se 
numesc psihogenii. Se descriu două categorii de psihogenii: 

- de intensitate psihotică sau psihoze reactive; 

- de intensitate nevrotică sau nevroze. 


17.14.1. PSIHOZELE REACTIVE ACUTE (sau "de şoc”) 


Aceste psihoze sunt declanşate de evenimente stresante (cutremure, incendii, inun- 
dații, bombardamente). Pot dura de la câteva ore la 2 - 3 săptămâni şi se caractrizează 
prin stări de agitaţie psihomotorie sau stare de stupoare, cu imobilitate motorie, cu indi- 
ferență afectivă. La ieşirea din starea afectivă de şoc, pacientul are amnezie laciinară. O 
altă variantă a reacțiilor psihogene este fuga patologică. Declanşată tot de stări excepți- 
onale psihogene - panică, foc, decesul unei persoane iubite etc. -, se manifestă prin tul- 
burări de conştiență de tip crepuscular cu fuga fără ţintă. la risipirea fenomenelor acute 
psihotice, bolnavul prezintă amnezie. 


17.14.2. PSIHOZELE REACTIVE PRELUNGITE 


Durează de la câteva săptămâni la câteva luni de zile şi apar la cei care au suferit un 
traumatism psihic de intensitate mai mică decât în cazurile amintite mai sus, dar care a 
acționat un timp mai îndelungat (situaţia indivizilor expatriaţi, cei reţinuţi în prizonierat 
sau detenție etc.). Pe plan clinic aceste reacţii psihogene implică mai multe manifestări: 

a) Depresiunea reactivă se însoţeşte de tulburări de percepţie de tip halucinator, care 
reprezintă de obicei cauza declanşatoare, realizând un fel de ecou al psihotraumei. 

b) Paranoidul reactiv prezintă idei delirante, strâns legate de cauzele care au produs 
starea reactivă. | 

Sunt cunosute delirurile de persecuție şi urmărire ale indivizilor cu defecte fizice - 
delirul de persecuție şi urmărire al surzilor, orbilor sau al celor cu alte malformații fizice. 
O formă aparte de reacţie paranoidă poate apărea la indivizii sănătoşi, care trăiesc în 
imediata apropiere şi cu puternice legături afective cu bolnavii psihici deliranți. Astfel se 
- cunosc cazuri de adevărată contagiune psihică între soţi, fraţi, surori, mamă - fiică, fiu 
sau profesor - discipol; ambii având o personalitate defectuală, caz în care delirul celui 
bolnav este indus individului sănătos, care ia întreaga atitudine a inductorului. 

c) latrogeniile sunt unele stări psihice deosebite prin modul lor de apariţie, şi anume 
cauzate de atitudinea greşită a personalului medico-sanitar față de individul bolnav, 
diagnosticat sau încă nediagnosticat. În general se recomandă o atitudine blândă, calmă. 
încurajatoare. Oricât ar fi diagnosticul de grav, bolnavul nu trebuie minţit, dar nici nu 
trebuie să i se zugrăvească boala şi prognosticul ei în culori cenuşii. Trebuie să se țină 

seama şi de personalitatea bolnavilor - celor anxioşi sau depresivi trebuie să li se vor- 
bească calm, insuflându-le mult curaj, dovedindu-le prin exemple cazuri de vindecare, 
arătându-li-se posibilităţile de tratament. Vizita la patul bolnavului trebuie să se realizeze 
sub forma unei convorbiri cu acesta, evitându-se discuţiile şoptite sau în termeni savanți 
între medici sau personalul auxiliar. Nu trebuie discutate cazurile grave, arborând o mi- 
mică îngrijorată, transmițându-i-se bolnavului o stare de panică, de nesiguranță. Expli- 
când bolnavului ce trebuie să facă în scopul vindecării sale de la un stadiu la altul, admi- 
nistrându-i-se medicamentele cele mai indicate în timp suficient şi în dozele prescrise, se 
face psihoterapie şi nu se dezlănțuie iatrogenii. 

Tratamentul psihozelor reactive constă în înlăturarea elementelor sau situațiilor trau- 
matizante - deziderat de multe ori realizabil, dar nu suficient. Sedarea acestor bolnavi se 
face prin ansamblul chimioterapic, cu sedative, hipnotice, neurotonice, euforizante, de- 
zinhibante, anxiolitice, psihotone. Concomitent cu chimioterapia se impune psihoterapia 
rațională individuală sau de grup, care se aplică şi în convalescenţă, ținându-se seama de 
bagajul constituțional şi nivelul intelectual al personalităţii pe care s-a grefat reacția 
psihogenă. 


17.15. NEVROZELE A 


Nevrozele fac parte din marea grupă a psihogeniilor. Prin acest termen se definesc 
acele afecţiuni psihice care debutează şi evoluează în condiţii de suprasolicitare psihică. 
Fenomenele psihice astfel declanşate sunt de obicei reversibile şi nu se însoțesc de alte- 
rarea personalității. Pacientul este conştient de boala sa, vine singur cerând ajutorul me- 
dicului psihiatru, contrar bolnavilor psihotici, care nu au conştiinţa bolii, nici atitudine 
critică față de tulburările care necesită asistenţa psihiatică. Se descriu în clinică pentru 
forme de nevroze: astenică, obsesivo-fobică, isterică, mixte. 


17.15.1. NEVROZA ASTENICĂ (neurastenia) 


A fost descrisă prima dată de Beard, în anul 1880. Trepiedul simptomatologic al ne- 
vrozei astenice este constituit de: astenie, cefalee, insomnie. Cauza principală a nevrozei 
astenice este suprasolicitarea îndelungată, care duce la epuizare, oboseală patolgoică a 
funcţiilor psihice, reversibilă după tratamentul instituit. Spre deosebire de oboseala fizio- 
logică, care cedează la o odihnă compensatoare, astenia este reversibilă numai după un 
tratament special, în condiţii de repaus. Fatigabilitatea crescută, epuizarea rapidă se înso- 
tesc de o hiperexcitabilitate emotivă - bolnavii izbucnesc repede în plâns sau râs nereținut 
sunt nerăbdători, nu se pot concentra, atenţia slăbeşte rapid; nu pot achiziţiona noțiuni 
noi, nu pot citi o carte, ceea ce le dă impresia că nu mai au memorie. Somnul este 
neodihnitor, superficial sau uneori insomnia este totală. La trezire, astenia este mai obo- 
sitoare decât la culcare. Sensibilitatea psihică crescută se dublează şi de o hiperestezie 
polisenzorială: îl supără zgomotele, foşnetul foilor de ziar, scârțâitul uşii; îl supără chiar 
contactul pielii cu hainele proprii, are furnicături, amorţeli în membre, vederea i se tul- 
bură - în câmpul vizual apărând cercuri luminoase - sau este împăienjenită, cu "puncte 
zburătoare". Vertijul, senzaţia de ameţeală, nesiguranţă în mers, pocniturile în urechi sunt 
alte semne de nevroză astenică pe linie somatică. În cadrul hiperexcitabilității vaso- 
motorii, pacienţii au valuri de căldură alternând cu senzaţia de frig sau palpitaţii cu tahi- 

cardie. La nivelul aparatului respirator nevroza se manifestă prin senzaţii neplăcute de 
sufocare sau de "nod în gât". Cefaleea are caracterul unei dureri "în cască", cu punct de 
plecare occipital. Formele clinice variază după predominanţa fenomenelor psihice: 

- simplă - neurastenia clasică descrisă mai sus; 

- anxioasă, la care se adaugă anxietatea excesivă; 

- cenestopată, ce se îmbogăţeşte cu senzaţii neplăcute sub forma unor tulburări neuro- 
vegetative, traduse de bolnav prin senzaţii de amorțeli, înțepături, furnicături în membre, 
de-a lungul rahisului etc. Această formă evoluează un timp îndelungat şi este destul de 
rebelă la tratament. 

De mare importanţă în ceea ce priveşte diagnosticul diferenţial al nevrozei astenice, 
este sindromul pseudonevrotic cu care încep multe boli psihice: debutul neurasteniform 
al schizofreniei, debutul neurasteniform în ateroscleroza cerebrală, unele boli neurologice 
ca scleroza în plăci, cerebrastenia după un traumatism cranio-cerebral, tumori cerebrale, 
unele boli cu etiologie infecțioasă sau toxică (P.G.P., hepatita epidemică sau toxică, in- 
toxicaţi cu Pb, oxid de carbon etc.). | 

Tratament: folosirea cât mai judicioasă a perioadelor de concedii anuale, a zilelor de 
odihnă. Restabilirea somnului prin medicamente hipnotice, sedative curente (Meproba- 
mat), tranchilizante minore (Mi-Nozinan, Dormital, Lauronil etc.). Pentru combaterea 
asteniei se administrează tonice: vitaminele B|, Be By, Fosfobion, Lecitină sub formă de 
pulbere sau sirop, Meclofenoxat. Durerea de cap se poate combate cu injecții i.v. cu sul- 
fat de magneziu, gimnastică în aer liber, băi, masaj şi, eventual, cură sanatorială cu pro- 
gram de odihnă activă şi psihoterapie (culterapie = audiții muzicale, îndrumarea pacien- 
tilor spre ocupaţii plăcute, ca pictura, lucrul de mână etc.). 


17.15.2. NEVROZA OBSESIVO-FOBICĂ 


Această formă de nevroză, cunoscută şi sub numele de psihastenie, se caracterizează 
printr-o serie de simptome funcționale reversibile, dar foarte chinuitoare pentru bolnav. 
Apariţia în câmpul ideator al bolnavului a obsesiilor şi fobiilor, faţă de care bolnavul are 
atitudine critică, luptând contra lor, marchează apariţia psihasteniei. Psihastenia se des- 
făşoară pe un fond afectiv anxios, bolnavul fiind frământat de teamă, nesiguranță, dubii. 
Sindromul psihastenic sau mai bine-zis obsesivo-fobic poate fi întâlnit şi în A.S.C., în 
melancolia de involuţie, în P.G.P. şi în psihopatia psihastenică. Simptomele obsesive sunt 
de mai multe feluri: amintiri obsesive, fobii, ritualuri, idei obsedante etc. Funcţiile psihice 
intelectuale, ca atenția, memoria, raţionamentul, sunt păstrate. Voința, randamentul în 
muncă, fondul afectiv suferă cel mai mult însă în psihastenie, prin faptul că bolnavul este 
conştient şi luptă din răsputeri contra bolii. De aceea, psihastenia mai poartă şi denumirea 
de "nebunie lucidă". 

Tratamentul psihasteniei, se aplică astăzi în mod diferențiat de la caz la caz; pe primul 
plan sunt: terapia psihotropă anxiolitică, antidepresivă, sedativă, tonică, cu tranchilizante de 
tip Tioridazin, Diazepam; neuroleptice de tip Nozinan, Clordelazin; anxiolitice: Tranxen, 
Librium, Hidroxizin, Psihoterapia trebuie condusă cu multă răbdare şi perseverenţă. 


17.15.3. ISTERIA (nevroza isterică) 


A fost descrisă la începutul acestui secol de Charcot şi Babinski, fiind însă cunoscută 
din antichitate. Vechii greci puneau în legătură mecanismul de producere a isteriei cu 


714 MANUAL DE MEDICINĂ INTERNĂ 


suferința uterului (hystera = uter). Simptomele isteriei sunt polimorfe, ele manifestându- 
se prin crize isterice, tulburări de conştienţă de tip isteric, tulburări asemănătoare celor 
din unele boli neurologice şi tulburări somatice. 

Crizele isterice se dezlănţuie în diferite condiţii stresante. Deşi se manifestă ase- 
mănător crizelor epileptice, ele nu prezintă semnele obiective care există cu regularitate 
în epilepsie. Bolnavul, în urma unui conflict, a unei contrarieri, a unor certuri sau din 
dorinţa de a atrage atenţia celor din jur asupra sa, intră în așa-numită criză de isterie; la 
început scoate un țipăt caracteristic, cade jos, alegându-şi locul şi căutând să nu-şi pro- 
voace leziuni prin cădere, intră în contractură tonică cu capul sprijinit, cu trunchiul 
încordat în poziție de opistotonus ca un arc, cu călcâiele la celălalt capăt al arcului; 
alteori, pe de o parte, în poziție de emprostotonus. Criza poate dura de la câteva minute 
până la câteva ore. Conştienţa nu se tulbură ca în epilepsie, ci se îngustează numai câm- 
pul acesteia. Contractura tonică nu este urmată de contractura clonică, ca în epilepsie, 
bolnavul nu-şi pierde urina, nu-şi muşcă limba; la excitanţi dureroşi bolnavul răspunde, 
apărându-se, scurtând criza prin noua dominantă ce i se creează prin durere, sustrăgându- 
| de la preocuparea sa asupra crizei. Pupilele reacţionează la stimulii luminoşi. După risi- 
pirea crizei bolnavul păstrează parțial memoria celor petrecute. 

Tulburările de conştiență de tip isteric se aseamănă cu crizele crepusculare. Astfel 
bolnavul percepe tot ce se petrece în jurul său numai parțial. 

Există în isterie tulburări care simulează afecțiuni neurologice ca: paraplegia, hemi- 
plegia isterică, coreea isterică, tulburări de sensibilitate. Mutismul isteric este mutismul 
demonstrat de bolnav prin înlocuirea vorbirii printr-un limbaj gesticulat. Tulburări orga- 
nice: bolnavul acuză că nu vede (cecitate isterică), că nu aude (surditate isterică) (feno- 
mene ce pot dispărea uşor, punându-l în situaţii care impun folosirea acestor analizori, şi 
astfel se trădează. Toate aceste manifestări isterice apar de obicei pe un fond de insu- 
ficientă dezvoltare mintală, în situaţia în care bolnavul cere compasiune şi foloase de pe 
urma acestei boli. 

"Tratamentul constă într-o psihoterapie individuală susținută, prin hipnoză, sugestie 
simplă sau ajutată de "torpiaj" electric sau folosirea unei noi dominante dureroase - de 
exemplu injectarea de apă distilată intradermic. Nu trebuie să i se dea prea multă atenţie 
în timpul crizei, pentru a nu o exagera spre a-şi prelungi suferința, însă toată această 
atitudine trebui însoţită de calm, blândeţe şi înțelegere pentru boala psihică. 


17.15.4. NEVROZELE MIXTE 


Acestea sunt forme clinice de nevroze, caracterizate prin tulburări motorii ca şi mala- 
dia ticurilor, crampa profesională, longonevroza (balbismul sau bâlbâiala). 


17.16. PSIHOPATIILE 


În 1884, Babinski introduce în psihiatrie termenul de psihopatie, atribuindu-l 
tulburărilor psihice caracterizate prin dezvoltări disarmonice ale personalității umane. La 
constituirea acestor perturbări de caracter şi de personalitate, care conduc la grave tulbu- 
rări de comportament, la tulburări de adaptare şi conflicte cu societatea, contribuie factori 
etiologici complecși (de la traumatisme cranio-cerebrale, encefalite în copilărie, până la 
factori de mediu). 

a) Psihopaţii astenici obosesc uşor la eforturi obişnuite, sunt impresionabili, emotivi, 
cu o capacitate de muncă şi randament scăzute. 

b) Psihopaţii excitabili sunt tipuri de personalitate care nu-şi pot stăpâni emoţiile şi 
care reacționează brutal, prin insulte, țipete la mici contrarieri. Uneori explodează şi 
devin agresivi, ajungând până la maltratări. 

c) Psihopaţii isterici, fiind în acelaşi timp şi sugestibili, având o gândire influențată de 
afecte şi de dorința de a fi în centrul preocupărilor celor din jur, fac frecvente crize iste- 
rice. Sunt teatrali în exprimare, au o imaginaţie şi o fantezie exagerate, născocind adesea 
povestiri inedite despre trecutul lor, pentru a impresiona auditoriul şi chiar pe medic. 

d) Psihopatia psihastenică se dezvoltă la personalități nehotărâte, oscilante, anxioase, 
pe acest fond putând evolua atât la adult, cât şi la copii nevroze obsesivo-fobice, preo- 
cupări ipohondrice. 

e) Psihopaţii paranoizi sunt personalități disarmonice, bănuitoare, suspicioase, inter- 
pretative. Întocmai ca paranoicii, reclamă, sunt revendicativi, procesomani. Pe acest fond 
evoluează de obicei paranoia. 

f) Timopatia, cu cele două varietăţi: hipertimicii - excitaţi afectivi, veseli, optimişti, 
volubili - şi hipotimicii - posaci, indispuşi, care văd totul în negru, tragic. 

g) Psihopaţii impulsivi se caracterizează prin reacții impulsive. 

h) Psihopaţii sexuali constituie marea grupă de psihopaţi cu perversiuni sexuale variate. 

Tratament şi asistență: numeroasele conflicte cu mediul în școală, în familie, în 
colectivele de muncă, datorită comportamentului patologic al psihopaţilor, încarcă acti- 
vitatea psihiatriei legale. De aceea trebuie să se încerce, prin metode educaționale, peda- 
gogice, în şcoli speciale, în instituţii de reeducare, să se armonizeze reacţiile şi tendinţele 
impulsive, atât ale copiilor iritabili, impulsivi, cât şi ale adulților. Tratamentul se face în 
policlinici şi în spitalele de psihiatrie, unde se îngrijesc eventualele decompensări psihotice. 


17.17. OLIGOFRENIILE 


Oligofreniile (oligos = puţin; fren = inteligență) cuprind acele boli psihice carac- 
terizate prin dezvoltări incomplete din punct de vedere psihic, stagnări sau dezvoltări 
lente ale funcţiilor superioare ale creierului. Aceste opriri în dezvoltare sunt datorate unor 
cauze care au influențat negativ, prin lezare sau tulburare de metabolism, creierul em- 
brionului umn în primele etape de dezvoltare intrauterină sau au acţionat perinatal sau 
postnatal. Oligofreniile trebuie diferenţiate de demenţe, care sunt rezultatul unor regre- 
siuni globale psihice, după ce psihicul a ajuns la dezvoltare normală. 

Idioția (fig. 86) poate să se prezinte sub două aspecte: profundă, completă sau de 
gradul | şi incompletă, de gradul II. Idioţii de gradul I, practic irecuperabili, needucabili, 
se caracterizează prin lipsa aproape totală a vieţii psihice. Limbajul, nedezvoltat, se 
reduce la sunete nearticulate, țipete. | 

Idioţia de gradul II, incompletă. Limbajul verbal se poate dezvolta cel mult la nivelul 
celui al unui copil normal de 1 - 1 1/2 ani. Bolnavii recunosc pe cei care îi îngrijesc şi pot 
să-şi însuşească unele deprinderi elementare. 

Imbecilitatea cuprinde forme de oligofrenie parţial recuperabile. Aceşti bolnavi au 
deja format un limbaj verbal, însă cuvintele sunt greoi pronunţate; limbajul scris este im- 
posibil. Sunt capabili de calcule simple. Memoria este de obicei bine dezvoltată. Nu pot 
face însă deducţii, nu posedă capacitatea de sinteză şi abstractizare a gândirii, nu au dis- 
cernământ. Diversele situaţii. care-i scot din stereotipia lor zilnică îi pun în mare difi- 

cultate, capacitatea lor de adaptare fiind precară: 
se alarmează, devin anxioşi, ţipă, fac chiar reacții 
psihice depresive. Sunt conştiincioşi în muncă 
necalificată sau cu calificare inferioară. Imbecilii 
pot fi educați în şcoli speciale. 

Debilii mintali reprezintă un coeficient de 3/4 
din totalul oligofrenilor, caracterizați fiind printr-o 
gamă de niveluri de dezvoltare intelectuală. Din 
punctul de vedere al comportamentului, aceştia se 
pot prezenta fie inhibaţi - cu lentoare ideativă, 
timizi, apatici, - fie excitați, gălăgioşi, agresivi, 
instabili. Sunt educabili, pot fi instruiți în şcoli 
ajutătoare sau la curs normal, însă aici imediat dau 
semne 'de oboseală, rămânând în urma copiilor 
normali. Memoria apare uneori surprinzător de 
dezvoltată - ei rețin poezii, texte de proză pe dina- 
fară, însă în mod mecanic, fără a le aprofunda sau 
înţelege sensul expresiilor, al conţinutului. Func- 
tiile superioare de integrare, analiză, sinteză, abs- 
tracție sunt: lente, uneori imposibile. Debilii min- 

Fig. 86 - Idioţie tali pot învăța meserii care necesită mai ales 

dexteritate, în şcoli profesionale. Din cauza 

sugestibilității crescute, debilii mintali neputând cântări valoarea reală a faptelor, pot fi 
antrenați uşor în acţiuni cu caracter antisocial. 


17.18. ÎNGRIJIREA BOLNAVILOR PSIHICI 


Cadrele medii sanitare care se dedică îngrijirii bolnavilor psihici trebuie să aibă o pre- 
gătire teoretică şi practică deosebită, să fie dotate cu calități morale deosebite: Rolul lor 
este considerabil alături de medic, din momentul primului lor contact cu bolnavul psihic 
în spital, pe toată durata tratamentului, cât şi după externare, în ambulatoriu, în policlinici 
sau dispensar. 

Asistenta medicală trebuie să cunoască îndeaproape pe bolnav şi să stabiliească rapor- 
turi afective sănătoase şi de încredere reciprocă, trebuie să ţină seama că chiar numai 
internarea într-un spital de psihiatrie poate constitui o situație stresantă. Deci momentul 
internării, primul contact al bolnavului cu spitalul, prima injecție, contactul cu ceilalți 
bolnavi şi felul cum este primit au mai multă importanţă decât în toate celelalte boli şi 
pentru evoluţia ulterioară a procesului patologic. Tratamentul bine şi conştiincios aplicat, 

administrarea medicaţiei orale direct în gura bolnavului, pentru ca acesta să nu sustragă 
drogul în scop de suicid, adresarea unui cuvânt încurajator şi blând, chiar în situaţia în 
care bolnavul este agitat, agresiv, constituie premise de evoluţie favorabilă a bolii. Asis- 
tenta medicală trebuic să urmărească bolnavul tot timpul şi să raporteze verbal medicului 
sau să consemneze în raport orice eveniment survenit în comportarea sa. O atenţie deo- 
sebită trebuie acordată controlului bolnavului în turele de noapte: dacă dorm sau nu sau, 
în general, dacă sunt agitaţi sau prezintă alte fenomene morbide şi, pe cât posibil, să se 
instituie o conduită terapeutică eficientă în aceste cazuri. Tot un control deosebit se 
impune în cazul bolnavilor nou-internaţi, al bolnavilor care au făcut electroşocuri sau al 

bolnavilor fără tratament, în vederea unor examene psihologice, electroencefalograme : 


sau a altor examinări. Cadrele medii trebuie să vegheze asupra ambianţei în care stau 
bolnavii, igienei saloanelor, a paturilor, aşternuturilor, igienei personale a bolnavilor, 
căutând să realizeze un climat cald, contribuind la realizarea unui sentiment de siguranță. 
Rolul asistentei medicale nu este numai de a administra medicaţia şi a recolta analize, ci 
şi de a convinge pe bolnav de eficacitatea tratamentului. Mai mult, după tratamentul efec- 
tuat în perioada acută a bolii, bolnavul va fi orientat spre ergoterapie. Asistenta face parte 
din corpul medical, care este obligat să facă şi educaţia sanitară a bolnavilor şi familiilor 
acestora în orele de vizită. O atenţie deosebită trebuie să se acorde relaţiilor ce se dau 
familiilor bolnavilor. În cazurile de urgență psihiatrică, cadrele medii sunt obligate a 
interveni blând, dar ferm, să cunoască bolnavul și metodele cele mai eficace de a-l linişti. 
Nu trebuie să se uite că de multe ori bolnavii psihici disimulează simptomele şi nu le 
comunică celor din jur sau simulează simptome în scopuri diverse. Atitudinea terapeutică 
fermă, adecvată fiecărui caz, se impune cu deosebire în urgentele psihiatrice, unde starea 
psihică a bolnavilor pune deseori viaţa lor şi a celor din jur în pericol. 

Vom trece în revistă câteva metode speciale folosite în terapia bolilor psihice: 

- Terapia electroconvulsivantă sau electroşocul este o metodă mult discutată, dar cu 
bune rezultate, Constă în producerea unui acces convulsiv, cu ajutorul unui curent elec- 
tric, slab, introdus prin electrozi aşezaţi pe tâmplele bolnavului. 

- Insulinoterapia, întrebuințată şi astăzi destul de mult, constă în producerea unei stări 


de şoc hipoplicemie prin injectarea de insulină. Acest tratament necesită o supraveghere . 


permanentă şi atentă a bolnavului de către personalul mediu. Coma se produce prin admi- 
nistrarea unor doze crescânde de insulină. Pacientul este apoi scos din această stare prin 
injecții de glucoză 40%, iar imediat ce poate înghiţi se dau 100 - 200 g zahăr diluat în 
ceai. Cantitatea de zahăr administrată trebuie să fie dublată faţă de numărul de unităţi de 
insulină, nesocotind glucoza introdusă intravenos. 

- Psihoterapia este metoda prin care se acționează asupra bolnavului prin mijloace 
psihice. Deşi la prima vedere pare o metodă foarte simplă, psihoterapia impune o serioasă 
pregătire de specialitate. Există o psihoterapie ncorganizată, care priveşte modul de a te 
apropia de bolnav, de a-i da unele sfaturi, de a-l încuraja etc. Psihoterapia organizată se 
poate face numai de către specialişti. Deosebim metode de tratament psihoterapic indivi- 
duale şi de grup. 

- Ergoterapia este terapia prin muncă, urmărind reinserarea în societate, reabilitarea 
bolnavului psihic. 

- Există o lungă serie de metode terapeutice în psihiatrie, ca: meloterapia (terapia prin 
muzică), terapia prin pictură, sculptură, terapia prin dans etc. 

Principalul în orice acțiune terapeutică psihiatrică este să-i creem bolnavului un me- 
diu cât mai asemănător cu cel dinafara spitalului, să nu îl facem să se simtă izolat, respins 
de societate. 


~ 


18. NOȚIUNI DE GERIATRIE 


18.1. INTRODUCERE ÎN GERIATRIE 


Caracteristica ultimelor decenii ale secolului nostru, este creşterea numerică a popu- 
laţiei vârstnice în structura populaţiei, adică îmbătrânirea demografică, fenomen mai 
accentuat în țările dezvoltate economic, dar prezent şi în ţara noastră. Prognozele demo- 
grafice apreciază că şi în continuare populația vârstnică va creşte mai rapid decât cea 
nevârstnică. 

În ţara noastră, în perioada 1930 - 1975, ponderea persoanelor de peste 60 de ani a 
crescut cu circa 110% (de la 5,9% la 14,3%). În anul 2000 se estimează atingerea unei 
ponderi de 17%. În anul de față se apreciază existența unui procent de 15% populaţie 
vârstnică. 

În 1988, O.M.S. a inclus problemele îmbătrânirii, printre primele cinci probleme de 
sănătate ale lumii, alături de inimă, cancer, SIDA şi alcool. lată de ce cunoştinţele de 
gerontologie şi de geriatrie sunt o necesitate. 

Gerontologia, ca termen se defineşte ca ştiinţa proceselor de îmbătrânire, iar 
Geriatria, drept o ramură a medicinii, care cercetează aspectele patologice ale îmbătrâ- 
nirii. Geriatria presupune cunoștințe în primul rând din domeniul medical, dar şi din alte 
domenii ca: psihologic, sociologie etc. Geriatria a devenit astfel o ştiinţă de sine stătă- 
toare, cuprinzând într-o medicină internă a vârstei înaintate, capitole importante din car- 
diologie, psihiatrie şi neurologie, care reprezintă substanța sa fundamentală. 

Cauzele care explică fenomenul de îmbătrânire a populaţiei sunt: scăderea natalității, 
progresele medicinii şi creşterea nivelului de trai, care măresc rata de creştere numerică a 
populaţiei vârstnice, prin ameliorarea morbidităţii şi mortalităţii. 

Se apreciază că denumirea de "persoane ale vârstei a treia" este mai proprie decât 
aceea de persoană în vârstă (O.M.S.), deoarece evocă sectorul populaţiei care a depăşit 
mijlocul vieții. 

Spre deosebire de îmbătrânire (proces dinamic indiferent de vârsta cronologică), Se- 
mescența, cuprinde ultima perioadă a vieţii. În cadrul acesteaia se delimitează Seniliratea, 
care este o perioadă finală, cu deteriorări biologice severe. Senescenţa nu este o boală, 
este un proces fiziologic, chiar dacă îmbătrânirea se asociază de regulă, deși nu obli- 
gatoriu cu îmbolnăvirile. Diversele modificări fiziologie par să fie în raport direct cu îm- 
bătrânirea, dar multe persoane vârstnice îşi conservă capacităţile lor funcționale, cu toată 
degenerescenţa organică aparentă. Se consideră astăzi ca prag al bătrâneţii vârsta de 60 - 
65 de ani. 

O caracteristică în procesul demografic al îmbătrânirii, este creşterea proporţiei popu- 
laţiei feminine, cu deosebire în ţările industrializate, având drept cauză principală supra 
mortalitatea masculină. Durata medie a vieții arată deja, în unele țări dezvoltate, diferenţe 
de 8 - 9 ani, în favoarea femeilor (feminizarea populaţiei, după cum s-a spus). 

Prin creşterea populaţiei vârstnice, apar unele consecințe nedorite. Creşte indicele de 
dependenţă economică, adică raportul dintre populaţia inactivă şi cea activă. Din ansam- 

blul populaţiei vârstnice, se pot reliefa unele grupe cu risc crescut: Persoanele foarte în 
vârstă (80 - 90 de ani), vârstnicii care trăiesc singuri sau care nu au copii, bătrânii cu 
afecţiuni sau handicapuri grave, cupluri în vârstă din care unul sau ambii sunt grav bol- 
navi, femeile în vârstă, bătrânii care trăiesc în instituţii colective (cămine de bătrâni, că- 
mine spital) etc. Pentru protecția acestora s-a elaborat, carta drepturilor bătrânului. 

Consecinţelor demografice, li se adaugă şi consecințe socio-familiale: creşterea nu- 
mărului familiilor cu copii puţini sau fără copii, creşterea numărului bătrânilor fără copii, 
uneori dezinteres şi lipsă de afecțiune pentru bătrâni din partea familiei etc. De aici de- 
curg sarcini grele economice pentru societate. 

Dar aspectul cel mai important îl constituie implicaţiile medicale. Se apreciază că 
după 65 de ani (începutul vârstei a treia), 50% dintre bătrâni au nevoie de îngrijiri 
medicale, ambulatorii sau spitaliceşti. În timp ce vârstnicii reprezintă circa 15% din 
totalul populaţiei, ei consumă 50% din prestațiile medicale. Asistăm de fapt la o geriatri- 
zare a medicinei. Din această cauză este necesară pregătirea tuturor cadrelor medico 
sanitare, indiferent de specialitate, dar în deosebi a omnipracticianului, medicul gene- 
ralist, cu cunoştinţe referitoare la asistența medicală a vârstnicului. Dacă se are în vedere 
că asistența geriatrică, implică nu numai consultaţii dar în special îngrijiri, de obicei 
complexe, se înțelege că rolul medicului şi al cadrelor medii, devine foarte important. 

O clasificare curentă a persoanelor în vârstă distinge: 

- între 65 (60) - 75 ani, trecerea spre bătrânețe, sau perioada de vârstnic. 

- între 75 - 85 (90) de ani, perioada de bătrân. 

- peste 85 (90) de ani, marea bătrâneţe sau perioada de longeviv. 

În afară de această clasificare cronologică, se foloseşte şi o clasificare medicală: 

- "îmbătrânirea fiziologică”, armonioasă, în care vârsta cronologică se identifică cu 
vârsta biologică. 

- "îmbătrânirea nefiziologică", care poate fi: 

- prematură, când începe de timpuriu, sau 
- accelerată, când ritmul de îmbătrânire se accelerează la un moment dat (după 
pensionare, după decesuri în familie, după internări etc). 

Îmbătrânirea nefiziologică este o îmbătrânire patologică (C. Bogdan), dar aceasta nu 
înseamnă că bătrâneţea este o boală. 

Se mai distinge şi o îmbătrânire asincronă, determinant pe un profil (cardiovascular, 
cerebral, etc). Asistenţa vârstnicului nu este numai medicală, deoarece implică şi aspecte 
psihosociale care cunoscute, creează o perspectivă mai favorabilă procesului de înțelegere şi 
îngrijire a vârstnicului. Astfel vârstnicul, prin încetarea activităţii profesionale, mai ales 
când aceasta este bruscă, fără pregătire, îşi pierde sentimentul de utilitate socială, prestigiul 
social, responsabilitatea, roluri şi statuturi în familie, uneori fenomenul fiind resimţit ca o 
adevărată dramă, o moarte socială (C. Bogdan). Stressul devine nociv. Se descrie chiar o 
patologie a retragerii, a pensionării. Dacă se adaugă "izolarea" se poate înţelege dimensiu- 
nea problemei. În timp ce vechile civilizații apreciau şi utilizau înțelepciunea bătrânilor, 
societatea modernă priveşte cu neîncredere utilitatea lor. Se dezvoltă o cultură a tinereţii şi 
adolescenţei, în care bătrânul îşi găseşte din ce în ce mai greu locul. În concluzie, societatea 
modernă generează bătrâneţe, dar tinde să o respingă şi o izolează. 

Pentru combaterea acestui fenomen, pentru ameliorarea condiţiilor, de viață a vârstni- 
cului, în interesul acestuia dar şi al societăţii, sunt necesare eforturi. Trebuie edificată o 
concepție realistă despre îmbătrânire. Aceasta trebuie să se desfăşoare demn, ferită de 
griji şi de boli. Este ceea ce s-a numit "pregătirea pentru îmbătrânire”. Corpul medico 
sanitar, chemat prin specificul profesiei, să îngrijească şi această categorie de populaţie, 

trebuie să ofere bătrânilor respinşi de societate, şi uneori de propria familie, un sprijin nu 
numai profesional dar şi moral (C. Bogdan). 

Pentru a ajuta populaţia vârstnică, trebuiesc cunoscute bine modificările fiziologice 

care apar la vârstnic. Astfel, facultățile de percepţie sunt în regresie la bătrâni (auzul, 
vederea dar şi gustul, mirosul). Senzaţiile dureroase şi termice diminuă. 
Adesea la bătrâni apare infarcte miocardice, ulcere perforate sau chiar fracturi, fără 
durere. Patologia bătrânului este diferită de a adultului. Claudicaţia intermitentă, (durerea 
în molet, la arteritici în mişcare), angorul sau dispneea, pot fi mascate de restrângerea 
activităţii. Polipatologia este regula, iar tablourile atipice sunt foarte frecvente. Modifi- 
cările psihice ca apatia, depresia, teama 'de spitalizare, confuzia, sunt obişnuite. Ele pot 
masca o suferință somatică, organică. Incontinența urinară sau de materii fecale, poate 
însoţi unele boli acute sau iatrogene (medicamentoase). Cele mai frecvente boli care apar 
la bătrâni sunt: Cardiopatii aterosclerotice ischemice, hipertensiunea arterială, tulburările 
de ritm şi conducere, arterita cu celule gigante, anemia pernicioasă, leucemia limfatică 
cronică, diverticuloza digestivă, hernia hiatală, ischemiile digestive, diabetul zaharat, 
mixedemul, tireotoxicoza, ateroscleroza cerebrală, boala Parkinson, demenţele, depresii- 
le, stările confuzionale, glaucomul, cataracta, osteoporoza, poliartrozele, guta, fractura 
capului femural, cancerul cutanat, pruritul etc. 

Încheiem acest capitol cu o problemă de termitologie. Termenul "senil" a căpătat o 
nuanță peiorativă. De aceea el trebuie utilizat rar, în cazul de decrepitudine, stări dege- 
nerative ireversibile etc. În locul tradiționalului senil, se preferă termenul "involuțional", 
mai nuanțat. 


18.2. NOȚIUNI GENERALE 


18.2.1. BĂTRÂNEȚEA ETAPĂ FIZIOLOGICĂ, NU BOALĂ. 


O.M.S., defineşte starea de sănătate ca "o stare complectă de bine, fizic, mintal şi 
social...” La bătrâni, capacitățile fizice regresează, are loc o deteriorare intelectuală şi o 
dezangajare socială cu marginalizare. Totuşi bătrâneţea nu trebuie privită ca o boală. De 
altfel, raportarea la normal se face de obicei luând ca referință normalul adultului, fapt 
care nu corespunde realităţii. Această situaţie ține şi de faptul că învățământul medical se 
axează în general pe medicina adultului, deși practica îl confruntă pe practician mai ales 
cu bolnavi vârstnici (C. Bogdan). De aici decurge necesitatea cunoaşterii modificărilor 
principalelor funcţii, induse de bătrâneţe. 

Declinul aptitudinilor psihomotorii, începe de la vârsta de 25 - 35 de ani. Totuşi posi- 
bilităţile intelectuale, se prelungesc uneori mult peste 70 de ani. Uzura organelor este 
inegală. Modificările de îmbătrânire apar mai ales în sistemele cardiovascular, respirator şi 
locomotor. Modificările legate de înaintarea în vârstă, între anumite limite, aparțin unei 
îmbătrâniri normale. Aceste modificări sunt: scăderea activităţii vizuale şi auditive, slăbirea 
vocii, scăderea forței musculare, diminuarea somnului, constipația edentaţia, modificarea 
pielii şi fenerelor etc. Valoarea tensiunii arteriale creşte-cu vârsta. Astfel valori de 160 mm 
pentru maximă şi 95 pentru minimă pot fi considerate normale la bătrâni. În practică se 
consideră hipertensiunea arterială orice depăşire a valorilor de 150/90 mm Hg. Glicemia 
depăşeşte valorile considerate normale la adult. Valori de 130 mg% şi chiar până la 150 mg 
pot fi considerate fiziologice la bătrâni. Colesteroemia depăşeşte frecvent valorile normale. 
Viteza de sedimentare a hematiilor atinge un maximum în al V-lea şi al VI-lea deceniu, 

ajungând chiar 15 mm la oră la 70 de ani. Ureea, acidul uric şi creatinina au volori 
superioare normalului adultului, în timp sideremia şi proteinemia au valori mai scăzute. 


18.2.2. ÎMBĂTRÂNIREA PSIHOLOGICĂ 


Dacă la baza acestui fenomen stau modificările de vârstă suferite de diferitele organe 
şi sisteme, unele evenimente care intervin în existența vârstnicului o precipită (retragerea 
din activitate, îmbolnăviri diferite, plecarea copiilor, decesul partenerului, dispariția 
vechilor prietenii etc.). Criza de adaptare la noile condiţii are mari implicaţii psihologice. 
Examinarea unui bătrân implică câteva funcțiuni psihice: nivelul de conştiență, orienta- 
rea, starea afectivă, gândirea, comportamentul, integrarea în familie şi societate, firea 
etc. Se disting în psihologia senescenţei, trei aspecte generale: 

- Caracter diferenţial, adică diferenţe semnificative de la o persoană la alta şi chiar la 
aceeaşi persoană de la un organ la altul. 

- Nivelul îmbătrânirii depinde mai puţin de vârstă şi mai mult de particularitățile 
genetice, somatice, morale şi sociale. 

- Caracterul relativ al deficienţelor, datorită rezervelor compensatorii şi echilibrării 
complexe. Un exemplu: Maximul inteligenței se situează între 16 şi 25 de ani. Totuşi de 
multe ori se obțin performanţe mai mari şi după această perioadă. Aceasta se datoreşte 
organizării activităţii, perfecţionării schemelor de generalizare, sinteză şi abstractizare. 
lată de ce se spune că vârsta a treia, devine o vârstă a înțelepciunii. 

Este evident că în psihologia senescenţei, involuţia este inegală, cu diferenţe indivi- 
duale. În înbătrânire, apar frecvent: depresia, anxietatea, instabilitatea emoţională, ideile 
de persecuție, logoreea, insomnia cu fragmentarea somnului noaptea, şi somnolența diu- 
rnă intermitentă. 

Senescenţa senzorială apare constant. Scade acuitatea vizuală, auditivă, sensibilitatea 
tactilă, mirosul şi gustul. Diminuă atenția şi memoria (frecvente întoarcerii în trecut, la 
experienţa de mult dobândită). Scade spontaneitatea gândirii cu inerții şi stereotipuri, dar 
se conservă şi chiar cresc funcţiile de sinteză, generalizare şi schematizare, aplicate din 
păcate cunoştinţelor de multă vreme acumulate. Limbajul reflectă dificultățile gândirii. 
Scade fluxul verbal, apare lentoarea ritmului şi a vocabularului. Afectivitatea este com- 
promisă adeseori. Comportamentul este emoţional, apare irascibilitate şi labilitate 
emoțională. Şi personalitatea reflectă deteriorările- prezentate. 


18.2.3. ROLUL ŞI POZIȚIA MEDICULUI ŞI ASISTENTEI 
FAȚĂ DE BOLNAVUL VÂRSTNIC. 


Medicul care nu cunoaşte sau nu ține seama de particularitățile vârstei bolnavului, 
riscă erori-de diagnostic şi tratament uneori grave (C. Bogdan). Primul gest terapeutic al 
medicului, este de a stabili dacă se află în faţa unui "bolnav în vârstă", sau a unui "vârst- 
nic cu modificări fiziologice de îmbătrânire" (C. Bogdan). Aceasta, pentru că uneori 
familia sau chiar pacientul solicită medicului, măsuri pentru recuperarea unor funcții şi 
performanţe caracteristice unor vârste mai tinere. Deci delimitarea "stării de boală”, de 
"starea de îmbătrânire", nu este simplă dar este obligatorie. Medicul trebuie să convingă 
subiectul şi anturajul că simptomele prezentate sunt fireşti, ţin de vârstă, deci nu trebuie 
să îngrijoreze. 

Vor fi prescrise terapii neapresive, blânde, dietetice, vitamine, eutrofizante, tonice. Se 
va face psihoterapie, se vor aplica corecțiile necesare (ochelari, protejarea auzului), se va 
stabili regimul de viață. 

Anamnezei, trebuie să i se asigure timp suficient, deoarece astfel se pot obține detalii 
importante. Dacă nu se obţin informaţiile dorite, se recurge la familie sau la anturaj. Este 
important şi felul în care medicul participă la convorbirea cu bolnavul. Hipoacuzia fiind 
frecventă, trebuie să se vorbească bolnavului mai tare, mai rar şi mai clar, neezitând repe- 
tarea întrebării cu răbdare şi tact. Trebuie găsit timp pentru a asculta pe îndelete, chiar 
dacă bolnavul devine incoerent sau amnezie. Importantă este şi inspecția, observaţia bol- 
navului (faciesul, atitudinea în pat, mersul, mimica, vorbirea deci Habitusul vârstnicului). 
Mai rar vom fi solicitaţi pentru simptome zgomotoase (febră, frisoane, etc) şi mai frec- 
vent pentru alterări difuze şi rapide ale stării generale. 

Diagnosticul trebuie să fie pluridimensional, adică şi clinic şi gerontologic. De exem- 
plu: formularea clasică "cardiopatie ischemică sau hipertensiune arterială", trebuie com- 
pletată cu diagnostice ca: îmbătrânirea prematură, sindrom de imobilizare, boală de retra- 
pere (de pensionare), sociodependenţă etc. 


18.2.4. PROBLEME DE ASISTENȚĂ SOCIALĂ 


Deoarece relaţiile sociale ale individului vârstnic, intrafamiliale sau generale, pot 
favoriza sau agrava îmbolnăvirile cronice, medicul şi asistenta trebuie să aibă şi noțiuni 
generale de sociologie a îmbătrânirii şi de asistenţă socială. Deci trebuie să formuleze şi 
un diagnostic social. Aceasta însemnează că trebuie să cerceteze şi aspectele psihosociale 
ale vârstnicului (pensionare, stressul retragerii, raporturile cu familia, dacă este tolerat, 
neglijat sau ignorat, solidaritatea familială etc.). Situaţia ideală o constituie bătrânul inte- 
grat organic în familie cu nivel de trai decent. Nu întotdeauna suferinţa, poate fi rezolvată 
cu medicamente. Izolarea socială şi familială, chiar persecuția în familie, cere alte mă- 
suri, În sfârşit trebuie pecizată şi capacitatea bolnavului de autoservire, dependenţa. 

În mediul rural, legăturile afective intrafamiliale, solidaritatea, sunt mai bine păstrate. 
Izolarea este de obicei absentă. 

Ținând seama de cele prezentate mai sus, rezultă necesitatea educaţiei familiei, în 
sensul unei mentalități favorabile bătrânului (C. Bogdan). 

În final, medicul trebuie să precizeze caracterul recuperabil sau irecuperabil al bolii. 
Este necesară spitalizarea sau internarea într-o unitate de asistență socială? Soluţia ideală 
este tratamentul la domiciliu, dar aceasta nu este posibilă întotdeauna. 


18.3. AFECŢIUNI MAI FRECVENTE ÎN PRACTICA GERIATRICĂ 


18.3.1. BOLILE CARDIOVASCULARE $ 


Bolile cardiovasculare reprezintă principala cauză de deces la bătrâni. Ca frecvență 
ele sunt urmate de bolile neurovasculare şi psihice. Ateroscleroza în primul rând, apoi 
celelalte boli metabolice, obezitatea, diabetul zaharat, guta, se asociază frecvent tulbu- 
rărilor cardiovasculare. Restrângerea activității fizice, specifică a vârstnicului, face ca 
două din cele mai importante simptome ale bolilor de inimă - dispneea de efort şi durerea 
precordiară - să lipsească, să fie diminuate sau atipice. Unii bătrâni manifestă ca semn 

primar de insuficiență cardiacă o stare caşectică, pierdere ponderală sau anorexie. Alte 
'ori, infarcte miocardice evoluează cu simtomatologie abdominală, simulând abdomenul 
acut, sau cu fenomene cerebrale, simulând accidente vasculare cerebrale. Mulţi bolnavi 
cu ateroscleroza vaselor abdominale, mezenterice, ajung în servicii de boli contagioase, 
cu simptomatologie de enterită. 


18.3.1.1. INFARCTUL MIOCARDIC ACUT LA VÂRSTNIC 


Inima unui vârstnic, nu se mai poate adapta la efort. Apare frecvent dispneea la 
eforturi minime. De aceea la bătrâni simptomul principal nu este durerea precordială ci 
dispneea. Se discută chiar despre o insuficiență cardiacă latentă a bătrânului. Infarctul 
miocardic la vârstele înaintate scade ca frecvenţă. Moartea coronariană scade după 70 de 
ani, dar creşte moartea subită vascularo-cerebrală. Deci, deşi afectarea aterosclerotică a 
coronarelor creşte, morbiditatea prin infarct miocardic scade. Explicaţia probabilă constă 
în selecţia prin deces, diminuarea solicitărilor fizice şi psihice etc. Infarctul miocardic 
este mai frecvent la femeile vârstnice decât la bărbaţii de aceeaşi vârstă. După o statistică 
din U.S.A. (Radstein), raportul bărbaţi/femei, este de 6/1 sub 50 de ani, 2/1 peste 50, 1/1 
peste 70 şi 1/2 peste 80. Interesant este şi faptul că la persoanele vârstnice, se găsesc 
factori de risc mai puţini decât la nevârstnici. Hipertensiunea arterială este cel mai frec- 
vent factor de risc la bătrâni. Urmează diabetul zaharat. În concluzie, la bolnavul vârst- 
nic, scade numărul factorilor de risc, frecvența acestora fiind în ordine hipertensiunea 
arterială, diabetul zahayt şi angorul, spre deosebire de bolnavii nevârstnici unde pe primul - 
plan se situează obezitatea, fumatul şi hiperlipidemia. O altă caracteristică este frecvența 
infarctelor miocardice mute, descoperite întâmplător, pe traseele ECG, şi la examenele 
necroptice: 

Tablul clasic al infarctului miocardic la bătrâni, este înlocuit de tablouri asimptoma- 
tice şi fruste, de aspecte atipice şi simptomatologie de împrumut. Apar astfel infarcte cu 
tablouri false abdominale, fals cerebrale sau fals pulmonare, care creează mari dificultăţi 
de diagnostic. Alteori apar tablorui nesemnificative, care sugerează o suferință minoră: 
algii toracice, articulare, curbatură, viroze respiratorii etc. Cele mai interesante forme, 
sunt formele atipice, mute sau silenţioase. Durerea, simptomul cardinal din infarctul mio- 
cardic clasic (atroce, retrosternală, cu anxietate, cu iradieri precise, fără răspuns la nitriţi), 
este rar întâlnită la vârstnic. Absența durerii s-ar datora scăderii sensibilităţii, dezvoltării 
reţelei anastomotice, restrângerii activităţii fizice, sau mascării acesteia de către 
insuficienţa cardiacă care poate însoţi infarctul. Aceeaşi explicaţie se poate da absenței 
angorului din cardioatia ischemică, sau a claudicaţiei intermitente din arterita ateroscle- 
rotică periferică. O modalitate frecventă este debutul prin astenie marcată, chiar adinamia 
apărută brusc. Șocul cardiogen, edemul pulmonar acut şi insuficiența cardiacă, apar frec- 
vent în infarcte miocardice cu debut nedureros. În absenţa durerii, pot apare semne 
neurologice nespecifice (astenie, ameţeală, scurte pierderi de cunoştinţă, dispneia ca ex- - 
presie a insuficienţei cardiace). Alteori infarctul debutează sub forma unui accident vas- 
cular cerebral. Când apare, durerea este atipică, are caracter de jenă sau disconfort, alteori 
este intricată, în special coronaro-osteo-articulară, sau are localizare epigastrică (C. 
Bogdan). Mai frecventă decât durerea este dispneea, care de obicei nu este paroxistică. 

Se pot întâlni şi infarcte cu simptomatologie cerebrală: confuzie acută, disartrie, 
agitație psihomotorie, vertije şi chiar comă. Simptomele de împrumut cerebrale, digestive 
(după mese copioase), sau din teritoriul arterelor periferice, se datoresc insuficienţei 
circulatorii din teritoriul respectiv. Alteori poate apare un infarct cu debut de insuficiență 

renală. Mortalitatea în infarctul miocardic acut la vârstnic, se datoreşte insuficienței 
cardiace, rupturii de miocard, blocului A - V, şocului cardiogen şi edemului pulmonar 
„acut. Mortalitatea este mai mare la femei după 60 de ani în special în primele 7 zile. 


18.3.1.2. HIPERTENSIUNEA ARTERIALĂ 


O anchetă epidemiologică din U.S.A. (1974), arată că majoritatea femeilor şi bărbați- 
lor vârstnici, au presiunea sistolică superioară valorii de 160 mm Hg, şi cea diasolică in- 
ferioară valorii de 100 mm Hg. De aici s-a impus termenul de tensiunea arterială sisto- 
lică. Hipertensiunea la vârstnici creşte la femei cu precădere. La bătrâni se întâlneşte 
obişnuit hipertensiunea arterială sistolică dar se întâlnesc şi forme esenţiale (sistolo- 
diastolice). Cu înaintarea în vârstă, creşte frecvenţa hipertensiunii sistolice. Atunci când 
este prezentă hipertensiunea esenţială (sistolo-diastolică), aceasta arată hipertensivi care 
au supravieţuit şi au ajuns la vârsta a treia. Hipertensiunea este principalul factor de risc 
la vârstnic, crescând incidenţa accidentelor vasculare cerebrale şi coronariene. 

HTA esenţială, nu este caracteristică vârstnicului, ia apare în cursul vârstei tinere sau 
adulte şi evoluează la bătrâni cu unele caractere clinice speciale. Este o hipertensiune 
sistolo-diastolică, cu o evoluţie mai blândă, cu gravitate moderată. Formele maligne sunt 

foarte rare. De obicei hipertensiunea se însoţeşte de ateroscleroză. 

Hipertensiunea arterială sistolică, este adevărata hipertensiunea geriatrică. Tensiunea 
arterială diastolică este normală sau puţin crescută. Se asociază leziunilor difuze de 
arterio-scleroză. Apar frecvent accidente coronariene şi cerebrale. Evoluţia este benignă. 

Hipertensiunea arterială secundară sau simptomatică, se întâlneşte extrem de rar la 
vârstnic. O excepţie o constituie forma mixtă, cu componentă renovasculară (plăci 
ateromatoase în arterele renale) şi hipertensiunea de origine renală parenchimatoasă (pie- 
lonefrita şi glomerulonefrita reprezintă 50% din cazuri). 

Simptomatologia la vârstnic a hipertensiunii arteriale, are unele particularități: 

- uneori se întâlnesc cazuri cu valori tensionale crescute, fără semne clinice: 

- simptomatologia este de obicei nezgomotoasă. 

- apar frecvent simtome nespecifice (cefalee, vertije, palpitaţii, tulburări de vedere, 
nicturie) 

- apar adeseori simptome de suferință cardiacă: dispnee de efort, disconfort toracic, 
palpitaţii, galop. 

- la vârstnicii după 70 de ani, apar semne de insuficiență circulatorie cerebrală: 
insomnii, agitație, dezorientare. 

Semnificative sunt: arterele periferice dure şi sinuase, examenul fundului de ochi, cal- 
cificările cârjei aortice etc. 

Complicaţiile sunt cardiace, cerebrale şi renale, şi țin de modificările aterosclerotice. 

Terapeutica. Spre deosebire de trecut, astăzi această formă de hipertensiune este 
tratată corect şi continuu. Se urmăreşte scăderea valorilor tensionale în limite normale. 
Tratamentul corect reduce proporţia apariţiei infarctului miocardic a insuficienței cardi- 
ace şi accidentelor vasculare cerebrale. Nu se prescrie abuziv calmante şi repaus. Nu se 
prescrie un regim desodat strict, sever. Se urmăreşte scăderea progresivă ponderată. Tra- 
tamentul trebuie să fie blând şi continuu, urmărind scăderea treptată a valorilor tensio- 
nale. Se începe tratamentul cu diuretice, în doze mici şi blânde (furosemidul se prescrie 
numai în situații particulare). Ulterior se poate asocia, tot în doze mici, clonidina, alfa- 
metil-dopa (bine tolerată dar cu riscuri de depresii), şi hidralazina în formele rezistente. 
Rezerpina se va evita, datorită riscului de depresie, dar se poate prescrie în asociație cu 
hidralazina (Hipazin, Adelfan). Betablocantele, dacă nu sunt contraindicate (BPOC, 

insuficiență cardiacă, diabet zaharat), pot fi utile. Blocanţii calciului (Nifedipinul) şi 
vazodilatatoarele dau rezultate superioare. Captoprilul este rău tolerat. 


18.3.1.3. HIPOTENSIUNEA ARTERIALĂ 


Prin Hipotensiune arterială se înțelege scăderea presiunii sistolice cu mai mult de 20 
mm Hg, în trecerea de la decubit la ortostatism. Frecvența creşte cu vârsta. Nu este o 
boală, este un sindrom. Se însoţeşte de astenie psiho fizică, palpitaţii, vertije, sincope, ` 
căderi, pierderi de cunoştinţă. Este datorată tulburărilor de reglare neurohormonale a ten- 
siunii arteriale. Se descrie o formă idiopatică şi una secundară (arterioscleroza cerebrală, 
neuropatia diabetică sau etilică). 


'18.3.1.4. ARTERITA CU CELULE GIGANTE (ARTERITA TEMPORALĂ SAU 
ARTERITA HORTON) 


Apare la bolnavii vârstnici, după 50 de ani şi obişnuit după 60 de ani. Se localizează 
la bifurcarea carotidei, la nivelul arterelor extracraniene (artera facială sau temporală). 
Debutul este insidios prin cefalee, oboseală, anorexie, scădere în greutate, polimialgii 
reumatice, febră. Caracterul cefaleei este sugestiv: localizare temporară, uni sau bilate- 
rală, cu iradiere în pielea capului şi regiunea occipitală. Alteori apare când bolnavul îşi 
pune capul pe pernă, când se piaptănă, se spală pe cap sau îşi pune ochelarii. Orice cefa- 
lee persistentă, care apare după 50 de ani, trebuie să sugereze şi o Arterită Horton (tem- 
porală). Local se poate observa tumefacţia tegumentului regiunii temporale, reliefarea 
traiectului arterei temporale, care apare sinuos, cu nodozităţi şi eritem şi tumefacție 
dureroasă. La parpare apare infiltrarea țesutului, nodozități indurate şi lipsa pulsului. 
Uneori apare pierderea vederii, alteori dureri la masticaţie. Pot apare şi simptome articu- 
lare şi musculare. Se pot întâlni simptome cerebrale, neuropatii periferice, claudicație 
intermitentă. Nota de gravitate o dă involuţia cu evoluţie către demenţă. 

Biopsia arterială, arată leziuni inflamatorii. Orice febră prelungită la un vârstnic, fără 
cauză aparentă, trebuie să sugereze şi o arterită temporară. Anemia, hiperleucocitoza ş ŞI 
creşterea vitezei de sedimentare, completează tabloul. Evoluţia este cronică de la câteva 
luni la doi ani sau mai mult. Tratamentul bolii se face cu corticoizi. 


18.3.2. PATOLOGIA PSIHONEUROLOGICĂ 


18.3.2.1. TULBURĂRI PSIHICE ŞI NEUROLOGICE ÎN ÎMBĂTRÎNIRE 


Acestea sunt grupate în ceea ce s-a numit îmbătrânirea cerebrală. Ele cuprind tulbu- 
rări nevrotice, psihoze funcţionale, stări confuzionale şi psihoze organice. Morbilitatea 
psihiatrică a bătrânului, ocupă locul doi în ansablul morbidităţii sale generale după cea 
cardiovasculară. Creşte în panta acută după 50 de ani, pentru ca după 70 de ani să predo- 
mine bolile organice cerebrale, şi accidentele vasculare cerebrale. Tulburările psihice ale 
vârstnicului cuprind o gamă largă, de la modificări psihice uşoare, marginale, până la 
entităţi tipice vârstelor înaintate, de tipul psihozelor de involuție şi demenţelor tardive. 
Unele au debut anterior, altele debutează la vârste înaintate. Toate sunt cuprinse în con- 
ceptul de "îmbătrânire cerebrală”. La baza apariţiei acestor tulburări stau unii factori 
precipitanți: 

- modificări în statutul familiei, care creează situații psihotraumatizante: plecarea co- 
piilor din casa părintească, restrângerea condiţiilor de locuit, părăsirea locuinței proprii, 

relații nearmonioase între generaţii, stări conflictuale, decesul unuia dintre parteneri, 
diminuarea veniturilor etc. 

- momentul cel mai traumatizant psihic este retragerea din activitatea profesională - 
pensionarea. Aceasta este mai greu de suportat de către bărbaţi, este un adevărat şoc al 
pensionării, numită de unii "boală a retragerii” sau "moarte socială”. Prin pierderea pres- 
tigiului social câştigat după o viaţă de muncă, începe conştientizarea îmbătrânirii şi mai 
ales teama de moarte (C. Bogdan). 

În patologia neurologică a îmbătrânirii participă atât îmbătrânirea fiziologică cu acu- 
mularea progresivă de alterări şi restructurări, uzură şi reparaţie, cât şi modificările de 
vascularizaţie din procesul de atero-scleroză. Cele mai importante semne neurologice 
sunt: mersul cu baza de susţinere mărită, discretă pasticitate, rigiditate, limitarea mişcă- 
rilor, tendinţă la abolirea reflexelor, hipotrofia musculară, mişcări spontane involuntare, 
tremurături, modificări de poziție, de memorie, limbaj, mimică şi benînţeles modificările 
organelor de simţ şi ale afectivității. În patologia vârstnicului domină demenţele, bolile 
extrapiramidale şi bolile cardiovasculare. Bătrânul consultă medicul în special pentru 
căderi repetate, tulburări de mers, pierderi de cunoştinţă şi vertije. Cele mai reprezen- 
tative tulburări la bătrâni sunt: tulburările de somn, depresiile tardive, sinuciderile, stările 
confuzionale acute, demenţele, arterioscleroza cerebrală difuză, accidentele ischemice 
vasculare tranzitorii şi parapareza (paraplegia) senilă. 


18.3.2.2. TULBURĂRILE DE SOMN 


Somnul este o funcţie fiziologică mult modificată față de adulți. Bătrânul are o nevoie 
de somn în medie 6 ore zilnic. Totuşi bătrânul se plânge adesea de insomnie, mai ales 
femeile. Aceasta explică creşterea consumului de hipnotice. În general somnul nocturn 
nu este continuu, este fragmentat, cuprinde perioade de treziri, posibilitatea readormirii 
este greoaie, ziua starea de veghe este întreruptă de perioade de somnolență. Există 
bineînţeles şi factori care tulbură somnul. Dintre aceștia: adenomul de prostată (cu urini 
frecvente), refluxul gastroesofagian, reumatisme dureroase, bronşite rebele, insomnia 
iatrogenă (medicamentoasă), etc. Pentru corectia somnului sunt preferabile măsurile ne- 
medicamentoase: culcarea la aceeaşi oră, plimbări scurte în aer liber, masa de seară care 
va preceda culcarea cu cel puţin 2 ore, evitarea alimentelor greu digerabile, băuturile iri- 
tante sau excitante (alcool, cafea, ceai etc), fumatul, vizionarea spectacolelor stressante, 
discuţiile controversate. Întotdeauna sunt utile: igiena camerei, baie zilnică, un pahar cu 
lapte la culcare, un ceai de tei, un măr etc. 

Tratamentul medicamentos, se va institui numai după epuizarea celorlalte metode. 
Clorkidratul poate produce confuzii şi halucinaţii. Flurazepamul şi Nitrazepamul la fel. 
Barbituricele şi tranchilizantele sunt preferabile. Administrarea medicamentelor trebuie 
să fie discontinuă. 


18.3.2.3. DEPRESIILE TARDIVE 


Sunt cele mai frecvente afecțiuni psihice întâlnite la vârstnici (15%). Apar în nevroze, 
boli cerebrale, degenerative, vasculare, endocrine, metabolice, dar şi în psihoze maniaco 
depresive, melancolia de involuţie sau în formele reactive (traume psihice, stressuri, 
neadaptare etc). Unii autori disting, depresia nevrotică şi depresia psihotică. Ultima are o 
notă de gravitație. Întotdeauna depresiile coexistă cu afecțiuni somatice. Bolile cardio- 
vasculare, gastrointestinale, hipertiroidismul etc., se însoțesc şi de stări depresive. 

Clinic predomină ideile depresive, ipohondrice şi de negaţie, sentimente de culpabi- 
litate, inutilitate, autoacuzare. În formele grave apar deliruri, idei de persecuție, confuzii 
şi halucinaţii, dezordinea afectivă. Și după unele medicamente poate apare agravarea 
stării depresive (tranchilizante, rezerpina, clonidina, propanololul, metil-dopa). După fie- 
care fază depresivă, intervalul liber se scurtează. La apariţia lor, contribuie ca în toate 
bolile psihice şi factorii psihosociabili. Important este diagnosticul diferenţial între de- 
presie şi demente. 

Tratamentul, vizează: 

- ameliolarea mijloacelor psihosociale: climatul psihologic familiar favorabil, legături 
afective şi uneori pregătirea psihologică. 

- tratamentul bolilor cerebrale organice tratabile şi a bolilor somatice coexistente 
(diabet zaharat, boli digestive etc). | 

- tratamentul psihofarmacologic. Acesta constă în administrarea de psihoanaleptice 
sau timoanaleptice de tipul produselor procainice. În formele mai grave se administrează 
antidepresive (antideprin sau amitriptilină), anxiolitice (haloperidol, fioridazin, meclote- 
noxat, etc). O atenţie deosebită trebuie acordată tendințelor la sinucidere. 


18.3.2.4. SINUCIDERILE 


Ca expresie a depresiei sinuciderile la vârstnici sunt frecvente (25 - 35% din totalul 
sinuciderilor la toate vârstele). Suicidul la vârstnici este mai frecvent decât se crede. 
Grupele cu risc crescut sunt: persoane vârstnice cu boli cronice trăind în izolare şi lipsuri, 
depresivii, cei cu crize emoţionale (moartea parienerului, pierderea legăturilor afective, 
internarea în unităţi de asistenţă), refuzul de adaptare. O formă particulară o reprezintă 
bătrânii care pierd dorința de a trăi (sinuciderea tăcută). O.M.S. a stabilit în 1969, cauzele 
suicidului în ordine: izolarea socială, pierderea unui rol social, încetarea activității profe- 
sionale, întreruperea unui mod de viață obişnuit (prin spitalizare de exemplu), moartea 
partenerului conjugal, stări de sănătate fizică şi mentală deficitară, lipsuri materiale. Mai 
frecvent sinuciderile se întâlnesc la bărbați. 


18.3.2.5. STĂRILE CONFUZIONALE ACUTE 


Se instalează mai mult sau mai puțin brutal şi alterează global conștiința, compor- 
tamentul mental şi relațional. Este o reacţie acută, durează ore sau zile, este reversibilă 
spontan sau terapeutic. Apar de obicei seara sau noaptea. În apariţia lor intervin: 

- factori declanşatori: boli cardiovasculare, metabolice (uremie, hiperplicemie etc), 
boli infecțioase, respiratorii sau urinare, boli cerebrale (accidente vasculare, traumatisme, 
tumori etc). Mai intervin şi cauze medicamentoase (iatrogene). De exemplu după admi- . 
nistrarea de antidepresive, antiparkinsoniene, neuroleptice, sedative, tranchilizante, hip- 
notice, corticoizi, aminofilină etc. 

- factori psihosociali, care au fost deja prezentaţi anterior. 

Semnalul de alarmă este schimbarea bruscă de comportament, apărută în ore sau în 
zile. Astfel apare obnubilarea conștiinței (deplasare, concentrare, atenţie), iluzii, haluci- 
naţii, dezorientare etc. 

O gravă dificultate diagnostică este dementa, însă starea confuzională are un debut 
brutal, evoluează cu perioade de luciditate şi este reversibilă. Demenţa debutează progre- 
siy iar evoluţia este ireversibilă şi tulburarea este de obicei globală. 

În ce priveşte atitudinea terapeutică față de stările confuzionale, familia trebuie lămu- 
rită cu răbdare asupra evoluţiei şi liniştit asupra riscului vital. Se va menține permanent 

dialogul cu bolnavul. Tratamentul vizează în primul rând cauzele şi în secundar simpto- 
mele. Se acceptă divagaţiile bolnavului, nu este contrazis, nu este imobilizat, nu se lumi- 
nează camera. Dacă agitația e mare şi dacă suntem convinşi că în cauză nu este un medi- 
cament, se administrează un tranchilizant anxiolitic (Haloperidol oral sau injectabil) sau 
Benzadiazepină (diazepam). 


18.3.2.6. DEMENȚELE 


Sunt relativ frecvente la vârstnici. Se caracterizează printr-o scădere progresivă şi ire- 
versibilă a activităţii psihice şi prin modificări organice cerebrale de natură degenerativă 
sau vasculară (arteriosclerotică). Evoluţia poate fi precipitată de factori psiho-socio 
culturali (vezi capitolul). Se deosebesc demenţe senile (degenerative), demente vasculare 
(arterioscleroză) şi demențe mixte. Cauza cea mai frecventă este degenerescența primară 
a țesutului cerebral (boala Alzheimer), în 80% din cazuri. Date mai noi apreciază că evo- 
luţia demenţelor nu este totdeauna ireversibilă, că există şi opriri în evoluție, chiar cazuri 
reversibile. De aceea diagnosticul trebuie stabilit precoce. Verdictul de demenţă senilă 
este prea grav pentru a fi stabilit în grabă. 

Diagnosticul poate fi presupus în două situaţii: 

- degradarea accentuată, brutală chiar, de durată, a unui vârstnic, până atunci activ, 
declanșată de un factor favorizant. 

- alterarea progresivă, în trepte, a performanţelor intelectuale. 

În practică se observă frecvent tendinţa de a eticheta ca demență, tulburări psihice de 
îmbătrânire, stări depresive sau stări confuzionale reversibile (C. Bogdan). O boală cu 
evoluţie scurtă şi care nu progresează, exclude diagnosticul de demenţă. Trecutul bolna- 
vului, care ptezintă boli metabolice, hipertiroidie, tratamente cu droguri psihotrope, boli 
cardiovasculare, renale, carenţe vitaminice etc., de asemenea pot exclude demenţa. Cea 
mai gravă confuzie este cu stări pseudodemenţiale (depresia, confuzia acută şi stările 
delirante). Tulburările globale de memorie, orientarea în timp şi spaţiu, tulburările de ex- 
primare şi înțelegere, de limbaj, recunoaștere, comportament, judecată şi atenție, evoluţia . 
lentă, pledează pentru demenţă. După cum s-a menţionat se deosebesc demenţe senile, 
degenerative, (boala Alzheiner), care poate fi presenilă (înainte de 65 de ani) şi senilă 
(după 65 de ani) şi demenţe vasculare (ischemice) mai puţin frecvente (1 la 3). Formele 
combinate sunt formele mixte. 

Tratamentul aparţine psihiatriei. Nu se administrează medicamente timp îndelungat. 

În schimb grija pentru mediul ambiant şi exerciţiile intelectuale care mai sunt posibile 
„este obligatorie. 
Psihiatria modernă integrează familia în tratamentul bolilor psihice şi chiar a demenţei. 
- Numai în acest mod se poate evita precipitarea deteriorării. Probleme grave ridică 
instabilitatea afectivă, insomnia, dromomania, refuzul hranei şi igienei corporale, incnti- 
nenţa urinară. O atenţie specială trebuie acordată fumatului şi manevrării gazelor. Frecvent 
la această categorie de bolnavi apare supsiciunea că li s-a furat unele lucruri. Aceasta 
provine din tulburările de memorie şi orientare. 


18.3.2.7. ARTERIOSCLEROZA CEREBRALĂ DIFUZĂ 


Se descriu tablouri clinice caracteristice, după acumularea leziunilor în anumite zone 
ale creierului: pseudoneurastenia arteriosclerotică (cu semne psihice numeroase şi semne 
neurologice şterse), sindroame pseudobulbare (lacunarismul cerebral), sindroame parkin- 
soniene arteriosclerotice şi demenţe arteriosclerotice. Aceste tulburări se datoresc unor 

multiple microleziuni (microramolismente), vasculocerebrale. Ele se instalează în timp, 
insidios şi sunt în general asimptomatice mult timp. Se datoresc hipertensiunii arteriale şi 
arterioselerozei, care se influenţează reciproc. 

Pseudoneurastenia arteriosclerotică, este manifestarea clinică iniţială a insuficientei 
circulatorii cerebrale, rezultat al evoluției arteriosclerozei. Rareori apare înainte de 55 - 
60 de ani. Simptomatologia este predominant de ordin psihic. Astenia psihică şi intelec- 
tuală domină în scena clinică. Scade memoria, atenția şi capacitatea de concentrare. Tul- 
burările de memorie sunt instabile, trecătoare, apar brusc mai ales cu ocazia unei tensiuni 
psihice. Amintirea evenimentelor recente este prima alterată. Alt semn frecvent este cefa- 
leca, nu prea intensă, localizată frontal sau occipital, care apare uneori cu ocazia efortu- 
rilor fizice dar mai ales intelectuale (gândirea dureroasă). Tulburările de somn, tulburările 
afective (hiperemotivitatea), iritabilitatea, depresia, ipohondria, parestezii, vertije, 
acufene, completează tabloul, diminuă reflexele, apar mici tremurături ale degetelor, în 
sfârşit apar semne de ateroscleroză aortică, coronariană, retiniană, renală, periferică şi hi- 
pertensiunca arterială sistolică. 

Sindroamele pseudobulbare, sunt mai frecvente. Apare o dublă hemipareză şi ictusuri 
repetate. Evoluţia este constant progresivă. Tulburările de vorbire (monotonă, tărăgăna- 
tă), de deglutiţie (refularea pe nas a alimentelor), faciesul imobil cu gura întredeschisă, cu 
scurgerea salivei, mersul rigid, lent cu paşi mici, râsul şi plânsul spasmodic apar în mod 
obişnuit. Deteriorarea psihică este progresivă, apar tulburări sfincteriene, escare de decu- 
bit şi marasm. Bolnavul devine egocentric, rău şi prezintă delir de persecuție. Viaţa 
acestor bătrâni în sânul familiei este ideală dar este foarte dificilă. Demenţa aerterioscle- 
rotică a fost descrisă la capitolul demenţei. i 


18.3.2.8. ACCIDENTE VASCULARE ISCHEMICE TRANZITORII 


Reprezintă o complicație a hipertensiunii arteriale şi a arteriosclerozei cerebrale. Este 
un accident frecvent la vârstnic, şi reclamă un diagnostic adeseori retrospectiv. Este rela- 
tiv benign, apare în jur de 70 de ani şi se întâlneşte cam în 20% din accidentele vasculare 
cerebrale. Reversibil într-un interval de 24 de ore, are un prognostic imediat bun, dar 
îndepărtat rezervat. Debutează brusc, este de obicei minor, fără pierdere de cunoștință şi 
durează câteva minute sau ore. De obicei diagnosticul se pune pe anamneza bolnavului, 
pe vârstă şi semnele de ateroscleroză cerebrală şi sistemică. Afectează două teritorii cere- 
brale: carotidian și vertebro bazilar. 

- Când afectează teritoriul carotidian, apare o amauroză fugace, o cecitatea tranzitorie, 
o hemipareză care prinde şi semifaţa, şi care durează minute sau ore. 

- În varianta vertebro bazilară, apare vertij, instabilitate în ortastatism sau mers, tul- 
burări de vedere, de vorbire, de deglutiţie şi chiar tulburări motorii şi senzitive. Pot apare 
crize de cădere, ictus amnezic tranzitor, agitaţie, dezorientare. Totul revine la normal în 
câteva ore. 

Ambele accidente apar prin îngustarea arterei datorită unui aterom, prin ulcerare sau 
trombozare. Gravitatea constă în repetare. O variantă este forma progresivă, către exten- 
sie. Ictusurile repetate duc la tabloul clinic din arterioscleroza difuză: demenţa arterio- 
sclerotică, sindromul pseudobulbar etc. 


18.3.2.9. PARAPAREZA (PARAPLEGIA) SENILĂ 


Se întâlneşte frecvent în practica geriatrică. Apare lent, progresiv, la un subiect vârst- 
nic, cu astenie, adinamie, până la impotenta funcțională a membrelor inferioare. Aceasta 

poate duce la apariția sindromului de imobilizare. Cauzele specifice vârstnicului sunt 
vasculare (mielopatia vasculară) şi degenerative, mai rar tumorale, traumatice etc. 

Incidenţa este mare, impotenţa funcţională este atribuită de bolnav şi uneori chiar de 
medic, la început, unui reumatism cronic. 


18.3.3. ASPECTE DE PATOLOGIE GERIATRICĂ DIGESTIVĂ 


Procesul de îmbătrânire, de atrofie, afectează şi tubul digestiv. Edentaţia, atrofia glan- 
delor salivare şi a mucoasei gastrice şi esofagiene, aclorhidria, sunt frecvente. Mai carac- 
teristice sunt tulburările vasculare digestive. 


18.3.3.1. PAROTIDITA SUPURATĂ A BĂTRÂNULUI, apare la vârstnicul de peste 
80 de ani, cu stare gravă, istoric lung, caşexie şi infirmitate. Apar şi stări terminale, mai 
frecvent la femei. Clinic se exteriorizează ca o tumefacţie pre şi intra auriculară, care 
deformează figura şi,cu semne locale de inflamație (eritem şi temperatură), precum şi 
secreții purulente în orificiul canalului Stenon. 


18.3.3.2. REFLUXUL GASTRO ESOFAGIAN. La persoanele vârstnice apar frecvent 
tulburări de deglutiţie, disfagic, şi regurgitări nazale. Alteori apare pirozis, epigastralgii, 
cu iradieri în umărul stâng, ceea ce se cheamă pseudo angorul. Dintre entităţi clinice 
menţionăm diverticulii esofagieni, spasmele esofagiene, dar mai ales refluxul gastro eso- 
fagian. Acesta din urmă constă în întoarcerea conţinutului gastric în esofag, din cauza 
insuficientei funcţionale a cardiei. Obezitatea, sarcina, stenoza pilorică cu dilataţie gas- 
trică consecutivă sunt cauze favorizante. Consecința refluxului, este esofagita peptică cu 
pirozis, regurgitații acide şi vărsături. Tratamentul vizează îndepărtarea medicamentelor 
favorizante (anticolinergice, betablocante, morfină, teofilină), îndepărtarea grăsimilor, 
alcoolului, cafelei, tutunului etc. Cimetidina şi Metoclopramidul (Reglan, Primperan), au 
efecte favorabile. 


18.3.3.3. PATOLOGIA ISCHEMICĂ DIGESTIVĂ. Bolile digestive vasculare ische- 
mice sunt destul de frecvente vârstei a treia. Se datoresc aterosclerozei arterelor viscerale 
abdominale, au mecanism de producere ischemic (tromboze, infarctizări, embolii), şi 
prezintă dureri de tipul claudicaţie intermitentă. 

Infarctul mezenteric, este cel mai spectaculos accident. Este o dramă abdominală. . 
Apare brusc cu semne de abdomen acut, cu durere violentă uneori sincopală, continuă şi 
tenace, iradiată în întregul abdomen, cu exacerbări paroxistice, rezistență la calmante şi 
agitație extremă. Se poate însoţi de diaree sanghinolectă, vărsături alimentare, bilioase 
sau sanghinolente, colaps, gangrenă intestinală şi peritonită. Pulsul este slab, hipotensiu- 
nea este obişnuită, iar hiperneucocitoza prezentă. Se datorește ocluziei totale prin embo- 
lie a arterei mezenterice. Uneori este precedată de angor intestinal. Apare întotdeauna la 
vârstnici cu ateroscleroză în diferite teritorii. Semnele fizice sunt sărace. 

Ischemia intestinală cronică, apare la persoane în vârstă de peste 50 - 60 de ani, cu 
ateroscleroză arterială mezenterică, cu semne de insuficiență circulatorie similară, loca- 
lizării aterosclerozei la inimă, creer sau membrele inferioare. Fluxul sanghin diminuat 
este suficient pentru prânzuri mici, dar devine insuficient pentru prânzuri abundente. 

Durerea apare la 10 - 15 minute după mese şi durează 1 - 3 ore. Se percepe şi un suflu su- 
praombilical. Durerea abdominală este difuză, iar tabloul clinic al anginei abdominale 
este caracterizat prin crize dureroase abdominale, descrise ca ischemie paroxistică intes- 
tinală, claudicaţie intermitentă a intestinului, arterită mezenterică etc. Angina abdominală 
este manifestarea clinică a ischemiei intestinale cronice. Semnul major este durerea abdo- 
minală, care apare postprandial, proporţional cu alimentele ingerate, este localizat în ab- 
dominal, epigastric, hipogastric şi nu iradiază în afara ariei abdominale. Uneori durerea 
este violentă, are caracter de crampă, iar distensia abdominală care o însoţeşte, se asoci- 
ază cu grețuri şi vărsături, Expresia tulburărilor de tranzit intestinal, apare la bolnavi 
trecuţi de 50 de ani şi mai adesea de 60, cu semne evidente de ateroscleroză în diferite 
teritorii. Diagnosticul este de obicei tardiv, iar prognosticul foarte rezervat. 


18.3.3.4. ALTE BOLI DIGESTIVE sunt: colecistitele şi angiocolitele acute, ocluziile 
intestinale (ocluzia colonului descendent de obicei, prin carcinom de colon), volvulusul 
colic de obicei interesând sigmoidul, cancerul de colon stenozant, ocluzia mezenterică, 
de obicei depistată necroptic şi colita ischemică. Aproape toate aceste afecțiuni, apar mai 
frecvent la vârstnicii obezi. Pot fi originea unui abdomen acut (când diagnosticul se pune 
de obicei tardiv). Prognosticul este foarte rezervat, iar tabloul clinic este inițial estompat, 
şters. Din patologia inflamatoare a peritoneului, mai frecvent se întâlneşte apendicita (le- 
tală de obicei la vârstnic), cu evoluţie şi semne atipice, frecvent conducând la peritonită. 

Alte cauze de abdomen acut la vârstnici, sunt ulcerele gastroduodenale, hemoragiile 
prin ruptura arterei epigastrice, fisurarea unui anevrism de aortă. 

În toate bolile digestive ale vârstnicului, ca şi în celelalte, modificările psihice dau o 
coloratură specială şi pot fi un obstacol serios în calea vindecării, conducând adesea la 
exitus. | 


18.3.3.5. INCONTINENȚA ANALĂ, este o infirmitate frecventă, cu repercursiuni gra- 
ve psihosociale, fiind alături de incontinenţa de urină, escarele de decubit şi de demenţă, 
una din marile probleme ale îngrijirilor şi asistenței vârstnicului. Ea constă în pierdere 
involuntară a materiilor fecale şi a gazelor prin orificiul anal. Se asociază de obicei cu 
incontinenţa de urină şi cu deteriorarea psihică avansată. Apare în demente, accidente 
vasculare cerebrale, afecțiuni ale măduvei, polinevrite, diabet, abcese rectale, hemoroizi, 
fisuri anale, cancere recto sicmoidiene şi constipaţia cronică. Cea mai importantă incon- 
tinență anală este cea neurogenă, în geriatrie. Aceasta duce la pierderea controlului sfinc- 
terian. Tratamentul este descurajant şi se reduce la încercări de reeducare şi la îngrijiri 
generale. Se pot practica clisme, administra purgative etc. 


18.3.4. DIABETUL ZAHARAT TARDIV 


Este o boală metabolică cronică, cateare drept cauză principală deficitul absolut sau 
relativ de insulină şi se caracterizează prin perturbarea predominantă a metabolismului 
glucidic, cu hiperglicemie, glicemii pe nemâncate ce depăşesc 120 mg%, prezenţa de 
glucoză în urină, alături de afectarea şi a celorlalte metabolisme (lipidic şi protidic). 
Clinic se deosebeşte: 

- Diabetul zaharat de tip |, insulino-dependent, care se echilibrează numai prin trata- 
ment cu insulină. Se întâlneşte 15 - 20% din cazuri. Apare la copil (diabetul juvenil), la 
adolescent, la adultul tânăr dar adeseori şi la vârstnici peste 60 - 65 ani (diabetul senil). 

- Diabetul zaharat de tip II, insulino-independent, care apare în genere după 40 de ani, 
la persoanele obeze. Din această categorie face parte şi diabetul care apare după 65 - 70 
de ani, care se datorește aterosclerozei vaselor pancreatice. Este cel mai frecvent întâlnit, 

La vârstnici, diabetul zaharat este relativ frecvent (4 - 10% din populaţia de peste 65 
de ani), apare în special la femei, este mai rar insulino-independent şi de obicei insulino- 
independent. Lipseşte caracterul ereditar, domină ateroscleroza pancreatică, debutul este 
insidios, este descoperit cu prilejul unui episod infecțios intercurent, evoluția este lentă şi 
se manifestă prin triada clasică: poliurie, polifagie, polidipsie. Se întâlneşte şi un aşa zis 

diabet îmbătrânit, diabetul de maturitate, cu debut în jurul vârstei de 40 de ani, care tratat 
corect evoluează până la bătrâneţe. Cu înaintare în vârstă, scade toleranța la glucide, şi se 
reduc numeric celulele betasecretoare de insulină. Glicemia are valori de peste 130 mg%. 
Mai recent se admit limite superioare de 150 mg% pe nemâncate şi 200 mg% paupa 
dial. Câteva caracteristici ale diabetului la vârstnic: 

- Frecvența mai mare a diabetului latent (40%) 

- Hipertiroidismul, favorizează hiperglicemia şi glicozuria. 

- Obezitatea este un factor net predispozant. 

- Debutul este insidios, iar formele iatrogene (medicamentoase: Nefrix, Cortizon), 
sunt relativ frecvente. | 

--Riscul metabolic major este coma hiperosmolară. 

- Microangiopatia diabetică, adică interesarea arterelor mici este rară (glomerulo- 
scleroza, retinopatia diabetică, unele neuropatii). Predomină macroangiopatia, adică inte- 
resarea vaselor mari (cerebrale, coronariene, arterele membrelor inferioare) cu accidente : 
- vascularocerebrale, infarct miocardic, insuficiență cardiacă, arterite periferice. 

- Arteriopatia membrelor inferioare, complicaţie frecventă, are o simptomatologie 
mai frustă. Uneori prezenţa arteriopatiei periferice evidențiază un diabet ignorat. 

Dintre complicațiile acute, ale diabetului zaharat, cea mai severă este coma hipero- 
smolară, neacidocetozică. Apare la diabetici insulinoindependenți, tratați insuficient sau 
ignorați. Poate fi declanșată de lipsa insulinei, diuretice tiazidice, cortizon, hipotermie cu 
scăderea consumului de glucoză, aport exagerat de glucide, infecții, deshidratări, neoglu- 
cogeneză exagerată. Coma este vigilă. Se descriu două tipuri de manifestări: 

- neurologice (hiperreflectivitate, semnul lui Babinski pozitiv, tremurături, convulsii 
generalizate, incontinență de urină) şi 

- semne de deshidratare (pita uscată, limbă prăjită, deglutiţie dificilă, globi oculari 
hipotomici). 

La acest tablou se adaugă hipertensiunea arterială, lipsa mirosului de acetonă prin lip- 
sa corpilor cetonici, şi respirației Kiismaul. Hiperglicemia este foarte mare. 

Alte complicaţii sunt: 

- Coma diabetică clasică, hiperglicemică, este mai rară. 

- Coma hipoglicemică, este frecventă la vârstnic. Hipoglicemia este un pericol real 
pentru bătrâni, în condiţiile abuzului de sulfamide hipoglicemiante. 

- Complicaţii infecțioase, mai frecvent urinare (de obicei la femei), cutanate şi pul- 
monare. A i 

` Tratamentul diabetului zaharat senil, include dieta şi medicaţia hipoglicemiantă. 
Dieta trebuie să asigure glucide 30 - 35% din rația calorică (150 - 200 g/zi), proteine 15 - 
20% (1,25 - 1,50 g/kg greutate/zi), şi grăsimi 30 - 35% din raţia calorică, (40 - 60 g/zi). 
Aportul de lichide trebuie să fie suficient, mai ales vara, iar sărurile minerale şi vita- 
minele administrate în cantitate normală. Mesele mai frecvente şi la ore regulate. După I. 

Mincu 40% beneficiază numai de dietă, iar restul de insulină şi tratament oral. Comba- 
terea obezității este obligatorie, iar exercițiul fizic, în şedinţe mici, necesar. 


18.3.5. PATOLOGIA GERIATRICĂ A SÂNGELUI. 


La bătrâni apare o deshidratare care influenţează echilibrul hidroelectrolitic intrace- 
lular, scad proteinele (serinele) şi cresc globulinele şi lipidele. Adeseori apare scăderea 
fierului din sânge. 


18.3.5.1. ANEMIA, apare frecvent la bătrâni, prin îmbătrânirea hematopoezei. Se dato- 
reşte deficitului factorilor eritropoetici necesar formării Hb (Fe, Vitamina Bp, Acid folic, 
proteine, vitamina Be). La apariția anemiei contribuie mai mulţi factori, ce pot apărea şi 
după unele medicamente sau malmutriţie. În general este bine tolerată. Cele mai obişnu- 
ite tipuri de anemie care apar la vârstnic sunt: 

- anemia feriprivă, mai frecventă la femei şi la bărbaţii de peste 60 de ani prin sânge- 
rări digestive, malmutriție, neoplasme şi hemopatii maligne, infecții severe, medicaţie 
antiinflamatoare şi analgezică (salicilați). 

- anemia permnicioasă (Biermer), datorită lipsei vitaminei Bp. Este în relaţie mai ales 
cu tiroidopatiile și diabetul zaharat. Pot să agraveze o insuficiență cardiacă preexistentă. 
Simptomele neurologice sunt mai puţin severe, dar tulburările psihice domină tabloul 
clinic. Deficitul de acid folic, asociat celui de Fe, are la bază o cauză alimentară. 

- anemiile secundare altor îmbolnăviri (anemii nefrogene, din mixedem, hepatopatii 
cronice, limfoleucoză cronică, disglobulinemii etc). Apar frecvent la vârstnici. 

„Ca tratament se administrează Fe, în anemiile hipocrome feriprive (de preferință săruri 
feroase), acid folic în anemiile carenţiale şi vitamina B}; în anemia pernicioasă. Vitamina 
By, se administrează 10 zile 1000 gama/zi şi încă 4 săptămâni 100 - 200 gama/zi ca 
tratament de întreţinere. Tratamentul se continuă, tot restul vieţii, cu doze de 100 - 500 
gama lunar. 


18.3.5.2. LEUCEMIA LIMFATICĂ CRONICĂ, este cea mai frecventă leucoză întâl- 
nită la bătrâni, în special la bărbaţi. Tabloul clinic este atenuat. Apare infecții repetate, 
adenopatii generalizate superficiale şi profunde, spenomegalie, limfocitoză. În forma 
leucemică, leucocitele depăşesc 100 000/mmc, în forma subleucemică 10 - 30 000/mme 
(cu 80% limfocite) şi în forma leucemică, leucocitele ajung la 10 000/mmc, cu 50 - 60% 
limfocite. Anemia este frecventă. 


18.3.5.3. ALTE HEMOPATII ÎNTÂLNITE LA BĂTRÂNI: 


- gamapatia monoclonală benignă, cu prezenţa de imunoglobuline monoclonale, 

- mielomol multiplu (boala Kahler), care este un plasmocitom malign (plasmocitoză 
medulară, paraproteine, şi leziuni osoase). 

- macroglobulinemia Waldenström, care apare la persoane de peste 50 de ani de obi- 
cei bărbaţi. Boala este malignă, cu proliferare limfoplasmocitară, cu prezența de macro- 
globuline, adenopatii, splenohepatomegalie, anemie, etc. i 

Tratamentul acestor boli se face cu chimioterapie (Clorambucil, Edoxan), cortico- 
terapie, penicilamină, transfuzii antibiotice etc. 

18.3.6. PATOLOGIA GERODERMATOLOGICĂ, este de competența specialiştilor. 
Epidermul senil se subțiază, reînoirea epitelială scade, cicatrizarea plăgilor se face greu. 
Elasticitatea şi troficitatea pielii diminuă. Apar frecvent dermatoze senile. Se întâlnesc: 
pruritul senil, purpura senilă, epitelioame şi ulcerul ischemic de presiune (escara) care va 
fi tratată la alt capitol. 

18.3.6.1. PRURITUL SENIL, apare după 60 de ani, lipsesc leziunile cutanate, se întâl- 
neşte mai frecvent la bătrâni bărbaţi, este foarte rezistent la tratament şi nu are o etiologie 
cunoscută bine. Suferinţa este chinuitoare, împiedică somnul, se însoţeşte de depresii care 
pot merge până la suicid. Mai recent se consideră că se însoțesc de prurit, unele anemii 
feriprive şi boli hepatice, boala Hodgkin, leucozele, poliglobulia, hiper şi hipo tiroidia. 
Uneori apare ca manifestare paraneoplazică. Ca adjuvante se administrează, vitamina B», 
Bg; psihoterapia, loţiuni calmante. Nu există tratament etiologic. 


18.3.6.2. PURPURA SENILĂ, este un sindrom hemoragic specific vârstnicilor. Apar pete 
echimotice pe faţa dorsală a mâinilor şi antebraţelor. Apare mai frecvent la femei. Durează 
câteva săptămâni şi este urmată de macule cafenii persistente. Se mai descriu şi purpure 
ortostatice, carenţiale, în diabet şi hipertensiunea arterială. 


18.3.6.3. EPITELIOAMELE, pot fi bazo celulare şi spino celulare. Nu constituie obiec- 
tul expunerii. Este de domeniul dermatologiei. 


18.3.6.4. ESCARELE (ulcere ischemice de presiune). Vor fi descrise la alt capitol. 


18.3.7. PATOLOGIA URINARĂ GERIATRICĂ 


Manifestările clinice sunt expresia îmbătrânirii organelor urinare, alterărilor vasculare 
şi unor cauze cerebrale, psihiatrice şi locale. Patologia este dominată de infecția urinară, 
incontinenţa urinară şi hipertrofia de prostată. 


18.3.7.1. INFECŢIILE URINARE, sunt bolile cele mai frecvent întâlnite la persoanele 
vârstnice (20% dintre femei şi 10% dintre bărbaţi, după 65 ani). Adeseori sunt latente, 
asimptomatice. O alterare inexplicabilă a stării generale, tulburări digestive sau o febră 
izolată, la un vârstnic atrag atenţia asupra bolii. Golirea incompletă a vezicii se poate 
datora unei vezici neurologice, unui prolaps vezical la femeie, unei hipertrofii de prostată 
la bărbat. Imobilizarea la pat, deteriorarea psihică şi incontinenţa urinară contribuie la ` 
apariţia acestei boli. Incontinenţa urinară este frecvent însoțită de incontinența anală după 
cum s-a mai spus, fenomen care favorizează infecția perineului. Contribuie la bătrâni şi 
scăderea diurezei, a apărării imunitare, diabetul (glicozuria este un mediu de cultură pri- 
elnic infecțiilor urinare), concentrarea urinei, prezenţa unei sonde vezicale etc. Escheri- 
chia coli este cel mai des germen întâlnit în infecțiile urinare la vârstnici. Dintre ceilalți 
germeni proteus, Klebsiella, Enterobacter, Pseudomonas şi Enterococul. Ca simptome 
apar rareori arsuri vezicale, de obicei apare febră, dureri lombare, alterarea stării gene- 
rale. Urocultura, cu prezența a peste 100 000 germeni pe mm, în urina matinală, certifică 
infecția urinară. Purtătorii de sonde, prezintă aproape obligatoriu infecție urinară, de obi- 
cei polimicrobiană. Există şi forme asimptomatice. Tratamentul se bazează pe antibio- 
terapie cu spectru larg şi cu difuziune la toate nivelele aparatului urinar expuse infecției: 
vezică, prostată, rinichi. Antibioticele se administrează obligatoriu după antibiogramă. 

* Tratamentul se face în general trei săptămâni, se repetă urocultura cu antibiogramă și 
eventual se reia tratamentul. Intotdeauna trebuiesc înlăturate obstacolele care întrețin in- 
fecția. 


18.3.7.2. INCONTINENȚA URINARĂ, este una din marele probleme ale asistenței ge- 
riatrice, alături de incontinența anală, de imobilizare, escare şi demenţă. Este foarte frec- 
vent întâlnită şi creşte cu înaintarea în vârstă. De obicei la bolnavii aflaţi la domiciliu, 
incontinenţa urinară se întâlneşte în 10 - 15% din cazuri, în timp ce la bolnavii spitalizaţi 
se întâlneşte în 30 - 40% din cazuri. La domiciliu este şi mai greu de stabilit deoarece 
bătrânul sau familia, ascund această suferință din pudoare. Examenul prostatei la bărbat 
şi examenul ginecologic la femei este obligatoriu. Incontinenţa de urină poate fi: 

- de stress, sau de efort, prin pierderea involuntară, după un efort de tuse, râs, strănut 

"ete. Este mai frecventă la femei şi prognosticul este benign. 

- tranzitorie. Apare ca reacţie fie la o afecţiune acută (infecţie urinară, pneumonie, 
febră, stări confuzionale, accidente vasculare cerebrale), fie la o schimbare psihologică 
(spitalizare, pierderea independenţei etc). Repausul prelungit la pat o favorizează. Alteori 
apare datorită faptului că unii bătrâni, nu reuşesc să amâne declanşarea voluntară a mic- 
țiunii până ce ajung la toaletă. 

- incontinenţa definitivă, este de obicei neurogenă şi rareori cauzată de un adenom de 
prostată sau de o retenție de urină cu micţiuni prin "prea plin”. Alteori poate apare în 
tabes, diabet cu neuropatie, boală Parkinson etc. 

Tratamentul este sărac: psihoterapie, suprimarea obstacolului, exerciţii fizice, trata- 
mentul infecţiei, reeducare. Medicația este de asemenea săracă şi puţin eficace: parasim- 
paticolitice (Beladona, Atropina) pentru inhibarea reflexului de micţiune, cateterizarea 
vezicii etc. Bătrânii cu incontinenţă stabilă după o boală cerebrovasculară, supraviețuiesc 
l - 2 ani. 


18.3.7.3.RETENȚIA DE URINĂ. Este o tulburare a micțiunii, frecventă în geriatrie, 
constând în imposibilitatea eliminării urinii din vezică. Se însoţeşte de glob vezical (dila- 
tarea vezicii urinare). Poate fi acută sau cronică. Retenţia acută apare brusc şi este pasa- 
geră. Dispare după tratament sau sondaj vezical. Retenţia cronică apare la vârstnici, dato- 
rită în special hipertrofiei de prostată. Există şi o formă postoperatorie de competența 
chirurgiei. Retenţia cronică de urină apare lent şi progresiv, după o perioadă de tulburări 
de micţiune (Polakiurie - urini frecvente, şi Disurie - usturimi la micțiune). Se poate ins- 
tala după o fază de retenţie cronică incompletă. Complicaţia obişnuită este infecția 
urinară, care poate favoriza formarea de calculi intraveziculari şi care se poate propaga 
ascendent la rinichi şi anexe. Pot apare retenţii acute de urină şi în boli infecțioase sau în 
stări toxice. Tratamentul constă în cateterism evacuator, cu o sondă de tip Foley cu cârje. 
La femei se poate utiliza şi o sondă metalică sau o sondă Nelaton corect sterilizată şi 
manevrată. Cateterismul prezintă riscuri importante, de aceea bolnavii trebuiesc inves- 
tigați preventiv. Printre medicamentele care pot perturba micțiunea: enumerăm: antico- 
linergicele, neurolepticele, anxioliticele, antihistaminicile şi chiar unele siropuri de tuse 
cu atropină. i 

Sonda "á démeure" (sondă permanentă), trebuie pe cât posibil evitată. Aceasta com- 
bate retenția de-urină, dar prezintă mari riscuri. Se poate justifica la bătrâni cu scurtă 
durată de viaţă (accidente vasculare cerebrale, boala Alzheimer), dacă ameliorează 
suferința. Întreținerea corectă a sondei, previne relativ infecția urinară şi obstrucția son- 
dei. Irigațiile vezicale cu antibacteriene (Neomicină, Polimixină, Methenamină, Nitrofu- 
razon), au efect temporar. Impregnarea sondei cu antibiotice nu diminuă riscul infecțiilor. 

18.3.7.4. PROSTATA LA BĂTRÂNI. Adenomul de prostată afectează aproape totali- ` 
tatea bolnavilor vârstnici. Diagnosticul se pune însă de obicei tardiv, medicul fiind con- 
sultat în stadii avansate. Micţiunile frecvente (polakiuria, disuria, nicturia), sunt semnele 
principale. Anxietatea este prezentă în special în caz de retenţie de urină. Lentoarea je- 
tului este semnificativă. Singurul tratament corect este cura chirurgicală, pe care mulți 
pacienţi o evită. Complicaţiile cele mai frecvente sunt: infecția urinară, retenția de urină 
şi incontinenţa urinară. Există şi tratement conservator. Pentru decongestionarea prostatei 
se recomandă şi masaje (patru masaje în două săptămâni). 


18.3.8. DESHIDRATAREA 


În practica asistenţei vârstnicului, deshidratările se întâlnesc adeseori, sunt depistate 
tardiv, evoluează sever și se însoțesc de numeroase complicaţii şi stări neurologice. Îmbă- 
trânirea se însoţeşte obişnuit de tulburări hidroelectrolitice, cu pierderi de apă şi implicit 
deshidratare. Bătrânii simt mai puţin senzaţia de sete. Simptomatologia deshidratării sim- 
ple constă în uscarea tegumentelor, prăjirea limbii, senzaţie de sete, apatie, depresie, dis- 
fagie, hipotensiune ortostatică, căderi, comă, oligurie şi urini concentrate. Tulburările 
expuse favorizează trombozele, în special cele cerebrale şi coronariene. Depleţia hidrică 
se însoţeşte şi de depletie hidroelectrolitică, cu pierderi mari de Na. Deshidratarea apare 
în special în sezonul călduros, în stări febrile cu transpiraţii abundente. Tratamentul cons- 
tă în înlocuirea apei pierdute, per oral, sau la nevoie parenteral. Când apar şi pierderi de 
Na, se administrează soluții saline. Mai importantă este însă prevenirea deshidratării. O 
complicaţie gravă este şi coma hiperosmolară. 


18.3.9. ASPECTE CARACTERISTICE DE GEROPATOLOGIE A 
APARATULUI LOCOMOTOR 


Procesul de îmbătrânire afectează dominant osul şi articulațiile. Se vorbeşte de o îm- 
bătrânire artropatic mezenchimală. Aceasta este favorizată de imobilizare prelungită, de 
tulburări circulatorii, corticoterapie şi barbiturice. Caracteristică este osteoporoza şi frac- 
tura proximală a femurului. Artrozele apar aproape întotdeauna. Cifoza dorsală şi hiper- 
lordoza cervicală sunt modificări de postură specifice vârstnicului. 


18.3.9.1. OSTEOPOROZA DE INVOLUȚIE. Face parte dintre bolile care afectează în 
grade diferite cu mult mai mult oamenii în vârstă. La vârstele foarte înaintate ea devine 
mai severă şi mai frecventă (în special la femei). Ca orice țesut viu, scheletul osos suferă 
un proces de îmbătrânire. Între anumite limite osteoporoza poate fi considerată fizio- 
logică. Când apar fracturi şi tulburări posturale (deformaţii invalidante), se vorbeşte 
despre osteoporoza boală. Femeile sunt afectate mai precoce, mai frecvent şi mai sever. 
Cazurile de osteoporoză cresc cu vârsta. Contribuie şi alţi factori etiologici. Un factor 
important este cel hormonal (la femei scăderea nivelului estrogenic, postmenopauză, la 
bărbaţi scăderea funcţiei testiculare). Alt factor este restrângerea activităţii fizice, firească 
la bătrâni. Când se instalează sindromul de imobilizare, substanța osoasă diminuă rapid şi 
apar fracturi şi alte complicaţii. Contribuie şi factorii nutriţionali: carențe proteice, 
calorice, vitaminice. În sfârşit un rol important îl deţin tulburările circulatorii. Osteo- 
poroza este o atrofie osoasă, afectând egal cele două componente ale osului (substanța 
organică şi cea minerală). Diagnosticul este întotdeauna tardiv. Complicaţiile cele mai 

grave sunt fracturile. Între 50 şi 60 de ani, predomină fractura încheieturii mâinii, în jurul 
vârstei de 70 de ani, fractura vertebrelor, iar după 70 de ani, fractura de col femural. 
Dacă factorul vârstă nu poate fi influențat se poate acţiona asupra activităţii fizice, asupra 
funcţiei hormonale (hormon estrogeni - progestativi), asupra tulburărilor de nutriţie şi a 
celor circulatorii. Se poate conchide că limitarea osteoporozei se poate realiza prin 
exerciții fizice, calciu, vitamine, lactate. Evitarea imobilizării prelungite după fracturi şi 
mobilizarea precoce reprezintă un act terapeutic important. Când osteoporoza este clinic 
manifestată, osul a pierdut într-o proporţie de 50% substanţele sale componente. În 
această fază se prescrie estrogeni, calciu (1000 mg/zi cel puţin), care însă prezintă riscul 
calcifierii arteriale şi renale. Se administrează şi vitamina D. Mai recent se prescrie calci- 
tonina, care inhibă liza osoasă, anabolizante şi în special florura de sodiu şi bifosfonaţii. 


18.3.9.2. FRACTURILE EXTREMITĂȚII SUPERIOARE A FEMURULUI. Se întâl- 
nesc la orice vârstă. La tineri şi adulţi însă sunt rare şi legate de cauze accidentale. La 
vârstnici sunt accidente obişnuite cu prognostic foarte grav, cu mare invaliditate şi mor- 
talitate crescută. Organismul vârstnic întruneşte numeroase condiţii care pot duce la osteo- 
poroză şi fractură. Dintre acestea: lipsa de expunere la soare cu scăderea vitaminei D, regi- 
muri hipolipidice, recomandate obişnuit vârstnicului, prezenţa unor boli demineralizante 
(mielom, metastaze osoase, diabet, boli imobilizante etc), restrângerea activităţii fizice, ver- 
tije şi tuburări de echilibru, afecţiuni neurologice şi psihice cu risc de cădere, şi lipotimii, 
diferite infirmități, hipertensiune, diabet, artroze, sedative supradozate ete. Demenţele şi he- 
miplegiile sunt în special expuse la fracturi de col femural. Prevenirea rămâne şi aici arma 
cea mai eficace. 

- În fractura de col femural, intervenţia terapeutică include: prevenirea, tratamentul cu- 
rativ de regulă chirurgical şi reeducarea. Prevenirea fracturii presupune tratamentul co- 
rect al tuturor suferințelor vârstnicului, pentru prevenirea căderilor, educaţia alimentară 
cu aport vitaminocaleic (1 g Ca, 1000 u.i vitamina D; pe zi) şi raţie protidică suficientă. 
şi educaţia fizică (Exerciţii fizice şi combaterea imobilizării), pentru prevenirea osteo- 
porozei. 

Când fractura de col femural a apărut, intervine chirurgia ortopedică (intervenţie chi- 
rurgicală, cismă ghipsată anti rotatorie în vederea consolidării). Urmează reeducarea, 
pentru aducerea bolnavului în starea motorie anterioară. Scop propus dar greu de atins. 
Întotdeauna apare riscul patologiei şi complicaţiilor de imobolizare, care grăbesc degra- 
darea fizică a bolnavului, cu complicaţii psihice şi somatice care duc la exitus. Pot apare 
stări confuzionale, tulburări de comportament (agresivitate, negativism, necooperare, de- 
presie, anxietate). Adeseori apar complicaţii cardiovasculare: (accidente vasculare cere- 
brale, tulburări de ritm şi conducere, insuficienţă cardiacă), boli infecțioase, infecţii uri- 
nare, incontinență, suprainfecții bronhopulmonare, tromboembolii, escare de decubit. 
Îngrijirile precoce şi reeducarea dețin un rol foarte important. Aici intervine rolul asis- 
tentei medicale. 


18.3.10. CĂDERILE 


O situaţie clinică frecventă şi particulară vârstnicului, o constituie aşa zisele "căderi". 
Frecvența, etiologia multifactorială, complicațiile, consecințele psihosociale şi mortali- 
tatea, constituie nota lor de gravitate. Ele pot merge de la restabilire completă, la sechele 

invalidante cu imobilizare definitivă. Căderile pot fi unice (accident vascular cerebral, 
infarct miocardic), sau repetate. Sunt mai frecvente la femei. Apar de obicei după 65 de 
ani, la persoane trăind singure, şi având boli cronice. Unele medicamente contribuie cu 
certitudine (narcotice, hipnotice, sedative, tranchilizante, psihotrope). Un rol important îl 
deține alcoolul, diureticele, digitalicele, hipotensivele, unele betablocante. Senescenţa 
functiilor care asigură postura şi echilibrul, şi diferite boli dețin un rol determinant. Con- 
tribuie şi alți factori: bătrâni care refuză să înțeleagă scăderea posibilităților de deplasare, de 
restrângerea activităţii, la vârste care favorizează căderea prin pierderea antrenamentului şi 
siguranței mișcărilor. Se descriu mai multe variante: căderi fatale, pierderea echilibrului, 
datorită vârstei înaintate şi unor medicamente, împiedicări şi alunecări, împleticeală, 
clătinarea pe picioare datorită nesiguranței paşilor, înclinarea, ameteala sau vertijul, 
lipotimia (pierderea tranzitorie a cunoștinței}, vertijul posutral (la schimbarea poziţiei). 

Mulţi pacienţi bătrâni au tendința de a minimaliza căderile de a le atribui unor factori 
externi, de teama unor cauze mai severe. Cadrul clinic cel mai important al căderilor este 
patologia cardiovasculară, cerebrovasculară, neurologică şi locomotorie. Tulburările de 
ritm şi conducere, angorul sincopal, emboliile pulmonare sau ale arterelor cerebrale, 
ateroscleroza sistemului carotidian, valvulopatiile, tratamentul cu anticoagulante, hipo- 
tensiunea  ortostatică, sindromul pseudobulbar, epilepsia, insuficienţa circulatorie 
vertebro bazilară, hipoglicemiile, anemiile, afecțiunile neuro şi loco motorii, reprezintă 
cele mai importante cauze morbide. Psihosocial, căderile reprezintă pentru vârstnic un 
eveniment grav (semnal de incertitudine în viitor, teama de o nouă cădere sau de moarte). 
S-a descris chiar o boală a căderilor. 

Prevenirea căderilor vizează, supravegherea vârstnicului, informarea corectă asupra 
acestei posibilități, eliminarea factorilor iatrogeni (medicamentoşi), stabilirea spaţiului de 
deplasare (fără scări şi cu iluminare corespunzătoare), încălțăminte potrivită şi educarea 
mersului. 


18.3.11. SINDROMUL DE IMOBILIZARE 


Este un tablou clinic specific periatric. Este în raport cu polipatologia vârstnicului şi 
cu caracteristicele procesului de involutie. Factorii etiologici: 

- factori favorizanţi: vârsta, terenul neuropsihic (anxietate, depresie etc), conduita ne- 
corespunzătoare anturajului familial etc. 

- factori determinanţi: afecţiuni grave, severe, invalidante, afecțiuni psihice, imobi- 
lizarea autoimpusă prin teamă de accidente, factori iatrogeni (polipragmazie psihotropă), 
sindrom de inadaptare, refugiul în boală etc. 

Trecerea de la imobilizare la invaliditate se caracterizează prin simptome psihice, so- 
matice şi metabolice. 

- simptome psihice: anxietate, debresic, dezorientare, dezinteres, negativism, mutism, 
plâns, insomnie, stări revendicative. | 

- simptome somatice: atrofie musculară, limitarea mobilizării cu retracţii musculare şi 
redori articulare, dureri dar mai ales leziuni cutanate (ulcerele de presiune - escare, care 
pot apare în unele cazuri în câteva ore), complicaţii urinare, tulburări circulatorii, consti- 
patie, embolii pulmonare, infecţii pulmonare de decubit etc. 

- semne metabolice: demineralizare osoasă, osteoporoză, calcuri urinari. 

Tratamentul preventiv, este esenţial. Cu răbdare şi sistematic se poate ajunge la evi- 
tarea imobilizării prelungite sau definitive. Acesta presupune conservarea activității 

cotidiene, cu autonomie, Kineziterapie, şi Ergoterapie de susținere, tratamentul bolilor 
cauzale, ergoterapie de funcție (sprijinirea pentru gesturi cotidiene obişnuite ca: toaletă, 
alimentație etc.), psihoterapie, căldură şi protecție din partea anturajului. 

Tratamentul curativ se aplică de obicei în unităţile specializate (servicii de cronici, de 
„postcură, de recuperare etc.). Acest tratament urmăreşte reeducarea (redobândirea posi- 
bilităţilor de autonomie şi de autoservire), reabilitarea, adică reintegrarea într-o viaţă ac- 
tivă, ergoterapia, şi tratamentul medicamentos şi dietetic, adaptat bolii. 


18.3.12. CRIZELE DE ADAPTARE 


Sunt legate de schimbarea mediului (pensionare, mediul locuibil, mediul de viaţă etc). 
Cele mai importante cauze sunt determinate de internarea într-un spital sau într-o unitate 
de asistenţă socială. În această eventualitate apare un sindrom de inadaptare sever, în care 
sinuciderile sunt frecvente. Apar neliniştea, agitația, crizele confuzionale, urmate de dete- 
riorarea psihică şi somatică. Frecvent apar escare cu evoluţie rapidă. După C. Bogdan, 
35% dintre bolnavi resimt momentul internării fără modificări notabile, iar 65% reacţi- 
onează negativ, stresant, cu caracter de abandon, cu sentiment de incurabilitate, de sfâr- 
şitul existenței. În linii mari crizele de adaptare se caracterizează prin: 

- simptome psihice: anxietate, insomnie, depresie, agitaţie, negativism, fobii 

- modificări de nutriţie: scădere în greutate (bolnavul "se topeşte” văzând cu ochii), 
adinamie, escare prin imobilizare. 

- tulburări cardiovasculare, care apar cu bruscheţe 

- modificări în sfera circulaţiei cerebrale 

Tulburările apar mai ales la cei cu afecțiuni cronice, la bolnavii cu nivel social şi cul- 
tural mai ridicat - la intelectuali. Contribuie şi informarea greşită asupra spitalizării, no- 
țiunea de "azil", modul de primire, insuficienţa asistenţei, dotării etc. 

Prevenirea este laborioasă, dificilă şi discutabilă. Aceasta presupune pregătirea bol- 
navului, tranchilizante în perioada premergătoare, primirea cu căldură, vizitarea de către 
familie, supraveghere specială. 


18.3.13. STĂRILE TERMINALE 


Moartea este un fenomen implacabil, obligator. Prin prelungirea speranței de viaţă, 
astăzi, moartea este mai puţin prezentă, în viaţa cotidiană. Există o tendință nemărturisită tot 
mai frecventă, de a îndepărta moartea din familie, de a o muta în instituţii medicale. Oricare - 
ar fi situaţia, tratamentul muribundului, nu va fi suspendat până în ultimul moment. Medicul 
şi cadrele auxiliare, au obligaţia morală să nu-şi schimbe conduita în fața muribundului. 
Trebuie să se asigure acestuia nevoile fundamentale de confort, igienă, hrană, respiraţie etc., 
nevoile specifice (de pildă combaterea durerii), dar şi nevoile personale (prezența umană, 
comunicarea). Este bine ca exitusul să se petreacă în familie, să se combată tendința de "a 
scoate moartea din casă”, transferând-o în spital (C. Bogdan). Obligaţia medicului şi a 
asistentelor este de a susţine psihologic bolnavul şi familia până la sfârşit, de a asigura toate 
îngrijirile necesare (combaterea durerii, hidratarea corectă, îngrijirea cavităţii bucale, 
îngrijirile fundamentale - igiena, nevoile sfincteriene, alimentaţia şi altele). Nu se vor omite 
nevoile şi preferințele personale, dorințele bolnavului de a-şi vedea rudele, prietenii sau 
preotul. Întotdeauna prezența umană trebuie să fie permanentă. 

18.3.14. ULCERUL DE DECUBIT (Ulcerul ischemic 
de presiune - Escara) 


Escara nu trebuie considerată o simplă leziune a pielii şi tratată ca atare. Frecvența sa 
este în creştere. 70% din bolnavii cu escară au peste 70 de ani. Frecvente înainte în 
spitalele de neurologie, de geriatrie şi în căminele spital, escarele în prezent sunt tot mai 
des întâlnite în spitalele de ortopedie, de acuţi, de chirurgie, traumatologie, reanimare. 
Escara este o nevroză ischemică a țesuturilor cuprinsă între planul osos şi structura de 
susţinere şi planul de compresiune (planul dur al patului sau fotoliului). Factorul ische- 
mogen acţionează din afară, prin intermediul presiunii (ulcer ischemic de presiune). Ar 
putea fi deci încadrat în patologia vasculară ischemică. Nevroza se datoreşte ischemiei 
prelungite, provocate de compresie prin imobilizare prelungită. Zona cea mai afectată 
este proeminenţa sacrală în poziţia culcat pe spate, trohanterul mare în poziţia culcat pe o 
parte şi tuberozitatea ischionului în poziţia şezândă. Mai afectează şi călcâile, maleolele, 
spinele iliace şi rotula în poziţia de decubit ventral. În timpul somnului, la omul normal, 
apar perioade de imobilitate pe intervale mai lungi şi totuşi nu apar escare, datorită meca- ` 
nismului reflex de apărare (mai mult de 10 schimbări de poziţie pe oră), care permite în 
câteva secunde aportul normal de oxigen. Escarele sunt deci provocate de lipsa de oxi- 
gen, datorită presiunii prelungite. Intervin şi alți factori favorizanţi: Imobilizări prelungite 
prin boli grave mai ales neurologice; imobilizări prin terapii cu neuroleptice şi tranchili- 
zante; aparate ghipsate, anestezice; factori care diminuă presiunea arterială şi împiedică 
aportul de oxigen (hipotensiune, hipovolumie, colaps), stări hipoxemice, şocul, anemia, 
febra, insuficiența cardiacă gravă etc. Nu se poate ignora factorul vârstă care scade rege- 
nerarea tisulară. În mod obişnuit escarele apar în caz de paralizii, demenţă senilă, caşexie 
canceroasă, sedative puternice, temperaturi mari la bolnavul vârstnic etc. 

Simptomatologic, semnalul este "placa eritematoasă” care evoluează rapid către lezi-. 
une dermoepidermică, leziuni cutanate, pentru ca în final să cuprindă toate țesuturile in- 
clusiv periostul. 

Escara cu evoluţie supraacută (galopantă), este o formă clinică care evoluează în 
câteva ore (1 - 6 ore). Apare la vârstnicii cu afecţiuni neuropsihice, la care se declanşează 
imediat criza de adaptare, sau la bolnavii cu accidente vasculare cerebrale repetate. Pro- 
babil că intervin şi modificări neurodistrofice rapide şi profunde. Leziunea evoluează 
rapid în profunzime, pe orizontală şi verticală, şi nu răspunde tratamentului. În orice es- 
cară prognosticul este sumbru. 

Profilaxia, vizează calitatea lenjeriei, menţinerea acestuia uscată prin schimbare frec- 
ventă, îndepărtarea cutelor şi firimiturilor de pâine, igiena riguroasă a pielii, alimentaţie 
corectă. Se combate imobilismul absolut, se impune schimbarea de poziţie la 2 - 3 ore, şi 
protejarea reliefurilor dure, prin utilizarea de colaci de cauciuc, perne sau saltea extra- 
moale. Concomitent se îngrijeşte meticulos pielea, tegumentele se spală de mai multe ori 
pe zi cu săpun şi apă caldă, şi se usucă. Se aplică creme sau loţiuni, se pune pudră fină de 
talc în zonele umede, după uscare etc. O atenţie specială se acordă incontinenţei urinare 
şi anale, prin spălare periodică cu săpun şi apă şi uscare. Se practică zilnic frecţii şi masa- 
je uşoare. Alimentaţia va fi completă. Se adaugă transfuzii, vitamine, anitanemice, ana- 
bolizante. Fundamental în profilaxia şi tratamentul escarelor rămâne "programul rotației 
continue", care presupune îngrijire continuă cu participarea întregului personal (medic, 
asistente, infirmiere). 

Tratamentul curativ al escarelor este descurajant. El urmăreşte: 

- diminuarea presiunii planurilor dure 

- îndepărtarea detritusurilor necrotice 

- combaterea infecţiei cu sterilizare (Proteul şi Piocianicul sunt rezistente), cu soluţii 
1% alcoolică sau apoasă de violet de genţiană sau cristal violet, rivanol 1%, fenosept, 
raze ultraviolete, pansarea moale a plăgii cu pomezi, pudră, soluţii (clorură de sodiu), 
“îndepărtarea puroiului, administrarea de gentamicină. 

- stimularea locală a epitalizării (jecozinc, cutaden, insulină, pantotenat de sodiu, ana- 
bolizante, vitamina A). 

În concluzie apariția escarelor reprezintă o catastrofă la bolnavul vârstnic. 


18.3.15. CAUZELE MORȚII ÎN GERIATRIE 


- moartea cardiacă (37% la populaţia de peste 65 de ani), prin ateroscleroză, hiperten- 
siune, tulburări de ritm şi conducere, insuficiență cardiacă globală. 

- moartea cerebrală, prin patologie vasculară cerebrală (accidente cerebrale vascu- 
lare), şi afecţiuni degenerative ale creierului. 

`- alte cauze: neoplazii, boli respiratorii, boli de nutriţie şi metabolism, endocrine, boli 

de sânge. 

- se vorbeşte despre o "moarte de bătrâneţe", noțiune care nu este acceptată de către 
O.M.S. 


18.4. TERAPIA MEDICAMENTOASĂ ÎN GERIATRIE 


Se constată astăzi pretutindeni și în special la bătrâni, un supra consum de medica- 
mente, cu efecte secundare inerente. În general bătrânii consumă excesiv hipnotice, 
psihotrope, laxative şi antibiotice. De aceea se recomandă o posologie diminuată şi o su- 
pravegere strictă. Bătrânii au tendința de a face provizii de droguri şi de a nu respecta 
corect prescripțiile. Diazepamul, Fenilbutazona, Propanololul, Morfina etc, sunt stocate 
la bătrâni în sânge prin diminuarea fluxului sanghin hepatic. Deci se va reduce 
administrarea lor. Nitrazepamul produce în doze obişnuite tulburări psihomotorii de 36 
de ori mai frecvente ca la tineri. Medicamentele administrate oral sunt mai puțin absor- 
bite la bătrâni. Proteinele fiind scăzute la bătrâni, drogurile care se unesc cu ele ca Dicu- 
marinicile şi Fenitoina, cresc concentraţia în sânge. Digoxinul prin alt mecanism îşi va 
mări de asemenea concentraţia. Pentru toate drogurile se recomandă la bătrâni reducerea 
dozei. La vârstnici eliminarea renală a medicamentelor scade. Aceasta este valabil pentru 
Digoxin, care în doza obişnuită poate deveni toxic. Prin acelaşi mecanism de eliminare 
renală scăzută, alte droguri au efect benefic (penicilina şi ampicilina). Gentamicina şi 
streptomicina pot atinge în schimb concentraţii toxice. Creerul vârstnicului este mai 
sensibil la barbiturice şi la opiacee. În general se constată o sensibilitate net crescută la 
bătrâni, faţă de drogurile digitalice, parasimpaticolitice, sedative, hipnotice, sulfamide şi 
indometacin. În concluzie este prudentă scăderea dozelor medicamentelor la bătrâni, la 
30 - 50% faţă de adult. 

Reacţii adverse şi efecte secundare. Bătrânii reacționează advers la medicamente, mai 
frecvent decât bolnavii tineri. Un risc crescut apare la cei care iau antiparkinsoniene, 
antihipertensive, psihotrope, digitalice, antibiotice şi antiinflamatoare. Se întâlnesc ade- 
seori hemoragii după anticoagulante, comă hipoglicemică după antidiabetice orale. Se 
descriu numeroase interacțiuni medicamentoase, de exemplu între betablocante şi anti- 


742 MANUAL DE MEDICINĂ INTERNĂ 


diabetice, între digoxină şi chinidină, între digoxină şi antiacide, calciu, extracte tiroi- 
diene, simpaticomimetice. Reacţiile adverse cresc proporţional cu numărul drogurilor 
utilizate simultan. Se întâlnesc şi interacțiuni medicament - bolnav. Astfel rezerpina mă- 
rește depresia, iar androgenii, corticosteroizii, diureticele, estrogene, fenilbutazona, pro- 
pranolonul, preparatele de sodiu, agravează insuficiența cardiacă. La fel acționează 
psihotropele. În ce priveşte relația medicament - nutriție, absenţa vitaminelor şi sărurilor 
minerale, agravează suferinţele bolnavului. Lipsa de fructe, legume şi ficat, în prezenţa 
anticonvulsivantelor determină slăbiciune, oboseală şi anemie. 

Lipsa de lapte şi derivate în prezența anticonvulsivantelor dă dureri osoase, deficiență 
în mers şi slăbiciune musculară, prin deficit de vitamina D. Avitaminoze pot apare. şi 
după consumul cronic al unor medicamente. După digitalice apare deficit de Tiamină. 
Hidralazina, Fenitoina, Triamterenul şi Aspirina consumă acidul folic, biguanidele şi 
Colchicina scad Vitamina B}; drogurile antituberculoase produc acelaşi efect. 

Se va acorda atenţie tonicardiacelor şi antiaritmicelor, dar mai ales antibioticelor. 
Cloramfenicolul va fi evitat în insuficienţa hepatică. Cantităţile administrate de Ampici- 
lină şi rifampicină vor fi reduse la cei cu afecțiuni biliare. Antibioterapia prelungită şi 
repetată conduce la selecţii microbiene (bronşite cronice şi infecții urinare). Se vor evita 
antibioticele retard, antibioticele cu efect ototoxic (streptomicina, gentamicina, amino- 
zidele), precum şi antibioticele cu efect nefrotoxic (gentamicina). 

În general se va evita poliantibioterapia sistematică, precum şi administrarea prelun- 
gilă şi dozele administrate în mare cantitate. Multe reacții secundare apar după substan- 
tele psihotrope (somnolenţă, stări depresive, confuzie, uneori stări comatoase). Anti- 
depresivele determină uscăciunea gurii, atonie vizicală, constipaţie şi aritmii. Se preferă 
imipraminele (Tofranil şi Haloperidol). Neurolepticele dau sindroame extrapiramidale. 
Barbituricele trebuiesc evitate în măsura posibilităţilor. Tranchilizantele sunt în general 
mai bine suportate. Adrogenii favorizează cancerul de prostată. Corticoizii vor fi admi- 
nistrați cu multă grijă, în doze de preferat mai mici şi dacă este posibil sub protecţie 
(alcaline). Se va acorda atenţie şi diureticelor deoarece scad tensiunea arterială şi produc 
tulburări electrolitice. Laxativele în exces pot conduce la caşexie, edem, hipocalcemie şi 
carenţe vitamino-minerale. 

În concluzie trebuiesc bine cunoscute la vârstnici reacţiile adverse. Dozele vor fi re- 
duse la jumătate faţă de adult, vor fi administrate pe' perioade scurte şi se va controla 
respectarea indicaţiilor întotdeauna. 


18.5. REABILITAREA ÎN GERIATRIE 


Prin reabilitare, se înțelege tratamentul care urmăreşte reintegrarea bolnavului recu- 
perat biologic, motor şi psihologic, într-o viaţă activă, potrivit activităţilor de care dis- 
pune. Se porneşte de la certitudinea că fiecare bolnav, indiferent de gradul afectării 
psihofizice, posedă încă resurse fizice şi emoţionale, capabile de a asigura recâştigarea 
independenței (cel puţin teoretic). 

Prin reeducare, se urmăreşte redobândirea pasilo psihomotorii, care să ofere 
Boroko autonomie. ni tite şi ta Sti peaală, constituie o x panis brae 
relativi sinonimi. 

Prin aplicarea acestei metode de tratament, progresele vor fi individualizate pentru 
fiecare bolnav, vor fi evaluate componentele psihologice, vor fi dezvoltate la început 

acele capacități şi forțe care să-i permită independenţa în autoservire (mâncat, băut, con- 
trolul defecaţici şi micţiunii), mobilizarea în pat, în fotoliu şi mersul propriu zis. Se urmă- 
reşte în final reactivarea în viața cotidiană, reinserția socială (familie, prieteni, vecini) şi 
reintegrarea în activitatea profesională (O.M.S.). La orice vârstnic se întâlnesc trei mari 
deficite: deficitul pulmonar, deficitul cardiac funcţional şi scăderea conducerii nervoase. 
Dificultatea constă în faptul că la vârstnic se întâlnesc 4 - 5 afecțiuni concormitente. De 
aceea reabilitarea are o durată lungă la vârstnic, este mai puțin eficace, iar rezultatele sunt 
mai mult psihologice şi mai puţin tehnice prin fizioterapie şi mecanoterapie. Gimnastica 
respiratorie şi exerciţiile pentru extiemeităţile neafectate, vor fi începute chiar după 24 de 
ore. Ulterior se recurge la exerciţii de mers mai complicate. Mici progrese sunt 
întotdeauna posibile. Indiferent de metodă, tonul şi dialogul sunt esenţiale. Recuperarea 
prin exerciţii fizice, trebuie supravegheată cu grijă, datorită riscurilor pe care le comportă 
vârstnicul la solicitare fizică şi efort. De aceea vor fi eliminate exerciţiile fizice care 
solicită eforturi mari, care nu pot fi suportate de bolnavii vârstnici. Se folosesc în special 
mişcări armonioase, ritmice, cât mai apropiate de modul natural de mișcare, al bolnavului 
vârstnic. Recuperarea psihologică va însoţi întotdeauna pe cea somatică şi va fi condusă 
de personal calificat (psihoterapeuţi). 


18.6. TERAPIA OCUPAȚIONALA, deși pare mai puțin obişnuită, î-şi găseşte 
locul între terapeuticele nemedicamentoase acordate bolnavului vârstnic. Justificarea sa o 

„dau stresurile psihosociale ale bătrânului: însingurarea sociofamilială, dezinserția socială, 
şocul pensionării, crizele de adaptare, regresia psihomotorie, pierderea autonomiei, ete. 
(C. Bogdan). 

Alături de terapiile medicamentoase, de fizio şi Kinetoterapie, psihoterapie, recuperarea 
complexă a vârstnicului cuprinde şi terapia ocupaţională (ergoterapia). Aceasta urmăreşte 
recuperarea motricităţii, reluarea activităţilor cotidiene, adică redobândirea autonomiei şi 
reintegrarea psihosocială (reluarea relaţiilor cu mediul psihosocial). Există o terapie 
ocupațională de funcţie, aplicată în stările mai grave, în care bolnavul a pierdut şi obişnu- 
ințele primare, instinctuale, pe care trebuie să le recapete (alimentaţie, toaletă zilnică). 
Alteori se urmăreşte consolidarea rezultatelor obținute. Aici intră activităţi recreative, hobbi- 
terapia, activităţi de utilitate practică, grădinărit, bricolaj cete. Vor fi luate în considerație 
ideile şi preferinţele bolnavilor, experienţa personală. Pe măsura posibilităţilor bolnavii vor 
fi dirijaţi către activități noi. Vor fi evitate activităţile grele. Noile ocupaţii se vor întinde de 
la activităţi personale (reînvăţate), la toaletă, echipare - dezechipare, lectură, audiții 
muzicale, spectacole, floricultură, grădinărit, ţesătorie, împletituri, tricotaje, broderie, pic- 
tură, artizanat, butaforie, pirogravură, traforaj etc. (C. Bogdan). 


18.7. EDUCAȚIA SANITARĂ 


a * Sp A CRC . A . I 
Se urmăreşte o instruire largă a vârstnicilor, o neoşcolarizare, pentru însuşirea cunoş- 


tințelor privind procesul de îmbătrânire, în sfârşit pregătirea pentru pensionare şi 
îmbătrânire. Pentru aceasta s-au înfiinţat universităţi geriatrice. În cazurile de îmbol- 
năvire se urmăreşte cunoaşterea de către bolnav a riscului complicaţiilor, căile de evitare, 
semnele precoce de îmbolnăvire, indicaţii terapeutice şi dietetice, căile de menţinere a 
capacităţilor fizice şi intelectuale (C. Bogdan). Preocupările privesc adaptarea acţiunilor 
corespunzătoare nivelelor de vârstă. Altele se adresează populaţiei vârstnice sănătoase şi 
vârstnicilor bolnavi. O.M.S.-ul apreciază că educaţia sanitară, constituie resursa cea mai 

importantă de prevenire a îmbătrânirii grevată de boli, de dependenţă. Se urmăreşte ca 
bătrânii să devină conștienți de posibilitățile lor reale, prin combaterea fricii de bătrâneţe 
şi moarte şi micşorarea conflictelor dintre generaţii. În sfârşit se va insista asupra rolului 
şi riscurilor polimedicaţiei şi automedicaţiei. 


18.8. PATOLOGIA PENSIONĂRII 


Retragerea din activitate, pensionarea, este un moment de răscruce în existenţa indi- 
vidului, un stress care poate precipita îmbolnăviri preexistente, genera altele, şi în final 
poate duce la deteriorarea psihică a individului. de aceca s-a delimitat o patologie a retra- 
perii, "boala pensionării”, o reală entitate morbidă. Există în prezent două tendinţe, prima 
urmăreşte valorificarea potenţialului biologic şi social restant al vârstnicului şi a doua 
urmăreşte limitarea vârstei de- pensionare, pentru eliberarea de locuri de muncă, necesare 
generaţiilor mai tinere. 

Persoanele care au avut preocupări extraprofesionale, îşi menţin un echilibru mai bun. 
La fel şi persoanele cărora li se permite prin profesie, activitate şi dincolo de vârsta de 
pensionare (creatorii din, cultură, artă, ştiinţă). La bărbaţi stressul pensionării este mai 
mare, mai grav decât la femei, acestea având şi preocupări casnice. Bărbaţii fac adeseori 
o nevroză a pensionării, care poate merge până la moartea psihică, moartea profesională. 
Atitudinea față de cei care urmează a fi pensionați, trebuie să fie individuală. Există la 
aceştia reacții echilibrate, optimiste şi pesimiste, chiar catastrofice. Pensionarea însem- 
nează pierderea statuturilor, rolurilor şi a demnităţii personale. La femei apar probleme 
mai deosebite, înainte de pensionare, legate de înaintarea în vârstă, conincizând cu peri- 
oada climacterică. | 

Un factor important este profesia şi mediul. De aceea în mediul rural, şocul nu este 
grav, deoarece încetarea activităţii nu este completă şi bruscă. Persoanele foarte active, 
mai ales cele din mediul urban, dacă nu-şi găsesc alte preocupări şi activităţi, suportă 
foarte greu pensionarea. lată de ce prevenirea patologiei pensionării, trebuie făcută din 
timp, prin cursuri de preretragere, integrarea în colectivităţi de muncă ete. Pregătirea psi- 
hologică este esenţială. Este indispensabilă combaterea sentimentului de inutilitate. Se va 
cultiva mişcarea fizică şi exercițiul intelectual, se va organiza timpul liber, se vor orga- 
niza posibilităţi de integrare în activităţi de comunitare, culturale, sportive, gospodărești, 
artizanale etc. 


18.9.INTEGRAREA ÎN INSTITUȚII SPECIALIZATE PENTRU 
VÂRSTNICI (Instituţionalizarea) 


Pe măsura înaintării în vârstă, ca urmare a unor grave invalidităţi - sindromul de imo- 
bilizare, demenţele, incontinenţele, pierderea autonomiei şi a capacității de autoservire - 
la care se adaugă factori sociali ca diminuarea veniturilor, lipsa familiei sau imposi- 
bilitatea acesteia de a asigura supravegherea şi îngrijirea, apare creşterea solicitărilor de 
spitalizare pe termen lung. Din populaţia de peste 65 de ani, 4%, este internată 
permanent. După unii autori, aceasta nu este decât o formă mascată de izolare a bătrânu- 
lui, pe care o promovează familia şi societatea. Se constată o presiune crescândă atât din 
partea familiilor cât şi din partea unor unități spitaliceşti (cu bolnavi părăsiţi, sau cu 
spitalizări îndelungate şi frecvente), de a forța internarea în cămine spital. Decizia este un 

act de mare răspundere şi trebuie să cuprindă numai urgențe medicale sau sociale. Expe- 
rienţa arată că mediul cel mai prielnic pentru bătrân rămâne familia (aceasta este şi do- 
rința bătrânilor), de aceea întoarcerea la domiciliu este un deziderat, mai ales condiţiile 
de la domiciliu sunt prielnice. În orice caz, întotdeauna, pentru orice eventualitate pre- 
gătirea psihologică a vârstnicului trebuie făcută, pentru a se evita tulburările de adaptare. 

În unităţile pentru vârstnici (cămine de bătrâni, cămine spital), asistenţa trebuie asi- 
gurată în echipă (medic generalist, medic geriatru, psihiatru, psiholog, fizioterapeut). Un 
rol principal îl are asistenta medicală şi personalul de îngrijire. Calitățile morale ale 
acestora nicăieri nu sunt mai necesare ca în aceste unități. Echipa trebuie să insufle bol- 
navului încredere, curaj, şi să-i ridice tonusul. Viitorul vârstnicului, redobândirea auto- 
nomiei, a tonusului vital, reintegrarea socială, depinde de calitățile echipei medicale. De 
aceea suportul psilhoafectiv, respectul pentru demnitatea vârstnicului sunt condiţii de 
bază. l 

Pentru bătrâni familia constituie factorul vital fundamental. De aceea resursele fami- 
liei trebuiesc valorificate întotdeauna. Conflictul dintre generații există, dar nu este o 
regulă. Fenomenele de respingere şi violențele față de vârstnic trebuiesc cunoscute, com- 
cului. Stressul de mutare este o realitate. În general, din partea familiei se pot delimita 
comportamente variate: cooperare, hiperprotecție, culpabilitate, angoasă, dar uneori şi 
abandon şi respingere. 

Când nu mai există altă posibilitate, când bolnavul este singur, când viaţa în familie 
este imposibilă, medicul şi echipa pe care o conduce trebuie să preia toate funcțiile 
familiei normale: răbdare, afecţiune şi susținere morală. 


19. NOŢIUNI DE RADIOLOGIE 


19.1 STRUCTURA MATERIEI 


Razele Röntgen, ca şi alte radiaţii, îşi au sursa în materie. Pentru a putea înțelege na- 
tura, proprietăţile şi întrebuințările practice ale razelor Röntgen, ale izotopilor radioactivi, 
va trebui să cunoaştem în prealabil câteva noţiuni despre structura materiei şi despre le- 
gătura materiei cu energia. 

Atomul este cea mai mică părticică specifică unui element şi nu poate fi scindat în 
elemente asemănătoare lui. 

Studiul corpului radioactiv a arătat că atomul este complex, fiind constituit din parti- 
cule, dintre care unele cu sarcină electrică. 

Rutherford (completat mai târziu de Bohr şi alţii) a conceput atomul, în 1911, ca un 
mic sistem planetar: un nucleu central încărcat pozitiv, în care se concentrează, se pare, 
toată greutatea atomului, iar la periferie - straturi concentrice de electroni, particule cu 
greutate infimă, încărcate electric negativ, care gravitează cu mare viteză în jurul acestui 
nucleu central. Electronii circulă rapid în jurul nucleului şi dezvoltă o forță centrifugă ca- 
pabilă de a anihila atracţia electrică pozitivă a nucleului. 

Masa unui electron este foarte mică şi, de aceca, când vorbim de masa atomului, ne- 
glijăm pe aceea electronilor şi ne referim numai la nucleu. 

Nucleul conţine protoni şi neutroni, particule care au aceeași masă, de aceea suma 
protonilor şi a neutronilor arată masa atomică. 

Protonii au încărcătura electrică egală cu cea a electronilor, dar de semn contrar (po- 
zitivă). A j 

Numărul protonilor fiind egal cu al electronilor face ca atomul să fie din punct de ve- 
dere electric neutru. Numărul lor (al electronilor sau protonilor) reprezintă ceea ce nu- 
mim numărul atomic. El indică locul elementului respectiv în sistemul periodic al ele- 
mentelor lui Mendeleev. l 

De aceea, spunem că electronul este constituentul universal 
al materiei, fiind cea mai mică particulă materială. De numărul 
şi aşezarea în straturi a electronilor periferici depind propri- 
etățile fizice şi chimice ale elementului respectiv. Numărul elec- 

O | tronilor situaţi în stratul cel mai periferic condiționează valența 
unui element. 

Reacţiile chimice şi unele proprietăţi fizice - de exemplu ab- 
sorbția radiaţiilor - au loc fără intervenţia nucleului, petrecându- 
se numai în diferite straturi electronice. 

Cel mai simplu şi uşor atom este cel de hidrogen - nucleul 
său este format dintr-un singur proton, iar periferia este cons- 
tituită dintr-o singură orbită, pe care se găseşte un singur electron (fig. 87). 


Fig. 87 - Atom de hidrogen 

Protonii din nucleu, deşi au încărcătura electrică identică, nu se resping - contrar le- 
gilor lui Colomb ale respingerii şi atracției electrostatice -, datorită distanțelor infinit de 
mici ce despart particulele nucleare. 

Imediat ce aceste distanţe cresc, protonii se resping între ei şi nucleul se dezagregă. Aşa 
se întâmplă cu nucleul de uraniu - corp radioactiv, care, având 92 de protoni, se dezagrează 
spontan din cauza numărului mare de particule şi prin slăbirea forțelor care le leagă. În 
“ nucleu se concentrează şi marea majoritate a energiei pe care o reprezintă atomul. 

Sub acțiunea unei radiații corpusculare sau electromagnetice se pot smulge unui atom 
unul sau mai mulți electroni, obținându-se ceea ce se cheamă ion. 

lonul este un atom care a pierdut sau a câştigat unul sau mai mulţi electroni; poate fi 
pozitiv, când a pierdut electroni, sau negativ când câştigă electroni. 


19.2. RAZELE RONTGEN 


Razele Rântgen poartă numele savantului german care le-a descoperit, la sfârşitul se- 
colului trecut, cu ocazia unor experiențe cu raze catodice. Bănuind că este vorba de 
radiații necunoscute în vremea aceea, le-a denumit raze X. 

Razele Rântgen fac parte din grupa radiațiilor electromagnetice, adică a radiaţiilor 
care se propagă la distanţă sub forma unor oscilaţii cu lungime de undă foarte mică, de 
zeci de mii de ori mai mică decât a luminii. 


19.2.1. PROPRIETĂȚILE RAZELOR RÖNTGEN 


Razele Röntgen au o serie de proprietăți - unele comune tuturor razelor electromag- 
netice, altele particulare. 

Proprietățile fizice cele mai importante sunt: 

- se propagă în linie dreaptă şi au viteza de 300 000 km/sec; 

- intensitatea scade cu pătratul distanței: dacă distanța creşte de două ori, intensitatea 
scade de patru ori; 

- absorbția constituie suma fenomenelor ce se produc atunci când razele Röntgen ' 
străbat un corp material. Efectul acestor fenomene este pe de o parte cantitativ, căci slă- 
beşte intensitatea radiaţiei prin absorbţia unei cantităţi de raze în corpul iradiat, iar pe de 
altă parte rezultă şi o schimbare calitativă, căci prin traversarea de către cuantele roent- 
geniene a unui corp material, iau naştere radiații noi, secundare. Se modifică în acelaşi 
timp direcţia fasciculului roentgenian incident. 

Modificările cantitative sunt rezultate de legea Bragg-Pierce: absorbţia este direct 
proporțională cu densitatea, puterea a 4-a a numărului atomic şi cu puterea a 3-a a lun- 
gimii de undă. 

Modificările calitative se produc printr-un proces de difuziune, adică de deviere şi 
împrăştiere a razelor, şi printr-un proces de emisie de către corpul absorbant de radiaţii 
secundare caracteristice şi fotoelectronice precum şi de energie luminoasă, căldură, efecte 
fotochimice: i i 

- ionizează gazele; ; 

- produc fluorescența unor corpuri ca platinocianura de bariu, tungstatul de cadmiu etc. 

Proprietăţi chimice. Cea mai importantă proprietate chimică este impresionarea plăcii 
fotografice. Este o acţiune ce se petrece la periferia atomului. Substanțele influențate sunt 

sărurile de argint, care devin sensibile la acţiunea unui corp reductor, precipitând argintul 
ca o pulbere neagră fină. Aceste proprietăţi fac posibilă întrebuinţarea razelor Röntgen în 
radiografii. l 

Razele Röntgen se sumează, se cumulează în țesuturile vii pe care le străbat. 


19.2.2. APARATUL RÖNTGEN 


Un aparat roentgendiagnostic se compune din următoarele piese: tubul Röntgen (fig. 
88), un transportor de înaltă tensiune, un transformator de încălzire a filamentului, ca- 
bluri de înaltă tensiune, kenotroane sau ventile, stativ, masă comandă, ecran, precum şi 
alte accesorii. | l 


dul 

Fig. 88 - Tub Röntgen 


Razele Röntgen se produc în tubul radiogen, care este format dintr-un balon de sticlă 
greu fuzibil (care rezistă la temperatură înaltă), în care s-a făcut vid şi în care la o extre- 
mitate se găseşte un filament de tungsten cu un cilindru în jur (catodul), iar la cealaltă 
extremitate se găseşte anticatodul sau anodul, format dintr-o bară de cupru care are în 
mijloc o pastilă de tungsten, unde bombardează electroni (anod fix), sau un dispozitiv 
care se roteşte (anod rotativ), mult mai avantajos. Catodul se leagă la polul negativ al 
transformatorului de înaltă tensiune, iar anodul cu polul pozitiv, curentul circulând de la 
catod la anod. Filamentul (catodul) se încălzeşte la incandescenţă şi emite electroni, care 
sunt atraşi puternic de anod; prin izbirea acestor raze de anod iau naştere razele Röntgen. 


19.2.3. ÎNTREBUINȚĂRI 


Radiodiagnosticul constituie o metodă de investigație clinică, care ne furnizează date 
morfologice şi funcţionale foarte utile pentru diagnostic, şi, implicit, şi pentru tratament. 

Radioscopia este o metodă de explorare radiologică care constă în examinarea pe 
ecranul radioscopic a imaginilor pe care le dă un fascicul de raze Rântgen după ce a 
traversat corpul expus. Radioscopia se bazează pe: absorbţia inegală a razelor de diferite 
corpuri, pe proprietatea razelor Röntgen de a produce luminiscența unor corpuri şi pe 
proiecția lor conică. Radioscopia permite explorarea dinamică a unor organe, dându-ne 
informaţii preţioase morfologice şi funcţionale. 

Pentru a putea executa o radioscopie trebuie mai întâi să ne adaptăm vederea la întu- 
neric. După 10 minute de adaptare (de stat la întuneric), sensibilitatea luminoasă este de 
50 de ori mai mare decât dacă venim direct de la lumină, iar după 20 de minute, de 200 
de ori. 

- Radiografia este o metodă de explorare radiologică care se bazează pe proprietatea 
razelor Röntgen de a impresiona stratul sensibil de bromură de argint şi filmele radiogra- 
fice. Radiografia este mai bogată în detalii decât radioscopia şi constituie un document 
obiectiv, ce poate fi comparat în timp. Există multiple metode radiografice, după organul 
sau porțiunea organului de examinat şi după scopul pe care îl urmărim. 

Radiofotografia medicală este procedeul de diagnostic radiologic prin care se foto- 
grafiază, pe un film de dimensiuni reduse, imaginea unui ecran fluorescent. Este folosită 
mai ales pentru depistarea leziunilor pleuropulmonare şi cardiovasculare. 

Tomografia constă în radiografierea unui singur strat al unui organ sau zone. Ea ne 
permite analiza unei imagini radiologice care reprezintă sinteza tuturor straturilor. Prin 
mişcarea în sens invers în timpul expunerii a tubului radiogen şi a casetei cu filmul radio- 
grafiei, dispozitivul tomografului realizează. ştergerea imaginilor straturilor supra- şi 
subiacente şi permite iradierea permanentă a statului interesat. 

Radiokimografia este o metodă mai veche, folosită pentru înscrierea pe film a mişcă- 
rilor organelor. Este folosită ca o completare a celorlalte metode radiologice, mai ales în 
explorarea aparatelor cardio-vascular, respirator şi a diafragmei. Ea se realizează prin de- 
plasarea uniformă, fie a grilei, fie a filmului radiografic. Dacă se deplasează grila, se 
obţine imaginea în totalitate a organului, marginile lui prezentând dințături (croşete), care 
de fapt sunt expresia radiografică a mişcărilor. Dacă se mişcă filmul, se înregistrează nu- 
mai acele puncte pe conturul organului care se află în dreptul deschizăturilor grilei. 

Radiocinematografia, bazată pe amplificatorul electronic, ne permite explorarea 
organelor în mişcare, mai ales a aparatelor digestiv şi cardio-vascular. Principiul metodei 
constă în filmarea imaginii de pe ecranul radioscopic sau direct după ieşirea razelor din 
corpul omenesc, fără ecran (procedeu direct). Se obțin foarte multe date funcționale, 
detalii mai fine, dlar itate şi precizie mai mari. 

Roentgenteleviziunea şi înregistrarea magnetică a imaginii radiologice apin 
ultimele cuceriri ale tehnicii radiologice. Imaginile pot fi înregistrate după dorință, în mo- 
mentul prielnic în timp scurt şi în orice moment. Fixarea, înregistrarea şi reproducerea 
imaginii radiologice pot fi efectuate în fracțiuni de secundă. În acest fel se înlătură pro- 
desul developării, care cere timp şi multă manoperă. 


19.3. EXAMENE RADIOLOGICE CU SUBSTANȚE DE CONTRAST 


Pentru ca un or gan să iasă în evidenţă, trebuie ca acel organ să aibă o capacitate pro- 
prie mai mare sau mai mică de absorbţie pentru razele Röntgen. 

Sunt însă organe, care, datorită absorbției asemănătoare razelor Röntgen, sunt invi- 
zibile la examenul obişnuit. Aceste organe nu pot fi puse în evidență decât dacă vom 
putea crea, cu mijloace artificiale, contrastul necesar. Acesta se realizează cu ajutorul 
substanţelor de contrast care pot diminua opacitatea (exemplu: aerul filtrat, Co») sau care 
măresc opacitatea, cum sunt substanțele de contrast iodate sau sulfatul de bariu. 

Sulfatul de bariu permite vizualizarea aparatului digestiv, fiind insolubil şi bine to- 
lerat. Substanțele de contrast iodate (compuşi oganici cu iod) pot fi solubile sau insolu- 
bile în apă. Cele solubile în apă pot fi administrate prin injectarea în venă, pentru efec- 
tuarea de urografii, colangiografii, angiocardiografii, sau în artere, pentru arteriografii. - 
Unele sunt introduse direct în uretră, vezică, ureter (uretrografie, cistografie, pielografie 
retrogradă, histerosalpingografie). 

„Compuşii cu iod insolubil sunt administraţi fie oral, pentru diagnosticul căilor biliare, 
fie sunt injectați în diferite cavităţi ale organelor. 


750 MANUAL DE MEDICINĂ INTERNĂ 


Menţionăm mai jos examenele radiologice mai uzuale care folosesc substanțe de 
contrast. 

Urografia intravenoasă constă în evidenţierea radiologică a aparatului urinar prin in- 
jectarea intravenoasă a unei substanţe iodate renotrope (Odiston, Urografin). Bine con- 
dusă, urografia intravenoasă permite investigarea completă a aparatului urinar de la ne- 
fron până la uretră, atât în ceea ce priveşte aspectele morfologice, cât şi cele funcţionale. 

Urografia intravenoasă minutată este utilizată pentru punerea în evidență a ischemiei 
renale. Substanțele de contrast iodate, dozate corespunzător pe kilocorp, se injectează rapid 
(4 - 6 sec.). Radiografiile se execută rapid - la 30 secunde 1, 2, 3, 5 minute până în 90 - 120 
de minute. 

Colecistografia permite evidenţierea veziculei biliare şi a căilor biliare. Substanța de 
contrast poate fi administrată per os sau intravenos. 

Colecistografia orală rămâne metoda de elecție pentru examenul morfologic şi func- 
țional al veziculei biliare, exactitatea rezultatelor purtând merge până la 90 - 98%. 

Colecistografia intravenoasă se utilizează pentru studiul hepatocoledocului, al sindro- 
mului postcolecistectomie, precum şi în cazurile în care nu se poate face colecistografia 
per os sau aceasta este negativă. . 

Colangiografia intravenoasă, care provoacă spasmul sfincterului Oddi cu morfină, 
permite şi studiul căilor biliare intrahepatice, alături de cel al căilor extrahepatice. 

Splenoportografia este utilizată pentru studiul axului vascular splenoportal, cât şi 
pentru hepatografia ce o realizează în faza de întoarcere. Ea ne ajută să precizăm, de mul- 
te ori, etiologia sindromului de hipertensiune portală. 

Angiocardiografia constă în radiografierea cordului şi vaselor principale după opaci- 
ficarea lor. Substanţa opacă cu concentraţie în jur de 70% este introdusă prin injectare sau 
cateterismul venei cubitale sau jugulare, în cantitatea totală de aproximativ 1 m!/kilocorp. 
Se pot executa cu aparatele moderne radiografii în două planuri, perpendiculare între ele cu 
mai mult de 10 imagini/secundă. Variante ale acestei tehnici constau în introducerea intra- 
cavitară a substanţei de contrast iodate prin cateter sau punctie intracardiacă. 

Aortografia permite reprezentarea aortei de la origine până la ultimele ei ramuri prin 
opacificarea sa cu substanțe de contrast iodate, injectate fie la rădăcina aortei prin cateter, 
în aorta toracică sau abdominală prin punctie sau retrograd, fie printr-o arteră brahială, 
mai ales la copii. 

Bronhografia este metoda de explorare a bronhiilor, după opacifierea lor cu o sub- 
stanță de contrast. Ea ne dă informaţii preţioase morfologice şi funcţionale asupra bron- 
hiilor, cât şi a teritoriului pulmonar respectiv. 

Histerosulpingografia (HSG) este o metodă radiologică care pune în evidenţă cavită- 
tile, uterotubare prin injectarea, în- interiorul uterului şi a trompelor, a unor substanțe 
radioopace. Ea clarifică cazuri ginecologice dificile, şi rezoltă problema diagnosticului 
sterilității la femei, determinată de obliterările tubare. 


19.3.1. PREGĂTIREA BOLNAVILOR 


Înţelegem prin pregătirea bolnavilor pentru examenele radiologice totalitatea măsuri- 
lor ce tiebuie luate pentru a permite o vizualizare, în bune condiţii, a organului examinat 
(stomac, ficat, rinichi) şi pentru desfăşurarea, în bune condiţii, a examenului fără acci- 
dente. 

În acest domeniu al pregătirii bolnavului există multe păreri, procedee, tehnici dife- 
rite, fiecare cu avantajele şi dezavantajele sale. 

În general, din păcate, nu se dă importanţa cuvenită pregătirii bolnavilor pentru exa- 
menele radiologice. 

Se repetă din această cauză examene radiologice riscante şi neplăcute pentru bolnav, 
cu risipă de materiale şi energie. 

Considerăm că numai printr-o colaborare stânsă între clinică şi radiologie se pot obţi- 
ne rezultate bune. | 

Redăm mai jos o schemă de pregătire pentru cele mai uzuale examene radiologice: 

- Colecistografia per os: în general bolnavul este pregătit la fel ca la examenul radio- 
grafic pe gol. Un element important al pregătirii bolnavului îl constituie evacuarea intes- 
tinului gros de gaze şi resturi alimentare ale digestiei. Folosirea purgativelor, mai ales în 
preziuă examenului, dă uneori rezultate bune, dar ea poate constitui un factor iritant al 
intestinului, influențând şi absorbţia substanţei de contrast. Clisma evacuatoare dă rezul- 
tate superioare, când este bine făcută (1,5 - 2 1 ceai de muşeţel sau apă călduță) şi elimi- 
nată în totalitate. În cazul unei defectuoase administrări, clisma poate avea efecte nega- 
tive (cantitate mică de lichid, neeliminarea lichidului etc.). Un procedeu bun de îndepăr- 
tare a gazelor constă în administrarea, cu o oră înainte de executarea radiografiei, a unui 
pahar cu apă rece. Bolnavul va urma un regim de 2 - 4 zile eliminând din alimentație 
produse capabile de a forma gaze în intestin (glucide). De asemenea, nu se vor administra 
bolnavului medicamente radioopace pe bază de bismut, bariu sau carbonat de calciu. 

Cu 24 - 36 de ore înainte, de examen se recomandă bolnavului un prânz gras, cu ouă, 
şuncă, unt, mai ales la cei suspecți de stază veziculară accentuată, cu scopul de a evacua 
vezicula biliară. 

Cantitatea de Razebil se administrează cu 14 ore înainte de examen şi se calculează 
ținând seama de faptul că doza necesară pentru opacifierea optimă a veziculei biliare este 
de 50 - 55 me/kilocorp. 

- Colecisto-calangiografia. intravenoasă: pregătirea bolnavului se face, în general, în 
acelaşi mod ca la colecistografia per os în ceea ce priveşte evacuarea intestinului. S-a 
renunțat la prânzul evacuator al veziculei biliare pentru majoritatea cazurilor, păstrându- l 
pentru cazurile de hipotonie şi stază veziculară. Acest examen va fi executat după un 
examen clinic şi de laborator atent, care trebuie să stabilească, între altele, starea functii- 
lor hepatice şi renale. Testarea toleranţei la substanțele de:contrast iodate, deci fără valoa- 
re deosebită, va fi executată acolo unde fabrica producătoare o recomandă. Cel mai valo- 
ros şi simplu test este cele intravenos de provocare, cu injecție de continuare. Se intro- 
duce | ml substanţă de contrast iodată (de exemplu Pobilan) şi se aşteaptă 1 - 3 minute. 
Dacă nu apar fenomene de intoleranță, se continuă injectarea, pentru a administra 
eventual medicaţia de ră can corespunzătoare. Cantitatea de Pobilan injectată depinde 
de greutatea pacientului. Până la 65 de kg se infectează 20 ml; peste 65 kg se adminis- 
trează câte 3 ml pentru fiecare 5 kg în plus. 

Premedicația (Romergan ! - 3 tablete, Napoton 1 - 3 tablete zilnic, administrate cu 1 - 
2 zile înainte de examen) este recomandată numai pentru boinavii anxioşi, cu labilitate 
deosebită neurovegetativă, cu antecedente alergice. Nu va fi folosită în toate cazurile, 
pentru a evita eventualele modificări ale datelor funcţionale furnizate de examen. 

Urografia intravenoasă: clisma evacuatoare pentru degajarea intestinului de gaze sau 
resturi ale digestiei se execută seara şi dimineaţa cu 2 ore înaintea examenului, cu 1,5 - 2 l 
ceai de mușețel sau apă călduţă. Se urmăreşte eliminarea conţinutului de lichid introdus, ce 
este suficientă în marea majoritate a cazurilor. În situaţii speciale (imposibilitatea efectuării 
clismei) se poate folosi un purgativ, mai ales ulei de ricin (25 - 30 g pentru adulţi). 

Cura de sete, recomandată şi folosită în trecut, nu-și are astăzi rostul, deoarece sub- 
stanțele de contrast iodate folosite sunt mult mai concentrate (70 0 75%) şi ne dau un 

indice de opacificare suficient, în condiții normale. Dimpotrivă, astăzi recomandăm hi- 
dratarea normală a bolnavului, pentru a-i asigura o diureză cu evacuarea normală a sub- 
stanțelor de contrast iodate. Bolnavul va urina cu puțin timp înainte de examen, evitându- 
se apariţia reflexelor de inhibiţie a secreției renale şi de diluare în urină a substanţelor de 
contrast iodate, eliminate. 

Premedicaţia, deşi fără valoare deosebită, o vom folosi în anumite cazuri, la fel ca la 
colangiografia intravenoasă. 

Testul de apreciere a toleranței cel mai valoros şi uşor de executat este testul intra- 
venos de provocare cu injectare în continuare. 


19.3.2. EVENTUALE ACCIDENTE 


Accidentele consecutive explorările radiologice cu substanțe de contrast iodate, mai 
ales cele introduse intravascular, iniţial destul de crescute ca procent şi intensitate, s-au 
diminuat, datorită îmbunătăţirii calitative a substanţelor de contrast iodate, perfecționării 
condiţiilor de injectare, formării unei experiențe în ceea ce priveşte selectionarea cazu- 
rilor. Totuşi riscul pentru bolnavi, legat de aceste examene, este încă mare. Numărul încă 
crescut de accidente, debutul lor brusc, imprevizibil de multe ori pentru terapeut, le men- 
țin încă în mare actualitate. 

Teoriile actuale asupra patogeniei acestor accidente sunt încă contradictorii, fapt ce se 
răsfrânge, desigur, asupra posibilităţilor de prevenire şi tratament. 

Accidentele consecutive folosirii substanțelor de contrast iodate pot fi imediate sau 
tardive. Cele mai frecvente sunt cele imediate, care apar în timpul injectării. Accidentele 
imediate şi tardive pot fi: locale sau generale. 

Accidentele locale se produc mai ales în cazul arteriografiilor selective. Ele depinde 
de toxicitatea substanțelor de contrast iodate, viteza de injectare, durata injectării, canti- 
tatea şi calitatea subsanţelor de contrast iodate, durata contactului cu endoteliul vascular. - 
Se produc leziuni vasculare cu ischemie consecutivă şi agregare din elementele figurate 
ale sângelui în vase. Aceste leziuni sunt în numeroase cazuri reversibile, însă pot fi şi ire- 
versibile, cu formarea de cicatrice. 

Accidentele generale depind de o seric de factori care le pot favoriza, ca: terenul indi- 
vidului, existența prealabilă a unei insuficiențe hepatice, renale sau asocierea ambelor. S- 
au observat accidente generale cu toate produsele de contrast. 

Accidentele generale consecutive substanțelor de contrast iodate pot fi grupate din 
punct de vedere clinic în: 

Accidentele de importanță minoră (aproximativ 20% din totalul examenelor) sunt de 
scurtă durată şi apar de obicei în timpul injectării. Se caracterizează prin senzaţia de grea- 
tă, căldură în obraz, gust metalic în gură, ameteli etc. - toate rapid trecătoare. 

Accidentele de gravitate medie (aproximativ 5% din totalul examenelor) apar de ase- 
menea în timpul injectării şi se caracterizează prin: reacţii cardio-vasculare (tahicardie, 
bradicardie, congestie, paloare, scăderea tensiunii arteriale), reacţii respiratorii (tuse, 
dispnee), reacţii cerebrale (cefalee, amețeli, somnolenţă), reacții gastrointestinale (grețuri, 
vărsături), reacții cutanate (urticarie, edem). 

Aceste reacții dispar destul de repede, mai ales după tratamentul corespunzător. 

Accidentele grave debutează prin semne acute cardio-vasculare şi respiratorii, care ce- 
dează greu, chiar la tratament adecvat şi prompt administrat. 

Accidentele mortale sunt foarte reduse. Tabloul clinic este dominat de colapsul vas- 
cular, care se instalează repede - resiunea arterială scade, pulsul devine rapid, şi apoi im- 
perceptibil. 

19.3.3. TRATAMENTUL ACCIDENTELOR 


Tratamentul profilactic: Reprezintă folosirea. cu discernământ a explorărilor radiografice 
cu substanțe de contrast iodate, când au fost epuizate toate celelalte examene clinice şi de 
„ laborator, pentru a aprecia utilitatea examenelor, starea de sănătate a bolnavilor, şi pentru a 
sesiza eventualele contraindicaţii. Trebuie să se ţină seama de următoarele recomandări: 

- Se vor evita examenele cu substanțe de contrast iodate la bolnavii cu afecţiuni grave 
hepatice şi renale sau cardiovasculare, cu leucopenie, trombopenie, coagulabilitatea scă- 
zută a sângelui. 

- Vârsta înaintată, peste 60 de ani, cazurile cu antecedente anafilactice, cu eozinofilie 
şi labilitate neurovegetativă crescută reprezintă un risc mai mare şi selectionarea va trebui 
să fie mai riguroasă. 

- Se va prefera colecistografia per os când este posibil, nu cea prin injectare intra- 
venoasă. 

- Examenele vor fi executate numai de către medic, sau în prezenţa lui. Acesta va 
putea lua măsurile necesare şi cele mai potrivite în caz de accident. 

- Dotarea obligatorie a tuturor cabinetelor de radiologie, unde se execută examene cu 
substanțe de contrast iodate, cu trusă de urgență, permanent la îndemână. 

- examenele vor fi executate dimineaţa, când bolnavii sunt odihniti, mai calmi, în 
echilibru neurovegetativ mai stabil, în camere cu temperatura potrivită, bine aerisită şi lu- 
minate. 

- Se va sta de vorbă cu bolnavul, creându-i ambianța psihică necesară, de calm şi în- 
credere. 

- Injectarea substanţei de contrast iodate va fi executată bolnavului în decubit dorsal, 
după ce fiola a fost studiată pentru eventualele impurități şi fisuri şi încălzită la tempe- 
ratura corpului (nu mai mult). 

Tratamentul curativ: accidentele odată declanşate, trebuie intervenit prompt, fiecare 
secundă pierdută putând fi fatală. În primul rând, se întrerupe injectarea, acul putând fi 
lăsat pe loc, pentru a putea eventual introduce medicaţia corespunzătoare. Fiecare trata- 
ment va fi individualizat. 

Tulburările cardio-vasculare vor fi tratate cu adrenalină 1% - 0,5 m subcutanat, re- 
petându-se la nevoie, sau chiar intravenos, prin infectare lentă a 2 - 3 ml. Se mai admi- 
nistrează: hidrocortizon hemisuccinat, vasopresoare (Norartrinal, Armini, în cantități 
adecvate gravităţii cazului, precum şi oxigen pr in sondă sau mască sau, eventual, res- 
pirație artificială. 

În tulburările respiratorii, după caz, se administrează oxigen, calciu clorat sau glu- 
conat, hiposulfit de sodiu intravenos, antihistaminice caş Romergan, Feniramin, câte o 
fiolă intramuscular sau intravenos. 

Tulburările nervoase: alături de tratamentul cu antialergice şi antihistaminice, se 
administrează şi calmante. ` 


19.4. ROENTGENTERAPIA 


Razele Röntgen traversând materia vie, cedează o parte din energia lor țesuturilor 
normale şi patologice, provocând reacții biologice importante - atât locale, cât şi gene- 
rale, de apărare. 

Razele Rântgen sunt folosite în tratamentul multor afecțiuni inflamatorii şi canceroase. 

Roentgenterapia antiinflamatorie foloseşte doze mici, care au rolul să frâneze evoluţia 
procesului patologic sau să echilibreze funcţia alterată a unui organ. 

Aplicată precoce, ea duce în majoritatea cazurilor la vindecare completă. Furunculele, 
mastitele, afecțiunile inflamatorii ale dinților, panariţiul etc. beneficiază de orice stadiu 
de roentgenterapie, care este din ce în ce mai mult folosită, mai ales în ultima vreme, 
când acţiunea antibioticelor a scăzut simțitor. 

Roentgenterapia antitumorală, oncologică, foloseşte doze mari, care au rolul de a dis- 
truge țesutul canceros. 

În prezent, razele Rântgen sunt din ce în ce mai mult înlocuite în tratamentele onco- 
logice cu alte forme de energie mai puternice (de exemplu, gammaterapia), cu rezultate 
mult mai bune. 


19.5. IZOTOPI! RADIOACTIVI 


Elementele izotope sunt acelea care au un număr atomic identic dar diferă între ele 
prin masa atomică. Acesta înseamnă că izotopii au între ei acelaşi număr de protoni şi 
electroni şi, implicit, aceleaşi proprietăţi fizico-chimice care depind, după cum ştim, de 
numărul şi situaţia electronilor periferici. Izotopii sunt de două feluri: stabili şi radioac- 
tivi. 

Izotopii stabili se găsesc obişnuit în natură şi fiecare element este, de obicei un ames- 
tec de izotopi. 

Izotopii radioactivi au nucleul instabil, cu un număr disproporționat de neutroni față 
de protoni şi de aceea pot emite în mod spontan radiații prin dezintegrare nucelară. Ei 
sunt de două feluri: 

- Izotopi natureli, care aparţin celor trei familii de corpuri radioactive naturale (ura- 
niu, toriu, actiniu); 

- Izotopi artificiali, care se produc în laborator prin reacţii nucleare; ei emit prin de- 
zintegrarea nucleului radiaţii: o (alfa); B (beta); y (gama). 

Radiațiile o (alfa) şi B (beta) sunt corpusculare, iar cele y (gama) sunt electro- 
magnetice. 

Izotopii radioactivi sunt folosiți în medicină atât pentru diagnostic, cât şi pentru tra- 
tament. 

Metoda trasorilor se bazează pe proprietatea izotopilor de a se concentra selectiv în 
anumite țesuturi şi organe ale organismului în care au fost introduşi. Ei sunt apoi detectați 
cu aparatul Geiger-Miiller. 

Prin iradieri interne şi externe, izotopii radioactivi sunt folosiți pentru tratamentul 
multor afecțiuni. Exemple: iodul radioactiv, în tratamentul unor afecțiuni tiroidiene, fos- 
forul radioactiv în tratamentul eritremiei, al leucozelor cronice, al limfosarcomului, co- 
baltul radioactiv, prin aplicații locale sau telegammaterapie, în oncologie. 


19.6. PROTECȚIA MUNCII 


În serviciul radiologic există pericole legate de radiațiile ionizante, curentul electric şi 
aerul viciat, care privesc bolnavul, personalul din acest domeniu şi alte persoane. 

Radiațiile ionizante: efectele radiaţiilor ionizante se cumulează în timp, astfel că doze 
mici şi repetate pot duce la leziuni şi complicaţii mari. Sunt bolnavi cronici (tuberculoză 

pulmonară, ulcer gastroduodenal etc.) care sunt examinaţi de multe ori radioscopic şi ra- 
diografic, tomografie, primind în decursul anilor doze cumulate mari de raze. Se impune 
deci ca la aceşti bolnavi, la care diagnosticul este cunosc, ca dealtfel la toți bolnavii, exa- 
menele radiologice să fie recomandate şi executate numai atunci când este absolută 
nevoie. 
Pentru protecţia personalului, a altor persoane din vecinătatea serviciului de miig? 
logie, a însoțitorilor, este obligatorie respectarea normelor de protecție a muncii, referi- 
toare la amplasarea, la blindajul pereților şi al podelei cabinetelor, la blindajul aparatului 
Röntgen, al paravanelor plumbuite etc. Portul materialelor.de protecţie în timpul lucrului 
(şorţ, mănuşi din cauciuc plumbuit) este de asemenea obligatoriu pentru tot personalul. 
Este interzisă staționarea în cabinetele de radiologie a persoanelor străine. 

Curentul electric poate fi sursa unor accidente în serviciile de radiologie. Este necesar 
ca şi în acest sens să fie respectate o serie de reguli privind alimentarea cu energie elec- 
trică a aparatelor, calitatea conductorilor, circuitului funcțional al bolnavilor şi al perso- 
nalului etc. 

O atenţie mare trebuie acordată legăturii permanente cu pământul a instalațiilor de ra- 
diologie. 

În caz de electrocutare, trebuie mai întâi întrerupt curentul electric, apoi degajat cor- 
pul victimei, cu mâinile protejate cu mănuşi sau alte materiale izolatoare. Apoi se face 
tratamentul corespunzător, eventual respirație artificială. 

Aerul viciat se combate prin ventilaţie naturală corespunzătoare şi instalaţii de venti- 
laţie artificială. 


19.7. BOALA DE IRADIERE 


Boala de iradiere cuprinde ansamblul de modificări produse în organism sub influența 
radiațiilor ionizante. 

Etiologie: boala de iradiere este maia de agenţii ionizanţi (care produc ioni), cum 
sunt radiaţiile electromagnetice (razele Röntgen) sau radiaţiile corpusculare (œ, B cu 
neuroni). 

Boala de iradiere poate să survină în următoarele împrejurări: 

- în explorări medicale (radioscopii, radiografii repetate sau explorările cu izotopi 
radioactivi); 

- în tratamentul, mai ales al tumor ilor maligne, cu energie ionizantă (raze Röntgen, 
izotopi radioactivi); 

- în explorări nemedicale, în industrie, unde cu ajutorul radiaţiilor ionizante se veri- 
fică calitățile unor materiale; 

- prin explozia bombelor atomice. 

Patogenie: ivadierea poate fi externă (razele Röntgen, gamma) sau internă (prin pul- 
bere radioactivă, care poate pătrunde în organism pe cale digestivă, inhalaţie sau, mai rar, 
prin răni). 

Prin iradiere se produc tulburări metabolice, endocrine şi nervoase. 

Simplomatologia este variabilă şi îmbracă diferite forme clinice în funcție de can- 
titatea de radiaţie primită, de suprafaţa şi volumul iradiat, de sensibilitatea individului, de 
modul de iradiere (fracţionat etc.). 

Deosebim două forme clinice: aculă şi cronică. 

a) Forma acută poate fi produsă prin iradieri limitate sau generale. 

În iradierile limitate predomină efectele locale: dermite, vezicule, ulceraţii, necroză. 

Iradierile generale sunt mai grave decât cele parţiale, mai ales când sunt unice şi cu 
doză mare. Pot produce următoarele forme clinice: 

- forma uşoară (la 200 - 300 r) se caracterizează prin vărsături, cefalee, diaree, ina- 
petenţă, leucopenie, căderea părului; 

- forma de gravitate medie (la 400 r) se caracterizează prin stări de agitaţie, cefalee, 
vărsături, diaree, inapetenţă, cădere a părului, leucopenie etc. și este mortală în 50% din 
cazuri; 

- formă gravă (la 600 r) şi 

- forma fulgerătoare (la 1 000 r) este mortală şi se caracterizează prin halucinaţii, sta- 
re de excitație intensă. 

b) Forma cronică apare după iradieri generale, mici, repetate. 

În raport de gravitatea tulburărilor, deosebim trei grade, care în unele cazuri se pot 
succeda, constituind faze evolutive: 

Gradul I: tulburări generale, reversibile - astenie, cefalee, tulburări vasomotorii, in- 
somnie, modificări sanguine (eozinofilie, leucopenie). 

Gradul II: la tulburările sus-menţionate se adaugă: diaree, inapetenţă, prurit etc. 

Gradul III: aceleaşi simptome ca în gradele 1 şi II, însă mai accentuate - puseuri 
acute; se adàugă şi leziuni locale. 

Dianosticul bolii de iradiere se poate pune ţinând seama de simptomele prezentate de 
bolnav şi de împrejurările în care au survenit. 

Prognosticul depinde de intensitatea tulburărilor şi de complicațiile ce pot surveni. 

Tratamentul profilactic: - evitarea investigaţiilor inutile radiologice şi cu izotopi ra- 
dioactivi; 

- respectarea reguroasă a regulilor de protecţie a muncii în serviciul de radiologie şi 
izotopi, precum şi în alte locuri de muncă unde se lucrează cu surse de radiaţii ionizante. 

Tratamentul curativ: în primul rând bolnavul este scos de sub influenţa substanţelor 
radioactive. Leziunile locale (radiodermite, radioepitelite, cicatrice etc.), se tratează 
medicamentos (pomezi calmante etc.), cu agenţi fizici (raze infraroşii, 20 - 30 de şedinţe) 
sau chirurgical (extirparea leziunii, eventual plastic). 

Tulburările generale se tratează cu extracte de ficat, de suprarenale, vitamine, cal- 
mante, barbiturice, transfuzii de sânge şi plasmă. 


20. NOȚIUNI DE BALNEO-FIZIOTERAPIE 


Definiţie: balneo-fizioterapia este disciplina medicală care foloseşte agenţii fizici na- 
turali sau artificiali în scop terapeutic. 

Istoric: este cea mai veche dintre disciplinele medicale. Aerul, soarele, apa sunt pri- 
mii factori de terapeutică medicală cunoscuţi şi folosiţi de Homo sapiens de la începutul 
existenţei sale. Antichitatea, prin Hipocrate (460 - 377 î.e.n.) ne-a lăsat lucrări de mare 
valoare (Corpus hippocraticum), iar istoricul lumii antice, Herodot, contemporanul lui 
Hipocrat, aminteşte în scrierile sale de izvoarele de la termopile, cele mai vestite staţiuni 
balneare la greci fiind Lesbos, Lipara, Magnesia ctc. La romani, instalaţiile balneare au 
căpătat un caracter grandios. Împăratul Caracalla a, construit cele mai luxoase băi din câte 
au existat vreodată în lume şi nu numai în Italia, dar şi în Franţa şi Germania de Sud etc. 
(Puteoli, Aachen, Herculanum, Plombieres etc.). 

În țara noastră, primele începuturi în ceea ce priveşte staţiunile balneare şi cele mi- 
nerale datează din sec. al XVIII-lea, referindu-se la apele minerale din Transilvania 
(Luca Wagner). 

Balneo-fizioterapia ca disciplină medicală terapeutică complexă cuprinde mai multe 
ramuri: hidroterapia, electroterapia, kineziterapia, climatoterapia, cu o serie de alte disci- 
pline derivate, şi anume: termoterapia, fototerapia, masajul, balneoterapia, mecano- 
terapia. 


20.1. CONSIDERAȚII GENERALE 


Reţinem un prim aspect foarte important: orice factor fizical, natural sau artificial, se 
adresează întregului organism, care răspunde de asemenea ca un întreg. Al doilea amă- 
nunt ește faptul că orice factor fizical terapeutic acţionează nespecifice, influențând reacti- 
vitatea organismului şi obligându-l la "răspunsuri" adecvate, care de fapt sunt evaluate ca 
rezultate terapeutice, Și pentru că toţi aceşti factori fizico-naturali sau artificiali au o 
acțiune excitantă asupra organismului, balneo-fizioterapia constituie o "excitoterapie 
nespecifică”, care impune organismului adaptare. de aici şi indicaţiile sau contraindi- 
cațiile la tratamentele balneo-fizicale. Al treilea fapt important este caracterul profilactic 
pe care terapia balneară îl are. Reţinem că ea se adresează terenului pe care apare şi se 
dezvoltă boala. este cunoscută acţiunea de călire a organismului sub acțiunea factorilor 
naturali bine utilizaţi. 


20.2. HIDROTERAPIA 


Hidroterapia înseamnă folosirea apei în scop terapeutic. Factorii care acționează în 
hidroterapie sunt: a) termici; b) mecanici; c) chimici. 

a) Factorii termici - se foloseşte apa caldă sau fierbinte (38° sau 39 - 40%). Se ştie că 
din acest punct de vedere apa are două proprietăți importante: termoconductibilitatea este 
de 30 de ori mai mare decât cea a aerului şi termocapacitatea care este de 8 ori mai mare 
decât a aerului sau de 33 de ori mai mare decât a Hg. Din aceste cauze, aerul umed cald 
se suportă mai greu, iar apa fierbinte la 50° produce arsuri, pe când aerul la această tem- 
peratură poate fi suportat; tot pentru aceste motive apa se foloseşte la sistemele de 
încălzire centrală, fiind cel mai economicos mijloc de încălzire. 

- Apa se poate folosi şi la temperatura de indiferență care este de 35 - 37* (organismul 
nu are nici senzaţia de rece, nici senzaţia de cald), cu un bun efect de sedare şi relaxare. 
Este interesant de ştiut că, pentru aer, temperatura de indiferență a tegumentului este de 
20 - 22°, iar pentru diferite substanţe (de exemplu, parafină, nămol) este mai ridicată (37 
- 38°). Reţinem deci că temperatura de indiferenţă a organismului este variabilă în anu- 
mite limite (adăugarea de sare în apă dă impresia că aceasta se mai încălzeşte puţin: de 
fapt, apa devenind mai concentrată, temperatura de indiferență a scăzut cu 1 - 2°), 

b) Factorii mecanici sunt: presiunea hidrostatică înseamnă presiunea exercitată de apă 

„din baie (bazin) sau lac asupra organismului. Ea este mai mare cu cât coloana de apă este 
mai înaltă, cu cât concentraţia este mai mare (sarea, nămolul cresc presiunea apei), sau cu 
cât organismul se afundă mai mult (în părțile interioare este mai crescută). Este ușor de 
înțeles cât de mult influențează această presiune circulația, respirația, digestia etc. De 
aceea trebuie să fim atenţi la bolnavi, în special cardiaci, pulmonari, renali, hipertensivi 
etc.; forța de împingere a apei de jos în sus este foarţa de ridicare a unui corp scufundat 
în apă. Principiul celebru, enunțat de Arhimede, că "un corp scufundat în apă, pierde din 
greutatea sa o greutate egală cu greutatea volumului de apă dislocuit" face ca un orga- 
nism de 70 kg să cântărească într-o baie obişnuită aproximativ 7,9 kg, iar dacă apa este 
sărată, greutatea să scadă şi mai mult. De exemplu, în Marea Moartă, care are o mare 
concentraţie salină (de unde şi numele, neexistând vieţuitoare), se poate pluti; la fel în 
lacul Telega (Câmpina) nu se poate cădea la fund. Se înețelege ce importanţă covârşitoa- 
re are această forță de împingere a apei în kinetoterapie, când bolnavul depune la intrarea 
în baie un mic efort muscular de învingere a acestei forţe - deci kinetoterapia activă -, iar 
mişcarea în apă se face mult mai uşor decât în condiţii de mediu obişnuit; muşchiul . 
deficitar, care trebuie să mişte segmentul, să zicem de 10 kg, în apă depune un efort ca 
pentru 1 kg (aproximativ a 1/10 parte)! - tot aici se mai adaugă mişcarea apei produsă 
natual (valurile) sau artificial (prin jeturi de presiune), care influenţează activ îndeosebi 
circulația periferică. Ceilalţi factori mecanici: fricțiunea, baterea, turnările de apă, bulele 
de gaz (aer, Cos, O) îşi au importanţa lor, îndeosebi în circulația periferică, şi vor fi stu- 
diați la capitolele respective. 

c) Factorii chimici sunt reprezentaţi de diferite substanțe introduse sub formă de in- 
fuzii Sau decoctori în baie: muşeţel, nalbă, frunză de nuc, muştar, hrean, cetină de brad 
sau diverse amestecuri de plante medicinale; de asemenea sare, iod, sulf, nămol, gaze etc. 
Uleiurile sau esențele volatile conţinute în plantele medicinale au o bună acţiune se- 
dativă. altele sunt stimulente sau chiar iritante (muştar, hrean), iar celelalte au o bună 
acțiune terapeutică (sare, iod, nămol). 


20.2.1. ACȚIUNE FIZIOLOGICĂ 


Această acţiune se manifestă local şi general. 
a) Local, cităm reacţia dermo-vasculară, Acţiunea fiziologică a factorilor hidrici şi 
termici se exercită prin intermediul tegumentului. Pielea este primul organ de întâlnire cu 


i 

factorii hidrici. Prin structura sa caracteristică - vastă retea vasculară şi de receptori ner- 
voşi - se pot obține multiple şi variate răspunsuri, reacții locale şi generale. Aceste răs- 
punsuri tegumentare față de agenții hidrici reflectă reactivitatea generală a organismului, 
despre care ştim că poate fi proprie fiecărui individ, de unde şi hiper-, hipo- sau normo- 
reactivitatea. Nu s-a putut testa printr-o probă precisă de laborator reactivitatea organis- 
mului. În orice caz, bolnavul are subiectiv senzaţia de căldură, iar obiectiv apare roşeaţa 
pielii. Aceasta se poate aprecia prin proba Dalmady (Sturza), care constă din apăsarea cu 
policele pe tegumente timp de 3 secunde; după ridicare rămâne o pată albă, 3 - 5 secunde 
(normoreactivi). La hiporeactivi pata albă dispare după 8 - 9 secunde (reacția slabă), iar 
la hipereactivi dispare foarte repede (1 - 2 secunde). În concluzie, această reacție locală 
se numeşte şi reacție dermovasculară şi este bine să fie cunoscută, căci diferă la copil, 
adult, bătrân, bărbat sau femeie, om sănătos sau bolnav, dealtfel tegumentul a cânstituit 
pentru clinicieni sediul simptomelor atâtor afecţiuni, chiar dacă organele în suferință erau 
situate la mare distanță, aceasta putându-se explica numai prin vasta rețea vasculară şi 
nervoasă ce leagă metameric (zonal) organele cu tegumentul (zonele metamerice Tarin- 
Head) 

b) Fenomenele de provocare sunt reacţii generale, de acutizare a unora dintre feno- 
menele clinice, în legătură cu folosirea mai puţin bine dozată a agentului hidric sau cu 
lipsa de răspuns normal a organismului bolnav. Este reacţia balneară sau vechea "criză 
balneară" cunoscută din vechime în legătură cu folosirea apelor minerale. 


X k 
* 


Să vedem, pe scurt, acțiunea procedurilor hidro- şi termoterapice asupra diferitelor 
aparate şi sisteme. 

1. Acțiunea asupra aparatului cardio-vascular poate că este una dintre cele mai im- 
portante acţiuni. Ea se referă la circulaţia periferică şi la cord. 

a) Acţiunea asupra circulației periferice (cordul periferic): bogata rețea vasculară te- 
gumentară, care după Hutchinson constituie un adevărat cord periferic, reacţionează sub 
acţiunea excitantului cald sau rece în 3 faze: 

- Vasoconstricția este faza iniţială, care este mai lungă sub acţiunea recelui. Poate apărea 
"pielea-de-găină", provocată de contracția mușchilor erectori ai perilor, ca reacţie pentru a 
împiedica pierderea de căldură, prin micşorarea suprafețelor de radiaţie a pielii. Aceeaşi 
vasoconstrictie apare şi sub acțiunea excitantului cald, dar este de foarte scurtă durată, 
uneori aproape nesesizată macroscopic (pletismogratia, capilaroscopia o confirmă). 

- Vasodilataţia activă este faza în care se produce o înroşire (hiperemie) a tegu- 
mentului (roz-roşiatic), sub acțiunea aceluiași excitant, cald sau rece. Este de durată mai 
lungă, şi este cea mai importantă dintre faze, motiv pentru care căutăm s-o prelungim cât 
mai mult ia hidroterapie. 

- Vasodilataţia pasivă sau paralitică urmează de obicei celei precedente, dacă acțiu- 
nea factorului excitant se prelungeşte sau dacă este prea brutal. Tegumentele capătă o 
culoare roşie violacee sau marmorată (de exemplu: când se stă mult afară în ger "se învi- 
nețeşte de frig"). Este reacţia pe care nu o dorim şi trebuie s-o evităm în hidrotezapie, 
constituind indicaţia că trebuie întreruptă procedura. 

Aceste reacții nu sunt însă numai locale. Ele pot antrena şi modificări circulatorii la 
distanță, care se produc după anumite legi studiate şi enunțate de diferiţi cercetători, şi 
anume: 

Legea reacției consensuale (Ottfried-Miiller), după care reacția dermovasculară locală 
cuprinde întreaga suprafaţă a tegumentului. De exemplu: răceala de la picioare îți dă 
senzaţia de frig, cu frison şi "piele de găină” pe tot corpul. 

Legea reacției antagoniste (Dastre-Morat) dă explicația antagonismului existent între 
circulaţia periferică (tegument, mucoase) şi circulaţia profundă la nivelul organelor inter- 
ne. Astfel ne explicăm de ce o vasodilataţie periferică (exemplu ventuzele, în congestia 
pulmonară) produce o decongestionare (vasoconstrucție) profundă (a plămânului, în 
exemplul de mai sus). 

Legea Ilaufje: ca o excepţie de la reacția antagonică, Hauffe a arătat că sunt unele 
organe - coronarele, vasele cerebrale, renale, bronşice etc, - care reacționează consensual, 
şi nu antagonic faţă de excitantul termic utilizat (sunt organe cu circulaţie termino-termi- 
nală). De exemplu, aplicarea de căldură locală pe lombe face ca vasele şi musculatura să 
reacționeze consensual, de unde practic folosirea căldurii locale în colica renală; sau o 
baie călduță la mâini dă reacţii consensuale coronariene, de unde prevenirea şi chiar opri- 
rea unei asemenea crize prin această procedură. Tot astfel este explicată şi acțiunea pun- 
gii de gheaţă în hemoragiile cerebrale. 

Kiricinschi merge mai departe şi arată că reacția consensuală se produce melameric, 
cuprinzând toate organele situate pe aceeaşi zonă metamerică (exemplu, căldura pe regiu- 
nea hepatică combate colica hepatică ş.a.m.d.). 

b) Acţiunea asupra cordului: cordul nu rămâne indiferent faţă de excitantul termic. 
Astfel, recele precordial calmează şi ușurează munca inimii (accelerează frecvenţa car- 
diacă etc.), iar procedurile fierbinţi obosesc cordul. Totul este însă în funcţie de starea 
miocardului şi a coronarelor. | 

c) Acțiunea procedurile asupra sângelui: compoziţia sângelui este deviată spre aci- 
doză prin procedurile reci şi spre alcaloză prin procedurile calde (datorită hiperventilației 
ce scade CO). Coagulabilitatea creşte în procedurile calde şi invers în cele reci. 

2. Acţiunea asupra respirației: recele - după o inspiraţie profundă şi o pauză scurtă - 
măreşte frecvenţa respiratorie. Procedurile calde declanşează, de la început, o respiraţie 
frecventă şi superficială. Zona care influenţează cel mai mult respiraţia este ceafa, pro- 
babil prin apropierea sa de bulb. 

3. Acţiunea asupra musculaturii: procedurile reci au efect stimulent asupra muscu- 
laturii striate și netede; ele mențin totuşi şi elasticitatea fibrelor musculare - sunt deci 
tonizante. Procedurile calde sunt relaxante. Ele au un efect antispasmodic, de unde şi 
indicaţia lor în colici. 

4. Acţiunea asupra sisteniului nervos: aplicaţia de rece scade sensibiilitatea nervoasă 
şi are un efect anestezic. Recele a fost unul dintre primele mijloace anestezice folosite în 
chirurgie. (Larey, celebrul chirurg al lui Napoleon, a folosit la maximum acest procedeu 
anestezic). Kelenul, utilizat astăzi, dă refrigeraţie locală şi anestezie. Căldura are un efect 
excitant în procesele acute şi este analgezică în procesele inflamatorii cronice. 

5. Acţiunea asupra metabolismului: procedurile reci determină o creştere a metabo- 
lismului printr-un consum mai mare de oxigen. Procedurile calde produc creşteri meta- 
bolice mai uşoare prin consum de glucide şi lipide. Procedurile indiferente nu modifică 
metabolismul. 

Acţiunea asupra termoreglării: omul, ca fiinţă homeotermă, are o temperatură cons- 
tantă (36 - 37°). Menţinerea acestei constante fiziologice se face prin mecanismul de ter- 
moreglare, care îşi are sediul în ruber cinereum şi este de două feluri: chimic şi fizic. 

Termoreglarea chimică constă în intensitatea proceselor metabolice (de arderi), din 
organism, atunci când acesta se află într-un mediu rece. 

Termoreglarea fizică intră în acţiune când organismul se află într-un mediu cald și 
când are loc evaporarea lichidelor de la suprafaţa tegumentului care, conform legii fizice, 
se face cu scădere de temperatură. Transpiraţia - care produce evaporare - poate uneori 
determina chiar scăderi brutale de temperatură, de unde şi posibilitatea unor "congestii” 
frigore. De aici,o regulă practică: să ştergem, să uscăm tegumentele transpirate. Tot în 
termoreglarea fizică mai intervin două fenomene: radiaţia şi convecţia, prin care orga- 
nismul pierde căldură dacă temperatura sa este mai mare decât a mediului înconjurător. 
Se mai adaugă o serie de, factori de mediu - ca presiune, umiditatea, mişcarea aerului, 
care pot influenţa termoreglarea. Se ştie cât de mult cântribuie curentul de aer la evapo- 
rare (o temperatură de 40° în aer uscat se suportă mai bine decât 30° în aer umed). Proce- 
durile hidrice pot influenţa termoreglarea (fricțiunile, duşurile etc.) ca şi unele substanțe 
(alcoolul). Consumul de alcool duce la vasopareză, împiedică redresarea vasculară la rece 
(adică vasoconstricția reflexă nu se mai produce când alcoolicul iese în frig), motiv 
pentru care alcoolici fac uşor pneumonii galopante sau chiar îngheață. Țesutul adipos mai 
bogat constituie un bun izolator termic, după cum răcirea corpului este mai rapidă acolo 
unde există o suprafaţă mai mare față de volum (de unde şi indicaţia băilor reci de durată 
mai scurtă la copii, care răcesc mai uşor). Antrenementul are un rol foarte important. Pro- 
cedurile reci, fricțiunile, duşurile au un bun efect stimulent vascular, care se apreciază 
printr-o promptă vasoconstrictie reflexă la schimbarea de'mediu. de aceea, la cei care le 
practică răcelile sunt mult mai rare: ei au devenit astfel oameni "căliţi”. 

7. Acţiunea asupra secrețiilor: secreția sudorală: în mod normal există o eliminare de 
apă prin tegumente, nesesizabilă, numită perspirotio insensibilis. Căldura transformă 
perspiraţia în transpiraţie (sudoare). Procedurile calde cresc sudaţia (băile de nisip, nă- 
mol, aer cald, băile de lumină ec.). Sudaţia se poate mări prin ingerarea unui pahar cu apă 
rece (metoda Priessnitz), care acţionează conform reacției antagoniste (Dastre-Morat, 
producând o vasoconstricție tepumentară, care potenţează transpiraţia; 

secreția renală: circulaţia renală reacţionează consensual cu tegumentul. În conse- 
cință, procedurile calde stimulează diureza (termofor, diatermie, comprese calde); 

secreția gastrică reacționează antagonic: căldură pe abdomen reduce secreția gastrică, 
invers răceala epigastrică. În schimb, ingestia de băuturi calde, creşte secreția gastrică. 

secreția biliară este mai puţin studiată. Se obţin creşteri prin aplicaţii reci, dar şi 
calde, de scurtă durată. 


20.2.2. PROCEDURI HIDROTERAPICE 


Consideraţii generale: metodele de tratament în hidroterapie se mai numesc şi proce- 
duri care se împart în: generale şi parţiale: 

Procedurile generale sunt proceduri mari (băi, împachetări etc.) şi se prescriu dimi- 
neaţa, fiind mai solicitante pentru organism. 

Celelalte, parţiale sau mici, se execută după-amiază. Tratamentul trenbuie adaptat fie- 
cărui bolnav în parte, efectuându-se doar 1 - 3 proceduri/zi. Vom descrie pe scurt cele 
mai folosite proceduri în hidroterapie. 

1. Compresele: sunt cele mai simple proceduri - o bucată de pânză înmuiată în apă şi 
stoarsă este o compresă. Ele sunt de mai multe feluri, după temperatură şi regiunea de 
aplicare. După temperatură sunt: calde, reci, stimulente şi cu aburi. 

- Compresa rece: are efect antalgic, vasoconstrlctiv, deci it ati ie şi antiinfla- 
mator. Ca indicaţii se folosește în orice proces inflamator acut. Uneori, se înlocuieşte cu 
punga cu gheată. Se schimbă la 5 - 10 minute când s-a uscat. Este indicată în abcese, 
Flegmoane, apendicite acute, hemoragii digestive, cerebrale etc. 

- Compresa caldă: are o acţiune antalgică, relaxantă, de sedare, antiinflamatoare, va- 
sodilatatoare, fapt pentru care este indicată în toate procesele inflamatorii cronice (colică 
hepatică, nefritică etc.). 

Compresa Priessnitz (prişniţ);, este o compresă stimulentă folosită pentru prima oară 
de țăranul din Tirol care purta acest nume. Este o compresă rece, acoperită de una uscată. 
Ca acţiune, la primul contact cu tegumentul se produce vasoconstricția, apoi se încălzeşte 
(deci vasodilataţie), încălzire care produce evaporarea apei din compresă, ducând la ră- 
cirea tegumentului și aşa mai departe, până la uscarea ei. 

Se poate observa deci succesiunea vasoconstrlcției-vasodilataţie, care are un bun efect 
stimulent, tonizant. De aici şi indicaţia Priessnitz-ului în inflamaţiile subacute şi cronice, 
cu un puternic efect resorbit. 

2. Spălările: sunt proceduri secundare, ele sunt foarte importante fiindcă devin: obli- 
gatorii după procedurile calde. Rolul lor este de a obţine redresarea vasculară şi deci de a 
împiedica pierderea de căldură. Se evită astfel răcelile, iar procedurile pot fi efectuate şi 
în sezonul friguros (iarna). Se fac cu apă rece la 22 - 2°. 

Fricţiunile: sunt proceduri care acționează atât prin factorul termic, cât şi prin cel me- 
canic. ele sunt întotdeauna reci, folosindu-se bucăți de pânză umede peste care se execută 
fricțiuni, prin ‘mişcări lungi de alunecare cu palmele, până când acestea se încălzesc (va- 
sodilatație activă). După acestea, regiunea acţionează se șterge şi se acoperă. Ele pot fi 
parțiale (mâini, membre inferioare, torace etc.) sau totale (complete). Se pot executa şi la 
patul bolnavului imobilizat (fracturi, reumatism). 

4. Cataplasmele: cataplasmă înseamnă aplicarea unor subtanţe, de obicei umede, pe 
tegument. Cele mai cunoscute sunt cataplasmele cu muştar, cu hrean, muşeţel, nămol etc. 
Ele se folosesc şi astăzi (muştarul), mai ales la copii, în procesele inflamatorii acute, pen- 
tru efectul lor revulsiv, decongestionant, analgezic şi antispasmodic (pneumonii, conges- 
tii, periviscerite, mialgii, nevralgii etc.). Acţiunea lor este aplicată atât prin factorul ter- 
mic, cât şi prin cel chimic (esenţele volatile). 

5. Împachetările: sunt proceduri umede şi uscate, după cum se folosesc cearşafuri 
umezite sau diect pătura ce înveleşte bolnavul, după o anumită tehnică; există şi împa- 
chetări cu diferite substanțe (parafină, nămol). Acţiunea lor este puternic vasodilatatoare, 
cu bun efect antiinflamator, resorbitiv şi antalgic, relaxant. Se folosesc în toate procesele 
inflamatorii cronice: artrite, artroze, nevralgii, redoare etc. La fel se procedează şi cu îm- 
pahetările cu nămol şi nisip. După aceste proceduri calde obligatoriu trebuie să urmeze 
spălarea. 

6. Afuziunile: sunt turnări de apă fără presiune. Ele sun reci sau alternante (calde şi 
reci). Se pot realiza printr-un furtun sau chiar o stropire fără rozetă. se toarnă apă pe 
membrele inferioare. În orice procedură alternantă se începe! cu cald şi se termină cu 
rece, durata recelui fiind sub jumătate din durata aplicării caldului. Numărul turnărilor (3 
- 5) se face până se obţine reacția dermo-vasculară. Ca orice procedură alternantă, fuziu- 
nile au un efect bun stimulten, tonizant. Se folosesc în tulburările circulatorii periferice, 
insuficienţă venoasă, sechele după flebite, edeme cronice etc. 

7. Duşurile: sunt proceduri foarte cunoscute şi utilizate. ele sunt reci, calde alternante 
şi speciale; sau după forma jetului de apă "în rozetă", în sul" sau "în evantai" (duşul gră- 
dinarului). Indicaţiile duşurilor, după temperatură, se confundă cu cele ale compreselor 
reci sau calde, iar cele alternante, ca şi fricțiunile, au un efect stimulent, tonizant. Dintre 
acestea, duşul scoţian este un duş "în sul” alternant, cu o presiune de 1 - 2 atmosfere jetul 
de apă fiind la o distanţă de 5 - 6 m faţă de subiect. Pentru efectul său stimulent, tonizant, 
este indicat în afecțiunile cronice reumatice, sciatice cronice, nevroze, obezitate, hipoti- 
roidism etc. 

Dintre duşurile speciale menționăm duşul-masaj şi dugul subacvat. Duşul masaj, după 
nume, este un duş cald, cu 5 - 6 rozete, la care se adaugă masajul. Are un efect resorbant 
prin masaj, fiind indicat într-o serie de procese cronice reumatice, enurologice (artrite, 
artroze, spondiloze, sciatică, obezitate etc.).Duşul subacvatic este un duş "în sul” cu pre- 
siune de 2 - 3 atmosfere, proiectat sub apă la 10 - 15 cm de tegument. Există instalații 
speciale în acest sens. Efectul şi indicațiile sunt similare cu cele ale duşului-masaj, numai 
că se. suportă mai bine. 
Duşul de aer cald se realizează cu foenul; de obicei este însoţit de masaj. Are aceleași 
indicaţii şi acțiuni ca şi duşul-masaj, numai că este o procedură mai blândă. 
Contraindicaţiile duşurilor: evităm duşurile cu presiune (scoțian) în fragilitatea vascu- 
lară, în psihoze, stări de agitaţie, la gravide, în stări febrile etc. 
8. Băile: sunt cele mai solicitate proceduri în hidroterapie. Ele sunt de mai multe feluri: 
simple (cu apă obişnuită); medicamentoase, cu diferite substanţe (sare, iod, sulf etc.); com- 
plete sau parțiale (de mâini, picioare, șezut); la temperatura de indiferență (35 - 37°) calde 
(38 - 40°) sau reci sub (22). Reamintim că băile acţionează prin cei trei factori: termic, chi- 
mic şi mecanic (presiunea hidrostatică, presiunea de jos în sus, mişcarea apei în baie). 
Băile indiferente (35 - 37°) au un efect sedativ, relaxant, de unde şi indicaţiile pentru 
boli ale aparatului locomotor, nevroze etc. 
Băile calde au acțiunea şi indicaţiile procedurilor calde (afecţiuni cronice ale apara- 
tului locomotor, ortopedice - sechele, pareze, paralizii, reumatism cronic. 
Baia kineloterapeutică este aceea la care se adaugă mişcările pasive în apă şi mişcă- 
rile active executate de bolnav, pe perioade de 4 - 5 minute (adică 5 minute stă în baie, 5 
minute mişcări pasive, 5 minute pauză şi 5 minute mişcări active - în total 20 de minute). 
această baie kinetoterapeutică este folosită în special în anchiloze, redori musculare, arti- 
culare, pentru uşurinţa mişcărilor în apă (vezi partea generală). 
Băile reci (generale) sunt proceduri foarte drastice, folosite rar. Băile răcoroase (32 - 
34°) sunt: halbbad-ul (baia de jumătate) şi baia cu peria (tot de jumătate, adâncimea apei 
din baie atingând (25 - 30 mm). Sunt proceduri laborioase, cu un bun efect stimulent. 
Bineînţeles că băile complete nu vor fi indicate la cardiaci, aterosclerotici etc. 
- Băile parţiale, de mâini sau picioare, sunt proceduri uşoare care pot fi calde, reci şi 

` ascendente. Băile ascendente (Hauffe), la care se creşte progresiv temperatura de la 37 la 
40°, se folosesc. în crizele de astm bronşic, crizele anginoase, pentru reacţia lor consen- 
suală. Celelalte - calde sau reci - au indicaţii în general identice cu cele ale procedurilor 
la această temperatură - în inflamaţiile cronice sau acute ale zonelor unde se aplică 
(mâini, picioare sau sfera pelviană).. 

Băile medicinale: sunt de asemenea foarte folosite, la ele adăugându-se: o substanță 
chimică (|; CINa, S etc.); plante medicinale (infuzii sau decocturi); gaze (CO,, O, aer). 
Ele acționează prin toţi factorii cunoscuți: termici, chimici și mecanici. 

Băile frig 7 (cu iod, sare, sulf, amidon etc.) se folosesc îndeosebi în boala 

„reumatismală, afecțiuni dermatologice etc. şi se pot face şi în casă. Sunt cunoscute din: 
popor băile cu frunze de nuc (conţin iod). i 

Băile cu plante medicinale (flori de fân, nalbă, cetină de brad, muşeţel, mentă) au un 
bun efect sedativ şi relaxant. Se fac la o temperatură între 36 - 37°, deoarece esenţele 
conţinute se volatilizează la o temperatură mai mare. 

Boala reumatismală cronică, nevrozele, H.T.A. compensată, maladia ulceroasă etc. 
sunt tot atâtea indicaţii pentru aceste băi. 

Băile cu bule gazoase (CO, O», aer) se prescriu tot aproape de temperatura de indi- 
ferență (35 - 37°) altfel gazul evaporându-se (sifonul ţinut la căldură pierde gazul). 
Bulele gazoase din baie se sparg de tegumentul bolnavului, exercitând un masaj fin, un 

efleuraj care dă o hiperemie activă, scăzând barajul periferic. În acest fel T.A. scade, 
ritmul cordului devine mai bradicardic, diastola este mai mare, iar afluxul coromarian 
mai bogat (sunt rezultate ce se obţin cu digitală). Ele au un bun efect calmant. De aici 
indicația acestor băi în H.T.A., tulburări ciruclatorii periferice (arterite etc.), sechele de 
flebite, nevroze, boală ulceroasă etc. Gazele se obțin din butelii obişnuite (CO;, 0»). 


20.3. TERMOTERAPIA 


Termoterapia cuprinde proceduri ce dezvoltă o mare cantitate de căldură. Amintim 
aici băile de aburi, băile de aer cald (se fac în dispozitive speciale), băile de soare şi nisip, 
ca şi băile de lumină parţiale sau complete (care se fac de asemenea în dispozitive speci- 
ale) şi despre care vom vorbi în cadrul fototerapiei. Acţiunea şi indicaţiile acestor proce- 
duri intense sunt cele ale procedurilor calde în genere: boala reumatismală, afecţiuni 
locomotorii, ortopedice (anchiloze, redori etc.), obezitate şi diabet zaharat (pentru 
stimularea proceselor de arderi în organism), intoxicații cronice cu metale (Pb, Hg etc.), 
hipotiroidism etc. 


20.4. BALNEOTERAPIA - 


Acest capitol cuprinde studiul apelor minerale şi al nămolului. 


20.4.1. APELE MINERALE 


Apele! minerale sunt ape naturale, folosite în cura externă sau internă, ca tratament. O 
apă minerală conţine diferite substanţe ca: săruri, elemente chimice (de exemplu Fe sau . 
gaze) într-o anumită concentraţie, de unde şi varietățile de ape minerale. Tutuşi, sunt anu- 
mite condiţii pe care trebuie să le îndeplinească o apă ca să fie minerală, şi anume: să 
aibă minimum 1 g%o săruri; să conţină elemente chimice cu mare acțiune (Fe, I, As), în 
anumite cantități; să conțină anumite gaze (CO;, SII», emanaţii radonice) de asemenea în 
anumite proporţii; să izvorască la o temperatură de cel puţin 20°. - 


20.4.1.1. ORIGINE 


Izvoarele vadoase sunt cele ce provin din precipitațiile atmosferice. Apa pătrunde în 
profunzimea solului, dizolvă diferitele elemente conţinute în rocile permeabile, sau pă- 
trunde prin fisuri sau falii ale scoarței pământului, realizându-şi gradul de mineralizare şi 
circulând subteran. CO, din atmosferă măreşte această calitate dizolvantă a apei. Majori- 
tatea apelor minerale din ţara noastă sunt de origine vadoasă. 

Izvoarele juvenile provin din apa de condensare vulcanică. Ele sunt la mari adâncimi. 
Noi nu avem în ţară asemenea izvoare, care se găsesc în preajma munţilor vulcanici. 

Izvoarele mixte sunt izvoarele juvenile amestecate cu apă de infiltraţie. 

Apele veterice sunt pânze de apă închistate, aflate în vecinătatea zonelor petrolifere 
sau în gaz metan. Au un conținut sărat, iodurat şi se găsesc la noi în Transilvania şi regi- 
unea subcarpatică. 

20.4.1.2. CLASIFICARE . 

Se au în vedere diferite criteri: - după temperatură sunt ape minerale atermale (reci, 
sub 20°), ape minerale termale (peste 20°), dintre care unele sunt izoterme - 34 - 37 - şi 
altele hiperterme - 37 - 38°. 

- după concentrația osmotică: ape acratice, cu mineralizare sub 1 g%o' substanțe solide 
față de 90 g%o concentrația plasmei, ape izotone, cu o concentraţie de 8 - 10 g%o(c şi 
serul fiziologic); ape hipetone, cu o concentraţie de peste 10 g%o 

- după compoziţia chimică există 11 categorii de ape minerale şi anume: 

- ape oligominerale sau acratice, care au minimum 1 g%o substanţe solide; 

- ape carbo-gazoase, cu | g CO,%o0; 

- ape alcalino-teroase sau teroase, cu 1 g%o bicarbonat de ca, Mg; 

- ape cloruro-sodice, cu 1 g%o clorură de sodiu; 

- ape sulfatate, cu 1 g%o sulfat de Na sau Mg (ape purgative); sau cu sulfat de calciu 
(ape gipsoasc) sau de fier (ape vitriolice); 

- ape feruginoase; cu minimum 10 mg%o Fe; 

- ape arsenicale, cu minimum 0,7 mg%o As; 

- ape iodurate, cu 1 mg%o iod; 

- ape sulfuroase, cu 1 mg%o sulf; 

. - ape radioactive (conţin 80 u. Mache/l). 


Apele minerale se folosesc în cura internă (se beau) sau în cura externă (sub formă de 
băi, inhalații şi pulverizaţii, spălături, irigaţii), sau se pot utiliza în ambele cure. S-au 
făcut chiar preparate injectabile din ape minerale. 

Câteva cuvinte despre fiecare dintre apele minerale descrise mai sus: 

Apele oligometalice (1%»): sunt ape slab mineralizate şi pot fi termale sau reci. Ele 
conţin Na, I, S, Ra (Geoagiu, Felix, cu o temperatură de 40 - 45°) şi sunt folosite în bolile 
aparatului locomotor. Cele reci (acratopege) sunt utilizate în cura de băut (sunt îmbute- 
liate şi se găsesc în comerț). Exemple: Olăneşti, Călimăneşti, folosite în bolile digestive 
sau urinare. 

Apele carbo-guzoase (1 g%o CO»): sunt indicate atât în cura internă (boli digestive, 
cronice, cu hiposecreţie gastrică), cât şi în cura externă (în bolile cardiovasculare şi hiper- 
tensiunea arterială, arterite, boala Raynaud, acrocianoze sechele postfeblitice, insuficiențe 
venoase etc.). Mofetele sunt emanaţii gazoase naturale de CO;, folosite în cura externă în 
bolile cardio-vasculare. Exemple de staţiuni: Borsec, Tuşnad, Vatra Dornei, Covasna, 
Buziaş. 

Apele alcaline (1 g%o bicarbonat): sub formă pură nu există la noi în ţară; se întâlnesc 
sub forma combinațiilor (ape alcalino-teroase cu Ca, Mg), alcaline, cloruro-sodice, 
carbo-gazoase, sulfuroase, sulfatate, feruginoase. Ele sunt folosite în cura internă, îndeo- 
sebi în afecțiunile digestive, hepato-biliare. În cura externă se folosesc în inhalaţii şi pul- 
verizaţii (în afecţiuni ale căilor respiratoare). În ceea ce priveşte băutul apei, acesta este 
bine să se facă prin sorbituri sau cu paiul, pentru a se încălzi în gură. Se începe cu cca. 50 
ml la fiecare masă şi, în functie de toleranţă se cresc dozele. Apele alcaline le găsim în 
stațiunile Sângeorz, Hebe, Slănic Moldova, Malnaş, Bodoc. La Karlovy-Vary (Cehoslo- 
vacia) găsim ape alcaline sulfurate. 

Apele alcalino-teroase şi teroase (1 g%o): conţin bicarbonat legat de Ca sau Mg şi au 
ca principale indicaţii afecțiunile, digestive (gastrice, colite, boala ulceroasă, entrocolite 
cronice, rahitism, alergii etc.). Asemenea ape găsim în Borsec, Covasna. La Sângeorz, 
Slănic sunt ape alcalino-teroase cloruro-sodice. lonul de Ca este principalul element al 
acestor ape. 

Apele cloruro-sodice sau sărate: foarte numeroase se folosesc în cura internă, dacă au 
o concentraţie până la 15%o în bolile digestie (gastrice hipoacide etc.), în bronşite cro- 
nice, rinite cronice şi în cura externă; atunci când concentrația lor depăşeşte 1 1511 g%o 
(ajunge până la 250 g%o) sunt indicate în bolile reumatice. Astfel de staţiuni sunt: Sovata, 
Amara, Ocna Sibiului, Techirghiol, Slănic Prahova, Govora, Bazna şi Olăneşti (şi iodate) 
ete. Menţionăm aici şi lacurile helioterme, formate din straturi de apă de concentraţii 
diferite, care se încălzesc la soare în mod inegal, în profunzime fiind mai calde. Exemplu: 
Sovata, Lacul Ursu, lacurile de la Ocna Sibiului. 

Apele sulfatate (I g%o sulfați): sunt ape sulfatate sodice sau glauberiene, magneziene 
sau amare, calcice sau gispoase şi vitriolice (cu Fe şi Al); ele se folosesc numai în cura 
internă, în afecţiuni digestive (intestinale, hepatobiliare). Se beau dimineața pe nemân- 
cate, în constipaţii cronice, colecistotonii, obezitate etc. Se găsesc la Slănic, Bălțăteşti etc. 

Apele feruginoase (10 g%o Fe): sunt întotdeauna şi carbo-gazoase, dar mai pot fi 
sărate, alcaline, calcice etc. Fierul are rol important în organism. Apele feruginoase se 
administrează în cura internă numai în izvor, în timpul meselor, pentru că altfel fierul, în 
contact cu aerul, devine trivalent şi deci inactiv. Numai fierul bivalent este activ, fiind 
resorbit în prezența HCI şi a vitaminei C. Indicaţiile apelor feruginoase sunt anemiile 
feriprive, achilia gastrică, stomacul operat etc. Găsim ape feruginoase în stațiunile Vatra 
Dornei, Tuşnad, Buziaş, Covasna etc. f 

Apele iodurate (1 mg%o I): iodul al cărui metabolism este controlat de glanda tiroidă, 
a fost utilizat de multă vreme în tratamentul reumatismului cronic, aterosclerozei, hiper- 
tensiunii arteriale etc. Aceste ape se folosesc în cură internă şi externă. Stațiunile se află 
în apropierea salinelor: Govora, Olăneşti (ape iodurate, sărate, sulfuroase), Bazna (sărate 
şi iodurate) etc. 

Apele arsenicale: sunt mai rare. Cea mai cunoscută staţiune este Şarul Dornei. Se fo- 
losesc în cura internă mai ales la copii anemici, în debilitate sau în dermatologie, în cure 
externe (băi). 

Apele sulfuroase (1 mg%o SH»): sulfat este un element cu importante roluri în orga- 
nism. El intră în compoziţia acizilor aminaţi, indispensabili organismului (cisteină, argi- 
nină etc.). De aici şi importanţa apelor sulfuroase în leziunile cronice ale mucoaselor 
(bronşite, rinite cronice). Apoi sulful este elementul care intră în constituția țesutului 
conjunctiv. Boala reumatismală, fiind considerată o colagenoză, este una dintre indica- 
tiile majore ale apelor sulfuroase. Sulful intră în constituţia insulinei - de aici indicaţia 
apelor sulfuroase în diabetul zaharat. În fine, sulful mai are şi un rol desensibilizant 
antialergic, având indicaţii în astmul bronşic şi unele dermatoze. se folosesc ambele cure 
- internă şi externă. Staţiuni: Herculane (care sunt şi termale), Pucioasa, Vulcana, Căli- 
mănești, Olăneşti, Govora (sulfuroase, iodate, sărate). Aceste ultime patru varietăţi de ape 
minerale conţin oligoelemente cu mare acţiune farmaco-dinamică. Este vorba de apele 
feruginoase, iodurate, arsenicale şi sulfuroase. 

Apele radioactive: sunt ape care conțin elemente radioactive ce emit radiaţii: œ (alfa), 
B (beta), y (gama) (radiu, uraniu, thoriu). Cel mai important este radiul, care emite radia- 
ţia numită radon. O apă ca să fie radioactivă trebuie să aibă minimum 80 u Mache/l. Noi 

nu avem în țară astfel de ape. Apele de la Herculane şi Felix au un grad mai mic de 
radioactivitate. Aceste ape se folosesc în cura internă şi au un bun efect stimulent asupra | 
gonadelor şi hipofizei. Se mai indică în obezitate, reumatism, nevrite, nevralgii. 


20.4.2. NĂMOLURILE (peloidele) 


Peloidele (pelos = mâl, în limba veche) sunt substanţe natural, organice sau anorga- 
nice, folosite din cele mai vechi timpuri în tratamentul reumatismului. La romani, Pliniu 
folosea şi recomanda oncțiunile cu nămol, iar împăratul Constantin cel Mare făcea băi de 
nămol la termele Phitia (golful Ismid). Pe măsura trecerii timpului, nămolul a început să 
fie din ce în ce mai folosit, dată fiind şi răspândirea sa pe suprafaţa globului. 


20.4.2.1. CLASIFICARE 


Nămolurile se împart în două mari clase: sedimente curative; pământuri curative sau 
terapeutice (produse din dezagregarea rocilor). 

Sedimente curative: - biolite de natură organică (faună: substanţe organice, microor- 
ganisme sau floră): turbe, sapropel (nămol de putrefacție), gyttja (nămol de semiputre- 
factie, cu caracter predominant mineral) şlicuri (nămoluri groase), de mare, liman, râuri, 
izvoare, cretă etc.; - abiolitice, care provin din substanţe pur minerale (exemple: argilele, 
huma, nisipurile). 

Pământuri curative: sunt produse prin dezagregarea rocilor: argile, luturi, marne: 
loess şi luturi de loess. : 

Proprietăţile nămolurilor: peloidele au proprietăți fizice şi chimice: 

Proprietăţi fizice: dintre acestea, cele mai importante sunt: greutatea specifică sau 
densitatea, determinată de conţinutul de substanţe minerale; turba va avea deci cea mai 
mică densitate, datorită conținutului mare în substanţe organice de natură vegetală; 

- plasticitatea sau consistenţa, importantă pentru împachetări etc.; ea depinde de gra- 
dul de dispersie a substanţei solide; 

- termopexia, adică capacitatea de fixare şi păstrare a căldurii; 

- radioactivitatea este mai rară; o găsim acolo unde nămolul on din detritusuri de 
roci care conţin derivați ai radonului şi alte elemente. 

Proprietăţile chimice: fauna şi flora, planctonul apelor, cât şi diferite alte substanţe 
minerale, care au luat parte la formarea peloidelor, le determină proprietăţile chimice. 
Dintre substanţele organice conținute cităm: steroli, substanţe estrogene (foliculina), pro- 
gesteronice etc., iar dintre cele anorganice, carbonaţi, fosfati, sulfați, fier, sulf, H»S sul- 
fură de fier şi carbonatul de fier, care dau culoarea neagră a nămolurilor. 

Acţiunea şi indicaţiile nămolurilor: trebuie să spunem de la început că terapia cu 
nămol este o terapie intensă, solicitantă. Ea acţionează prin cei trei factori cunoscuţi: ter- 
mic, chimic şi fizic (mecanic). Nu se cunoaşte în mod precis mecanismul intim de acțiune 
a nămolurilor, dar se pare că o serie de substanţe pe care le conţin se pot resorbi şi pe cale 
tegumentală şi mucoasă. Efectul histamic cutanat este cert, el favorizând resorbția. 

Ca indicații, boala reumatismală, afecțiunile locomotorii posttraumatice şi nevralgice, 
sechelele ca şi afecțiunile ginecologice cronice constituie optime indicații de tratament 
(inclusiv sterilitatea). 

Modul de aplicare constă în împachetări parțiale cu nămol cald de 45 - 50°, timp de 
20 - 30 minute, sau oncţiuni, care pot fi parţiale sau complete cu nămol rece şi expunere 

la soare (metoda egipteană). De asemenea nămolul se întrebuinţează sub formă de băi şi 
în tampoane vaginale la femei: Stațiuni: Techirghiol şi tot litoralul (nămol sapropelic de” 
liman); Amara, Sovata, Telega, Bazna, Lacul sărut, Slănic (Prahova) (nămoluri de lacuri 
sărate); Vatra Dornei, Borsec, Felix (turbă; Govora (silicos şi iodat), Geoagiu şi Oglinzi 
(feruginoase). 


20.5. ELECTROTERAPIA 


Electroterapia înseamnă folosirea curentului electric în scop terapeutic. După forma 
de curent, electroterapia cuprinde: galvanoterapia (curentul continuu); faradoterapia (cu- 
rentul alternativ); derivații lor (curenţii de joasă frecvenţă, de medie şi înaltă frecvenţă); 
fototerapia (energia luminoasă, radiantă). 


20.5.1. GALVANOTERAPIA 


Numele îi vine de la descoperitorul curentului continu, Galvani. Acumulatorul furni- 
zează curentul, iar aparatele numite pantostate sunt folosite în medicină. Pantostatele mo- 
derne folosesc lămpile diode (cu 2 electrozi) şi au înlocuit complet pe cele cu motor 
generator. Un asemenea pantostat produce curent continuu şi alternativ, putând fi folosit 
şi pentru o serie de examene endoscopice (gastroscopii, cistoscopii, rectoscopii etc.), 
precum şi pentru electrocauterizări. Folosirea curentului galvanic în scop terapeutic, deci 
palvanizarea - se face după o anumită tehnică, dealtfel foarte uşoară, asupra căreia nu 
vom insista. Afară de palvanizările locale, care pot fi transversale (adică folosind poli 
opuşi - de exemplu pozitivul anterior pe coapsă, iar negativul posterior pe coapsă) sau 
longitudinale (adică de-a lungul segmentului - de exemplu, pol pozitiv lombar, iar nega- 
tiv pe gambă sau plantă) se mai pot face galvanizări şi în apă, în nişte vase speciale 
(celule), de unde și numele de băi galvanice bicelulare (de exemplu, mâini) sau patruce- 
lulare (mâini - picioare). Durata unei şedinţe este de 15 - 20 de minute, în serii de 10 - 15 
şedinţe. 

Acţiuni şi indicaţii: curentul: galvanic are următoarele proprietăţi fizice, chimice şi 
biologice: E 

Fizice: curentul galvanic are un efect termic constant prin încălzirea tegumentelor. 

Chimice: electroliza este efectul prin care ionii pozitivi (cationii) merg la catod, iar 
ionii negativi (anionii) merg la anod. Pe baza acestei proprietăţi se pot obţine disociația 
electrolitică a unui medicament în soluție, medicament ce urmează a fi introdus în orga- 
nism cu ajutorul curentului electric. De exemplu: iodul - soluţia de iod va fi dusă la polul 
negativ (de exemplu IK). Iodul va fi respins şi va străbate tegumentul; sau novocaina - 
soluţia clorhidrat de novocaină care va disocia în clorhidrat (-) şi novocaină (+). În cazul 
unui genunchi dureros: o vom aplica la polul +, va fi respinsă și va străbate țesuturile. În 
general, substanţa cu ionul activ (l, S, novocaină, Mg, Ca etc.) se aplică la acelaşi pol, 
identic cu sarcina sa electrică, pentru ca să aibă loc fenomenul respingerii. Această pro- 
prietate a curentului galvanic se cheamă ionizare sau ionoforeză. 

Biologice sau fiziologice: local se produc, după cele 15 - 20 de minute, de la aplicarea 
galvanizării, o vasodilataţie şi un eritem, care explică efectul termic al curentului; are un 
bun efect analgezic (la anod); electroforeza şi electroendesmoza - prima este caracterizață 
prin dirijarea micelelor coloidale spre polii de sens contrar - anaforeza şi cataforeza şi a 

doua prin deplasarea particulelor de lichid spre catod; efectul electronic, anelectrotonu- 
sul, scade excitabilitatea nervilor la polul pozitiv şi catelectrotonusul. o creştere negativ; 
galvanonarcoza sau narcoza electrică, obținute pe iepure (Leduc), ca şi reacții auditive 
(sunete etc.), reacții vizuale (fosfene) sau labirintice (vertije, nistagmus etc.).. 

Indicaţiile galvanizărilor sunt multiple şi anume: în bolile locomotorii, arterite, artro- 
ze, spondiloze, sechele posttraumatice (contuzii, entorse etc.), după aparate gipsate; afec- 
țiuni cardio-vasculare - hipertensiune arterială, hemiplegii (se fac ionizări transorbitare cu 
SO,Mg, Gl, Ca etc.), arterite periferice, sindrom Raynaud, acrocianoze, sechele pos- 
tflebitice. 


20.5.2. FARADOTERAPIA 


Înseamnă folosirea curetnului alternativ (Faraday) de joasă frecvență, în scop terape- 
utic. Acest curent este caracterizat printr-un număr de 50 - 100 de perioade sau oscilaţii 
pe secundă. Curentul alternativ se obţine de la reţea, tot prin intermediul pastostatelor, 
care furnizează curentul galvanic. O bobină de inducţie din aparat transformă curentul 
continuu în curent alternativ. Tehnica şi modul de aplicare sunt aceleaşi ca şi la galvani- 
zări. Se folosesc deci electrozi ficşi sau stabili, de regulă plasați opus pe segmentul res- 
pectiv, unde se face faradizarea, sau un electrod mobil, "în rulou", care se plimbă pe 
tegument, celălalt fiind fix şi plasat opus pe acelaşi segment. 

Acţiune şi indicaţii: dat fiind întreruperea sa (alternanţa), curentul faradic nu are o 
putere de penetraţie mare, dar el acţionează asupra plăcii neuromotorii din muşchi, de- 
terminând contracția musculară. Este un bun excitant şi tonizant al acestei musculaturi. 
De aici şi indicaţia majoră a acestei terapii, şi anume: paraliziile flasce, atrofiile sau hipo- 
trofiile musculare (sechele după paralizii, pareze, aparate gipsate, sechele posttraumatice 
etc.). Este contraindicată în paraliziile spastice. 


20.5.3. DERIVAȚII LOR 


20.5.3.1. CURENȚII CU IMPULSURI 


Din acest tip de curenţi fac parte: curentul diadinamic, care are o largă utilizare şi o 
mare eficienţă. De aceea vom expune câteva consideraţii în legătură cu acest tip de cu- 
renți. 

Origine: curenţii cu impulsuri provin din curentul continuu, ritmic, înterupt prin di- 
ferite mecanisme, ajungând la impulsuri de 1 - 500/sec. şi chiar mai mult. După forma 
acestor impulsuri s-au obţinut diferite varietăţi de curenţi, şi anume: curenţi rectangulari: 
(şi ei diferiţi); curenţi triunghiulari; curenţi trapezoidali; curenţi sinusoidali. Dintre aceş- 
tia din urmă face parte curentul diadinamic (P. Bernard). El are o frecvență de 50 - 100 
de impulsuri/sec.; deci este un curent de impulsuri de joasă frecvenţă. Aparatele de diadi- 
namică sunt mici, pot fi şi portative, asemănătoare pantostatelor. Dealtfel, şi tehnica de 
aplicare are multe părţi comune cu aceea a galvanizărilor. Aceste aparate produc mai 
multe forme de curent diadinamic, dintre care menţionăm: monofazat fix; diafazat fix; 
scurtă perioadă; lungă perioadă. | 

Acţiune şi indicaţii: cea mai importantă acțiune este ridicarea pragului de excitabili- 
tate dureroasă, de unde şi efectul său puternic antalgic; de asemenea, provoacă şi contrac- 

ţii musculare. Anelectrotonusul şi catelectrotonusul sunt prezente, cu deosebirea că efec- 
tul analgezic este la polul negativ. De asemenea are efect vasodilatator. 

Indicaţii: bolile algice ale aparatului locomotor, reumatismul articular şi abarticular, 
traumatismele şi sechelele lor; bolile neurologice - nevralgii, nevrite, boli vasculare; tul- 
burări circulatorii periferice (Raynaud, acrocianoză etc.). 


20.5.3.2. CURENȚII DE MEDIE FRECVENȚĂ 


Am vorbit până acum despre curenții de joasă frecvență (faradic, diadinamic), la care 

frecvenţa oscilaţiilor sau a impulsurilor, a fost cuprinsă între 50 şi 100/sec. În cazul în 
care frecvenţa oscilează între 3 000 şi 50 000 Hz/sec. aceşti curenți alternativi se mai nu- 

mesc şi de medie frecvenţă. În această situaţie, limitele lor se află între curenţii de joasă 
frecvență şi cei de înaltă frecvenţă (care au peste 100 000 de oscilaţii/sec.). Curenţii de 
medie frecvență sunt produşi de aparatele (de mărimea unor pantostate): Myodinaflux, 
Nemectron, Nemectrodin etc. care dau un curent cu frecvenţă între 5 000 şi 10 000 Hz. 
Curentul are tot un caracter sinusoidal, cu frecvențe şi pauze diferite, obținându-se dife- 
rite forme: amplitudine constantă; lungă perioadă; scurtă perioadă; supramodulat. 

Folosirea aparatului comportă o anumită tehnică, comparabilă în mare cu aceea a uti- 
lizării pantostatelor. 

Acţiuni şi indicaţii: efectul acestui curent este analgezic, excitomotor şi trofic. 

Indicaţii: afecţiuni reumatismale (artrite, artroze); afecțiuni traumatice (redori, hidar- 
troze, entorse şi toate sechelele postraumatice) afecțiuni neuromusculare (nevralgii, nevrite, 
mialgii, hipotrofii, atrofii), afecţiuni circulatorii periferice (arterite, sindrom, Raynaud), 
acrocianoze etc.); ale boli - atomii intestinale, diskinezii biliare, anexite etc. 

Contraindicaţii: se vor evita regiunea precordială (insuficiență cardiacă, H.T.A. evo- 
luată), în stările febrile, neoplazii etc. 


20.5,3.3, CURENȚII DE ÎNALTĂ FRECVENȚĂ 


Sunt curenți alterantivi, cu o frecvenţă peste 100 000 de oscilaţii/sec. 

Sumare noţiuni tehnice: curentul de înaltă frecvenţă se obţine prin circuitul oscilant for- 
mat din: condensator (capacitate electrică); bobină de inducție; scânteietor (întrerupător sau 
eclator). Când cantitatea de electricitate înmagazinată de condensator depăşeşte rezistența 
opusă de scânțeietor, se produce scânteia electrică, cu descărcarea aparatului până la 0. 
Grafic, această scurgere de curent poate fi reprezentată printr-o serie de unde (“un tren de 
unde) cu amplitudini din ce în ce mai mici, până se amortizează la 0. Acestea se numesc 
oscilaţii amortizate. După un tratament de asemenea unde amortizate de circa 15 - 20 de 
„ oscilaţii, urmează o pauză care coincide cu încărcarea condensatorului (cu ajutorul bobinei 
de selfinducție). Aşa se întâmplă la aparatele d'Arsonval şi diatermic. Vom vedea că la ultra- 
scurte, unde eclatorii s-au înlocuit cu tiroida (lampa cu 3 electrozi), oscilaţiile nu mai des- 
cresc până la amortizare, ci se produc, în flux continu, sunt constante şi de aceea se numesc 
unde întreținute. Frecvența lor este considerabilă (milioane/sec.). 


20.5.4. PROPRIETĂȚI 


Fizice: frecvenţa - au frecvenţă foarte mare (se exprimă în KHz/zi - 1 kHz = 1 000 
Hz) şi o lungime de undă inversă cu frecvenţa. Aparatul transmite unde electromagnetice 
la distanţe foarte mari, de aceeaşi frecvenţă cu a curentului care le-a generat. Fenomenul 

acesta stă la baza radiofoniei şi a radioteleviziunii. Din această cauză, un aparat de ultra- 
scurte poate tulbura recepţia aparatelor de radio şi televiziune. Pentru a se evita acest lu- 
cru s-a hotărât(în 1947) ca aparatele de tratament să fie fabricate numai pe anumite lun- 
gimi de unde (între 7 şi 22 m; microundele = 0,12 m). 

Fiziologice: a) inexcitabilitatea neuro-musculară; frecvența mare a acestor curenții 
depăşeşte pragul de excitabilitate neuro-musculară, ei nu dau contracții; 

b) endotermia, adică încălzirea profundă a ţesuturilor; 

c) penetraţia - acţiunea penetrantă este cu atât mai mare, cu cât frecvenţa este mai 
mică (străbat şi planurile osoase); 

d) durata acţiunii termice a curenților de înaltă frecvență este mai mare la curenii cu | 
undele întreținute (se elimină pauzele de la undele amortizate, care favorizează răcirea 
țesuturilor). 


20.5.5. VARIETĂȚI 


Prezentăm în tabelul XI, formele de curenţi de înaltă frecvență. 


Tabelul XI 


Forme de curenţi de înaltă frecvență 


Frecvența (Hz) | Lungimea de 
_ undă (m 


1. Curenţi d'Arsonval 150 000 - 1 000 000 2 000 -300 
2. Curenţi de diatermic 

(unde medii) 1 000 000 - 3 000 000 300 - 150 
3. Curenţi de diatermie cu | 

unde scurte 3 000 000 - 30 000 000 100 - 200 
4. Ultrascurte 30 000 000 - 300 000 000 10-1 
5. Unde decimetrice de la 300 000 000 în sus -sub | 


20.5.5.]. D'ARSONVALIZAREA 


Este o formă de curent de înaltă frecvență, cu lungime de undă mai mare şi frecvenţă 
mai mică. Aparatele sunt mici, portative, folosite cel mai frecvent în cosmetică, Intere- 
sant este că eclatorii sunt aici de sticlă şi au diferite forme: cilindrici "în perie", rotunzi, 
după regiunea pe care se aplică. Descărcarea lor, în contact cu tegunientul, produce 
efluviații violente, bolnavul având senzaţia de căldură sau înțepături. Bineînţeles că acest 
efect nu este prea mare, dat fiind că oscilațiile sunt amortizate (țesuturile au pauză pentru 
răcire). 

Acţiune şi indicaţii: efect termic, vasodilatator, congestiv, nutritiv (trofic) şi analgezic. 

Indicaţii: algii, mialgii, nevralgii, fibrozite etc.; pentru acțiunea trofică, se floseşte în 
cosmetică. 


20.5.5.2. DIATERMIA 


Aici înalta frecvenţă dobândeşte alte caractere, printr-o lungime de undă mai mică și 
o frecvență mai mare (vezi tabloul V). Aparaiele sunt mai mari, fixe, prevăzute cu 2 - 4 


772 MANUAL DE MEDICINĂ INTERNĂ 


eclatori, legaţi în serie (unde medi) sau 10 - 20 eclatori (unde scurte). Electrozii (plăci de 
plumb de 0,5 mm grosime) se aplică direct pe tegument (la undele medii) sau sunt izolați 
în cauciuc şi pâslă fiind folosiţi în cazul undelor scurte. 

Acțiune şi indicaţii: vezi "Razele ultrascurte”. 


20.5.5.3. RAZELE ULTRASCURTE (US) 


Sunt curenţi de înaltă frecvenţă, cu mici lungimi de undă şi extrem de mare frecvență 
(vezi tabelul V). Aceasta s-a putut obţine prin înlocuirea eclatorilor cu trioda (lampă cu 3 
electrozi) (placă = anod; filament = catod) şi grila la mijloc. Pe lângă acest circuit osci- 
lant sau generator, care produce unde întreţinute, mai există şi circuitul dat de bolnav (cu 
rezistența sa) denumit şi circuitul rezonator, pentru că trebuie să fie în acord, în rezonanță 
cu circuitul generator (acceaşi frecvenţă). Numai astfel tratamentul va fi eficient. Acest 
lucru se realizează foarte uşor, manevrând butonul de acord (sau folosind becul de con- 
trol, care se aprinde când este apropiat de aparat). După intensitatea folosită, dozăm U.S. 
în: reci, oligoterme, medii, căldură plăcută şi calde. 

Electrozii aparatului sunt de sticlă sau de plumb, cauciucaţi şi pânzaţi. 

Indicaţii: având în vedere efectele curenților de înaltă frecvență, US au multiple 
indicaţii: afecțiuni reumatismale (artrite cronice, artroze); afecţiuni traumatice şi sechele 
ale lor; afecțiuni neuro-musculare (nevralgji cronice, nevrite, mialgii, fibrozite etc.), afec- 
țiuni O.R.L. (sinuzite, rinite cronice); afecţiuni ginecologice (metronexite cronice); afec- 
tiuni pulmonare cronice (bronşite cronice, astm bronşic). 

Acţiunea de vasodilataţie profundă favorizează, prin stimularea fagocitozei, resorbția 
proceselor inflamatorii cronice. 


20.5.5.4. MICROUNDELE (radarul) 


Înţelegem prin microunde folosirea terapeutică a curenților de înaltă frecvenţă cu lun- 
gimea de undă foarte mică (sub 1 m) de unde şi numele de unde centimetrice. Se mai nu- 
mesc şi unde radar, cu o frecvenţă foarte mare (300 MHz - 300 GHz). Prin aceste carac- 
tere, undele radar se află situate între ultrascurte şi infraroşii. În practică medicală apara- 
tele radar produc unde cu o lungime de 12,5 cm (ca şi în radiolocaţie). Partea cea mai im- 
portantă a aparatului este magnetronul - un tub cu electroni cu catod, anod şi vid. Mâ- 
nuirea aparatului este extrem de simplă, mai simplă chiar decât la ultrascurte. Nu este 
nevoie ca aparatul să fie acordat. Emiţătorul (comparabil cu electrodul) se fixează la 5 - 
10 cm distanţă de tegument. Durata şedinţei este de 15 - 30 de unde. Dozarea este ca şi la 
undele ultrascurte: reci, oligoterme, medii şi calde. 

Proprietăţi: a) fizice: sunt optice şi termice; datorită frecvenței foarte mari, propaga- 
rea microundelor se face prin iradiere, ca şi razele luminoase. Ca şi acestea, au proprietăți 
de: refracție, difracție, polarizare. Efectul termic este dat de penetraţia şi absorbţia unde- 
lor. Penetraţia, în funcţie de țesut, poate fi de 3 şi 7 cm; 

b) fiziologice: aceste proprietăți sunt explicate prin acţiunea termică a microundelor 
asupra ţesuturilor. Ele determină o bună vasodilataţie cu rol antiinflamator şi trofic. 

Indicaţiile şi contraindicaţiile sunt aceleaşi ca la undele ultrascurte. 


20.6. FOTOTERAPIA 


Înţelegem prin fototerapie folosirea energiei radiante luminoase în scop terapeutic. 
După sursa folosită, poate fi: naturală, sau helioterapeutică (de la soare) şi artificială 

(când se folosesc diferite aparate cu enegie electrică) (lămpi cu iaoei sau Solux cu 
infraroşii). 

Noţiuni generale: lumina, cu o viteză de propagare de 300 000 kg/sec. se transmite 
sub două forme, şi anume: a) ondulatorie sau electromagnetică, care are la bază radiaţia 
electromagnetică (unde electromagnetice) şi b) corpusculară, fotonică sau cuantică. 
Această teorie explică transmiterea luminii în mod discontinu, prin particule de energie 
„ numite fotoni. Teoriile de mai sus pot explica proprietăţile fundamentale ale luminii ca: 
reflecția, refracția, interferența, polarizarea, difracția. De fapt, prima nu poate explica 
fotoelectricitatea, a “doua interferența şi difracția, dar amândouă pot explica toate 
fenomenele luminoase; deci: nu undă sau corpuscul, ci undă şi corpuscul. Spectru acestor 
unde electromanetice cunoscute se întinde de la radiaţii cu lungimi de unde de kilometri 
până la lungimi de undă de 0,000 01 m, iar frecvenţa lor începe de la O până la ordinul 
10% ? (adică 10 urmat de 22 zerouri, ca la radiaţiile cosmice). 

lumina vizibilă are o zonă foarte limitată, găsindu-se între radiaţiile ultraviolete (ur- 
mate de razele X şi apoi de razele cosmice). În concluzie, fototerapia, de care ne intere- 
săm aici, cuprinde aceste trei forme: radiaţiile luminoase, ultravioletele şi infraroşii. 


20.6.1. RAZELE INFRAROŞII 


Sursa naturală este lumina solară, folosindu-se helioterapia, care este o terapie mixtă 
(ultraviolete, infraroşii şi radiaţii luminoase). Ca surse artificiale sunt utilizate o serie de 
aparate (lămpi electrice, radiatoare cu rezistenţe etc.). Spectrul infraroşului este alcătuit 
din trei grupe de radiaţii: infraroşii A cu A = 0,78 - 1,5 microni; infraroşii B cu A = 1,3 -3 
microni; infraroşii c cu A = 3 - 50 microni. Radiațiile din grupul A sunt cele mai pene- 
trante. Aparatele care produc inflaroşii sunt: 

- lămpile Solux, folosesc curent în terapeutică; ele au nişte lame de sticlă, numite 
filtre, alcătuite din săruri de mangan, cobalt sau iod; rolul lor este de a selecta diferite 
radiaţii infraroşii; 

- băile de lumină, parţiale sau generale; sunt alcătuite din pereţi de lemn acoperiţi cu 
oglinzi care să reflecte lumina, prevăzuţi cu o serie de becuri care propagă căldură. 

Procedura cu inflaroşii durează 15 - 20 de minute. 

Lampa Vitalux produce infraroşii şi ultraviolete. 

Acţiune: razele infraroşii se mai numesc şi calorice. Ele produc eritemul caloric, care 
dă o pigmentare a pielii marmorată, neuniformă, şi care dispare mai repede față de erite- 
mul actinic produs de ultraviolete; sunt puternic vasodilatatoare (derm, hipoderm), stimu- 
lând circulaţia locală şi fagocitoza; datorită acestor efecte ele au un rol trofic şi antiinfla- 
mator. 

Indicaţii: boli reumatismale (artrite, cronice, artroze); afecțiuni traumatice (entorse, 
redori etc.); boli neuro-musculare (nevrite, nevralgii, mialgii); afecțiuni cutanate (plăgi 
atone, ulcere varicoase); alte afecţiuni cronice (metroanexite, gastrite ete., intoxicații cro- 
nice, diabet zaharat, obezitate, hipotiroidism etc. 


20.6.2. RAZELE ULTRAVIOLETE (UV) 


Sunt radiaţii cu o lungime de undă mai mică decât infraroşii, dar cu o frecvență mai 
mare. Sunt de asemenea trei grupe de ultraviolete: A,B,C, 
- Ultravioletele A, cu lungimea de undă - 0,23 - 0,40 microni. 

- Ultravioletele B, cu lungimea de undă = 0,28 - 0,32 microni. 

- Ultravioletele C, cu lungimea de undă = 0,28 microni. 

Ele sunt produse - în afară de sursa naturală, soarele - de aparatele cunoscute: lămpile 
de cuarț, care nu absorb ultravioletele ca sticla obişnuită. Ultravioletele iau naştere prin 
descărcarea curentului electric în becul care conține vapori de mercur metalic sau prin 
arcul volatic. Aplicația terapeutică cu ultraviolete se face local şi general. Local se face 
doză-eritem (echivalentă cu o arsură uşoară de gradul 1), după ce am testat sensibilitatea 
tegumentului (biodozimetria). General, ultravioletele se folosesc în doză progresivă, 
adică începând cu 1 - 2 minute şi ajungând până la 10 - 15 minute. 

Important! Întotdeauna ochii trebuie protejaţi (cu ochelari negri sau vată umedă). 

Proprietăţile ultravioletelor sunt multiple. 

a) Chimice: 

- oxidare (exemplu: formarea apei oxigenate sub acțiunea lor), 

- reducere (exemplu: sărurile de Ag, folosite în fotografie); 

- polimetrizare (exemplu: formarea ozonului în atmosferă). | 

b) Biochimice: OHb este redusă în methemoglobină, ergosterolul este activat şi trans- 
format în vitamină D; etc. 

c) Biologice: inhibarea diastazelor, fermenților, histaminogeneză, degradarea acizilor 
aminaţi etc.; sterolii sunt transformați în vitamina D}; acțiune bactericidă. (Se poate mă- 
sura cu ajutorul abiofotometrului numărul de colonii microbiene distruse de UV.). 

În doză mai redusă, atenuează virulența germenilor patogeni (bacterii sau virusuri). În 
felul acesta s-au putut face unele vaccinuri (antirabic, contra psitacozei, febrei aftoase, 
bacteridiei cărbunoase, tuberculozei etc.). Tot această acțiune bactericidă a UV explică 
sterilizarea apelor naturale, mai intensă în timpul verii. Pe această proprietate se bazează 
folosirea lor la sterilizarea aerului din spitale, creşe, săli de operaţie, saloane de nou-năs- 
cuţi etc. 


d) Eritemul actinic, care lasă loc pigmentaţiei uniformă şi de durată mai lungă com- 


parativ cu pigmentaţia generată de infraroşii. 

e) Cresc Ca şi Ph în sânge. 

f) Stimulează hematopoieza. 

8) Stimulează sistemul reticuloendotelial şi deci capacitatea de apărare a organis- 
mului. 


Toate aceste proprietăți ale radiaţiilor ultraviolete - unele cunoscute din vechime - au : 


făcut să li se acorde mare importanţă pentru apărarea sănătății omului. De aici vine şi dic- 
tonul vechi: "Unde nu intră soarele pe fereastră, intră doctorul pe uşă”. 

Indicaţii: Pentru acţiunea lor antiinflamatorie, antialgică şi antinevralgică, se prescriu 
în bolile reumatismale cronice, subacute şi chiar acute, mialgii, nevralgii, nevrite etc.; 
pentru acțiunea lor bactericidă, se folosesc în procesele supurative cronice specifice (tu- 
berculoze osteoarticulară, ganglionară, cutanată şi nesupurativă, ca şi în procesele infla- 
matorii nespecifice), acnee, furunculoza stafilococică, dermite etc., ulcere varicoase, 
plăgi atone etc.; pentru acţiunea antialergică desensibilizată - în astmul bronşic (doză-eri- 
tem); pentu acțiunea lor hematopoietică - în anemii, rahitism, spasmofilie (tetanie lentă). 

Contraindicaţii: cancer, tuberculoză, stări febrile etc. Climatul alpin, ca şi cel maria, 
au o atmosferă mai pură şi deci dispersează mai puțin lumina, sunt mai bogate în ultra- 
violete. 

Cantitatea cea mai mare de ultraviolete se găseşte la zenit, când unghiul de incidență 
al radiaţiilor este de 90° pe suprafaţa pământului; dar şi razele infraroşii calorice se gă- 
sesc la fel, în aceeaşi proporţie. De aceea, helioterapia se face mai ales dimineaţa organis- 


r 

mul suportând-o mai bine şi mai comod (băile de soare + băile de aer = aeroterapia). 
Notăm că se poate face şi numai aeroterapie, la umbră. 


20.6.3. SONOTERAPIA 


Sonoterapia semnifică folosirea vibraţiilor (oscilaţiilor) mecanice pendulare. Dacă aceste 
oscilaţii sunt sub 50/sec., este vorba de infrasunete sau de vibroterapie; dacă depăşesc 20 
000/sec., este vorba de ultrasunete. Aceste oscilaţii constituie dealtfel şi undele sonore. 
Undele muzicale folosite în medicina modernă constituie şi sono- sau meloterapia. 


20.6.4. INFRASUNETELE (vibroterapia) 


Este vorba de un masaj vibrator, realizat printr-o masă vibrantă pusă în funcțiune elec- 
tric, prin mişcări reostate. Aceste virbaţii au o anumit amplitudine - între 0,8 şi 1,7 mm - şi o 
frecvenţă de 15/50 oscilații. 

Din tabelul XII reiese efectul vibroterapiei. 


Tabelul XII 


Efectele vibroterapiei 


Amplitudine Frecvență 
în mm 


Mică (0,7) Sedativ 
PS Mijlocie (1) Tonifiant 
Mare (2) Excitant 


Stimulent 


Indicații: sechele posttraumatice, tulburări circulatorii (staze venoase, edeme cronice 
etc.), afecțiuni digestive, constipații, obezitate, afecțiuni nevoase (nevroze etc.). în cos- 
metică. 


20.6.5. ULTRASUNETELE 


Ultrasunetele oferă oscilații cu o frecvență de 500 000 Hz şi 300 000 Hz. 

Ultrasunetele pot fi produse prin trei metode: mecanisme (exemplu lame metalice); 
magnetice (generatorul magnetic); piezoelectrice (cristal de cuarţ, asupra căruia acțio- 
nează generatorul de înaltă frecvență). 

Proiectorul (electrodului emiţător) se aplică direct pe tegument, prin intermediul unei 
substanțe medicamentoase (hidrocortizon, peloidextract etc.). 

Acţiune: a) efecte mecanice: undele ultrasonore se propagă numai prin mediul solid 
sau lichid. Aerul opreşte ultrasunetele, fapt pentru care se foloseşte o substanță grasă pe 
tegument, care să îndepărteze aerul şi să asigure aderenţa intimă de tegument a emiţii- 
torului. Dacă punem câteva picături de apă pe emiţător, acesta intră în vibraţie (aspect de 


efervescenţă). Este vibrația moleculară, produsă mecanic şi asupra țesuturilor, de mase 


importanţă terapeutică; 
$ > 

b) efecte termice: sunt evidente şi se produc mai ales prin fenomenul de fricţiune a 
particulelor declanșate de vibrația mecanică. Efectul termic se obţine mai ales în mediile 
neomogene, cum este organismul nostru; 

c) efectul de cavitaţie: acesta constă în formarea de goluri (rupturi, fisuri), în mediul 
traversat, apărând bule de gaz; a i 

d) efecte biologice: măresc permeabilitatea celulară şi substanţele pot pătrunde prin ` 
tegument - (fenomen numit ultrasonoforeza sau ultrasonoionoforeză); - exercită un ade- 
vărat micromasaj asupra țesuturilor; - efect fibrolitic, adică de topire-rupere a țesutului şi 
“chiar de necroză; - efecte analgezice foarte bune; efecte antiinflamatorii. 

Indicaţii: afecţiuni reumatice (artrite, artroze, mialgii etc.), afecţiuni neurologice (ne- 
vralgii, nevrite etc.), afecțiuni posttraumatice; afecțiuni dermatologice (Dupuytren, 
keloide etc.); afecţiuni circulatorii (sechele, flebite etc.). 


20.7. INHALAȚIILE, AEROSOLII ŞI PNEUMOTERAPIA 


20.7.1. INHALAȚIILE 


. Inhalaţia înseamnă inspirarea, în scop terapeutic, a diferitelor gaze, lichide, sau sub- 
stanțe medicamentoase, fin pulverizate. Această terapie este foarte veche, fiind cunoscută 
în primul rând de vestitul medic al antichității Hipocrate, apoi de nu mai puţin celebrii 
Celsus, Pliniu şi Galen, care recomandau pentru inhalaţii aerul din preajma Vezuviului, 
care conţinea sulf. Termele romane erau folosite şi în acest scop. Aşa se tratau în vechi- 
me şi evul mediu diferite boli pulmonare cronice (cu sulf), sau cutanate (arsenic), sau 
sifilisul (cu mercur). 

Adevărata consacrare a acestei metode datează din secolul al XIX-lea (1856), odată 
cu folosirea aparatului de aer comprimat pentru pulverizări, de atunci până astăzi apa- 
ratele perfecționându-se. 

Pentru inhalaţii se folosesc apele: minerale sulfuroase, alcaline etc. 

Inhalaţiile sunt: de cameră, individuale, în aer liber. 

Inhalaţiile includ volatizările, aburelile, fumigaţiile. (Fumigaţie înseamnă inhalarea, 
în scop terapeutic, a fumului produs, de exemplu, de țigări antiastmatice, plante sau prin 
arderea altor substanţe.). 

Inhalaţiile de cameră: în această procedură bolnavii inspiră, într-un mediu cu vapori 
sau ceaţă, diferite substanțe medicamentoase lichide sau ape minerale, fin pulverizate. 
Aparatele utilizate în scopul pulverizării sunt diferite, dar toate folosesc acelaşi principiu: 
aerul comprimat la 1 - 2 atmosfere. Pulverizatoarele moderne se pot regla pentru ca să se 
poată obţine picături de ceață cât mai mici. 

Inhalaţiile individuale: după cum le desemnează şi numele, se folosesc aparate indi- 
viduale, adaptate pentru gură şi nas. Principiul pulverizării este acelaşi - aerul comprimat. 
Inhalaţii în aer liber: se pot folosi în două moduri, prin intermediul: 

- pulverizatoarelor mari (30 - 40 de injectoare), instalate într-un spaţiu mai mare (de 
exemplu într-o grădină); 

- clădirilor de graduaţie, care sunt construcții de dimensiunea unor camere mari (10 
metri), prevăzute cu nişte grinzi laterale, care susțin o mulţime de crengi şi arbuşti cu 
spini. Apa sărată pulverizându-se, particulele mai fine se răspândesc până la o distanță de 
peste 300 m de clădire. În jurul clădirii se amenajează un mic parc cu bănci şi alei pentru 
bolnavi. Aceste tratamente se pot face pe lângă toate lacurile noastre sărate. 

20.7.1.1. ACȚIUNE ŞI INDICAȚII 


Acțiunea imhalaţiilor depinde de: conţinutul ceței (exemplu: ape sărate, sulfuroase, 
alcaline, iodurate, calcice etc.); gradul de pulverizare (picături mici, de 10 - 100 microni, 
care pot pătrunde până la nivelul alveolelor). Procesul de pulverizare determină încăr- 
carea electrică negativă a particulelor mici. 

Indicaţii: apele sărate şi alcaline cu acţiune antiinflamatorie şi fluidifiantă se folosesc 
în procesele cronice brohopulmonare (bronşite cronice, astm bronşic, ozene, rinite cro- 
nice etc.). Apele sulfuroase au poate cea mai completă acţiune: efect antiinflamator şi 
trofic (prin elementul sulf), cu acţiune plastică, de refacere a mucoaselor, şi acțiune anti- 
septică şi hiposecretorie. Se găsesc la Govora. Călimăneşti, Olăneşti. Apele radonice au 
acţiune de sedare, precum şi antispasmodică şi uricolitică (elimină acidul uric). Sunt indi- 
cate, în astm, migrene ete. Apele calcice sunt indicate în procesele inflamatorii cronice 
ale aparatului respirator. Apele iodurate (Govora, Bazna) sunt indicate în rinite, faringite, 
sscleroemfizem etc. Apele arsenicale (Șarul Dornei) - în adenopatii, stări limfatice etc. 


20.7.2. AEROSOLII 


Aerosolii reprezintă starea de dispersie foarte fină a unei substanţe lichide sau solide 
într-un mediu gazos. Mediul gazos este obligatoriu; se mai numeşte şi mediul dispersant, 
în care particulele solide sau lichide alcătuiesc faza "dispersă”. Aerosolii pot fi naturali - 
cei atmosferici şi artificiali sau terapeutici. Aerosolii naturali sunt mai frecvenți la mare 
sau la munte. Aerosolii marini sunt alcătuiți din microparticule provenite din spuma va- 
lurilor ce se sparg în larg sau pe coastă, particule care sunt antrenate de curenţii de aer. 
Zona cea mai bogată în aerosoli o constituie o fâşie de plajă de 50 - 100 m. Aceşti 
aerosoli conţin cloruri de Na, I, bromuri, alcaline, magneziu etc., fiind puternic ionizați 
de ultraviolete. 

Aerosolii de pădure sau munte sunt formați dintr-un centru învelit de o peliculă de 
apă sau dintr-o particulă de polen, pe care s-a depus substanţa volatilă (terebentină), care 
eliberează ozon în contact cu oxigenul. Aceeaşi acţiune au aici şi radiațiile ultraviolete. 


20.7.2.1. TEHNICĂ ŞI APARATURĂ 


Producerea aerosolilor artificiali se bazează tot pe folosirea aerului comprimat, la o 
presiune mai mare de 2 - 3 atmosfere care dispersează fin, în microparticule, mediul 
lichid. Această pulverizare fină are loc în nişte tuburi de sticlă - pipe. 

Proprietăţi. aerosolii sunt microparticule sub 1 micron, cu sedimentare lentă (viteză 
de cădere = 1 cm/10 min.). Au mişcare browniană, nu condensează pe suprafeţe reci și 
străbat în mediul lichid câţiva centimetrii, fără să se dizolve; au sarcină electrică. 

Acţiunea este în funcţie de substanța medicamentoasă folosită: vasoconstrictoare 
(adrenalină, efedrină), vasodilatatoare (Miofilin, Nitrit de sodiu), bronhodilatatoarz 
(Miofilin, SO,Mg etc.); antiinflamatorie şi antiinfecţioasă (antibiotice); antialergică 
(ACTH); sedativă (bromuri de calciu, Luminal). 


20.7.2.2. INDICAȚII 


"O aerosolizare corectă echivalează cu o perfuzie medicamentoasă. Aerosolii sunt in- 
-dicați în bolile pulmonare (traheite, bronşite, supuraţii pulmonare, astm bronşic) Şi în 
afecțiunile O.R.L. (sinuzite, rinofaringite, laringite, amigdalite). 

20.7.3. PNEUMOTERAPIA 


“Este metoda care foloseşte aerul comprimat sau rarefiat în scop terapeutic. Aerul 
rarefiat se găseşte la înălțimi, alpiniştii şi aviatorii fiind obligaţi să se adapteze. Aerul 
comprimat există în chesoane (la construirea podurilor), fiind întrebuințat şi în cazul ce- 
lor ce lucrează în clopote hidraulice etc. Terapeutic, s-au construit camere pneumatice, cu 
acțiune generală asupra întregului organism, unde există condiţii de aer modificat - com- 
primat şi rarefiat. S-au construit şi aparate individuale, pneumatice, folosite în afecțiunile 
aparatului respirator. ' 

Camerele pneumatice sunt încăperi construite din fier gros sau beton armat, prevăzute 
cu scaune, fotolii, bănci, având un aspect cât mai estetic; uşa este masivă, din oțel, şi tre- 
buie să se închidă perfect. Geamurile, groase, sunt prevăzute cu cauciuc, tot pentru acest 
motiv. În interior se află un telefon de legătură cu exteriorul. Asistenta trebuie să supra- 
vegheze extrem de atent tot tratamentul, care durează 105 minute şi anume în 30 de 
minute se creşte presiunea încet pînă la 03 - 05 atmosfere, 45 de minute este durata 
staționării, iar în cele 30 de minute presiunea scade treptat, revenind la normal. Este re- 
comandabil ca acrul din camera pneumatică să fie filtrat şi uşor încălzit, chiar aromatizat 
cu extracte eterice la brad. Aerul comprimat intră prin nişte orificii situate în podea şi iese 
printr-un ventil situat în tavan. Existența unei anticamere este asolut utilă, ea fiind 
necesară în caz de accident (scoaterea unui bolnav din cameră, ceilalți rămânând să 
continue tratamentul). Şedinţele se fac la 2 zile sau zilnic, în total 15 - 20 de şedinţe. 
Lectura este cea mai recomandabilă ocupaţie în camera pneumatică., 

Aparatele individuale sunt de diferite tipuri (Heyer) etc. Prin două ventile, care se 
manevrează de către bolnav, se permit inspirarea aerului comprimat şi expirarea în aer ra- 
refiat sau invers. Aerul comprimat şi rarefiat este conținut în doi cilindri. În timp ce tera- 
pia din camera pnuematică este pasivă, bolnavii respirând comod aerul modificat din ca- 
meră, terapia individuală cu aer rarefiat comprimat este o terapie activă, bolnavii 
depunând un efort mai mic sau mai mare pentru aceasta. Mai reținem că organismul se 
poate adapta mult mai bine la aer comprimat cu mai multe atmosfere, dar aerul rarefiat 
nu se poate suporta sub o presiune negativă de 1/2 atm. 


20.7.3.1. ACTIUNE ŞI INDICAȚII 


Aparatul respirator: a) mişcările respiratorii sunt uşurate şi devin mai ample în cazul 
în care inspirația se face în aer comprimat, iar expirația în aer rarefiat. În alte situaţii, 
când vrem să realizăm o adevărată gimnastică respiratorie, se impun bolnavului la apara- 
tul individual inspiraţia în aer rarefiat şi expirația în aer comprimat. 

b) capacitatea vitală este mărită în aerul comprimat! ` 

c) aerul comprimat produce destinderea alveolară, îngreunând expirația şi uşurând 
inspirația. ; 5 

Apartul circulator: crescând presiunea negativă intratoracică, este influențată presiu- 
nea venoasă şi se reduce staza. Ritmul cordului scade în aerul comprimat şi creşte în 
aerul rarefiat. 

Schimburile gazoase şi metabolice: alveolele conțin mai mult oxigen decât normal. de 
asemenea, arderile din organism sunt accentuate. Scafandrii care lucrează în chesoane 
slăbesc şi simt nevoia de a se alimenta. 

Sistemul nervos este foarte sensibil față de aerul rarefiat. Apar greţuri, vomă, tremu- 
rături, stări de excitație sau inhibiţie, care pot merge până la exitus. Alpiniştii la ascensi- 
uni mari (Himalaya) au căzut deseori victime acestor grave tulburări. 

Aerul comprimat are o acţiune de sedare, bolnavii se simt liniştiţi, având un somn 
bun. 

Indicăm un asemenea tratament în: bolile cordului (insuficiență cardiacă, H.T.A., ane- 
vrisme, insuficienţă coronariană); nefrite cronice; insuficiență hepatică; graviditate; tu- 
i berculoză; ateroscleroză avansată. 


20.8. CLIMATOLOGIA 


Climă sau climat înseamnă totalitatea factorilor atmosferici, cosmici şi telurici, carac- 
teristici pentru un anumit loc geografic. 

Reiese deci că noţiunea de climat include următorii factori: 

- atmosferici - aceştia se referă la temperatura aerului, presiunea aerului, umiditatea 
aerului, compoziția aerului, curenţii de aer; 

- cosmici - care cuprind radiaţiile solare, radiaţiile cosmice; 

- telurici sau tereştri - care, la rândul lor, se grupează în factori geografici, care se 
referă la latitudine, altitudine, relief, vegetaţie, apă; factori geologici care au în vedere na- 
tura rocilor din zona respectivă, apelor subterane, izvoarelor etc.; factori geofizici - care 
au în vedere radioactivitatea magnetismului terestru. 

Mediul înconjurător are o influență considerabilă asupra omului şi asupra stării sale 
de sănătate - psihică şi somatică. 

În mediul ambiant, omul îşi desfăşoară viaţa sa, care capătă amprenta acestui mediu. 
Din această cauză, bioclimatologia studiază tocmai aceste influenţe ale factorilor clima- 
terici asupra organismului - influenţe care pot fi favorabile sau nocive. 

Climatoterapia înseamnă "terapia prin climat". Cu alte cuvinte, pentru anumite stări 
de boală se indică anumite regiuni sau zone climaterice, devenite în timp, prin grija şi 
sârguinţa omului, stațiuni climaterice. 

Pentru a înţelege mai bine efectele climatoterapici, să trecem în revistă caracteristiciie 
factorilor ce alcătuiesc climatul. i 


20.8.1. FACTORII ATMOSFERICI 


20.8.1.1. STRUCTURA ATMOSFEREI 


Atmosfera este formată din următoarele zone: 

a) Troposferă - de 17 - 18 km grosime la ecuator şi de 7 - 8 km la poli - este prima pă- 
tură de aer deasupra pământului. 

b) Stratosfera se află între 10 şi 90 km deasupra pământului. 

c) lonosfera se află peste 90 km. 

La 20 - 30 km există un strat de ozon subţire, care absoarbe radiaţiile solare sub 300 
microni lungime de undă. 


20.8.1.2. COMPOZIȚIA AERULUI a 


Atmosfera este compusă din mai multe elemente: azot 78%, oxigen 21%, CO;, ozon, 
gaze nobile (Re, Ra, He etc.), apă, NH3, iod, CI, Na, în cantităţi foarte mici. Reţinem ele- 
mentul dominant în compoziţia atmosferei: azotul. 

În zona marilor oraşe, atmosfera mai conţine şi o serie de gaze toxice ca: oxid de car- 
bon, clor, bioxid de sulf etc., ceea ce face ca astăzi să se vorbească atât de mult despre 
poluarea aerului şi influenţa sa nocivă asupra stării de sănătate a omului. 


20.8.1.3. TEMPERATURA AERULUI 


Nu se poate înțelege noţiunea de climat fără cea de temperatură. Pentru marele public, 
climatul şi temperatura sunt noţiuni care aproape se confundă. Din cauza aceasta consi- 
derăm că temperatura este poate cel mai important element ce caracterizează un climat şi 
este rezultatul a doi factori, şi anume: 

a) un factor direct, dat de radiaţiile solare care încălzesc arondat 

b) un factor indirect, reprezentat de cedarea căldurii de către sol şi ape. 

“Știm că temperatura este variabilă, depinzând, în primul rând, de poziţia, înclinația, 
distanţa globului pământesc faţă de soare. Astfel se constituie anotimpurile şi zilele. 

Și dacă mai adăugăm şi latitudinea, adică distanţa faţă de ecuator, sau altitudinea faţă 
de nivelul mării, înțelegem mai uşor variabilitatea temperaturii şi obligaţia organismului 
la adaptare. 

Organismul uman fiind homeoterm, înseamnă că are această posibilitate fiziologică, 
sistemul său de termoreglare permiţând viaţa atât la ecuator, la cele 45 - 50°, cât şi în 
ținuturile polare, la -50°. 

Uneori, însă organismul nu reuşeşte această adaptare la limitele maxime ale tempe- 
raturii atmosferice şi atunci apare starea denumită insolație sau şoc caloric - dacă tempe- 
ratura a fost prea ridicată - sau degerătură locală sau i taie (îngheţ) - dacă temperatura 
a fost prea joasă. 


20.8.1.4. PRESIUNEA ATMOSFERICĂ 


Este presiunea (forța) exercitată asupra solului de către masa de aer. La suprafața . 
mării este egală cu 760 mm Hg, aceasta constituind presiunea-etalon. La altitudini 
ridicate, presiunea scade. De exemplu, la 1 000 m presiunea scade până la 670 mm Hg. 
Aviatorii pot suporta, prin antrenament, o astfel de presiune, uneori foarte scăzută, după 
cum scafandrii pot suporta o presiune mult crescută peste limita normală (etalon). 

Organele cavitare (cordul, abdomenul, vasele de sânge) sunt obligate să suporte cel 
mai mult aceste variaţii de presiune. 


20.8.1.5. UMIDITATEA ATMOSFEREI 


Este determinată de prezența vaporilor de apă. Din acest punct de vedere putem deosebi: 

- aer uscat, cu 55 - 75% apă; 

- aer umed mediu, cu 75 - 90% apă; 

- aer umed, cu peste 90% apă. 

Umiditatea exprimată în g/m? se cheamă absolută, iar cea exprimată în procente se . 
numeşte umiditate relativă. 

Umiditatea influenţează termoreglarea. Aerul uscat permite transpiraţia, deci evapo- 
rarea, în schimb are o acţiune oarecum iritativă bronhică. Invers, aerul umed, care dă o 
senzaţie "sufocantă” prin împiedicarea evaporării, favorizează expectorația şi poate seda 
tusea. 

Aerul cald şi umed "moleşeşte", scade forța musculară; aerul uscat şi rece este cel "să- 
nătos”, cum se zice în popor, fiind un bun tonifiant şi asigurând călirea organismului. În 
schimb, aerul umed şi rece favorizează boli a frigore: pneumonii, nefropatii, reumatisme, 
cataruri diferite etc. 


20.8.1.6. MIŞCAREA AERULUI 


Este mobilizarea aerului pe suprafaţa pământului sau a mărilor şi oceanelor. Curenţii 
de aer iau naştere prin diferența de presiune constituită între două zone mai apropiate sau 
mai distanțate. 

Viteza de deplasare a maselor de aer dă şi caracterul acestor curenţi, care poate fi de 
0,5 m/sec., în cazul adierilor, până la 40 - 50 m/sec. (adică 150 kg/oră), în cazul teribi- 
lelor uragane (aşa se numesc în zona Americii - Marea Caraibilor) sau cicloanelor (în 
Oceanul Indian) şi taifunelor (în Pacific şi extremul Orient - Japonia). 

Se ştie că aceste dezlănţuiri ale naturii produc adevărate calamități, măturând din 
calea lor corăbii, sate şi oraşe şi făcând victime omeneşti. 

Vântul influențează procesul de termoreglare, având un efect calmant sau excitant, în 
funcţie de viteza sa. 


20.8.2. FACTORII COSMICI 


Radiațiile solare şi cosmice alcătuiesc factorii cosmici. Radiațiile solare sunt cele mai 
importante. Ele nu ajung toate pe sol, ci numai 60 - 80% dintre ele, sub formă de raze 
calorice sau infraroşii, raze luminoase şi raze chimice sau ultraviolete. 

Spectrul radiaţiilor solare este variat, în funcţie de: anotimp (vara mai mare decât iar- 
na); altitudine (la ecuator sunt mai multe radiații); de starea de puritate a aerului; de mo- 
mentul zilei (la prânz radiaţiile sunt mai puternice); de reflexia pe suprafeţe mari (zăpadă, 
apă). ir 

Despre acțiunea şi indicațiile terapeutice ale acestor radiații, vezi capitolul de foto- 
terapie. 


20.8.3. FACTORII TELURICI 


În grupa factorilor telurici sunt incluşi următorii factori tereştri: geografici, geologici, 
geofizici. | 

Factorii geografici (latitudine, altitudine, relief, vegetații) sunt capabili să modifice 
climatul unei regiuni. Să ne gândim la unele plantaţii cu arbori tineri, adevărate paveze în 
calea vânturilor aducătoare de ploaie. 

Factorii geologici sunt mai puţin studiaţi. Totuşi, natura rocilor, circulația apelor sub- 
terane, izvoarele naturale etc. îşi au participarea lor la constituirea mediului climatic. 

Factorii geofizici (radioactivitatea şi magnetismul terestru) au mari influențe asupra 
organismului. | 

Factorii atmosferici, cosmici şi telurici sunt cei care definesc calitatea climatului. Din 
îmbinarea lor şi predominanţa unuia sau a altuia iau naştere diferitele climate. 

În ceea ce priveşte relaţia directă dintre climat şi organism, se pot remarca o serie de 
influenţe importante, cu rol direct asupra organismului, şi anume: 


+ 

a) există boli legate de sezon, numite "sezoniere", ca de exemplu: catarurile respira- 
torii, gripele (apar mai ales iarna), boala ulceroasă (legată de sezonul primăvară-toamnă), 
gastroenteritele (mai ales în sezonul de vară) etc.; 

b) sunt o serie de boli care au o numeteorogensibilitate” deosebită. Se ştie că apariția 
crizelor dureroase reumatice precedă apariţia bolii; la fel, diferite nevralgii, afecțiuni vas- 
culare, care apar în crize algice cu 1 - 2 înainte de schimbarea vremii. Reumaticii însă 
sunt prin excelenţă adevăraţi centrii meteorologici"; 

c) climatul poate avea un efect nociv sau unul bun. La noi în ţară se constată că nu 
sunt contraste prea mari între diferitele climate; totuşi climatoterapia recomandată me- 
dical va trebui să aibă în vedere şi o serie de indicaţii sau contraindicaţii. Astfel: în tuber- 
culoza pulmonară evolutivă este contraindicat climatul marin; climatul de altitudine nu 
este indicat bolnavilor cu nefropatii acute, scleroză renală, insuficiență cardiacă decom- 
prensată etc. 


20.8.4. CLASIFICAREA CLIMATELOR 


Globul pământesc se împarte, din punct de vedere al climei, în trei mari zone: tropi- 
cală, temperată şi polară. Din punct de vedere medical deosebim trei forme de climate, şi 
anume: de indiferenţă (sau de cruţare), excitante şi stimulente (sau intermediare). 

Climatul de cruțare are următoarele caractere: contrast mic de temperatură, preci- 
pitaţii vara şi primăvara, vânturi reduse. Climatul de cruţare este de două feluri: 

a) Climatul de şes şi de coline, care merge până la o altitudine de 500 m şi este carac- 
teristic regiunilor de şes, viticole şi păduroase. 

Indicaţii în: boli reumatice, pulmonare, nervoase etc. 

b) Climatul subalpin (între 500 şi 1 000 m altitudine), cu următoarele caractere: pre- 
siune, temperatură şi umiditate moderate. Din această cauză acest climat este foarte uşor 
de suportat. 

Indicaţii: tuberculoze fibrocazeoase, fără hemoptizii, pleurezii, astenii, anemii etc. 

2. Climatul excitant: sunt trei forme de climat excitant, şi anume: alpin, de deşert, de 
stepă. | 

a) Climatul alpin are următoarele caractere: temperatura şi umiditatea scăzute, radiaţie 
şi ionizare intense, puritatea aerului. Ca acțiune, determină o bună stare circulatorie, 
hiperemie, creşterea pulsului, ergosterolul este transformat în vitamina D, sub acțiunea 
radiaţiilor ultraviolete, care sunt destul de bogate în acest climat. 

Indicaţii: anemie, cloroză, tuberculoză pulmonară în remisiune, astm bronşic, rahi- 
tism, debilitate fizică etc. 

b) Climatul de deşert este caracterizat prin contraste mari, călduri toride ziua şi nopți 
reci; radiații şi ionizare intense. Ca acţiune, determină transpiraţii abundente, polipnec, 
hiperemie. Este un excitant al sistemului nervos şi favorizează resorbția proceselor infla- 
matorii cronice. 

Indicaţii: reumatism cronic, bronşite cronice, pneumopatii cronice, obezitate etc. 

Contraindicaţii: tuberculoză pulmonară, nevroză, Basedow. 

c) Climatul de stepă este un climat de deşert mai blând. Reprezintă un climat de con- 
traste, cu curenţi de aer şi acțiune excitantă. 

Indicaţii: reumatism cornic, diabet zaharat, obezitate, bronhopneumopatii cronice etc. 

3. Climatul stimulent saui intermediar, în cadrul căruia deosebim: 

a) Climatul marin este în larg, insular, pe litoral. Caractere: presiune mare, umiditate 
crescută, puritatea aerului, radiații intense, vânturi puternice. 

Acţiune: creşte metabolismul, tonifică organismul, stimulent respirator, scade vago- 
tonia, excitant nervos. 

b) Climatul stepo-marin sau climatul litoralului nostru, cu următoarele caractere: veri 
calde, ierni reci (contraste). 

Indicaţiile climatului stimulent sunt: tuberculoza extrapulmonară (cutanată, ganglio- 
nară, osteoarticulară), boli pulmonare cronice, reumatismul (în special cronic degene- 
rativ), rahitismul, obezitatea etc. 

Contraindicaţii: tuberculoza pulmonară evolutivă, boala Basedow, psihastenii, insu- 
ficienţă cardio-renală, debilitate fizică accentuată etc. 


20.9. MASAJUL 


Masajul este o procedură manuală sau mecanică, aplicată pe tegument şi formațiunile 
subtegumentare, în scop terapeutic. Cuvântul derivă din arabul “mass” care înseamnă a 
frământa. i 

În decursul timpului s-a ajuns de la masaj empiric şi de agrement, la criterii ştiinţifice 
de indicații ale masajului, oferite de cunoştinţele de anatomie, fiziologie şi patologie ale 
medicinii moderne. 

Se ştie astăzi ce organ complex este pielea, cu formațiunile sale anexe. Pielea are o 
circulaţie proprie, o inervaţie bogată - este un organ receptor - şi este sediul atâtor reflexe 
superficiale şi profunde. În acest fel, masajul devine o valoroasă metodă terapeutică, 
păstrându-şi, ca orice procedură medicală, indicaţiile şi contraindicaţiile sale. 


20.9.1. MANEVRELE MASAJULUI 


Practica curentă foloseşte următoarele tehnici de masaj: 

1. Netezirea (efleurajul sau mânpâierea) este manevra de începere a masajului, prin 
care se pune în contact mâna tehnicianului cu tegumentului bolnavului. După netezire se 
folosesc celelalte tehnici, din ce în ce mai solicitante pentru tegument, muşchi etc între 
ele intercalându-se, obligatoriu, nctezirea. Se execută de obicei pe toată suprafața pul- 
monară, cu mişcări uşoare circulare, în direcţia fibrelor musculare şi a inimii, sau, alteori, 
cu vârful degetelor, sau cu dosul mâinilor. 

2. Frământarea se poate face în mai multe feluri: 

a) stoarcerea, manuală sau bimanuală: se modelează o placă mai voluminoasă din te- 
gument şi muşchi, care se comprimă segmentar, dar cursiv, lin; este indicată în special 
pentru membrele superioare şi inferioare; 

b) măngăluirea (sau masaj vârtej) se execută cu ambele mâini, în poziţie opusă una 
faţă de alta (exemplu, pe braț); 

c) geluirea (cuvântul vine de la "gealăul"”) sau rindeaua cea mare a tâmplarului; 

d) petrisajul este metoda ce se adresează formelor cu o mai bogată musculatură (coap- 
se, braţe, abdomen etc.): se prind masele musculare cu ambele mâini şi torsionează; 

e) ciupirea: după nume, se înțelege uşor că se folosesc pentru executare indexul, 
degetul mediu şi policele; este tot un gen de petrisaj, dar efectuat cu două-trei degete. 

3. Baterea: se mai numeşte şi percuție și se aplică pe suprafeţe mai întinse (exemplu 
spate), executându-se cu palma, cu marginea cubitală a mâinilor sau cu dosul acestora. 
Uneori, se pot folosi vârful degetelor sau chiar pumnul (când masele dorso-lombare sunt 
voluminoase). 


784 MANUAL DE MEDICINĂ INTERNĂ 


4. Fricțiunea este o manevră de netezire, dar cu presiune, deplasând tegumentul şi 
muşchii atât cât permite laxitatea lor. 

5. Vibraţia este o metodă care foloseşte tremurăturile mâinilor aplicate pe tegument, 
fără ca mâna să se desprindă de acesta. Adesea, acest masaj vibrator poate fi înlocuit cu 
vibratori mecanici. 

Important! Între toate aceste manevre se intercalează netezirea. 

Afară de aceste metode clasice de masaj, a căror acţiune este mai ales prin "detentă 
reflexă şi stimulare circulatorie", s-au mai adăugat şi alte procedee mai noi, dintre care 
„cele mai cunoscute sunt: 

a) masajul profund Cyriax, caracterizat prin mişcări cu două degete, de "du-te-vino", 
perpendiculare pe planurile musculare; 

b) masajele moderne "de țesut conjunctiv, care au la bază reflexoterapia selectivă, 
adică reflexele cuti-viscerale şi viscero-cutanate, cu punct de plecare din zonele algice ale 
tegumentului şi musculaturii (Head şi Mackenzie). Tehnicile cele mai cunoscute şi apre- 
ciate sunt Teirich-Leube şi Dicke; 

c) masajul "punctelor nervoase", care aparține lui Cornelius. 


20.9.2. ACȚIUNEA MASAJULUI 


Masajul - fie că este terapeutic, fie că este fiziologic (masajul sportiv) - are o acţiune 
locală şi alta generală. 


20.9.2.1. ACȚIUNEA LOCALĂ 


Are o acţiune de sedare (calmare) asupra algiilor cutanate, articulare sau musculare, 
fie că aceste dureri sunt de tip inflamator, traumatice sau iritativ locale. 

De asemenea are o acţiune hiperemiantă locală, acţiune de stimulare circulatorie, cu 
bune efecte de nutriţie a țesuturilor. Se ameliorează astfel atât circulația limfatică, cât şi 
cea sanguină şi deci activitatea organelor masate. 

Masajul are şi o acțiune depurativă locală (efect mecanic). Prin această acțiune se 
înlătură staza din țesutul interstiţial, favorizându-se astfel resorbţia infiltratelor, transu- 
datelor şi exsudatelor. 


20.9.2.2. ACŢIUNEA GENERALĂ - 


Masajul creşte metabolismul bazal, stimulează funcția respiratorie şi circulatorie şi 
are o acțiune se sedare nervoasă - favorizează somnul, combate oboseala musculară şi 
imprimă organismului o stare generală bună şi foarte plăcută. 

Toate aceste efecte ale masajului să nu uităm că se exercită direct asupra pielii, pen 
un mecanism reflex şi circulator. 

Tegumentul are o bogată inervaţie şi vascularizaţie. Exteroceptorii. - formațiuni 
nervoase din piele - şi proprioceptorii - formațiuni nervoase din muşchi, ligamente şi 
tendoane - recepționează orice stimul de la nivelul tegumentului, care se transmite prin 
reflex către sistemul nervos central. 

Organele interne, viscerele, se proiectează din punct de vedere nervos pe anumite 
zone cutanate corespunzătoare, denumite metamere sau zonele Head (stabilite de Head). 

Aceste zone, intrând în mecanismul reflex de acţiune a masajului, vor influenţa şi vis- 
cerele, adică organele profunde situate pe teritoriul metameric corespunzător. Se observă 

de aici că, în mod cert, masajul, pe lângă o serie de indicaţiile utile, necesită şi unele reti- 
neri având chiar şi contraindicații. 

În al doilea rând, ştim că pielea este un rezevor important de sânge, deținând un sfert 
din cantitatea totală a acestuia. Masajul se adresează direct circulației superficiale şi in- 
direct celei profunde. Se pot adăuga aici şi diferite substanțe de tip "H" (histaminic), care 
iau naştere prin diferitele manevre ale masajului (ciupiri, bateri, vibrații etc.) şi care au o 
intensă acţiune vasodilatatoare. În acest fel, masajul produce o hiperemie periferică, cu 
efecte derivante şi revulsive, foarte mult căutate şi apreciate în terapeutică. l 


20.9.3. INDICAȚII 


Din cele expuse mai sus, se poate deduce că indicațiile masajului sunt foarte largi. 
Masajul poate fi folosit în scop terapeutic şi fiziologic (igienic sau sportiv). 

Cele mai curente indicaţii ale masajului sunt: 

- boala reumatismală de tip inflamator sau degenerativ, cu manifestările sale articu- 
lare sau abarticulare; 

- bolile ortopedice, afecțiunile posttraumatice (facturi, luxaţii, entorse, sechele după 
portul aparatelor gipsate, edeme cronice etc.); 

- bolile neurologice, cu paralizii, pareze, atrofii, hipotrofii musculare etc.; 

- afecțiuni vasculare, mai ales cele de tip venos, cu edeme cronice; 

- boli de nutriţie - obezitate etc. 


20.9.4. CONTRAINDICAȚII 


Datorită aparentei benignităţi a masajului, contraindicaţiile necesită a fi precizate: 

- infecțiile acute sau inflamaţiile pielii (eczeme, dermite, furuncule, abcese, flegmoa- 
ne etc.) 

- procesele inflamatorii acute ale articulaţiilor sau oaselor (artrite, osteomielite etc.); 

- afecțiuni vasculare (flebite, sindroame hemoragice etc.); 

„- boala canceroasă, cu orice localizare; 

- tuberculoza pulmonară evolutivă; 

- afecțiuni digestive acute. 


20.10. KINEZITERAPIA 


Definiţie: este disciplina care foloseşte mişcarea în scop terapeutic. Se mai numeşte 
cultură fizică medicală (C.F.M.) sau gimnastică medicală (kinesis = mişcare). 

Istoric: mişcarea, ca exerciţiu fizic, a fost folosită din cele mai vechi timpuri. Popoa- 
rele antice ale lumii (în Egipt, China, India) au apreciat-o. La greci şi romani a cunoscut 
o amplă dezvoltare (Hipocrate, Celsus, Galen etc.). 

Renaşterea dedică exerciţiului fizic opera "De arte gimnastica” (1969). 

Concepţia despre mişcare a suedezului Henrich Ling (1776 - 1839), a marcat o etapă 
în dezvoltarea şi răspândirea, până la popularizare, a gimnasticii sale, denumită suedeză. 
El a deosebit gimnastica în patru ramuri distincte: educativă sau pedagogică, militară, 
estetică şi medicală. 

Remarcăm faptul că gimnastica medicală a început să se dezvolte independent. Suc- 
cesorii lui Ling s-au ocupat în mod deosebit de această formă de gimnastică (Branting, 
Liedbeck, Wide etc.), întreaga Europă fiind foarte entuziasmată de gimnastica suedeză 
(Franţa, Germania, Belgia etc.). În țara noastră gimnastica medicală începe să se dezvolte 
mai mult în legătură cu educaţia fizică. | 


20.10.1. SCOPUL ŞI IMPORTANȚA KINEZITERAPIEI 


Medicina modernă a dat o excepţională dezvoltare kineziterapiei, făcând din aceasta o 
terapie, o metodă de recuperare medicală. Cultura fizică medicală are în acest sens un rol 
curativ, preventiv, corectiv. 

Rolul curativ înseamnă: reeducare, readaptare, recuperare a capacității funcţionale - 
parțială sau totală - a organismului lezat. 

Rolul preventiv constă în: prevenirea deficienţelor fizice, mai ales la copii, în asigu- 
rarea unei dezvoltări fizice armonioase; stimularea funcţiei musculare; dezvoltarea unei 
statici normale şi eliminarea viciilor de statică şi postură; reconfortarea psihică; călirea 
organismului (cu rol extrem de important în prevenirea îmbolnăvirilor). 

Rolul corectiv se referă la combaterea unor deficienţe fizice înnăscute sau dobândite 
(scolioze, lordoze, picior plat, genunchi curbați etc.). 

Totul - privit la scop al C.R.M. sau al kineziterapiei - trebuie să ducă la realizarea ace- 
lui sublim citat antic roman "Mens sana in corpore sano”. 


x k 


Ca metodă, C.F.M. sau kineziterapia foloseşte mişcarea sub forma exerciţiului fizic. 

Ea constituie o terapie naturală, activă şi funcțională - organică şi psihică. În ceea ce pri- 
` veşte tehnica, C.F.M. cuprinde: 

a) Mijloace de bază, care includ: gimnastica medicală, terapia ocupațională,: odihna 
activă şi masajul. 

b) Elemente ajutătoare: jocuri, sporturi, turism; factori naturali de călire: aer, apă, 
soare; condiţii de igienă şi dotare. 

c) Elemente de asociere: balneo-fizioterapia (şi cura balneară); tratament ortopedico- 
chirurgical; regim alimentar şi vitaminoterapia. 


20.10.2. EXERCIȚIILE FIZICE 


20.10.2.1. DESCRIERE ŞI ACȚIUNE 


Exerciţiile de gimnastică constau în poziţii şi mişcări. 

Poziţiile corpului se menţin printr-o activitate musculară statică, iar mişcarea se ob- 
tine prin lucru muscular dinamic. 

Cu alte cuvinte, activitatea statică este aceea pe care se bazează funcţia de sprijin şi 
activitatea dinamică echivalează cu funcţia de mişcare - de ambele funcţii răspunzând cu 
predilecție aparatul locomotor. ; 

Din acest punct de vedere şi din aceste motive, există exerciții fizice statice şi dinamice. 

1. Exerciţii fizice statice: acestea asigură imobilitatea şi mențin poziţia corpului, în 
acelaşi timp constituind o condiţie indispensabilă pentru realizarea efortului dinamic. 
Poziţiile statice ale corpului sunt: 

a) ortostatism (poziţia în picioare); 

b) şezând; 

c) culcat. = 

Efortul muscular static cunoaşte trei forme: 

- de menţinere (faţă de gravitație); 

- de consolidare (adică de stabilitate)? 

- de fixare (adică de echilibru). 

În concluzie, efortul static este cel care asigură menținerea; consolidarea şi fixarea 
unei poziții, fără să determine deplasarea în spațiu a organismului. El este realizat prin 
contracțiile musculare numite izometrice, care au următorul rol: măresc volumul muşchi- 
lor şi cresc forța musculară. Un singur dezavantaj au totuşi aceste contracţii statice sau 
izometrice: sunt monotone, plictisitoare, din care cauză produc destul de repede oboseala 
nervoasă. 

O mişcare cu braţele oboseşte mai puţin decât nemișcarea lor şi fixarea într-o anumită 
poziţie rigidă. Nutriţia muşchilor în activitatea dinamică se face mult mai bine, datorită 
unei circulații sanguine activizate şi deci aprotul de oxigen crescut. În contracția statică 
produsele reziduale se elimină mai greu (acid lactic) şi determină oboseala musculară. De 
aceea se recomandă ca aceste contracții izometrice să fie de scurtă durată, repetate des şi 
compensate prin pauze relaxante. 

2. Exerciţii fizice dinamice: se înţelege prin exercițiu dinamic realizarea unei mişcări. 
Se produce în acest fel o deplasare în spaţiu, prin participarea simultană a grupurilor 
musculare agoniste şi antagoniste, unele având o acţiune de "cedare iar altele de "învin- 
gere", 

Aceste mişcări dinamice pot fi active - adică mişcări ce se fac cu cheltuială de energie 
proprie - şi pasive - prin contribuție exterioară, fără participare proprie. 

La rândul lor, mişcările active pot fi: libere, adică mişcări executate numai contra gra- 
vitaţiei; active, ajutate sau asistate (deci şi cu o contribuţie dinafară, motiv pentru care 
aceste mişcări se mai numesc active-pasive); active cu rezistenţă, în care mişcarea trebuie 
să învingă în plus, pe lângă gravitație şi o rezistență impusă; legate, adică la diferite apa- 
rate (scări, bârne, paliere etc.). 

Mişcările active stau la baza exerciţiilor de gimnastică, a jocurilor, a sporturilor etc. 


* 

Kfeziterapia sau gimnastica medicală foloseşte ambele tipuri de mişcare - statice şi 
dinamice, active şi pasive - cu indicaţi într-o serie de afecţiuni: locomotorii, cardiovas- 
culare, digestive, neurologice, pulmonare, metabolice etc. 

Notăm că mişcările pasive nu sunt trecute în rândul exerciţiilor fizice, decât în gim- 
nastica medicală. se înțelege uşor că un profesor de educaţie fizică sau un antrenor nu au 
de ce să folosească o mișcare pasivă, dar medicul, în diferitele afecțiuni pe care le poate 
prezenta bolnavul, poate începe activitatea de kineziterapie sau gimnastică medicală cu 
mişcări pasive. 

Dintre mişcările dinamice enumerăm: flexie-extensie; abducție-adducţie; rotație (pro- 
nație şi supinaţie); circumducţie. Toate aceste mişcări se mai numesc şi izotonice. 

20.10.3. KINEZITERAPIA ÎN DIFERITE AFECŢIUNI 


1. În afecțiunile locomotorii: kineziterapia sau gimnastica medicală urmăreşte ca 
obiectiv refacerea şi readaptarea funcţională a organismului de locomotie lezat. Afecți- 
unile ortopedice posttraumatice ocupă un loc foarte important pentru kineziterapie. 

2. În cadrul bolilor respiratorii este recomandată îndeosebi în cele pulmonare cronice 
(bronhoemfizem, astm bronşic etc.), însoţite sau nu şi de o insuficiență ventilatorie. Se 
urmăresc refacerea elasticităţii pulmonare şi combaterea rigidității cutiei toracice, care să 

„poată realiza o cât mai bună oxigenare a sângelui. 

3. În afecțiunile digestive şi de nutriţie, kineziterapia abdominală îşi propune refacerea şi 
tonifierea centurii abdominale. este indicată în obezitate, periviscerite, visceroptoze etc. 

4. În afecțiunile aparatului cardio-vascular, kineziterapia întreţine un bun tonus vas- 
cular și, prin acesta, o circulaţie sanguină cât mai normală. Este indicată în hipertensiunea 
arterială şi arteritele periferice, în imnsuficienţele coronariene cronice, în insuficienţele 
venoase (varice) etc. 

“5. În afecțiunile neuropsihice, kineziterapia este extrem de utilă. Să ne gândim numai 
câte speranţe nutresc faţă de rezultatele obţinute prin C.F.M. bolnavii care au un segment 
anatomic paralizat. Şi să nu uităm efectul pozitiv al mişcării asupra psihicului bolnavului, 
prin stimularea calităţilor fizice de bază: rezistența, forţa, îndemânarea etc. 


20.10.4. EXERCIȚIILE FIZICE ŞI TEHNICA LOR 


Nu vom da tehnica diferitelor forme de exerciţii fizice folosite de gimnastica medica- 
lă sau kineziterapie, dar menţionăm că se începe întotdeauna cu cel mai simplu exercițiu 
fizic şi care poate fi la îndemâna oricui. se va avea în vedere mersul, care prin el însuşi 
constituie un atac terapeutic. Se începe mersul pe teren plan şi apoi, progresiv, mersul pe 
teren înclinat. Intervin apoi diferitele exerciţii fizice simple complexe sau la aparate (in- 
clusiv mecano-terapia), pentru ca să se ajungă, spre final, la ergoterapie sau terapia ocu- 
pațională (munci uşoare - de împletit, tâmplărie, artizanat, cartonaje etc.) şi apoi la odih- 
nă activă, care este mai fiziologică decât cea pasivă. 

Important! Kineziterapia trebuie să fie selectată şi dozată în funcţie de bolnav şi de 
boală. Cu alte cuvinte, se va urmări individualizarea oricăror mişcări pe care trebuie să le 
execute bolnavul. Se adaugă o serie de elemente ajutătoare: masaj, procedee de balneo- 
fizioterapie, cură balneoclimaterică, jocuri etc. 


'20.10.4.1. INDICAȚII ŞI CONTRAINDICAȚII 


Kineziterapia are indicaţii vaste, putând fi folosită - dacă nu greşim - în toată. medi- 
cina internă, cu toate specialităţile sale (reumatologice, cardiologie, nutriție etc.). 

De asemenea, în chirurgie, ortopedie, traumatologie, obstetrică şi ginecologie, neuro- 
logie şi psihiatrie, pediatrie. 

Contraindicaţiile sunt mai limitate: hemoragiile, infecțiile acute, cancerul, leucemia etc. 

Opera unui prestigios colectiv de autori, 
medici de diferite specialităţi, elaborată sub 
redacţia dr. Corneliu Borundel, doctor în ştiinţe 
medicale, lucrarea este o reeditare revăzută, 
adăugită şi actualizată conform ultimelor cercetări 
ştiinţifice. 

Cadrele medii vor găsi aici i informaţii 
complete din toate specialităţile medicale în ceea 


ce priveşte examinarea, urmărirea evoluţiei bolilor 
şi metodele de tratament specifice, cât şi repere ale 


stabilirii contactului cu bolnavii şi ale 
posibilităţilor de recuperare după boală. 

Prin vasta tematică abordată şi nivelul 
ridicat al expunerii fiecărui domeniu, lucrarea de 
faţă este utilă nu numai cadrelor medii sau celor 
ce se pregătesc pentru această profesiune dar şi 
studenţilor de la facultăţile de medicină şi cadrelor 
didactice şi, de ce nu, publicului larg. 

